
Cuvânt înainte 


Cu toţii ştim că marii Părinţi şi Învăţători ai Bisericii 
noastre au fost luminaţi de Dumnezeu, mişcaţi de Duhul. 
Dar adeseori uităm acest lucru şi încercăm să abordăm 
probleme teologice şi bisericeşti, adică probleme de viaţă şi 
de moarte la nivel duhovnicesc, numai prin puterile noastre. 
Trebuie, evident, să le activăm şi pe acestea, dar ele nu sunt 
de ajuns pentru a ajunge la un rezultat corect şi ziditor, la adevăr. 

Tocmai în acest punct marii Părinţi s-au făcut învăţători 
pentru toate veacurile şi pentru noi. Fi ne-au arătat că 
pentru a crea ceva adevărat, pentru a răspunde corect la o 
problemă a epocii noastre, trebuie să acceptăm, să primim 
şi să trăim ceea ce Părinţii teologi, prin luminarea Sfântului 
Duh, au creat înaintea noastră. 

Aceasta este raţiunea pentru care îi studiem şi îi 
analizăm pe Părinţi. Fiind mişcaţi de Duhul, tot ceea ce ei 
au spus despre adevăr şi despre mântuirea omului — chestiuni 
care ne privesc şi pe noi — trebuie să fie baza şi punctul de 
plecare al propriei noastre încercări. 

Oferim textul de față cu nădejdea că Sfântul loan 
Hrisostom va constitui în mod conştient baza de la care va 
porni încercarea noastră de a răspunde la nenumăratele 
întrebări duhovniceşti ale vremii. 

Deşi am urmărit nesfârşita bibliografie referitoare la 
Sfântul loan Hrisostom, în text facem trimitere numai la 
lucrările acestuia. Din raţiuni care ţin de lungimea cărţii, 
tematica noastră s-a restrâns şi ea la ceea ce s-a socotit a fi 
mai potrivit şi mai hotărât hrisostomic. 

Acum doresc să mulțumesc iubiţilor mei colegi mai 
tineri, domnilor Vasilios Mastoropoulos, Ioannis Hatziouranios, 
Ioannis Tselios, Geogios Kanakis, Anastasimos Stavropoulos 
şi doamnei secretare Panagiota Karahristou, care s-au 
ostenit mult pentru repetatele dactilografieri şi nenumăratele 
inserţiuni. În fine, mulțumesc călduros Directorului General 
al editurii Apostoliki Diakonia a Bisericii Greciei şi Consiliului 
General, care şi-a asumat cu bucurie editarea acestei lucrări. 

Referitor la structura lucrării şi ordonarea materialului, 
am preferat publicarea ei în două volume, pe de o parte 
deoarece conţinutul se împarte clar în două părţi (mai întâi 
elementele biografice şi opera literară, apoi gândirea 
teologică) şi, pe de alta, pentru a se evita dificultatea cu care 
se întrebuințează o singură carte voluminoasă. Bibliografia 
şi prescurtările au fost aşezate în primul volum. 


Stylianos G. Papadopoulos. 
13 noiembrie 
Pomenirea Sfântului loan Hrisostom 


Cuvânt înainte la a II-a ediţie 


Interesul crescut pentru figura marelui Învățător al 
Bisericii loan Hrisostom a făcut să se epuizeze cartea 
noastră despre teologia lui. Ea se oferă acum într-o a doua 
ediţie, iubite cititorule, cu nădejdea că vei iubi şi mai mult 
pe acest bărbat sfânt, că vei dobândi o şi mai adâncă 
străpungere a inimii şi te vei folosi şi mai mult de duhul lui. 


15.3.2010 
S.G.P. 


Capitolul Întâi 


FILOSOFIA GREACĂ ŞI PAIDEIA LA IOAN 
HRISOSTOM 


1. Între credinţa creştină şi gândirea grecească este o 
deosebire absolută 

De la începutul activităţii sale de scriitor şi până la 
sfârşitul vieţii Hrisostom şi-a delimitat cu orice prilej 
poziţia faţă de filosofia grecilor, adică a trasat continuu o 
linie de demarcaţie între teologia Bisericii şi gândirea filosofilor. 
Acest lucru a fost necesar pentru că în spaţiul antiohian 
gândirea greacă şi mai ales modul de viaţă al celor ce se 
ocupau cu filosofia aveau o influență adâncă şi asupra 
creştinilor; şi pentru că monahismul, în special cel local, 
demonstra că filosofia nu este necesară pentru mântuire; şi 
pentru că teologi antiohieni, precum Diodor de Tars, dascălul 
său, şi eretici, precum Apolinarie şi Eunomie, folosind 
principii filosofice, derapau din punct de vedere teologic 
sau chiar răspândeau învățături radical greşite. 

Prisma absolută a criticii pe care Hrisostom o aplică 
filosofiei este dacă aceasta conduce către „împărăția ” cerurilor 
sau împiedică intrarea în împărăție. Adică nu se ocupă cu 
problema valorii, frumuseţii sau puterii filosofiei în sine, 
elemente pe care le acceptă tacit, de vreme ce însuşi foloseşte 
structuri şi forme ale acesteia. El nu este un istoric al filosofiei, 
ci un păstor şi catehet, care trebuie să le arate credincioşilor 

dacă filosofia, pe care aceia o preţuiau mult, contribuie la 
mântuirea lor. Prin această prismă trebuie înțelese părerile 
lui Hrisostom referitoare la acest subiect. 

Deja din decada anilor 370, îngrijindu-se să arate diferenţa 
fundamentală dintre el, ca creştin, şi gândirea grecească în 
general, Hrisostom, asemenea multor apologeţi şi asemenea 
multor Părinţi anteriori lui, consideră că înțelepţii greci nu 
au formulat vreo părere teoretică însemnată despre Dumnezeu, 
om şi lume, câtă vreme până şi ideea lor despre Dumnezeul 
netrupesc o datorează iudeilor (PG 47, 347). Ei nu s-au apropiat 
de adevăr şi tot ceea ce au creat din punct de vedere 
filosofic este o glumă: 


„toți, de atunci încoace, s-au făcut de râs cu asupra de 
măsură (= nefăcând excepție Platon şi Pitagora, care erau cei mai 
însemnați). ... aceştia, chiar dacă au scris şi au alcătuit unele 
[tratate] despre vietuirea în cetate (no/reta) şi despre legi, totuşi 
în toate s-au făcut de râs mai ruşinos decât copiii. Cici astfel şi-au 
irosit toată viata, hotărând ca femeile să fie comune tuturor, şi 
viața însăşi răsturnând-o cu susul în jos, şi stricând curăția nunții, 
şi alte asemenea lucruri ridicole legiuind. lar în ce priveşte învățăturile 
despre suflet, nu s-au dat înapoi de la nici un fel de exces de ruşine, 
zicând că sufletele oamenilor se fac muşte, tântari şi tufe, şi că 
Dumnezeu însuşi este suflet” (La loan, Omilia II 2: PG 59, 30-31). 

Pasajul acesta — ca multe altele — presupune nu numai 
cunoaşterea şi respingerea evidentă a părerilor elinilor, ci 
şi constatarea că aceste concepţii ale lor despre Dumnezeu, 
lume, om şi etică, sunt străine şi incompatibile cu învăţătura 
Bisericii. Trebuie desigur subliniat că Hrisostom, interesat 
aici exclusiv de mântuirea oamenilor, accentuează nevoia 

ca oamenii să aibă atât acrivia învățăturilor, cât şi petrecerea 
filosofilor, adică viaţa virtuoasă (PG 55, 462). Elinii au greşit 
însă nu numai în metafizica lor, ci şi în morală, care, cu 
excepţiile de rigoare, era incompatibilă cu ethosul creştinilor. 
Acest lucru îl accentua Hrisostom în mod special, deoarece 
în Antiohia dominau încă obiceiurile elinilor păgâni, iar 
viaţa socială se scurgea în propriul ei ritm. Efortul său pastoral 
de a-i face pe creştini conştienţi de această diferență 
fundamentală, astfel încât ei să se distanţeze de gândirea şi 
obiceiurile păgânilor, explică şi caracterizările caustice făcute 
filosofiei greceşti ca mituri, învățătură nebunească, vorbe neroade 
şi osteneală zadarnică (PG 50, 546 şi 536-7; PG 59, 349 şi 369-370). 

Hrisostom i-a descris foarte sarcastic pe filosofii greci, 
pe corifeii cărora, cum ar fi Platon, Aristotel şi Pitagora, îi 
condamnă pentru concepţiile lor metafizice şi morale total 
inadmisibile şi copilăreşti. Vorbeşte dispreţuitor şi despre 
reprezentanţii lor din Antiohia (făcând aluzie poate la 
binecunoscutul sofist Libanius), deoarece aceştia se dovedeau 
a fi apărători ai religiei idololatre şi ai obiceiurilor acesteia, 
de care Hrisostom căuta să-i îndepărteze pe ascultătorii săi 
creştini. De altfel, Libanius însuşi susținea că merg mână în 
mână concepţiile religioase ale elinilor şi grija de a le înfăţişa 
în scris („căci îmi pare că familiare şi înrudite sunt acestea 
amândouă, cele sfinte şi cuvintele“: Cuvântul 62, 8). 


2. Acceptarea educației (paideia) păgâne, câtă vreme 
se oferă şi educaţie biblică 

Toţi cercetătorii care socotesc că, în general, Părinţii 
Bisericii au urmărit şi „izbutit“ „con-jugarea” sau „armonizarea” 

creştinismului şi elenismului caută pasaje sau expresii ale 
lui Hrisostom în care Sfântul pare să-i accepte pe filosofi 
sau opera lor. Şi, de obicei, aceştia fac trimitere chiar de la 
început la următorul pasaj, a cărui continuare dă însă 
sensul lui adevărat: 


„Ce, dar? Tu zici să dărâmăm şcolile? Nu zic aceasta, ci să 
nu surpăm zidirea virtuții şi să îngropăm sufletul de viu; căci 
atunci când sufletul este înțelept şi virtuos, nu-i nici o pagubă 
dacă nu este iscusit în arta vorbirii; dar dacă este stricat, atunci 
cu totul este păgubit, chiar dacă limba ar ajunge să grăiască cum 
nu se poate mai măiestru... pentru că studiul retoricii are nevoie 
de o purtare bună şi cinstită, pe când o purtare bună şi cinstită 
n-are nevoie să fie însoțită de talent oratoric, de iscusință la 
vorbă. Putem fi cinstiți, cumpătați, înţelepţi, cuminţi, fără să 
urmăm cursuri de retorică, dar nimeni nu va putea vreodată să 
ajungă convingător, să aibă putere în cuvânt, dacă nu are şi o 
purtare bună şi cinstită” (Către tatăl credincios 11: PG 47, 367). 

„Citeşte, de vrei, şi cele de la noi şi cele din afară; căci chiar 
şi acelea sunt pline de aceste exemple) (= de oameni bogați şi 
puternici care au eşuat şi au suferit), dacă pe ale noastre le 
disprețuieşti din lipsă de minte; iar dacă admiri cele ale filosofilor, 
măcar de ei apropie-te... lar dacă nu vrei nimic din acestea, 
gândeşte-te la însăşi firea noastră, cum s-a constituit şi unde se 
sfârşeşte” (La II Tes., Omilia 1 2: PG 62, 47). 

Observăm că în aceste pasaje Hrisostom arată în 
primul rând condescendenţă şi îngăduinţă prin termenii 
folosiţi pentru educaţia lumească; în al doilea rând, pasajele 
nu se referă la conţinut, adică la teoriile şi ideile filosofico- 
metafizice ale filosofilor greci, ci la învăţarea artei cuvântării, 

a retoricii, şi la exemplificarea făcută din întâmplările şi 
personajele textelor poetice şi a celorlalte texte ale antichităţii 
clasice. Poziţia sa condescendentă faţă de şcoli se explică 
prin nevoia pe care o au oamenii de a dialoga, de a cunoaşte 
arta „cuvintelor”, faţă de care, în mod evident, „ethosul” este 
infinit mai presus. Ethosul, buna-cucernicie (evoEBeia), nu 
le dobândeşte tânărul prin arta oratorică şi prin textele ei, 
ci, pentru a nu fi vătămat de ea, el trebuie să fi dobândit 
mai înainte buna-cucernicie. 

Înainte să părăsească Antiohia pentru a merge în 
Constantinopol, Hrisostom a comentat Epistola către Efeseni 
a Sfântului Pavel şi a adus lămuriri în privinţa părerilor 
sale, adresându-se părinţilor: 


„Nu te osteni să-l faci (pe fiul tău) orator, ci învață-l să 
filozofeze (= să fie cucernic); căci dacă aceea (arta oratoriei) nu 
este, nu-i nici o pagubă; dar dacă aceasta (arta filosofiei practice) 
lipseşte, nu va putea avea nici un câştig din mii de cuvântări. De 
purtări (bune) este nevoie, nu de cuvinte; de obiceiuri [bune], nu 
de iscusință (în cuvânt); de fapte, nu de vorbe. Acestea (faptele) 
pricinuiesc [câştigarea] Împărăției, acestea dăruiesc şi lucrurile 
cu adevărat bune. Nu ascuți limba, ci sufletul curăteşte-l. Nu 
spun Lacestea] împiedicându-te să primeşti învăţătură în acestea, 
ci împiedicându-te să iei aminte numai la ele (cele ale educației 
lumeşti). Să nu crezi că numai celui ce viețuieşte în mănăstire îi 
sunt de trebuință acestea învățături din Scriptură; căci acestea 
sunt de trebuință mai cu seamă copiilor, care urmează să între în 
viața aceasta.” (La Efes. XXI 2: PG 62, 152) 


Prin urmare, întâietate trebuie să aibă studierea Scripturii, 
care aduce înţelepciune deplină şi, în cele din urmă, 

Împărăţia cerurilor. Şi, deoarece a accentuat în toate felurile 
superioritatea absolută a studierii Scripturii faţă de studierea 
retoricii, Hrisostom explică lămurit că nu opreşte pe cineva 
de la studierea celei din urmă, ci opreşte dedicarea cu 
exclusivitate acesteia. În pasajul de mai sus avem şi 
declaraţia că sfaturile sale nu îi privesc numai pe tinerii care 
urmează să devină monahi, ci şi pe cei care vor trăi în 
societate, societate pe care sunt datori să o ajute cu modul 
de vieţuire (ethosul) şi de gândire învăţate de Scriptură. Şi, 
având în vedere faptul că vorbeşte despre educarea tinerilor 
prin Scriptură, înseamnă că în Antiohia Biserica avea o anumită 
grijă pentru catehizarea tinerilor, a copiilor, avea anumite 
şcoli în care copiii creştinilor studiau sau trebuiau să studieze. 


3. Ethosul este suficient 

Faptul că grija pentru educaţia greacă este acceptată 
ca pogorământ, cu condiţia ca respectivul să studieze 
totodată şi Scriptura, precum şi faptul că Hrisostom subliniază 
adeseori paguba retorului lipsit de buna-cucernicie, de 
unde rezultă suficiența celui cucernic, dar lipsit de arta 
oratoriei, îşi au o explicaţie mai adâncă. De vreme ce pentru 
Hrisostom criteriul şi scopul ultim al tuturor lucrurilor este 
mântuirea, oratoria nu-i mai aduce nimic în plus celui care 
dobândeşte buna-cucernicie. Însă cel care deţine arta oratoriei, 
are neapărat nevoie pentru mântuire şi de buna-cucernicie. 
Exemplul multor monahi neştiutori de carte, care erau pe 
deasupra şi dăruiţi cu o harismă şi făcători de minuni, 
întărea aceste păreri ale lui. lar viaţa morală dezordonată a 
filosofilor-sofişti din vremea sa îl duce la caracterizări dure: 

„lepădături câineşti” (kwviă raDăpuara) (filosofii cinici), 
TpiwoBoAiuatoi triobolimei/de trei parale (care erau, ei şi opera 
lor, în valoare de trei oboli). Aceşti filosofi nu numai că nu 
ajutau la însănătoşirea moravurilor, ci îi atrăgeau pe copiii 
creştinilor în concepţiile lor şi în modul lor de viaţă. 


4. În ce termeni îi laudă pe filosofi şi ideile lor 

Hrisostom laudă totuşi pe Socrate şi un număr foarte 
mic de filosofi, cum ar fi Crates Tebanul şi cinicul Diogene 
(PG 61, 37 şi 301; PG 47, 336-337 şi 367; PG 50, 546). Acest 
lucru se întâmplă atunci când constată în viaţa lor un 
comportament moral sau dispreţuirea bunurilor materiale, 
niciodată însă pentru concepţiile metafizice, pe care le 
înfierează (PG 59, 34; PG 60, 48; PG 61, 34). La fel le înfierează 
şi pe cele ale lui Platon, pe care pe deasupra îl condamnă şi 
pentru spiritul său materialist, pentru legile ruşinoase din 
Politeia despre căsătorie, femei ş.a. şi bineînţeles pentru 
pederastie (PG 50, 546; PG 47, 337; PG 57, 19). 

Desigur, în curgerea năvalnică a discursului său, 
creând punți de legătură cu ascultătorii crescuţi în păgânism 
şi făcând pogorământ (PG 62, 677-678), după modelul 
Apostolului Pavel, Sfântul loan aminteşte ziceri filosofice, 
fără a le lega însă de premizele lor. Astfel, face trimitere şi 
la Platon: „Căci Platon zice că bun era Cel ce a alcătuit totul şi 
că binele nu pizmuieşte pe nimeni” (PG 48, 538). Această frază 
a filosofului, care pare să nu fie împotriva învăţăturii 
creştine, este folosită însă pentru că va provoca interesul 
ascultătorilor fără vreun pericol, nu pentru că Hrisostom 
înţelege binele aşa cum îl înţelege Platon. Şi semnificaţie are 

semnificatul — conţinutul cuvântului, nu cuvântul în sine. 
De exemplu: Platon şi Apostolul Petru vorbeau amândoi 
despre Dumnezeu Cel bun; dar Hrisostom stăruie asupra 
faptului că Petru a fost mai filosofic, fiindcă el a devenit 
primitor al adevărului despre Dumnezeu, nu Platon sau 
Pitagora, care erau cu adevărat copii şi nu au dobândit adevărul, 
nici obiceiurile/purtările (1j0n) corecte (PG 60, 47-48). Pornind 
de la astfel de premize, Hrisostom susţine că şi Dumnezeu 
a folosit pe magi atunci când S-a născut Cuvântul dumnezeiesc, 
fiindcă ei cunoşteau atunci cele referitoare la mişcarea 
astrelor (PG 62, 677-8). 


5. Oamenii „au dat la o parte” posibilitatea cunoaşterii 
lui Dumnezeu 

Atitudinea în general negativă faţă de filosofia greacă 
a lui Hrisostom are o rațiune adâncă, pe care el o explică în 
comentariul său la Romani (Omil. Il] 1-3). Oamenii au primit 
de la Dumnezeu cunoştinţa şi adevărul, dar le-au acoperit 
de tot — mai ales grecii — cu lemne şi cu pietre, aceasta având 
ca rezultat o abatere de la credinţa adevărată. Cuvintele lui 
Pavel „cunoscutul lui Dumnezeu/ceea ce se poate cunoaşte 
despre Dumnezeu (70 yvworov Tov Qeov) este arătat în ei înşişi 
(= în oameni)” (Rom. 1, 19), înseamnă că Dumnezeu S-a 
arătat pe Sine prin intermediul zidirii şi al armoniei ei. 
Lumea în general ţine loc de „învățătură“, iar Dumnezeu a 
dat pentru înţelegerea ei „minte şi cuget” (PG 60, 415), puteri 
pe care oamenii nu numai că nu le-au folosit pentru 
adevărata cunoaştere şi „pentru mântuire”, ci le-au întors în 
direcţia contrară (Ibidem). De aceea filosofii, pentru că nu 

recunosc în zidire veşnica putere şi dumnezeire, sunt fără 
cuvânt de apărare (Rom. 1, 20) şi seamănă cu cineva care vrea 
să păşească într-o noapte foarte întunecoasă pe un tărâm 
necunoscut şi să ajungă orbecăind la scopul lui. Părăsind 
lumina, filosofii au experimentat întunericul raţionamentelor, 
motiv pentru care nici nu au cunoştinţa adevărată şi eşuează: 


„Cunoştința despre El a pus-o Dumnezeu de la început în 
oameni. Dar elinii, acoperind această cunoştinţă cu lemne şi pietre, 
au nedreptăţit adevărul — bineînţeles laceasta] numai din partea 
lor; căci aceea (= cunoştinţa) rămâne neschimbată...” (La Rom. 
Omilia III 2: PG 60, 412). 

„Aruncând de la ei înşişi lumina, apoi, în locul aceleia, 
lăsându-se pe ei înşişi pradă întunericului rationamentelor şi căutând 
în trup pe Cel netrupesc (= Dumnezeu) şi în chipuri pe Cel neînchipuit, 
au pătimit cel mai cumplit naufragiu” (op. cit. PG 60, 413). 

Ca aproape toţi scriitorii bisericeşti, şi Hrisostom 
subliniază apologetic că filosofii, prin teoriile lor, se combat 
unul pe celălalt. Stăruie însă să lege acest fapt de dorința 
lor de „inovaţii“, de a inova. Acest lucru este foarte rău şi se 
datorează tendinței vechi şi păcătoase a omului de a 
schimba „termenii“, de a schimba ceea ce a primit iniţial de 
la Dumnezeu drept cunoştinţă şi adevăr: 


„Căci voiau să afle ceva în plus şi nu se mulțumeau cu 
hotarele date [lor]; de aceea au căzut şi din acestea, căci erau doritori 
de învățături noi (= inovații). Căci toate cele elineşti sunt de felul 
acesta. De aceea s-au ridicat şi unii împotriva altora, şi Aristotel s-a 
împotrivit lui Platon, iar stoicii scrâşneau din dinți împotriva 
acestuia şi s-au făcut vrăjmaşi unul altuia” (La Rom. Omilia III 
3: PG 60, 414). 


STYLIANOS PAPADOPOULOS 18 


Hrisostom lasă clar să se înțeleagă că odinioară, în 
vremurile de demult, purtările oamenilor erau mai bune, 
dar filosofii, inovând continuu, le-au înrăutățit. Nu explică însă 
când mai exact au fost mai buni şi în ce anume erau mai buni. 

Rațiunea cea mai adâncă pentru care Hrisostom nu 
apreciază pozitiv filosofia greacă constă în faptul că din 
timpuri străvechi oamenii, deşi aveau cunoştinţa „despre 
Dumnezeu” chiar de la Dumnezeu, au refuzat sau au stricat 
această cunoştinţă, ori au eliminat singuri lumina prin care 
vedeau-cunoşteau şi s-au întors - s-au aflat sub puterea 
raţionamentelor lor, care sunt însă întuneric, motiv pentru 
care nu sunt în stare să-L cunoască pe Dumnezeu. 


6. Etica stoicilor? 

Cu toate că numai acestea au fost părerile lui Hrisostom 
despre filosofia greacă în general şi despre „paideia” în 
special, un scurt text de la sfârşitul vieţii sale (Că pe cel ce nu 
se nedreptățeşte pe sine nimeni nu-l poate vătăma cu ceva, PG 
52, 459-480!) a provocat între cercetători discuţii şi păreri 
diferite. În această mică lucrare, în mod neprevăzut desigur, 
Hrisostom dezvoltă, având ca bază morala platonică şi 
stoică, ideea că pe omul înţelept, adică pe cel virtuos şi 
moral, nimeni nu-l poate vătăma, pentru că el întâmpină 
nedreptăţile cu vitejie şi le exploatează pentru desăvârşirea 
sa. Cel care este nedreptăţit este nedreptăţit de sine însuşi. 
Abundenţa eticii stoice este foarte vizibilă aici, timp în care 
până şi numele lui Hristos aproape că lipseşte din lucrare 


1 Text tradus în limba română de diac. loan I. Ică jr. în volumul Ioan 
Gură de Aur, Scrisori din exil, Ed. Deisis, Sibiu 2003, p. 235-262 (n. tr.). 

(exceptând o singură referire). Observăm însă următoarele: 
Fără să se ştie de ce, lucrarea a fost alcătuită ca o „dispută” 
în cuvânt (PG 52, 461/2), adică pornind de la datele întrecerilor 
oratorice, fapt care presupune destinatari ce trebuiau convinşi 
mai ales prin argumentele eticii filosofice. Cercetătorii n-au 
luat în seamă faptul că aici nu numai că se condamnă 
„părerile rătăcite”, ci se accentuează faptul că virtutea omului 
cere şi „acrivia învățăturilor adevărate” şi „corectitudinea vieții” 
(PG 52, 462/3). lar învățături adevărate au numai creştinii. 
De asemenea, nu s-a luat în seamă faptul că omul virtuos 
ideal îşi atinge scopul câtă vreme suferă nedreptatea, câtă 
vreme stă treaz şi priveghează, adică prin trezvie şi priveghere. 
Desigur, aceste idei nu sunt străine nici filosofiei. Însă Hrisostom 
face deosebirea clară că acestea se reuşesc „în Domnul”: 


„Câtuşi de puțin nu-l vor putea vătăma pe cel ce în Domnul 
priveghează şi stă treaz (Ibidem, 480 şi 477). 


Lucrul cel mai important aici este că Sfântul loan stăruie 
asupra realităţii harului dumnezeiesc. Cei trei tineri „în cuptor” 
au săvârşit ceea ce au săvârşit prin harul dumnezeiesc. Tot aşa 
şi oamenii virtuoşi care sunt nedreptăţiţi primesc acelaşi har. 

Prin urmare, această mică lucrare foarte stoicizantă 
cuprinde în sine acele supape de siguranţă care îi asigură 
calitatea creştină. În adâncul său, discursul lucrării este 
creştin şi hrisostomic. Şi aici, aşa cum face deseori şi în mod 
conştient în alte situaţii, Hrisostom încarcă termenii şi 
formele cu un conţinut nou, imitându-l pe Apostolul Pavel. 
Pornind de la o astfel de premiză, explică folosirea în Areopag 
a epigrafiei „Dumnezeului necunoscut” (FA 17, 23), explicând 
că Pavel „a robit înscrisul” pe care atenienii „într-un anume 

fel l-au scris, iar el a putut în alt fel să-l schimbe” (PG 51, 73). 
Atenienii au scris acele cuvinte pentru un anume motiv şi cu 
un alt înțeles, iar Pavel a dat acelora alt conținut. Această tactică 
s-a generalizat şi a devenit ceva obişnuit la toți marii Părinţi. 


Capitolul al Doilea 


MONAHISMUL SIRIAN ŞI HRISOSTOM 


1. Monahismul în Siria 

Monahismul a fost prima şcoală duhovnicească în 
care şi-a făcut ucenicia şi despre care a scris Sfântul loan 
Hrisostom. Şi cu toate că a trăit numai puţină vreme 
departe de lume - numai şase ani -el nu a încetat niciodată 
să admire monahismul şi să aplice el însuşi esenţa acestuia, 
asceza. Austeritatea creştinismului siriac, puternic exprimată 
în monahismul zonei, idealul filosofic moral, precum şi 
marea depravare a moravurilor în Antiohia, au întărit 
principiul pe care Hrisostom şi l-a asumat prin educaţie sa, 
principiu care se potrivea caracterului său şi pe care îl avea 
în inimă ca pe o chemare dumnezeiască: 


„îndeletniceşte-te cu cele duhovniceşti, treci cu vederea 
grijile lumeşti. Căci făcând aşa, şi pământul îl vei avea împreună 
cu cerurile, şi bunătățile viitoare le vei dobândi” (La Matei, 
Omilia LĂVIII 5: PG 58, 648). 


Sfântul loan a căutat aplicarea desăvârşită a acestui 
principiu şi a găsit-o foarte uşor în spaţiul dimprejurul său 
şi în regiunea mai largă a Antiohiei în monahism. Din 
tinereţe a iubit atât de mult monahismul încât merită să ne 
întrebăm cum de a găsit puterea să-l părăsească şi să devină 
păstor şi învăţător al celor mulţi. Viaţa monahilor în general 
şi a anahoreţilor în particular, pe care el o caracterizează ca 

fiind fără pereche, lipsită de griji, iubitoare de înțelepciune şi 
îngerească (PG 58, 643; PG 47, 387), are baze teologice. Monahul 
se eliberează de legăturile sale — interioare şi exterioare — 
trăieşte prin închinarea adusă lui Dumnezeu, dialoghează 
cu Dumnezeu, se desfată de bunătăţile cereşti şi devine 
astfel exponentul ethosului şi gândirii Apostolilor şi Prorocilor: 


„monahii s-au slobozit de toate legăturile lor (PG 62, 578); 
monahii vor „să vieţuiască împreună cu închinarea lui Dumnezeu” 
(PG 47, 387). Îl vede pe monah „împreună-vorbind cu Dumnezeu 
şi desfătându-se de bunătățile cereşti” (PG 47, 389). „cel ce viețuieşte 
ca monah îşi izvodeşte voia după purtările (140n) Apostolilor şi 
Prorocilor (Ibidem). 

Trebuie să subliniem apăsat că informaţiile pe care 
Hrisostom le dă despre monahi şi asceţi, descrierile şi 
analizele sale constituie prima sursă importantă despre 
monahismul siriac pe care o avem de la cineva cunoscut cu 
numele. Ba chiar mai mult: textele dedicate de Hrisostom 
acestuia şi desele referiri în multe din Omiliile sale au jucat 
un rol modelator, adică au oferit regiunii aceleia temelia 
eclezial-teologică a monahismului şi l-au păzit incontestabil 
de devieri de tipul mesalianismului, pe care şi Flavian al 
Antiohiei l-a condamnat, constatând — cu siguranţă şi cu 
ajutorul lui Hrisostom — devierile lui. 

Prin termenul „mânăstiri“ Hrisostom descrie fenomenul 
mai larg al multor creştini care trăiau ascetic în general în 
Siria, şi în particular în zona Antiohiei, în munţii din jurul 
ei şi mai ales în Silpio (Habib Al-Naggar) şi pe malurile 
râului Orontes (Asi Nahri), care străbătea şi cetatea. Unii 
dintre aceştia, sub continua îndrumare a unui „proiestos” 

(adică egumen), trăiau în mici chilii care se aflau toate la 
distanţă mică unele de altele sau în jurul chiliei proiestosului. 
Este vorba despre chinoviile cu o formă mai uşoară de 
nevoinţă. Alţii, cei numiţi remioth sau removith, după cum îi 
numeşte Ieronim, se nevoiau câte doi sau trei sub călăuzirea 
unui „gheronda/stareț”, a unui bătrân duhovnicesc. Aceştia 
trăiau în colibe simple şi austeritatea lor era mai mare. 
Existau însă şi anahoreţi singuratici, care se nevoiau cu 
totul singuri în peşteri şi colibe, hrănindu-se în principal cu 
ierburi şi rădăcini de plante, îmbrăcaţi în sac, iar unii, 
pentru a se nevoi şi mai mult, evitau orice tip de locuinţă 
(PG 58, 653) şi umblau din loc în loc. Din acest motiv îi 
numeau „păscători” (Booxovs). Anahoreţii se odihneau pe 
pământ puţine ore pe noapte; mulţi fără să se întindă, ci 
sprijinindu-se de vreun zid sau piatră. Erau de obicei 
desculți, deosebit de slabi la trup şi înfruntau cu răbdare 
frigul, căldura, ploaia şi toate stihiile naturii. 

Hrisostom însuşi a trăit patru ani ca removith şi doi ca 
anahoret. De aceea remarcăm în textele sale experienţe 
personale din propriile nevoinţe ascetice (de ex. PG 47, 
403), din stările lui harismatice şi de teoptie, în descrierea 
cărora este foarte zgârcit. Totodată a cunoscut foarte bine şi 
viaţa generală de mănăstire (prin acest cuvânt înţelege 
adeseori pur şi simplu chilia monahului sau a ascetului: 
vezi de ex. PG 47, 575). De obicei, atunci când descrie şi 
analizează teologic viaţa monahilor, nu găseşte sau nu vrea 
să traseze o linie de demarcaţie între formele monahismului. 


2 Termenul apare şi în Patericul egiptean, desemnându-i pe cei care se 
hrăneau numai cu rădăcinile şi plantele găsite în pustie (n. tr.). 

Toţi urmăresc şi ating acelaşi scop, toţi se fac străini şi 
călători față de cele de aici, cetățeni ai cerului şi deopotrivă cu îngerii, 
motiv pentru care nu ar prefera niciodată puterea împărătească 
în detrimentul vieţii lor de nevoinţă (PG 58, 654). 

În special atunci când vorbeşte despre nevoinţă, premisele 
şi reuşitele ei, FHrisostom se referă la toate tipurile de 
monahism, la chinoviţi, la removith şi la anahoreţi. Spre 
exemplu, îndemnul lui despre pustie (£onuia) — care nu 
este limitată la îndepărtarea spaţială, ci se extinde şi la 
alegere (rpoaipeois3) — îi priveşte pe toţi: 

„..Să căutăm pustiile, nu numai pe cele [oferite] de locuri, 
ci şi pe cele [dobândite] de la alegere“; şi înainte de toate să ducem 


3 Voie liberă sau hotărâre luată în urma unei alegeri libere făcute mai 
înainte, intenţie, scop, gând, plan; sistem politic sau filosofic pe care şi- 
l alege cineva; simțământ sau dispoziţie; aplecare către ceva, favoare, 
preferinţă. Ex ngoaigtoews - din voie sau alegere liberă (n. tr.). 

+ Nu numai pe cele exterioare, ci şi pe cele lăuntrice, acea pustie 
lăuntrică venită din anularea tuturor lucrurilor de care să se lipească 
sufletul, prin opţiunea lăuntrică. Să goleşti sufletul de lucrurile de care 
se lipeşte opţiunea. Sfântul loan însuşi explică puţin mai înainte în aceeaşi 
omilie că „dacă sufletul, concentrându-se în el însuşi, gândeşte cele ce trebuie 
gândite şi cele plăcute lui Dumnezeu, atunci întrerupe îndată toate lucrările 
simțurilor, pentru ca nu cumva simţurile, introducând la timp nepotrivit 
vreun gând străin, să tulbure liniştea din suflet. Aşa se explică deci că, deşi 
sunetele izbesc urechile, iar imaginile vederea, totuşi nici sunetele, nici imaginile 
nu pătrund în suflet, deoarece puterea de percepție a fiecărui simt este cu totul 
întoarsă către suflet. Dar ce vorbesc eu de sunete şi de imagini, când mulţi 
dintre cei care au ajuns la această stare, nu numai că nu simt pe cei care trec 
pe dinaintea lor, dar nu simt nici chiar când îi îmbrâncesc?...Un astfel de suflet 
avea fericitul Pavel; deşi trăia în mijlocul oraşelor, era tot atât de departe de 
toate cele care-l înconjurau pe cât de departe stăm noi de trupurile morților. 
Prin cuvintele sale: «Pentru mine lumea este răstignită», arată tocmai această 

sufletul în această lpustie] nelocuită” (Către Stelehie, Despre 
străpungerea inimii 3: PG 47, 414). 

Desigur, din raţiuni pedagogice, limitate mai ales de 
disponibilitatea ascultătorilor săi, el prezintă de obicei viaţa 
din chinovie, care este mai accesibilă în multe feluri. Astfel, 
de exemplu, el explică faptul că în mănăstire se poate întâlni 
smerenia absolută şi dragostea adevărată, care duc la 
„multă egalitate” între monahi şi uşurează lupta pentru 
virtuţi (PG 58, 671-672). Bineînţeles, şi acolo există mici şi 
mari, dar acest lucru depinde de măsura virtuții (Tov 1nc 
&pernc A0yov). Diferenţa se face numai în funcţie de gradul 
virtuţii, iar acest lucru nu duce la aroganță sau la un 
sentiment de dispreţ. Dimpotrivă, chiar dacă cel mare, adică 
cel sporit în virtute, îl va smeri pe cel mic, pe începător, cel 
din urmă ştie că aceasta i se întâmplă ca o pedagogie 
(Ibidem) şi o primeşte cu răbdare. 


2. Chinovia - societatea ideală 

În lucrarea sa Către tatăl credincios, Sfântul loan 
Hrisostom prezintă viaţa chinovială ca fiind fermecătoare, 
plină de optimism şi lipsită de obstacole, putându-se compara 
cu vieţuirea îngerească, cerească, în care domneşte „fericirea“ 
(evnuepias) duhovnicească, bucuria, pacea, egalitatea, noblețea, 
libertatea, armonia, voioşia şi cele asemenea acestora: 


îndepărtare față de toate cele din lume”. Vezi întreaga omilie tradusă în 
româneşte de părintele Dumitru Fecioru cu titlul „Despre căință II” în 
Sfântul loan Gură de Aur, Despre mărginita putere a diavolului. Despre 
căință. Despre necazuri şi biruirea tristeții,” Ed. IBMBOR, 2005 (n. tr.). 

5 Lit. ziua bună, timp frumos pe care îl are cineva. 

„Căci ei şi-au ales o vieţuire cuvenită cerului şi se află într- 
o stare cu nimic mai prejos stării îngerilor. Deci, după cum între 
îngeri nu este vreo inegalitate şi nici nu sunt unii în fericire, iar 
alții în relele cele mai grele, ci toți sunt într-o singură pace şi 
bucurie şi slavă, tot aşa şi aici (= în mânăstiri); nimeni nu plânge 
de sărăcie, nimeni nu se făleşte cu bogăția. Al tău şi al meu, acest 
lucru care dă totul peste cap şi tulbură toate este izgonit. Şi ce este 
minunat acolo unde până şi sufletul este unul şi acelaşi? Că toți 
sunt nobili cu aceeaşi noblețe, toți robi cu aceeaşi robie, toți liberi 
cu aceeaşi libertate. Una este acolo bogăția — bogăţia cea adevărată; 
una Slava — slava cea adevărată; căci nu în numiri, ci chiar în 
lucruri sunt cele bune. O singură plăcere, o singură dorire, o 
singură nădejde este tuturor; şi ca de o măsură şi ca de un cântar 
toate sunt cercetate cu scumpătate; şi nu este nici o inegalitate, ci 
rânduială şi ritm şi armonie; şi mare este acrivia conglăsuirii şi 
este prilej de veselie (Către tatăl credincios XI: PG 47, 366). 

Din textul de mai sus este evidentă dispoziţia sa de a 
prezenta părinţilor de monahi viaţa chinovială ca fiind 
uşoară şi ideală, după cum evidentă este, dar numai de 
suprafaţă, şi influenţa filosofică, mai ales cea a climatului 
stoicilor şi a eticii lor. 

Influenţa stoicilor se constată mai ales în lucrarea 
„Compararea stăpânirii împărăteşti ... cu monahul...” (PG 47, 
387-392), scrisă înainte de a pleca spre locurile de nevoinţă 
din Silpio, pe durata uceniciei lui în Asketirionul lui Diodor. 
Este evident că Hrisostom are ca model comparaţia făcută 
de stoici între împărat şi filosof. După cum acolo filosoful 


s Lit. inimă bună — evOvuia 

este deasupra împăratului, tot aşa şi aici monahul îl depăşeşte 
pe împărat ca unul care nu este lipsit de nimic, putând să 
dea bunuri duhovniceşti în locul celor materiale ale împăratului, 
ca unul care este cinstit nespus de mult de oamenii duhovniceşti 
şi ca având sigură mântuirea. 

Acestea însă exprimă numai una din faţetele 
monahismului. Entuziasmul lui Hrisostom în privința 
monahismului şi nevoia conjuncturală de a-i face apologia 
îl fac să fie foarte înflăcărat, fapt care poate fi considerat ca 
o absolutizare a monahismului. Se cunoaşte şi de la Hrisostom 
că faima şi influenţa vestiţilor asceţi „purtători-de-Duh”, 
precum Afraat, Iulian (Sava) şi Macedonie, atrăgeau pe 
mulţi tineri spre monahism. Faptul acesta a provocat reacţii 
împotriva Bisericii şi a monahilor, şi atitudinea duşmănoasă 
a părinţilor păgâni ori chiar şi a multor creştini. Pentru a 
înăbuşi această reacţie Hrisostom a scris până în anul 382 
patru Cuvinte (PG 47, 319-392), în care mănăstirea de obşte 
este înfăţişată ca o comunitate eliberată de patimi şi 
stăpânită de o bună-rânduială îngerească. Cel care cercetează 
constată însă că, deşi Hrisostom propune viaţa în chinovie 
ca fiind societatea ideală şi modelul absolut şi unic, nu îi 
sfătuieşte pe toţi să se angajeze în această societate. Este sigur 
că monahii au ales viețuirea cea mai bună („şi-au ales vietuirea 
cuvenită cerurilor” PG 47, 366), dar pricina acestei alegeri 
este, pe de o parte, interesul lor pentru o viaţă duhovnicească 
mai înaltă şi, pe de alta, stricăciunea de multe feluri care 
domneşte în vieţuirea lumească (PG 47, 331-348), unde 
tânărul găseşte cu greu o educaţie potrivită. 

Pentru că existau, desigur, şi mănăstiri care funcționau 
mai ales ca şcoli pentru tineri, ca de exemplu Asketirionul 
lui Diodor şi Carterie, în care a studiat şi Hrisostom, el 
susţine că în astfel de şcoli tânărul poate găsi educația potrivită 
(PG 62, 152/3), fără ca acest lucru să însemne neapărat că 
tânărul, după terminarea studiilor, trebuie să intre în mănăstire. 

Şi în lucrări mai târzii ale sale (de ex. Omilii la Matei şi 
Omilii la 1 Timotei: PG 58, 643-648; 653-654; 671-679 şi PG 62, 
571-578) Hrisostom insistă asupra accentuatei poziţii de 
superioritate a societăţii monastice faţă de cea lumească. 
Dar nu se întrevede la el vreo pornire nici de a o absolutiza 
pe prima, nici de a o organiza pe cea de-a doua după 
modelul celei dintâi. Având în vedere datele epocii şi cu 
încredințarea că toate depind de educaţie, 


„„.«acesta este lucrul care răstoarnă lumea cu susul în jos, 
anume că îi neglijăm chiar pe copiii noştri” (La Ilie şi văduvă: PG 
51, 327) 

„.«.mai presus de toate păcatele este nepăsarea în ceea ce-i 
priveşte pe copii” (Către tatăl credincios 3: PG 47,351) 


Hrisostom a insistat întotdeauna asupra nevoii ca, pe cât e 
posibil, tinerii să fie educați în mănăstiri, fapt care a provocat 
reacţia multora în apărarea şcolilor din Antiohia. Atunci, 
apărându-se, el îi asigură că nu îndeamnă la dărâmarea 
şcolilor, ci încearcă să evite indiferența şcolilor publice 
antiohiene în ceea ce priveşte cultivarea virtuţii, fără de care 
elocinţa, pe care acelea o predau, va fi păgubitoare: 

„Ce, dar? Tu zici să dărâmăm şcolile? Nu aceasta zic, ci să 
nu surpăm zidirea virtuții şi să îngropăm sufletul de viu; căci 
când acesta este înţelepţi, nu-i nici o pagubă dacă nu-i iscusit în 

arta vorbirii; dar când este stricat, atunci cu totul este păgubit...” 
(Către tatăl credincios 11: PG 47, 367). 


Observăm că virtutea devine criteriul alegerii monahismului 
sau al rămânerii tinerilor în cetate. Câtă vreme în cetate 
domneşte dezordinea moral-duhovnicească, Sfântul loan se vede 
obligat să recomande educaţia în mănăstire (PG 47, 321-330). 

Desigur, în lucrările sale mai târzii şi mai ales în 
Despre slava deşartă şi creşterea copiilor îi îndeamnă pe părinţi 
să îşi asume creşterea şi educarea copiilor. Dar la începutul 
activităţii, provocat să răspundă dacă socoteşte că aceia care 
rămân în cetate îşi pierd mântuirea, el răspunde mai degrabă 
retoric prin Departe de mine (ănaye), explicând că şi-ar dori 
să există atâta pace şi ordine morală în cetate încât să vină 
înapoi în ea cei care s-au retras în pustie. Acolo se retrag cei care 
urmăresc desăvârşirea, în cetate rămân ceilalți (PG 47, 329-330). 
În felul acesta nici nu se dezice de părea sa, nici nu rămâne 
neînduplecat faţă de locuitorii cetăţii. Cu siguranţă, înţelegerea 
adâncă a realităţilor omeneşti şi experienţa personală a 
ascezei l-au făcut să fie realist, l-au păzit de utopii. 

Astfel el lărgeşte din ce în ce mai mult perspectivele 
şi, cu toate că îi laudă întotdeauna pe monahi şi virtutea lor, 
îi asigură pe oameni că şi în Biserica din cetăţi există credincioşi 
laici deosebit de înaintați duhovniceşte, sfinţi, pe care nimeni 
nu trebuie să-i dispreţuiască. De altfel căile virtuţii sunt 
multe, adică omul se poate nevoi în multe feluri şi în diverse 
condiţii de viață. Dar va exista întotdeauna diferenţa de 
duhovnicie şi sfinţenie între cei ce se nevoiesc, aşa cum 
există diferenţe între mărgăritare. Există (mai exact: au existat) 
sfinţi laici, dar ei nu ajung la înălțimea sfinţilor monahi: 

„Voiţi însă să arătăm şi Isfinți] vietuitori în lume? Căci 
acum nu mai avem; sau poate mai sunt şi unii care viețuiesc în 
lume îngăduitori şi blânzi, dar fără să ajungă la filosofia cea mai 
înaltă...” (La Efes., Omilia XXI 3: PG 62, 153). 

„Spune-mi deci, zice, dacă a spălat picioarele sfinților în 
Biserică, dacă şi acolo (= în Bisericile din lume) se pot găsi unii 
ca aceştia (oameni sporiți duhowniceşte, sfinţi). Se găsesc şi foarte 
se găsesc; numai să nu dispretuim viața celor din biserici din 
pricină că am istorisit viața acelor (= a monahilor). Mulţi, de multe 
ori, oameni de felul acesta (= sfinți) sunt şi în mijlocul Bisericilor, 
dar fără să se ştie. Căci nu-i vom dispreţui deoarece colindă casele 
oamenilor, sau pentru că intră în piață, sau pentru că stau în 
fruntea altora... Multe sunt căile virtuţii, după cum mare este şi 
deosebirea dintre mărgăritare, deşi toate se numesc mărgăritare... 
Astfel sunt şi sfinții: unii lucrează, împodobindu-se pe ei înşişi, 
iar alții Bisericile” (La 1 Tim., Omilia XIV 6: PG 62, 578). 

Este limpide că pentru Hrisostom calea monahismului 
este întotdeauna superioară, iar monahul este mărgăritarul 
cel mai strălucitor printre multe mărgăritare. 


3. Programul zilnic al monahului în chinovie 

Hrisostom descrie cu admiraţie şi claritate ziua — sau 
mai degrabă ciclul zilnic al unui monah - cu siguranţă aşa 
cum se desfăşura într-o mănăstire, având dorinţa de a 
schematiza şi impune un model, de vreme ce în acea perioadă 
monahismul siriac nu avea o organizare stabilă şi texte 
regulative, care să fie puse în practică de toţi. De altfel, 
trebuie să remarcăm, aceasta a fost o caracteristică a 
monahismului siriac şi în epocile următoare. Această lipsă 

a „canoanelor”, a regulilor, este presupusă fără doar şi poate 
de fraza „şi ca de un anumit canon şi regulă toate sunt explicate 
cu acrivie” (PG 47, 366). Prin aceasta Hrisostom vrea să arate 
că în chinovie domneşte ordinea desăvârşită, ca şi cum toate 
sunt reglate prin canoane şi legi, chiar dacă aşa ceva nu există. 

După informaţiile lui Hrisostom, monahii împărțeau 
în general ziua în patru părţi, pe care le numeau a treia, a 
şasea, a noua şi seara: 

„Apoi săvârşesc a treia, a şasea, a noua şi rugăciunile de 
seară. Şi în patru părți împărțind ziua şi umplând cu psalmodii 
fiecare parte, slăvesc pe Dumnezeu cu imne” (La 1 Tim., Omilia 
XIV 4: PG 62, 576/7). 


Cele patru părţi corespund slujbelor Ceasurilor formate 
mai târziu (Ceasul al treilea, al şaselea şi al nouălea) şi 
Vecerniei. A Treia începea pe la 9 dimineaţa, a Şasea la 
amiază, a Noua în jur de 3 după amiază şi a Serii puţin înainte 
de apusul soarelui. Sfârşitul acestor părţi ale zilei monahii 
îl pecetluiesc cu cântări de psalmi şi imne înălțate lui Dumnezeu. 
Ritmul acestei rugăciuni zilnice a monahilor, care în linii mari 
este valabil până azi, avea o corespondenţă şi în timpul 
nopții, după cum se vede din referinţele lui Hrisostom. 

Deosebit de frugala masă a monahilor avea loc seara, 
după rugăciunile de seară. Atunci, începând noaptea şi deci 
începând primul sfert al ei, ei iarăşi se roagă şi cântă imne. 
Deoarece de multe ori Hrisostom subliniază rugăciunea de 
noapte a monahilor şi aceasta în strânsă legătură cu cântatul 
cocoşilor (Ibidem), uneori înainte de acesta („cu mult mai 
înainte de păsări”: PG 47, 389), alteori după, reiese că la 
miezul nopţii monahii se sculau la rugăciune, de vreme ce 

atunci cântă pentru întâia oară păsările. Acelaşi lucru îl făceau 
şi pe la 3 dimineaţa, odată cu cântatul cocoşilor, adică după 
a treia parte a nopţii. Atunci cântau un fel de Utrenie, care 
avea ca bază Psalmii (în ordinea în care Hrisostom aminteşte 
părţi din ei: 133, 6, 101, 8, 143, 48, 67, 118, 164, 22, 90, 43, 148). 
De asemenea, tot el ne informează că după această psalmodiere 
şi înainte de răsăritul soarelui monahii se odihneau puţin 


„Şi văzând ziua că mijeşte, se odihnesc” (La 1 Tim., Omilia 
XIV 4: PG 62, 576) 
după care iarăşi se sculau odată cu începutul zilei (Ibidem). 
Prin urmare, ultima rugăciune de noapte a lor începea 
puţin după 3 dimineaţa şi se sfârşea puţin înainte de zori, 
cu destulă vreme înainte să răsară soarele. 

După sculare, care se făcea foarte uşor datorită mâncării 
frugale şi a somnului uşor, chinoviţii se adunau din chiliile 
dimprejur într-un loc obştesc de rugăciune, unde împreună cu 
proiestosul cântau psalmi şi imne într-o admirabilă rânduială. 

Ziua monahilor începe cu „rugăciunile eotinale” şi imne” 
şi cu citirea Scripturii, după care fiecare monah revine în 
chilia proprie, unde, fără să vorbească şi în linişte deplină, 
îşi lucrează ascultarea primită (Ibidem). Unii monahi se 
pricep să copieze cărţi (Ibidem), alţii să studieze Scriptura şi 
să-i înveţe pe ceilalţi fraţi, în timp ce alţii cultivă pământul, 
aduc apă, taie lemne, împletesc coşuri, ţes dulame pe care 
le poartă monahii (PG 58, 671/2; PG 47, 389 şi 403; PG 48, 992). 
De asemenea unii au responsabilitatea bolnavilor, a 
şchiopilor, a orbilor sau a leproşilor (PG 58, 671). 


7 Rugăciunile de dimineaţă. 

Atunci când locuitorii cetăților iau micul dejun sau 
prânzesc (servesc „gustarea*”), monahii îşi continuă lucrul, 
rugăciunile şi cântarea, fără odihnă şi fără hrană (PG 62, 377). 
Numai seara se opresc şi se roagă la masă, masă care în 
chinovie este obştească, după cum obştească este şi haina, 
adică dulama de lână: 


„hrana şi masa şi haina sunt una pentru toți, când şi sufletul 
este unul în toți” (La Matei, Omilia LXXII 4: PG 58, 671). 


Cele aşezate pe masă sunt foarte simple. Numai 
pâine, apă (Ibidem, 653) şi sare; în cazuri excepţionale se mai 
puneau şi akrodrya”, seminţe uscate (fistic, migdale etc.). 
Pentru cei mai neputincioşi erau îngăduite legume şi boabe 
(3onpra'0). În anumite mănăstiri se putea adăuga şi ulei la 
mâncare. Ca să evidenţieze capacităţile pe care le are omul 
pentru înfrânare (encrateia), Sfântul loan aminteşte admirativ 
că în mănăstirile de femei nu se mănâncă nici pâine, nici 
legume; numai nucşoare (koukia!!) sau boabe de năut sau 
măsline sau smochine (La Efes., Omilia XIII: PG 62, 98). Masa 
chinovială are aproape întotdeauna străini găzduiți, cărora le 
slujesc monahii (PG 58, 671). În timpul mesei domnea o 
linişte desăvârşită şi numai la sfârşitul ei monahii începeau 
iarăşi cântarea obştească, acum un imn de mulţumire pe 
care Hrisostom îl păstrează, fapt de o deosebită importanţă 
pentru istoria monahismului şi a vieţii liturgice. Imnul: 


8 Ţo ăgozov - întâia mâncare de dimineaţă. 

” Rodul cu coaja tare al unor copaci (ca nucile). 

1 Sămânţă de plantă sau legumă cuprinsă în teacă sau păstaie (fasole, 
linte etc.). 

11 Un fel de arbor de finic şi rodul lui, nucă de india. 

„Binecuvântat eşti, Dumnezeule, Cel ce mă hrăneşti din 
tinerețile mele, Cel ce dai hrană... umple de bucurie şi veselie inimile 
noastre... Umple-ne pe noi de Duhul Sfânt, ca să ne aflăm bineplăcând 
înaintea Ta, nu ruşinaţi, când vei răsplăti fiecăruia după faptele lui” 
(La Matei, Omilia 55: PG 58, 545). 

Aşa îşi încheiau ziua monahii, după care se retrăgeau 
la chilii, unde se întindeau pe ierburi uscate sau rogojină de 
paie („pe o grămăjoară de paie sau crenguţe”, Ibidem), purtând 
întotdeauna dulama aspră de păr. 

Acestea însă nu erau valabile pentru anahoreţi, care 
aplicau o nevoinţă mai aspră. De obicei anahoreţii mâncau 
o dată la două sau trei zile sau chiar o dată pe săptămână 
puţină pâine de orz sau rădăcini de plante, limitându-şi 
somnul la maxim şi sporind orele de rugăciune. 


4. Nevoinţa: luptă, plâns, vorbire cu Dumnezeu 

Dincolo de fermecătoarea descriere a vieţii chinoviale, 
Hrisostom înţelege nevoinţa monahului ca o cruce grea, iar 
mănăstirile ca nişte case ale plânsului (PG 62, 575), de vreme 
ce la modul general „toată vremea de acum este a plânsului şi 
a tânguirilor” (PG 47, 395). Viaţa mânăstirească şi înrobirea 
felurită a cugetului trupesc, refuzul până şi a celor mai 
simple relaxări şi desfătări lumeşti, sunt o lucrare dură şi o 
întreprindere eroică. Ea este asumată numai de cei care Îl 
iubesc pe Dumnezeu deosebit de mult şi care, cu preţul 
oricărei jertfe, doresc viaţa îngerească. Ei se eliberează şi se 
dezleagă de toate legăturile lor lumeşti, având în minte izbânzile 
sfinţilor (PG 58, 654). Acestea necesită o luptă înfricoşătoare 
şi neîncetată, sudori multe şi har dumnezeiesc (PG 62, 377 

şi PG 50, 440). Însă, prin harul dumnezeiesc, durerile nevoințelor 
devin mai dulci şi decât cea mai relaxată viaţă lumească: 


„Viata... monahilor, zic, şi a celor ce s-au răstignit [pe ei 
înşişi lumii), este cu mult mai dulce, cu mult mai de dorit decât 
cea din lume, aparent plăcută şi încântătoare” (La Matei, Omilia 
LĂXVIII 3: PG 58, 643). 


Aceasta se întâmplă fiindcă în mânăstire monahul îşi 
depăşeşte temerile şi amintirea grijilor lumeşti, se linişteşte, 
discută numai despre Împăratul cerurilor şi despre slava 
sfinților: 

„Nu este acolo (=în mănăstire) stăpân şi rob; toți sunt robi, 
toți sunt liberi... şi convorbirile lor sunt pline de aceeaşi linişte... 
totdeauna ei vorbesc şi filosofeaziă despre cele viitoare... despre 
sânurile lui Avraam, despre cununile sfinților, despre viețuirea 
împreună cu Hristos; iar despre cele din lumea aceasta nici pomenire, 
nici un cuvânt” (La Matei, Omilia LXIX 4: PG 57, 653). 


Atunci când vorbeşte despre aceste stări Hrisostom face 
numai 0 descriere, evitând disecările şi analizele adânci, dar 
nu întotdeauna. Din experienţă el ştie şi explică ascultătorilor 
săi tainele „ascunse“ ale stărilor duhovniceşti lăuntrice. Explică 
faptul că, prin asceză, omul se subţiază şi trece foarte uşor 
de la starea de somn la cea de veghe pentru rugăciune. Viaţa 
zilnică de continuă slăvire a lui Dumnezeu, rânduiala în orice 
fel de lucrare, frugalitatea mesei, asigură o bună rânduială 
sufletească, rânduială care atinge inclusiv somnul. Toate 
trebuie făcute cu atenţie, astfel încât să fie uşurată trezvia inimii: 

„Când inima, neîngreuiată de mâncăruri, se afundă în jos 
(= în somn), nu este nevoie de mult timp pentru a se ridica, ci îndată 

este în trezvie. Mâinile sunt întotdeauna curate. Căci şi somnul este 
cu bună-rânduială... lar toată această [stare] vine de la buna-rânduiala 
din suflet” (La I Tim., Omilia XIV 4: PG 62, 575). 


Şi în mod special, sentimentul puternic al fricii de 
Dumnezeu din monah nu-i lasă cugetul să cadă în somn 
adânc, acolo unde avem vise ciudate, periculoase şi fanteziste; 
îl ţine numai în starea de odihnă uşoară. Prin urmare, cei 
care trăiesc şi se nevoiesc astfel sunt sfinţi şi pot să vorbească 
cu Dumnezeu, aşa cum făcea Adam când era în Rai: 


„Cu adevărat aceştia (= monahii care se nevoiesc astfel) 
sunt sfinți şi îngeri între oameni. Şi nu te mira când auzi acestea. 
Căci multa frică, cea de Dumnezeu, nu va lăsa cugetul lor să se 
coboare şi să se afunde în adâncurile somnului, ci numai la 
suprafaţă se aşterne peste ei, odihnindu-i. Aşa fiind somnul lor, 
tot aşa trebuie să le fie şi visele; nu cu închipuiri, nu cu grozăvii” 
(La 1 Tim., Omilia XIV 4: PG 62, 567). 


„lar lucrarea lor (= al monahilor) este cea pe care o făcea şi 
Adam la început, înainte de păcat, când era îmbrăcat cu slavă şi 
vorbea cu Dumnezeu cu îndrăznire” (La Matei, Omilia LXVIII 
3: PG 57, 643). 


5. Iubirea lui Hristos şi străpungerea inimii 

Învățătura despre curăţire sau uşurarea de cele 
pământeşti şi de plăcerile aduse de acestea este o condiţie 
absolută pentru ca mintea şi inima să se îndrepte către şi să 
se ocupe cu Hristos, pentru ca omul să ajungă la 
străpungerea inimii (karăvv&ic). Uşurarea este posibilă 
însă ca o dezrobire, în raport cu gradul în care nevoitorul ÎL 
iubeşte pe Hristos. Dorul neostoit, dragostea pentru Hristos 

contribuie la faptul că simţurile nu se pot înstăpâni în inimă 
(PG 47, 405 şi 411/2). Dar acest lucru este rezultatul unei 
asceze interminabile, pe care Hrisostom o particularizează mai 
ales la privegherea de noapte, la lacrimile din timpul 
rugăciunii şi la dragostea de pustie şi de liniştire (PG 47, 
394), după cum el însuşi le va fi trăit. Din acest motiv el 
cunoştea foarte bine că străpungerea inimii şi plăcerile 
lumeşti nu pot coexista, se exclud reciproc: 


„aşa cum este cumplit de greu, dacă nu chiar cu neputintă, 
să se amestece apa cu focul, tot aşa, îmi pare, leste greu] să aduci 
Inolaltă desfătarea şi străpungerea inimii; căci potrivnice sunt 
acestea două şi dându-se una pe alta la o parte. Căci una este 
maică a lacrimilor şi a trezviei, cealaltă a râsului şi a purtării cu 
neorânduială (napabopă). Şi una lucrează sufletul uşor şi 
înaripat, iar cealaltă îl face mai greu decât tot plumbul” (Către 
Stelehie, Despre străpungerea inimii 3: PG 47, 414). 


Asceza, care este necesară pentru a se împărtăşi omul 
de Dumnezeu, pentru a se elibera de sub puterile demonice 
(PG 50, 423) şi de necunoştinţa purtătoare de moarte pe care 
acestea o varsă în om (PG 47, 279), nu este aceeaşi pentru toţi 
oamenii, chiar dacă aceştia ar avea aceleaşi greşeli (PG 47, 440). 

Atunci când părăseşte cele lumeşti, sufletul care Îl 
iubeşte mai mult pe Hristos dobândeşte străpungerea inimii, 
se mută „La cer” şi, eliberat, zboară spre „locul şi înrudirea 
proprii lui” (PG 47, 939); flacăra iubirii pentru Hristos creşte 
continuu, cum se vede la Apostolul Pavel, care însă activa 
în lume (PG 47, 413). 

Hrisostom are la îndemână o experiență personală 
sănătoasă în ceea ce priveşte mersul nevoinţei, motiv pentru 

care, chiar dacă foloseşte termenii obişnuiţi de „omorâre” a 
trupului şi a pornirilor (PG 60, 520-521) sau „răstignire” a 
trupului (PG 61, 647), arată că problema se localizează în 
zona simţurilor. Omul, prin simțurile lui, trebuie să ajungă 
„deasupra“ (uerewpoc) legăturilor lumeşti. Acest lucru se 
reuşeşte nu prin obturarea-omorârea simţirilor — lucru care 
nici nu este posibil — ci prin întoarcerea lor către „înălțime”, 
prin orientarea simţurilor înspre cele dumnezeieşti. 


„Căci câtă vreme sufletul se întoarce înspre pământ, trupul 
şi simțirile trupului îl înlănțuie cu nenumărate legături şi din 
toate părțile grămădesc peste el cumplita furtună a plăcerilor 
trecătoare... Dar când sufletul ajunge la înălțimi şi-şi mută 
îndeletnicirile sale la cele duhovniceşti, astupă intrarea gândurilor 
şi imaginilor stricătoare de suflet, nu astupând simturile, ci 
ridicându-le şi pe ele la aceeaşi înălțime” (Către Stelehie, Despre 
străpungerea inimii 1: PG 47, 412). 


6. Iubirea pentru aproapele -— criteriu al tuturor 
lucrurilor 

Iubirea pentru aproapele, particularizată de obicei ca grijă 
pentru mântuirea aproapelui, constituie la Hrisostom un 
principiu fundamental, a cărui neglijare înseamnă mare păcat: 

„Pavel pretutindeni îndeamnă: Nimeni să nu caute la ale 
sale, ci fiecare la cele ale aproapelui... căci cei ce nu se îngrijesc de 
mântuirea aproapelui păcătuiesc faţă de Hristos Însuşi, zice, şi 
zidirea lui Dumnezeu o îngroapă” (Către tatăl credincios 2: PG 
47, 350. Vezi şi 351). 

„Acesta este dreptarul creştinismului celui mai desăvârşit, 
acesta este hotarul rânduit cu scumpătate (6poc kpiBwuevoc), 

aceasta este culmea cea mai înaltă : a căuta cele ce sunt folositoare 
de obşte” (La I Cor., Omilia XXV 3: PG 61, 208). 

Iubirea devine criteriul absolut al măsurii duhovniceşti 

„Căci şi început şi sfârşit a toată virtutea este iubirea” 
( Împotriva Anomeilor şi La Lazăr: PG 48, 795), 
iar acest lucru este valabil şi pentru monahism, după cum 
se observă, de exemplu, în lucrarea Către tatăl credincios (PG 
47, 351), în care chiar şi fecioria, şi postul, şi culcarea pe 
pământ se arată a fi fără valoare dacă de la cel feciorelnic şi 
de la monah lipseşte grija pentru sufletul aproapelui (PG 
51, 277-278). Acelaşi lucru îl socoteşte Sfântul Ioan şi în 
legătură cu milostenia (PG 62, 698), care, luând forma primirii 
de oaspeţi, l-a făcut cunoscut pe Avraam (Ibidem, 152/3). 
Aici aproapele este identificat cu monahul de lângă tine, 
dar nu numai cu el. Poate fi şi orice om, pentru care monahii 
sunt datori să se roage sau să îl miluiască dacă este posibil. 
Având în minte învecinarea mânăstirilor cu ţinuturile locuite 
şi, înainte de toate, păstrarea şcolilor în mănăstiri, Hrisostom 
stăruie asupra faptului că, chiar dacă monahul prin lumina 
dumnezeiască ar deveni o stea strălucitoare, el va fi mai rău 
decât păgânul dacă va rămâne nepăsător faţă de aproapele: 

„Căci luminătorul, dacă s-ar lumina numai pe sine, nu ar fi 
luminător... sunt mai răi decât elinii, zice, cei ce nu bagă în seamă 
pe aproapele” (Ibidem: PG 47, 351). 


Chiar şi pentru anahoret iubirea aproapelui rămâne 
criteriul absolut. Pentru că la el, de vreme ce ascetul nu are 
oameni împrejurul lui, iubirea aproapelui se exercită la 
gradul cel mai înalt şi prin excelenţă prin rugăciune. La 

sfârşitul vieţii sale Sfântul loan Hrisostom, exilat fiind, cere 
de la monahi să se roage pentru el (dar şi în general, pentru 
lume), explicând că rugăciunea pentru aproapele 


„este felul cel mai înalt de iubire” (Epist., 93: PG 52, 657). 


Nici o grijă pentru aproapele nu este mai importantă 
decât rugăciunea şi nici o dovadă de iubire nu este mai 
convingătoare decât rugăciunea. 

Este de admirat faptul că în felul acesta Sfântul loan 
Hrisostom a echilibrat puternica sa preferinţă pentru viaţa 
monahală, cea lipsită de griji, cu virtutea iubirii, care are o 
importanţă absolută. 


Capitolul al Treilea 


BISERICA — SFAT DUMNEZEIESC ŞI ISTORIE 
(TRUP AL LUI HRISTOS) — SCHISMĂ ŞI ÎMPĂRȚIRE 


1. Ruperea omului de Dumnezeu şi repunerea lui în 
legătură cu El 

Era de aşteptat ca Sfântul loan Hrisostom, trăind 
intens problemele Bisericii pe care le provocau credinţele 
greşite ale ereticilor, deviaţiile schismaticilor şi ignoranţa 
credincioşilor, să se adâncească în învăţătura despre Biserică 
în sine. E înţelege însă Biserica în cadrele întregii iconomii 
dumnezeieşti: pe de o parte ca sfatul (fovin) dumnezeiesc 
iniţial, pe de alta ca punctul culminant şi încununarea sau 
scopul către care tindea întreaga lucrare a lui Dumnezeu, 
de la protoevanghelie (Fac. 3, 15) până la întruparea Fiului 
lui Dumnezeu şi Cincizecime. Toate s-au întâmplat în aşa 
fel încât toţi oamenii să fie adunaţi şi să devină un singur 
trup, având cap pe Hristos, adică să devină Biserică: 

„Pentru aceasta s-au făcut toate. Pentru aceasta şi Dumnezeu 
S-a făcut om şi pe toate acelea le-a împlinit, ca pe noi să ne adune 
laolaltă” (La Matei, Omilia XVI 9: PG 57, 251). 

„Ce înseamnă „ca să adune pe cele de aproape şi pe cele de 
departe” (Efes. 2, 17)? (= Că) a făcut un singur trup. Cel ce şade în 
Roma crede că cei din Indii îi sunt lui mădulare. Cu ce este egală 
o astfel de adunare? lar capul tuturor este Hristos” (La loan, 
Omilia XXXV 1: PG 59, 361-362). 


STYLIANOS PAPADOPOULOS i 42 


Acestea duc la înţelegerea faptului că Dumnezeu, prin 
lucrarea-iconomia lui Hristos, înfăptuieşte scopul pentru 
care l-a zidit pe om. Şi l-a zidit nu numai ca să rămână doar 
locuitor al raiului, ci ca să ajungă în împărăția cerurilor. 
Hrisostom face deosebire clară între rai şi cer. În primul, 
Dumnezeu l-a făcut pe om din pământ şi apă. În cel de-al 
doilea această creaţie are ca punct de pornire eşecul omului, 
iar ca pricină iubirea lui Dumnezeu, care în cele din urmă 
îl înalță pe om chiar şi dincolo de cer. Pentru că Fiul şi 
Cuvântul lui Dumnezeu Îşi asumă omenitatea şi o ţine nu 
în mod simplu în cer, ci în sânurile Stăpânului cerurilor. 


„..„Ai fost sădit în Rai şi te-a scos (diavolul) afară? lată, te 
sădesc în Mine, Eu te port... Nici în cer nu te urc, ci mai bine 
aduc cerul aici; în Mine Însumi, Stăpânul cerului, te port” (Când 
Eutropie s-a aflat afară din Biserică... 11; PG 52, 406. O parte 
din Omilie este considerată neautentică). 

„Căci nu în rai făgăduieşte Dumnezeu să ne ducă pe noi, ci 
Chiar în cer; nici nu a vestit împărăţia raiului, ci împărăția cerurilor 
(Mt. 4, 17). ... Pierzând tu raiul, Dumnezeu ţi-a dat acum cerul, 
pentru ca şi iubirea Sa de oameni să şi-o vădească şi pe diavol să- 
| rănească... L-a făcut Dumnezeu pe om din pământ şi apă şi l-a 
pus în rai. Cel zidit nu s-a făcut folositor, ci s-a stricat. Prin urmare, 
Dumnezeu nu îl face iarăşi din pământ şi apă, ci din apă şi din 
Duh; şi nu îi mai făgăduieşte raiul, ci împărăţia cerurilor” (La 
Facere, Omilia VII 5: PG 54, 614). 

Adunarea oamenilor într-un singur trup, în Biserică, 
este explicată în parte ca o restaurare a legăturii care a 
existat între Dumnezeu şi om la creaţie, când omul avea şi 
recunoştea „un singur cap”, pe Dumnezeu. Însă, după 

aceea, omul s-a rupt, a încetat să mai asculte de Dumnezeu 
şi trăia o sciziune de multe feluri, cu consecinţe generale: 


„S-au despărțit, zice, cele cereşti de cele pământeşti, nu mai 
aveau un singur cap. Căci, potrivit raţiunii zidirii, era un singur 
Dumnezeu, dar, potrivit celei a apropierii [de Dumnezeu] (1ns 
OikeiwWoewG), nu mai era [unul singur] — revărsându-se [în lume] 
rătăcirea elinească — ci [oamenii] erau despărțiți de ascultarea Lui 
“(La Efes., Omilia 14: PG 62, 15). 


2. Drumul către Biserică şi regăsirea Capului 
(recapitularea). 

Ruperea omului de Dumnezeu a adus în lume răul 
moral şi fizic. Totodată a provocat şi mişcarea Ziditorului 
pentru a-l întoarce înapoi pe om, pe care l-a chemat la El şi 
l-a învăţat prin îngeri, prin proroci şi în general prin legea 
Vechiului Testament. Această mişcare nu dat rezultate şi 
răul creştea. Omul era în pericol să pătimească lucruri mai rele 
decât ceea ce păţise la potopul lui Noe. De aceea Dumnezeu 
a şi pus în aplicare planul recapitulării, „a găsit această 
iconomie, cea prin har”, adică Biserica, prin care înfăptuieşte 
recapitularea, care înseamnă punere-împreună (0vvavyic), 
unire a omului cu Dumnezeu. 

„Deci după ce a făcut totul şi prin îngeri, şi prin proroci, şi 
prin lege, şi n-a mai fost nimic altceva lde făcut], ci exista primejdia 
ca degeaba să se fi făcut omul, ca degeaba să fi fost adus pe lume, 
ori, chiar şi mai mult, ca chiar laceasta să-i fie] spre rău, când toți 
erau de-a dreptul pierduti şi chiar mai mult decât pe vremea potopului, 
[Dumnezeu] a găsit această iconomie, cea prin har, ca nu degeaba, 
nici în zadar să fi fost făcut [omul]. „Plinirea vremurilor” 

numeşte aceasta [Apostolul] şi „înțelepciune”. Cum? Că chiar 
atunci când aveau să se piardă, chiar atunci au fost izbăviți. Ca 
„Să fie adunate” (să recapituleze), zice. Ce înseamnă „să fie adunate”? 
Să fie puse-împreună, unite” (La Efes., Omilia 1 4: PG 62, 16). 

Hrisostom merge mai departe la o analiză şi mai 
adâncă a termenului anakefalaiosis (recapitulare) şi vede în el 
— prin urmare în lucrarea şi în persoana lui Hristos — două 
evenimente. Unul, recapitularea (ovunepiAnyn) tuturor 
celor săvârşite de Dumnezeu pentru om şi adăugarea de 
noi fapte. Al doilea, că Hristos a devenit, a fost pus Cap 
peste îngeri şi oameni, astfel încât toţi şi toate să aibă o 
singură stăpânire, un singur cap. Unirea şi împreunarea 
aceasta a fost posibilă când a venit plinirea vremii, identificată 
cu venirea (parousia) în lume a Fiului (PG 62, 15-16): 

„Să ne sârguim totuşi să fim şi mai aproape de adevărul însuşi. 
Căci la noi şi în vorbirea obişnuită recapitulare (avaxebaiaiao1S) 
se numeşte şi a strânge în puține |cuvinte] cele vorbite îndelung, 
şi a spune pe scurt toate cele zise prin multe amănunte. Şi mai 
înseamnă şi aceasta: că cele lucrate vreme îndelungată prin iconomia 
lui Dumnezeu | Hristos] le-a adunat/recapitulat în Sine, adică, le-a 
scurtat. Căci [Domnul], „cuvânt săvârşind şi scurtând întru dreptate” 
(Rom. 9, 28), şi pe acelea le-a cuprins, şi altele a adăugat. Aceasta 
înseamnă recapitulare. Şi mai arată şi altceva. Ce anume? Un 
singur Cap a pus tuturor, şi îngerilor şi oamenilor, pe Hristos Cel 
după trup. Adică, a dat şi îngerilor şi oamenilor o singură Căpetenie, 
unora pe Cel după trup, celorlalți pe Dumnezeu-Cuvântul... Căci 
numai în felul acesta se face unirea, numai aşa se face alipirea cu 
acrivie, când se vor aduce sub un singur cap toate [mădularele], acestea 
având trebuinţă de o legătură de sus” (La Efes., Omilia 14, 16). 

„Căci S-a făcut un cap comun tuturor, pe toți i-a înviat 
împreună [cu El] şi i-a aşezat împreună lcu EL]” (La Efes., Omilia 
XI 1: PG 62, 80). 


3. Biserica a fost „taina cea ascunsă” - planul lui 
Dumnezeu care a devenit istorie „prin Hristos” 

Recapitularea - aşa cum foarte corect şi mai deplin 
decât înaintaşii a înțeles-o Hrisostom, începând de la Pavel 
şi Irineu -— se înfăptuieşte prin Hristos în Biserică. lar Biserica, 
ca trup al lui Hristos, se realizează ca trup, devine trup istoric 
numai în momentul venirii/prezenței (parousia) Sfântului Duh, 
după Patima Domnului, începând cu ziua Cincizecimii. 
Cuvântul parousia este termenul teologic prin care Hrisostom 
indică nu existența pur şi simplu a Duhului sau a Fiului, ci 
activitatea personală în istorie a celor două Ipostasuri 
dumnezeieşti. Oamenii, care erau îndepărtați de Dumnezeu, 
devin trupul lui Hristos, deci Biserică, se unesc cu Dumnezeu 
atunci când începe activitatea Sfântului Duh: 


„Dacă Duhul n-ar fi de față, n-ar exista Biserica. lar dacă 
Biserica există, vădit este că Duhul este de faţă... Înainte de Cruce 
n-a fost dat Duhul... pentru că în păcat era lumea toată şi... încă 
nu era făcută împăcarea... (= după Cincizecime) cei separați... cu 
neamul”... „(se fac) una”, „un trup”...” (La Cincizecime, Omilia 
11: PG 50, 459). 


Din acest motiv şi Cinzecimea este caracterizată ca zi 
„de naştere” a Bisericii. Biserica este însă o „taină” care, cu 
toate că „acum s-a făcut”, a tost hotărâtă mai înaintea „veacurilor”, 
pentru că Dumnezeu a cunoscut de mai înainte în mod 
absolut evoluţia omului şi lucrarea pe care o va săvârşi 

Hristos. Hrisostom adânceşte şi analizează aici pasajul lui 
Pavel din Efeseni 3, 8-11, unde se află cuvântul despre „taina“ 
„ascunsă” a lucrării lui Hristos, care a existat în Dumnezeu 
din veci, dar ca intenţie, ca plan (kară mQoOeoww - după hotărârea 
de mai înainte a lui Dumnezeu). Deci descoperirea şi înfăptuirea 
tainei lui Hristos — şi a Bisericii — care are ca scop să îl aşeze 
pe om lângă Dumnezeu se împlineşte prin Hristos. 


„... aceasta dorea | Dumnezeu], aceasta Îl chinuia (cu dureri 
de naştere), ca să aibă cum să ne spună nouă taina. Şi care este 
aceasta? Că pe om vrea să îl aşeze sus. Şi aceasta s-a făcut „spre 
iconomia plinirii vremurilor, ca toate să fie unite-adunate 
(recapitulate) iarăşi sub un singur cap în Hristos, cele din ceruri 
şi cele de pe pământ” (La Efes., Omilia 1 4: PG 62, 15). 


Până la întrupare taina se ascundea în Dumnezeu, 
exista ca sfat şi hotărâre dumnezeiască, şi nu ştiau de ea nici 
îngerii, care au cunoscut-o abia acum, prin Biserică. Mai întâi 
au cunoscut-o oamenii la Cincizecime şi abia după ei îngerii. 
Dacă taina Bisericii şi a mântuirii mai rămâne o taină încă şi 
acum, după arătarea ei, cu atât mai mult ea a fost necunoscută 
şi neapropiată câtă vreme a existat numai ca sfat dumnezeiesc: 


„Mie, zice, celui mai mic dintre toți sfinții, mi s-a dat harul 
acesta. Care? Să binevestesc neamurilor neurmata bogăție a lui 
Hristos şi să-i luminez pe toți care este iconomia tainei celei ascunse 
din veci în Dumnezeu, Cel ce a zidit toate prin lisus Hristos, ca 
să se facă acum cunoscută începătoriilor şi stăpâniilor în cele 
cereşti, prin Biserică, înţelepciunea cea de multe feluri a lui 
Dumnezeu...Fie [şi aşa]. Oamenilor nu li s-a descoperit; Dar tu 
luminezi şi pe îngeri şi pe arhangheli şi începătoriile şi stăpâniile? 
Da, zice; căci în Dumnezeu a fost ascunsă, lîn Cell Care a zidit 

toate prin lisus Hristos. Şi îndrăzneşti să spui aceasta? Da, zice. 
Dar de unde s-a făcut vădită aceasta (= taina) îngerilor? Prin 
Biserică... Dar ce? Nici arhanghelii nu au ştiut? Nici aceia. Căci 
de unde puteau şti? Cine să le descopere? Atunci când noi am 
aflat, atunci au aflat şi ei, prin noi.... Dacă este încă taină, cu atât 
mai mult lera taină] înainte să se fi făcut cunoscută. Căci de aceea 
pe aceasta o numeşte taină, pentru că nici îngerii n-au ştiut-o, 
nici altcuiva nu-a fost vădită. „Şi să luminez pe toți, zice, care 
este iconomia tainei celei ascunse din veci în Dumnezeu, Cel ce a 
zidit toate prin lisus Hristos”. Îngerii numai aceasta au ştiut, că 
„S-a făcut partea Domnului poporul Său” (Deut. 32, 9)... Nimic 
despre neamuri; dar despre neamuri Duhul descoperă [voia Lui]. 
Că neamurile au fost deci chemate, o ştiau; dar că [au fost 
chemate] la aceleaşi [bunătăţi ale lor] şi ca să şadă pe tron, pe cel 
al lui Dumnezeu, cine s-ar fi aşteptat la aceasta? Cine ar fi crezut?... 
„Celei ascunse, zice, în Dumnezeu”. Această iconomie o descoperă 
mai clar în Epistola către Romani. „În Dumnezeu, zice, Cel ce a 
zidit toate prin lisus Hristos”. Şi bine a amintit de zidire, zicând, 
„prin lisus Hristos”. Căci Cel ce toate le-a zidit prin El [tot] prin 
EI o descoperă şi pe aceasta (= taina); căci nimic nu a făcut fără 
El. ... „După hotărârea de veacuri”. Acum s-a făcut, zice, nu 
acum a fost hotărâtă, ci de la început a fost izvodită de mai 
înainte. „După hotărârea de veacuri pe care a făcut-o în Hristos 
lisus, Domnul nostru; adică, după de-mai-înainte-cunoştința [Lui] 
de veacuri, ştiind mai dinainte cele viitoare; veacurile viitoare, 
zice; căci a ştiut cele ce vor fi, şi aşa a hotărât. „După hotărârea 
de veacuri”; poate că este vorba încă şi de acelea pe care le-a făcut 
în Hristos Iisus, că prin Hristos s-a făcut totul.” (La Efes., Omilia 
VII 1: PG 62, 49-50). 

Deci lucrarea lui Hristos şi Biserica în general, deşi s-au 
împlinit, s-au realizat şi au devenit fapt prin Hristos, îşi are 
începutul în Tatăl, însă numai ca hotărâre/pro-punere/intenţie/plan 
(7rpo0eoic) şi ca sfat (Bovân): 

„Şi una arătând începutul de la Tatăl, hotărârea, sfatul, 
prima pornire, cealaltă împlinirea prin lucrări prin Hristos” (La 
Efes., Omilia 1 4: PG 62, 15). 


Prin urmare, Tatăl a voit şi Fiul a lucrat, fără ca aceasta 
să însemne că Fiul este străin de voia Tatălui sau că Tatăl 
este străin de lucrarea Fiului, câtă vreme lucrările sunt 
comune persoanelor Sfintei Treimi: 


„Căci (= Pavel) începând îndată Epistola (= către Efeseni) a zis: 
„prin voia Tatălui”. Tatăl a voit, zice, Fiul a lucrat. Dar nici Fiul, pentru 
că Tatăl a voit, nu este în afara lucrării; nici Tatăl, pentru că Fiul a lucrat, 
nu este privat de voinţă; ci toate sunt de obşte Tatălui şi Fiului; „căci 
toate ale Mele, zice, ale Tale sunt şi ale Tale [sunt] ale Mele” (Ibidem). 


Referitor la cele de mai sus, este foarte fericită 
caracterizarea lui Avraam ca strămoş al Sinagogii, pe de o 
parte, după trup şi, pe de alta, al Bisericii după duh. Până în 
vremea Noului Testament, aşadar, nu am avut evenimentul 
Bisericii decât ca sfat şi plan al lui Dumnezeu: 

„Căci s-a făcut cel dintâi strămoş şi al Bisericii şi al Sinagogii, 
al acelora după trup, al nostru după duh... De patriarhul Avraam 
zic... care nici de scrisori n-a auzit, nici n-a avut parte de prorocie... 
[dar] care, având credința drept călăuză şi în loc de toiag 
dobândind făgăduinţa lui Dumnezeu, pe unele le-a ținut în mâini, 
pe celelalte le-a făcut adaos întru nădejde; căci şi după aceasta a fost 
strămoş al Bisericii” (Omilie ... în Biserica lui Pavel, 2: PG 63, 502). 

4. Folosirea termenului biserică (ExkAnoia) pentru 
iconomia dumnezeiască de dinainte de Hristos. 

Faptul că Biserica a existat în mintea lui Dumnezeu ca 
sfat şi plan, altfel spus ca taină ascunsă dinainte de veci, i-a 
făcut pe mulţi să vorbească despre veşnicia Bisericii. Această 
tendinţă este întărită şi mai mult de faptul că Hristos este 
capul Bisericii, Care, cum este şi firesc, ca Logos dumnezeiesc 
a existat veşnic, dinaintea veacurilor. Însă Hristos s-a făcut 
cap al Bisericii nu ca Logos, ci ca Dumnezeu-Om Hristos, 
lucru care s-a realizat prin întruparea Cuvântului sub 
vremi şi prin întreaga Lui lucrare pe pământ. 

Hrisostom este foarte clar şi hotărât în înţelegerea 
Bisericii ca trup al lui Hristos, Căruia, evident, în urma 
întrupării, noi oamenii i-am devenit rudenii, neam al Său 
(PG 52, 789). Este important faptul că, urmând lui Pavel, 
Hrisostom foloseşte termenul Hristos în locul cuvântului 
Biserică şi invers. Tâlcuind 1 Cor. 12, 12, unde se află 
cuvântul despre credincioşii care sunt mădularele trupului 
lui Hristos, explică: în locul aceleia (= Bisericii) îl pune pe 
Hristos... Trupul lui Hristos, care este Biserica... Pe Hristos l-a 
pus în locul Bisericii, astfel numind trupul Lui” (PG 61, 250. 
Vezi şi PG 62, 387-8). Toate acestea le face pentru a sublinia 
însemnătatea absolută a întrupării, fără de care nu există 
Biserica. Uneori însă, pentru a demonstra unitatea lumii, el 
vorbeşte despre un singur trup, căruia îi aparţin şi cei care 
au crezut drept mai înainte de Hristos pe baza Vechiului 
Testament şi a Prorocilor: 


„Credincioşii de pretutindeni din lume — şi cei ce sunt, şi 
cei ce au fost, şi cei ce vor fi, asemenea şi cei ce au bineplăcut [lui 

Dumnezeu mai înainte de venirea lui Hristos — sunt un singur trup. 
Cum aşa? Că şi aceia au ştiut de Hristos. Şi de unde se învederează 
aceasta? „Avraam, părintele nostru, zice, s-a veselit să vadă ziua Mea, 
şi a văzut-o, şi s-a bucurat” (În. 8, 56); şi iarăşi: „Dacă ați fi crezut, 
zice, lui Moise, Mie Mi-aţi fi crezut; căci despre mine a scris acela 
(In. 5, 46) şi prorocii. N-ar fi scris despre ceea ce nu cunoşteau lucrurile 
pe care le grăiau; însă cunoscându-L, se şi închinau. Aşa că şi 
aceia sunt un singur trup...” (La Efes., Omilia X 1: PG 62, 75). 

Aici, cei ce au crezut înainte de Hristos (drepţii) sunt 
socotiți a fi „un singur trup” cu membrii Bisericii, dar nu 
sunt caracterizați imediat ca Biserică. În plus, pasajul din 
Psalmi „Fiul Meu eşti Tu... cere de la Mine (= de la Dumnezeu 
Tatăl) şi-ți voi da Ţie moştenirea Ta şi stăpânirea Ta marginile 
pământului, (Ps. 2, 7-8) îl înţelege ca referindu-se la Biserica 
din neamuri, cea care se va înfăptui prin Hristos, nu 
„Biserica” pre-creştină, cum cred mulţi. 


„Ai văzut cum a pomenit de Biserica din neamuri şi a 
vorbit de împărăția lui Hristos cea aşezată pretutindeni?" 
(Cateheza ] către cei botezați... 4: PG 49, 227) 


Hrisostom nu înţelege că neamurile care nu credeau — de 
vreme ce nu aveau cunoştinţa Vechiului Testament alcătuiesc 
şi ele Biserica. Desigur, Dumnezeu este purtător de grijă 
(knoeuwv) nu numai al iudeilor, ci al tuturor oamenilor, şi 
urmăreşte adunarea tuturor celor din neamuri (PG 60, 459- 
460). Omenirea a fost şi este dată în mâna puterilor 
demonice şi separată de Ziditorul ei. 


„+. roabă demonilor şi călcată în picioare de rătăcire” (La 
Ps. 44 11: PG 55, 200) 

ea este necurată şi plină de ruşine. Cu toate acestea, pe 
aceasta o ia Mirele de mireasă, pe aceasta o înfrumuseţează, 
pe ea o preschimbă din desfrânată în fecioară (PG 55, 63; 
PG 52, 402; PG 62, 137). 


5. Prin expresia „un [singur] trup” subliniază unitatea 
iconomiei dumnezeieşti 

Observăm că în cazurile în care Hrisostom explică 
asumarea şi sfinţirea omenirii de către Hristos el foloseşte 
exemplul miresei, de la care cere să se lepede de sinele său 
vechi (PG 55, 200). El nu caracterizează îndată şi clar 
mireasa-omenirea ca Biserică, câtă vreme aceasta nu se 
încorporase în Hristos. 

Prin urmare, când Hrisostom vorbeşte despre „un 
singur trup” înțelege întreaga omenire scindată, care este 
însă şi unitară, deoarece a fost zidită de Dumnezeu Cel 
Unul. Dumnezeu nu a încetat să-i poarte acesteia de grijă şi 
să lucreze pentru readunarea ei sub un singur cap, Hristos. 
Lucrarea de readunare constituie iconomia dumnezeiască, 
al cărei scop şi etapă culminantă este Biserica, adică toţi să 
devină mădulare ale trupului Fiului lui Dumnezeu 
întrupat. Fiul lui Dumnezeu este, firesc, Capul trupului. 
Prin urmare şi formularea „un singur trup” cu referire la cei 
care au crezut drept pe baza Vechiului Testament este 
improprie. Prin aceasta, Hrisostom vrea să arate nu numai 
unitatea lumii, ci în primul rând unitatea iconomiei 
dumnezeieşti, a planului-lucrare a lui Dumnezeu de mântuire 
a lumii prin îmbisericirea (ExkAnoonomoic) ei, prin 
transformarea ei în cele din urmă în Biserică. Lucrarea lui 

Dumnezeu are etape, iar cea mai de pe urmă şi hotărâtoare 
o constituie Biserica, pentru că pe aceasta, ca trup al Său, 
Hristos a suit-o la cer, la tronul ceresc. Şi a pregătit neamul 
oamenilor să urmeze această urcare, de vreme ce toţi 
putem participa la trupul îndumnezeit al lui Hristos. 

„Vai, unde a suit Biserica iarăşi! Căci trăgându-o ca printr- 
0 maşinărie, la înălțime a suit-o pe ea, la înălțime mare, şi a 
aşezat-o pe acel tron. Că unde este capul, acolo şi trupul; căci 
nimic nu se ridică între cap şi trup; pentru că dacă s-ar ridica, n-ar 
mai fi nici trup, n-ar mai fi nici cap... Şi nu numai cu aceasta ne-a 
cinstit pe noi, adică înălțând ceea ce la luat] din noi, ci şi prin 
aceea că întreg neamul de obşte l-a pregătit ca Lui să-l urmeze, 
de EI să se țină, Lui să-l calce pe urme” (La Efes., Omilia III 2: 
PG 62, 26). 


Din acest pasaj se vede că Hrisostom consideră că 
Biserica este şi singura fire omenească personală unită cu 
firea dumnezeiască a lui Hristos, fire omenească pe care Şi-a 
asumat-o în Născătoarea de Dumnezeu Maria, câtă vreme 
el se minunează că a suit-o pe aceasta la tronul ceresc, unde 
îi cheamă pe toţi oamenii. Hrisostom deosebeşte ceea ce a 
[luat] din noi, înălțând, (70 £€ nuov ăvayayav), firea omenească 
a lui Hristos, de întregul neam de obşte (70 Kowov yevog 
ănav), de întreaga omenire, pe care o cheamă să-l urmeze. 
Pentru o oarecare perioadă de timp, aşadar, de la Înălţare 
până la Cincizecime, putem să socotim Biserica ca fiind 
firea umană lui Hristos şi cei unsprezece ucenici care au 
luat parte la Cina cea de Taină, la întâia dumnezeiască 
Euharistie. Şi mai avem, de asemenea, şi omenirea recapitulată 
a Vechiului Testament, cea care a crezut. 

Tâlcuind Psalmul 44, 10, Hrisostom se referă la acelaşi 
subiect, având ca fundament vestitul pasaj al lui Pavel din 
Efes. 2, 6. Aici remarcă faptul că Fiul, după Înălţare, şade 
de-a dreapta Tatălui ca unul care este de-o-cinste. Şi Biserica, 
cu toate că este fiinţă zidită, a stătut acolo unde este şi Fiul, 
în Hristos, deoarece capul ei este Hristos. 


„Căci Fiul, ca Cel ce este de-o-cinste lcu Tatăl], de-a 
dreapta şade (kăOnra - prezent), iar aceasta (= Biserica) a stătut 
(Eornxev-perfect). Căci chiar dacă este împărăteasă, totuşi de fire 
zidită este. Deci cum zice Pavel: ne-a înviat împreună şi ne-a 
aşezat împreună în cele cereşti în Hristos lisus? Dar ia aminte cu 
acrivie. Nu a spus în mod simplu „ne-a înviat împreună şi ne-a 
aşezat împreună”, ci „în Hristos”, adică prin Hristos. Căci 
deoarece capul nostru este sus, zice, iar noi suntem trupul, capul 
fiind aşezat sus şi noi ne împărtăşim de cinste, chiar dacă am 
stătut lde-a dreaptal]” (La Ps., 44, 10: PG 55, 199). 


6. Omenirea devine Biserică atunci când este asumată 
de Cuvântul dumnezeiesc 

Atunci când şi în măsura în care Hrisostom vorbeşte 
despre mireasa pe care mirele-Hristos o primeşte şi ia la el, 
el îi înțelege şi pe oamenii care, în ciuda păcătoşeniei lor, 
sunt primiţi cu iubire de oameni şi uniţi în firea omenească 
îndumnezeită a lui Hristos, devenind Biserică. În gândirea 
lui Hrisostom mireasa-omenire nu poate fi socotită 
propriu-zis Biserică, deoarece mireasa este descrisă ca fiind 
întinată şi îndrăcită, în timp ce Cuvântul dumnezeiesc Şi-a 
asumat omenirea fără păcat (vezi, de ex. PG 60, 515). Prin 
urmare mireasa întinată care este asumată sunt pur şi simplu 

oamenii, care sunt chemaţi să devină mădulare ale trupului 
Lui, deci ale Bisericii, deşi înainte nu constituiau Biserica. 
În cadrul celor spuse mai sus trebuie să se înţeleagă şi 
următorul pasaj al Sfântului loan: 


„Căci Biserica este mai dorită de Dumnezeu decât cerurile. 
Trupul cerului nu l-a luat, dar trupul Bisericii l-a luat. Cerul este 
pentru Biserică, nu Biserica pentru cer” (Omilia înainte de exil 
2: PG 52, 429). 


Cuvântul dumnezeiesc a luat trup din umanitatea 
zidită şi îngrijită de Dumnezeu şi impropriu numită Biserică. 
Această idee o găsim şi la Grigorie de Nyssa într-o formulare 
puţin diferită (PG 44, 949). lar aceasta pentru a arăta, desigur, 
că Dumnezeu n-a încetat niciodată să poarte de grijă omenirii 
care a căzut din starea paradisiacă, stare care nu este caracterizată 
deschis ca Biserică. Acest lucru s-a descoperit numai în momentul 
în care ea a devenit istorie, adică prin lucrarea lui Hristos şi 
prin venirea (parousia) Sfântului Duh la Cincizecime. Atunci 
Hristos a devenit capul întregii omeniri, atunci fiecare om 
a putut să ia parte la trupul sfânt al cărui cap este Hristos. 

Drepţii-credincioşii de dinainte de Hristos, ca făpturi 
ale lui Dumnezeu, aparţin întregii iconomii dumnezeieşti 
recapitulate în Hristos. Prin urmare şi ei (datorită recapitulării) 
au fost cuprinşi în trupul Bisericii, chiar dacă au trăit mai 
înainte de FHristos. Evenimentul recapitulării, foarte important 
şi hotărâtor pentru îmbisericirea lumii (EKKANOLOTION) OI), 
a căpătat o atât de mare întindere şi a preschimbat atât de 
real lumea vechi-testamentară, încât şi aceasta a fost 
cuprinsă în Biserică, care însă a fost întemeiată prin 
evenimentele vieții lui Hristos. 

7. Biserica este „trupul” şi „plinirea” (rânowua) lui 
Hristos 

Hrisostom cunoaşte şi valorifică toate imaginile şi 
caracterizările biblice ale Bisericii: 


„Căci priveşte Biserica despre care vorbeam, că odată este 
[numită] mireasă, odată fiică, odată este fecioară, odată roabă, 
odată împărăteasă, odată stearpă, odată munte, odată rai, odată 
cu mulți fii, odată este crin, odată izvor. Este toate. De aceea, când 
auzi acestea, să nu înţelegi că sunt Înumiri] trupeşti, rogu-te... 
Căci cele trupeşti nu pot fi de acest fel... fecioara nu este mireasă; 
împărăteasa nu este roabă; Biserica este toate. De ce? Pentru că 
nu în trup sunt acestea, ci în suflet” (Când Eutropie s-a aflat 
afară din Biserică... 9: PG 52, 403). 


Urmând pe Apostolul Pavel, Hrisostom insistă însă în 
a analiza şi mai mult lucrurile şi a prezenta Biserica drept 
trup al lui Hristos, 


„Tot aşa şi trupul lui Hristos, care este Biserica” (La 1 Cor., 
Omilia XXX 1: PG 61, 250) 

„Căci Biserica lui Hristos, după fericitul Pavel, este trupul 
lui Hristos” (Despre preoție V 2: PG 48, 665) 


fiindcă, prin această imagine, el poate să arate mai uşor 
realismul tainei, legătura reală, părtăşia şi unitatea care se 
creează între oamenii-mădulare al Bisericii şi Hristos-capul 
Bisericii. Aici unitatea este atât de adâncă şi de reală încât 
este asemănată cu unitatea pe care o au între ele mădularele 
omeneşti, care, deşi sunt multe, constituie un singur om. 


„Căci precum trupul şi capul sunt un singur om, tot aşa şi 
Biserica şi Hristos a zis că sunt una. De aceea şi pe Hristos l-a 

pus în locul Bisericii, astfel numind trupul Lui. Deci, precum 
una este trupul nostru — zice — chiar dacă se compune din multe 
[mădulare], tot aşa şi în Biserică toți suntem una” (La 1 Cor., 
Omilia XXX 1: PG 61, 250). 


Mai mult, Biserica, care este trupul lui Hristos, este şi 
„plinirea” lui Hristos, după cum plinire a capului omului este 
trupul omului, ale cărui mădulare sunt absolut necesare şi 
folositoare pentru constituirea şi funcţionarea deplină a trupului. 

„Plinire a lui Hristos este Biserica. Căci şi trupul este 
plinire a capului, şi capul este plinire a trupului. Priveşte de câtă 
rânduială se foloseşte Pavel, cum, pentru a înfățişa slava lui 
Dumnezeu, nu cruță nici un cuvânt. Plinire, zice; adică, întocmai 
cum capul este plinit de trup; căci prin toate părțile se constituie 
trupul, şi fiecare Lparte] are nevoie de celelalte. Priveşte cum ÎI 
introduce lpe Hristos] ca având nevoie de toate de obşte. Căci 
dacă n-am fi multe lmădularel], şi unul [să fie] mână, altul picior, 
altul un alt mădular, nu s-ar plini întregul trup. Deci prin toate 
Imădularele] se plineşte trupul Lui. Atunci se plineşte capul, 
atunci ajunge trup desăvârşit, când suntem toți împreună-legați 
şi împreună-lipiți” (La Efes., Omilia III 2: PG 62, 26). 


8. Mădularele trupului diferă între ele 

Toate mădularele sunt necesare, aşa cum sunt necesare 
la zidire toate pietrele, care diferă între ele (PG 61, 674-5), fără 
ca una să se lupte una cu alta. Mădularele trupului diferă între 
ele atât în ceea ce priveşte funcţia lor, adică lucrarea pe care 
o săvârşesc, cât şi în ceea ce priveşte pregătirea lor şi valoarea 
lor duhovnicească. În trupul Bisericii un mădular poate dobândi 
mai multe daruri duhovniceşti decât are alt mădular. 

Înălțimea duhovnicească şi darurile duhovniceşti, 
harismele, depind aici de curăţia mădularului şi de voia lui 
Dumnezeu. Aportul adus la trupul Bisericii de mădularele 
cu mai multe harisme indică faptul că aceste mădulare sunt 
mai importante şi mai de cinste, motiv pentru care şi 
responsabilitatea lor pentru tot trupul este mai mare. 
Responsabilitatea mai mare depinde însă şi de poziţia 
mădularului în trup, poziţie care este echivalată cu harisma. 


“Dacă este un cap, este şi un trup. Trupul este compus din 
[mădulare] cu cinste şi fără cinste. Numai că nici cel mai mare nu se 
ridică asupra celui mai neînsemnat, nici acesta nu-l pizmuieşte pe 
celălalt. Şi cu adevărat, pentru că nu toate au aceeaşi contribuție, ci 
potrivit cu rațiunea trebuinței. Şi de vreme ce toate sunt făcute 
necesare şi spre nevoi diferite, toate sunt deopotrivă în cinste. Şi 
unele sunt mai însemnate, altele mai puţin; de pildă, capul este mai 
însemnat decât tot trupul, având în sine toate simțirile, şi partea 
stăpânitoare a sufletului; iar a trăi fără cap nu este cu putință; pe 
când mulţi au trăit multă vreme având picioarele tăiate. Astfel că nu 
numai prin poziţie este acesta (= capul) mai bun decât acelea (= restul 
mădularelor), ci chiar şi prin lucrare şi prin funcție. Şi de ce spun 
aceasta? În Biserică sunt mulți. Sunt unii care, ca şi capul, sunt ridicați 
la înălțime, care, asemenea ochilor noştri din cap, scrutează cele 
cereşti, care lasă departe pământul, neavând nimic comun cu el. 
Sunt şi alții care au rânduială de picioare, care calcă pe pământ — 
dar de picioare sănătoase. Căci nu a călca pe pământ este vreo vină a 
picioarelor, ci a alerga spre viclenie. Căci picioarele lor, zice, aleargă 
spre viclenie. Deci nici aceştia, zice, să nu cugete înalte împotriva 
picioarelor, nici aceia să nu-i pizmuiască pe aceştia. Altfel se leapădă 
frumusețea proprie fiecăruia şi se împiedică slujba deplină a lui. 

Şi pe drept cuvânt; căci cel ce unelteşte rele împotriva aproapelui, 
faţă de sine a uneltit mai întâi. De pildă, dacă picioarele nu vor 
voi să poarte capul acolo unde este nevoie de el, se vor vătăma şi 
pe ele prin nemişcare şi lene; tot aşa şi capul, dacă nu va voi să 
lucreze faţă de picioare nici o purtare de grijă, el însuşi va primi 
mai întâi vătămare”(La Efes., Omilia X 1: PG 62, 75-76). 

Hrisostom îl înțelege foarte corect pe Pavel, care se 
numeşte pe sine însuşi „chemat” (Rom. 1, 1) iar pe credincioşii 
cei mulţi „chemaţi” (1 Cor. 1, 2). Însă, în timp ce cei mulţi au 
fost chemaţi numai să creadă, lui Pavel i s-a încredinţat ca 
harismă lucrarea de apostol („apostolia”), adică i s-a 
încredinţat continuarea lucrării Domnului. 

„Căci aceia (= credincioşii cei mulți) au fost chemați numai 
ca să creadă, iar lui (= Pavel) î s-a încredințat şi altceva, lanume] 
apostolia, lucru care este plin de mii de bunătăți şi mai mare şi 
mai cuprinzător decât toate darurile duhovniceşti. Şi ce mai trebuie 
spus în plus, decât că ceea ce Hristos, venind, a făcut, acest lucru, 
încredințându-l acestora, a plecat” (La Rom., Omilia 1: PG 60, 395). 


Desigur, această încredințare se face încă din epoca 
Apostolilor prin hirotonie, în timpul căreia omul-Apostolul 
(sau episcopul) îşi pune mâna, dar Dumnezeu dă harul (PG 
60, 116; PG 62, 565 şi 653). 


9. „Comuniunea” mădularelor cu Hristos 

Trupul omenesc nu are o corespondenţă reală cu ceea ce 
este Biserica, dar este imaginea cea mai potrivită din realitatea 
mundană pentru sublinierea unităţii credincioşilor cu Hristos. 
Cu ajutorul acestei imagini a trupului, ca şi a celei a unei construcţii 


GÂNDIREA TEOLOGICĂ A SFÂNTULUI IOAN HRISOSTOM 59 


„Căci Biserica nu este nimic altceva, decât casa ridicată 
prin sufletele noastre. lar această casă nu este peste tot la fel de 
prețioasă, ci, între pietrele puse spre alcătuirea ei, unele sunt 
strălucitoare şi luminoase, altele mai mici şi mai întunecate, dar 
mai bune decât multe altele” (La Efes. Omilia X 2: PG 62, 78). 


Hrisostom încearcă să accentueze realismul unităţii, 
pe care o numeşte „unirea cu scumpătate” (ăxpiBn ovvăperav) 
(PG 62, 16). Unirea (ovvâbeav??) este atât de adevărată, 
încât ea poate fi caracterizată şi ca legătura/sinapsa (ovvavbr]) 
precisă dintre cap şi mădulare: 


„+. capul este din fire făcut să pună împreună toate 
mădularele, să le întoarcă unele spre altele cu acrivie şi să le lege 
[pe unele cu altele] (Împotriva iudeilor, Omilia 1 3: PG 48, 848). 


Sinapsa, legătura este atât de reală, încât nu există 
nimic între cap şi mădulare, absolut nimic nu desparte 
capul de trup (PG 62, 26). 

Ba chiar şi mai mult, Hrisostom subliniază acest realism 
prin folosirea termenului paulin împărtăşire/comuniune (koinonia), 
pe care îl înţelege admirabil şi îl explică în felul următor: 
Dumnezeu a făgăduit să ne facă „părtaşi” ai Fiului, toţi am fost 
chemaţi să ne împărtăşim de Domnul, nu doar să-l recunoaştem 
pur şi simplu superioritatea sau să credem în El la modul general. 


„... La împărtăşirea de Cel Unul-Născut ați fost chemați... 
şi (= Dumnezeu) a făgăduit să ne facă părtaşi ai Fiului Unul- 
Născut. Căci spre aceasta [v-]a şi chemat, căci darurile şi chemarea 
lui Dumnezeu nu se iau înapoi“ (La 1 Cor., Omilia Il 2: PG 61, 19). 


* Sau atingerea/alăturarea/fimpreunarea. Vezi mai multe la capitolul 6.2 
(n. tr.). 


STYLIANOS PAPADOPOULOS 60 


Koinonia devine la Hrisostom termenul teologic prin 
excelenţă, care arată absoluta unire a oamenilor cu Hristos în 
dumnezeiasca Euharistie. Aici este vorba despre unirea 
oamenilor cu Hristos, aşa cum s-a unit la întrupare firea 
omenească asumată de Cuvântul dumnezeiesc. În cele două 
uniri avem ceva mai mult decât participare (metohi), avem 
împărtăşire/comuniune (xoiwavia), termen care explică mai 
bine decât oricare altul această unire preasfântă. El stăruie asupra 
superiorității termenului koinonia în faţa termenului participare 
sau a participa, deoarece în primul el vede unirea reală absolută, 
al cărei chip îl explică prin imaginea pâinii. Pâinea, deşi se 
pregăteşte din multe boabe de grâu, este un trup unitar şi 
compact. Semințele măcinate şi dospite nu au dispărut, ci sunt 
atât de unite între ele încât nu mai pot fi deosebite. Astfel trebuie 
să fie uniţi credincioşii cu capul Bisericii şi întreolaltă. 

„Pâinea pe care o frângem, nu este împărtăşirea (xowavia) 
cu Trupul lui Hristos (I Cor. 10, 16)? Pentru ce n-a zis „participare“ 
(ueroxn)? Pentru că a vrut să arate ceva mai mult, şi să indice 
cât de mare este unirea/alipirea: căci avem comuniune nu doar 
prin faptul că participăm şi gustăm, ci şi prin faptul că ne unim 
cu EI'5. Căci aşa cum trupul acela s-a unit cu Hristos, tot aşa şi 
noi ne unim cu El prin pâinea aceasta... iar ceea ce se împărtăşeşte 
[de ceva] altceva este decât acel lceva] de care se împărtăşeşte... 
Căci ce numesc eu împărtăşire? zice. Faptul că suntem chiar trupul 
acela. Căci pâinea ce este? Trupul lui Hristos. Şi ce se fac cei care 
gustă din ea? Trup al lui Hristos. Nu multe trupuri, ci un singur trup. 
Căci precum pâinea alcătuită din multe boabe de grâu este făcută una, 


13 rc uerExewv uovov kai uerădaufăverwv, ăăĂă kai 1q Evovoau 
KOLVGIVODUEV. 

încât boabele nu se mai văd deloc; ele există cu adevărat, dar 
diferența între ele este neînvederată din pricina unirii (11) 
ovwvapeia) [lor]; astfel şi noi suntem uniţi întreolaltă şi cu Hristos. 
Căci nu te hrăneşti tu dintr-un trup, iar celălalt din altul, ci toți 
din acelaşi; pentru aceasta şi (= Pavel) a adăugat: Căci toți dintr-o 
singuri pâine ne împărtăşim. lar dacă Ltoţi ne împărtăşim] din aceeaşi, 
acelaşi lucru şi devenim toți” (La 1 Cor., Omilia XXIV 2: PG 61, 200). 


10. Trupul Bisericii se realizează prin lucrarea 
Sfântului Duh 

În sfârşit, ca trup al lui Hristos, Biserica ajunge realitate, 
se constituie, devine numai prin acţiunea personală a Sfântului 
Duh, începând cu ziua Cincizecimii şi după: 

„+..dacă Duhul n-ar fi de față, n-ar exista Biserica. lar dacă 
Biserica există, vădit este că Duhul este de faţă...” (La Cincizecime, 
Omilia 1 4: PG 50, 459). 


Toate cele ce se întâmplă pentru mântuirea omului se 
datorează lucrării Sfântului Duh, care, în cazul de faţă, îi 
adună împreună pe oameni şi îi uneşte în trupul Bisericii: 


„Căci, spune-mi, ce anume din cele privitoare la mântuirea 
noastră nu ni s-a lucrat prin Duhul?” (La Cincizecime, Omilia 
II 1: PG 50, 463. Vezi şi PG 62, 72). 

Acolo aşadar, în trupul Bisericii, Capul ei, Hristos, „dăruieşte 
îmbelşugat” pe Sfântul Duh mădularelor trupului sfânt, întocmai 
cum creierul omului dă viaţă-duh organismului uman (PG 62, 84). 

Şi, cu toate că de la Cincizecime s-a înfăptuit Biserica 
istorică şi s-a încununat planul dumnezeiesc de mântuire, 
cunoaşterea acestui plan de către fiecare om depinde de 

dacă respectivul crede şi cât crede. Prin urmare depinde de 
Sfântul Duh, Care descoperă în cele din urmă fiecărui credincios 
taina Bisericii şi, bineînţeles, o descoperă atât cât este nevoie 
şi atât cât poate duce firea omenească: 


„Prin urmare, aceasta este cu adevărat o taină, care 
pretutindeni se vesteşte, dar nu este cunoscută de cei ce nu au 
dreaptă socotință; şi care se descoperă nu de către înțelepciune, ci 
de la Duhul Sfânt, pe cât ne este nouă cu putință a o primi... căci 
nici nouă, celor credincioşi, nu ni s-a încredințat cu toată 
limpezimea şi acrivia” (La | Cor., Omilia VII 2: PG 61, 56). 


Dependenţa absolută a tainei Bisericii de credinţa omului 
şi, în cele din urmă, de Sfântul Duh, constituie ultima rațiune a 
tăriei şi rezistenţei Bisericii în faţa nesfârşitelor prigoane şi în tot 
felul de atacuri ale vrăjmaşilor ei. Biserica este mai tare decât 
orice putere omenească şi demonică, şi ea nu va fi biruită, fiindcă 
Dumnezeu o iubeşte mai mult chiar decât cerurile, după 
cum apăsat subliniază Hrisostom exact în clipele când urma să 
plece în exil, pe care, mărturiseşte el, l-a acceptat pentru a nu 
avea de suferit credincioşii („fără numai pentru dragostea voastră”): 


„Nimic nu este mai puternic decât Biserica, omule... nu 
aduce [tu] război în cer... Dumnezeu a înfipt-o, cine încearcă să 
o clatine? Nu a cunoscut puterea Lui... Unde sunt cei care vin cu 
război asupra ei?... Şi unde este Biserica? Străluceşte mai presus 
decât soarele. Cele ale acelora s-au stins, cele ale acesteia sunt fără 
de moarte... căci Biserica este mai dorită de Dumnezeu decât 
cerul... Oare în ziduri [stă] Biserica? În multimea credincioşilor 
[stă] Biserica. lată câți stâlpi întăriți, nu prin fier legati, ci prin 
credință strâns ținuți... Hristos este cu mine, de cine mă voi 
înfricoşa? Chiar dacă valuri, chiar dacă marea însăşi se ridică 

împotriva mea... (Omilia înainte de exil 1-2: PG 52, 429-430). 


11. Biserica „a toată lumea” şi Biserica locală 

Toţi câţi se împărtăşesc — în orice loc de pe pământ ar fi — de 
aceeaşi pâine, de acelaşi Trup şi Sânge al Domnului, toţi devin 
un singur „Trup al lui Hristos” (PG 61, 200). Prin urmare, Biserica 
este una, cu toate că avem multe biserici locale (în Corint, în 
Efes, în Roma, ş.a.), care toate sunt unite cu acelaşi Hristos. 


„Biserică a lui Dumnezeu o numeşte, arătând că trebuie ca 
ea să fie unită. Căci dacă este a lui Dumnezeu, latunci] este unită, 
şi una este, nu numai în Corint, ci şi în toată lumea. Căci numele 
de Biserică nu al despărțirii, ci al unirii este şi al conglăsuirii... 
Biserica din toată lumea trebuie să fie una, chiar dacă este 
împărțită în multe locuri” (La 1 Cor., Omilia 1 1: PG 61, 13). 


Hrisostom porneşte de la premisa că Biserica este 
universală, a toată lumea („?n toată lumea” şi „pretutindeni în 
lume"), şi locală (ca, de ex., în Corint). Pe cea locală o explică prin 
cuvintele pauline „în parte” din pasajul I Cor. 12, 27 („Iar voi 
sunteți trupul lui Hristos şi mădulare în parte”). În comentariul lui 
Hrisostom se lasă impresia că „în parte”, adică Biserica din 
Corint, nu constituie întregul trup al lui Hristos, ci o „parte” a lui. 
Ar însemna să forțăm gândirea lui Hrisostom făcând presupunerea 
că, pentru a avea cu adevărat o Biserică universală, trebuie 
să punem una lângă alta toate „părțile”, toate Bisericile locale. 
Şi este o forţare, deoarece Hrisostom are aici scopul de a arăta 
nu însuşirea Bisericii locale de a fi parte, încât aceasta să aibă 
nevoie imediată şi de alte „părți” pentru a fi considerată universală, 
ci el vrea să arate că cele pe care le scrie corintenilor (că ei sunt 
„trupul lui Hristos” şi „mădulare în parte”) sunt valabile şi pentru 
celelalte Biserici locale, care toate constituie o singură Biserică, 

pentru că una este „pâinea” (Hristos) şi toți se unesc cu Acela. 


„Şi ce înseamnă „în parte”? Că „am venit la voi, zice, şi, 
pe cât a fost cu putinţă, dintre voi am zidit |duhovwniceşte] o parte. 
Căci, pentru că a spus |mai sus] „Lrup”, iar întregul trup era nu 
numai Biserica de la corinteni, ci cea de pretutindeni, din toată 
lumea, pentru aceasta a zis: „în parte”; aceasta înseamnă că Biserica 
de la voi este o parte a Bisericii care este pretutindeni şi a trupului 
alcătuit din toate Bisericile; aşa că nu numai între voi, ci şi cu toată 
Biserica din toată lumea ar trebui să fiți în pace, dacă sunteți măcar 
mădulare ale trupului” (La 1 Cor., Omilia XXXII 1: PG 61, 264). 


Afirmația din pasajul de mai sus „Biserica cea de la voi 
este o parte a Bisericii existente pretutindeni” trebuie de asemenea 
înţeleasă şi în cadrul pasajul hrisostomic anterior, în care Biserica 
este cea care este unită („rjvwraL” — se uneşte) cu Dumnezeu. 
Aceasta este „una”, desigur, dar una nu înseamnă „singura“ 
sau „în Corint”, înseamnă şi toate cele locale. În acelaşi pasaj 
Biserica înseamnă unire („numele de Biserică ... este al unirii"), iar 
acele „părți” care se unesc sunt toate şi autentice, şi depline. 
Prin urmare, unitatea şi comuniunea multelor Biserici locale 
există în mod automat, tocmai pentru că fiecare Biserică 
locală este universală şi autentică. Astfel, toate Bisericile 
locale constituie Biserica cea una şi singură, fiecare Biserică 
locală rămânând în acelaşi timp universală, de vreme ce 
participă în mod autentic la Trupul Domnului şi este exact 
ceea ce sunt şi celelalte Biserici locale universale. Existenţa 
mai multor Biserici nu exclude realitatea Bisericii celei Una. 


„.«.Una trebuie să fie Biserica din toată lumea, chiar dacă 
este împărțită în multe locuri... şi chiar dacă locul separă, Domnul 
le uneşte pe acestea, fiind [Domn] al tuturor, de obşte...” (La 1 

Cor., Omilia 1 1: PG 61, 13). 


Foarte revelator pentru problematica Bisericii universale 
şi a celor locale, care sunt multe şi totodată una din pricina 
identităţii lor duhovniceşti, avem pasajul din lucrarea apocrifă 
a lui Hrisostom, atribuită, pare-se, lui Isihie de Ierusalim. 

„Arătând lămurit Bisericile din lumea întreagă, pe care, 
pentru a nu le gândi noi cumva vreodată despărțite, una le-a 
numit pe cele multe... Prin urmare sunt multe prin număr, dar 
una prin putere, care şi sfântă, ca trup al Celui sfânt întru sfinţi, 
este numită” (La Ps. 95: PG 55, 774). 

Unitatea şi unicitatea despre care vorbeşte Hrisostom 
se referă şi la Biserica aflată în ceruri. Aceasta este una cu 
Biserica şi trăieşte şi acţionează pe pământ (PG 48, 749-750). 
Avem 0 Biserică nevăzută şi una văzută care sunt o unitate 
şi identitate, chiar dacă sunt deosebite în două. 

Este de la sine înțeles că universalitatea şi suveranitatea 
Bisericii locale, deci şi unitatea Bisericilor locale, presupune, 
de asemenea, şi unitatea de credinţă şi de învăţătură: 


„Căci aceasta este unirea credinței, atunci când toți una suntem, 
când toți în acelaşi fel cunoaştem legătura ldintre noi]... şi când toți 
la fel credem, atunci este unitate” (La Efes., Omilia IV 3: PG 62, 83) 


În opera acestui Sfânt avem un atât de puternic realism 
eclesial, fundamentat pe hristologie, încât putem înţelege şi 
fraza lui polisemantică: 

„[ Termenul de] Biserică (ExxAnoia) este un nume care 


arată] ceata şi mergerea pe aceeaşi cale (sinodul)” (La Psalmul 
149: PG 55, 493). 

Nu este vorba aici despre un sinod obişnuit de episcopi, 
ci despre un „sinod” (o ceată care merge pe aceeaşi cale”, adică 
o „conglăsuire” (ovubwvia) duhovnicească a celor care merg 
la biserică pentru a-L lăuda pe Dumnezeu: 


„Căci (= Psalmistul) arată că împreună şi cu toată armonia 
trebuie să înalțe (= credincioşii) laudele lor ” (Ibidem). 


12. Schisma şi dezbinarea în Biserică 


„...A cădea în erezie, a sfâşia Biserica, nu este un rău mic” 
(La Efes., Omilia XII 5: PG 62, 87). 


Hrisostom este acuzat adeseori că a evitat să vorbească 
despre schisma antiohiană, care a clătinat nu numai acea 
Biserică locală, ci şi întreaga Biserică sobornicească. Am văzut 
însă şi în capitolul despre concepțiile lui hristologice că el nu a 
amintit cu numele de dascălul său Diodor de Tars şi de 
colegul şi prietenul său Teodor de Mopsuestia, dar şi-a 
formulat poziţiile cu orice prilej, care în mod clar respingeau 
respectivele poziţii ale renumiţilor antiohieni de mai sus. 

Această tactică a păstrării analogiilor o aplică Hrisostom 
şi în cazul schismei antiohiene. Dacă cineva lărgea rupturile 
de dragul ţinerii obiceiurilor iudaice, el nu îi amintea pe 
nume pe cei schismatici şi pe cei responsabili de dezbinări, 
ci stăruia — încă din perioada 386/387 — asupra faptului că 
nu există o grozăvie mai mare decât dezbinarea Bisericii. 
Aceasta înseamnă sfâşierea cămăşii Domnului. 

„...himic nu este mai rău decât cearta şi lupta, şi decât a 
sfâşia Biserica şi a tăia în multe bucăți cămaşa pe care nu au 
îndrăznit nici tâlharii să o rupă. Nu ajung celelalte eresuri, ci şi 

noi ne împărțim între noi” (Împotriva ludeilor III 1: PG 48, 863). 

Schisma în Biserică constituie o tăiere, o sfâşiere chiar a lui 
Hristos, iar cel responsabil de aceasta ar trebui să se înfricoşeze 
de aceasta, deoarece va primi pedeapsă înfricoşătoare. 


„++ Cel ce junghie şi sfâşie pe Hristos mădular cu mădular, 
de care gheenă nu va fi vrednic? ... pe Stăpânul tău Îl faci bucăţi 
şi nu te temi? Sfâşii mădularele stăpâneşti şi nu tremuri? Casă 
părintească este Biserica” (La Efes., Omilia XII 5-6: PG 62, 87). 

Termenii în care descrie Hrisostom schisma sunt substantivul 
diairesis şi verbul schizo. Diairesis înseamnă separare de „trupul 
eclesial” şi îndepărtare de plinătatea Bisericii. Verbul schizo 
înseamnă iarăşi dezbinare şi rupere în multe părţi a Bisericii. 
Autoîndepărtarea de trupul eclesial este de două feluri. Una 
care se datorează lipsei de iubire, deci indiferenţei faţă de Biserică, 
şi alta care se datorează unor acţiuni care rănesc trupul Bisericii. 

„Căci două sunt despărțirile de trupul bisericesc. Una când 
vom răci dragostea; iar a doua când vom îndrăzni a săvârşi faţă de 
acela [lucruri] nevrednice. Căci în fiecare caz ne despărțim pe noi înşine 
de plinătatea [Bisericii]... ” (Ibidem: PG 62, 85. Vezi şi PG 62, 322). 

Cauza principală a separării de Biserică este considerată 
de Sfântul loan a fi ambiția, iubirea de putere, de a conduce, 
(priapxia), care este atât de meschină încât ÎI mânie („îl 
aprinde spre mânie”) pe Dumnezeu mai mult decât orice altceva. 

„Nimic nu poate dezbina Biserica în aşa fel ca iubirea de 
stăpânire. Nimic nu aprinde spre mânie pe Dumnezeu atât de 
mult ca lfaptul] de a dezbina Biserica.” (Ibidem). 

Iar pricini neîndoielnice ale scindării sunt iubirea de 
stăpânie şi îngâmfarea, 

„iubirea de stăpânie este boala” (PG 62, 86). 

„himic nu rupe trupul Bisericii în aşa fel ca îngâmțarea” (PG 60, 610) 
de vreme ce deosebirea între cei separați nu se datorează 
învăţăturii dogmatice. Dacă ar fi avut învățături contrare, ar 
fi existat o justificare a separării. Însă schismaticii „cugetă 
aceleaşi lucruri” în ce priveşte trupul Bisericii (Ibidem). Deci 
singura pricină teologică legitimă de rupere de Biserică este 
învăţătura eretică a unora care stau în fruntea Bisericii. 

„Dacă dogmele sunt aceleaşi, dacă tainele sunt aceleaşi, 
pentru care altă pricină o altă căpetenie sare asupra altei Biserici?“ 
(PG 62, 86). 


Situaţiile de schismă şi dezbinările devin capete de 
acuzare a creştinilor din partea păgânilor în ce priveşte slava 
deşartă şi dorinţa de stăpânie, şi motivații ca ei să fie batjocoriți. 

„Priviţi, Zic (= păgânii), că toate ale creştinilor sunt pline de slavă 
deşartă; şi la ei este şi dorință de stăpânire şi înşelăciune” (Ibidem). 

Încercând să arate mărimea răului produs de schismă, 
Hrisostom recurge la o zicere a unui bărbat sfânt al cărui 
nume nu-l aminteşte. Ceea ce vrea Hrisostom să spună 
despre schismă este atât de greu şi de dur, încât preferă, 
pentru a fi primit mai uşor cuvântul său greu, să vină în 
faţa ascultătorilor său cu ceea ce un sfânt respectat spusese: 
păcatul schismei nu-l şterge nici moartea mucenicească. 


„lar un bărbat sfânt a zis un cuvânt care poate părea îndrăzneț, 
dar cu toate aceasta s-a spus. Şi ce anume a spus? Nici sângele 
mucenicesc nu poate să şteargă acest păcat, a zis” (Ibidem, PG 62, 85). 


Explicaţia pe care o dă în legătură cu condamnarea 
absolută şi grozavă a celui responsabil cu schisma este că 

acela, prin faptele lui dezbinatoare-schismatice, luptă împotriva 
Bisericii pentru care s-a răstignit Hristos. Ce rost are să 
mucenicească cineva pentru slava lui Hristos, dacă prin 
faptele lui înnegreşte această slavă. Deci, câtă vreme cineva 
rămâne în schismă, valoarea posibilei lui mucenicii este 
nulă. Schisma nu este mai prejos de prigonirea Bisericii, 
câtă vreme prin prigoane Biserica şi-a arătat strălucirea, în 
timp ce prin dezbinări toate „sunt umplute cu ruşine” (Ibidem). 

Stricăciunea produsă de schismă „umple de ruşine 
[Biserica] înaintea vrăjmaşilor, câtă vreme ea este luptată de 
proprii copii” (Ibidem). 

În fine, observăm că în ciuda tuturor cuvintelor dure 
pe care le formulează Hrisostom nu pare să considere că 
schismaticii, cei care „s-au separat pe ei înşişi de plinătatea 
[trupului] eclesial” n-ar fi Biserică. De aceea şi particularizează 
pedepsele care îi aşteaptă şi îi numeşte „proprii copii” ai Bisericii, 
care însă vin cu război asupra ei. Mai remarcă de asemenea 
şi faptul că Pavel „îi numeşte frați” (PG 61, 23) şi pe cei care 
au dezbinat Biserica din Corint (] Cor. 1, 10). Şi formularea sa 
absolută, pe care am citat-o la începutul subcapitolului (că 
schisma nu este un rău mai mic decât erezia), se referă, credem, 
la osânda celor răspunzători de schismă, vrând totodată să 
înfiereze şi să-i împiedice pe cei care, din uşurătatea inimii şi 
fără precauţie, urmează celor care scindează-dezbină Biserica. 

„Acestea îmi vine să le zic către cei care, cu nepăsare, se 
dau pe ei înşişi celor care rup Biserica” (PG 62, 86). 

Nu pare însă să îi considere pe schismatici a nu fi 


Biserică, dar acest lucru nu înseamnă că nu-i pasă de problemele 
vitale ale schismaticilor, cum ar fi hirotonia validă-adevărată, 

care este o Taină. Nu este de ajuns ca un om să mărturisească 
dreapta credinţă. Pentru hirotonia validă credinciosul este 
dator să se lupte la fel ca şi pentru dogme. 


„Spune-mi, socoteşti că e de ajuns a spune lde la un 
moment dat] că ei sunt ortodocşi, [că] cele ale hirotoniei dispar şi 
se distrug? Şi care este folosul celorlalte, dacă aceasta nu este 
urmată cu acrivie? Căci aşa cum trebuie să ne luptăm pentru credință, 
tot aşa ltrebuie să ne luptăm] şi pentru aceasta” (Ibidem). 

Totuşi, chiar şi indirect, Hrisostom presupune că 
schismele şi dezbinările sunt fenomene vindecabile, cum le- 
a caracterizat Sfântul Vasile cel Mare (Canonul 1 din Epistola 
125, 1: BEIIE 55, 151). 

La întrebarea aceasta Hrisostom operează o adâncire mai 
profundă, explicând faptul că schismele nu se datorează unor 
diferenţe în credinţă, ci unei deosebiri „de voie/părere/socotință” 
(yvaoun), de dispoziţie, ca urmare a ambiţiei, a „iubirii de ceartă”, 
a slăbiciunii omeneşti. 

„Căci schismele s-au întâmplat nu de la despărțirea după 
credință, ci de la separarea voii potrivit ambiţiei omeneşti” (La I Cor., 
Omilia III 1: PG 61, 23). 


Este vorba despre slăbiciunea omenească, deoarece 
Hrisostom face deosebire între conglăsuirea sau acordul (simfonia) 
în privinţa înţelesurilor, a dogmelor, şi acordul în privinţa „voii”. 

„Se poate ca un om să fie în acord (= cu altul) în privinta 
înțelesurilor (= a dogmelor), dar să nu fie încă în acord în ce 
priveşte voia” (Ibidem). 

Acordul teoretic în privinţa învăţăturii nu asigură 
identitatea de dispoziţie sau de acţiuni şi, deci, faptul de a 

fi într-un singur gând (0uovoa). 

„Căci deoarece a zis „ca acelaşi lucru să grăiți” (I Cor. 1, 10), 
să nu credeți, zice, că unirea de gând (Ouovoia) merge până la 
cuvinte; căci eu cer conglăsuirea (ovubuvia) cea din cuget” (La 
I Cor., Omilia LII 1: PG 61, 23). 


13. Schisme care au ca motivaţie postul 

Hrisostom leagă în particular schismele şi dezbinările de 
subiecte practice, cum ar fi postul, în privinţa căruia diferențele 
îi duceau pe unii antiohieni, care urmau obiceiuri iudaice, la 
ruperea de plinătatea Bisericii şi la ruperea comuniunii. 
Timpul şi modul postirii nu trebuie să dezbine Biserica. 


„Să nu ne ambitionăm acum, nici să zicem acei lucru: „atâta 
vreme am postit [aşa] şi acum să schimb Iziua]?” ...Căci nu este 
o ruşine să te schimbi în mai bine, ci lruşine e] să stărui într-o 
ambiţie deşartă” (Împotriva iudeilor III 5: PG 48, 869). 

Certurile şi dezbinările pentru astfel de motive îi 
caracterizau pe iudei şi, de fapt, ele sunt nişte lupte cu himere, 
care aduc prejudicii chestiunilor de credinţă cu adevărat mari şi 
importante. Şi de vreme ce timpul diferit al postirii nu este 
un păcat, schisma provocată dintr-un astfel de motiv devine o 
greşeală de neiertat. Această schismă este impardonabilă şi 
foarte condamnabilă, deoarece duce la ruperea comuniunii, 
la neparticiparea la viaţa liturgică a Bisericii Soborniceşti şi, 
prin urmare, la crearea unei grupări schismatice parabisericeşti. 

„Să nu ne luptăm cu umbrele acum, nici să ne pricinuim pagube 
mari, ambiționându-ne pentru nişte lucruri de mică însemnătate, 
Căci nu este păcat să posteşti în cutare sau cutare vreme. Dar să 

dezbini Biserica, să te porți cu îngâmfare, să pricinuieşti certuri 
în sânul ei şi să te lipseşti neîncetat pe tine însuți de adunarea cu 
ceilalți, acestea sunt un păcat de neiertat, vrednic de osândă şi 
aducător de multă pedeapsă.” (Împotriva iudeilor III 5: PG 48, 872). 


Plecând de la faptul că unii creştini ţineau obiceiuri 
iudaice, Hrisostom stăruie asupra faptului că Biserica n-a socotit 
niciodată timpul postirii ca primând şi fiind fundamental. 
Hotărârea perioadei de postire de acum s-a făcut numai 
pentru a fi în acelaşi cuget. 

„Căci nici Biserica nu a cunoscut acrivia timpurilor |prăznuirii 
Paştelui]. Dar, pentru că de la început toți Părinţii din diferite 
locuri au hotărât să se adune în sinod şi să rânduiască această zi, 
[Biserica], iubind conglăsuirea, a primit ce s-a hotărât” (Ibidem). 

Subiectele care nu ţin de dogmă nu trebuie să ducă la 
schisme, chiar dacă Biserica ar greşi. O situaţie extremă, 
desigur, dar cunoscută de Hrisostom. 

„Căci chiar dacă ar greşi Biserica, totuşi n-ar fi o mare 
izbândă de pe urma ținerii cu scumpete a vremurilor [când a avut 
loc Paştile], cât păcat ar fi de pe urma împărțirii şi dezbinării 
acesteia.” (Ibidem, PG 48, 870). 


Capitolul al Patrulea 


TÂLCUITOR AL „ADÂNCULUI ASCUNS” AL 
SCRIPTURII ŞI PREDICATOR 


1. Anagnost-tâlcuitor şi contextul lucrării sale 

Ca tâlcuitor al Scripturii Hrisostom: 

a) a lărgit şi îmbogăţit prin termenul akolouthia't 
metoda istorico-filologică a şcolii antiohiene, înlăturând 
caracterul unilateral al acesteia şi vindecându-i slăbiciunile; 

b) a reuşit geniala legătură dintre cercetarea exegetică 
amănunţită, predica ziditoare de suflet şi analizele 
teologico-dogmatice; 

C) şi, înainte de toate, a dovedit că la „adâncul ascuns” 
al pasajelor biblice, la adevărul lor, interpretul ajunge prin 
luminarea Sfântului Duh. 

Cea mai mare parte a textelor lui Hrisostom au fost 
rostite sub formă de omilie sau învăţătură catehetică, având 
ca punct de pornire şi temelie un pasaj biblic separat sau o 
carte întreagă a Scripturii, pe care le interpreta în nenumărate 
contexte, acestea ajungând chiar şi până la nouăzeci. Baza 


1+ Termen dificil de tradus. El poate însemna suită, ordine, urmare, 
continuare, context, metodă, acord gramatical etc. În modul în care îl foloseşte 
Sfântul loan el implică atât date legate de contextul istoric în care s-au 
scris acele cuvinte, cât şi de contextul gândului Duhului, de modul în 
care respectivul text se integrează în planul mai larg al Scripturii, în 
iconomia dumnezeiască a Scripturii. În cele ce urmează autorul va prezenta 
multiplele moduri de folosire ale acestui termen (n. tr.). 

acestei interpretări a sa o constituia pentru toată Scriptura 
textul lui Lucian. 

Numărul mare de Omilii exegetice legate între ele 
presupune faptul că Hrisostom învăţa şi după terminarea 
adunărilor liturgice. Cercetarea a ajuns la părerea că de prin 
anul 390 Hrisostom a tâlcuit texte biblice la modul foarte 
sistematic şi foarte teologic în adunări speciale extra-liturgice 
(M.-L. Guillaumin), bineînţeles, cu responsabilitatea Bisericii. 

Noi credem că această lucrare Hrisostom a început-o 
cu zece ani mai devreme. La această concluzie ajungem cu 
ajutorul unui fenomen paralel şi valorificând un text puţin 
mai vechi, Epistola a 11-a a Sfântului Grigorie Teologul 
către Grigorie de Nyssa (PG 37, 41). Acolo, cel de-al doilea 
este acuzat că a părăsit (înainte de anul 371) citirea Scripturilor 
(pe care „nu le mai citea niciodată în auzul poporului”) şi s-a 
dedicat meseriei de orator. Grigorie de Nyssa, aşadar, 
pentru a exercita meseria de orator, trebuia să înceteze să 
mai săvârşească lucrarea de „anagnost” al Bisericii. Această 
lucrare o săvârşea chiar mai înainte de a deveni diacon sau 
preot. O cauză pentru hotărârea lui Grigorie nu putea fi 
decât timpul îndelungat pe care ocupaţia sa de anagnost îl 
necesita. Prin urmare, anagnostul nu era pur şi simplu cel 
care citea pasajele biblice sau care cânta în biserică, ci 
cineva care „citea în auzul poporului”, adică unul care învăţa, 
care comenta înaintea poporului cele citite. Doar această 
lucrare, deoarece se face regulat şi responsabil, necesită 
mult timp, care nu mai lasă loc pentru o meserie profesionistă 
în lume. De aceea şi în Constituțiile Apostolilor, care sunt strâns 
legate de Biserica Antiohiei, există o rugăciune specială de 

hirotesie a anagnostului, pentru care hirotonisitorul cere 
„Duh prorocesc”, şi încă se mai roagă: „înțelepteşte pe robul Tău 
şi dă-i lui ca neosândit să săvârşească această lucrare încredințată 
lui” (Cartea a VIII-a 22). Acestea presupun nu numai „citirea” 
Scripturilor, ci şi explicarea. Citeţul simplu sau psaltul trebuie 
să ştie să citească, să aibă dicţie şi glas frumos; nu are nevoie 
de duh prorocesc şi înțelepciune dumnezeiască, care sunt 
necesare exegetului-interpret al Scripturilor. În Constituţiile 
Apostolilor (VIII 32) se certifică faptul că lucrarea învăţătorească 
o săvârşea chiar şi un „laic”, câtă vreme acesta era „încercat 
în cuvânt”. Anumite fraze ale hui Hrisostom presupun „citirea” 
şi faptul de „a citi” ca lucrare de interpretare şi explicare a 
Scripturilor, de vreme ce citirea se leagă de înţelegerea 
akolouthiei, adică a contextului şi a duhului autorului sfânt. 


7 


„Şi ca să fac şi mai clar ceea ce spun, voi citi chiar curgerea 
pericopei” (Despre ceea ce este de neînțeles II 6: PG 46, 716. Vezi 
şi PG 59, 207) 

Mai revelator este pasajul din Omilia lui Hrisostom la 
Epistola către Evrei. Acolo „anagnost” este cel care citeşte, 
desigur, textul biblic, dar, totodată, şi cel care „zice”, care 
explică spre a fi înţelese cele „ce sunt acolo”, cele amintite în 
texte. Ba şi mai mult, prin cele pe care le „zice“, „anagnostul” 
îi învaţă pe ascultători „pricina“ pentru care au fost scrise 
acele lucruri şi despre persoana care a scris cele citite din textul 
biblic. Toate acestea însă presupun în mod clar o învăţătură 
exegetico-interpretativă, care constituia lucrarea anagnostului. 

„Oare cunoaşteţi unde sunt aceste [cuvinte]? Eu nu cred 
că ştiţi, afară de foarte puțini. Şi totuşi în fiecare săptămână vi se 
citesc acestea, de două sau chiar de trei ori. Că suindu-se anagnostul 

[la amovon], spune mai întâi a cui este cartea, a cutărui proroc sau 
apostol sau evanghelist, care se întâmplă să fie la rând, şi atunci 
spune ceea ce spune, ca vouă să vă fie mai lesne de înțeles, şi nu 
numai ca să ştiţi cele ce sunt scrise acolo, ci şi pricina celor scrise 
şi cine a spus acestea” (La Evr., Omilia VIII 4: PG 63, 75). 


Cercetarea nu a fost atentă la un amănunt de importanţă 
specială pentru subiectul nostru. Palladie de Elenoupole, 
informând că loan Hrisostom a fost hirotonit preot la şase 
ani („6vo mpos 7ois Tpioiv Ereot”) după hirotonia lui în 
diacon din 380-381, notează că deja, înainte de a primi 
preoţia, credincioşii („oi Aaot”= popoarele) îl cunoşteau din 
succesul său învăţătoresc, „virtutea sa învățătorească strălucind” 
(PG 47, 19). Prin urmare el preda şi explica Scripturile cel puţin 
din 380/381. De altfel, Hrisostom însuşi afirmă indirect (în 
Omilia VI 3 la Faptele Apostolilor) lucrarea învăţătorească a 
diaconului (PG 60, 325). 

Ştim şi că Hrisostom a fost hirotonit anagnost în 371, însă 
în anul următor el a plecat să se nevoiască. S-a întors în 
Antiohia în 378. Atunci trebuie să fi început sistematic 
împlinirea îndatoririlor sale de anagnost, adică lucrarea de 
interpretare a Scripturilor şi de învăţătură în general. În 
anii de şcoală la Asketiconul tâlcuitorului antiohian Diodor 
şi în cei şase ani în care a trăit ca monah şi anahoret, a reuşit 
să dobândească o impresionant de extinsă şi adâncă cunoaştere 
a Scripturii, pe care, prin viaţa sa, deja o tâlcuieşte credincioşilor. 

Trebuie să mai notăm că, urmărind evoluţia duhovnicească 
a lui Hrisostom în perioada şi în contextul antiohian, considerăm 
sigură legătura dintre metoda de interpretare şi această evoluţie. 
Culmea interpretării sale o constituie căutarea şi aflarea 

adâncului care se ascunde în cuvintele biblice, la care interpretul 
este înălţat prin luminarea Sfântului Duh. Dar educaţia şi 
studiile lui Hrisostom mai presupun şi alte date: interpretarea 
istorico-filologică strictă a păgânilor, pe care a organizat-o, 
adaptând-o, vestitul Diodor de Tars, figura dominantă a şcolii 
antiohiene şi dascălul lui Hrisostom. Cum oare cel de pe 
urmă, ucenic şi admirator al lui Diodor, a schimbat direcţia 
în ermineutica absolut compactă pentru spaţiul antiohian? 

Faptele justifică o explicaţie: Hrisostom, entuziasmat 
de impresionantul Diodor, a învăţat în Asketicon, a studiat 
bine ermineutica aplicată acolo, dar în adâncul lui simţea 
un oarecare gol. Ca anaenost, în 371, când a început să tâlcuiască 
Scriptura, a conştientizat şi mai adânc golul, ceea ce îl nemulţumea 
şi temerile sale. Şi imediat, în 372, după ce a murit mama 
lui Antuza, a părăsit comunitatea şi lucrarea sa învăţătorească, 
căutând umplerea golului său lăuntric, căutând răspuns la 
temerile sale. Astfel a plecat la locurile de nevoinţă şi în 
pustietăţi, unde a trăit ascetic şase ani întregi. Acolo atât de 
mult s-a rugat şi atât de mult a studiat Scriptura, încât i s-a 
dăruit ceea ce căuta. A depăşit strânsoarea asfixiantă a erminiei 
istorico-filologice şi a ajuns la o altă tactică, la căutarea 
adâncului adevărului de sub literă, după cum arătase 
Sfântul Atanasie cel Mare şi aşa cum aplicaseră în parte teologii 
capadocieni. În felul acesta Sfântul loan Hrisostom a eliminat 
extremele ermineuticii antiohiene — ca, de altfel, cum este de 
la sine înţeles, şi ale celei alexandrine — şi a organizat şi impus 
hotărâtor ermineutica ce va constitui ermineutica Bisericii. 

Această lucrare de tâlcuire a început-o, presupunem, 
mai întâi în adunări speciale organizate de Biserică şi apoi, 

după ce în prealabil a fost hirotonit preot în 386, şi în cadrul 
adunărilor de cult. 

Aceste adunări erau dese, de două, trei sau patru ori 
pe săptămână (PG 60, 391). Hrisostom avea deci autoritatea 
şi îndatorirea de a interpreta Scriptura în Biserică. Din acest 
motiv lucrarea sa de tâlcuire, pe de o parte, a luat forma de 
Omilie bisericească, pe care însuşi o caracterizează uneori 
drept „convorbire” (OrwAc&ic) (PG 57, 31), iar, pe de altă parte, o 
parte a Omniliei, aproape o treime sau, după caz, chiar mai mult, 
avea scop exclusiv practic, de zidire duhovnicească, şi parenetic, 
de îndemnare. Această ultimă formă corespundea desăvârşit 
conştiinţei de sine a lui Hrisostom ca dascăl şi păstor care 
se îngrijeşte cu severitate şi mustră cu dragoste pe ucenicii 
şi păstoriţii lui. De altfel, interpretarea Scripturii, chiar şi atunci 
când devenea scolastică, avea numai scopul de a-i învăţa pe 
oameni dogmele şi de a le îndrepta purtările, o premiză dublă 
şi absolută pentru mântuire, după cum se arată într-un text 
al său, care seamănă la propriu cu un imn despre Scriptură: 


„Cât de plăcută este citirea Scripturilor... mai ales când citirii 
i se adaugă şi cunoştinţa... lar cunoaşterea Scripturilor înconjoară 
cu zid cugetul, curățeşte conştiinţa, dezrădăcinează patimile cele 
barbare, sădeşte virtutea, înălțat face gândul... strămută chiar la cer... 
tot binele despre care s-ar putea vorbi îl sălăşluieşte!? în cugetul 
ascultătorilor” (Omilie în biserica Sfintei Irina 1, PG 63, 458). 


15 În citatul profesorului Papadopoulos verbul este Emowite! — a popula 
cu colonii un loc nelocuit, a fonda un oraş. În PG verbul este însă eivouitei 
— pun pe cineva să locuiască undeva. Am optat pentru varianta din PG 
deoarece pe parcursul cărţii am mai găsit greşeli de culegere (n. îr.). 

La Hrisostom, cunoaşterea Scripturii constituie desfătarea 
cea mai de dorit, iar el o trăieşte ca pe ceva mai dulce chiar 
decât cea mai frumoasă „grădină” şi chiar decât însuşi Raiul 
(PG 52, 397-398). În Scriptură el găseşte desfătare, scoțând 
în evidenţă totodată folosul ei pentru „cugetul“ omului, 
curățirea „conştiinței”, sădirea virtuţii şi sălăşluirea oricărui 
bun în minte şi în inimă. Dimpotrivă, necunoaşterea Scripturii 
este răul cel mai rău, care naşte credinţe greşite, eresuri, 
viaţă imorală, războaie, crime. 

„Aceasta este pricina tuturor relelor, să nu ştii Scriptura. 
Păşim la război fără arme. Cum dar vom scăpa de acolo teferi?" 
(La Col., Omilia IX 1: PG 62, 361). 


2. Vechiul Testament ca scrisoare a lui Dumnezeu 
către omul autoexilat 

Hrisostom ştie însă că Dumnezeu nu a dat omului 
Scriptura „de la început”, de la începutul zidirii lui. Şi aceasta 
pentru că, la început, Dumnezeu nu „prin scrieri, ci prin 
lucruri”, adică „prin făptură” l-a învăţat pe om (PG 49, 105), 
cu care a şi vorbit, câtă vreme omul avea „cugetul curat”. 
Când omul s-a îndepărtat de Dumnezeu, pe Care nici nu-L 
mai vedea, nici nu-L mai cunoştea, Dumnezeu i-a trimis 
prin Moise „scrisori” în exil: 


„Deci la început prin Sine Însuşi vorbea Dumnezeu cu oamenii, 
pe cât era cu putință oamenilor să-L audă... Şi, pentru că firea noastră 
avea aplecare spre răutate şi petrecea ca în hotare străine... ca şi cum 
ar fi fost ea în pribegie, la mare depărtare, lîi] trimite scrieri, rennoind 
prietenia cu noi ca printr-o scrisoare. Şi aceste scrieri le-a trimis 
Dumnezeu, dar le-a primit Moise” (La Facere., Omilia 12: PG 54, 582). 

Vechiul Testament este deci o mişcare a lui Dumnezeu 
care are ca mobil căderea omului, o mişcare făcută pentru 
a acoperi în parte pierderea comuniunii omului cu 
Dumnezeu, lipsa harului dumnezeiesc (PG 57, 13-15). 
Totodată însă Vechiul Testament nu înlocuieşte toată pierderea, 
nu se substituie ei. Legea Vechiului Testament este „tipul”, 
nu „adevărul“, este „duhovwnicească”, „dar nu dăruia Duhul”. 
În încercarea sa de a înțelege diferenţa dintre Vechiul şi 
Noul Testament, Hrisostom remarcă şi faptul că în cel dintâi 
prorocul Moise îi aduce omului îndepărtat de Dumnezeu 
„Scrierile/scripturile”, Legea lui Dumnezeu. Dar prorocul nu 
aduce şi pe Sfântul Duh: 


„Duhovnicească era (= legea VT), dar nu aducea Duhul; 
căci Moise nu pe Duhul L-a adus, ci scrisori... lar noi suntem 
încredințați că ni se dă Duhul... Şi aici numeşte (= Pavel) 
scrisoare Legea, care pedepseşte pe cei ce greşesc, iar Duhul dă] 
harul cel care face vii prin botez pe cei omorâți sub păcat ” (La II 
Cor., Omilia VI 2: PG 61, 458) 


În Noul Testament, dimpotrivă, nu avem un Legământ 
„În scrisori”, „ci în inimi”. Adică Apostolii au primit pe 
Sfântul Duh Însuşi în inima lor, nu o lege anume „scrisă”. 
Pentru fundamentarea acestei afirmaţii Hrisostom face trimitere, 
printre altele, la In. 14, 26, unde Domnul le făgăduieşte 
ucenicilor Săi că va veni Sfântul Duh şi le va „aminti” şi îi va 
„învăța, adică le va descoperi adevărul. Harul „făcător de viață” 
şi reluarea comuniunii hotărâtoare şi autentice cu Dumnezeu se 
întâmplă în Noul Testament, în timp ce legea Vechiului 
Testament este în principal cea „care pedepseşte pe cei ce 
greşesc”, pedepsitorul. De aceea Vechiul Testament este socotit 


GÂNDIREA TEOLOGICĂ A SFÂNTULUI IOAN HRISOSTOM 81 


îmbătrânit şi ne-,„folositor”, în sensul că nu mai este de ajuns, 
are lipsuri, „scăderi“, desigur nu în sensul că duce la rău. 


„hu introduce deosebire în porunci, ci arată modul în care 
s-au dat acestea. Căci testamentul, zice, nu mai este în scrieri, ci 
în inimi. Să arate acum iudeul când s-a întâmplat acest lucru; 
dar nu va afla... lar eu îi arăt pe Apostoli, care nimic scris n-au 
luat |de la cineva], ci în inimi au primit prin Duhul Sfânt... 
Astfel că bine a şi spus testament nou; ca să arate că vechi s-a 
făcut testamentul acela, după faptul că nici un rod n-a dat... Deci 
nu în chip simplu l-a terminat cel nou pe cel vechi, ci ca pe unul 
care îmbătrânise, ca pe unul care nu mai era folositor... nu ca să- 
| arate responsabil de păcate, ci ca unul care nu era de ajuns” (La 
Eor. Omilia XIV 3: PG 63, 113-4). 


3. „Pogorământ (ovykarăfaoic)” (demitizarea este 
de prisos şi fără rost) 

Sfânta Scriptură, care este arătarea în scris a adevărului 
şi voii lui Dumnezeu, a fost dată de Dumnezeu într-un anume 
mod, cu o alcătuire şi un limbaj pe care oamenii puteau să 
le înțeleagă. Limba şi formulările Scripturii nu sunt potrivite 
firii lui Dumnezeu, ci măsurilor finite ale omului. Această 
tactică, totdeauna valabilă, este caracterizată foarte des şi 
conştient de către Hrisostom ca pogorământ. Este un termen 
polisemantic, care explică diversitatea formulelor biblice, 
necesitatea de a le înțelege „în chip vrednic de Dumnezeu” 
(Ocongercus), existența unuia „adânc ascuns” de sensuri în 
cuvintele biblice şi parţialitatea cunoaşterii lui Dumnezeu. 


„Dar ce este pogorământul? Când Dumnezeu Se arată cum 
nu este, ci Se arată aşa cum este în stare să-L vadă cel ce poate, 

potrivindu-şi pogorământul vederii cu slăbiciunea celor ce văd. 
Şi că pogorământ era (în vedenia lui Isaia) este vădit chiar din cuvinte: 
„Căci am văzut, zice, pe Domnul şezând pe tron”... dar Dumnezeu nu 
şade... nu Se cuprinde în tron, căci nescrisă-împrejur (necircumscrisă) 
este Dumnezeirea “(Către Anomei, Omilia Il] 3: PG 48, 722). 
„Astfel pretutindeni (= Dumnezeu) face pogorământ... El 
Însuşi lasă să se adune despre Sine păreri greşite şi nevrednice de 
EL, cum ar fi că trup era El mai întâi, că era văzut; împotriva acestui 
lucru zice: „Duh este Dumnezeu”. Iarăşi, că Se bucură de jertfe, 
care Îi erau cu totul străine; şi [tot EL] grăieşte cuvinte care sunt 
în dezacord cu mărturisirea Lui ldespre Sine]. Căci în nici un chip 
nu caută la vrednicia Sa, ci pretutindeni [urmăreşte] ceea ce ne este 
nouă de folos... pretutindeni sunt un pogorământ cele din Scriptură, 
şi cuvintele şi lucrurile/realitățile” (La Tit, Ormilia III 2: PG 62, 678). 


Pogorământul în sine este hotărât de Dumnezeu, dar 
forma concretă pe care el îl va lua de fiecare dată, modul în 
care se va manifesta depinde de compunerea textului biblic, 
de condiţiile şi de „neputința” destinatarilor, elemente pe care 
Hrisostom le numeşte akolouthia. Aceste lucruri trebuie să 
le aibă în vedere şi, evident, să le ştie interpretul, că 
scriitorii biblici şi, desigur, cei ai Noului Testament nu au 


dusa 


ascultătorilor-destinatari: 


„Căci dascălii nu grăiesc totul aşa cum ar vrea, ci pe cele 
multe după cum o cere starea celor neputincioşi. De aceea şi Pavel 
zice: „n-am putut să vă grăiesc vouă ca unor duhovniceşti, ci ca 
unor trupeşti”...” (La loan, Omilia XXX 2: PG 59, 174). 

Scriitorii biblici aveau conştiinţa deplină şi clară a 
faptului că cuvintele şi imaginile pe care le folosesc nu au 

analogie sau corespondenţă de substanţă cu feţele adevărului 
pe care acestea le indică. Astfel, deşi folosesc cuvântul jertfă 
sau imaginea tronului pe care stă Dumnezeu, ei găsesc o 
modalitate de a explica faptul că nu înţeleg o jertfă materială, 
ci că „Duh este Dumnezeu” şi, prin urmare, nu are chip şi 
formă. Necorespondenţa reală a structurilor de limbaj ale 
Scripturii faţă de realitate constituie o convingere la 
scriitorii biblici, care arată în diverse moduri că limba 
Scripturii nu este una „mitică“, cum ar zice unii cercetători 
contemporani, ci numai un „de pogorământ” (ovyKATaApaTIxn). 
Cazurile parabolelor, antropomorfismelor, simbolismelor, 
metaforelor sau metonimiilor sunt un „pogorământ al 
dumnezeieştii Scripturi... pentru neputința noastră” (PG 53, 
121; PG 55, 198/9 şi 179). Scriitorii folosesc aceste mijloace 
de limbaj şi literare, dar găsesc o modalitate de a explica 
faptul că ele indică alte realităţi. 


4. Patru motive ale pogorământului. 

În Omilia VIII 4 din „Împotriva Anomeilor” Hrisostom 
remarcă patru motive care L-au făcut chiar pe Domnul să 
Se exprime cu pogorământ: a) folosind expresii care îl 
arătau smerit faţă de Dumnezeu-Tatăl, era mai uşor crezut 
de unii; b) exprimându-Se într-un limbaj mai vrednic de 
Dumnezeu şi mai teologic, îi învăţa pe oameni adevărul, Se 
îngrijea de „dreptatea/corectitudinea” (0pOornra) dogmelor 
sau învățăturilor; c) prin exprimările „smerite” despre Sine 
îi învăţa în chip practic pe oameni cugetarea smerită; d) 
accentuând dependenţa Sa de Tatăl, îi ajuta pe ascultătorii 
Săi să nu identifice Ipostasul Său cu cel al Tatălui în 

momentul în care aveau să audă cuvintele Sale de genul 
„Eu şi Tatăl una suntem” (In. 10, 30). 

În cazul cuvintelor Domnului, pentru care este responsabil 
şi fiecare Evanghelist, Hrisostom insistă asupra faptului că 
Domnul controla dimensiunea pogorământului („nu făcut 
întotdeauna”), Se îngrijea de cei mai mulţi dintre primitorii 
învăţăturii Sale şi, bineînţeles, şi de credincioşii de după, 
arătând adeseori şi pricina tacticii Sale („arătând pricina”), 
care era evitarea viitoarelor înţelegeri greşite: 


„Vrând Evanghelistul să ne arate că aceia au crezut datorită 
smereniei cuvintelor (= Domnului)... multe şi de multe ori omeneşte 
grăia (= Domnul), şi totuşi, nu omeneşte, ci cuvenit lui Dumnezeu 
şi vrednic de bunul Lui neam, pe de o parte făcând pogorământ faţă 
de neputința ascultătorilor, iar pe de alta îngrijindu-se de 
corectitudinea învățăturilor. Căci, pentru ca nu cumva 
pogorământul făcut continuu în ce priveşte învățătura despre 
vrednicia Lui să-i vatăme pe cei de după (din celelalte veacuri 
n.n.), n-a nesocotit nici partea cealaltă!€... chiar dacă ştia de mai 
înainte că... Îl vor ocări şi vor sări asupra Lui, totuşi a vorbit... 
arătând şi pricina pentru care a amestecat între acestea (= între 
cuvintele înalte) şi pe cele smerite. Şi aceasta a fost lpricina]: că 
încă nu puteau primi mărimea celor spuse.... Vreţi să vă spun şi 
o a treia pricină?... pentru că voia să-i înveţe cugetarea smerită 
pe cei care-L ascultau, [de aceea] şi făcea şi zicea multe lucruri 
smerite... Şi mai este de spus şi o a patra pricină. ... Şi care este 
aceasta? Ca nu cumva pentru mulia şi nespusa apropiere a 
Ipostasurilor să cădem noi vreodată în bănuiala [că ar fi] o singură 


16 Adică a vorbit despre şi şi-a arătat şi firea Sa dumnezeiască (n. tr.). 

Persoană [în Dumnezeire]” (Cuvântări împotriva anomeilor. 
Despre ceea ce este de neînțeles VII 4: PG 48, 761). 


5. Apostolul Pavel deconceptualizează limbajul 
păgânilor 

După Sfântul loan Hrisostom autorii nou-testamentari 
au avut o conştiinţă atât de adâncă a necorespondenţei 
limbajului cu adevărul, încât nu numai că ei îşi explicau 
propriile lor cuvinte-formulări-metafore în direcţia unei 
înţelegeri duhovniceşti, ci şi reîncărcau cu sens, resemnificau 
termeni sau inscripţii păgâne. Adică deconceptualizau 
cuvintele-termenii şi le prezentau ca având un nou înţeles 
şi conţinut. Acest lucru s-a întâmplat şi cu Pavel, care „a 
robit” inscripţia „Dumnezeului necunoscut” (FA 17, 23), adică 
a eliberat-o, a scăpat-o, a golit-o de conţinutul pe care i-l 
dădeau păgânii, şi a folosit-o cu un nou înțeles: 

„Ai văzut cum a robit înscrisul? Nu ca să facă rău celor ce 
l-au scris, ci spre mântuirea lor şi spre purtare de grijă. Ce dar? 
Atenienii, zici tu, au scris aceasta despre Hristos?... aceia l-au 
scris într-un fel, dar acesta a putut în alt fel să îl schimbe” (Către 
cei care părăsesc adunarea 4: PG 51, 73). 


Cuvintele de mai sus certifică faptul că nu este nevoie 
nici de „dernitologizare” (Entmythologisierung) în Noul Testament, 
nici de „demetaforizare” (Entmetaphorisierung), cum ar zice 
adepţii mai moderați ai „demitologizării”. Ar fi fost nevoie 
de acestea dacă autorii biblici nu ar fi avut conştiinţa că prin 
mijloacele şi structurile create-trecătoare indică adevăruri 
necreate. Dimpotrivă, aceşti autori încercau în mod conştient 
să arate în multe moduri că prin cuvintele şi structurile cu 

conținut obişnuit arată altceva, arată adevărul lor. 

Prin urmare, datoria tâlcuitorului este dublă: să 
încerce să cunoască înțelesul comun, obişnuit al cuvintelor 
şi să înțeleagă ceea ce scriitorul biblic, prin cuvintele- 
structurile vremii, a vrut să arate, adică „adâncul ascuns” al 
cuvintelor, cum spunea Hrisostom. Tradiţia antiohiană a 
cercetării istorico-filologice devenea astfel foarte necesară 
şi Hrisostom a cultivat-o cu surprinzătoare stăruinţă şi 
dragoste, însă ea constituia primul stadiu al efortului său 
care, în mod special pentru pasajele dificile şi teologice, 
țintea de fapt adâncul ascuns. În orice caz, cu cât mai mare 
este pogorământul, cu atât mai necesară este şi cercetarea 
istorico-filologică. 

Fără să nimicească viziunea de mai sus a lui Hrisostom, 
o poziționare ocazională a sa în problema interpretării şi 
înţelegerii pasajelor biblice deosebit de grele aminteşte de 
Origen (vezi Patrologia vol. I, p. 395). Tâlcuind Fac. 12, 7, el 
explică faptul că Dumnezeu, din iubire de oameni, nu a 
îngăduit să fie arătate toate înțelesurile în mod clar, astfel 
încât să stârnească interesul nostru şi, prin cercetarea 
noastră, să dăm şi noi roade: 


„Căci pentru aceasta şi lubitorul de oameni Dumnezeu n- 
a făcut uşor de înteles de la prima citire toate cuvintele Sfintei 
Scripturi, şi nici n-a lăsat să ne fie clare şi lămurite toate, tocmai 
ca să ne trezească din trândăvie şi să fim cu mare luare aminte, 
ca aşa să culegem folosul din ele. De obicei rămân mai bine înfipte 
în mintea noastră cele pe care le găsim cu greu şi după multă 
cercetare, pe când cele pe care le descoperim uşor zboară iute din 
inima noastră” (La Facere, Omilia XXXII 1: PG 53, 292/3). 

6. Pentru iconomie 

Un concept înrudit cu pogorământul, dar mai larg şi 
mai teologic, este la Hrisostom iconomia, care, mărturiseşte 
el, l-au subliniat „Părinții vestiți” ai Bisericii. Iconomia 
presupune neputinţa omului de a primi fără pregătire adevărul 
revelat, explică neclaritatea (ăvabeia) cuvintelor Domnului 
sau dificultatea pe care a întâmpinat-o Domnul în a arăta 
iudeilor absoluta „egalitate” a Sa cu Tatăl, justifică parţialitatea 
şi etapizarea revelaţiei, influenţează tactica autorilor nou- 
testamentari şi urmăreşte, desigur, mântuirea omului. 


„Nu voia să fie vădit iudeilor, afară de vremea durerilor 
[naşterii], că din Fecioară Se naşte Hristos. Dar nu vă tulburatți 
în legătură cu paradoxul spuselor... Căci dacă [Domnul] a 
acoperit multe de la început, Fiu al Omului numindu-Se pe Sine, 
şi nimic din egalitatea Sa cu Tatăl nu ne-a descoperit limpede pe 
undeva, pentru ce te miri dacă şi aceasta (> referitor la naşterea 
din Fecioara) a acoperit-o, iconomisind ceva minunat şi mare” 
(La Mat., Omilia LII 1: PG 57, 31-32. Vezi şi Omilia XVI 2: PG 
57, 240. La Efes., Omilia VI 3: PG 62, 42). 

„Astfel încât noi avem să atribuim o pricină a cuvintelor 
smerite, O pricină dreaptă şi cuvenită lui Dumnezeu: pogorământul 
şi faptul de a ne învăța să fim cu măsură, precum şi mântuirea 
iconomisită nouă prin el (= prin pogorământ)” (La In., Omilia 
XXĂIX 2: PG 59, 211). 

„m-am făcut, zice, iudeilor ca un iudeu, ca pe iudei să-i 
câştig”. Şi cum a fost aceasta? Când s-a tăiat împrejur, ca să 
nimicească tăierea-împrejur. De aceea n-a spus „iudeu”, ci „ca 
un iudeu”, lucru] care era iconomie” (La 1 Cor., Omilia XXII 2: 
PG 61, 183-184). 

7. Acţiunea revelatoare a lui Dumnezeu (însuflarea 
dumnezeiască a Scripturilor). Prorocul „împrumută” 
limba lui [lui Dumnezeul] 


În Vechiul Testament 

Acţiunea revelatoare a lui Dumnezeu s-a manifestat 
inițial prin intermediul oamenilor-prorocilor, în care s-a 
arătat adevărul lui Dumnezeu ca Ziditor al lumii şi voia 
Lui. La aceşti proroci şi mai ales la Moise revelaţia s-a făcut 
în condiţiile unor fenomene naturale impresionante, 
pentru că în felul acesta puteau fi atunci mai uşor primite: 


„+..la pustie, în Muntele Sinai, foc şi fum urcându-se din 
munte, trâmbita răsunând, tunete şi fulgere făcându-se, Moise 
intrând chiar în lacea] ceată” (La Mat., Omilia 1 1: PG 57, 25). 


Pentru Vechiul Testament Hrisostom deosebeşte două 
etape de activitate revelatoare: 1. cea a lui Moise, care, „de 
sus... călăuzit”, a spus tot ceea ce s-a întâmplat înainte de 
zidire şi după; şi 2. cea a celorlalţi proroci, care au prezis 
toate lucrurile din viitorul mai îndepărtat sau mai apropiat. 
Limbajul prorocilor aparţine, desigur, fiecărui proroc, dar 
ceea ce se indică prin el este al lui Dumnezeu. În ce priveşte 
conţinutul „prorocia nu are nimic omenesc” (PG 60, 155). 


„Toți ceilalți proroci fie au spus cele ce vor fi după mult 
timp, fie cele ce aveau să se întâmple în vremea lor. lar fericitul acesta 
(= Moise), care a trăit după multe generații [de la facerea lumii], 
călăuzit de dreapta cea de sus, s-a învrednicit să spună acele [lucruri] 
care fuseseră făcute de Stăpânul tuturor înainte de naşterea lui! 
De aceea a şi început spunând aşa: „La început a făcut Dumnezeu 
cerul şi pământul... Deci, nu ca şi cum am auzi aceasta de la Moise, 

ci de la Însuşi Dumnezeul a toate, prin limba lui Moise, aşa vă rog 
să luăm aminte la cele spus” (La Fac., Omilia Il 2: PG 53, 28). 


Cuvintele şi limba Vechiului Testament nu sunt „pur 
şi simplu” nişte constructe. Ele sunt caracterizate de Hrisostom 
drept „cuvinte” „ale Sfântului Duh”, deoarece prin limba 
prorocilor noi Îl auzim vorbind pe Însuşi Dumnezeu: 


„Căci nu sunt pur şi simplu nişte cuvinte, ci sunt cuvintele 
Sfântului Duh, şi de aceea multă este comoara ce se poate găsi şi 
într-o singură silabă... prin limba prorocilor noi Îl auzim grăind 
către noi pe Dumnezeu” (La Fac., Omilia XV 1: PG 53, 119). 

Toate pasajele, toate cuvintele, chiar şi silabele au o 
„bogăție de sensuri”, de vreme ce alcătuitorii-prorocii au fost 
călăuziţi de Sfântul Duh: 

„Căci pentru că fericiții proroci au înfățişat [lucrurile] 
făcându-se ecoul Duhului Sfânt, de aceea cele scrise au mare 
comoară ascunsă în ele... Nu este silabă, nu este o singură cirtă 
din Scriptură în care să nu se afle comoară pusă în adâncul ei” 
(La Fac., Omilia XXI 1: PG 53, 175). 


Acestea nu înseamnă că avem o revelaţie de cuvânt, 
că până şi limbajul prorocilor este revelat. Hrisostom doreşte 
numai să arate că limbajul prorocilor „înfloreşte îmbelşugat” 
harul dumnezeiesc. Ceea ce arată prin aceasta este rezultatul 
intervenţiei harului dumnezeiesc şi de aceea limba lor are 
în ea „putere” şi „frumusețe"” duhovnicească (PG 53, 341-342). 
Sfântul Duh vorbeşte, călăuzindu-l pe proroc, care „împrumută“, 
dă, găseşte limbajul cel mai potrivit: 

„Lprorocul], făcându-se ecoul (= cuvintelor spuse de Duhul 
Sfânt), toate ni le grăieşte; şi acela (= prorocul) i-a împrumutat 

limba, iar harul Duhului, prin acesta, învață firea noastră toate 
în chip lămurit” (La Fac., Omilia XXI 1: PG 53, 176). 


8. Un alt mod de revelare prin Apostoli în Noul 
Testament 

Activitatea revelatoare în Noul Testament s-a realizat 
într-un mod diferit de cea din Vechiul Testament; fără 
tunetele şi fumegările din Sinai. lar aceasta deoarece Apostolii 
au primit stări şi revelații mai înalte. La Cincizecime toate 
s-au întâmplat cu multă linişte şi la lumina zilei. Desigur, 
„glasul/sunetul” şi limbile „de foc” care au însoţit lucrarea 
revelatoare a Sfântului Duh (FA 2, 2) au fost pentru iudeii 
care erau de faţă, nu pentru a-i convinge pe Apostoli. În 
Vechiul Testament Moise urcă pe munte şi Dumnezeu 
coboară la el cu tablele de piatră. Acum, de vreme ce firea 
omenească (în persoana lui Hristos) s-a suit la „tronul cel 
împărătesc”, Duhul Sfânt coboară în „cugetul“ Apostolilor. 
Atunci au fost date poruncile dumnezeieşti, acum se dă 
Însuşi Sfântul Duh. Când vorbim de textele Sfântului 
Apostol Pavel presupunem faptul că Hristos Însuşi este cel 
care „mişcă sufletul” lui Pavel pentru a scrie (PG 61, 624). De 
aceea Apostolii devin „izvor de învățături” şi „cele zise” de ei 
sunt „de-Dumnezeu-însuflate” (PG 59, 31), de vreme ce tot 
ceea ce ei au scris au scris „umpluți” de Sfântul Duh sau 
„mişcaţi” de Domnul Însuşi: 

„În Noul Testament nu aşa [s-a dat]; nici în pustie, nici în 
munte, nici cu fum şi întuneric... ci când începea ziua, în casă... 
cu mult senin toate s-au făcut. Căci celor mai putin simtitori şi 
greu de stăpânit le trebuia închipuire trupească, cum au fost... 

fumul, glasul de trâmbiță şi altele de felul acesta; iar celor mai 
înalți (= Apostolilor) şi mai ascultători, care depăşiseră înțelesul 
celor trupeşti, nu le mai trebuia nimic din toate acestea. lar dacă 
şi peste ei s-a făcut sunet, nu pentru Apostoli la fost], ci pentru 
iudeii care erau de faţă, pentru care s-au arătat şi limbile de foc... 
Şi în [lestamentul] cel Vechi, suind Moise, aşa S-a pogorât 
Dumnezeu. lar aici, [suind] firea noastră la cer, sau, mai bine spus, 
la tronul cel împărătesc fiind ridicată, aşa Se pogoară Duhul... Căci 
Apostolii nu s-au coborât, ca Moise, din munte purtând în mâini table 
de piatră, ci purtându-L pe Duhul în cuget şi o anume comoară şi izvor 
de învățături şi daruri duhovniceşti (= harisme)... aşa, pretutindeni au 
mers, făcându-se cărți şi legi însuflețite prin har... şi Matei, umplut 
de Duhul, a scris ceea ce a scris” (La Mat., Omilia 1] 1: PG, 57, 15). 

„ultimul (= evanghelistul loan) a început să scrie, Dumnezeu 
mişcându-l şi sculându-l... De aceea şi în continuu îşi aminteşte 
(= loan), vrednic de crezare făcând cuvântul şi arătând că mişcat 
de acolo a venit la aceasta. Şi ştiu, zice, că adevărat este ceea ce 
zice” (La loan, Omilia LXXXVIII 2: PG 59, 481). 


Realitatea lucrării revelatoare a Sfântului Duh în om 
este atât de unică şi importantă încât nici îngerilor nu li s-a 
întâmplat ceva asemănător. Ba chiar mai mult: ceea ce este 
luminat să spună de ex. Evanghelistul loan îngerii o află de la el, 
împreună cu noi, „prin glasul lui loan”. De aceea toate puterile 
cereşti se minunează de scriitorii nou-testamentari (PG 59, 26). 


8. Apostolii au fost nevoiţi să scrie, dar sunt călăuziţi 
de Sfântul Duh 

Asupra Apostolilor nu s-a întâmplat o revelaţie „a 
celor scrise”, adică a textelor scrise. Ca şi în cazul lui Adam, 

Dumnezeu nu i-a dat „scrieri“, ci i-a vorbit direct, fiindcă 
Adam avea la început „cugetul curat” şi ÎL cunoştea pe 
Dumnezeu. Dumnezeu a trimis „scrieri” şi a dat „table“ 
atunci când oamenii s-au îndepărtat mult de El. Acum 
Apostolii, „în loc de scrieri” sau table au primit în inima şi 
cugetul lor chiar pe Duhul, fapt mult mai înalt decât ceea 
ce s-a întâmplat pe muntele Sinai (PG 57, 13-14). Astfel ei 
au propovăduit şi învăţat cu mult rod pe credincioşi. Când 
credincioşii au început însă să se abată de la învățături şi de 
la ethos şi, prin urmare, când Duhul Sfânt a început să plece 
din inimile lor, Apostolii au fost nevoiţi să scrie pentru a 
asigura adevărul şi pentru amintirea şi tâlcuirea continuă a 
învăţăturii, au fost siliţi să compună scrierile nou-testamentare: 


„căci Dumnezeu n-a dat ceva scris Apostolilor, ci în loc de 
scrieri le-a făgăduit că le va da harul Duhului... lar pentru că oamenii, 
cu vremea, s-au abătut de la drumul cel drept, unii din pricina 
învățăturilor greşite, alții din pricina vieții şi a purtărilor, a fost nevoie 
iarăşi de amintirea scrierilor... eram datori să viețuim atât de curat, 
încât să nu mai fi avut nevoie de scripturi, ci în loc de cărți să-l 
fi dat Duhului inimile noastre” (La Mat., Omulia 1 1: PG 57, 13-14). 


Cu alte cuvinte, dacă credincioşii ar fi trăit şi ar fi 
mărturisit în conformitate cu cele învăţate de Apostoli, n- 
ar fi apărut nevoia de a se alcătui texte de către ei. Dar ceea 
ce ei au scris dintr-o nevoie conţinea şi iniţiativa minţii lor, 
minte care era însă luminată de Duhul Sfânt, astfel încât, 
chiar şi pentru a da emfază lucrului, Hrisostom a putut să 
spună că Scripturile au fost scrise şi trimise de Dumnezeu, 
că harul Sfântului Duh „i-a dictat” (vnayopeve) lui Pavel 
Epistolele lui. Aceasta explică insistența lui Hrisostom în 

cercetarea şi evaluarea exactă a fiecărui cuvânt şi a fiecărei 
silabe atât din Noul, cât şi din Vechiul Testament: 


„Toate Scripturile nu de la robi, ci de la Dumnezeu, Stăpânul 
a toate, s-au trimis a se scrie” (La Gal., Omilia 1 7: PG 61, 624). 

„hu e nimic de prisos în Sfintele Scripturi, nimic în afara 
lucrurilor, fie şi o iotă, fie şi o cirtă, ci chiar şi o simplă salutare 
ne deschide o mare întinsă de înțelesuri... iar scriind Pavel, sau 
mai degrabă nu Pavel, ci harul Duhului, care dictează epistola...“ 
(La „Îmbrățişaţi pe Priscilla”... 1: PG 51, 178). 

„Nu fără rost ne străduim a cerceta acestea, nici din vreo 
ambiție zadarnică, ci pentru ca, cercetând totul cu de-amănuntul 
în fața voastră, să vă învăţ că nu trebuie lăsat la o parte nici cel mai 
mic cuvânt, nici o silabă din cele ce se găsesc în dumnezeieştile 
Scripturi” (La Fac., Omilia XV 1: PG 53, 119. Vezi şi La loan, 
Omilia XXXVI 1: PG 59, 203). 


10. Scriptura conţine „ceea ce e necesar” 

Activitatea scriitoricească a autorilor biblici se 
limitează absolut la „cele necesare” şi „presante”. În mod special, 
autorul nou-testamentar vorbeşte numai despre subiecte şi 
adevăruri care sunt necesare pentru credincioşi. Şi descrie 
din activitatea Mântuitorului şi explică adevărul numai atât 
cât credinciosul trebuie să aibă şi să cunoască pentru credinţa 
dreaptă şi, deci, pentru mântuirea lui. Mai concret, ei au vorbit 
„despre toate” cele „presante”, fără să spună „toate”. lar acesta, 
evident, pentru că scopul Scripturii este ca omul să se mântuiască, 
nu ca omul să le afle pe toate. Prin urmare, Duhul Sfânt îi lumina 
pe autorii Scripturii atât cât o cerea mântuirea credincioşilor: 

„Scripturile „nu spun nimic mai mult decât ceea ce este de 
trebuință” (La Eor., Omilia XXII 2: PG 63, 157). 

„Şi loan arată (= 21, 25) că nu era cu putință a se scrie 
toate... Cum, deci „despre toate” (FA 1, 1) zice acesta? Dar nu a 
spus „toate”, ci „despre toate”, ca şi cum cineva ar grăi în chip necizelat 
şi grosier; sau despre toate, zice, care ne preocupă şi ne apasă” 
(La Fapte, Omuilia I 3: PG 60, 17). 


Faptul că autorii biblici nu au spus toate, ci „despre toate” 
şi, desigur, „necizelat şi grosier”, constituie unul din motivele 
pentru care Hrisostom se osteneşte, căutând „comoara ascunsă”, 
adică „adâncul” de sub litera Scripturii, după cum vom vedea. 


11. Scriitorul — chitară a Sfântului Duh 

În încercarea sa de a explica cum anume este luminat 
autorul nou-testamentar, cum este mişcat de Dumnezeu, 
Hrisostom recurge, printre altele, la imaginea lirei sau a chitarei. 
Evanghelistul loan de ex. s-a pregătit pe sine ca să fie o liră 
binerăsunătoare şi precisă (axp.P7 apuovikr] Avpa), care s- 
a dat pe sine, cu corzile sale de aur, Sfântului Duh, ca Acela să le 
lovească şi să cânte la ea. Astfel, ceea ce scrie loan este rezultatul 
acestei loviri, a intervenţiei Sfântului Duh, care, deoarece cunoaşte 
„adâncurile lui Dumnezeu”, i-a dat lui loan o parte din adâncul 
dumnezeiesc, din tainele negrăite ale lui Dumnezeu pe care nici 
îngerii nu le ştiau. Prin urmare, loan scrie având pe Mângâietorul 
„grăind întru sine”, Care „aude” „toate” câte grăieşte Tatăl: 

„Căci, ca pe o liră binerăsunătoare şi împodobită cu pietre 
scumpe, care are corzile de aur, aşa pregătindu-şi el (= loan) sufletul, 
l-a dat Duhului, ca | Acesta] să cânte prin el ceva mare şi înalt... 
Deci ca pe unul care nu mai este... fiu al lui Zevedeu, ci al Celui care 

cunoaşte adâncurile lui Dumnezeu, al Duhului zic, Care loveşte 
această liră, aşa să-l ascultăm. Căci nimic omenesc nu ne va spune, 
ci din adâncurile cele duhovniceşti... din acele [taine] negrăite pe 
care nici îngerii... nu le-au ştiut. Căci şi aceştia împreună cu noi, 
prin glasul lui loan şi prin noi, au aflat cele pe care le ştim... Iar 
toate acestea cu acrivie ni le spune acesta (= loan), prieten fiind 
al Împăratului Însuşi; ba mai degrabă chiar pe El avându-L în sine 
grăind şi chiar de la El auzind toate cele pe care Acela [le cunoaşte] de 
la Tatăl... pe Duhul îl are vorbind în sine... pe Cel care aşa, cu 
acrivie, cunoaşte cele ale lui Dumnezeu, precum sufletul oamenilor 
a cunoscut cele ale sale” (La loan, Omilia 1 1-2: PG 59, 26-27). 


12. Adevărul de sub literă: adâncul ascuns al literei 

O premiză fundamentală pentru înţelegerea celui mai 
însemnat principiu ermineutic al lui Hrisostom despre adâncul 
ascuns al pasajelor biblice şi despre nevoia de luminare a interpre- 
tului de către Sfântul Duh o constituie faptul că litera Scripturii 
este numai un semnificant (onuavrikov) şi „indicator” (5nAwTikov) 
al adevărului, în timp ce, în sinea lui, adevărul Scripturii indicat 
prin literă este inepuizabil. „Mintea”, adâncul Scripturii, nu se 
va înţelege niciodată pe deplin, câtă vreme adevărul indicat 
este infinit, iar interpretul-teologul are posibilităţi limitate. 

„Căci nu este cu putință, nu este cu putinţă a se deşerta 
vreodată mintea Scripturii; ea este un izvor care nu are sfârşit” 
(La Fapte, Omilia XIX 5: PG 60, 156) 


De nenumărate ori Hrisostom repetă convingerea sa că în 
Scripturi există o „comoară mare... în adânc ascunsă” (PG 54, 414). 
O bogăţie de sensuri gândeşte că există sub fiecare cuvânt, al 
cărui adânc trebuie cercetat pentru a fi înțeles, pentru a fi câştigat: 

„VĂ rog însă pe toți să nu treceţi cu uşurinţă pe lângă cele 
scrise în Dumnezeieştile Scripturi. Căci nu-i nici un cuvânt Scris 
în Scriptură care să nu cuprindă în el multă bogăție de idei; şi, 
pentru că fericiții proroci au înfățişat |lucrurile] făcându-se ecoul 
Duhului Sfânt, de aceea cele scrise au mare comoară ascunsă în 
ele... Nu este silabă, nu este o singură cirtă din Scriptură, în care 
să nu se afle comoară pusă în adâncul ei” (La Fac. XXI 1: PG 53, 175). 

„+. Să ne întrebăm în legătură cu cuvântul şi să coborâm 
spre adâncul înțelesurilor” (La „Părinte, de este cu putință...” 1: 
PG 51, 31. Vezi şi PG 51, 18). 


Lucrul căutat de tâlcuitor se află în adâncul cuvintelor 
biblice, înăuntrul cărora există un adânc deoarece ele au 
fost folosite de autorii lor luminaţi de Sfântul Duh. Hrisostom 
nu spune că aceste cuvinte au fost alese de Sfântul Duh, dar în 
nici un caz nu propune părăsirea cuvintelor, a literei. El caută 
ca ele să nu fie privite simplu, ca simple litere, lipsite de un 
înţeles mai adânc, de care se poate apropia numai cel credincios: 


„Cei ce citesc simplu literele (= Sfintei Scripturi), cred că 
sunt simple litere şi că nimic altceva nu mai au în plus; iar cei 
care prin ochii credinței le învață deplin, încredințând focului 
Duhului cugetul lor, toate li se văd limpede, ca de aur” (Către cei 
care pledează pentru cuvinte multe...: PG 51, 126). 


13. „Litera” nu trebuie trecută uşor cu vederea, dar 
ea nu limitează adevărul 

A nu neglija litera Scripturii pare să fie un principiu 
de neîncălcat pentru Hrisostom. Astfel, el aseamănă textul 
biblic cu un loc umezit, umed, care are sub el un izvor de apă. 
Pentru a găsi cineva apa, trebuie să sape în locul cel umed, în 

punctul în care pare să fie o cantitate mai mare de apă, şi să 
afle dacă este vorba despre un izvor sau doar despre umezeală. 


Căci după cum într-o țarină care are umezeală, oriunde va săpa 
cineva ţâşnesc izvoare de pretutindeni, tot aşa şi în țarina Scripturilor, 
dacă vei face o deschizătură, râuri multe vei vedea ieşind... să ne 
pregătim aşadar cugetul pentru primirea învăţăturii, ca să scoată 
curgerile duhovniceşti” (La „lar Saul suflând...”: PG 51, 124) 


Desigur, Hrisostom caracterizează uneori drept „cuvinte 
nevrednice” expresiile antropomorfe folosite pentru Dumnezeu 
(de exemplu: „Cel ce este în sânul Tatălui”: In. 1, 18). Însă aici 
el vrea să arate că cuvântul „sân” nu are nici cel mai mic 
corespondent în adevăr şi că prin el, ajutaţi şi de alte pasaje 
din Scriptură, noi trebuie neapărat să ne înălțăm la realitatea 
veşniciei şi iubirii dumnezeieşti, dând la o parte reprezentarea 
umană pe care o arată acest cuvânt (PG 59, 100). Sunt situaţiile 
în care el consideră foarte primejdioasă interpretarea „după 
literă” (ară ppăuua), deoarece aceasta va duce la ideea că 
Dumnezeu are caracteristici omeneşti (PG 59, 97). 


14. Trei puncte stabile ale ermineuticii. „Semnificantul”. 

Avem, aşadar, trei puncte stabile în ermineutica lui 
Hrisostom: valoarea relativă a literei, adâncul de sub literă 
şi pricina arătării adâncului, care este lucrarea luminătoare 
a Sfântului Duh. Dacă am folosi o concepţie capadociană 
despre limbaj (vezi S. G. Papadopoulos, Teologie şi limbă, 
Caterini 1988, pp. 59-62) şi terminologia filosofică actuală am 
putea spune că pentru Hrisostom litera-cuvântul Scripturii 
constituie semnificantul. Însă semnificantul nu se identifică 
cu semnificatul, cum ar vrea filosofia analitică şi aproape 

totalitatea sistemelor filosofice. În teologie, ca semnificant, 
litera-cuvântul este numai indicatoare a adevărului, pe care 
nici nu-l defineşte-delimitează, nici nu-l epuizează. Din 
acest motiv oricine se autolimitează la cuvânt eşuează: 
„Căci de se va ocupa cineva numai cu literele şi nu va căuta 


nimic mai mult decât literele mult va păcătui” (Împotriva Anomeilor 
VIII 1: PG 48, 769). 


Interpretarea „după literă” este nepotrivită în multe situaţii: 


„Dacă fără cercetare va auzi cineva cele spuse în ele (= în 
Scripturi) şi va primi toate aşa cum sunt spuse, după literă, multe 
lucruri absurde va bănui despre Dumnezeu” (La loan, Omilia 
XV 1: PG 59, 97). 


15. Inepuizabilul Scripturii. Litera este un indicator 
şi un semnificant, nu ceva cuprinzător adevărului. 

Convingerea lui Hrisostom că cuvântul este numai 
indicator şi semnificant, nu cuprinzător al adevărului, 
presupune şi cele spuse mai amănunţit despre Scriptură ca 
izvor inepuizabil. Ceea ce este indicat de cuvântul biblic are 
o lărgime, adâncime şi înălțime nedefinibilă; constituie o 
realitate care numai în parte poate fi cunoscută de om şi 
niciodată nu poate fi exprimată în chip desăvârşit: 

„Căci nu este cu putință, nu este cu putință a se deşerta 
vreodată mintea Scripturii; ea este izvor care nu are sfârşit... Căci 
cu cât se ocupă cineva mai mult cu acestea (= cu Scripturile), cu 
atât mai ascuțit/subțire vede, cu atât priveşte deja lumina curată” 
(La Fapte, Omilia XLX 5: PG 60, 156). 


GÂNDIREA TEOLOGICĂ A SFÂNTULUI IOAN HRISOSTOM 99 


„Este cu neputinţă a se deşerta toate (= cele ale Scripturii). 
Căci (Scriptura) izvorăşte neîncetat puterea apelor dumnezeieşti, 
care niciodată nu se seacă, nici nu se cheltuieşte“ (Despre Anna 
V 2: PG 54, 671). 


Acestea sunt valabile deoarece ceea ce cuvântul indică 
este numai o faţă a adevărului dumnezeiesc sau a voii lui 
Dumnezeu, pe care Însuşi Duhul Sfânt o arată în mintea şi 
în inima autorului biblic. Prin urmare, fiind dumnezeiesc, 
adevărul rămâne totdeauna inepuizabil. Însă autorul biblic, 
deoarece adevărul îi priveşte pe toţi oamenii şi pentru că 
arătarea lui se face pentru a ajunge la toţi, este dator, ca un 
instrument al lui Dumnezeu, să lucreze de la sine pentru a 
alege limbajul, cuvântul, prin care va indica ceea ce i s-a arătat. 

Adevărul însă, din care autorul biblic a arătat o parte, 
oricât de mult ar fi el înţeles de tâlcuitorul teolog, va rămâne 
de nedesluşit în ce priveşte întregul lui, totdeauna va mai 
exista „mai mult”-ul (70 rA£ov) adevărului. „Mai mult"-ul îl va 
căuta fiecare tâlcuitor ulterior, dar „iarăşi” niciodată nu îl va 
epuiza, pentru că într-un fel sau altul adevărul este infinit. 


16. Relativitatea limbajului-literei 

Hrisostom nu studiază teoretic legătura adevărului 
(semnificatului) cu limba (semnificantul). Dar presupune ca 
ceva absolut relativitatea limbii (4 cuvintelor — „a literelor) 
atunci când foloseşte exemple precum cel al frunzelor unui 
copac, care ascund roadele. Frunzele nu se identifică nici 
parţial, nici total cu rodul pe care îl descoperă şi din care 
gustă cineva dacă se uită sub frunze: 

„Ei bine, dat fiind că văd şi acum nişte înțelesuri ascunse 
sub slove ca sub nişte frunze, haide ca şi pe acestea, folosind 
cuvântul în locul secerii, să le culegem până la unul — că via odată 
culeasă, rămâne goală de roade, numai cu frunzele; iar via cea 
duhovnicească a dumnezeieştilor Scripturi nu este aşa, ci dacă 
luăm tot ce se arată, mai mult rămâne. Mulţi au vorbit şi înaintea 
mea despre aceste lucruri, mulți vor vorbi, poate, şi după mine — dar 
nimeni nu va putea goli toată bogăția, fiindcă aşa este firea acestei 
îmbelşugări: cu cât sapă cineva mai adânc, cu atât vor izvor mai 
mult dumnezeieştile înţelesuri, fiindcă Scriptura este izvor care 
nu seacă niciodată” (La Lazăr, Omilia IV 1: PG 48, 1006-1007). 


17. Ce anume constituie mai concret „adâncul ascuns” 

Pentru a înţelege ce presupune Hrisostom mai exact 
prin principiul său ermineutic formulat în diverse moduri 
despre adâncul ascuns, vom aminti câteva exemple de 
interpretare a unor pasaje concrete. 


a. În Ieşire 3, 13-14 Moise cere de la Dumnezeu să-i 
spună ce trebuie să răspundă dacă îl vor întreba cei din neamul 
lui cine l-a trimis la ei. lar Dumnezeu îi spune să răspundă: 
„Cel ce este m-a trimis pe mine la voi”. Participiul „| Cel] care este” 
(ay) din acest pasaj are pentru Hrisostom un adânc extraordinar, 
fiind un semnificant al faptului de a exista „pururea”, întotdeauna, 
„fără început”, „la modul propriu/absolut” (kvpicoc) şi „cu adevărat” 
(Ovrac). Sub litera Scripturii există aici acel „dintotdeauna/veşnic” 
(70 di6iov) al lui Dumnezeu-Tatăl, adevărul existenţei 
dintotdeauna sau al veşniciei lui Dumnezeu. Acelaşi adânc, acelaşi 


adevăr îl caută şi îl găseşte tâlcuitorul şi în alte pasaje, cum 

ar fi loan 1, 1: „a început era Cuvântul”. Şi aici litera are adâncime. 
În timp ce din punct de vedere literar litera arată numai 
faptul că Logosul era la început, teologul luminat ajunge la 
adevărul că Logosul era dintotdeauna, „pururea”, nu doar 
la început. Litera celor două pasaje filologic şi lingvistic nu 
duce neapărat la adevărul veşniciei, la care ajunge totuşi 
tâlcuitorul şi, desigur, întreaga tradiţie a Bisericii: 

„Vrei să afli şi veşnicia (TO tidov)?... (= lui Moise) i se poruncește 
să spună: „Cel ce este m-a trimis pe mine”. lar „LCell ce este” este un 
'semnificant” al lui 'a fi veşnic” şi al lui 'a fi fără de început şi al lui “a fi 
cu adevărat (Ovrovc) şi la modul absolut (xvpiwvs)'. Aceasta o arată şi 
la început era”, fiind arătător al lui a fi veşnic. Deci prin aceasta se 
vede că loan foloseşte aici spusa arătând că Fiul este fără de început şi 
veşnic în sânul Tatălui” (La loan, Omilia XV 2: PG 59, 99-100). 


Cuvintele textelor biblice, „graiurile” (ră prnuara) 
sunt „nevrednice” să exprime la propriu adevărul presupus 
de autorii lor de-Dumnezeu-însuflaţi. De aceea foarte corect 
Hrisostom foloseşte cuvintele numai ca „semnificante” şi 
„indicatoare“ ale adevărului (Ibidem). 


b. Un adânc caută şi găseşte Hrisostom şi în cuvintele 
Domnului „îngerii lor pururea văd fata Tatălui Meu Celui din 
ceruri” (Mt. 18, 10). Dumnezeu-Tatăl nu are o faţă cu 
trăsături anume, dar îngerii, care au fire curată şi veghetoare, 
pot să-şi „înfățişeze” (pavrătovrai”) „întelesul/conceptul” 
(7rv Evvoav), realitatea, pe Dumnezeu: 


17 A-și înfățișa nu cu sensul de a-și închipui, ci cu sensul de a vedea cu ochii 
minții. 

„Căci ce înseamnă acesta? Că Dumnezeu are față sau că Se 
cuprinde în ceruri? Dar nimeni să nu fie atât de nebun încât să 
spună acestea. Care este aşadar înțelesul cuvintelor (= Mat. 18, 10)? 
Aşa cum atunci când zice: „Fericiţi cei curați cu inima, că aceia 
vor vedea pe Dumnezeu”, el zice, [de fapt, de vederea cea cu cugetul, 
cea cu putință nouă, şi de înţelesul (rrv Evvoiav) cel despre 
Dumnezeu, tot aşa şi în cazul îngerilor vrea să spună că prin firea 
lor curată şi veghetoare nimic altceva nu fac] decât că pe Dumnezeu 
pururea şi-L înfăţişează!” (La loan, Omilia XV 2: PG 59, 98-99). 


c. Un adânc complex descoperă în pasajul „Pe 
Dumnezeu nimeni nu L-a văzut vreodată; Fiul Unul-Născut, 
Care este în sânul Tatălui, Acela L-a făcut cunoscut” (In. 1, 18). 
Cercetând Hrisostom şi alte texte biblice, cum ar fi Is. 6, 1 şi 
ME. 5, 8, în care se indică posibilitatea vederii lui Dumnezeu, 
constată că aici este vorba despre „vederea şi priceperea” 
(Oewopiav xai xaTăAnyw) „cu acrivie”, cunoaşterea absolută 
şi fiinţială a lui Dumnezeu-Tatăl, a Cărui fire o cunoaşte 
numai Dumnezeu-Fiul („căci precum pe Mine Mă cunoaşte 
Tatăl şi Eu cunosc pe Tatăl”: In. 10, 15). Oamenii ÎI CUNOSC, 
desigur, pe Dumnezeu-Tatăl, dar numai atât cât le îngăduie 


18 Nu este vorba despre o fantasia fără conţinut, o nălucire, ci de lucrarea 
imaginaţiei pusă în mişcare de lucrarea Harului, prin care îngerii văd 
chipul lui Dumnezeu, şi-L „în-chipuie” (vezi Pr Stăniloae) 


„imaginatia dragostei îşi are o_sursă infinită în îmbrăcarea semenului cu 
trăsăturile celor mai înalte însuşiri, pentru că toate şi le poate însuşi în mod 
actual semenul nostru aflându-se în legătură cu Hristos, izvorul tuturor 
virtutilor şi fiind ajutat de puterea dragostei noastre care-l face să-si descopere 
infinitul si prin el infinitul lui Dumnezeu. (Ascetica p.299) 


Cunoaştere neştiutoare 

firea, niciodată la măsura şi în modul în care Îl cunoaşte 
Fiul. Făcând trimitere la pasajul „nimeni nu cunoaşte pe 
Tatăl, fără numai Fiul” (Mt. 11, 27) Hrisostom explică: 


„Ce înseamnă aceasta? Că toţi suntem în necunoştință? Să 
nu fie! Ci că nimeni nu L-a cunoscut precum Fiul. Deci aşa cum 
mulți L-au văzut potrivit vederii îngăduite lor, dar fiinta [Lui] nimeni 
nu a văzut-o, tot aşa şi acum, toți Îl ştim pe Dumnezeu, dar ființa 
[Lui] nimeni nu ştie ce poate fi, afară de Cel ce S-a născut din El. Căci 
„cunoaştere“ numeşte aici vederea şi priceperea cu acrivie, la fel cu 
cea pe care Tatăl o are despre Fiul“ (La loan, Omilia XV 2: PG 59, 99). 


d. În cuvintele „Cel ce este în sânurile Tatălui” din acelaşi 
pasaj el caută de asemenea un „adânc”, adică un adevăr, pe 
care cuvântul „sân” (koAnoc) nu-l poate defini sau descrie 
din punct de vedere al limbajului. Acest adânc este pentru 
Hrisostom legătura naturală, de fire, dintre Tatăl şi Fiul şi, 
deci, egalitatea lor. Cel ce citeşte cuvântul „sân” nu se duce 
cu mintea neapărat la realitatea legăturii de fire a Tatălui cu 
Fiul. În plus, tâlcuitorul explică faptul că dacă Evanghelistul nu 
ar fi vrut să arate identitatea de fiinţă între Tatăl şi Fiul, 
atunci ar fi spus „Fiul, Care L-a văzut, Acela L-a tâlcuit” în loc 
de „Cel ce este în sânul Tatălui” (Ibidem). 


e. În cazul pasajului „căci Fiul Omului are să vină în slava 
Tatălui Său” (Mt. 16, 27) Hrisostom caută adâncul cuvântului 
slavă (60£a), care, câtă vreme este una şi pentru Tatăl şi pentru 
Fiul, presupune o fiinţă unică şi comună a Lor. Pornind aşadar 
de la această constatare făcută asupra limbajului, exegetul 
ajunge nu numai la slava comună, ci şi la fiinţa comună: 

„iar dacă slava leste] una, vădit că şi fiinta Leste] una” (La 
ME., Omilia XXXV 4: PG 58, 544). 


f. Încercând să tâlcuiască nu atât textul, cât discursul, 
oportunitatea întregii „cărți a naşterii lui lisus Hristos, Fiul 
lui David, Fiul lui Avraam...” (Mt. 1, 1-16), sub prezentarea 
părut simplistă a arborelui genealogic al Domnului, Hrisostom 
constată „mult adânc de înțelesuri”. Explică faptul că genealogia 
are „0 pricină... mai tainică şi mai de negrăit”, care constă în 
protejarea Fecioarei, pe care iudeii ar fi ucis-o cu pietre 
pentru adulter (PG 57, 31) dacă ar fi auzit că a născut ca 
fecioară, fapt pe care l-ar fi interpretat greşit, câtă vreme au 
ajuns să-L înţeleagă greşit pe Domnul Însuşi, pe Care, 
deoarece vindeca îndrăciţi, Îl considerau „îndrăcit”. 


8. Aşa cum caută adâncul în diferite pasaje biblice, tot 
aşa în altele cercetează înțelesurile „umbrite“ (PG 59, 97), pe 
care le identifică însă cu „adâncul“. Dăm aici ca exemple 
faptul că înţelege autocaracterizarea Domnului ca „Fiul 
Omului” ca fiind voit umbrită, întunecată. Deoarece oamenii 
de atunci L.-ar fi înţeles greşit, El nu le-a descoperit întotdeauna 
şi cu claritate „egalitatea” Sa cu Tatăl. Şi tot întunecare 
consideră şi intenţia Evanghelistului de a acoperi-ascunde 
naşterea din Fecioară prin genealogie: 


„Căci dacă [Domnul] pe multe le-a umbrit de la început, 
Fiu al Omului numindu-Se pe Sine, şi nici nu ne-a descoperit 
peste tot lămurit egalitatea Sa cu Tatăl, ce te minunezi dacă şi 
aceasta a umbrit-o deocamdată, urmărind cu iconomie ceva 
minunat şi mare? Şi care este acel lucru minunat, zici? Să o scape 

pe Fecioara şi s-o ferească de bănuiala vicleană ” (La Mt., Omilia 
III 1: PG 57, 31-32) 


In fine, observăm că „adâncul ” din texte şi cuvinte este 
caracterizat de Hrisostom drept „comoară ascunsă” sau 
„înteles tainic”, „de negrăit” şi „duhovnicesc”. 


18. Iluminarea personală a tâlcuitorului 

Adâncul ascuns al Scripturii, adică faptul că sub 
cuvinte există un adânc şi o lărgime de înţelesuri, Hrisostom 
îl explică corect. Omul - autorul biblic „împrumută” lui 
Dumnezeu cuvintele şi, prin acestea, se arată adevărul. 
Scriitorul mai întâi este călăuzit, „aude” („Evnxeirau”) adevărul 
de la Duhul Sfânt şi apoi alege cuvintele pentru a scrie: 

„Şi pentru că fericiții proroci au înfățişat |lucrurile] făcându-se 
ascultători Duhului Sfânt, de aceea cele scrise prin Duhul (= 
Scripturile) au mare comoară ascunsă în ele... acesta (= prorocul) 
I-a împrumutat şi limba, iar Harul Duhului, prin acesta, învață 
firea noastră toate în chip lămurit” (La Fac. XXI 1: PG 53, 175). 

Prin urmare, ceea ce este arătat-scris prin mijloace 
zidite-omeneşti, adică prin limbaj, este adevărul nezidit, care 
nu este înțeles de mintea zidită a omului. De aceea şi Hrisostom, 
deşi ca antiohian era crescut prin metoda istorico-filologică, a 
susţinut cu claritate că pentru înțelegerea Scripturii nu se cere 
(«6eiramw= este trebuință)  „înțelepciune” omenească, ci 
„descoperire”, „luminare”, călăuzirea Sfântului Duh: 


„Pentru aceasta se cade nouă ca, povățuiți de Harul de sus 
şi primind luminarea de la Sfântul Duh, aşa să ne apropiem de 
dumnezeieştile cuvinte. Căci nu de înțelepciune omenească are 
trebuință dumnezeiasca Scriptură pentru întelegerea celor scrise 

[într-însa], ci de descoperirea Duhului, ca, aflând mintea adevărată 
a celor puse acolo, mult folos să primim de acolo” (La Fac., Omilia 
XXI 1: PG 53, 175). 


Desigur, el consideră de prisos înţelepciunea omenească, 
adică metoda istorico-filologică, dar pentru situaţiile adâncului 
în sine, ale adevărului ascuns şi, evident, şi pentru credinţa 
creştinului în adevărul Scripturii, a cărui acceptare nu 
depinde de cunoaşterea datelor lui istorico-filologice. Pentru 
că „akolouthia”, cercetarea istorico-literară, după cum vom 
vedea, el o evaluează excepţional şi o foloseşte ca o introducere 
şi pregătire pentru înţelegerea Scripturii. Cunoaşterea 
datelor istorico-filologice este ceea ce interpretul, ca om, 
poate aduce la abordarea Scripturii, de dragul căreia el este 
dator să se ostenească, să studieze şi să cerceteze cu „acrivie”, 
cu „ştiinţă“ şi „artă” (PG 59, 127 şi 229; PG 63, 74). 

Dar mai mult decât aceste cunoştinţe se cere multă 
rugăciune şi „priveghere”, curăţire duhovnicească şi multă 
dedicare acestei lucrări de înţelegere a Scripturii, pentru 
care fapt grijile lumeşti trebuie înlăturate şi mintea adunată 
cu evlavie asupra acestei ţinte. 

„Multă grijă ne trebuieşte, fraților, multă priveghere, ca să 
putem vedea adâncul dumnezeieştilor Scripturi. Căci nu uşor, 
nici dormind, se poate afla voia lor, ci trebuie cercetare cu scumpete, 
trebuie şi rugăciune stăruitoare” (La loan, Omilia XXI 1: PG 59, 127). 

„Pentru că nu este cu putință să câştige cineva de aici ceva 
mare decât dacă mai întâi îşi curăță sufletul” (La loan, Omilia | 
3: PG 59, 27-28). 

Dacă omul care are premizele de mai sus va căuta ajutorul 
lui Dumnezeu, îl va primi şi va putea să „privească în adânc”, 

să „exploreze”, să „sondeze” (karonreve.) adâncul Scripturilor. 
Aceasta se întâmplă pentru că Dumnezeu intră şi se înstăpâneşte 
(„Euparevei”1) în inima omului. De acolo „luminează cugetul ”, 
„străluceşte mintea”, fapt care înseamnă de la sine că Sfântul 
Duh „descoperă” (ănoxaAvrire!), „dezvăluie” (EkkaAvrrei) ceva 
din adâncul Scripturii, din cele pe care nu le ştim. Lucrarea de 
iluminare sau de luminare a gândirii sau altfel spus călăuzirea 
minţii în înțelegerea „celor scrise în Scriptură” în general şi a 
adâncului Scripturii în special este lucrarea Sfântului Duh: 


„Dacă nu avem om care să ne fie dascăl, atunci Însuşi 
Stăpânul, de sus înstăpânindu-Se (Eufarevawv) în inimile noastre, 
ne luminează cugetul, ne străluceşte mintea, descoperă ceea ce 
este ascuns, ni se face dascăl al celor ce nu ştim. Numai să vrem 
să facem tot ce depinde de noi... Deci, când luăm în mâini o carte 
duhovnicească, încordându-ne cugetul şi adunându-ne mintea şi 
lăsând la o parte tot gândul lumesc, aşa să facem citirea, cu multă 
evlavie, cu multă rugăciune, ca să putem fi călăuziți de Sfântul Duh 
la întelegerea celor scrise” (La Fac., Omilia XXXV 1: PG 53, 321-322). 

„Căci şi avem un Stăpân iubitor de oameni, Care, când vede 
că ne îngrijim, că ardem de dorul înțelegerii dumnezeieştilor cuvinte, 
nu ne mai lasă să avem nevoie de altcineva, ci îndată ne luminează 
mintea, ne dăruieşte lumina Lui şi... toată învățătura cea adevărată o 
pune în sufletul nostru... haideţi, dar, ca şi noi să alergăm la El şi 
ajutorul (înrâurirea - porur)) de la EI să-l căpătăm, ca şi El, urmându- 
Şi iubirea Sa de oameni, să ne lumineze mintea, spre a cerceta puterea 
dumnezeieştilor Scripturi” (La Fac., Omilia XXIV 1: PG 53, 206-207). 


13 Cuvântul înseamnă a păşi înăuntru sau peste ceva, a intra într-o 
corabie ca proprietar al ei, de unde, a lua în stăpânire moştenirea (n. tr.). 

Este evident că ceea ce spune la modul general 
sfinţitul tâlcuitor în legătură cu rugăciunea, privegherea şi 
ştiinţa interpretării ne conduce către propria lui experienţă, 
aşa cum o trăia el întotdeauna, dar mai ales cum a trăit-o în 
cei şase ani în care a vieţuit ca monah şi anahoret; atunci, 
când priveghea atât de mult (se şi discută, de altfel, dacă se 
odihnea mai mult de două-trei ore pe zi). 

În câteva cazuri Hrisostom lasă să se întrevadă mai 
multe despre sine, amintind astfel de Grigorie Teologul 
care, cu şapte ani mai înainte, în vara anului 380, la 
Constantinopol, şi-a permis să mărturisească faptul că tot 
ceea ce explica el despre dumnezeirea Sfântului Duh era o 
„luminare” (EAAauyiwv) pe care a primit-o chiar de la Sfântul 
Duh (vezi Cuvântul XXXI 33: PG 36, 171). Pe la 387-388 şi 
Hrisostom, vorbind şi explicând antiohienilor textele biblice, 
a declarat clar că toate cele spuse nu sunt ale lui şi nu se 
datorează capacităţilor sale filologice şi priceperii în retorică, 
ci el vorbeşte ceea ce-l însuflă harul Sfântului Duh: 


„Căci nu sunt ale noastre cele grăite, ci [grăim] cele pe care ni le 
însuflă harul Duhului” (Către poporul Antiohian, Omilia | 1: PG 49, 17). 

Şi devine şi mai concret, particularizând însuflarea şi 
indicând-o prin verbul „a dărui” (x0pnyo). Antiohienii vor 
auzi de la Hrisostom ceea ce harul dumnezeiesc îi va dărui 
pentru zidirea lor duhovnicească: 

„Căci nici nu grăim cele ale noastre, ci cele pe care harul lui 
Dumnezeu, pentru iubirea Lui de oameni şi pentru zidirea noastră, 
ni le va dărui” (La Fac., Omilia XLV 6: PG 54, 414). 

Lucrarea revelatoare a lui Dumnezeu se extinde chiar 
şi asupra acelor creştini simpli care, deşi caută, nu găsesc 

un învăţător înţelept şi luminat ca să le explice locurile 
dificile şi neclare din Scriptură. Atunci Dumnezeu, văzând 
râvna lor şi „privegherea” (ăypinvia) lor, îi învaţă prin 
descoperire cele pe care ei caută să le înţeleagă: 

„dacă om nu (= se va găsi să te) înveţe ceea ce nu înţelegi, Însuşi 
(= Dumnezeu) îţi va descoperi negreşit” (La Lazăr, Il 3: PG 48, 995). 


Deoarece are o adâncă experienţă personală a ceea ce 
este luminarea lăuntrică, Hrisostom face uşor diferența 
între ghicitorul păgân şi prorocul însuflat de Dumnezeu. O 
caracteristică a celui dintâi este extazul («70 EEeoTnkevai» 
- faptul de a-şi ieşi din sine), efortul de a ieşi din sine, de a 
cădea în extaz, când nu mai are control asupra sinelui propriu, 
când este tulburat cu totul şi nu mai are conştiinţa spuselor 
sale. Dimpotrivă, prorocul primeşte luminarea în fiinţa sa, 
fără extaz, îşi are mintea în priveghere, are control asupra 
sinelui, este liniştit şi ştie exact ceea ce spune: 

Ghicitorul „nu ştie nimic din ceea ce spune. Căci aceasta 
este propriu ghicitorului: a fi afară din sine, a suferi starea laceea] 
în chip silit... a fi târât ca un nebun. lar prorocul nu este aşa, ci 
cu cugetul treaz şi cu aşezare înțelepțită şi ştiind ceea ce spune, 
aşa spune toate” (La I Cor., Omilia XXIX 1: PG 61, 241). 


19. Interpretează corect deoarece crede corect 

Constatarea adâncului în textele biblice şi înţelegerea 
acestui adânc - prin urmare abordarea adevărului care 
există acolo ca o comoară — presupune o infinită libertate 
de mişcare a teologului tâlcuitor. Tâlcuitorul poate să 
realizeze multe, însă acestea depind de propria metodologie 
şi pregătire duhovnicească şi de lucrarea luminatoare a 

Sfântului Duh. Spaţiul în care el doreşte să se mişte, de 
vreme ce cuvintele scripturistice arată adevărul infinit, este 
cu adevărat infinit. Problema pe care interpreții o ridică de 
obicei este dacă mişcarea tâlcuitorului Hrisostom către 
adânc este influenţată de datele cunoscute ale Scripturii sau 
de Tradiţia Bisericii, adică de învăţătura ei (de dogmele ei). 

Făcând o lucrare de tâlcuire sau teologhisind pentru 
a-i înfrunta pe eretici, el pare să fie distras de la datele 
biblice şi să meargă hotărâtor înspre învăţătura dogmatică 
a Bisericii. Aceasta este însă o evaluare superficială, deoarece 
Hrisostom îşi face tâlcuirea ca un purtător al Iradiţiei şi 
teologhiseşte întotdeauna ca un biblist. Este biblic deoarece 
este tradiţional; şi este tradiţional pentru că este biblic, câtă 
vreme adevărul, şi în Scriptură şi în Tradiţie, este unul singur. 
Problema sa este legătura sa cu adevărul, dacă crede şi dacă 
are experienţa acestui adevăr unic şi singular. În conştiinţa 
sa Scriptura şi Tradiţia sunt ceva unitar, chiar dacă sunt 
deosebite în mod convenţional. În Tradiţie avem exact acelaşi 
adevăr, numai că apare mai extinsă cunoaşterea noastră. Fiecare 
tâlcuitor-teolog care dispune de o credinţă înflăcărată, 
asemeni celor de dinaintea lui, caută şi abordează adâncul 
ascuns, cel de sub literă, cu alte cuvinte cunoaşte cumva mai mult 
acelaşi adevăr dintotdeauna, cel arătat prin cuvintele Scripturii. 

Întrebarea, prin urmare, dacă Hrisostom începe de la 
Scriptură sau de la dogmă nu l-a preocupat pe el însuşi. El 
trăia atât de unitar şi adânc Scriptura şi Tradiţia încât se poate 
constata că: a devenit un mare tâlcuitor pentru că primea cu 
desăvârşire Tradiţia. Şi a devenit un mare teolog pentru că 
a fost un minunat tâlcuitor. Ceea ce ridică semne de întrebare 


GÂNDIREA TEOLOGICĂ A SFÂNTULUI IOAN HRISOSTOM 111 


în legătură cu aceasta este lipsa trimiterilor lui Hrisostom la 
tâlcuitori mai vechi, pe care cu siguranţă îi cunoaşte, dar 
foarte rar îi aminteşte, iar aceasta la modul general şi nedefinit: 


„Căci nu al meu este cuvântul, ci al părinților noştri, a 
bărbaților minunați şi însemnați” (La Mt., Omilia III 1: PG 57, 31). 

„Zic unii dintre cei care au cercetat acestea cu acrivie” 
(Ibidem, PG 57, 35). 


Cercetând cu atenţie Omiliile lui antieretice şi modul 
în care obişnuieşte să facă interpretarea, se poate observa 
că pentru autorul lor este de la sine înţeles faptul că ereticii 
au denaturat litera şi duhul Scripturii. Şi când Hrisostom 
caută pasaje pentru a-i respinge, este sigur că aşa stau 
lucrurile în Scriptură, chiar dacă trebuie să meargă mai 
departe la adâncul lor ascuns (vezi de ex. PG 53, 44-45; PG 
59, 229; PG 61, 545-546 şi 617-618). 

În cazurile de denaturare şi interpretare greşită de 
către eretici a pasajelor biblice care prezintă neclarităţi şi 
dificultăţi, el este în stare să facă trimiteri şi să cerceteze laolaltă 
cel mai mare cu putință număr de pasaje biblice referitoare 
la acea problemă, astfel încât pare să se dovedească cel mai mare 
dascăl al principiului „Scriptura se interpretează de Scriptură”. Şi 
aceasta este tot o evaluare superficială. Hrisostom face 
trimitere deodată la multe astfel de pasaje, dar tâlcuieşte 
corect Scriptura în principal pentru că are o credinţă 
ortodoxă tradiţională, care îl ajută să înţeleagă corect, „în 
chip vrednic de Dumnezeu ” (Oconpenwc), duhul Scripturii şi, 
în mod special, duhul pasajelor ei denaturate de eretici. De 
altfel, alegerea unor pasaje biblice pentru a interpreta un alt 
pasaj (PG 61, 314) presupune înţelegerea corectă şi a unuia şi a 

celorlalte pasaje conexe, fapt care nu este asigurat numai de 
cunoaşterea datelor istorico-literare. De aceea şi principiul atât 
de promovat „Scriptura se interpretează de Scriptură” (principiu 
ermineutic aplicat atât de oratorii greci pentru o interpretare 
mai suportabilă a lui Homer: „Homer pe Homer se lămureşte”) 
este folositor, dar nu rezolvă el singur problema înţelegerii 
corecte a Scripturii. Litera Scripturii rămâne fără doar şi poate 
literă „simplă“ (y..Aov) dacă mintea omului nu este aprinsă de 
Sfântul Duh; numai atunci el înţelege adâncul de înţelesuri: 


+++ în dumnezeieştile Scripturi, cei ce citesc simplu literele 
(= Sfintei Scripturi) cred că sunt litere simple şi că nimic altceva 
nu mai au în plus; iar cei ce prin ochii credinței le învață deplin, 
focului Duhului încredințând cugetul lor, toate li se văd clar, ca 
de aur” (Către cei care pledează pentru cuvinte multe...: PG 51, 126) 


20. „Akolouthia”: folosirea şi lărgirea metodei 
istorico-literare 

De la toţi dascălii săi — cei creştini, Diodor şi Carterie, 
şi cei păgâni, Libanius şi Andragathios — Hrisostom a învăţat 
să dea atenţie literei oricărui text. Astfel că Hrisostom respecta 
deosebit de mult litera Sfintei Scripturi, fără ca aceasta să 
însemne că s-a simţit vreodată obligat să accepte înțelesul 
comun al cuvintelor, deoarece uneori cuvântul are un 
înţeles mai adânc, diferit de cel comun: 


„unele dintre cele ce sunt acolo trebuie luate precum sunt 
zise, altele dimpotrivă” (La Psalmi, XLIV 1: PG 55, 209). 


Cuvintele sunt „duhovniceşti“, au putere sau presupun şi 
ascund înţelesuri mai adânci, astfel încât el poate remarca emfatic: 

„duhovniceşti fiind cuvintele Scripturii” (PG 61, 597). 


d 


Tocmai această componentă „duhovnicească“ sau adâncul 
înţelesului îl obligă să devină în primul rând un stăruitor 
interpret al tuturor datelor literare, de limbaj, istorice, sociale, 
religioase, filosofice, cosmologice, astrologice etc., care este 
posibil să contribuie la pregătirea interpretului în vederea 
abordării şi cunoaşterii înțelesului mai adânc al pasajului. 
Toate aceste elemente trebuie neapărat să fie cunoscute, 
deoarece contribuie la explicarea diferenţelor dintre cărţile 
sau pasajele Scripturii, care constituie însă o unitate 
incontestabilă, de vreme ce toate părţile ei sunt rezultatul 
aceleiaşi puteri dumnezeieşti: 


„Căci putere dumnezeiască era cea care făcea şi izbândea 
toate la toți” (La Mat., Omilia ] 4: PG 57, 18). 


Fiecare parte sau frază a Scripturii Hrisostom o 
înțelege ca pe un mădular al întregului ei, subliniind „înrudirea“ 
mădularelor care aparţin aceluiaşi trup: 

Fiecare „parte... strigă cu putere înrudirea cu întregul trup... 
aşa se poate vedea şi la Scripturi, în fiecare parte din ele iese la 
iveală înrudirea cu întregul” (La Mat., Omilia 1 3: PG 57, 17-18). 

De aceea, mai ales pasajele greu de înţeles nu trebuie 
tâlcuite separat, ci cu ajutorul pasajelor uşor de priceput şi 
conexe. Fiecare frază şi cuvânt din Scriptură devin folositoare 
pentru înţelegerea altei fraze sau cuvânt şi, în consecinţă, 
contribuie la înțelegerea întregului Scripturii. Această concepţie 
(cercul hermeneutic — hermineutische Zirkel, cum ar spune savanții 
contemporani) există ca formă la Aristotel, dar Hrisostom o 
întemeiază pe o bază nouă, adică pe faptul că toate părţile Scripturii 
au fost scrise cu însuflarea Sfântului Duh. În ciuda acestui fapt, 

care constituie un principiu hermeneutic cu multiple semnificaţii, 
elementele metodei istorico-literare sunt necesare şi, desigur, 
Hrisostom le îmbogăţeşte şi le descrie pe toate împreună prin 
termenul Akolouthia. Trebuie, desigur, să se sublinieze faptul 
că majoritatea textelor biblice se înţeleg cu ajutorul acestei 
akolouthia, care uneori ajunge până la încercarea de a restabili textul. 
Termenul akolouthia, care este folosit şi de predecesorii 
lui, mai ales de Grigorie de Nyssa (t 394), care a scris 
aproape în aceeaşi vreme cu Hrisostom, este acum lărgit şi 
pentru prima dată îmbogăţit atât de mult. Prin acest 
termen, Sfântul loan indică în general premizele hermeneutice 
şi în special ordinea, procesul şi tactica pe care o urmează 
Scriptura; indică legile care o guvernează, modurile în care 
ea se exprimă, firul roşu pe care îl constatăm în ea, raţiunea 
dezvoltării iconomiei dumnezeieşti. Se indică chiar şi probleme 
de isagogie, în parte chiar specializate. Avem, aşadar, o 
sistematizare a conţinutului termenului de akolouthia: 


a. În primul rând elementele generale ale akolouthiei sunt 
particularizate în elemente introductive la textele biblice. 

Sunt studiate genurile literare ale cărţilor, adică dacă 
este vorba despre prorocie, istorisire, parabolă, alegorie, 
poezie, epistolă, evanghelie sau apocalipsă. În anumite cazuri, 
cum ar fi Omiliile sale la Faptele Apostolilor şi la Corinteni, 
elementele sale de isagogie sunt atât de multe şi de atâtea 
feluri încât dau o imagine în relief a vieţii Bisericii primare. 

Sunt cercetate premizele autorului, starea lui duhov- 
nicească, scopul lui, intenţia lui mai adâncă, modalităţile de 
expresie pe care le foloseşte şi tipul temei lui. 

Sunt explicate premizele ascultătorilor sau destinatarilor 
sau cititorilor, receptivitatea lor, condiţiile lor de viaţă, 
capacitatea lor de înţelegere, neputinţele şi posibilele lor reactii. 

Este remarcat şi valorificat întotdeauna locul şi timpul 
alcătuirii cărţilor şi, legat de aceasta, se subliniază semnificaţia 
acestor date pentru înțelegerea conţinutului unei cărţi. 

Analizează adeseori forma limbajului textului şi uneori 
operează restaurarea lui. Însă ignoră limba ebraică, foloseşte la 
mâna a doua elemente din ea, cunoaşte limba siriacă, care 
îi devine folositoare, are conştiinţa dificultății de redare a 
textului ebraic original într-o altă limbă — prin urmare şi în 
greaca Septuagintei — şi sporadic recurge la alte traduceri 
cunoscute ale Vechiului Testament: 


„Trebuie mai întâi să aflăm cine a scris cartea. Căci acesta 
este „metoda” (akolouthia) celei mai bune cercetări, mai întâi a 
vedea pe cel ce a scris, dacă este om sau este Dumnezeu. De este om, 
să nu ne supunem... dar dacă este Dumnezeu, Să primim... nimic 
de la oameni aflând, ci de la Dumnezeu prin oameni. Trebuie aşadar 
să cercetăm cine este cel ce a scris, şi când a scris, şi despre cine, 
şi pentru care pricină s-a legiuit să se citească acest text la praznicul 
acesta... căci şi acest lucru este folositor... pentru care pricină are 
acest titlu, „Faptele Apostolilor”...” (Către cei care au părăsi... 
şi pentru a nu trece în fugă peste titlurile Scripturilor 3: PG 51, 71). 

„Avem nevoie de multă atenţie, sau mai degrabă de harul 
lui Dumnezeu, ca să nu rămânem la cuvintele simple. Pentru că 
aşa se rătăcesc şi ereticii, că nu cercetează nici scopul celui ce 
vorbeşte, nici dispoziția ascultătorilor. Deci, dacă nu adăugăm 
nici acestea, nici acelea, cum ar fi timpurile, locurile şi opinia 
ascultătorilor, multe lucruri absurde vor urma” (La loan, Omilia 

XL 1: PG 59, 229. Vezi şi PG 51, 101). 

„Căci cu cât se ocupă cineva mai mult cu acestea (= cu 
Scripturile), cu atât mai ascuţit/subțire vede, cu atât vede deja lumina 
curată. lată câte zic eu: Ce este prorocia? Spuneți! Ce sunt istorisirile? 
Ce este parabola? Ce este alegoria? Ce este typos-ul? Ce este simbolul? 
Ce sunt Evangheliile? (La Fapte, Omilia XIX 5: PG 60, 156). 


b. În al doilea rând, componente speciale ale zkoloutuiei sunt: 

- înțelegerea „însuşirilor” (iS+ouara) şi a „legilor” (vouo.) 
Scripturii. Prin aceşti termeni, pe care nu-i lămureşte foarte mult, 
el înţelege ceea ce în filosofia contemporană a limbajului (filosofia 
analitică şi structuralism) numim structuri socio-filosofice, 
religioase, cosmologice şi în primul rând structuri de limbaj. 

- oexaminare amănunţită a sensurilor diferite ale unui 
cuvânt, a căror încărcătură dată de-a lungul veacurilor, locurilor 
şi uzanțelor diferă puternic. 

- o deosebire între sensul comun al cuvântului şi sensul 
„potrivit lui Dumnezeu” (Oeomperrec) al acestuia, o deosebire 
între cele spuse „în chip smerit” şi cele spus „în chip înalt”. 

- remarcarea şi explicarea diferenţelor sau nepotrivirilor 
între autorii biblici în ceea ce priveşte evenimente şi mai 
ales în ceea ce priveşte conţinutul de sens al unor cuvinte. 


„Aşa şi cei ce nu cunosc “metoda' (akolouthia) dumnezeieştilor 
Scripturi, nici nu cercetează însuşirile şi legile ei, ci trec peste 
toate fără grijă şi într-un singur mod, amestecând aur cu pământ, 
nu vor afla niciodată comoara aşezată într-însa. Şi am spus acestea 
acum pentru că pasajul dinaintea noastră are mult aur, nu vădit 
vederii, ci acoperit de sus cu multă nelimpezime. De aceea trebuie ca, 


săpând adânc şi curățind deplin, să mergem la Lpărțile] cele adevărate 

ale înțelesurilor. (La loan, Omilia XL 1: PG 59, 229. Vezi şi 376) 


„Căci unul este cuvântul, dar multe sunt cele arătate prin 
el” (La II Cor., Omilia XXLX 2: PG 61, 598) 


Ca să evaluăm extensiunea şi adâncimea hrisostomicului 
akolouthia, deci contribuţia lui la cercetarea istorico-literară 
a textelor biblice, notăm aici un lucru pe care îl observăm 
cu surprindere: Hrisostom s-a apucat mai întâi să arate 
ordinea în care au fost compuse Epistolele lui Pavel şi să le 
dateze. Această ordine, desigur, cu mici abateri, este şi 
astăzi acceptată de bibliştii neextremişti. 


21. Anagogie (nu erminie alegorică) pentru progresul 
moral al credincioşilor 

Tactica ermineutică a lui Hrisostom i-a preocupat pe 
cercetători atât în cazul tâlcuirii Parabolelor Domnului, cât 
şi în înţelegerea antropomorfismelor Scripturii. În general se 
crede că el tâlcuieşte alegoric parabolele şi antropomorfismele, 
dar aceasta este o înţelegere greşită, din următoarele motive: 


a. Hrisostom însuşi îşi caracterizează drept anagogie 
acea interpretare care, pornind de la exemple şi forme 
omeneşti, găseşte o motivaţie simplă să înveţe ceva despre 
Dumnezeu şi legătura Lui cu omul. 


b. Depăşirea „istoriei” şi a formelor biblice lumeşti se 
face pe baza Scripturii însăşi. În interpretarea unei Parabole 
Hrisostom urmăreşte înţelegerea ei pe care o conţine sau o 
presupune Scriptura însăşi. Prin urmare el nu reîncarcă 
textul cu sens, ca să avem dreptul să vorbim despre aplicarea 

unei erminii alegorice a Parabolei de către Hrisostom. Şi chiar 
când, pornind de la datele Parabolei, el arată ceva mai mult decât 
„Scopul” Parabolei în sine, acest lucru se întâmplă cu moderație 
şi numai din raţiuni de formare a caracterului, nu pentru a 
resemnifica teologic textul biblic. Interpretarea alegorică 
înseamnă căutarea unui sens mai înalt care vine să înlocuiască 
sensul acela pe care îl conţine Scriptura. Interpretarea anagogică 
înseamnă înţelegere în general a scopului şi premizelor 
unei Parabole sau a unei fraze din Scriptură. 

c. Parabolele sunt înţelese ca exemple pe care Domnul 
le-a folosit, El Însuşi dându-le şi scopul lor, care numai 
acesta trebuie să-i preocupe pe credincioşi, nu relatarea 
„Cuvânt cu cuvânt”. Scopul Parabolelor este de a-i face pe 
oameni „mai osârduitori” şi mai buni, de a le trezi mintea şi 
de a înfăţişa „mai cu emfază” învăţătura ziditoare a Domnului. 


„parabolă era ceea ce s-a spus. Pentru că nu trebuie să 
iscodim toate cele din parabole cuvânt cu cuvânt, ci, aflând scopul 
pentru care s-a alcătuit laceasta], pe acesta să-l culegem şi să nu 
căutăm nimic mai mult. Pentru care pricină s-a alcătuit această 
parabolă? Şi ce vrea să dovedească? Vrea] să-i facă mai osârduitori 
pe cei ce la adânci bătrânețe se schimbă şi ajung mai buni...” (La 
Mat., Omilia LXIV 3: PG 58, 613) 

p„«trezeşte, prin pildă, cugetul celor ce aud... Şi nu numai 
pentru aceasta le grăieşte în pilde, ci şi pentru a-şi face mai puternic 
cuvântul Său, şi pentru a-l pune mai bogat în amintirea noastră], şi 
pentru a aduce lucrurile la vedere” (La Mat., Omilia XLIV 2: PG 57, 467). 

d. La fel, şi antropomorfismele din Vechiul şi Noul 
Testament au, chiar dacă indirectă, o explicaţie a raţiunii lor 
chiar în Scriptură. Cu ajutorul akolouthiei, adică a metodei 

istorico-literare lărgite şi îmbogăţite, se pot înțelege uşor 
formulări de tipul „săltaţi munților” şi „strigați lui Dumnezeu”, 
ca o expresie a bucuriei nemăsurate, nimic mai mult. 


„lar Psalmul (= 46) pe amândouă le porunceşte, şi pe „a 
bate din palme” şi pe „a striga”. Ce înseamnă dar cele spuse? 
Nimic altceva decât că se arată bucuria şi însemnul biruintel... 
Iar Isaia pune copacii să facă acelaşi lucru (55, 12). Şi tot el, iarăşi, 
spune că munţii şi dealurile saltă, nu ca să ne gândim că muntii 
saltă şi dealurile... ci ca să ne învăţăm covârşirea bucuriei. Astfel 
se poate vedea şi în cazul oamenilor. Dar pentru ce n-a spus 
„bucurați-vă şi săltaţi”, ci „bateți din palme” şi „strigați ldați 
chiot]”? Ca să ne arate bucuria cea cu covârşire... Pe bună dreptate 
ar înțelege cineva psalmul potrivit anagogiei, ridicându-se mai 
presus de simpla istorisire. Căci chiar dacă îşi are începutul şi pornirea 
de la cele simţite, totuşi îl călăuzeşte pe ascultător la cele înțelegătoare. 
Căci ceea ce am spus şi mai înainte, aceea spun şi acum: unele 
[lucruri din Scriptură] trebuie luate aşa cum s-au spus, altele 
dimpotrivă de cum sunt. ” (La Psalmul XLVI 1: PG 55, 208-209). 


e. Antropomorfismele lui Pavel Hrisostom le înțelege 
tot cu ajutorul lui Pavel, care în textele sale conexe oferă o 
interpretare clară. Desigur, Hrisostom remarcă faptul că 
Pavel foloseşte un anume limbaj pentru Dumnezeirea în 
sine şi altul pentru iconomia dumnezeiască, adică pentru 
lucrarea lui Dumnezeu de mântuire a omului. 


„Căci este nevoie să spunem mai întâi şi scopul lui Pavel şi 
socotința (yvao un), care pretutindeni se poate găsi strălucind, şi 
abia după aceea să adăugăm şi dezlegarea. Căci şi aceasta contribuie 
la rezolvare. Deci care este socotinta lui Pavel şi care este obiceiul 

acestuia? Într-un fel vorbeşte când discută numai despre dumnezeire 
şi în alt fel când aduce cuvântul înspre iconomie...” (La I Cor., 
Omilia XXXIX 4: PG 61, 338). 


22. Structura Omiliilor interpretative 

Sfântul loan Hrisostom a interpretat Scripturile din 
378/380 până în anul exilării sale (404) în condiţii pe care le 
cunoaştem foarte puţin. De obicei ignorăm condiţiile în 
care s-a desfăşurat lucrarea sa interpretativă săvârşită în afara 
cadrului Liturghiei din Duminici şi de la pomenirea Sfinţilor. 

Cum este şi firesc, interpretarea Scripturii uneori în 
cadrul Liturghiei şi alteori în cadrul adunărilor speciale ale 
credincioşilor veniţi numai să asculte tâlcuirea presupune 
şi impune o diferență mai mică sau mai mare în structura 
discursului tâlcuitorului. În cel de-al doilea caz, tâlcuitorul 
avea libertatea să se ocupe mai mult de problere 
introductive, de isagogie, să devină mai minuţios în timpul 
explicării anumitor probleme, ba chiar să-şi organizeze 
învăţătura mai inductiv, câtă vreme ascultătorii săi nu 
dispuneau de o foarte mare educaţie în acest sens, nu aveau 
toți o Scriptură proprie iar cei care aveau citeau puţin. 
Hrisostom însuşi dă uneori imagini ale acestei tactici pe 
care o aplică (de ex. Că folositoare este citirea Scripturilor... 2: 
PG 51, 90; La Col., Omilia LX 1: PG 62, 361). 

Întreaga sa operă interpretativă s-a înfăţişat sub formă 
de Omilie, care este dominată de dorinţa de a-i zidi duhovniceşte 
pe credincioşi printr-o analiză cât se poate mai adâncă şi 
mai amănunțită a conţinutului Scripturii. Această analiză 
însă necesită o manieră sistematică de lucru şi elemente care 

se potrivesc comentariului ştiinţific şi care există cu adevărat 
în Omiliile lui Hrisostom, dar nu totdeauna şi nu într-un 
mod sistematic. Un alt element deosebit de important — care 
defineşte totodată şi structura Omiliei interpretative — îl 
constituie analizele teologice în sine. Acestea sunt uneori 
pozitive, pentru căutarea duhului pasajului biblic sau a unui 
cuvânt din acesta, alteori negative, pentru înfruntarea părerilor 
greşite. De asemenea, purcede şi la dezvoltarea subiectelor 
teologice care preocupă pe ascultătorii săi, chiar dacă textul 
biblic pe care îl tâlcuieşte nu se pretează direct pentru un 
astfel de tip de teologie; pur şi simplu el găseşte un prilej 
pentru aceasta, fie pornind de la text, fie de la altceva. 
Acelaşi lucru se întâmplă, de regulă, cu partea strict 
edificatoare a Omiliei. Adică o parte din ea, a cărei întindere 
diferă — de la 1/3 până la 2/3 din întreg —, este dedicată unor 
scopuri predicatoriale practice, cu analize morale, care nu se leagă 
neapărat de textul biblic interpretat de la care a pornit Omilia. 
În general, tâlcuind un text biblic, Hrisostom analizează 
condiţiile scrierii şi conţinutul textului, face cateheză, 
teologhiseşte, zideşte duhovniceşte, sfătuieşte, se apără, 
combate şi istoriseşte lucrările minunate ale lui Dumnezeu 
mai ales prin prezentarea lucrării iconomiei dumnezeieşti. 
Omiliile la diverse texte biblice sunt unele mai scurte, 
altele mai lungi. De exemplu, Omiliile la Matei durau cam 
40-45 de minute, în timp ce cele la loan cam 15 minute. 
Dacă ar fi să căutăm o structură stabilă şi exact 
repetată în Omiliile interpretative nu vom fi satisfăcuţi pe 
de-a-ntregul. Constatăm totuşi că, de obicei, el așează ca un 
frontispiciu al Omiliilor un pasaj de două sau trei versete, 

pe care iniţial le cercetează ca un întreg şi apoi trece mai departe 
la versetele separate şi la frazele lor. Astfel, analizează prima 
parte a pasajului şi apoi trece mai departe la partea a doua sau 
a treia a acestuia. Avem, cu alte cuvinte, o interpretare treptată, 
cu o evoluţie anume, care însă nu are un ritm stabil, fiindcă 
poate insera şi examinarea altor pasaje biblice sau poate 
reveni de exemplu la prima parte a aceluiaşi pasaj. 

Ca exemple aducem tactica pe care o urmează în tâlcuirea 
Epistolei 1 către Corinteni 12, 1: Examinează evenimentele şi 
condiţiile care l-au silit pe Pavel să scrie. Stăruie asupra 
faptului că pricina dificultății în a înţelege pasajul este 
necunoaşterea acelor evenimente. Prezintă critic disputele 
şi greutăţile credincioşilor-receptorilor lui Pavel. Se referă 
combativ la comportamentul păgânilor şi încearcă să arate 
diferenţa dintre prorocie şi ghicitură. După acestea trece 
mai departe la explicarea în sine a pasajului, câte o jumătate 
de verset sau câte un cuvânt. Şi, deşi trecuse mai departe, 
revine ca să cerceteze şi cealaltă parte a hemistihului precedent 
sau a cuvântului. De asemenea, revine la problema introductivă 
şi analizează starea sufletească a cititorilor epistolei lui 
Pavel, timp în care, găsind ocazia, analizează starea 
duhovnicească a ascultătorilor antiohieni. Bineînţeles, mai 
există şi partea edificatoare (Omilia XXIX: PG 61, 239-249). 


23. A impus în Biserică tipul său de interpretare 

Tipul de interpretare practicat de Hrisostom, aşa cum 
am văzut cu ajutorul textelor, este în mod cert o depăşire a 
şcolii antiohiene, constituind totodată şi o culme şi o prelucrare 
a acelor elemente pe care le avem la Sfântul Atanasie cel Mare 

şi mai mult la Capadocieni. Teologia cu multe semnificaţii a 
„frumuseții ascunse” (1nG ănoOeTov xăAAovs) a Scripturii de la 
Sfântul Grigorie Teologul (vezi Patrologia II, pp. 502-503), pe 
care acesta a remarcat-o, dar n-a dezvoltat-o prea mult, a ajuns 
prin Hrisostom o tactică ermineutică emblematică de căutare, 
cu luminarea Sfântului Duh, a adâncului teologic ascuns al 
pasajelor importante, mai ales din Noul Testament, care se referă 
la Sfânta Treime şi la iconomia dumnezeiască în general. Această 
tactică a dat un înalt caracter teologic erminiei istorico-literare 
antiohiene, care avea mai ales interese de natură morală. 
Totodată Hrisostom a lărgit mult metoda istorico-literară 
dominantă şi sub termenul akolouthia cuprinde elementele isagogiei 
ştiinţifice contemporane (la un text biblic) şi multe lucruri din 
ermineutica vremurilor mai noi. Astfel, de exemplu, remarcă 
structuri, încearcă destructuralizarea lor şi constată că cuvântul 
biblic este un semnificant (onuavrikov) şi un indicator (SnAwTiov) 
al adevărului, pe care nu îl epuizează şi cu care nu se identifică. 

Toată această tactică s-a dezvoltat şi organizat pe baze atât 
de stabile, produse ale gândirii Bisericii şi conforme cu această 
gândire, încât tâlcuitorii Bisericii de mai târziu l-au urmat 
pe Hrisostom ca pe un model şi canon de valabilitate absolută. 
Adică ermineutica lui teologică, aplicată în extensiunea cea mai 
mare cu putinţă asupra celor mai hotărâtoare cărţi ale 
Scripturii, a devenit ermineutica Bisericii. 

O premiză neapărat necesară pentru înţelegerea 
principalului principiu ermineutic al lui Hrisostom despre 
adâncul ascuns al pasajelor biblice şi despre nevoia luminării 
tâlcuitorului de către Duhul Sfânt, este faptul că litera 
Scripturii este numai un semnificant şi indicator al adevărului şi, 

prin urmare, adevărul Scripturii, cel numai indicat prin 
literă, este inepuizabil. „Mintea”, adâncul Scripturii, nu va 
fi niciodată înţeles pe deplin, de vreme ce adevărul indicat 


edu 


„Căci nu are, nu are să se sfârşească niciodată mintea 
Scripturilor; ea este un izvor care nu are capăt” (La Fapte, Omilia 
XIX 5: PG 60, 156). 


Capitolul al Cincilea 


SFÂNTA TREIME ŞI „ VENIREA” 
SFÂNTULUI DUH 


1. Deosebirea şi legătura ipostasurilor dumnezeieşti 

În Antiohia şi în climatul ei spiritual fuseseră testate 
şi mai ales fuseseră propuse sinodal toate soluţiile cunoscute 
pentru depăşirea prăpastiei care separa învăţătura Sinodului 
I ecumenic şi învăţătura greşită a lui Arie. Aceste soluţii 
făceau favoruri, desigur, lui Arie şi, mai mult sau mai puţin, 
subminau credinţa de la Niceea. Hrisostom, care sigur cunoştea 
aceste soluţii, susţinea Niceea (omousion= deoființimea) şi 
cunoştea, cel puţin în linii generale, şi teologia Capadocienilor. 
Cunoştea mai ales distincţia dintre cele trei Ipostasuri 
dumnezeieşti şi ființa cea una în Dumnezeu. El a fost primul 
teolog necapadocian care a întrezărit importanţa absolută a 
acestei distincţii şi care a analizat-o şi aplicat-o la scară largă. 
Acest lucru se vede din modul în care a înţeles pnevmatologia 
post-atanasiană, la adâncirea căreia a contribuit şi el, având 
ca premiză teologia celor trei Ipostasuri distincte. 

Cu toate acestea, în textele sale, deşi este un niceean 
convins, foloseşte arareori pentru Fiul termenul niceean 
foarte clar deoființă, folosind mai des termenii semiarieni neutrii 
şi populari din spaţiul antiohian: asemenea în toate (Ouooc 
KaTă Tăvra) sau întru nimic neschimbată având asemănarea 
(&rapâ?iaxrov Exovra 6uo0rqTa) sau asemănător după fiinţă 

(6uotoc xară 1rjv ovoiav) (PG 53, 72). Se întâmplă însă ca în 
acelaşi text şi chiar în acelaşi paragraf să întâlnim concomitent 
şi termenul deoființă şi termenii arianizanţi şi deosebirea 
între cele trei Ipostasuri, care au aceeaşi fire. Grăitoare în 
acest sens este Cateheza I, în care el cere mărturisirea: 


„şi în Domnul nostru lisus Hristos, Fiul Lui Cel Unul- 
Născut, Cel ce este întru toate asemenea şi egal cu Tatăl şi întru nimic 
neschimbată având asemănarea cu El, Cel deoființă şi cunoscut în 
ipostas propriu... fiecare (= Tatăl, Fiul, Duhul) rămânând în propriul 
ipostas, are aceeaşi putere... Duhul Sfânt este de aceeaşi vrednicie (= cu 
Tatăl şi cu Fiul) ” (Cateheza 1 21-23: SCh 50bis, pp. 119-120). 


Hrisostom preferă să arate deofiinţimea Fiului şi a 
Duhului prin adjectivele „deocinste (Ouoriuoc)”, „egal în cinste 
(i007Luoc)” şi „egal, deopotrivă (io0c)”, sau prin formulări de 
genul „nu de altă ființă” şi „una este puterea Tatălui şi a Fiului 
şi a Sfântului Duh” (PG 59, 471. PG 52, 408. PG 63, 159. PG 
60, 173. PG 55, 199 şi 258). 

Dintr-un anume motiv foloseşte foarte des termenul 
„putere, stăpânire (eEovoia)”, mai ales când vrea să arate 
deoființimea Duhului (PG 61, 614). De asemenea, în textele 
sale apar şi mărturisiri de credinţă foarte clare despre 
deofiinţimea celor trei Persoane: 

„Căci una fiind ființa, vădit este că şi stăpânia (âvOevria) 
este una. Şi fiind deopotrivă cinstită vrednicia acestora, şi puterea 
şi stăpânia (£&ovoia) lor este una.” (La Cincizecime, Omilia LI 
1: PG 50, 463) 


„+. una este ființa Tatălui şi a Fiului şi a Sfântului Duh” 
(Cateheza II 26: SCh 50bis, p. 147). 

La adevărul deofiinţimii ajunge şi pornind de la 
energiile dumnezeieşti sau darurile sau harul dumnezeiesc, 
care este comun celor trei persoane, deşi arată stăruitor 
Ipostasurile dumnezeieşti ca fiind deosebite, a căror fiinţă 
are „aceeaşi cinstire (Ouoriuia)” şi „egalitate (io6rqra)”: 

„Ai văzut cum arată că nici o deosebire [nu este] între 
darurile Tatălui şi ale Fiului şi ale Duhului Sfânt? Nu contopind 
ipostasurile — să nu fie — ci scoțând la iveală aceeaşi cinste a 
ființei” (La 1] Cor., Omilia XXIX: PG 61, 244. Vezi şi La Rom., 
Omilia XV 3: PG 60, 543-544). 

„Astfel cele ale Treimii [sunt] nedespărțite; şi nu numai a 
Duhului este împărtăşirea, [căci] s-a aflat şi a Fiului; şi nu 
[numai] al Fiului este harul, ci şi al Tatălui şi al Sfântului Duh... 
Şi spun acestea nu contopind ipostasurile - departe de mine! — ci 
ştiind şi ceea ce este propriu şi separat al acestora, şi unitatea 
ființei” (La II Cor., Omilia XXX 2: PG 61, 608). 


Lucrările sau energiile dumnezeieşti comune presupun 
o voinţă comună a celor trei Persoane: 


„nu este o altă voie a Fiului decât cea a Tatălui” (La Matei, 
Omilia XXIV 10: PG 57, 321). 


Toate acestea ne conving că Hrisostom teologhisea ca 
un niceean conştient şi ca un purtător şi transmiţător al 
teologiei capadociene. Dar folosea mult terminologia oarecum 
blândă, inofensivă şi bivalentă a Antiohiei, deoarece aceasta 
era familiară auditoriului. Şi pentru că spera ca prin aceasta 
să atragă pe creştinii inofensivi care cugetau arian. Şi 
pentru că nu era în pericolul de a fi considerat arian câtă 
vreme, prin inserţiile sale şi folosirea — chiar dacă rară, dar 
paralelă - a termenului deoființă, arăta limpede poziţionarea 

sa teologică. Trebuie să reamintim aici însă că, începând cu 
Sfântul Atanasie cel Mare (+ 373) şi până la Sfântul Vasile 
cel Mare (+ 379), folosirea termenului deofiinţă era rară în 
comparaţie cu termenii amintiți mai sus. În special Sfântul 
Vasile nu foloseşte niciodată pentru Sfântul Duh termenul 
deoființă, preferând, din raţiuni pastorale („ale iconomiei”), 
alţi termeni cu aceeaşi putere. 


2. Prezenţa concomitentă a celor trei Ipostasuri. 

Promovarea adevărului despre deosebirea ipostasurilor 
năştea bănuiala de politeism. Aceasta era contracarată în 
general prin accentuarea firii unice. De altfel, este foarte 
cunoscută dificultatea pe care a întâmpinat-o chiar Sfântul 
Atanasie în a promova cu claritate distincţia dintre fire şi 
ipostasuri, acesta temându-se că prin susţinerea unui 
ipostas distinct va fi obligat să accepte şi o fiinţă distinctă. 
Aceeaşi frică i-a făcut şi pe Părinţii de la Sinodul I Ecumenic 
(325) să anatematizeze pe cei care credeau că Fiul are un 
ipostas deosebit de cel al Tatălui. Prelucrarea teologică 
dusese, prin capadocieni, la deosebirea teologică lipsită de 
pericole între firea dumnezeiască şi ipostasuri. Şi Hrisostom 
a fost printre primii care a înțeles şi adoptat această 
teologie, cu toate că contextul în care ea s-a dezvoltat şi apoi 
s-a teologhisit era ostil. Nici dascălul său, Diodor, nici 
apolinariştii din Antiohia, nici eustaţienii prin Paulin, nici 
Ieronim, care a trăit câţiva ani acolo şi, bineînţeles, nici 
arienii care erau la putere nu priveau cu ochi buni o astfel 
de poziţie a lui Hrisostom, care a reuşit să depăşească 
presiunea puternică a lumii în care se mişca. Hrisostom a 

accentuat mai ales prezenţa totală, concomitentă şi deodată 
a celor trei Ipostasuri dumnezeieşti. Ele sunt distincte, dar în 
mod tainic, acolo unde este unul din Ipostasurile Dumnezeieşti, 
acolo este întreaga Treime, adică şi celelalte două Persoane, 
unite „în chip nedespărțit”: 

„Nu este Duhul de față, fără să fie de față şi Hristos. Căci 
unde este de față unul din Ipostasurile Treimii, toată Treimea este 
de faţă. Cici este nedespărțită în Sine şi este unită în chip desăvârşit” 
(La Rom., Omilia XIII 8: PG 60, 519). 

Şi cu toate că Ipostasurile coexistă pretutindeni şi 
totdeauna, şi cu toate că au „voie” (9EAnua) sau „voire” 
(Bovinua) comună datorită firii lor comune, ele rămân 
Tatăl ca Tată, Fiul ca Fiu şi Duhul ca Duh (La Matei, Omilia 
LVI 11: PG 58, 553-554), adică îşi păstrează concomitent 
specificitatea lor ipostatică. 

Mai concret, în legătură cu prezenţa Sfântului Duh în 
Hristos, Hrisostom a stăruit asupra faptului că Duhul Îl 
acoperea-umplea pe Hristos chiar de la începutul iconomiei 
Lui dumnezeieşti, adică din clipa în care Duhul a venit 
peste Fecioara Maria (Mat. 1, 18; Lc. 1, 35). 


„Atunci a venit în pântecele fecioresc şi l-a făcut templu pe acela, 
iar acum în sufletele apostoleşti...” (La Fapte, Omilia 1 5: PG 60, 21). 


Prin urmare, Hristos a fost întotdeauna plin de Duhul 
Sfânt, iar acum, de la Cincizecime, Duhul acţionează - Se 
sălăşluieşte şi în sufletele Apostolilor, ale credincioşilor în 
general. Hrisostom insista asupra legăturii adânci dintre 
Hristos şi Duhul, mai degrabă reacţionând la hristologia 
periculoasă a antiohienilor — şi în speţă a lui Teodor de 
Mopsuestia, care credea că Hristos Îl primea pe Duhul 

oarecum ocazional, atunci când voia să-l învingă pe satana 
sau să facă vreo minune (PG 66, 966B). Coexistenţa de 
dinaintea veacurilor a Duhului cu Cuvântului dumnezeiesc, 
dar mai ales prezenţa Sa în Hristos, deci şi în firea Lui 
omenească, este o premiză absolută a posibilităţii omului 
de a primi pe Sfântul Duh în sufletul lui. 


3. „Numirile” — cuvintele sunt semnificante ale 
lucrărilor dumnezeieşti 

Uşurinţa cu care Hrisostom recurge la folosirea 
multor cuvinte-termeni sau formulări pentru a exprima 
legătura Fiului şi a Duhului Sfânt cu Tatăl este impresionantă 
şi naşte întrebări, cărora el însuşi le dă o explicaţie. Folosirea 
multiplă a cuvintelor se dovedeşte necesară deoarece despre 
ființa lui Dumnezeu, care este numai una, nu putem spune 
nimic, de vreme ce nu o cunoaştem. Şi pentru că nu o cunoaştem, 
nu putem găsi vreun cuvânt care să o explice-descrie. Însă, 
în ciuda acestui fapt, Dumnezeu nu ne este necunoscut (PG 
59, 99). El Se descoperă şi Se arată nouă prin lucrările Sale, 
acestea fiind ceea ce noi ştim de la Dumnezeu. Prin urmare, 
cuvintele (termenii) sau „numirile” pe care le folosim pentru 
Dumnezeu indică în general lucrările dumnezeieşti, 
iconomia Sa dumnezeiască pentru mântuirea omului. Astfel 
cuvintele noastre sau numirile despre Dumnezeu sunt 
semnificante ale lucrărilor lui Dumnezeu, nu ale firii Lui. Şi, 
bineînţeles, numirile pot fi multe fiindcă multe sunt 
lucrările dumnezeieşti pe care le indică. 


„Despre Dumnezeu este cuvântul nostru, despre Care nici 
d spune, nici a gândi după vrednicie nu este cu putință. De aceea 

nici acesta nu pune nicăieri vreun nume fiinţei — fiindcă nu este 
cu putinţă să spunem ce este Dumnezeu în ceea ce priveşte fiinţa 
— ci pretutindeni ni-L arată din lucrările Lui... şi, în general, nu 
este de ajuns un singur nume, nici două sau trei, nici mai multe, 
ca să poată învăţa cele despre Dumnezeu. Ci îi place ca prin multe 
să poată, chiar dacă neclar, să prindă în pumn cele specifice Lui” 
(La loan, Omilia Il 3: PG 59, 34). 


Când doi sau mai mulţi oameni au o gândire sau 
părere comună despre acelaşi lucru (adevăr) ei pot folosi 
pentru acelaşi lucru aceleaşi cuvinte, deoarece cuvintele în 
sine nu asigură şi identitatea de gândire sau de părere. Dar 
dacă oamenii au ceea ce este necesar, adică identitatea de 
părere în legătură cu lucrurile, cu realităţile, atunci este 
îngăduită şi folosirea diferitelor numiri pentru indicarea 
aceloraşi realităţi. Această 


„Căci aceste numiri sunt indicatoare ale lucrărilor Lui” (La 
Psalmi, XL 4: PG 55, 190). 


Observațiile lui Hrisostom care arată că nu se 
presupune o analogie între cuvinte („numiri”) şi lucruri au 
o însemnătate extraordinară. Cuvintele sunt în urma lucrurilor, 
după cum cel dintâi a remarcat Sfântul Atanasie cel Mare 
(PG 26, 152. Vezi Patrologia II, p. 276). Numai poziţie 
dobândeşte multiple semnificaţii pentru teologie şi, desigur, 
pentru înţelegerea procesului de dobândire a aceleiaşi 
percepții de către grupurile de credincioşi, care sunt purtătorii 
tradiţiilor lingvistice, filosofice şi în general culturale diferite. 
Cu alte cuvinte, Hrisostom subliniază care trebuie să fie 
temelia pentru unitatea reală în Biserică şi câtă îngăduinţă 
şi discernământ trebuie să aibă credincioşii încât să 

înţeleagă şi să accepte în mod reciproc diversele moduri de 
exprimare ale aceluiaşi adevăr. 

Hrisostom înaintează şi mai mult în această 
problematică, deoarece cunoaşte şi respinge poziţia filosofilor, 
care presupuneau o înrudire (komwovia — împărtăşire sau 
comuniune) între lucruri şi numiri — cuvinte. El este primul 
teolog al Bisericii care subliniază diferența dintre teologie 
şi filosofie în această temă importantă. Aproape în aceeaşi 
perioadă Grigorie Teologul remarca faptul că teologul, 
folosind termeni filosofici, îi încarcă pe aceştia cu un 
conţinut diferit de cel pe care îl au în filosofie. (Vezi Styl. 
Papadopoulos, Grigorie Teologul şi premisele pnevmatologiei 
sale, Atena 19807, p. 89-90. Grigorie Teologul, Cuvântul 
XXIX 23: PG 36, 76-77). Acum Hrisostom face o incizie mai 
adâncă şi o analiză mai amănunţită. Din acea perioadă 
Hrisostom întrevedea concepţia mijindă în spaţiul filosofic 
în general şi tacit acceptată că lucrul (fiinţa lucrului) are 
legătură ontologică reală cu numele lui; deci numele are 
corespondenţă în lucru. Vor trece veacuri până când 
această concepţie se va organiza într-un sistem odată cu 
Georg, Ed. Moore, Ludwig Wittgenstein şi ceilalţi pionieri 
ai filosofiei analitice şi ai filosofiei limbajului, care afirmă o 
corespondenţă între semnificant (forma limbajului) şi 
semnificat (lucrul, realitatea). 

Foarte corect — şi am zice noi — şi revelator Hrisostom 
respinge acest principiu filosofic fundamental, a cărei 
însemnătate negativă sunt în dificultate a o înţelege teologii 
chiar şi astăzi (Vezi Styl. G. Papadopoulos, Teologie şi limbă, 
Caterini 1988, pp. 17-62), mai ales cei care, inconştient sau 

conştient, devin promotori ai curentelor filosofice de 
moment. Bineînţeles, Hrisostom consideră că părerea lui se 
sprijină, desigur indirect, şi pe Scriptură: 

„Căci sinonimia nu este făcută de obicei de identitatea 
(xowwvia) numelor, ci de înrudirea lucrurilor, chiar dacă numele 
diferă. Căci Scriptura nu obişnuieşte să filosofeze despre acestea 
la modul în care o fac cei ce împărtăşesc filosofia lumească. Fiindcă 
aceia, dacă nu se întâmplă [să existe] şi comuniune (Koiwavia) între 
numiri şi ființă, nu zic că lacei oameni] sunt de-un-nume 
(sinonimi). lar Scriptura nu în felul acesta; ci, când vede [la 
oameni] multa înrudire în privința filosofiei, chiar dacă sunt 
puse alte nume celor care au ceva comun întreolaltă în ce priveşte 
Chipul viețuirii?!, îi cheamă pe aceştia cu acelaşi nume” (La 
Diodor de Tars 3: PG 52, 763. Vezi şi 764). 


Şi, pentru a arăta că nu numai cuvintele (numirile), ci nici 
imaginile nu au puterea să exprime substanţial adevărul, scrie: 


„Fiindcă oamenilor le grăieşte (= Scriptura) şi se foloseşte 
de imagini omeneşti, care nu sunt de ajuns ca să prezinte ceea ce 
s-a spus, nici n-au puterea să aducă în mijlocul nostru toată măsura, 
dar sunt de ajuns pentru slăbiciunea ascultătorilor...” (Când 
Eutropie s-a aflat afară din Biserică... 9: PG 52, 404). 


Uneori Hrisostom în locul termenului energeia — lucrare 
pe care îl avem în pasajele de mai sus, foloseşte termenul 
oikonomia — iconomie, pentru a arăta că ceea ce cunoaştem în 
parte despre Dumnezeu este nu fiinţa Lui, ci ceea ce face EI, 


» Filosofia desemnează aici credinţa creştină (n. tr.). 
2 Gr. nponos — modul în care cineva există, implicând şi gândirea şi 
fapta (n. tr.). 

ceea ce lucrează pentru om şi pentru lume. Expresia 
Apostolului Pavel „în parte cunoaştem” (1 Cor. 13, 9) se referă 
la cunoaşterea parţială a „iconomiilor”, a lucrării lui 
Dumnezeu, nu a fiinţei Lui. 


„+«.Nu despre fiinţă (= este cuvântul „în parte cunoaştem ”), 
ci despre înțelepciune, şi [cuvântul] acesta vorbind despre 
[înţelepciunea] cea arătată în pronie... Ci cercetând acea parte a 
proniei, după care El poartă de grijă de oamenii de pe pământ... 
Nu despre ființă zice aceasta, ci despre iconomii... căci dacă 
iconomiile sunt de neînțeles, cu atât mai mult El (= Dumnezeu)...” 
(Împotriva Anomeilor, Omilia 1 5: PG 48, 706. Vezi şi 704). 


„Iconomia” înseamnă aici mai mult rezultatul decât 
lucrarea lui Dumnezeu în sine. Însă rezultatul duce la cunoaştere, 
care însă nu se referă niciodată la ființa dumnezeiască: 


„Şi a zis „în parte”, nu pentru că el cunoaşte ceva din însăşi 
ființa lui Dumnezeu, iar altceva nu cunoaşte (căci Dumnezeu este 
simplu, necompus). Ci pentru că a cunoscut că Dumnezeu este, 
dar ce este ființa [Lui] nu ştie; că are ştiinţă că [Dumnezeu] este 
înțelept, dar cât este de înțelept nu ştie... că are ştiinţă că [Dumnezeul] 
este pretutindeni de faţă, dar cum anume nu ştie...” (Ibidem, 706- 
707. Vezi şi PG 59, 99 şi PG 55, 416). 


Deasa schimbare întreolaltă în Scriptură a „numirilor” 
Dumnezeu şi Domn, referitoare mai des la Tatăl, dar şi la 
Fiul, creează îndoieli, îndoieli care devin pentru Hrisostom 
un prilej de explicaţii cu foarte multe semnificaţii. Pentru 
că unele nume-cuvinte sunt „comune” pentru Persoanele 
dumnezeieşti, iar altele sunt „proprii“, adică exclusive pentru 
fiecare Persoană. Cele comune arată dumnezeirea unitară, 
pe Dumnezeu cel unul, şi faptul că cele trei Persoane au o 

singură şi „neschimbată” fiinţă. Dimpotrivă, numirile exclusive 
arată „însuşirea” (id.ornra) Persoanelor: 

„Căci numirile unele sunt comune, altele proprii. [Sunt] 
comune ca să arate ceea ce este neschimbat în fiinţă, şi sunt proprii 
ca să caracterizeze însuşirea [specifică a] ipostasurilor” (Împotriva 
anomeilor. Despre ceea ce este de neînțeles, Omilia V 2: PG 48, 738) 


Mai concret, numirile de Dumnezeu şi Domn arată unitar-ul 
dumnezeirii, comun-ul fiinţei Persoanelor dumnezeieşti, şi 
deci pot fi atribuite, după cum şi sunt atribuite de Scriptură, 
tuturor celor trei Persoane dumnezeieşti. Însă numirile de 
Tată şi Fiu (dar şi Duh) indică fiecare ipostas în parte: 

„Deci Tată şi Fiu larată] ceea ce este propriu fiecărui ipostas; 
iar Dumnezeu şi Domn ceea ce este comun” (Ibidem). 


La constatarea specificului Ipostasurilor dumnezeieşti 
şi la distincţia între ele teologul ajunge prin intermediul 
lucrărilor dumnezeieşti. Fiindcă acestea, deşi izvorăsc din 
fiinţa dumnezeiască comună, sunt dăruite de către 
Ipostasurile dumnezeieşti distincte. Astfel lucrările devin 
modalitatea şi mijlocul de cunoaştere a Ipostasurilor sau 
Persoanelor dumnezeieşti. 


4. Prin activitatea etapizată a lui Dumnezeu se 
descoperă faptul că El este Treime 

Venirea Sfântului Duh ca luminare şi lucrare mai întâi 
asupra Apostolilor în ziua Cincizecimii şi asupra Bisericii 
în general este studiată cu grijă de Hrisostom. Analizele 
sale şi adâncirea în toată această tematică sunt un pas mai 
departe în pnevmatologie, pe care Sfântul loan a dus-o 
dincolo de punctul în care o lăsaseră Părinţii capadocieni, 

Părinţi pe care îi ia ca punct de pornire, îi acceptă deplin şi 
îi continuă în consecinţă, fără să imite forma limbajului lor. 

Pasul mai departe, „plusul” lui Hrisostom constă mai ales 
în analiza raţiunii teologice a activităţii etapizate a Persoanelor 
Sfintei Treimi, în de ce-ul arătării treptate a adevărului, care 
atinge punctul maxim la Cincizecime, ale cărei premize şi 
consecinţe le-a analizat. Evenimentul Cincizecimii este 
analizat de Hrisostom mai mult decât a făcut-o orice alt 
teolog de dinaintea lui. El analizează astfel consecințele acestuia 
pentru lucrarea Apostolilor şi pentru întreaga Biserică, 
consideră Cincizecimea „cetatea maică (un ponoAn) a praznicelor” 
şi „sfârşitul (telos-ul, plinirea) bunătăților” şi o abordează ca 
pe un fapt care se continuă în viaţa Bisericii: 


„putem să săvârşim pururea Cincizecimea” (La Cincizecime, 
Omilia 1 1: PG 50, 453) 

„Mai înainte am prăznuit Crucea, Patima, Învierea, după 
acestea suirea la cer a Domnului nostru lisus Hristos. lar astăzi 
am ieşit în întâmpinarea chiar a sfârşitului bunătăților, am sosit 
chiar la cetatea maică a praznicelor, suntem chiar în fața rodului 
făgăduinței Domnului...”(La Cincizecime, Omilia II 1: PG 50, 463) 


Hrisostom merge şi mai departe şi caracterizează 
„expresiv“ imaginile pe care Scriptura le foloseşte pentru 
harul Sfântului Duh. Imaginile „focului” şi „apei” nu sunt 
„numiri“ ale fiinţei dumnezeieşti, ci prin acestea Scriptura 
vrea să arate („să indice”) „lucrările” dumnezeieşti (PG 59, 183). 
Prin urmare, fiecare cuvânt (numire-imagine) despre 
Dumnezeu şi activitatea Lui se foloseşte numai pentru 
lucrările dumnezeieşti, deci nu au corespondenţă cu firea 
dumnezeiască şi, obligatoriu, fiecare cuvânt este convenţional. 

În teologia lui Hrisostom conceptul de Cincizecime continuă 
este unul foarte constant întâlnit, de vreme ce acelaşi lucru 
este valabil şi pentru toate celelalte praznice împărăteşti: 


„...în toate zilele putem săvârşi Epifania... Aşadar, pentru 
că totdeauna putem vesti moartea Domnului, totdeauna putem 
săvârşi Paştele... şi acest praznic de astăzi (= Cincizecimea) se 
poate prăznui în toată vremea, sau mai degrabă este prăznuit în 
toată vremea...” (Ibidem, 454). 

„Am spus că praznic neîncetat este şi Cincizecimea şi 
Paştele şi Epifania” (Ibidem, 463). 

Principala cauză a arătării treptate a adevărului, adică 
a nedescoperirii masive a lui Dumnezeu, se află în faptul 
că, prin căderea sa, omul a ajuns neputincios spre a primi 
adevărul. Deşi firea omenească a fost zidită bună „foarte”, 
ea a rămas necultivată şi răutăţile s-au dezvoltat în ea ca 
nişte spini, nemaifiind în stare să primească teognosia — 
cunoştinţa de Dumnezeu. Trebuia aşadar ca Lucrătorul- 
Ziditorul firii omeneşti să o lucreze, pentru a se descoperi 
„noblețea şi curăția sufletului” în care, prin Sfântul Duh, se va 
oferi deplinătatea adevărului: 


„După cum pământul atunci când este roditor şi gras, dar 
nu este cultivat, odrăsleşte mulți mărăcini, tot astfel şi firea 
noastră, bună fiind datorită Celui ce a făcut-o şi în stare să rodească 
virtutea, a născut necucernicia, întocmai ca pe nişte spini şi pe 
alte buruieni netrebnice, din pricină că nu primise plugul evlaviei, 
nici sămânţa cunoştinței de Dumnezeu. Şi în felul în care fața 
pământului de multe ori nu se vede din pricina mulțimii spinilor 
şi a buruienilor nefolositoare, tot astfel şi noblețea şi curăția sufletului 
nostru nu se arăta până ce | Dumnezeul n-a slobozit focul Duhului şi 

l-a curățit pe acesta şi l-a pregătit ca să ajungă în stare Să primească 
sămânţa cea cerească” (La Cincizecime, Omilia Il 2: PG 50, 467) 
Lucrarea pământului s-a făcut şi ea cu rânduială 
dumnezeiască. Astfel, cu toate că Dumnezeu-Tatăl ar fi putut 
să zidească El făpturile, a făcut aceasta Fiul. Şi cu toate că 
ar fi putut Fiul să descopere oamenilor tot adevărul înainte 
de Cincizecime, a lăsat această lucrare pe seama Duhului 
Sfânt. S-a ţinut această rânduială, adică avem această iconomie, 
deoarece în felul acesta Dumnezeu ne descoperă şi ne 
învaţă treptat „vrednicia” şi „puterea” mai întâi a Fiului şi 
apoi a Duhului. Adică, în felul acesta se descoperă şi se 
învaţă în chip convingător faptul că Dumnezeu cel Unul 
este Treime, aflăm despre ipostasul Tatălui, al Fiului şi al 
Sfântului Duh. Când se descoperă oamenilor că toate trei 
Persoanele lucrează şi fac daruri lumii, devine credibilă şi 
deocinstirea lor, deoființimea lor, „părtăşia vredniciei ”, cu toate 
Acestea că acţionează şi dăruiesc fiecare în mod specific: 


„Fiindcă putea şi El (= Hristos) să lucreze acestea (= câte 
va săvârşi Duhul); dar pentru aceasta îngăduie ca Acela (= Duhul 
Sfânt) să facă minuni, ca să se afle vrednicia Lui. Căci precum 
Tatăl putea să facă cele ce sunt, dar Fiul face aceasta, ca noi să 
aflăm puterea Lui, tot aşa şi aceasta (= adică faptul de a-şi asuma 
Duhul o lucrare)... Căci şi Tatăl poate să lucreze totul, şi Fiul, şi 
Duhul Sfânt. Dar pentru că nimeni nu se îndoieşte în privința 
Tatălui, ci îndoiala era în privinta Fiului şi a Duhului Sfânt, au 
fost luaţi şi El alături în mistagogie?, ca prin faptul că au comună 
dăruirea acelor bunătăți negrăite să învăţăm noi şi faptul că au 


22 În iniţierea noastră în taina lui Dumnezeu (n. tr.). 

comună vrednicia... Deci, după ce despre Tatăl au auzit multe şi 
[după ce] pe Fiul L-au văzut lucrând multe, iar despre Duhul n-au 
ştiut niciodată nimic limpede, lacum Duhul] face minuni şi aduce 
cunoştinta desăvârşită... arată cunoştinţa desăvârşită despre 
Dumnezeu (=cuvintele Domnului că Duhul „va vesti cele ce vor 
fi”)” (La loan, Omilia LXXVIII 3: PG 59, 423-424). 


5. Pregătirea firii omeneşti pentru primirea Sfântului 
Duh şi aducerea jertfei lui Hristos 

Modul specific şi hotărâtor în care Fiul acţionează şi 
săvârşeşte iconomia Sa dumnezeiască este asumarea şi 
îndumnezeirea firii omeneşti, care începe cu Întruparea Sa, 
se împlineşte la Învierea Sa şi se pecetluieşte prin Înălţarea Sa 
la cer. Faptul asumării şi îndumnezeirii firii omeneşti constituie 
procesul sfânt al pregătirii ei, încât ea să devină potrivită, 
să devină curată şi în stare să primească Sfântul Duh, „sfârşitul 
bunătăților”. Folosind imaginile biblice şi expresiile obişnuite 
(tron, Tată, împăcare, cer, dreptate etc.), Hrisostom arată că Hristos, 
prin jertfa Sa pe Cruce pentru oameni — jertfă care se identifică 
cu slava Lui, de vreme ce aceasta înseamnă biruinţă asupra 
morţii — L-a împăcat pe Dumnezeu: pentru că acum, prin 
ascultarea Născătoarei de Dumnezeu, Fiul S-a întrupat şi a 
îndumnezeit firea omenească, fire care prin căderea celor 
întâi-zidiţi, prin îndepărtarea lor de Dumnezeu, l-a făcut — 
şi pe drept — să Se mânie, l-a făcut să-Şi întoarcă faţa de la 
ei, deoarece ei înşişi se lăsaseră în braţele satanei: 

„Căci încă nu era Duh Sfânt, că lisus încă nu Se 
proslăvise”. Pentru că încă nu Se răstignise, zice, nu era Duh 
Sfânt dat în oameni; căci „Se răstignise” înseamnă [acel] „Se 

proslăvise”. Căci chiar dacă lucrul acesta (răstignirea) este din 
firea lui unul de ocară, totuşi, pentru că s-a făcut pentru cei iubiți, 
Hristos îl numeşte slavă. Dar spune-mi, pentru care pricină n-a fost 
dat Duhul înainte de Cruce? Pentru că lumea era în păcate, în 
greşale, în duşmănie şi necinste; pentru că nu se jertfise încă 
Mielul care ridică păcatul lumii. Aşadar, pentru că nu era încă 
Hristos răstignit, nu era făcută încă împăcarea; iar împăcarea 
nefiind încă făcută, pe bună dreptate nici Duhul n-a fost trimis. 
Prin urmare trimiterea Duhului este dovada împăcării. Pentru 
aceasta şi Hristos spune: „Vă este de folos ca Eu să mă duc; că 
dacă nu mă voi duce, Acela nu va veni” (In. 16, 7). Dacă nu mă 
duc, zice Domnul, şi nu voi împăca pe Tatăl, nu vă trimit pe 
Mângâietorul” (La Cincizecime, Omilia 1 3: PG 50, 457). 

„Ati văzut purtare de grijă? Aţi văzut nespusă iubire de 
oameni? Înaintea acestor zile S-a urcat la cer, a luat din nou tronul 
împărătesc, Şi-a luat din nou locul în dreapta Tatălui. Şi azi ne 
hărăzeşte venirea Duhului Sfânt şi, prin El, ne dă nenumăratele 
bunătăţi din ceruri” (La Cincizecime, Omilia II 1: PG 50, 463). 


Jertfa pe Cruce duce la „împăcarea ” lui Dumnezeu-Tatăl, 
pentru că omul, prin intermediul jertfei aduse a Fiului, 
devine iarăşi curat şi, pentru aceasta, pregătit să primească 
înlăuntrul său prezenţa Sfântului Duh: 

„Căci atunci când (= Domnul) i-a curățit pe ei (= pe Apostoli) 
prin jertfă, atunci a venit peste ei Duhul cel Sfânt. Şi pentru ce 
oare atunci când (= lisus) era cu ei [Duhul] nu venea? Pentru că 
încă nu era jertfa adusă. Dar, după ce păcatul s-a dezlegat şi ei erau 
trimişi spre primejdii şi se dezbrăcau lpregătindu-se] pentru lupte, 

trebuta să vină Cel ce îi unge" (La loan, Omilia LXXV 1: PG 59, 404). 


Însă aducerea jertfei Fiului nu constă numai în faptul 
că s-a săvârşit jertfa, adică nu avem numai moartea pe 
cruce, ci şi în urcarea (firea este „înălțată”), în apropierea, în 
ducerea sus, la Dumnezeu Tatăl, a firii omeneşti pe care a 
luat-o Fiul în ipostasul Său. Cel „adus”, „oferit”, Hristos, are 
în ipostasul Său „pârga firii noastre” (PG 50, 461). Adică firea 
omului luată de Fiul şi îndumnezeită „s-a suit” la ceruri, a 
fost ridicată la cer (Anaforaua dumnezeieştii Euharistii are 
ca model anaforaua, aducerea jertfei lui Hristos către Dumnezeu 
Tatăl). Această aducere ca jertfă (rrpoogopă) aduce „împăcarea” 
Tatălui. lar certitudinea împăcării o dă şi o constituie trimiterea 
Sfântului Duh la Cincizecime. Însă aici „împăcare” înseamnă Că, 
aducând Fiul curăţită firea omenească, Dumnezeu Tatăl s-a 
împăcat într-un anumit mod cu ea şi i-a dat iarăşi daruri 
dumnezeieşti, de data aceasta mai multe. Rațiunea împăcării 
se află în aceea că firea omenească oferită acum Lui este una 
care crede în Dumnezeu, nu una care se răzvrăteşte 
împotriva Lui. De aceea i se şi dau daruri dumnezeieşti, ca 
răspuns la credinţa ei, la încrederea ei în Dumnezeu: 


„Căci El (= Domnul) a suit la ceruri începătura, luând ceea 
ce este al nostru” (La Fapte, Omilia IV 1: PG 60, 41). 

„Căci şi firea noastră mai înainte cu zece zile (= la Înălțarea 
Domnului) s-a suit pe tronul cel împărătesc, şi Duhul Sfânt s-a 
pogorât astăzi (= la Cincizecime) la firea noastră. Domnul a urcat 
pârga noastră şi Duhul cel Sfânt S-a pogorât” (La Cincizecime, 
Omilia 1 3: PG 50, 456). 


5 Imaginea arenei, în care luptătorii erau unşi înainte de luptă (n. ir.). 

„Căci, ca să nu se îndoiască nimeni şi să stea nedumerit 
zicând: Ce oare a făcut Hristos după ce S-a înălțat? Oare L-a 
împăcat pe Tatăl? Oare L-a făcut milostiv? Voind [Hristos] să ne 
arate că L-a împăcat pe El (= pe Tatăl) cu firea noastră, ne-a 
trimis îndată darurile împăcării (= adică pe Sfântul Duh)... Noi 
am trimis credinţă şi am primit daruri duhovniceşti; am trimis 
ascultare şi am primit îndreptare” (Ibidem). 


Iar trupul, umanitatea pe care Cuvântul dumnezeiesc 
a luat-o şi în cele din urmă a adus-o Tatălui prin Înălţarea 
Lui, nu va mai fi lepădată niciodată, Cuvântul o va avea 
„totdeauna cu El” (PG 59, 80 şi PG 56, 385/6). 

Luarea şi urcarea-ridicarea „pârgii” firii omeneşti 
constituie nu numai hotarul trimiterii Sfântului Duh, ci şi 
ultima rațiune a certitudinii noastre că toți oamenii pot, 
eliberaţi de frică şi de moarte, să se desfăteze de bunătăţile 
împărăției lui Dumnezeu: 

„De aceea nu mă mai tem, pentru că pârga noastră sus şade. 
De aceea chiar dacă mi-ar vorbi cineva de alte chinuri şi pedepse, 
nu mă tem. Sau, mai bine spus, mă tem, dar nu deznădăjduiesc 
de mântuirea mea. Căci dacă Dumnezeu n-ar fi rânduit bunătăti 
mari pentru neamul nostru, n-ar fi luat sus pârga noastră, ... 
Acum însă, când vom voi să vedem noblețea noastră, ne uităm în 
sus, la cer, la însuşi tronul împărătesc, căci acolo şade pârga 
noastră” (La Cincizecime, Omilia 1 5: PG 50, 461. Vezi şi La 
Înălțare 16: PG 52, 789. La 1 Tim., Omilia XV 4: PG 62, 586). 


Ultima parte a fragmentului de mai sus constituie o 
fixare a criteriului absolut al antropologiei creştine. Noblețea 
omului, nivelul cel mai înalt al însuşirilor pe care credinciosul 
poate şi trebuie să le dobândească, se află pe tronul 

împărătesc, este umanitatea îndumnezeită a Domnului. Cu 
aceasta se măsoară tot ceea ce realizează omul pe pământ, 
ea constituie perspectiva credinciosului şi ea devine 
mobilul şi sursa de îmbărbătare pentru lupta duhovnicească 
de aici. Frica şi greutăţile credinciosului în procesul de 
asemănare a sa cu „pârga“ sa, cu firea omenească îndumnezeită 
a Domnului, îl chinuie pe credincios, dar el diferă de omul 
din afara Bisericii, pentru că nu deznădăjduieşte. Credinciosul 
este în zbatere, dar nu devine tragic, de vreme ce el depăşeşte 
impasul limitelor sale umane sau ale nihilismului. 


6. Nostalgia ucenicilor după prezenţa ipostatică a lui 
Dumnezeu. 

Am văzut mai devreme motivaţia teologică adâncă 
pentru care Cincizecimea trebuia să fie precedată de întruparea, 
răstignirea, învierea şi înălţarea Domnului. Hrisostom merge 
mai departe şi în această motivaţie specializată, practică, 
anume pentru care pricină trebuiau să treacă zece zile între 
Înălţare şi Cincizecime (PG 50, 456). lar această motivaţie se 
leagă nu de ce anume ar fi făcut Domnul cel înălțat în 
această perioadă, ci de conştientizarea de către Apostoli- 
ucenici a lipsei Domnului şi a urmărilor acesteia. Atâta vreme 
cât îl aveau pe Domnul între ei, Apostolii aveau mângâiere, 
aveau Mângâietor, chiar şi în perioada dintre Înviere şi 
Înălţare. Când, după Înălţare, le-a lipsit „prezența” ipostatică 
a lui Dumnezeu, ei au simţit o tristeţe adâncă, o incertitudine 
şi în primul rând o nostalgie — dorul prezenţei dumnezeieşti, 
prezenţă pe care, de altfel, Hristos le-o făgăduise, dar pe care 
încă nu o înțelegeau şi, bineînţeles, nici nu o cunoşteau ca 

ipostatică. În fine, lipsa lui Dumnezeu de lângă ei i-a pregătit 
duhovniceşte, i-a „galvanizat”, i-a ajutat să conştientizeze şi 
să preţuiască semnificaţia prezenţei lui Hristos dăruită lor şi, 
deci, nevoia unei alte prezenţe, care va fi, desigur, „Celălalt 
Mângâietor”, Cel care îi va mângâia la fel cum i-a mângâiat şi 
încurajat Hristos în timpul prezenţei Sale pe pământ: 

„Este nevoie, însă, să spun iubirii voastre pentru care 
pricină Domnul nu ne-a dăruit îndată după înălțarea Sa pe 
pricinuitorul unor atât de mari bunătăți, ci a lăsat să se scurgă 
mai întâi câteva zile, ca ucenicii să rămână singuri, şi apoi a 
trimis harul Duhului... cel sănătos, care are un corp plin de vlagă, 
nu simte, nici nu poate şti bine cât de mari bunătăţi i-a dăruit 
sănătatea, dacă n-ar face experiența bolii atunci când vine peste 
el slăbiciunea; tot astfel, cel care se bucură de lumina zilei n-ar 
admira după cuviinţă lumina, dacă n-ar face experiența întunecimii 
nopții... de aceea | Dumnezeu] a îngăduit să fie despărțiți, pentru 
putin timp, de puterea celui care îi ajuta, ca să cunoască atunci 
când vor fi singuri cât de mult le dăruia prezența bunătății Lui 
şi, cunoscând mai bine bunătățile trecute, să primească cu mai 
mare râvnă dăruirea Mângâietorului. Când erau întristați, i-a 
mângâiat; când erau posomorâți şi plini de tristețe din pricina 
despărțirii de dascăl, i-a luminat cu lumina Sa proprie, şi, fiind 
aproape doborâți, i-a sculat, a împrăştiat norul supărării şi a 
risipit nedumerirea” (La Cincizecime, Omilia [1 2: PG 50, 466-467). 

„De aceea [abia] atunci (= la Cincizecime) primesc ei (= Apostolii) 
Duhul, atunci când îşi dovedesc propria virtute. Au învățat şi 
slăbiciunea omenească de care pătimeau. Au învăţat că nu de la 
sine au reuşit acestea. Aşa şi Saul, când a avut mai întâi mărturie 
că este bun, atunci a luat Duhul” (La Fapte, Omilia IV 2: PG 60, 44). 

„Când (= Apostolii) stăruie în rugăciune, când au 
dragoste, atunci vine Duhul” (Ibidem, 43). 

„Şi pentru care pricină Duhul nu vine îndată după Înviere? 
Pentru ca, fiind ei în mare dor de EL, cu multă multumire vor 
primi aceasta. Căci câtă vreme era Hristos cu ei, nu erau în strâmtorare. 
Şi, pentru că El a plecat, fiind dezgoliți şi în mare frică, cu multă 
osârdie aveau să primească aceasta” (La loan, Omilia LXXIV 1: 
PG 59, 404). 


În Omiliile sale exegetice la Evanghelia după Ioan, 
Sfântul loan Hrisostom abordează din nou subiectul, 
pornind de la cuvintele Domnului că Sfântul Duh „vă va 
călăuzi pe voi (= pe ucenici) la tot adevărul” (In. 16, 13). Aici el 
explică de ce ucenicii, prin prezenţa-venirea Duhului ucenicii 
„mai mari [lucruri] aveau să facă” (PG 59, 423), de ce aveau să 
săvârşească mai multe decât cele pe care le văzuseră cât 
timp aveau de faţă pe Fiul. Şi aminteşte ca rațiune faptul că 
ucenicii erau nedesăvârşiți câtă vreme nu văzuseră învierea 
lui Hristos, adăugând şi faptul că ei Îl priveau pe Fiul mai 
ales ca om, deoarece, „din pricina faptului că era îmbrăcat cu 
trup”, nu L-ar fi crezut dacă le descoperea mai multe. Şi nici 
Fiul nu voia ca oamenii de atunci să creadă că EI se înalţă 
pe Sine („pentru ca să nu grăiască slavă despre EL”), fapt pe care 
iudeii l-ar fi înţeles greşit şi s-ar fi mâniat şi mai mult (Ibidem). 

În cadrul iconomiei şi a pregătirii ucenicilor înţelege 
Hrisostom şi lucrarea Domnului, care, imediat după 
Învierea Sa („fiind deci seară în ziua aceea, una a sâmbetelor”: 
In. 20, 19) „a suflat asupra lor” şi a zis ucenicilor „luaţi Duh 
Sfânt” (In. 20, 22). Nu atunci a fost momentul în care au 
primit Duhul, nu atunci „a venit” Duhul, ci în felul acesta i- 

a avertizat, i-a pregătit pe ucenici. A lucrat în aşa fel încât 
ucenicii să se facă primitori ai Duhului la Cincizecime: 

„Ca primitori să-i facă (= pe ucenici) şi ca să fie destoinici 
spre primirea | Duhului] (La Fapte, Omilia I 5: PG 60, 20). 


7. „Vremea venirii” Sfântului Duh - „împărţirea” 
dumnezeieştii iconomii 

Contextul în care se mişca Hrisostom era influenţat de 
concepţiile pnevmatomahe, care au apărut la sfârşitul 
deceniului 350 în Egipt, dar s-au răspândit larg în spaţiul 
Asiei Mici şi în Constantinopol, neocolind nici Antiohia. 
Acest lucru era de la sine înţeles, dat fiind faptul că aproape 
de prin anul 320 Antiohia era un centru foarte important de 
prelucrare teologică, în care se făceau cunoscute tot felul de 
tendinţe şi abateri, fie de către factori locali şi învecinaţi, fie 
prin intermediul adepților anumitor învățături, care trăiau 
şi activau în alte regiuni ale imperiului roman şi mai ales 
ale părţii lui de răsărit. 

Acesta este motivul pentru care Hrisostom, plecând 
de la datele biblice despre Cincizecime şi de la cuvintele 
Domnului despre Sfântul Duh, trece la analize şi adânciri 
ale subiectului, pentru a accentua, printre altele, „prezența- 
venirea“ ipostatică a Duhului la Cincizecime. Aici nu este 
vorba despre „dăruirea“ harului, despre vreo însuflare şi 
iluminare extraordinară, ci despre prezenţa adevărată, 
ipostatică, la fel cum a fost prezenţa Fiului, pe Care Îl 
auzeau şi de a Cărui realitate nu se îndoiau. 

Cuvintele (= făgăduinţa) Domnului „voi ruga pe Tatăl şi 
alt Mângâietor vă va da vouă” (In. 14, 16) sunt expuse pentru 

a diferenţia limpede Ipostasul Duhului de Ipostasul Fiului, 
de vreme ce primul este „altul“, adică un alt Ipostas. Prin 
cuvintele „voi ruga pe Tatăl” Hristos subliniază, arată 
„vremea prezenţei” (PG 59, 404), că Sfântul Duh are o epocă 
(vreme) specială pentru venirea Sa şi pentru lucrarea Sa. 
Duhul este caracterizat ca „alt Mângâietor” (adică tot aşa 
cum Mângâietor era şi Fiul), ca să arate că şi Acesta are 
fiinţa (ousia) pe care o are Fiul: 


„+.-Duhul a venit la noi. Căci aşa cum Unul-Născut Fiul 
lui Dumnezeu este cu oamenii cei credincioşi, tot aşa şi Duhul 
lui Dumnezeu.” (La Cincizecime, Omilia | 1: PG 50, 454). 

„Căci pentru că încă necunoscându-L |pe Domnul ucenicii], 
era de înteles ca ei să caute foarte tare acea împreună-petrecere cu 
El, cuvintele Lui, prezenta Lui în trup, şi să nu primească nici o 
mângâiere când nu era de faţă. Ce zice? „Voi ruga pe Tatăl şi alt 
Mângâietor vă va da vouă” (In. 14, 16), adică „altul“ ca Mine. 
Să se ruşineze şi cei ce sunt bolnavi de [învățăturile] lui Sabelie 
şi cei care nu au opinia (60&a) cuvenită despre Duhul... Căci spunând 
despre el „altul“, arată diferenta ipostasului Lui, iar spunând despre 
El „Mângâietor”, larată] înrudirea ființei” (La loan, Omilia 
LXXV 1: PG 59, 404). 


Trebuia însă să se explice ucenicilor, care se obişnuiseră 
cu prezenţa trupească a Fiului şi vor fi aşteptat pe „celălalt 
Mângâietor” în trup, că Sfântul Duh, celălalt Mângâietor, îşi 
va arăta prezenţa într-un mod diferit. Oamenii nu Îl vor 
vedea, aşa cum L-au văzut pe Fiul cu ochii lor trupeşti. Deci 
nu va veni precum Fiul. Venirea Lui va însemna sălăşluirea 
în sufletele ucenicilor şi ale credincioşilor în general, în timp ce 
necredincioşii („lumea”) nu vor putea să-L primească şi, 

bineînţeles, nu-L vor putea vedea: „lumea nu-L vede pe El” 
(In. 14, 17). Nici credincioşii nu-L văd pe Sfântul Duh cu 
ochii lor trupeşti, dar simt prezența-sălăşluirea Lui în 
duhul lor, în sufletul lor: 


„Şi, pentru ca nu cumva auzind Mângâietor (= de la 
Domnul) (= ucenicii) să bănuiască iarăşi o altă întrupare şi să 
aştepte să-L vadă cu ochii, [Hristos,] îndreptându-i, zice: „lumea 
nu poate să-L primească, pentru că nu-L vede” (In. 14, 17). Căci 
El nu va fi împreună cu voi aşa cum sunt Eu, ci va locui chiar în 
sufletele voastre. Căci aceasta înseamnă „în voi va fi” (În. 14, 
17)” (La In., Omilia LXXV 1: PG 59, 404. Vezi şi 405). 


Hrisostom explică Ipostasul distinct al Fiului şi al 
Duhului, dar şi modul diferit al prezenţei Lor în lume, 
analizând pentru ascultători şi particularul activităţii celor 
trei Ipostasuri dumnezeieşti. Dumnezeu şi Domn sunt şi 
Tatăl şi Fiul şi Sfântul Duh, de vreme ce au comună fiinţa 
şi, deci, comune lucrările. Însă „darurile “, harismele, activitatea 
lui Dumnezeu pentru mântuirea omului, adică iconomia 
dumnezeiască, „sunt împărțite” de fiecare ipostas. „Darurile” 
dumnezeieşti de la Cincizecime şi după aceea „le împarte” 
Duhul, Care şi El este Domn. Aşadar, Ipostasurile dumnezeieşti 
deofiinţă, cu toate că au în comun lucrările dumnezeieşti, 
le deservesc pe acestea, le împart în mod ipostatic, fiecare 
din Ele în trei epoci ale iconomiei dumnezeieşti: Tatăl în 
epoca Vechiului Testament, Fiul în epoca Noului Testament 
şi Duhul în epoca Bisericii istorice de la Cincizecime şi după. 
Astfel, deci, Hrisostom încearcă să prezinte particularitatea 
iconomiei Sfântului Duh, cum anume Acesta „împarte” 
iconomia dumnezeiască: 

„.„.Domnul a suit (= la cer prin Înălțarea Sa) pârga noastră 
şi a coborât Duhul cel Sfânt. Alt Domn (= Sfântul Duh) împărțind 
aceste daruri (= ale Cincizecimii); căci şi Duhul este Domn. Şi 
împărțeau iconomia cea pentru noi Tatăl şi Fiul şi Sfântul Duh” 
(La Cincizecime, Omilia 1 1: PG 50, 456). 

Acestea au început însă odată cu Cincizecimea, care 
din acest motiv trebuie înțeleasă în adâncul ei. 


8. Evenimentul Cincizecimii 

„Astăzi ni se dăruieşte venirea Duhului celui Sfânt...” (La 
Cincizecime, Omilia Il 1: PG 50, 463). 

Hrisostom insistă asupra însemnătăţii decisive a 
Cincizecimii şi comentează mai întâi evenimentul în sine, 
aşa cum îl reţine Evanghelistul Luca în al doilea capitol al 
cărţii Faptelor, pentru a sublinia după aceea rezultatele 
„venirii“ Duhului. Şi evaluarea acestor rezultate se realizează 
mai bine atunci când sunt remarcate diferenţele dintre 
activitatea Sfântului Duh din epoca Vechiului Testament şi 
cea la Cincizecime încolo. Teologul care va înţelege această 
diferență şi, bineînţeles, acest specific, modul, lărgimea şi 
adâncimea activităţii Sfântului Duh în sânurile Bisericii, 
numai acesta poate intra în climatul duhovnicesc al Bisericii. 
De aceea, Hrisostom stăruie şi explică în diferite moduri 
faptul că toate cele cuprinse în cartea Faptelor sunt o parte 
a celor pe care le-a grăit şi le-a făcut Duhul în Biserică: 

„Deci Evangheliile sunt istoria celor pe care le-a făcut şi le-a 


grăit Hristos; iar Faptele (= sunt o istorie) a celor pe care celălalt 
Mângâietor le-a spus şi le-a făcut” (La Fapte, Omilia 15: PG 60, 21). 

Evenimentul Cincizecimii a fost însoţit de câteva 
fenomene care semănau cu cele naturale, fără să fie însă. 
Din cer s-a auzit „sunet ca de suflare de vifor ce vine repede” 
(FA 2,2). Nu era însă un vânt fizic, după cum nu erau fizice nici 
limbile de foc („s-au arătat lor împărțite limbi ca de foc şi a şezut 
câte una pe fiecare dintre ei”, v. 3) ceea ce ei au văzut ca limbi: 


„foarte bine se adaugă pretutindeni „ca”, ca să nu socoteşti 
nimic sensibil despre Duhul. Ca un foc, zice, şi ca o suflare. Deci nu era 
simplu un vânt revărsat în văzduh” (La Fapte, Omilia IV 1: PG 60, 43). 


Ceva echivalent s-a întâmplat şi la botezul lui Hristos 
în Iordan (Mt. 3, 16), atunci când trebuia ca Duhul să Se facă 
cunoscut lui loan Botezătorul — numai atunci, la Iordan — El 
a şezut El pe capul lui Hristos „în chip de porumbel” (PG 
60, 43), nu ca un porumbel adevărat. 

Semnele Cincizecimii simţite ca fenomen au folosit 
pentru a provoca interesul, pentru a convinge mulţimea de 
iudei adunată acolo că se întâmplă ceva extraordinar şi 
minunat cu ucenicii lui lisus. Limbile „de foc” nu au şezut 
numai pe cei doisprezece Apostoli, ci şi pe cei o sută 
douăzeci (Ibidem), deci peste un număr mare de ucenici 
prezenţi. De aceea şi Petru, imediat după apariţia limbilor 
de foc, vorbind şi în numele celorlalţi Apostoli (care „îi 
îngăduie lui [să facă] orația”: PG 60, 46), a amintit prorocia lui 
Ioil: „voi vărsa din Duhul Meu peste tot trupul“ (2, 28). Prin 
urmare, venirea Duhului nu a fost numai pentru Apostoli, 
ci şi pentru toţi câţi erau adunaţi în ceasul acela în numele 
lui Hristos. Însă Cincizecimea, care înseamnă atât venirea 
Sfântului Duh, cât şi evenimentul extraordinar al vorbirii 
în limbi, s-a întâmplat concomitent şi pentru păgâni şi 

pentru iudei, care se înspăimântau acum şi ei, şi care, 
alături de cei deja credincioşi, erau datori să conştientizeze 
faptul că Sfântul Duh, prin urmare Cincizecimea, priveşte 
întreaga lume (La Fapte, Omilia XXIV 1: PG 60, 183). 

Sunetul care s-a auzit i-a surprins pe toţi, iar focul „a 
şezut pe fiecare” dintre cei „o sută douăzeci”. Verbul „a şezut” 
este un indicator al faptului că a rămas şi s-a sălăşluit 
permanent şi statornic în cei o sută douăzeci de ucenici. De 
aceea ei nu au primit numai un simplu har, ci „s-au umplut 
toți (= nu numai cei 12) de Duh Sfânt” (FA 2, 4) şi în scurt timp 
au început să vorbească limbi străine, manifestare care este 
o consecinţă a faptului că „s-au umplut”: 


„Şi 'a şezut câte una pe fiecare dintre ei', adică a rămas la ei, 
s-a odihnit peste ei. Căci „a şedea” este arătător al nemişcării/înțepenirii 
şi al faptului de a rămâne. Deci ce? Oare numai peste cei doisprezece 
a venit? Deloc. Ci şi peste cei o sută douăzeci ... Nu primesc alt 
semn, ci mai întâi pe acesta („faptul de a grăi în alte limbi”); 
străin era [semnul] şi nu era trebuință de alt semn... Nu în chip 
simplu au luat harul Duhului, ci s-au umplut. „Şi au început să 
vorbească în alte limbi, precum le dădea Duhul a grăi”. Nu ar fi 
spus „toți” — fiind şi Apostolii acolo — decât dacă şi ceilalți ar fi 
fost părtaşi...” (La Fapte, Omilia IV 1: PG 60, 43). 

Luca notează că fenomenul care semăna cu un vânt 
puternic („suflare” — rwvon) (FA 2, 2) „a umplut toată casa unde 
erau aşezaţi” ucenicii. lar Hrisostom arată că verbul „a umplut” 
a fost folosit pentru a sublinia îmbelşugarea şi pentru ca 
Cincizecimea să fie înţeleasă ca izvorul şi colimvitra Duhului. 
Astfel de fenomene n-au existat în Vechiul Testament (PG 
60, 44). Hrisostom încearcă să arate în multe feluri că prin 

Cincizecime, adică prin prezenţa ipostatică (PG 59, 405), nu 
avem în mod simplu harul Duhului, ci pe Însuşi Sfântul 
Duh. Prin urmare şi modul activităţii Lui este deosebit şi 
intensitatea este infinit mai mare. Însă dovedirea acestui 
fapt, din cauză că Duhul nu este vizibil, devine dificilă. 
Astfel, pornind de la relatarea evanghelistului Luca, potrivit 
căreia „suflarea“ (vântul) „a umplut” casa în care erau ucenicii 
Domnului, şi limbile de foc au şezut pe capetele lor, 
Hrisostom intră în adâncul iconomiei dumnezeieşti şi 
dezvăluie modul radical diferit de a acţiona al Duhului în 
Biserică. Ucenicii, aşadar, n-au primit un har, ci s-au prefăcut 
în „izvor al Duhului”, astfel încât să dăruiască har, aşa cum 
o făclie aprinde alte făclii fără ca focul ei să scadă: 


„+..Ca în cazul focului, Icând] oricâte făclii ar vrea cineva să 
aprindă, focul nu scade defel; tot aşa şi cu Apostolii s-a întâmplat 
atunci. Căci prin foc nu numai că s-a arătat bogăția harului, ci şi 
fiecare a luat izvorul Duhului. Deci, la fost] aşa cum a zis şi El 
(= Domnul, In. 4, 14) că izvor de apă curgătoare spre viaţă veşnică 
vor avea cei ce vor crede în El” (La Fapte, Omilia IV 2: PG 60, 45). 

„Căci cu venirea Duhului deja s-au transformat” ucenicii 
(ibidem, 46). 

„Suflarea” care a intrat a devenit un fel de colimvitră 
a apei vii (ibidem, 44), adică sursă al puterii duhovniceşti cu 
care acționau ucenicii. În cazul ucenicilor-Apostolilor, Sfântul 
Duh intră şi se aşează în mintea lor, de unde „izvorăşte” ca 
un izvor nesecat, lucrează fără întrerupere, de vreme ce, 
„fiind viu”, lucrează neîncetat, „pururea“: 

„Şi "vie? zice lfaptului] de a lucra pururea. Căci harul 
Duhului, când intră şi se statorniceşte în cuget, izvorăşte mai 
vârtos decât tot izvorul şi nu se întrerupe, nici nu se goleşte, nici 
nu se opreşte. Deci arătând asemenea şi faptul că nu e lipsită de 
nimic dăruirea... [Domnull a numit-o izvor şi râuri” (La In., 
Omilia LI 1: 59, 284). 


9. Venirea Duhului şi puterea ucenicilor 

Toate acestea arată diferenţa de mărime şi întindere, 
am putea spune, între activitatea Duhului în Vechiul Testament 
şi activitatea Sa în Biserică. 


„De multe ori, aşadar, multe bunătăți s-au pogorât din cer 
pe pământ întregului neam al oamenilor; iar cele de astăzi nu s- 
au pogorât niciodată mai înainte de aceasta [= zi]” (La Cincizecime, 
Omilia 1 2: PG 50, 455). 


Însă diferenţa de mărime are o rațiune solidă, care 
devine şi termen ermineutic al pnevmatologiei. Această 
rațiune este văzută de Hrisostom în faptul că, începând cu 
Cincizecimea, ucenicii au luat „putere” (££ovoia), nu harul 
Duhului la modul simplu. Înainte de Cincizecime, chiar 
dacă rar, Apostolii scoteau dracii. Acest lucru se făcea cu 
„puterea” lui Hristos, în timp ce acum „4 venit” la ei Duhul 
şi de aceea fac minuni (Ibidem). În epoca „venirii/parusiei 
Duhului” Biserica are „putere” să transmită harul. În timp 
ce prorocii, care aveau în mod simplu harul Duhului, nu 
puteau să-l transmită. Şi, bineînţeles, în timp ce în Vechiul 
Testament s-a dat harul Duhului, acţiunea lui a fost limitată 


2 Din expresia vâcuQ Civ — apă vie (In. 4, 10) 

şi întreruptă din cauza nevredniciei oamenilor şi pentru că 
încă nu se împlinise nici lucrarea lui Hristos, nici pogorârea 
Sfântului Duh, astfel încât nevrednicia să fie tămăduită: 


„Căci Apostolii scoteau (= diavolii) nu cu Duhul, ci cu 
puterea cea de la El (= de la Hristos)... lar când (= Hristos) i-a 
trimis, nu a spus „le-a dat lor Duh Sfânt”, ci „le-a dat lor putere, 
zicând: pe leproşi curățiţi...” (= adică puteau să facă minuni) (ME. 
10, 1 şi 8)... că şi cei vechi (= prorocii), având şi ei Duhul, altora 
nu-l dădeau/transmiteau, pe când Apostolii au umplut (= de 
Duhul) multimi nenumărate. Deci, pentru că aveau să primească 
acest har, care încă nu fusese dat, pentru aceasta zice: „căci încă 
nu era Duh Sfânt”... adică [nu era] dat, de vreme ce „lisus încă 
nu Se proslăvise” (In. 7, 39), slavă numind [aici] crucea” (La 
Ioan, Omilia LI 1-2: PG 59, 284). 


Pentru că în general nu este înţeleasă de cei mai mulţi 
„vremea”, „kairos"-ul Duhului, diferenţa radicală între „prezența“ 
Sa ipostatică şi activitatea Sa de dinainte de Cincizecime, 
Hrisostom face referire demonstrativ la cazurile de lucrare 
a Duhului în Proroci. Astfel aminteşte de lezechiel, căruia i 
s-a dat să înghită „capul cărții” (lez. 3, 3), astfel încât să poată 
să vorbească, şi de Ieremia, pe a cărui gură Dumnezeu a dat 
cuvântul Său (ler. 1, 9). Şi în rug se arată foc, dar nu pentru 
a fi umplut Moise de Duh, ci pentru a primi chemarea lui 
Dumnezeu (PG 60, 44). Acestea şi alte situaţii arată că 
Dumnezeu în general (şi Duhul în particular) lucra în 
Vechiul Testament „în afară” (E&wrepikă) (chiar dacă 
formularea aceasta nu este exactă), prin „pilde“, cum spune 
Hrisostom. Oricum, el aminteşte aceste situaţii pentru a 
sublinia faptul că în ele nu avem foc şi sălăşluirea Duhului 

înăuntrul sufletelor. Avem har, dar nu venirea/prezenţa 
Duhului. Se dăruieşte har, dar nu „putere“. 

Venirea Duhului şi puterea dată ucenicilor se înțelege 
dacă ne gândim la Tainele pe care preotul le săvârşeşte în 
Biserică începând cu Cincizecimea. În timpul săvârşirii Tainelor 
preotul are în mod real „putere” să Îl cheme pe Duhul, Care 
intervine întotdeauna, fără excepţie. Vine totdeauna, de 
exemplu, în momentul Anaforalei la Dumnezeiasca Liturghie 
şi în felul acesta pâinea şi vinul devin totdeauna Trupul şi 
Sângele Domnului. Aceasta „putere”, ca şi iertarea păcatelor 
(„a ierta păcatele”), era de neconceput în epoca Vechiului 
Testament, când, aşa cum a spus Hrisostom mai sus, 
prorocii nu puteau transmite harul. 

Pentru a arăta ce s-a întâmplat mai exact în vremea 
Cincizecimii Hrisostom foloseşte formulări radicale. Astfel, 
spune că Sfântul Duh — nu harul simplu, nu lucrarea Lui — ,...S-a 
pogorât astăzi la firea noastră” (La Cincizecime, Omilia 1 2: PG 50, 456). 

Cu alte cuvinte, avem în om „parusia-prezența”, deci 
venirea ipostatică a Duhului, motiv pentru care omul se 
poate reîntocmi (HETAOTOLXEuoOei35): 


„Căci prin venirea Duhului loamenii] s-au prefăcut 
(ueraokxevăoOnoav2) deja şi au fost mai presus de toate cele 
trupeşti. Că unde vine Duhul cel Sfânt, [vase] de aur în loc [vase] 
de lut se lucrează” (La Fapte, Omilia IV 3: PG 60, 46). 


Desigur, această transformare („ueTaoxevăoOnoav”) 
nu înseamnă schimbarea firii omului. Inseamnă cea mai 


%5 A preface ceva dizolvând şi compunând în alt fel elementele lui 
constitutive (n. tr). 
% A preface, reforma ceva în altfel (n. tr.). 

lăuntrică schimbare duhovnicească a gândirii şi a vieţuirii. 
Şi deşi firea omenească se păstrează, oamenii devin îngeri: 
„prin darul Acestuia (= al Sfântului Duh, Care are aceeaşi 
„fiintă” şi „stăpânie” cu Tatăl şi cu Fiul) ne-am făcut din oameni 
îngeri, noi, cei ce alergăm în har, nu schimbându-ne firea, ci — ceea 
ce este cu mult mai minunat — rămânând în firea cea omenească, 
arătăm viețuirea îngerilor ” (La Cincizecime, Omilia Il 1: PG 50, 464). 
Aşa cum focul în mâinile artistului preschimbă lutul 
şi, din materie fără formă şi risipită, se lucrează „vase de lut” 
şi obiecte cu forme frumoase, tot aşa în multe feluri Sfântul 
Duh îi lucrează pe oameni, făcându-i făptură nouă. Atunci 
oamenii „rămânând în fire, s-au făcut îngeri prin voia liberă” (ibidem, 
455). Radicalul şi realismul activităţii Duhului Hrisostom le 
aseamănă cu soarele, care îndată ce apare alungă întunericul: 


„Căci după cum atunci când se arată soarele întunericul se 
alungă... ” (Ibidem). 


10. Darurile Duhului 

Primul dar al Duhul îl constituie credinţa, pe care se 
fundamentează toată viaţa Bisericii. Acest dar este un fapt 
continuu. Adică Sfântul Duh a lucrat nu numai în a cincizecea 
zi de la Învierea Domnului, ci lucrează şi va lucra pe toată durata 
istoriei. Credinţa pe care o are sau pe care o va avea un mădular 
al Bisericii este întotdeauna un dar al Duhului. Până şi rugăciunea 
credinciosului este posibilă numai prin intervenţia Duhului. 
EI îl insuflă pe credincios să se roage, după ce a sădit mai 
întâi în sufletul lui adevărul lui Dumnezeu-Tată! şi al Fiului: 


„Dacă n-ar fi Duh Sfânt, n-am putea să spunem Domn este 
Iisus... Dacă n-ar fi fost Duh Sfânt, n-am fi putut noi, cei credincioşi, 


GÂNDIREA TEOLOGICĂ A SFÂNTULUI IOAN HRISOSTOM 157 


să-L rugăm pe Dumnezeu... când vei chema pe Tatăl, aminteşte-ți 
că te-ai învrednicit să-L numeşti astfel pentru că Duhul îti mişcă 
sufletul. Dacă n-ar fi Duhul, n-ar fi în Biserică cuvântul 
înțelepciunii şi al cunoştinței: „Căci unuia se dă prin Duhul 
cuvântul înțelepciunii, iar altuia cuvântul cunoştinței” (1 Cor. 
12, 8). Dacă n-ar fi Duhul Sfânt, păstori şi dascăli în Biserică n-ar 
fi” (La Cincizecime, Omilia 1 4: PG 50, 458). 

Acelaşi lucru este valabil pentru cuvântul şi cunoaşterea 
pe care o au învățătorii Bisericii, de vreme ce cuvântul şi 
această cunoaştere privesc adevărul dumnezeiesc, pe care 
credinciosul îl cunoaşte numai prin descoperire. În Biserica 
din toate veacurile credincioşii au de la Duhul tot felul de 
daruri duhovniceşti şi, desigur, „darul descoperirilor”. Tot 
ceea ce se face pentru mântuirea omului se datorează Duhului. 


„Căci, spune-mi, ce anume din cele ce privesc mântuirea noastră 
nu este rânduit prin Duhul?” (La Cincizecime, Omilia II 1: PG 50, 463) 


Foarte grăitor, comentând Epistola către Evrei, în 
Omilia a XVI-a, Hrisostom arată fără ocolişuri şi conştient 
că toate cele pe care le analizează şi le explică ascultătorilor 
săi se datorează Sfântului Duh. 


„Căci cele spuse nu sunt ale noastre, ci ale dumnezeiescului 
Duh” (PG 63, 131). 

În general, Biserica Însăşi există şi se înfăptuieşte 
deoarece există şi lucrează Duhul. Acesta, de exemplu, 
lucrează prin preoţi Dumnezeiasca Euharistie, jertfa care 
nu este „izbânda“ sau „reuşita“ „firii omeneşti”, ci a harului 
Sfântului Duh, Care „se poartă-n zbor” (Ebinrarau) tainic 
peste cinstitele daruri şi le „lucrează jertfă” (PG 50, 459). 

„Dacă Duhul n-ar fi venit, nu s-ar fi constituit Biserica. lar 
dacă s-a constituit, vădit este că Duhul a venit” (La Cincizecime, 
Omilia 1 4: PG 50, 459). 

„+. prin Duhul cel Sfânt vedem soboare de preoți, avem cete 
de învățători. Din izvorul acesta curg darurile descoperirilor şi 
harurile vindecărilor. Şi toate celelalte, cu câte se împodobeşte de 
obicei Biserica, de aici îşi au dăruirea” (La Cincizecime, Omilia 
II 1: PG 50, 464). 

Rolul determinant al Sfântului Duh, Care îl uneşte pe 
om cu Hristos, Hrisostom îl exprimă şi prin observaţia sa 
că omul nu poate să se mântuiască prin lucrarea îngerilor, 
ci numai prin activitatea şi prezenţa Fiului şi a Sfântului 
Duh (PG 62, 309 şi 692). Dar Sfântul loan devine şi mai 
concret şi explică faptul că înnoirea, naşterea din nou şi 
curățirea omului prin Sfântul Duh nu înseamnă vreo 
corectare sau vreun „sprijin“, vreo „proptea”. Aşa cum 
construcţia şubredă trebuie să fie rezidită din temelii, tot 
aşa şi omul nu „este cârpit” (£ruoxevălerau) pur şi simplu, 
ci „este clădit de sus” (xaraoxevăCera!) în modul lui de 
gândire de către Duhul: 


„Vai, cum erau afundați în răutate, încât nu ne puteam 
curăți, ci aveam trebuință de renaştere (ăvayevvqoic)! Căci 
aceasta înseamnă naştere din nou (rraăAiyewveoia). Căci precum 
la casa care este putredă, nu se pune proptea, nici nu se leagă de 
construcțiile vechi, ci, dărâmând-o până la pământ, în felul acesta 
de sus o ridică şi o înnoieşte, tot aşa şi Acesta a făcut. Nu ne-a 
cârpit, ci de sus ne-a clădit. Căci aceasta înseamnă „Şi înnoirea 
Duhului Sfânt... (Tit 3, 5). De sus ne-a făcut noi. Cum? Prin 
Duhul” (La Tit, Omilia V 3: PG 62, 692). 

Din toate acestea este îndreptăţită convingerea lui 
Hrisostom că în Biserică există o Cincizecime continuă, cu 
a cărei putere slujesc preoţii şi învățătorii învaţă luminaţi 
de Sfântul Duh (PG 50, 464). 


11. De ce semnele sensibile ale Cincizecimii şi glosolalia? 

Uimirea celor prezenţi la evenimentul Cincizecimii a 
devenit în generaţiile următoare de creştini o problemă care 
chinuia Biserica. Mulţi credincioşi, mai ales cei naivi, legau 
activitatea Sfântului Duh cu semnele minunate extraordinare. 
Câtă vreme nu vedeau astfel de semne, se îndoiau de 
venirea-prezenţa Duhului. 


„Şi unde, zice, este Duhul Sfânt acum? Atunci (în timpurile 
Apostolilor) ... se făceau semne... acum însă de unde arătăm că 
este la noi Duhul Sfânt?” (La Cincizecime, Omilia 1 3: PG 50, 457). 

„+. Pentru care pricină, zice, nu se mai fac semne acum?... 
de ce atunci toți cei credincioşi vorbeau în limbi, iar acum nu mai 
[vorbesc]?... Deci, pentru ce s-a dus şi s-a luat dintre oameni 
harul acesta? ” (Ibidem, 459). 


Urmărind cartea Faptelor, Hrisostom acceptă că atunci 
cei botezați vorbeau în limbi, dar leagă acest fapt extraordinar 
de necredinţa oamenilor din acea vreme şi de faptul că nu 
erau pregătiţi. Pentru a fi încredinţaţi cei ce se eliberaseră 
de curând din idololatrie era nevoie şi de semne sensibile ale 
lucrării Duhului. În general, darurile Duhului se dau în chip 
„nevăzut, cum ar fi, de exemplu, iertarea păcatelor şi harul 
Botezului. Dar acestea au fost date şi prin „semne” „simțite“, 
fapt întâmplat exclusiv „spre încredințarea celor necredincioşi” 
(Ibidem). Şi deoarece aceste semne sunt certe din punct de 

vedere istoric iar credincioşii au, începând de atunci, experienţe 
bogate şi sigure nu mai au nevoie de semne şi evenimente 
extraordinare pentru a crede în lucrarea Sfântului Duh. 


„Oamenii erau atunci mai lipsiți de minte, deoarece erau de 
curând izbăviți de idoli şi mai îngroşat şi mai nesimțitor le era 
cugetul; ... şi nu aveau nici 0 idee despre darurile netrupeşti, nici 
nu ştiau în vreun fel ce este harul înțelegător şi văzut numai prin 
credinţă; pentru aceasta se făceau semne. Căci unele dintre harismele 
cele duhovniceşti sunt nevăzute şi se înțeleg numai prin credință, 1ar 
altele se fac prin semne văzute pentru încredințarea celor necredincioşi. 
Spre exemplu: curățirea păcatelor este un dar înțelegător, 
neputându-se ea face văzută ochilor noştri... lar a vorbi în limbi 
diferite este şi aceasta o lucrare înţelegătoare a Duhului, care dă 
un semn văzut şi uşor de priceput şi celor necredincioşi. .. Deci eu, acum, 
n-am trebuință de semne. Pentru ce? Pentru că m-am învățat să cred 
în Stăpânul şi fără să mi se dea semn. Căci cel care nu crede are 
nevoie de zălog, dar eu, care cred, n-am nevoie de zălog şi nici de 
semn. Ştiu că am fost curățit de păcate, chiar dacă n-aş vorbi în limbi. 
Cei de atunci însă nu credeau dacă nu primeau semn“ (Ibidem). 


Neputinţa oamenilor de atunci, care au fost chemaţi 
cei dintâi să devină mădulare ale Bisericii, era pricina semnelor 
minunate. Cei de după pot să creadă şi fără semne: 


„Eu şi fără acesta (> semn sensibil) îmi dovedesc toată 
credința” (Ibidem, 460) 


12. Învățătura Sfântului Duh aparţine Tatălui şi Fiului 
Evenimentul Cincizecimii şi lucrarea Sfântului Duh în 
Biserică constituie împlinirea făgăduinţelor lui Hristos făcute 
ucenicilor, aşa cum le transmite evanghelistul loan. Este 

vorba despre trimiterea Sfântului Duh, a „celuilalt” Mângâietor, 
Care, potrivit cuvintelor lui Hristos şi analizei făcute de 
Hrisostom, va avea o întreită lucrare: va aduce aminte toate 
cele pe care le-a grăit Hristos, va învăţa „cea mai desăvârşită” 
„cea mai precisă” (ErmkpiBouevn?) „cunoştință” despre 
Dumnezeu şi îi va mângâia-încuraja pe ucenici (PG 59, 424 
şi 425). Din întreaga lucrare a Sfântului Duh pe Hrisostom 
îl preocupă cea învăţătorească. Mai ales cum să explice 
faptul că Duhul va învăța mai multe decât cele pe care le-a 
învăţat Hristos. Pornind de la acest subiect, indirect ascultătorii 
săi au pus problema legăturii dintre Fiul şi Duhul. Astfel, 
cu multă reţinere, pentru a nu fi socotit un inovator şi un 
mânuitor de „[lucruri] nescrise” (ăypăbowv), a subliniat că 
ucenicii primesc - sunt învăţaţi de la Duhul „restul (ro 
Aeinov - ceea ce lipsea)” (PG 62, 309), ceea ce constituie 
„învățături mai desăvârşite” (Ibidem, 421), adică „cunoştinţa 
mai precisă despre Dumnezeu”. Expresia „mai desăvârşite” 
presupune aici faptul că sunt mai multe, nu că acestea le 
corectează pe cele anterioare. Se învaţă ceva în completare, 
care nu îmbunătăţeşte ceea ce există. Se învaţă ceea ce 
lipsea din cele câte a învăţat Hristos, astfel încât oamenii să 
nu cunoască numai la modul general, ci cu o mai mare 
exactitate adevărul pe care l-a învăţat Hristos. Această 
cunoştinţă priveşte în mod direct acelaşi adevăr şi nu 
altceva, pentru că „este cu neputinţă ca El (= Mângâietorul) să 
grăiască altceva” (PG 59, 424). O dovadă a faptului că la 
adevăr se referă cunoştinţa pe care o dă Sfântul Duh sunt 


7 enoxoiBeouau — a lucra, a săvârşi ceva cu toată exactitatea, cu toată 
silinţa (n. tr.). 

sublinierile continue ale lui Hrisostom că ucenicii înainte 
de Cincizecime „încă nu ştiau (= cunoşteau) cuvântul despre 
Duhul” sau cel puţin „încă nu-l ştiau clar” (lbidem). 
Lucrarea Duhului şi, desigur, cea învăţătorească năştea 
bănuiala superiorității Duhului în faţa Fiului şi a neputinței 
Fiului de a descoperi ceea ce era de descoperit. De asemenea, 
aducea pericolul ca Duhul să fie socotit un posesor al propriului 
Său adevăr, independent de cel al Fiului, legăturile dintre cele 
două Ipostasuri dumnezeieşti fiind aşezate astfel pe o bază 
care subminează deoființimea Lor. Aceste probleme sunt abordate 
de Hrisostom cu multă profunzime şi stăruinţă, sprijinindu- 
se, ca şi teologii capadocieni, în principal pe încredințarea 
dată de Domnul că Sfântul Duh „nu va grăi de la Sine, ci câte va 
Auzi va grăi, şi cele viitoare vă va vesti. Acela Mă va slăvi, pentru că 
din al Meu va lua şi vă va vesti. Toate câte are Tatăl ale Mele sunt; 
de aceea am zis că din al Meu in şi vă va vesti vouă (În. 16, 13-15). 
Această tactică a iconomiei dumnezeieşti, planul de 
netâlcuit al lui Dumnezeu pentru mântuirea omului şi 
neputinţa ucenicilor de a înţelege semnele adevărului 
înainte de a se săvârşi iconomia Fiului sunt motivul adăugării 
învăţăturii-descoperirii Sfântului Duh. Însă, cu toate 
acestea, ceea ce va descoperi Duhul este şi al Fiului, după 
cum ceea ce are Tatăl este şi al Fiului, lucru pe care Domnul 
l-a descoperit cât timp a activat pe pământ. Acestea 
presupun în mod vădit identitatea de natură a Duhului, a 
Fiului şi a Tatălui şi, mai concret, identitatea „de voință” a 
celor trei Persoane dumnezeieşti. Prin urmare învăţătura pe care 
Sfântul Duh o dă Bisericii este şi învăţătura Tatălui şi a Fiului. 


„Este Duhul mai mare decât Tine (= Fiul) din pricină că 

acum ladevărul] nu poate fi purtat (= de ucenici), iar Acela ne 
pregăteşte pe noi să-l purtăm? Este mai mare lucrarea Aceluia şi 
mai desăvârşită? Nu aceasta spun; pentru că şi „Acela va grăi 
cele ale Mele”. De aceea zice: „de la Sine nu va grăi nimic, ci câte 
va auzi va grăi“... Căci, deoarece a spus că „Acela vă va învăța şi 
vă va aduce aminte”... şi „vă va călăuzi la tot adevărul”, pentru 
ca nu cumva auzind acestea să-L socotească pe Duhul mai mare,... 
[de aceea] zice: „din ale Mele va lua”. Adică, cele pe care Eu le 
spun, pe acestea şi Acela le va spune... nu zice nimic împotrivă, 
nimic al Său, afară de cele ale Mele. Deci, aşa cum atunci când 
zice despre Sine: „de la Mine Însumi nu vorbesc” zice aceasta: că 
[nu grăieşte] nimic altceva decât cele ale Tatălui, nimic al Său în 
plus față de Acela şi nimic străin, tot aşa lzice] şi în privinta 
Duhului. lar „din al Meu”, [înseamnă] din câte Eu ştiu, din 
cunoştința Mea. Căci una este cunoştinţa Mea şi a Duhului... 
Astfel încât, nu din neştiința Mea (= a Fiului), zice, este faptul 
că nu spun cele pe care ar trebui să le spun, ci din pricina neputinței 
celor ce ascultă” (La loan, Omilia LXXVIII 1: PG 59, 422-423). 

„Una este învățătura Mea şi a Aceluia. Din cele pe care aveam 
Eu a le învăța, din aceleaşi şi El (= Mângâietorul) va spune. Deci să 
nu socotiți că altele sunt cele (= cuvintele) ale Aceluia. Căci şi 
acelea sunt tot ale Mele şi slava Mea o vesteşte. Căci una este voia 
Tatălui şi a Fiului şi a Sfântului Duh. Aşa vrea El să fim şi noi, 
zicând: „ca ei să fie una, precum şi Eu şi Tu una suntem (Ibidern, 425). 

„Deci, după ce despre Tatăl au auzit multe şi [după ce] pe 
Fiul L-au văzut multe lucrând, iar despre Duhul n-au ştiut 
niciodată nimic limpede, lacum Duhul] lucrează minune şi aduce 
cunoştinta desăvârşită” (Ibidem, 424). 


Capitolul al Şaselea 


DEPĂŞIREA DEVIAŢIILOR HRISTOLOGICE 


1. Deviaţiile hristologice ale epocii 

Sfântul loan Hrisostom s-a dezvoltat din punct de 
vedere teologic într-un mediu caracterizat de o confuzie 
adâncă referitor la persoana lui Hristos, în special cu firile 
Lui, cu ce s-a întâmplat la întruparea Cuvântului dumnezeiesc. 
Confuzia domnea nu numai la arieni şi apolinarişti, ci şi la 
dascălul de mare influenţă al lui Hrisostom, la Diodor, care 
ulterior (în 378) a ajuns şi episcop de Tars. Ultimul, încercând 
să elimine învăţătura greşită a lui Apolinarie (t 390), care 
spunea că la întrupare Cuvântul a luat numai sarx-carne 
(sau şi trup irațional), a susţinut că nu s-a făcut o unire reală, 
de natură, între firea dumnezeiască şi cea omenească, deoarece 
aceasta ar însemna o schimbare-transformare a uneia în 
cealaltă. Şi este de neconceput o schimbare a firii dumnezeieşti. 

Pentru că Diodor nu conştientizase însă distincţia dintre 
fire şi ipostas (sau persoană) pe care o făceau Capadocienii, 
el reclama pe baza premizelor filosofice un ipostas-persoană 
pentru fiecare fire, cum a făcut de altfel şi Apolinarie, care 
învăţa adeseori în Antiohia, unde activau mulţi adepti ai 
săi. Astfel Diodor a ajuns la ideea celor doi fii (vezi lucrarea 
noastră Patrologia II, ed. gr., p. 559-561), a Fiului lui 
Dumnezeu şi a fiului lui David (al Mariei), după cum neclar 
susţinuse în veacul al III-lea Pavel de Samosata (vezi Patrologia ], 
p. 461-462). În întrupare avem o unire numai „prin bunăvoința” 

lui Dumnezeu. Adică Fiul lui Dumnezeu „locuieşte” în fiul 
lui David, care devine din această pricină fiu după har. 
Maria naşte numai un fiu creat, deci nu este Theotokos — 
Născătoare de Dumnezeu. Cu toate acestea Hristosul la 
care ne închinăm este o singură persoană, dar, desigur, o 
unitate de ordine morală, câtă vreme este exclusă o unire 
reală a firilor. O unire de acest fel nu asigură comunicarea 
reală a însuşirilor celor două firi ale lui Hristos, deci 
mântuirea rămâne problematică şi imposibilă, fiindcă 
îndumnezeirea firii omeneşti se face numai prin comunicarea 
însuşirilor, deci prin unirea reală a firilor, care, cu toate 
acestea, nu se amestecă. 

Învățătura lui Diodor a fost adoptată şi adâncită mult 
de un alt vestit ucenic al lui Diodor, Teodor de Mopsuestia, 
care a devenit preot (în 383) şi episcop (în 392) înaintea colegului 
său Hrisostom. Cei doi bărbaţi erau legaţi de o prietenie 
profundă. Toate acestea subliniază faptul că mediul în care 
a trăit Hrisostom avea în mod evident păreri hristologice 
periculoase, care duceau în mod sigur la poziționări dogmatice 
greşite. De aceea este minunat faptul că Hrisostom, luminat 
de Duhul Sfânt, a întrezărit cu perspicacitate pericolul acestor 
păreri. În aceasta a fost ajutat mult de faptul că a căutat, a 
cunoscut şi a adoptat părerile hristologice ale Sfântului 
Atanasie cel Mare şi, desigur, ale teologilor capadocieni. 

Astfel, tot ceea ce a formulat Hrisostom în legătură cu 
problema hristologică constituie o depăşire a climatului 
antiohian, în care dominau părerile arienilor, apolinariştilor, 
ale lui Diodor de Tars şi Teodor de Mopsuestia. Şi, deoarece 
nu dorea să aţâţe opoziţiile diferitelor grupări bisericeşti 

din Antiohia, el aminteşte numai de două-trei ori de Apolinarie, 
atunci când îi respinge părerile, în timp ce numele lui 
Diodor şi Teodor nu le aminteşte niciodată, dar părerile lor 
le respinge indirect, dar totuşi clar. 


2. Unirea firii dumnezeieşti şi omeneşti fără 
schimbare şi amestecare 

Termenii pe care Hrisostom i-a folosit pentru a arăta 
şi explica ce anume s-a întâmplat cu cele două firi ale lui 
Hristos la întrupare sunt în principal enosis?% şi synafeia? şi 
în al doilea rând krasis% şi koinonias!. Cel dintâi, cel mai des 
întâlnit, asigură realitatea unirii celor două firi, iar al doilea, 
folosit mai rar, exclude schimbarea sau amestecarea firilor 
şi, înainte de toate, îl leagă pe Hrisostom de mediul său 


28 Ev(oO!G — unire. 

% ovvăbpera - compus al substantivului apr), care desemna în primul 
rând simţul tactil, pipăitul, atingerea, apucarea, prinderea de ceva, şi 
care vine de la verbul &rrouat- a se prinde, a se agăța, a atârna de ceva. Un 
echivalent foarte apropiat ar fi „sin-apsă” sau „con-tact”. De aici compuşii 
cu sn s-ar putea traduce cu „a se prinde în [vorbă, luptă etc.]. În Ioannid 
ovvâăbea este tradus ca: nemijlocită conţinere, unire, sau împreunare, 
(conjugală chiar). Alte sensuri secundare ale lui br sunt: 2. nisipul galben 
cu care se frecau luptătorii înainte de luptă, ca să aibă un contact mai 
bun cu adversarul uns cu ulei. 3. ovvadn — încheietură, împreună- 
legătură 4. mijloc atrăgător pe care îl întrebuinţează cineva spre unire 4. 
aprindere (a lumânărilor) (n. tr.). 

% Koăoiş [kegăvvuuul| — fuziune, aliaj, împreunare, amestecare (în 
principal) de lichide, potrivire prin amestecare; (gram.) crază= întrunire, 
contragere de vocale sau diftongi 2. starea trupului sau a atmosferei 
(temperatura) (n. tr.). 

31 xotveovia - împărtăşire/comuniune. 

imediat, care înțelegea întruparea exclusiv ca un synafeia- 
împreunare/alăturare/contact. Şi se pare că Hrisostom nu voia 
să ajungă într-o ruptură puternică cu acest mediu, sperând, 
evident, să-l atragă la propria lui poziţionare teologică. 
Astfel se explică faptul că, deşi vorbeşte despre unirea 
adevărată, reală a celor două firi şi stăruie asupra celor 
două voințe ale lui Hristos, care presupun clar asumarea de 
către Cuvântul dumnezeiesc şi a sufletului-minţii omului 
(lucru pe care Apolinarie îl respingea), Sfântul loan nu 
aminteşte deschis învăţătura greşită a lui Apolinarie. 
Socoteşte destul să explice unirea cea fără schimbare şi 
amestecare a firilor, presupunând, ca antiohian, integritatea 
umanităţii asumate şi, când deja se afla în Constantinopol, 
făcând referire la Apolinarie ca la un cacodox şi accentuând 
asumarea de către Dumnezeu-Cuvântul şi a sufletului omenesc 
(La Filip., Omilia VI 1: PG 62, 218 şi Omilia VII 3: PG 62, 232). 

Ca antiohian aminteşte termenul împreunare/contact, 
dar insistă mult şi explică de multe ori realitatea unirii, astfel 
încât să excludă şi schimbarea (T1Q0711)) şi amestecarea/confundarea 
(ovyxvo'c). Prima înseamnă că firea dumnezeiască se schimbă 
în fire omenească. Cea de-a doua înseamnă că firea omenească, 
fiind absorbită, se pierde în firea dumnezeiască cu care se 
amestecă. Şi deşi sunt excluse cele două extreme, Cuvântul 
„Se face” om (trup, carne —oăp&”), adică Cuvântul şi omenirea, 
cele două firi, se unesc după fire în ipostasul dumnezeiesc. 

„Rămânând (= la întrupare) ceea ce era, a luat ceea ce nu 


era; şi trup făcându-se, a rămas Dumnezeu, Cuvânt fiind” (La 
Filip., Omilia VII 2: PG 62, 231). 

Notăm referitor la pasajul de mai sus că el este 
aproape cuvânt cu cuvânt un împrumut al unui pasaj al 
Sfântului Grigorie Teologul din al treilea Cuvânt teologic 
al său, paragraful 19: „Ce era a rămas; iar ce nu era a luat” (PG 
36, 100). Folosirea cuvânt cu cuvânt a unui pasaj nu este 
poate fără legătură cu faptul că Hrisostom a comentat Către 
Filipeni în Constantinopol, unde avea la îndemână Cuvântările 
Sfântului Grigorie. Următorul pasaj a fost atât de prețuit 
pentru claritatea şi ortodoxia lui, încât a fost folosit la 
Sinodul al IV-lea Ecumenic (451) ca exemplu (Mansi 7, 469). 


„Căci prin unire şi împreunare una sunt Dumnezeu- 
Cuvântul şi trupul. Nu făcându-se amestecare (0vyxvoLc32), 
nici dispariție a fiinţelor (= firilor), ci unire negrăită şi nespusă” 
(La loan, Omilia 1 2: PG 59, 80). 

Hrisostom este sigur în privinţa integrităţii firilor 
unite în Hristos, dar nu poate descrie cu exactitate „cum”- 
ul unirii, şi se mulţumeşte să declare înaintea acestei taine 
că avem o unire „negrăită şi nespusă”. Observăm că termenul 
antiohian împreunare (ovvăgpea) îl explică prin termenul 
unire, care presupune unire fizică. Dimpotrivă, Teodor de 
Mopsuestia explică unirea ca împreunare, fapt care accentuat 
mai mult duce la nestorianism. Prin urmare, Hrisostom se 
mulţumeşte cu remarcarea empirică a faptului că Hristos, 
de vreme ce astfel a acţionat şi a lucrat şi astfel s-a arătat 
iconomia Lui, Îşi are firile şi unite şi neamestecate, ele nu se 
separă (nu „se împart - tu povvrat”), dar nici nu se confundă. 


3 De la ovyxvvu, o variantă a lui ovyxEw — amestec împreună (mai ales 
lichide); (în gen.) tulbur, pun în neorânduială, încurc; ameţesc, slăbesc 
ceva, fac confuz (n. tr.) 


GÂNDIREA TEOLOGICĂ A SFÂNTULUI IOAN HRISOSTOM 169 


Apoi, de Diodor şi cu Teodor de Mopsusstia, teologii antiohieni, 
Hrisostom era foarte legat, motiv pentru care a hotărât să-şi 
expună cu orice prilej propria părere referitoare la subiect, 
fără să-i numească şi fără să compună lucrări în care să 
combată cuvânt cu cuvânt concepţiile periculoase sau evident 
eretice pe care aceştia le formulau. În felul acesta el purta 
de grijă de turmă şi o ajuta să facă deosebirea între învăţătura 
dreaptă şi cea greşită. În felul acesta şi promova adevărul, 
şi înfiera deviaţiile, fără să provoace tensiune şi furtuni. 
Prin urmare, Hrisostom a fost primul teolog antiohian 
al Bisericii care a discernut cu atâta limpezime consecinţele 
negative ale concepţiilor compatrioţilor şi prietenilor săi 
apropiaţi şi care le-a combătut fără să facă referire la principalii 
vinovaţi, pe care i-au numit alţii mai târziu. Poate că el spera 
ca aceste concepţii să nu-i influenţeze pe contemporani şi pe cei 
de după. Din nefericire însă, i-au influenţat. Unirea despre 
care Hrisostom vorbeşte, pe care o adânceşte şi concretizează 
cu atâta realism, îngăduie cercetătorului să înţeleagă foarte 
uşor că a avut ca punct de plecare părerile lui Diodor şi Teodor 
de Mopsuestia, care vedeau în întrupare numai o „împreunare”. 
Dimpotrivă, unirea firii omeneşti cu firea dumnezeiască 
este atât de reală, pe cât de real este faptul că Cuvântul 
dumnezeiesc S-a întrupat, „S-a făcut” „al firii noastre”: 


„Deci, aşa cum Fiul lui Dumnezeu este al firii noastre, tot 
aşa suntem noi ai ființei Lui. Şi aşa cum Acela ne are pe noi în 
EI, tot aşa şi noi Îl avem pe El în noi... Deci astfel noi devenim un 
trup cu Hristos prin Împărtăşire (uerovoia = Dumnezeiasca 
Euharistie)” (La Efes., Omilia XX 4: PG 62, 139-140). 

„Împărtăşirea” de care se vorbeşte aici are ca temelie 
întruparea. Realismul ei este rezultatul unirii adevărate a 
firii dumnezeieşti cu cea omenească. De aceea şi îndrăzneşte 
Hrisostom să adauge că „Împărtăşirea” în dumnezeiasca 
Euharistie este mai adâncă şi decât legătura cu părinţii a 
„copilului”, care are firea tatălui şi a mamei lui (Ibidem): 

„Deci nu amestecăm, nici nu despărțim. Unul este Dumnezeu, 
unul Hristos, Fiul lui Dumnezeu. lar când zic „unul”, spun 
unire, nu amestecare, a firii acesteia căzute, dar unite cu aceea” 
(La Filip., Omilia VII 3: PG 62, 232). 

Tendinţa anumitor alexandrini post-atanasieni, care, 
sub influenţa lui Apolinarie, considerau că firea omenească 
ar fi fost absorbită, dar şi tendinţa antiohiană, care indirect 
excludea comunicarea însuşirilor celor două firi ale lui 
Hristos, trebuiau, pentru Hrisostom, să fie depăşite prin 
excluderea amestecării/confundării (ovyxvo's) presupuse 
de prima şi a despărțirii (Oaigeouc) la care ducea cealaltă. 
În cazul amestecării/confundării, se pierdea umanitatea şi, 
alături de ea, taina dumnezeieştii Euharistii. În cazul despărțirii, 
rămânea omenirea, dar fără legătură ontologică cu Dumnezeu, 
şi deci se pierdea fundamentul mântuirii. Unirea însemna 
depăşirea celor două deviaţii-tendinţe: 

„Căci nici trupul nu-l separă de dumnezeire, nici dumnezeirea 
de trup, nu ființele amestecându-le - să nu fie —, ci arătând 
unirea” (La Psalmi XLIV 4: PG 55, 188). 

Deşi nu îndrăzneşte şi nu poate să explice cu exactitate 
taina unirii celor două firi ale lui Hristos, Hrisostom are 
capacitatea, pe baza datelor activităţii lui Hristos şi a Bibliei, 
să respingă învăţăturile greşite pe care le formulau Pavel 

de Samosata, arienii şi alţii şi prin care îi influențau pe 
credincioşii vremurilor lui. 

3. Realismul întrupării 

La concepţia învățăturilor greşite mai vechi că Logosul 
intră în omul „copt“, adică matur, Hrisostom răspunde cu 
faptele biblice că Logosul s-a zămislit în pântece de fecioară, 
a cunoscut naştere fiziologică (nu însă şi zămislire fiziologică) 
şi a trecut prin procesul creşterii. În plus, Hristos îşi lasă 
trupul (= umanitatea) să sufere de neputinţele ei fizice, cum 
este foamea, setea, întristarea şi agonia. Agonia (PG 48, 765) 
pe care în pasajul de mai jos o indică prin verbul „ă6nuovă 
- a fi în necaz, în mare tulburare sufletească presupune în mod 
clar în Hristos lucrarea sufletului raţional şi a cunoaşterii 
înţelegătoare, lucru despre care cercetătorii cred că nu există 
în teologia lui Hrisostom (de ex. C. Hay şi A. Grillmeier). 


m. CA Să nu se socotească închipuire ceea ce s-a făcut... căci 
nu în mod simplu întră într-un om copt şi deplin, ci în pântece 
de fecioară, ca şi zămislire şi naştere să rabde şi creştere... şi 
purtând trupul, îl lasă pe acesta să rabde slăbiciunile firii; şi să 
flămânzească, şi să înseteze... şi să se întristeze şi să fie în mare 
tulburare sufletească“(La „Părinte, de este cu putință...” 4: PG 51, 37) 

Cacodoxia devenea şi mai radicală la unii care „au îndrăznit 
să spună că Logosul nu a luat trup”, fapt care duce la dochetismul 
veacurilor 1] şi II creştine şi la unii eretici contemporani lui 
Hrisostom, care considerau persoana şi lucrarea lui Hristos 
„hălucire” (pavraoia) şi „prefăcătorie” (vnoxpioia%): 


» Ca o reprezentare teatrală, în care realităţile sunt numai imitate de 
actori, fără să existe cu adevărat (n. tr.). 

m... Sunt unii care zic că toate cele ale iconomiei erau o 
nălucire oarecare şi prefăcătorie şi alegorie (vnovoia)” (La loan, 
Omilia XI 2: PG 59, 79). 


Şi nu numai că trupul-umanitatea lui Hristos nu era o 
„nălucire”, ci a existat la propriu deofiinţime cu firea noastră, 
însă cu cea „fără de păcat” bineînţeles. Lipsa păcatului în 
umanitatea asumată de Cuvântul dumnezeiesc o subliniază 
şi faptul că umanitatea întâi-zidită nu avea păcat şi că era 
menită să rămână fără de păcat, dar a eşuat. Acum însă, 
prin întruparea şi învierea Domnului, trupul-umanitatea 
ajunge la scopul ei, la lipsa păcatului şi la nemurire: 


„Căci Hristos n-a avut trup păcătos, ci unul asemenea cu 
trupul nostru păcătos, dar fără de păcat şi acelaşi cu firea noastră. 
Încât şi de aici este vădit că nu era rea firea trupului... pe aceasta 
(= firea omenească) a ridicat-o (= Domnul) după biruință şi 
nemuritoare a lucrat-o...” (La Romani, Omilia XIII 5: PG 60, 515). 

Concepții dochetiste care dominau desigur în secolele 
anterioare, dar care — unele înnoite şi mai blânde — circulau şi în 
epoca sa, erau un prilej pentru Hrisostom de a sublinia şi mai 
mult realismul întrupării. El voia, desigur, să răspundă la o 
formă particularizată — posibilă sau reală, nu contează — de 
dochetism, conform căreia Cuvântul s-a arătat ca om — aşa 
cum uneori, în Vechiul Testament, s-au arătat în chip de om 
îngeri, dar şi Dumnezeu — fără însă să aibă de fapt carne şi oase: 

„...De aceea nici n-a luat de la început pe om la vârsta 
deplină, ci a răbdat să Se şi zămislească, să Se şi nască, să Se şi 
hrănească cu lapte, şi să petreacă atâta vreme pe pământ, ca şi 
prin lungimea timpului |petrecut pe pământ] şi prin toate celelalte 
să dea încredințare de aceasta. Căci deoarece de multe ori îngeri 

s-au arătat pe pământ cu chip de om, şi chiar şi Dumnezeu, iar 
ceea ce se vedea nu era trup adevărat, ci pogorământ, pentru ca 
tu să nu crezi că şi această venire este de felul acesta, că a fost asemenea 
acelora, ci ca să te încredinţeze cu adevărat că era trup adevărat, 
[Cuvântul] S-a şi zămislit, S-a şi născut, S-a şi hrănit, S-a şi pus 
în iesle, nu în vreo căsuță, ci în loc larg, fiind de faţă mulțime 
nenumărată, ca să se facă cunoscută naşterea Lui. Pentru aceea 
şi scutecele şi prorociile de demult acest lucru îl spun: nu doar că 
va fi om, ci că Se va zămisli şi Se va naşte şi după legea pruncilor 
Se va hrăni” (Împotriva anomeilor. Despre ceea ce este de neînțeles, 
Omilia VII 6: PG 48, 765). 


4. Cuvântul „S-a făcut” om şi „S-a sălăşluit” într-un 
„cort” de altă natură 

Analiza lui Hrisostom că întruparea este întru totul 
reală, se sprijină, printre altele, şi pe In. 1, 14 (,... şi Cuvântul 
S-a făcut trup şi S-a sălăşluit întru noi”). Verbul „S-a făcut” 
(eyEvero) subliniază realismul întrupării (PG 59, 79), iar „S- 
a sălăşluit” (Eoxrmvoev) face faptul unul concret. 

„S-a făcut”, deşi elimina dochetismul şi pe cei care 
susțineau că toate s-au întâmplat după închipuire, punea în 
pericol — potrivit celor care interpretau textul numai 
istorico-literal — atât firea dumnezeiască, cât şi integritatea 
firii omeneşti. Pentru Hrisostom el arată fără nici un pericol 
adevărul întrupării, de vreme ce în mod real „S-a făcut Fiu 
al omului, fiind Fiu adevărat al ui Dumnezeu, ca pe fiii oamenilor 
să-i facă fii ai lui Dumnezeu” (La loan, Omilia XI 1: PG 59, 79). 

Deoarece „S-a făcut” ar putea să fie însă înţeles greşit, 
Evanghelistul a adăugat şi pe „S-a sălăşluit”. Acest verb, 

care arată o parte a procesului întrupării, este folosit cu multă 
atenţie de Hrisostom, deoarece dascălul său, Diodor, şi colegul 
său Teodor de Mopsuestia îl înțelegeau ca o sălăşluire-aşezare 
ca într-un templu, pentru a evita, pasămite, schimbarea 
firilor în timpul unirii. 

Pentru Hrisostom „S-a sălăşluit” este o explicaţie 
folositoare, ca să nu se socotească unirea celor două firi 
drept amestecare/confundare. Adică, deşi înţelege corect că 
„S-a făcut” înseamnă unire a firilor, explică faptul că Logosul 
Care S-a sălăşluit în cortul omenesc este diferit de cort. „Ceea 
ce se sălăşluieşte” (ro oxmvovv), Cuvântul dumnezeiesc, şi 
„cortul“(oxnvn), Născătoarea de Dumnezeu, rămân două 
lucruri diferite în ce priveşte ființa lor, dar sunt între ele 
unite fără să se amestece. În felul acesta ele sunt o singură 
fiinţă, Dumnezeu-Omul. Şi, pentru că deja sunt una, un singur 
ipostas, această unitate se va continua în veci. Cuvântul 
dumnezeiesc nu va lăsa niciodată trupul pe care l-a luat. 
Cu el se află pe tronul ceresc şi cu el este închinat în veci: 


„Căci că „S-a făcut” s-a spus nu numai ca tu să nu bănuieşti 
[că El a fost] o nălucă, ia seama din cele ce urmează, cum limpezeşte 
cuvântul şi respinge acea bănuială vicleană. Căci a adăugat: „Şi 
S-a sălăşluit întru noi”; ca şi cum ar zice: „Nimic nelalocul lui 
să nu-ți închipui de la „S-a făcut”. Căci n-am vorbit despre o 
schimbare a firii aceleia neschimbate, ci despre sălăşluire şi locuire. 
lar ceea ce se sălăşluieşte nu poate fi acelaşi lucru cu sălaşul, ci 
altceva. Căci altceva se sălăşluieşte în ceva, altfel n-ar mai fi 
sălăşluire; fiindcă nimic nu poate locui în sine însuşi. Şi eu am 
vorbit despre Lceva care este ] altceva (diferit n.n.) după ființă... 
Cine este aşadar cortul în care S-a sălăşluit? Auzi pe Prorocul 

care zice: „Ridica-voi cortul cel căzut al lui David” (Amos 9, 11). 
Căci firea noastră căzuse cu adevărat, căzuse cădere de nevindecat şi 
avea trebuință numai de acea Mână puternică. Căci nu mai era 
alt chip să fie ridicată, decât de mâna Celui care a plăsmuit-o pe 
ea la început, care i s-a întins şi care a izvodit-o prin naşterea din 
nou cea prin apă şi prin Duh. Şi uită-mi-te la înfricoşătorul şi 
negrăitul tainei: pentru totdeauna locuieşte cortul, căci S-a îmbrăcat 
cu trupul nostru nu ca să-l lepede iarăşi, ci ca să-l aibă totdeauna 
cu Sine. Căci dacă nu era aşa, n-ar fi învrednicit-o pe aceasta 
(firea noastră n.n.) nici de tronul cel împărătesc, nici, purtând-o 
pe ea, n-ar fi fost închinat de toată oştirea cea de sus, de îngeri, de 
arhangheli, de tronuri, de domnii, de începătorii, de stăpânii” (La 
loan, Omilia XI 2: PG 59, 80). 


5. Comunicarea însuşirilor celor două firi (şi 
îndumnezeirea firii omeneşti) — unirea/potrivirea (Qâ401$) 
lucrărilor firilor 

Câtă dreptate a avut Hrisostom când a avut suspiciuni în 
privinţa concepţiilor lui Diodor şi Teodor de Mopsuestia se 
vede din faptul că aceştia au lăsat la o parte realitatea 
comunicării însuşirilor firilor lui Hristos, de vreme ce 
pentru ei firile se aflau într-u simplu împreunare/alăturare/contact 
(ovvăpea), deci într-o legătură exterioară. Şi, deşi accentuează, 
ca un bun antiohian, integritatea firii omeneşti, subliniază 
faptul că avem o „inegală” „potrivire” (xpăoic) şi „unire” (Evavo!c) 
a lucrărilor, a faptelor şi a firilor. Prin unire şi prin împreunare 
avem siguranţa că firea omenească primeşte lucrarea firii 
dumnezeieşti, fapt pe care nu îl asigură „contactul” (ovvăcera). 

Termenii mixis*%, krasis (cei doi termeni sunt folosiţi de Aristotel: 
Despre naştere şi stricăciune 1, 10, 302, 8a) anakrasis*?, synkrasiss, 
foarte cunoscuţi la Grigorie Teologul (de ex. PG 35, 432; PG 
35, 100 şi 285; PG 37, 180 şi 184) şi Grigorie de Nyssa (de ex. PG 
45, 704-705), dar suspecți în mediul antiohian, sunt folosiți 
corect de Hrisostom, pentru a asigura comunicarea 
însuşirilor, deci „cum”-ul îndumnezeirii firii omeneşti. 

„..«h-am lăsat nicidecum  neîmpărtăşită de lucrarea 
dumnezeiască firea omenească luată, ci când ca om, când ca 
Dumnezeu lam lucrat] Eu, printr-o llucrare] arătând firea, prin 
cealaltă încredințând [despre] iconomie, şi învătândlu-văl prin 
firea omenească să vă lipiți de cele smerite, iar prin dumnezeire 
să vă înălțați la cele mai înalte, şi prin această unire (Kpa&oic) 
inegală a lucrărilor explicând unirea (Evaoic) inegală a firilor, 
iar prin puterea asupra patimilor făcând vădită lalegerea] de voie 
a patimilor” (La Lazăr cel a patra zi...: PG 50, 642-643). 


Hrisostom a conştientizat profund necesitatea comunicării 
însuşirilor. Din acest motiv, comentând Epistola către Evrei, 
vorbeşte nu numai despre unire/potrivire (kpăoic), cum am 
văzut, ci şi despre „împărtăşirea” (xowowvia) lucrărilor. firii, 
numai aceasta ducând la îndumnezeirea umanităţii asumate 
de Cuvântul dumnezeiesc. Dar şi împărtăşirea fiecărui om în 
taina Dumnezeieştii Euharistii cu firea omenească îndumnezeită 
a lui Hristos înseamnă mântuirea, îndumnezeirea lui. 


3 Mi&c — mixare, amestecare 
3% ăvâxpăaic - amestecare cu alții 
% „OVYKpaoic - amestecarea împreună a mai multor lucruri, Sincrază/sincreză 

„Trupul se împărtăşeşte de cele înalte, după cum şi 
dumnezeirea de cele smerite” (La Evrei, Omilia II 2: PG 63, 25). 

„ar |trupull lui Hristos este omenesc din pricina înrudirii 
Cu noi, şi dumnezeiesc din pricina unirii cu Cuvântul” (La „cu 
ce putere faci Tu acestea...”: PG 56, 420). 


6. Cele două voințe 

Unirea (kpăoic) şi împărtăşirea nu înseamnă deloc o 
confundare a firilor, cum se temea fiecare antiohian 
unilateral. Teologia lui Hrisostom este şi aici realistă şi absolut 
echilibrată. Astfel, în ciuda unirii, avem firile deosebite, 
fapt dovedit din existența concomitentă a voinţelor. La 
această concluzie Hrisostom ajunge tâlcuind pasajele 
biblice în care Domnul se manifestă uneori ca Dumnezeu, 
alteori ca om. La aceeaşi concluzie ajunge tâlcuind cuvintele 
Domnului, cum ar fi Mt. 26, 39. Aici sunt presupuse „două 
voințe, una a Fiului, alta a Tatălui, opusă una celeilalte. Căci a 
zice: „nu precum Eu voiesc, ci precum Lu voieşti” aceasta dovedeşte...” 
(Împotriva anomeilor. Despre ceea ce este de neînțeles, Omilia VII 
6: PG 45, 765). De vreme ce voinţele celor două Ipostasuri 
deofiinţă al Tatălui şi al Fiului, sunt „opuse una celeilalte”, 
există o explicaţie: voința pe care Hristos o exprimă în 
anumite pasaje aparţine firii Sale: 

„+. Deci, dacă una |singură] este voința Tatălui şi a Fiului, 
cum de zice aici „Dar nu precum Eu voiesc, ci precum Tu 
lvoieşti]”? Căci dacă ar fi despre dumnezeire cuvintele acestea, 
atunci apare o contradicție, şi multe absurdități se nasc din 
aceasta. Dar dacă aceste cuvinte au fost spuse de către trup, 
spusele acestea au o îndreptățire şi nu se naşte nici o vină. Căci 

nu-i O vină că trupul nu vrea să moară. Doar este o însuşire a 
firii; şi Însuşi [Domnul] a arătat în El toate însuşirile firii, afară 
de păcat, şi chiar cu multă prisosință, ca să închidă gurile 
ereticilor. Deci, când spune: „De este cu putință, să treacă de la 
Mine paharul acesta” şi: „Dar nu cum Eu voiesc, ci cum voieşti 
Tu”, nimic altceva nu arată decât că a îmbrăcat cu adevărat trup 
care se temea de moarte. Căci a se teme de moarte, a şovăi, a fi 
neliniştit sunt ale aceluia (ale trupului). Uneori Domnul lasă 
trupul Său singur şi lipsit de lucrarea Sa pentru ca, arătându-i 
slăbiciunea, să dea încredințare că este om; alteori îşi ascunde 
firea omenească pentru ca să cunoşti că nu era numai om. Deci, 
dacă totdeauna ar fi arătat cele omeneşti, s-ar fi crezut că este om; 
iar dacă totdeauna ar fi săvârşit cele ale Dumnezeirii, nu ar fi fost 
crezută învățătura despre întruparea Lui” (Împotriva anomeilor. 
Despre ceea ce este de neînțeles, Omilia VII 6: PG 48, 766). 


7. O concesie în problema termenului Theotokos 

Sfântul loan Hrisostom, care a teologhisit cu atâta 
realism despre întruparea Cuvântului dumnezeiesc şi a 
accentuat depăşirea hotarelor-legilor firii (PG 55, 245) în 
timpul naşterii Lui din Fecioara Maria, nu ne-a lăsat 
cuvântări encomiastice la Maica lui Hristos. Mai mult decât 
orice alt scriitor bisericesc al vremii a explicat de ce 
Cuvântul dumnezeiesc trebuia să Se nască din fecioară, a 
arătat că Logosul a luat din Maria trup-umanitate fără de 
păcat şi că Fecioara Maria constituie un model. Însă nu a 
numit-o Născătoare de Dumnezeu în niciuna din lucrările 
sale autentice. Cu toate acestea, atunci când, printre alte 
lucruri importante, Hrisostom spunea că ,... pentru Fecioara 

am aflat viață veşnică” (La Psalmul 41: PG 55, 193), el reda 
întreaga însemnătate teologică a rolului pe care Născătoarea 
de Dumnezeu l-a avut în planul lui Dumnezeu de mântuire 
a omului. Însă el nu analizează acest rol, deşi îl promovează 
în multe observaţii psihologice, care aveau ca punct de 
pornire evenimente sau cuvinte biblice legate de Născătoarea 
de Dumnezeu. Sunt accentuate temeri, nădejdi şi ezitări ale 
Născătoarei de Dumnezeu, care sunt interpretate ca o subapreciere 
a ei. Cu toate acestea, Hrisostom nu împărtăşeşte respectivele 
concepţii —- subapreciative pentru Fecioara Maria -— ale 
antiohienilor din mediul său. Astfel, el n-a caracterizat-o 
niciodată pe Maica lui Hristos ca Născătoare-de-om 
(âvOponoroxoc), cum o făcea dascălul său Diodor de Tars, 
nici ca Născătoare-de-Hristos (XptoToTok0G), cum propuneau 
Nestorie şi alţii mai înaintea lui. Acest lucru era imposibil, 
de vreme ce, din ce am văzut în paragrafele anterioare, 
Hristos, Cel născut din Fecioara Maria, a fost, după 
Hrisostom, cu adevărat Dumnezeu şi om. 

Neutilizarea termenului Născătoare de Dumnezeu 
(Theotokos), care fusese deja promovat de capadocieni şi de 
alţi teologi şi care se impusese aproape din anul 380, se 
datorează nu negării conţinutului acestui termen, ci prudenţei 
şi reţinerii cu care Hrisostom a hotărât să abordeze mediul 
său apropiat, sperând că, în felul acesta, îl va câştiga de 
partea părerilor sale, sau cel puţin nu îl va întărâta în 
opoziţiile lui, într-un centru eclezial-teologic atât de tulburat 
şi atât de scindat cum era Antiohia. Cazul lui Hrisostom 
aminteşte de tactica Sfântului Vasile cel Mare, care, deşi a 
arătat prin tot felul de termeni că Sfântul Duh are firea 

Tatălui şi a Fiului, n-a folosit niciodată pentru Sfântul Duh 
cuvântul „deoființă” (vezi Patrologia II, p. 376). Totodată, nu 
trebuie să subestimăm influența de formă şi cea tematică 
din opera lui Hrisostom pe care mediul său a exercitat-o 
prin Diodor şi Teodor de Mopsuestia, care negau marea 
importanţă teologică a rolului Născătoarei de Dumnezeu. 


Capitolul al Şaptelea 


TEOLOG AL EUHARISTIEI 


1. Euharistia - principala grijă a lui Hrisostom 

Aşa cum Persoana şi lucrarea lui Hristos sunt centrul 
teologiei lui Hrisostom, tot aşa şi taina dumnezeieştii 
Euharistii constituie principala sa preocupare ca teolog şi 
păstor. Hrisostom se zbate atât să o explice, cât şi să-i 
pregătească pe credincioşi pentru împărtăşire. Nimeni, nici 
mai înainte, nici după, nu a stăruit atât de mult în a analiza 
teologic importanţa Euharistiei şi nimeni nu a prezentat 
atât de convingător realismul ei. În textele Sfântului Ioan 
avem aşadar cel mai impresionant realism sacramental din 
istoria teologiei, realism care uneori îi deranjează pe cei 
care, într-un fel sau altul, deschis sau tacit, nu prea se laudă 
cu aşa ceva. Cu atât mai mult deranjează pentru că Hrisostom, 
ca păstor şi învăţător, pentru a-şi atinge scopul, simte 
nevoia să folosească imagini şi exemple din viaţa de fiecare 
zi, mai ales pe cele care au legătură cu hrana şi cu procesul 
hrănirii. Toate acestea au fost caracterizate drept prozaism 
şi retrogradare a Tainei, dar ele sunt de înţeles în contextul 
încercării lui Hrisostom de a învăţa, de a îndemna, de a 
aduce străpungerea inimii, de a înfricoşa, de a provoca 
teamă şi de a-i trezi pe credincioşii foarte puţin sau deloc 
puşi la curent cu problemele teologice. 

De altfel, taina Euharistiei a fost exprimată aproape 
numai prin formulări greu de primit chiar de către Domnul, 

Care, printre altele, a spus că „pâinea pe care Eu o voi da este 
trupul Meu” (In. 6, 51). Abruptul acestor cuvinte se înţelege 
mai mult dacă ne gândim că nici la proroci nu a existat o 
reprezentare sau o idee asemănătoare, despre care cel mai 
impresionant lucru pe care — bineînţeles neclar - îl ştiau 
oamenii Vechiului Testament era că unii dintre ei înviaseră. 
Nimeni nu vorbise în Vechiul Testament despre o taină 
care va consta în a mânca trup pentru mântuirea sa. 


„Căci ei ştiau că prorocii au înviat [oameni], chiar dacă 
Scripturile nu o spun aşa de clar. Dar că cineva a mâncat un trup 
[de om] niciodată n-a spus niciunul din ei... de-aceea şi era nevoie să 
afle minunea tainelor... „un singur trup vom fi şi mădulare, zice, 
din carnea Lui şi din oasele Lui” (Efes. 5, 30). lar cei ce-şi aduc aminte 
să urmărească cele zise” (La loan, Omilia XLVI 2: PG 59, 260). 


De altfel, nu cunoşteau taina nici îngerii, care, chiar şi 
acum când se săvârşeşte, pot numai să privească cu groază 
şi cu teamă (La Matei, Omilia LXXXII 5: PG 58, 743). 


2. Identitatea şi egalitatea în ce priveşte puterea 
(ioodvvauia) a Euharistiei şi a Cinei celei de taină 

Dumnezeiasca Euharistie pe care preotul o săvârşeşte 
se identifică întru totul cu cea pe care Domnul Însuşi a 
săvârşit-o în seara Joii celei Mari în „foişor” (Mc. 14, 15; Lc. 
22, 12) şi a dat-o ucenicilor. Aici o săvârşeşte preotul, desigur, 
dar Cel ce „sfințeşte”, puterea prin care pâinea şi vinul devin 
Trupul şi Sângele Domnului, este tot Dumnezeu. 

„Jertfa (= Euharistia) este aceeaşi, chiar dacă altcineva (= 
preotul) o aduce, chiar dacă este Pavel sau Petru. Aceeaşi este, pe 
care Hristos a dat-o ucenicilor şi pe care acum preoții o săvârşesc. 

Întru nimic nu este aceasta mai prejos decât aceea, că şi pe aceasta 
nu oamenii o sfințesc, ci Însuşi Cel ce a sfințit-o şi pe aceea. Căci 
aşa cum cuvintele pe care le-a spus Dumnezeu sunt aceleaşi cu 
cele pe care le spune şi preotul acum, tot aşa şi jertfa este aceeaşi, 
şi botezul pe care L-a dat” (La II Tim., Omilia LI 4: PG 62, 612) 

„Ati crezut, aşadar, că şi acum este acea Cină, în care şi El 
(Hristos) a stat la masă. Căci întru nimic nu se deosebeşte aceea 
de aceasta” (La Matei, Omilia L 3: PG 58, 507) 

„Masa aceasta este aceea (= Euharistia de la Cina cea de Taină) 
şi nu are nimic mai puțin. Căci n-a făcut-o pe aceea Hristos, iar 
pe aceasta un om. Aceasta este acel foişor în care au fost atunci” 
(La Matei, Omilia LXXXII 5: PG 58, 744). 


Nu este întâmplător faptul că Hristos insistă asupra 
identităţii Cinei de Taină cu Euharistia săvârşită acum. 
Existau îndoieli atunci, iar el, ca păstor, era dator să-i 
întemeieze neclintit pe credincioşi în însemnătatea, în 
sfințenia şi, mai ales, în realismul tainelor Bisericii. Euharistia 
nu este o practică prin care facem pur şi simplu pomenirea 
Cinei de Taină, nu „ne amintim”, în sensul obişnuit al 
termenului, de ceea ce a săvârşit şi a fost Domnul (cum vom 
vedea în următorul subcapitol). Acum se săvârşeşte exact 
aceeaşi taină pe care a săvârşit-o Hristos. 


3. Identitatea Euharistiei cu Cina cea de Taină 
datorită intervenţiei Sfântului Duh 

Şi acest lucru este posibil, este o realitate, deoarece 
acum, începând de la Cincizecime, lucrarea lui Hristos este 
lucrată şi continuată de Duhul Sfânt, cea de-a treia Persoană a 
Sfintei Treimi, Dumnezeu şi Acesta, de-o-fiinţă cu Tatăl şi 

cu Fiul, Mângâietorul, pe Care Fiul a făgăduit că ÎI va 
trimite în lume după sfârşitul iconomiei Sale pe pământ (In. 
16, 7 ş.u.). Pentru săvârşirea tainei Duhul Sfânt intervine şi 
Se pogoară (PG 62, 30), şi astfel preotul se roagă, lucrează 
şi săvârşeşte, desigur, dar numai ca un instrument al lui 
Dumnezeu. „Izbânda/reuşita” (10 xaropOawpua), Taina, se face 
de către Duhul, pe Care, de altfel, Îl şi invocă preotul. Harul 
Sfântului Duh „se atinge” (Epărrerau), atinge şi preschimbă 
cinstitele daruri, pâinea şi vinul, în Trupul şi Sângele lui 
Hristos. Acest lucru este cu neputinţă a fi înfăptuit de firea 
omenească, care însă, prin lucrarea Sfântului Duh, devine 
Biserică. De aceea există Biserica, pentru că S-a pogorât şi 
Se pogoară Sfântul Duh. În orice caz, intervenţia Duhului 
are legătură cu dăruirea harului, cu prefacerea duhovnicească 
a cinstitelor daruri, deşi firea lor pământească, cea „văzută”, 
rămâne pământească şi naturală. 

„Când (= preotul) urmează să aducă acea înfricoşătoare 
jertfă... nu se atinge mai întâi de cele puse înainte, până când nu 
cere pentru noi harul cel de la Dumnezeu şi până când] noi nu-i 
răspundem „Şi cu duhul tău” 
că cel care stă în fața voastră nu face nimic, nici darurile care sunt 
puse înainte nu sunt fapte ale firii omeneşti, ci harul Duhului, 
venind de față şi zburând peste toate, lucrează acea jertfă de taină. 
Căci chiar dacă este om cel ce stă în fata voastră, dar Dumnezeu 
este cel care lucrează prin el. Aşadar nu te uita la firea celui care 
se vede, ci gândeşte-te la harul nevăzut. Nimic nu este omenesc 
din cele ce se întâmplă în acest jertfelnic sfințit. Dacă n-ar fi venit 
Duhul, n-ar exista Biserica; iar dacă Biserica există, vădit este că 
Duhul a venit” (La Cincizecime, Omilia 1 4: PG 50, 458-459). 


. Prin acest răspuns voi vă amintiți 

În Cuvântul al III-lea din Despre preoție Hrisostom este 
foarte limpede în legătură cu epicleza, cu invocare pe care 
preotul o adresează Duhului Sfânt ca să se săvârşească jertfa 
Euharistiei şi să se transmită harul dumnezeiesc — pogorât peste 
această jertfă — şi sufletelor celor care se împărtăşesc, ca 
acestea să se preschimbe duhovniceşte. 

„Preotul stă în fața Sfintei Mese; nu pogoară foc din cer, ci pe 
Duhul cel Sfânt; se roagă vreme îndelungată, nu ca să se pogoare 
flacără de sus spre a mistui cele puse înainte, ci ca să se pogoare 
harul peste jertfă, spre a aprinde cu el sufletele tuturor şi a le face 
mai strălucitoare decât argintul înroşit în foc ” (Despre preoție 
III 4: PG 48, 642). 


În paragraful imediat următor, care aparţine însă 
Omiliilor dubia (dar nu cu argumente puternice) ale lui 
Hrisostom, acest sfânt bărbat apare nu numai ca identificând 
dumnezeiasca Euharistie săvârşită de preot cu Cina cea de 
Taină, ci şi propunând numai cuvintele întemeietoare ale 
Euharistiei ca cele care săvârşesc Taina. Desigur, Hrisostom 
cunoaşte şi adoptă teologia şi practica Epiclezei, invocării 
Duhului Sfânt la săvârşirea Euharistiei, cum am văzut în 
pasajul anterior, în care cu amănunte grăitoare face referire 
la Epicleză, la invocarea Duhului şi la cum Acesta lucrează 
asupra darurilor (PG 50, 458-459). Adesea însă, pentru a 
sublinia echivalenţa (ca putere) Euharistiei cu Cina cea de 
Taină, declară că Cel ce „a sfințit” Cina cea de Taină este 
acelaşi cu Cel care sfințeşte şi acum Euharistia (PG 62, 612). 
Mai rar, în pasajul în discuţie, apare faptul că atribuie cuvintelor 
de întemeiere „...acesta este Sângele Meu...” puterea prin care 
se săvârşeşte Taina, fără să amintească de invocarea Sfântului 

Duh. Cuvintele Domnului „prefac“ (uerappvOuicovw7) pâinea 
şi vinul în dumnezeiasca Euharistie. Desigur, el explică 
această putere prin puterea asemănătoare pe care au avut-o 
cuvintele lui Dumnezeu-Tatăl „creşteți şi vă înmultiți” (Fac. 
1, 28). Aşa cum aceste cuvinte din urmă au fost spuse o 
singură dată, dar lucrează continuu, totdeauna şi fără 
întrerupere, tot aşa şi cuvintele întemeietoare ale Domnului 
sunt valabile şi înfăptuiesc întotdeauna Taina Euharistiei. 
|Doveditor notăm, spre susținerea paternităţii hrisostomice 
a acestei Omilii, faptul că Fac. 1, 28 (creşteți şi vă înmultiti) 
este folosit şi tâlcuit, păstrând analogiile, în acelaşi fel şi în 
lucrarea Despre feciorie 15: PG 48, 54]. 

„Hristos este de față; şi acum Cel ce a împodobit acea Masă 
(= a Cinei de Taină), Acesta o împodobeşte acum şi pe aceasta (= Sfânta 
Masă). Căci nu om este cel ce face ca cele puse înainte să se facă 
Trupul şi Sângele lui Hristos, ci Însuşi Hristos, Cel răstignit pentru 
noi. Plinind chipul, preotul a stătut (= la săvârşirea Euharistiei), 
rostind acele cuvinte (= ale întemeierii tainei Euharistiei), dar puterea 
şi harul sunt ale lui Dumnezeu. „Acesta este Trupul Meu”, zice. 
Acest cuvânt preface ldarurile] puse înainte. Şi aşa cum glasul 
acela, care a zis „creşteți şi vă înmulțiți şi umpleți pământul” 
(Fac. 1, 28), s-a spus o singură dată, dar este pentru totdeauna, 
dând putere firii noastre, prin lucrarela lor, spre naştere de 
prunci, tot aşa şi acest glas, o singură dată spus, lucrează jertfa 
desăvârşită, în Biserici, la fiecare Masă, începând de la Acela şi până 
la venirea Lui” (La vânzarea lui luda 6: PG 49, 380). 


37 A preface tactul sau ritmul (rânduiala, starea) unui lucru, în principal 
spre mai bine; a reforma. 

Deşi în Omilia contestată de mai sus se trece sub tăcere 
rolul Sfântului Duh, atunci când comentează Evanghelia 
după Matei, Sfântul loan devine limpede prin intermediul 
cui „se lucrează/se găteşte” (xaraoxevăterai) Euharistia. Adică 
o leagă de Duhul Sfânt, fără ca această părere să îl împiedice 
să amintească imediat după că Cel ce a săvârşit Cina cea de 
Taină atunci „lucrează” şi acum în săvârşirea Euharistiei. În 
pasajul pe care îl discutăm referirea concomitentă şi la 
Duhul şi la Cel ce „sfințeşte” (care este Hristos, de vreme ce 
la Cina cea de Taină Ela lucrat) arată că lucrul care îl interesează 
aici pe tâlcuitor este în principal să accentueze intervenţia 
lui Dumnezeu în general în săvârşirea Euharistiei. El nu 
specializează acţiunea-lucrarea Ipostasurilor dumnezeieşti. 


„Tot cu atâta grabă să ne apropiem... de Masa aceasta (= a 
Euharistiei)... sau, mai bine spus, cu mai multă râonă decât copiii 
de lapte să sugem harul Duhului. ... Cel ce le-a făcut atunci pe 
acestea la Cina aceea, Acelaşi le lucrează şi pe acestea acum. Noi 
avem rânduială de slujitori; iar Cel ce le sfințeşte pe acestea şi le 
preface este El” (La Matei, Omilia LXXXII 5: PG 58, 744). 


Această tactică a Sfântului loan se remarcă şi în alte părți, 
cum ar fi în tâlcuirea la Epistola către Evrei, unde şi Fiul şi 
Sfântul Duh sunt amintiţi, fără ca rolurile Lor să fie specializate. 


„Ce anume numeşte aici 'cereşti'? Pe cele duhovniceşti; 
căci chiar dacă se săvârşesc pe pământ, ele sunt vrednice de ceruri. 
Căci atunci când Domnul nostru lisus Hristos zace junghiat, când 
Duhul stă de față...” (PG 63, 111). 


4. Accentuatul realism al Euharistiei 
Din vremea lui Sfântului Ignatie Teoforul, episcopul 

Antiohiei, care a scris la începutul veacului al II-lea, Biserica 
trăieşte şi învaţă realismul euharistic. Acum însă, în lucrările 
lui Hrisostom, avem cea mai adâncă şi cu siguranţă cea mai 
impresionantă analiză a realismului Euharistiei. Hrisostom 
are ca premiză a analizelor sale nu numai cuvintele de 
întemeiere rostite de Domnul şi certificarea lor făcută de 
Pavel, ci şi teologia paulină despre trupul lui Hristos. 

Omul-mădular al Bisericii se naşte, se hrăneşte, se 
amestecă la propriu cu Hristos, al Cărui Trup şi Sânge le 
primeşte în fiinţa sa. Astfel se realizează împărtăşirea, 
adică unirea omului cu Hristos, şi totodată, astfel se asigură 
şi unitatea dintre toate mădularele Bisericii. 


„Cu acesta (= cu taina Euharistiei) ne hrănim noi, cu acesta 
ne amestecăm, ne frământăm împreună şi devenim un singur 
trup şi o singură carne a lui Hristos... EI (= Hristos) ne hrăneşte cu 
propriul Lui sânge şi prin toate ne uneşte/împleteşte (ovuriAexe.) 
cu Sine... Cu fiecare din cei credincioşi Se uneşte pe Sine prin 
Taine. Şi pe care i-a născut îi hrăneşte cu trupul Lui, nu-i dă 
altuia ca să-i hrănească. Şi aceasta ca iarăşi să te încredințeze că 
a luat trupul tău.” (La Matei, Omilia LXXXII 5: PG 58, 744). 

„Te-ai făcut (= omule) fiu (= al lui Dumnezeu) şi unul care 
te desfătezi de Masa cea duhovnicească, săturat cu cărnurile şi 
sângele care te-a născut din nou” (La Psalmi 144, 1: PG 55, 464). 


La modul în care analizează puternicul realism al 
Euharistiei, Hrisostom exclude considerarea ei morală, ca 
un eveniment care are doar un caracter moral-pedagogic. 
Socoteşte însă necesar să facă lămurirea că în Taină nu este 
vorba la modul simplu de iubirea care se naşte în noi, ci de 
mâncarea reală a trupului lui Hristos. lubirea se naşte şi ea 

tocmai prin mâncarea trupului lui Hristos, prin frământarea 
(„Pupuov”) tuturor credincioşilor cu Hristos, fapt care duce 
şi la unificarea lor într-un trup cu un singur cap, Hristos. 
Acestea arată clar „dorul“ (mo00oc) pe care-l are pentru noi 
Hristos, dar şi „dorul“ pe care noi trebuie să-l dobândim. 


„Deci, ca să devenim noi aceasta (= un singur trup şi mădulare 
din carnea Lui şi din oasele lui) nu numai după iubire, ci chiar şi 
în fapt, să ne lăsăm amestecați (ăvaxepaoOouev), dar, în acea 
carne. Căci aceasta se întâmplă prin hrana pe care ne-a dăruit-o, 
vrând să ne arate dorul pe care îl are pentru noi. De aceea S-a 
amestecat (ăvEut& ev) pe Sine cu noi şi Şi-a frământat (vebvpe) 
trupul Său în noi, ca una să fim, aşa cum trupul este unit cu 
capul. (La loan, Omilia XLVI 3: PG 59, 260) 


Gradul cel mai înalt al iubirii lui Dumnezeu este pentru 
Hrisostom faptul că Domnul nu S-a mulţumit să apară pe 
pământ, să ÎI vedem ca Dumnezeu-Om. Nu ne-a dăruit 
numai posibilitatea de a-L. vedea, ci a voit şi să ÎL gustăm la 
modul foarte real, cu dinţii noştri, să încercăm trupul Său. 
Aceste expresii, extrem de realiste, au fost socotite de cercetătorii 
apuseni respingătoare prin amănuntele lor, dar au ca scop 
sublinierea realităţii şi crearea fricii de care trebuie să fie 
cuprins credinciosul înaintea tainei înfricoşătoare a Euharistiei. 


„Aşadar, de aceea Hristos a făcut şi aceasta, trăgându-ne 
pe noi spre o mai mare iubire şi arătându-Şi dorul pentru noi. Nu 
numai să-L vadă pe El le-a dăruit celor ce poftesc, ci şi să se atingă 
[de EL], şi să mănânce, şi să-şi înfigă dinții în carne şi să se unească 

(ovunAaxt]vars) şi să-şi umple dorul totdeauna. Ca leii, aşadar, 
care suflă foc, aşa plecăm noi de la acea masă, înfricoşători 
făcându-ne diavolului...” (La loan, Omilia XLVI 3: PG 59, 260). 
Apoi Hrisostom, temându-se de concepţiile moraliste 
şi de ideologizarea Tainei, a accentuat faptul că aceasta nu 
este o idee-credinţă obişnuită, adică una dintre cele pe care 
le cunoştea lumea greco-romană şi, deci, elenistă. Este vorba 
despre un realism sacramental, al cărui rezultat este şi credința, 
În religiile de misterii fiecare mister constituia ideea sau 
simbolul unei idei. În Euharistie taina este însuşi lucrul-faptul, 
care este arătat în mod simplu prin mijloacele sau formele 
de limbaj şi în care sunt folosite pentru el elemente materiale. 
Ceea ce se arată sau se vesteşte este realitate, nu simbolism. 
„Căci nu S-a mulțumit numai să Se facă om, să fie pălmuit 
şi junghiat, ci la orut] şi să Se frământe împreună (ăvapvpe) 
cu noi pe Sine; şi nu numai prin credință, ci chiar în realitate ne face 
trup al Lui. Decât cine trebuie să fie mai curat cel care se împărtăşeşte 
cu această jertță? Nu trebuie să fie, oare, mai curată decât raza soarelui 
mâna celui care taie acest trup, gura care se umple de focul cel 
duhovnicesc, limba care se înroşeşte cu sângele cel prenînfricoşător? 
Gândeşte-te la cinstea cu care ai fost cinstit! Gândeşte-te la ce fel 
de masă iei parte!" (La Matei, Omilia LXXXII 5: PG 58, 743). 
Hrisostom consideră necesar să explice cu fiecare 
ocazie că sângele de care vorbeşte cuvântul Domnului „acesta 
este sângele Meu” este chiar cel care a ieşit din „coasta” 


3 A se împleti două lucruri sau a se prinde într-o luptă, ceartă, relaţie 
cu cineva; de unde termenul poate însemna, de asemenea, şi împreunarea 
trupească (n. tr.). 

Domnului pe Cruce şi, de asemenea, este cel cu care ne 
împărtăşim noi, credincioşii, la Euharistie. 

„Căci ceea ce zice - „acesta este” — [înseamnă] că Acesta, 
cel care este în potir, este acela care a curs din coastă, iar noi cu 
acela ne împărtăşim. Şi l-a numit pahar al binecuvântării pentru 
că pe acesta, avându-l în mâini, aşa îl cântăm, minunându-ne şi 
spăimântându-ne de darul nespus, binecuvântându-L, că şi pe 
acesta l-a vărsat, ca să nu mai rămânem în rătăcire” (La 1 Cor., 
Omilia XXIV 1: PG 61, 200). 


5. Unirea-încorporarea în Euharistie şi unirea firii 
omeneşti cu Cuvântul dumnezeiesc 

Unirea care se săvârşeşte în Euharistie, cea dintre 
credincios şi Trupul lui Hristos, este reală, aşa cum este 
unirea în Hristos a firii omeneşti cu cea dumnezeiască. 


„Căci precum acel trup (= cel omenesc) s-a unit cu Hristos, 
tot aşa şi noi ne unim cu El prin pâinea aceasta (= a Euharistiei)” 
(La I Cor., Omilia XXIV 2: PG 61, 200). 


Prin urmare, lucrul cu care ne amestecăm şi ne unim 
în Euharistie este trupul îndumnezeit al lui Hristos, adică 
acela care se află „sus”, pe tronul ceresc. 

„Îndată te îmbraci cu Stăpânul, te amesteci cu trupul, te 
frămânți laolaltă cu trupul care şade sus, unde nu-i este îngăduit 
diavolului să se apropie ” (La Col., Omilia VI 4: PG 62, 324). 

De altfel, această taină n-ar fi avut un rezultat mântuitor 
dacă unirea noastră nu s-ar fi făcut cu firea omenească 
îndumnezeită a lui Hristos, cea care este „sus”. De vreme 
ce firea omenească, prin căderea adamică, s-a omorât, s-a 
înstrăinat de viaţa adevărată, Dumnezeu a hotărât să 

„aducă înăuntru” (eioayăyei), prin întruparea Sa, o fire 
omenească nouă şi înnoită. Cea nouă este asemănătoare cu 
a noastră, dar uşurată de păcat. Este îndumnezeită şi, din 
această pricină, plină de viaţă. Ea ni se dăruieşte în 
Euharistie ca hrană care duce la viaţa nemuririi. 

„Căci nu ne-a dat în mod simplu trupul Său. Ci, pentru că 
firea cea dintâi a cărnii, cea plămădită din pământ, din pricina 
păcatului a ajuns să fie muritoare şi să se facă goală de viață, El 
a adăugat înăuntru, am putea spune, o altă frământătură şi aluat, 
carnea Lui, cu firea fiind aceeaşi, dar uşurată de păcat şi mustind 
de viață. Şi tuturor le-a a dat-o pe aceasta (= carnea Lui) ca să se 
împărtăşească, ca fiind hrăniţi prin aceasta şi lepădând omorârea 
cea dintâi, să ne amestecăm cu aceasta, prin (= sfânta) Masă, spre 
viața cea nemuritoare” (La 1 Cor., Omilia XXIV 2: PG 61, 201). 


6. Euharistia — aducerea jertfei 

Şi în acest subiect mai special Hrisostom merge mai 
departe la o adâncire şi nişte analize, pe care Biserica le-a 
cunoscut pentru prima oară la o asemenea măsură şi la o 
astfel de extensie. 

Întreaga iconomie dumnezeiască a Fiului, de la 
întrupare până la înălțarea Lui, este jertfa Sa şi totodată 
ofranda Sa. Adică El a oferit Părintelui ceresc sinele Său 
jertfit, jertfa Sa, care a început prin întrupare şi s-a încununat 
pe Cruce. Jertfa lui Hristos îşi are şi preînchipuirea în jertfa 
arhiereului din Vechiul Testament. Acesta intra o singură 
dată pe an în Sfânta Sfintelor şi oferea jertfă. Jertfea animale 
pentru păcatele oamenilor. Acum, în persoana lui Hristos 
jertfa se preschimbă şi, din preînchipuirea care era, devine 

chiar realitatea. Nu mai avem jertfă de animale, ci jertfa lui 
Hristos Însuşi, care, dintr-o infinită iubire, este silit nu 
numai să Se facă om, ci şi să sufere moarte, deoarece, în 
felul acesta, jertfa Sa va fi mai bine înţeleasă şi astfel 
întreaga iconomie dumnezeiască va avea consecinţe reale. 
Această jertfă a Lui se aduce, bineînțeles, nu în Sfânta 
Sfintelor din templul Vechiului Testament, ci chiar în cer, 
după cum explică Hrisostom (PG 63, 139), Părintelui ceresc. 
Această oferire, care s-a împlinit prin Înălţarea Domnului, 
este motivul pentru care jertfa lui Hristos şi Euharistia sunt 
socotite aducere (mpoopopă) şi înălțare (dvapopă). 

„lar Hristos şi în aceasta (= în vărsarea sângelui Său) Şi-a 
dovedit grija şi dragostea fierbinte pentru noi. Şi în Vechiul 
[Testament], pentru că erau într-o stare nedesăvârşită, sângele pe 
care îl aduceau idolilor, pe acesta EL Însuşi a răbdat să-l 
primească, ca să-i îndepărteze de idoli, lucru care iarăşi a fost o 
dovadă a nespusei sale iubiri. lar aici, a prefăcut slujba (iepovpyia) 
într-una cu mult mai înfricoşătoare şi slăvită, jertfa însăşi 
schimbând-o şi poruncind ca în loc de junshiere de necuvântătoare El 
Însuşi să fie adus [ca jertfă]” (La 1 Cor., Omilia XXIV 2: PG 61, 200). 

Arhiereul Vechiului Testament repeta jertfa în fiecare 
an, deoarece aceasta nu era de ajuns pentru a vindeca răul, 
boala duhovnicească a oamenilor, nu avea puterea de a 
ierta păcatele şi, în cele din urmă, de a-i sfinţi pe oameni. 
Dimpotrivă, jertfa pe care a adus-o Hristos s-a săvârşit o 
singură dată şi este cu adevărat eficace şi valabilă pentru 
totdeauna. În Vechiul Testament jertfa era pur şi simplu o 
preînchipuire a jertfei lui Hristos: o preînchipuia şi o 
pregătea fără să aibă puterea ei. Corespondenţa celor două 

jertfe se înțelege prin compararea fotografiei cu omul fotografiat. 
Fotografia este numai o reprezentare, în timp ce valoarea şi 
puterea o are însuşi omul fotografiat. 


„Căci deoarece prima (= jertfă) nu putea nimic, se aducea a 
doua. Şi fiindcă nici aceasta nu avea efect, iarăşi alta; încât [jertfa] era 
o vădire a păcatelor. Deci, pe de o parte, faptul de a se aduce jertță 
[însemna] o vădire a păcatelor. lar, pe de altă parte, faptul de a 
[se aduce] totdeauna Lera] o vădire a neputinței. Dar cu ljertfa 
lui] Hristos, lucrurile stau invers: o singură dată s-a adus şi 
pentru totdeauna a fost de ajuns. Şi bine le-a numit pe acelea 
preînchipuiri (âvrirvra). Aşadar ljertfa veche] are numai chipul, 
nu şi puterea, după cum în cazul imaginilor imaginea are chipul 
omului, nu şi puterea” (La Evrei, Omilia XVII 3: PG 63, 131). 


7. Euharistia este „anamneză” — repetarea jertfei 
făcută o singură dată 

Ascultătorii lui Hrisostom din Antiohia cunoşteau 
foarte bine ceremonialul iudaic, deoarece acolo trăiau şi se 
manifestau religios mulţi iudei. Ei nu lipseau nici din 
Constantinopol, unde aveau sinagogi cu viață religioasă 
organizată, şi cei mai mulți creştini erau informați în privința 
lor. Prin urmare, atunci când a făcut confruntarea între 
jertfa repetată în Sfânta Sfintelor a arhiereului Vechiului 
Testament şi jertfa făcută o singură dată a lui Hristos, Hrisostom 
a bănuit că aceasta va naşte o tensiune justificată în ascultătorii 
săi: dar şi în bisericile noastre aducem-săvârşim FEuharistia 
aproape în fiecare zi. Răspunsul lui Hrisostom, care constituie 
o primă şi adâncă şi formidabilă adâncire în această problemă, 
este că noi, săvârşind Euharistia, „facem ” „anamneza/pomenirea” 

morţii lui Hristos. Avem o „pomenire” chiar a jertfei lui 
Hristos, a celei făcute o singură dată, nu o jertfă nouă, nu o 
altă jertfă, cum făcea de fiecare dată arhiereul în Vechiul 
Testament. Adică în Euharistia noastră, darurile de pomenire 
sunt în sinea lor chiar Domnul Care ce Se jertfeşte. Aceasta 
este jertfa pe care a adus-o Hristos Însuşi în Sfânta Sfintelor, 
adică în cer, la tronul Părintelui ceresc. 

Cel jertfit în Euharistie este totdeauna Acelaşi, este 
Însuşi Cel care S-a adus jertfă o singură dată. Şi pentru că 
este întotdeauna Acelaşi, noi nu săvârşim o jertfă nouă, ci o 
„anamneză” a jertfei însăşi şi a aducerii ca jertfă. Jertfa Sa, 
făcută o singură dată, este şi va rămâne „neconsumată”, 
neepuizată, şi din acest motiv nici nu mai e nevoie să se reia 
în Palestina evenimentele istorice care s-au întâmplat în 
timpul lui Ponţiu Pilat. Domnul nu Se mai răstigneşte istoric 
în fiecare Euharistie, şi nu mai zice cuvintele „săvârşitu-s-a”. 
Acum jertfa este „nesângeroasă”, fiind preînchipuită de jertfa 
nesângeroasă a lui Isaac de către Avraam (PG 50, 601). Toate 
acestea care constituie jertfa Lui devin realitate printr-un alt 
proces. Acest proces constă în faptul că pâinea şi vinul devin 
(„se preschimbă - ueraoxevăLovrai”) — cum am văzut în 
subcapitolul anterior — însăşi acea jertfă, făcută o singură 
dată, adică trupul şi sângele Domnului, prin intervenţia evidentă 
a lui Dumnezeu. Aici „anamneza/pomenirea” nu înseamnă o 
simplă amintire şi o păstrare numai a memoriei evenimentelor 
nou-testamentare. Înseamnă că acum şi de fiecare dată se 
întâmplă înaintea noastră şi pentru noi jertfa şi aducerea 
săvârşite o singură dată. De aceea nici nu este întâmplătoare 
stăruința lui Hrisostom pentru a accentua şi realismul absolut 

al Euharistiei (că este o taină înfricoşătoare a trupului şi a 
sângelui adevărat al Domnului) şi caracterul ei de „anamneză”. 

Deşi a arătat realismul euharistic, Hrisostom merge 
mai departe şi, prin termenul „anamneză”, o păzeşte de 
ideea că avem o nouă jertfă istorică. Ceea ce avem este 
„Jertfa desăvârşită” (ănapriouevn Ovoia) (PG 49, 380), adică 
avem şi acum tot acea jertfă adusă o singură dată, care şi 
acum este o jertfă reală. Prin urmare, evenimentul „anamnezei” 
presupune, de asemenea, un realism absolut, este „devenirea” 
(piyveoQau), fapt pe care Hrisostom îl arată prin foarte 
grăitorul verb a lucra (eoyăCouan), afară de verbul „a face” 
(roi) (care este cunoscut din cuvintele Domnului de 
întemeiere a Iainei „aceasta să faceți spre pomenirea Mea”). 
Prin cuvintele „lucrăm (Epyacoue0a) pomenirea a jertfei” 
(PG 63, 131), Hrisostom arată exact faptul că în Euharistie 
avem o lucrare, un praxis-act care produce jertfă. Prin 
invocarea Duhului Sfânt, ea devine o lucrare-proces de aşa 
fel încât pâinea şi vinul se preschimbă în chiar jertfa cea 
adusă o singură dată. Astfel, ceea ce avem în Euharistie este 
jertfă reală, nu un typos sau o amintire a jertfei aduse o 
singură dată. De asemenea, în fiecare Euharistie Hristos 
este întreg, chiar dacă aceasta se săvârşeşte de nenumărați 
preoţi, de nenumărate ori de-a lungul veacurilor. 


„Dar ce, noi nu aducem jertfă în fiecare zi? Aducem, dar 
făcând pomenirea morții Lui. Şi una este aceasta (= pomenirea), 
nu multe. Cum una şi nu multe? Pentru că o singură dată S-a 
adus, ca şi cea dintru Sfânta Sfintelor. Acest lucru este chip al 
aceleia (a jertfei din Sfânta Sfintelor), iar aceasta (= pomenirea) 

[este chip] al aceleia (= a jertfei aduse în Sfânta Sfintelor)%. Căci 
pe Acelaşi Îl aducem Ljertfă] pururea, nu acum o oaie, mâine alta, 
ci pururea aceeaşi; astfel că una este jertfa. În logica aceasta, de 
vreme ce în multe locuri se aduce [Hristos ca jertfă], sunt [oare] 
mai mulți Hristoşi? Nicicum, ci Hristos este unul pretutindeni, 
şi aici fiind deplin, şi acolo deplin, un singur trup. Deci, aşa cum 
El este un singur trup, nu mai multe trupuri, deşi este adus 
[jertfă] în multe locuri, tot aşa Leste EI] şi o singură jertfă. El este 
Arhiereul nostru, Care a adus jertfa care ne curățeşte. Pe aceasta 
o aducem şi acum, pe cea adusă atunci, pe cea necheltuită (ăvăAwTov). 
Acest lucru se face întru pomenirea a ceea ce s-a făcut atunci; căci 
zice: „Aceasta să faceţi întru pomenirea Mea”. Nu o altă jertfă, 
ca arhiereul atunci, ci pe aceeaşi pururea o facem; ori mai degrabă 
lucrăm pomenirea jertfei” (La Evr., XVII 3: PG 63, 131). 

„Şi cum zice (= Pavel: 1 Cor. 11, 23-26) că a primit-o de la 
Domnul? Căci nici n-a fost de față atunci (= la Cina cea de Taină), ci 
cu prigonitorii era. Ca să afli că nimic în plus nu are acea Masă față de 
cea de după acestea. Căci şi astăzi Însuşi este Cel ce toate le lucrează 
şi le predă, ca atunci” (La | Cor., Omilia XXVII 4: PG 61, 229). 


Şi tocmai pentru că, prin săvârşirea „pomenirii”, avem 
în Euharistie trupul şi sângele adevărat al Domnului, se 
înfricoşează înaintea ei şi îngerii (PG 62, 28). 

Este, desigur, cunoscut faptul că în perioada elină clasică 
termenul „anamneză” avea legătură cu jertfele (vezi Lysia, 
Cuvântul 2, 39) şi, deci, cu cele aduse şi jertfite pe altare. În 


spaţiul filosofiei, de asemenea, termenul „anamneză” a căpătat 
un înţeles nou şi excepțional odată cu Platon (vezi de ex., 

Phaidron 72E), care foloseşte acest termen pentru a indica 
faptul că omul cunoaşte cu adevărat ideile, câtă vreme are 
„amintirea/lanamneza” lor, adică omul cheamă din nou 
adevărul, îl are şi îl ţine în duhul lui. Toate acestea arată că 
termenul „anamneză” este nu numai legat de jertfe şi în 
general de existența ideilor, ci şi încărcat cu elemente de 
realism, de vreme ce cele aduse pentru jertfe se jertfeau cu 
adevărat pe altare, iar ideile, pe care filosoful şi le amintea, 
erau pentru el reale în împărăţia ideilor şi în mintea lui. 
Cu siguranţă că Sfântul loan Hrisostom va fi cunoscut 
această încărcătură de sens şi uzanţa de acest fel a termenului 
anamneză. Nu pare însă să fie influenţat, cel puţin direct, în 
propria viziune. După părerea lui, Domnul cunoştea faptul 
că ucenicii mai întâi şi credincioşii mai târziu, care nu era 
străini de practica jertfelor din Vechiul Testament, unde am 
avut sânge real de animale, se vor tulbura şi vor fi în 
confuzie la auzul cuvintelor „acesta este trupul Meu... acesta 
este sângele Meu”. Chiar dacă în aceste cuvinte avem înlocuirea 
paharului vechi-testamentar, plin de sângele animalelor, cu 
Domnul Însuşi, totuşi confuzia şi impasul erau certe. Şi, pentru 
a le preîntâmpina, Domnul „a pomenit” paharul Vechiului 
Testament, a folosit cuvintele „aceasta să faceți întru pomenirea 
Mea” şi a vorbit despre un „pahar” „al Noului Testament”. 
Astfel, acest termen are scopul de a duce la străpungerea inimii, 


„Nu numai pentru aceasta face pomenire de noaptea aceea 
(a Cinei de Taină), ci şi pentru ca, în alt chip, să ne aducă pe noi 
la străpungerea inimii” (La | Cor., Omilia XXVII 4: PG 61, 229) 


dar el are legătură mai ales cu realismul euharistic, care, 
din cauză că ar fi părut ciudat, a fost înmuiat prin cuvântul 

„pPomenire/anamneză”, care „pune împreună” (ovvăntrei-face 
contactul între, uneşte) ceea ce se face la fiecare Euharistie cu 
ceea ce s-a întâmplat la Cina cea de Taină. 


„Pentru că mai era şi paharul Vechiului Testament, 
cenuşile (libaţiile) şi sângele necuvântătoarelor. Căci şi după ce 
jertfenu, primind sângele cu paharul şi cupa, aşa stropeau. Deci, 
de vreme ce în loc de sânge de necuvântătoare, a adus (= Domnul) 
sângele Său, ca să nu se tulbure cineva auzind aceasta, le-a pomenit 
de jertfa aceea a Vechiului [Testament]. Apoi, spunând despre 
Cina aceea, pune împreună cele prezente cu cele de atunci, ca să 
fie şi ei acum întocmai ca în acea seară şi şezând chiar pe acel 
aşternut şi primind de la Hristos Însuşi această jertfă (La 1 Cor., 
Omilia XXVII 4: PG 61, 230). 


Prin urmare, cuvintele „aceasta să faceti întru pomenirea 
Mea” au pentru Hrisostom şi o relaţie de opoziţie faţă de 
Paştele iudaic, Paşte pe care Domnul vrea să îl înlăture. 
Moise a spus, având ca punct de plecare cele întâmplate 
Egipt şi în legătură cu sângele jertfei vechi-testamentare, 
„aceasta [să vă fie] vouă pomenire veşnică” (leş. 3, 15). După 
cum jertfa vechi-testamentară se făcea totdeauna, tot aşa şi 
Euharistia-pomenire se va face totdeauna. „Pomenirea” din 
Vechiul Testament era o jertfă reală, după cum reală este şi 
cea din Noul Testament. Însă sângele, în Vechiul 
Testament, se vărsa întotdeauna pentru cei întâi-născuţi, în 
timp ce Domnul a hotărât ca „pomenirea” să fie nesângeroasă, 
ca o taină „spre iertarea păcatelor întregii lumi”, până când El 
va veni din nou ca Judecător: „până când voi veni” (PG 57, 739). 
Şi astfel El transmite evenimentul Euharistiei, al „pomenirii”, ca 
Taină a sângelui, care nu are sânge fizic-pământesc. Ca să 

nu se smintească Ucenicii şi ca să le explice ce înţelege prin 
cuvintele „aceasta să faceţi... ”, că este vorba adică de sângele 
Său, care nu este însă sânge fizic, săvârşeşte El primul Taina 
înaintea lor, iar ei mănâncă şi beau înaintea Domnului 
trupul şi sângele Său, aşa cum îi vor face pomenirea, îl vor 
relua de la Cincizecime încolo, fără să mănânce şi să bea 
fizic carne şi sânge. 

Cuvintele „aceasta să faceți” au fost folosite de Domnul 
şi pentru a arăta că Ucenicii Săi nu mai trebuie să săvârşească 
acel lucru, jertfa de sânge vechi-testamentară, ci pe acesta, 
Taina propriei Lui jertfe-anamneze, care întotdeauna este 
jertfă, dar nesângeroasă, duhovnicească. 


m-..Şi Zice: „această să faceți întru pomenirea Mea”. Ai 
văzut cum îi scoate şi îi depărtează pe ucenici de obiceiurile 
iudaice? „După cum săvârşeați Paştele iudaic — le spune Hristos 
— spre pomenirea minunilor din Egipt, tot aşa săvârşiti-l şi pe 
acesta spre pomenirea Mea... Şi după cum Moise zice: „Aceasta 
[să vă fie] vouă pomenire veşnică” (leş. 3, 15), tot aşa şi Acesta 
(= Domnul) zice: „spre pomenirea Mea”, până ce voi veni. De 
aceea şi zice: „Cu dor am dorit să mănânc Paştele acesta”, adică 
„Să vă înmânez lucruri noi şi să vă dau un Paşte prin care vreau 
să vă fac oameni duhovniceşti”. Şi Însuşi a băut din el. Căci, ca 
nu cumva auzind acestea, să zică: „Dar ce? bem sânge şi mâncăm 
carne? Şi să se tulbure — că mulți s-au smintit de aceste cuvinte 
[= „mâncaţi, acesta este trupul Meu...”]. ... Deci, ca să nu se 
tulbure şi acum, a băut El mai întâi, ca să-i aducă netulburați la 
împărtăşirea cu tainele. De aceea EI Însuşi a băut sângele Lui. 
Dar ce? Mai trebuie să-l facem şi pe acela vechi (= Paştele, jertfa 
Vechiului Testament)? Nicidecum, zice. Căci din această pricină 

a zis: „aceasta să faceţi”, ca să îi îndepărteze de aceea (= jertfa 
Vechiului Testament). Căci dacă sângele] acesta lucrează iertarea 
păcatelor, - precum şi lucrează — de prisos este aşadar |sângele] 
acela (= al Vechiului Testament)... aici [Domnul] a legat strâns 
Taina de pomenirea binefacerilor Sale” (La Matei, Omilia 
LXXXĂII 1: PG 57, 739). 


8. „Momentul” potrivit pentru împărtăşire şi cât de 
gata este credinciosul 

Un obicei rău, care a dominat în ultimele veacuri în 
Biserică, a chinuit şi Biserica din vremea lui Hrisostom. Este 
vorba despre venirea rară sau foarte rară a credincioşilor la 
Sfânta Împărtăşanie. Acest obicei era legat de marile 
Praznice, ca al Epifaniei şi Postul Mare. Dincolo de problema 
pregătirii duhovniceşti, de care de obicei nu se îngrijeau pe 
cât ar fi trebuit, cei mai mulţi creştini din parohii considerau 
de ajuns sau folositor să vină la Taină o dată sau de două 
ori pe an. Monahii şi asceţii — evident, nu toţi — se împărtăşeau 
o singură dată pe an sau chiar o dată la doi ani. Obiceiul era, 
pare-se, cristalizat mai mult în cercurile monahale. Existau, 
desigur, şi cei care se împărtăşeau de mai multe ori (r7oAAGKkIc) 
în timpul unui an, dar cu siguranţă nu erau mulţi. De aceea 
Hrisostom observă cu durere că împărtăşirea rară este un 
„Obicei” rău, ba chiar mai mult, o „prejudecată”, care duce la 
fenomenul că Liturghia se săvârşeşte şi nimeni nu vine să 
se împărtăşească. În situaţia aceasta este evident că se 
săvârşeşte fără nici o rațiune, de formă („£/x7)). Hrisostom 
subliniază că, dacă credinciosul este nevrednic să vină la 
împărtăşit o atât de mare durată de timp, este nevrednic şi 

să stea la restul părţilor Liturghiei. Certifică, desigur, că 
„Jertfa”, deci Dumnezeiasca Liturghie, era „zilnică”. Chiar 
dacă este vorba despre o exagerare, ştim că Liturghia se 
făcea de două şi câteodată de trei şi patru ori pe săptămână. 

La mulţi credincioşi domnea concepţia că „vremea 
potrivită” pentru împărtăşit erau marile praznice, din cauza 
faptului că legau mecanic de acestea pregătirea lor 
duhovnicească. Nu sărbătorile în sine sunt însă cele care 
asigură pregătirea, nu ele îi transformă pe credincioşi în 
„vrednici“. Trebuie aşadar să se caute criteriul absolut pentru 
venirea regulată la împărtăşanie, pentru „vremea” venirii 
credincioşilor la ea. Acest criteriu este numai starea lăuntrică şi 
curăţia sufletului, conştiinţa curată, inima curată, stare care 
se atinge prin nevoințe duhovniceşti şi ascetice. Astfel, 
pentru cel care are pregătire duhovnicească nu mai sunt 
valabile limitările şi unul ca acesta este sfătuit să se 
împărtăşească totdeauna („dei rpooiTwoav”), fără limitări 
şi programări temporale. 

„Mulţi se împărtăşesc din această jertfă o singură dată în 
tot anul, alții de două, alții de multe ori. Către noi toți este aşadar 
cuvântul, nu numai către cei de aici, ci şi către cei care stau în 
pustie. Căci aceia o singură dată pe an se împărtăşesc, şi şi mai 
mulți o dată la doi ani. Ce dar? Pe care îi vom primi? Pe cei |care 
se împărtăşesc] o dată, pe cei lcare se împărtăşesc] de mai multe 
ori, pe cei care se împărtăşesc] de foarte puţine ori? Nici pe cei 
care [care se împărtăşesc] o dată, nici pe cei de mai multe ori, nici 
pe cei de puţine ori, ci pe cei [care se împărtăşesc] cu cuget curat, 
pe cei care se împărtăşesc cu inimă curată, pe cei care se împărtăşesc 
cu viață nepătată. Unii ca aceştia pururea să se apropie. lar cei 

care nu sunt aşa nici o singură dată [să nu vină]. Pentru ce? 
Pentru că judecată loruşi îşi iau şi osândă şi pedeapsă şi certare” 
(La Evr., Omilia XVII 4: PG 63, 131-132) 

„Îi văd pe mulţi împărtăşindu-se cu trupul lui Hristos cu 
uşurinţă şi la întâmplare, şi mai degrabă din obişnuință şi că aşa 
e legiuit decât din înțelegere şi din pornirea cugetului. Dacă a 
venit, zice, vremea Postului Mare, în orice stare ar fi cineva, se 
împărtăşeşte de Taine. [la fel] dacă a venit ziua Epifaniei; chiar 
dacă nu aceasta este vremea apropierii lde taine]. Fiindcă nu Epifania 
sau Păresimile ne fac vrednici să ne apropiem, ci sinceritatea şi 
curăția sufletului. Cu acestea apropie-te pururea, fără acestea 
niciodată... Văd multă nestatornicie în această purtare. În celelalte 
clipe, deşi de multe ori sunteți curați, nu vă apropiați; iar la Paşti, 
chiar dacă aceasta ar fi pentru voi ceva peste măsură de îndrăzneţ, 
vă apropiaţi. O, ce obicei! O, ce prejudecată! În zadar jertfa este 
zilnică, în zadar stăm noi înaintea jertfelnicului, niciunul care să 
se împărtăşească! Acestea le spun nu numai ca să vă împărtăşiti, 
ci ca să vă faceți vrednici pe voi înşivă lde aceasta]. Nu eşti 
vrednic de jertfă, nici de împărtăşanie, nu eşti vrednici] aşadar 
nici de rugăciune (La Efes., Omilia II 4: PG 62: 28-29). 

„++. Vă îndemnăm nu ca să nu fiţi de față (= să vă aflați la 
Liturghie), ci să vă faceţi pe voi înşivă vrednici şi de şederea de 
față şi de apropiere (= venirea la împărtăşanie)... El ne-a chemat 
la ceruri... iar noi nu ne grăbim, nici nu alergăm înspre aceasta?” 
(La Efes., Omilia III 5: PG 62, 30). 

Faţă de cei care vin spre Euharistie din obişnuință sau 
fără a conştientiza Hrisostom devine foarte dur. Socoteşte 
că aceştia se vor osândi ca şi cei care L-au omorât pe Hristos. 

„Aceeaşi pedeapsă cu cei care L-au ucis pe Hristos vor 
suferi cei care primesc trupul Lui şi sângele fără grijă sau la 
întâmplare” (La cuvântul „Trebuie să fie şi eres” 5: PG 51, 259) 

Pregătirea duhovnicească, care este socotită necesară 
pentru venirea la împărtăşanie, 

„Curățeşte-ți deci sufletul, pregăteşte-ți cugetul spre 
primirea acestor taine” (La I Cor., Omilia XXV 5: PG 61, 205) 
se extinde şi asupra timpului de după împărtăşire. Şi atunci 
credinciosul, care a postit, s-a curăţit şi a făcut milostenie, 
este dator să continue starea de trezvie duhovnicească şi, 
întâi de toate, să trăiască cu cumpătare faptul de a fi vrednic 
de Cina sfântă a Trupului şi a Sângelui Domnului, cu care 
s-a împărtăşit. Bineînţeles, Hrisostom nu cere aceeaşi 
tensiune a postului şi a rugăciunii, dar insistă asupra 
continuării în general al efortului duhovnicesc şi, în primul 
rând, condamnă dedarea după Praznic (când mulţi credincioşi 
se împărtăşesc de obicei) la multă mâncare, la multă băutură, 
la distracţie şi la neglijarea săracilor. Aşa cum credinciosul 
se pregăteşte pentru a veni cu vrednicie la sfânta Împărtăşanie, 
tot aşa trebuie să aibă grijă şi să nu se arate nevrednic de 
sfânta Împărtăşanie, adică de Hristos, pe Care L-a atins şi 
L-a primit în gura şi în întreaga lui fiinţă (vezi PG 61, 231). 


Capitolul al Optulea 


PREOŢIA 


1. Preoţia este una 

La modul în care Sfântul loan Hrisostom a înţeles şi 
accentuat mai mult decât orice alt scriitor bisericesc realismul 
şi caracterul mântuitor al dumnezeieştii Fuharistii, tot aşa 
a reuşit să explice pentru prima dată atât de adânc şi cu 
atâta deplinătate cutremurătorul caracter tainic al Preoţiei. 
Şi foarte impresionant l-a descris pe purtătorul ei şi 
lucrarea lui, adică pe preot sau episcop. 

Atât de mult accentuează înălţimea Preoţiei şi măreţia 
preotului şi prezintă cu atâta limpezime legătura lui cu 
Dumnezeu şi cu oamenii, 


„Căci mare este vrednicia preoților” (La loan, Omilia LXXXVII 
4; PG 59, 471) 


încât această teologie a lui ar funcţiona determinant, de 
natură să schimbe hotărârea celor ce s-ar gândi să se preoțească, 
dacă n-ar aborda în paralel cu pogorământ şi înţelegere 
neputințele preoţilor. Acestea nu împiedică lucrarea tainei 
şi nu trebuie să îi smintească pe credincioşi sau să devină subiect 
de defăimare a Preoţiei şi a preotului prin aplicarea criticii. 

Taina Preoţiei este înfăptuită chiar de Duhul Sfânt, 
deoarece în timpul acestei taine se dă „harul” dumnezeiesc, 
lucru pe care numai Sfântul Duh îl poate face. Acest lucru 
se realizează în mod concret prin slujba numită hirotonie. La 

această slujbă, episcopul canonic, rugându-se, îşi pune 
neapărat mâna pe capul candidatului şi Dumnezeu lucrează. 

„Aceasta înseamnă hirotonia: Se pune deasupra mâna omului, 
dar Dumnezeu lucrează totul şi mâna Lui este cea care se atinge 


de capul celui hirotonit, dacă se hirotoneşte aşa cum trebuie” (La 
Fapte, Omilia XIV: PG 60, 116; vezi şi Omilia XV: PG 60, 119). 


Urmând lui Grigorie Teologul (Cuvântul al doilea de 
apărare pentru fuga în Pont), Hrisostom îl vede pe preot, 
potrivit Scripturii, un înger (PG 55, 407) şi consideră Preoţia 
cu mult mai înaltă decât demnitatea împărătească lumească. 
Cea dintâi se dă de către Dumnezeu, în timp ce cea de-a 
doua de factori pământeşti: 


„Unele sunt hotarele împărăției, altele hotarele preoţiei. 
Dar aceasta este mai mare decât aceea. Deci, dacă vei vedea un 
preot nevrednic, nu defăima preoția” (La „Am văzut pe Domnul 
şezând...” 4: PG 55, 126. Vezi şi PG 57, 443). 

„Vrednicia de învățător şi vrednicia de preot sunt mari; şi 
lucru minunat şi cu adevărat potrivit alegerii lui Dumnezeu este 
a aduce în mijloclul adunării] pe cel vrednic” (La 1 Tim., Omilia 
V 1: PG 62, 525). 


Hrisostom abordează des subiectul Preoţiei în multe 
din textele sale. I-a consacrat şi un tratat, Despre Preoție, 
împărţit în şase Cuvinte. 

În acest tratat sunt analizate lucrarea, însemnătatea, 
premizele, cerinţele şi întreaga teologie a Preoţiei. Cercetătorii 
operei îşi exprimă totdeauna încurcătura în a hotări dacă 
Hrisostom vorbeşte aici despre preot sau despre episcop. Şi 
încurcătura se lărgeşte, deoarece în locul cuvântului „episcopie” 
(Enuokonn) din fraza „şi era zvon că urmează să ne aducă la 

vrednicia episcopiei” (Despre Preoție 1 6: PG 48, 625) cele mai 
multe manuscrise, în loc de „episcopie“, au grafia „preoție” 
(iepwovvr]), care este aleasă în mod corect în ediţia critică a 
operei (SCh 272, p. 72). 

Dincolo de această discuţie pur filologică, trebuie să 
notăm că Hrisostom, chiar dacă foloseşte amândouă 
cuvintele — şi „episcop” şi „preot“ — presupune că Preoţia este 
una, nu 0 sparge în grade şi trepte. Devine foarte clar atunci 
când comentează 1 Tim. 3, 8. Notează că ceea ce a spus Pavel 
despre episcopi se potriveşte şi preoţilor, de vreme ce şi 
celor din urmă li s-au dat aceleaşi îndatoriri pe care le au şi 
episcopii: „învățarea şi apărarea Bisericii”. 

Desigur, Hrisostom cunoaşte diferenţa dintre episcop 
şi preot, dar o socoteşte mică („nu mare este diferența”) şi o 
localizează exclusiv în „a hirotoni”, care aparţine numai 
episcopului. Cel din urmă „Îl întrece” pe preot „numai” 
pentru că poate săvârşi hirotonia. 

„Vorbind de episcopi şi caracterizându-i (= arătându-le 
însuşirile) şi spunând pe care anume trebuie să le aibă şi de care 
trebuie să se depărteze, şi lăsând la o parte ceata preoților, a trecut 
deodată la diaconi. De ce oare? Fiindcă nu este mare deosebirea 
între ei. Căci şi preoților le este încredințată învăţătura şi apărarea 
Bisericii. Şi ceea ce a spus despre episcopi, acestea se potrivesc şi 
preoților. Căci numai cu hirotonia îi covârşesc, numai cu aceasta 
pare că îi întrec pe preoți" (1 Tim., Omilia XI 1: PG 62, 553). 

Consecvent de altfel cu părerea sa despre unitatea Preoţiei, 


adică cu faptul că preoţia pe care o are episcopul o are şi 
preotul, Hrisostom comentează în Omilia a Ill-a, 2, la Fapte: 

„episcopia lui să o in altul”, care este cârmuirea (11v 
âpTv), preoția” (PG 60, 35). 

Indirect face diferenţa între Preoţie şi „vrednicia” „diaconiei , 
atunci când comentează 1 Iim., 3, 8-11. Şi aceasta pentru că 
adaugă atributele diaconilor bărbaţi la diaconite şi invers: 


„Femeile lor de asemenea (3, 11) — de diaconițe zice (= 
Pavel) — [să fie] „cuviincioase, neclevetitoare, cumpătate, credincioase 
întru toate”. Unii zic că aici se vorbeşte în general pentru femei, 
dar nu este aşa. Căci de ce ar fi voit [Apostolul] ca printre cele 
vorbite să introducă deodată pe femei? Ci despre cele care aveau 
vrednicia diaconiei vorbeşte. „Diaconii să fie bărbați ai unei 
singure femei”. Acestea se potrivesc a fi spuse şi despre femeile 
dinconilor, fiindcă acest lucru este foarte necesar, folositor şi 
cucernic în Biserică” (PG 62, 553). 


Femeile sunt excluse însă cu desăvârşire de la Preoţie, 
iar acest lucru este impus de „legea dumnezeiască”, pe care 
nu o analizează mai mult. Problema preoţiei femeilor nu l-a 
preocupat în mod special. Foarte puţinele lucruri pe care 
le-a amintit au fost spuse având ca prilej activitatea unor 
femei care se băgau în treburile Bisericii şi reuşeau să 
impună preoţi sau să îi scoată pe alţii din preoție. 

„Căci dumnezeiasca lege le îndepărtează pe acestea (= pe 
femei) de la slujba Lpreoției]. lar ele caută să între cu sila. Şi pentru 
că singure nu pot face nimic, fac totul prin alții. Şi au ajuns să 
aibă atât de mare putere, încât numesc şi dau afară din cler pe 
cine vor...” (Despre Preoţie III 9: PG 48, 646). 


Mai trebuie să explicăm încă un punct referitor la 
poziţia personală a lui Hrisostom faţă de chemarea care i s-a 

făcut de a deveni preot. Nu ştim, în ciuda studiilor, dacă 
Cuvintele Despre Preoţie, care au o formă incompletă de 
dialog, presupun un eveniment istoric potrivit căruia 
Hrisostom, din cauza vârstei sale fragede şi a lipsei sale de 
experienţă, a refuzat să se hirotonească, cu toate că se învoise 
cu un anume prieten al său Vasile (cu care şi discută) să 
primească Preoţia dacă îl vor fi presat spre aceasta. Trebuie 
însă să se considere sigur faptul că i se propusese să se 
hirotonească şi mai înainte de 381 (când a devenit diacon), 
de vreme ce avea atâtea atribuţii, deja învăţa în Biserică şi 
puținii ortodocşi prigoniţi din Antiohia aveau nevoie de el. 
În orice caz, justificarea refuzului său este localizată în 
faptul că, deşi Îl iubeşte şi ÎI va iubi totdeauna pe Hristos, 
ezită să devină preot, deoarece se teme că va mânia cu 
imperfecţiunile sale pe Cel pe care îl iubeşte. 


„Vasile: Dar tu, zice, nu-L iubeşti pe Hristos? 

Hrisostom: ÎL iubesc şi niciodată nu voi înceta să-L iubesc; 
mă tem însă să nu-L supăr pe Cel iubit de mine” (Despre Preoţie 
II 4: PG 48, 636). 

De aceea şi generalizează, susţinând că este înfricoşător 
lucru să dorească cineva cinstea preoţiei. Înţelegând faptul 
că oricât de pregătit ar fi cineva el trebuie să se simtă 
nevrednic şi având lipsuri pentru Preoţie. 

„Căci cumplit cu adevărat, cumplit este să dorească lşi să 
se lupte] cineva pentru o astfel de cinste” (Despre Preoţie III 11: 
PG 48, 647). 

Desigur, Vasile, partenerul de dialog al lui Hrisostom, 
nu a fost mulţumit de răspuns şi, peste ceva vreme, va 
deveni şi Hrisostom preot şi episcop. 

2. Preoţii au ca „misiune” continuarea lucrării lui Hristos 

Taina Preoţiei, care este înfăptuită şi hotărâtă de 
Sfântul Duh, 

„Căci preoția se săvârşeşte pe pământ, dar are rânduiala 
cetelor cereşti; şi pe bună dreptate. Căci nu om, nici înger, nici 
arhanghel, nici o altă putere zidită, ci Însuşi Mângâietorul a rânduit 
această slujbă” (Despre Preoție III 4: PG 48, 642). 

Hrisostom o leagă direct de persoana şi lucrarea lui 
Hristos. Dacă Domnul spunea mustrător că „pe scaunul lui 
Moise au şezut cărturarii şi fariseii” (Mat., 23, 2), acum Hrisostom 
certifică faptul că preoţii s-au învrednicit de o cinste infinit 
mai mare, deoarece aceştia au luat locul („scaunul”) chiar al 
lui Hristos şi continuă lucrarea Lui. 


„lar acum nu trebuie să spunem „pe scaunul lui Moise au 
şezut preoții”, ci pe al lui Hristos. Căci învățătura Aceluia au 
primit-o. De aceea şi Pavel zice: „pentru Hristos solim, ca şi cum 
Dumnezeu v-ar îndemna prin noi” (II Cor. 5, 20). 

Apostolii şi, de asemenea, şi preoţii Bisericii slujesc ca 
succesori ai lui Hristos, propovăduiesc ca trimişi ai Lui, iar 
această slujire Ii s-a încredinţat chiar de Hristos. De aceea 
preoţii deţin poziţia de soli ai lui Hristos. Puterea şi autoritatea 
lor le este dată de la Hristos. Şi cinstea datorată lor se leagă 
de faptul că aceasta le-a fost dată, nu pentru anumite 
calităţi personale pe care le au. Tocmai în aceasta, în faptul 
de a soli constă slujirea „episcopiei“, importanţa lucrării 
episcopului. Solul, ambasadorul are validitate, putere şi 
autoritate într-o ţară străină, acolo unde este trimis de 
conducerea ţării lui, dar puterea îi este dată. 

„Dacă tronul lui Moise este aşa de respectat... cu atât mai 
mult tronul lui Hristos. Pe acela l-am moştenit noi preoții, de la 
acesta vorbim, de unde şi Hristos a pus în noi slujirea împăcării. 
Solul, oricine ar fi, pentru vrednicia soliei de multă cinste se bucură... 
pentru că mari lucruri poate legea soliei (= acolo unde se arată, 
solii sunt cinstiți de stăpânitorii lumeşti şi de popor). Şi noi am 
primit aşadar de sus cuvântul soliei şi venim Ica soli] de la Dumnezeu. 
Căci aceasta înseamnă vrednicia episcopiei... Noi suntem soli ai 
lui Dumnezeu către oameni“ (La Colos., Omilia III 5: PG 62, 324). 


Taina Preoţiei este însă ceva mai mult decât solia, 
deoarece se identifică cu „trimiterea“ (apostolia) pe care 
Hristos a înmânat-o ucenicilor Lui. Şi „trimiterea” nu se 
epuizează în transmiterea exterioară, tipicară, a mesajului 
învățăturii. Cei cărora Domnul le-a dat („le-a înmânat”) 
trimiterea lucrau şi lucrează ceea ce „a făcut” El Însuşi când 
Se afla pe pământ. Preoţia este aşadar o „preamare dregătorie” 
şi „putere” lăuntrică, „duhovnicească“, care stăpâneşte cele 
„de sus”, cele duhovniceşti (PG 51, 91 şi 93). „Trimiterea“ ca 
Preoţie, care se extinde bineînţeles asupra întregii istorii a 
Bisericii — nu numai asupra celor doisprezece Apostoli şi 
asupra lui Pavel — se distinge clar de „chemarea” generală. 
Chemarea o primesc cei mulţi ca să creadă şi să devină 
mădulare ale trupului lui Hristos, ale Bisericii. „Trimiterea“ 
„S-a înmânat” lui Pavel, Apostolilor şi după aceea preoţilor 
ca darul prin excelenţă, care este plină de „mii de bunătății”, 
care cuprinde în ea toate darurile şi constituie capul de care 
depind celelalte harisme. 


„Apostolul Pavel pretutindeni 'chemat' (Rom. 1, 1) se 
numeşte pe sine, arătându-şi propria recunoştinţă... şi pe 

credincioşi îi numeşte aşa: 'chemați sfinţi” (| Cor. 1, 2). Căci ei au 
fost chemaţi până la a crede, iar lui i s-a înmânat şi altceva, 
apostolia, lucrul plin de mii de bunătăţi şi de toate darurile şi mai 
mare şi cuprinzător. Şi ce trebuie să mai spun în plus, decât că 
ceea ce Hristos, când era de față, făcea, acest lucru, încredințându-l 
lor, a plecat... Aşa cum într-o casă fiecăruia i se rânduiesc diferite 
lucrări, tot aşa şi în Biserică, diferite sunt împărțirile slujirilor” 
(La Rom., Omilia 1 1: PG 60, 395-396). 


3. Preoţia — cuprinzătoare a darurilor 

Taina Preoţiei este mai largă, mai înaltă şi mai 
cuprinzătoare decât taina Botezului, prin care, dincolo de 
acestea, omul devine „plin de Duh” (PG 60, 116 şi 119). Ea 
presupune rugăciune-gest sacramental şi punerea mâinilor 
pe capul celui hirotonit, care va primi harul special şi 
cuprinzător al bunătăţilor al Preoţiei. 

Înălțimea şi cuprinderea darurilor duhovniceşti a Preoţiei 
devin vizibile la săvârşirea altor taine de către preoţi. Aceştia, 
Chiar dacă rămân în starea lor omenească, cu trup şi diverse 
neputinţe, se învrednicesc să săvârşească taina dumnezeieştii 
Euharistii şi, prin Epicleză, fac să vină Însuşi Duhul Sfânt peste 
„Cinstitele daruri”, peste „Jertfă” şi peste sufletele credincioşilor. 
Fiindcă atunci când se dă dumnezeiasca Euharistie se dă şi 
harul dumnezeiesc care vine prin Sfântul Duh peste Euharistie. 
Aceşti oameni stau aproape de firea omenească îndumnezeită 
a lui Hristos, cea „curată/neamestecată” (ăknparoc), au 
înaintea lor pe Domnul cel jertfit, văd cu ochii credinţei, fac 
să sângereze pe Domnul Însuşi în pâine şi vin, cu mâinile 
lor trupeşti Îl oferă credincioşilor pe Domnul, Care „şade“ 

„Sus” „cu Tatăl” şi, în acelaşi timp, se află în mâinile şi în 
gurile credincioşilor. Preotul face o lucrare atât de înaltă şi 
de dumnezeiască, pe care nici îngerii n-o pot face, pentru 
că nu lor le-a dat Dumnezeu să săvârşească Tainele. Şi, deşi 
adesea Hrisostom subliniază superioritatea preoţilor prin 
Taine, îi cheamă pe credincioşi să-i privească pe preoţi ca 
pe îngeri, iar pe preoţi să devină curaţi ca îngerii (PG 48, 
642). Acest lucru se întâmplă deoarece îngerii şi-au păstrat 
curăţia şi imaterialitatea pe care au avut-o la zidirea lor. 
Pentru că preasfintele Taine sunt un „har” de care 
Sfântul Duh „L-a învrednicit” pe preot, acesta, dar şi credinciosul, 
pot duhovniceşte să „se mute” la cer. Pot, eliberaţi de cugetele 
trupeşti, să trăiască şi să vadă cu mintea lor curăţită stări de 
fericire cerească, fapt care este un dar („iubire de oameni”) al 
lui Dumnezeu dat celor care se nevoiesc duhovniceşte: 
„Căci, când vezi pe Domnul junghiat şi zăcând şi pe preot 
stând lângă jertfă şi rugându-se, şi pe toți înroşindu-se cu acel 
cinstit sânge, mai socoteşti oare că eşti cu oamenii şi că mai stai 
încă pe pământ? Nu Isocoteşti] oare îndată că te-ai mutat la cer 
şi, izgonind din suflet tot cugetul trupesc, priveşti [de jur împrejur] 
cu sufletul dezbrăcat şi cu mintea curată cele din ceruri? O, 
minune! O, iubire de oameni a lui Dumnezeu! Cel ce şade sus 
împreună cu Tatăl, în ceasul acela este ținut în mâini de toți şi 
Se dă pe Sine tuturor celor ce voiesc să-L sărute şi să-L primească. 
Şi toți fac aceasta prin ochii credinței... Că preotul stă [în fața 
Sfintei Mese], nu foc aducând jos, ci pe Duhul cel Sfânt; şi 
rugăciunea se face vreme îndelungată, nu pentru ca vreo flacără 
aruncată de sus să mistuie cele puse înainte, ci pentru ca harul 
căzut peste jertfă să aprindă prin aceea sufletele tuturor şi să le 

dovedească mai strălucitoare decât argintul înroşit în foc. Cine 
poate disprețui această preaînfricoşătoare slujbă? Numai un nebun 
sau unul ieşit din minţi” (Despre Preoţie III 4: PG 48, 462). 


Harul dumnezeiesc care subzistă în Euharistie (,„jertfa”) 
se aseamănă cu un foc, care, deoarece arde şi mistuie, n-ar 
putea fi purtat de sufletul omenesc dacă nu i-ar sări în ajutor 
tot harul lui Dumnezeu. Toate acestea subliniază mărimea 
cinstei şi a darului cu care i-a înzestrat Dumnezeu pe preoții 
care săvârşesc „înfricoşătoarele” şi „preaînfricoşătoarele” Taine. 

„Oare nu ştii că sufletul omenesc n-ar putea purta nicicum 
focul acela al jertfei, ci toți am pieri până la unul, dacă harul cel 
mult al lui Dumnezeu nu ne-ar sta în ajutor? Căci dacă cineva 
s-ar gândi ce lucru mare este ca, om fiind şi încă îmbrăcat în trup 
şi sânge, să te poți apropia de acea fericită şi nepângărită fire, atunci 
se va vedea bine de câtă cinste i-a învrednicit pe preoți harul lui 
Dumnezeu ” (Despre Preoţie III 4-5: PG 48, 463). 


4. Preotul doar împrumută „mâna” şi limba pentru 
Taine 

Cu toate că atât de mare este darul făcut preotului de 
a săvârşi Tainele şi prin urmare atât de mare este cinstea 
datorată lui, el însuşi doar împrumută mâna şi limba sa în 
vremea săvârşirii Tainelor. Cel care săvârşeşte cu adevărat 
Taina este Dumnezeu, cele trei Persoane ale Sfintei Treimi. 

„Şi ce zic de preoţi? Nici înger, nici arhanghel nu poate 
lucra ceva în acestea (= în Taine), afară de Dumnezeu; ci Tatăl şi 
Fiul şi Sfântul Duh toate le iconomisesc; iar preotul împrumută 
limba sa şi oferă mâna sa” (La loan, Omilia LXXXVII 4: PG 59, 472). 

Omul care este preot, oricât ar fi de curat, nu poate să 
sfinţească, nu poate să sădească harul dumnezeiesc în 
Taine. Nici să îi nască din nou pe credincioşi. Toate se 
datorează lui Dumnezeu, Care are harul dumnezeiesc 
nezidit pe care îl dăruieşte. 


„Totul este al harului ... totul Dumnezeu lucrează, totul 
Dumnezeu face” (Cateheza II 26, SCh 50, 147-8). 

„Căci nimic nu aduce omul în acestea (= în cele dumnezeieşti), 
ci totul este lucrul puterii lui Dumnezeu, şi El este Cel ce vă duce 
de mână în Taină” (La 1 Cor., Omilia VIII 1: PG 61, 69). 

„... Căci nici nu sunt născute din sine, ci al harului lui 
Dumnezeu este totul” (La 2 Tes., Omilia IV 4: PG 62, 462). 


5. Puterea preoţilor 

Un fapt singular şi măreț însă pentru preot este că la 
săvârşirea Tainelor Dumnezeu ascultă întotdeauna rugăciunea 
(epicleza) lui. Pământesc şi trupesc este omul, dar are darul 
ca, la săvârşirea Tainelor, să ceară lucrarea Sfântului Duh, 
iar Acesta să răspundă afirmativ întotdeauna şi neapărat şi 
deplin. Şi, chiar dacă Tainele sunt înfăptuite de Dumnezeu, 
ele se săvârşesc întotdeauna numai de preoți, pentru care 
lucru oricine îi va dispreţui va fi pedepsit cu focul veşnic. 
Credincioşii îl primesc pe Hristos la Botez şi la Euharistie, 
devin mădulare ale Bisericii şi ale lui Hristos şi se bucură 
de naşterea din nou duhovnicească săvârşită prin preoţi, 
prin intermedierea lor ca prin nişte instrumente. 

„Căci dacă nu poate intra cineva în Împărăția cerurilor 
dacă nu se va naşte din nou prin apă şi prin Duh, şi dacă cel ce 
nu mănâncă trupul Domnului şi nu bea sângele Lui se va scoate 


STYLIANOS PAPADOPOULOS 216 


afară din viaţa veşnică, iar dacă toate acestea nu se săvârşesc altfel 
decât prin mâinile acelea sfinte ale preoţilor, atunci cum se va 
putea, fără preoţi, să scape cineva de focul gheenei sau să 
dobândească cununile cele pregătite? Căci aceştia sunt pentru 
noi, aceştia sunt cei cărora li s-au încredințat durerile [de naştere] 
cele duhovniceşti şi Li s-a dat naşterea noastră] cea prin botez. 
Prin aceştia ne îmbrăcăm în Hristos şi ne îngropăm împreună cu 
Fiul lui Dumnezeu, devenim mădulare ale acelui fericit Cap. 
Astfel că este drept ca ei să ne fie nu numai mai înfricoşători decât 
căpeteniile sau împărații, ci şi mai cinstiți chiar decât părinții 
noştri. Căci aceştia (= părinții trupeşti) ne-au născut din sânge 
şi din voia trupului, iar ceilalți (= preoţii) ne sunt pricinuitorii 
naşterii noastre din Dumnezeu, ai acelei fericite naşteri din nou, 
ai libertăţii celei adevărate şi ai înfierii după har” (Despre Preoţie 
III 5-6: PG 48, 643-644). 

Darul pe care îl are preotul de a chema pe Sfântul Duh 
la săvârşirea Tainelor este, desigur, marele lui privilegiu, 
pe care adeseori Hrisostom îl numeşte „putere” (2&ovoia), 
deoarece preotul, cu toate că locuieşte pe pământ, are 
privilegiul de a regla şi hotări în subiecte care ţin de 
mântuirea omului, de viaţa care îl aşteaptă în Împărăţia 
cerurilor. Şi acest lucru se întâmplă prin Taine, pe care preotul 
le săvârşeşte atât de deplin, încât să nu mai fie nevoie de 
altceva în plus pentru mântuirea oamenilor. Este vorba 
despre o putere care n-a fost dăruită nici arhanghelilor. 

„Căci prin aceia (= prin preoți) se săvârşesc şi acestea (= Tainele) 
şi altele întru nimic mai prejos decât acestea, atât în ce priveşte 
vrednicia |preoțească], cât şi în ce priveşte mântuirea noastră. 
Căci cei care locuiesc pe pământ şi care îşi petrec viața pe el au 

primit îngăduința să administreze cele cereşti şi au luat o putere 
pe care nici îngerilor, nici arhanghelilor n-a dat-o Dumnezeu” (Despre 
Preoţie III 5: PG 48, 643). 


Desigur, „puterea“ se particularizează mai mult în 
privilegiul dat de Domnul de a ierta păcatele (In. 20, 23 şi 
Mt. 18, 18). Apostolilor şi apoi preoţilor [i s-a dat de către 
Dumnezeu darul-puterea de a ierta sau de a nu ierta păcatele. 
Şi Cel care a dat darul-puterea validează şi certifică. 
Dumnezeu cel nezidit primeşte hotărârea omului credincios, 
fapt care arată că preoţii au primit cea mai mare putere 
posibilă. Pentru a sublinia mărimea şi însemnătatea puterii 
preoţilor, Hrisostom pune în paralel dăruirea puterii de 
către Fiul Apostolilor şi preoţilor cu dăruirea puterii de 
către Dumnezeu-Tatăl Fiului. Depline sunt şi una şi cealaltă. 


„Şi pe care le lucrează jos preoții, pe acestea Dumnezeu sus 
le întăreşte; şi voia robilor Stăpânul o adevereşte. Şi ce altceva a 
dat [Dumnezeu] preoților fără numai toată puterea cerească? 
Căci zice: Cărora veți ierta păcatele, se vor ierta; şi cărora le veți 
ține, ținute vor fi. Ce putere poate fi mai mare ca aceasta? Toată 
judecata a dat-o Tatăl Fiului; şi văd că toată această putere a fost 
încredințată de Fiul acestora. Căci, ca şi cum de acum s-ar fi 
mutat în ceruri, ca şi cum ar fi depăşit firea omenească, ca şi cum 
ar fi scăpat de toate patimile omeneşti, aşa au fost înălțați la slujba 
aceasta atât de mare” (Despre Preoţie III 5: PG 48, 643). 


Încă şi mai concludent, „puterea” preoţilor se vede din 
faptul că ei „Îl împacă” pe Dumnezeu, lucrează ca nişte 
instrumente, desigur, la împăcarea lui Dumnezeu cu omul. 
Repun în legătură pe omul căzut cu Dumnezeu, Care se 
pogoară şi adoptă lucrarea pastorală şi sacramentală a preoților. 

„lar preoții nu sunt conducători, nici împărați, dar cu 
Însuşi Dumnezeu i-au împăcat pe cei ce de multe ori L-au mâniat” 
(Despre Preoţie III 6: PG 48, 644). 


6. Alegerea preoţilor 

Având un foarte accentuat simţ al observaţiei şi fiind 
foarte realist, Hrisostom a constatat că problemele şi revoltele 
pe care le-a cunoscut în fiecare vreme Biserica se datorează 
alegerii episcopilor-preoţilor fără un criteriu corect. 

„Spune-mi, te rog, de unde socoteşti că se nasc în Biserică 
tulburări atât de mari? După părerea mea, nu vin din altă parte 
decât de acolo că alegerile şi numuirile întâistătătorilor Bisericii se fac 
fără chibzuială şi la întâmplare” (Despre Preoţie III 10: PG 48, 647). 


Hrisostom lasă să se înţeleagă clar că procesul alegerii 
se făcea în timpul marilor praznice, când era de faţă mult 
popor („5nuoreAeis Eoprai”). Adesea, cei ce aveau o influenţă 
mai mare decât credincioşii îi impuneau pe aleşii lor independent 
de calităţi, pe care, de altfel, mulţimea nu le putea evalua. 
Cei interesaţi de candidaţi, laici sau clerici, se împărțeau în 
grupări, iar criteriul lor nu era virtutea candidatului, cât de 
potrivit era acela pentru preoţie, ci originea lui, averile, 
uşurinţa cu care îi linguşea pe ceilalţi, vârsta înaintată sau 
faptul că a părăsit vreo grupare eretică. Cu astfel de premize 
era de la sine înţeles ceea ce remarca Hrisostom că unii 
dintre clericii care nu îl votaseră pe episcopul sau preotul ales 
nu îl respectau nici după, în timpul exercitării mandatului, 
şi nu i se supuneau. Astfel, o măsură reprezentativă şi corectă 
a ajuns o rană pentru Biserică, deoarece de obicei nu numai că 
erau promovați cei nevrednici, ci erau şi pedepsiţi cei vrednici. 

„Vrei să-ți arăt şi o altă faţă a acestei lupte pline de mii şi 
mii de primejdii? Du-te şi priveşte adunările obşteşti, acelea mai 
ales în care au loc alegerile conducătorilor bisericeşti! Vei vedea 
că preotul este acoperit cu tot atâtea învinuiri pe cât este de mare 
numărul credincioşilor. Toţi câți au dreptul la vot se împart în 
mai multe partide. Poţi vedea că nici adunarea preoțească nu-i 
unită; preoții nu-s uniţi nici ei asupra episcopului pe care îl au 
de ales. Fiecare are părerea lui; unul votează pentru cineva, altul 
pentru altcineva. Pricina acestei învălmăşeli vine de acolo că nu 
urmăresc toți acelaşi lucru, singurul care ar trebui urmărit, anume 
virtutea sufletului. Dar mai sunt şi alte pricini care determină 
alegerea unuia sau a altuia pentru această cinste. De pildă, un 
alegător spune: Să fie ales cutare, pentru că este de neam strălucit; 
alt alegător spune: Să fie ales cutare, pentru că este foarte bogat 
şi nu are nevoie să trăiască din veniturile Bisericii; alt alegător 
propune pe altul, pentru că a trecut la noi de la eretici; alt alegător 
propune pe altul, pentru că este prieten cu el; alt alegător pe altul 
pentru că e rudă cu el; iar alt alegător pe altul, care îl linguşeşte; 
dar nici un alegător nu propune pe cel vrednic, nici nu-i pune la 
încercare sufletul” (Despre Preoție III 11: PG 48, 652). 


În alegere intrau chiar şi raţiuni mai personale şi mai 
prozaice. Legăturile personale şi opoziţiile, severitatea sau 
îngăduinţa candidatului, sau cine avusese de suferit în 
viaţă (PG 48, 657). 

Clericii care sunt aleşi cu astfel de premize devin 
duşmani ai Bisericii, pentru că provoacă în ea eşecuri, crize 
şi schisme (Ibidem). 

O altă cauză a neregulilor din Biserică este socotită de 
Hrisostom a fi numirea „dintr-o dată” a cuiva ca episcop. 

Adică fără să fi fost pus la încercare, este hirotonit ca diacon 
şi preot „dintr-o dată” , succesiv, şi imediat după aceea episcop. 
„Nu trebuie, spun ei, numit cineva dintr-o dată în această 


cinste (= de episcop), ci treptat şi încetul cu încetul...” (Despre 
Preoţie III 11: PG 48, 657). 


De asemenea, nu trebuie să se hirotonească „neofiţii ”, 
adică imediat după botez, după intrarea lor în Biserică (PG 
62, 550). 

Realismul lui Hrisostom devine şi mai adânc atunci 
când remarcă faptul că nu este de ajuns pentru Preoţie nici 
măcar „evlavia“, dacă ea nu este însoţită de „multă pricepere” 
(Ibidem), după cum nu este de ajuns faptul că monahii au 
înaintat mult în nevoinţă şi în virtute. Mulţi monahi foarte 
cucernici au eşuat atunci când au ajuns clerici în lume şi s- 
au păgubit şi pe ei înşişi şi turma. Acest lucru, se grăbeşte 
Hrisostom să explice, nu este o regulă absolută, deoarece 
„s-a întâmplat” ca „mulți” din rândurile monahilor să 
strălucească în pastoraţie. În general, însă, monahii evită 
(„se dau la o parte dinaintea şederii în frunte”) să primească 
episcopatul şi pastorația, deoarece aceasta necesită alte 
calităţi şi altă pregătire, pe care arareori le aveau monahii, 
pe care Hrisostom îi şi cunoştea bine şi îi cinstea mult. 


„Departe de mine însă de a socoti aceste pricini ca vrednice 
de luat în seamă la alegerea preoților, încât n-aş îndrăzni să 
propun îndată pentru această dregătorie nici chiar pe unul cu 
multă evlavie, însuşire de neapărată trebuință pentru preoție, 
dacă nu are şi multă pricepere în afară de evlavie. Cunosc mulți 
oameni care au stat toată viața închişi în chilia lor, oameni istoviți 
de post, care, atâta vreme cât li s-a îngăduit să fie singuri şi să se 

îngrijească numai de mântuirea lor, bineplăceau lui Dumnezeu 
şi sporeau nu puțin, în fiecare zi, filosofia lor. Dar când au venit 
între oameni şi au fost siliți să îndrepte neştiinţele credincioşilor, 
unii chiar de la început şi-au părăsit posturile, pentru că nu erau 
destul de pregătiți pentru o slujire atât de mare; alții, siliți să 
rămână mai departe în posturile lor, n-au mai dus viața îmbunătățită 
de mai înainte şi s-au păgubit şi pe ei foarte mult şi nici altora nu 
le-au fost de vreun folos. Mai mult: Nu voi ridica la dregătoria 
cea mai înaltă nici pe unul care toată viata şi-a cheltuit-o în cea 
mai de jos treaptă a slujirii bisericeşti şi a ajuns la adânci 
bătrânețe, numai pentru că-i respect vârsta înaintată. Pentru ce 
să fac asta, dacă el, cu toată vârsta lui înaintată, este tot nepotrivit 
pentru dregătoria aceea înaltă? Şi nu spun acum aceste cuvinte 
cu gândul de a ocărî bătrânețile, nici cu gândul de a legiui să fie 
îndepărtați negreşit de la astfel de dregătorii cei ce provin din 
rândurile monahilor — că s-a întâmplat că mulţi monahi au împodobit 
cu strălucire această dregătorie - ci pentru că mă străduiesc să 
arăt că dacă nici evlavia singură, nici bătrânețile adânci nu sunt 
îndestulătoare spre a arăta pe cineva vrednic de preoție, apoi cu 
atât mai mult nu îndreptățesc pentru preoţie pricinile amintite 
mai sus" (Despre Preoţie III 11: PG 48, 652). 


7. Calitățile preotului 

Atât de realistul şi deosebit de înţelegătorul cu 
neputinţele omeneşti Hrisostom devine, aşa cum vom vedea, 
foarte pretenţios atunci când descrie calităţile şi virtuțile 
preotului. Dintru început el respinge posibilele scuze ale 
preotului pentru nereuşită. Nu se justifică să pretexteze 
„lipsa de experiență”, deoarece, dacă nu avea experienţă, era 

dator să refuze candidatura sa la statutul de cleric. Acelaşi lucru 
este valabil şi pentru scuza legată de „neştiință” sau de „forțare” 
(PG 48, 673). Trebuie aşadar ca preotul să fie şi experimentat, 
şi cunoscător al realităţilor bisericeşti şi omeneşti, şi, dacă 
s-ar întâmpla să smintească prin comportamentul său, este 
dator să-şi lege de gâtul o „piatră de moară” (Ibidem). 

Cu atât mai mult trebuie ca preotul să aibă trezvie 
duhovnicească, care să ajungă până la hotarele străvederii 
(adică de a vedea ce este în om), astfel încât el să întrevadă 
modul de vindecare nu numai al celor care atârnă de 
sufletul lui, ci mai ales al problemelor care se iscă în sânul 


turmei sale numeroase. 

„Se cade ca preotul să fie veghetor şi prevăzător şi să câştige 
de pretutindeni mii de ochi, ca unul care trăieşte nu numai pentru 
el, ci şi pentru o mulțime atât de mare” (Despre Preoţie III 10: 
PG 48, 648). 

Viaţa lui să fie „fără de prihană”, într-o continuă luptă 
şi nevoință duhovnicească (PG 48, 642), fiindcă această 
stare se identifică cu curățirea treptată, care este condiţia 
absolută a prezenţei Duhului Sfânt în om. Sufletul preotului 
trebuie să fie mai curat chiar decât razele soarelui, ca să nu-l 
părăsească Sfântul Duh, Care îl ajută să trăiască în Hristos. 


„Că chiar şi decât razele soarelui trebuie să fie mai curat 
sufletul preotului, ca niciodată Duhul cel Sfânt să nu-l lase 
pustiu, ca să poată să spună: Nu mai trăiesc eu, Hristos trăieşte 
în mine” (Despre Preoţie VI 2: PG 48, 679). 

În capitolul al XVI-lea din al treilea Cuvânt al său 
Despre Preoţie Hrisostom, urmând şi predispoziția sa pentru 
retorică, defineşte prin multe atribute calităţile definitorii şi 

duhovniceşti pe care preotul este dator să le aibă: curat, 
smerit, riguros, amabil, bun conducător, sociabil, integru, 
aducător de mângâiere, tare, blând, neslugarnic, luând 
poziţie împotriva oricărei puteri duşmane sau acţiuni 
antibisericeşti (PG 48, 657). 

Deşi ocazional vorbeşte despre diferite calităţi - 
duhovniceşti şi definitorii — ale preotului, consacră în mod 
special întregul său Cuvânt al V-lea din lucrarea Despre 
Preoție capacităţii de a cuvânta şi educaţiei lumeşti şi 
bisericeşti. Aici cel care cercetează poate constata importanţa 
majoră pe care Hrisostom o dădea teologiei, deoarece teologia 
înseamnă chiar faptul de a vorbi despre Dumnezeu, despre 
iconomia dumnezeiască şi despre mântuirea oamenilor. 

Stăruinţa lui Hrisostom asupra discursului teologic 
este foarte lesne de înţeles, nu numai pentru că Biserica se 
adresează întotdeauna oamenilor prin cuvântul său 
convingător, ci şi pentru că, în epoca lui, foarte complicata 
luptă împotriva păgânilor, a ereticilor, a schismaticilor, a 
maniheilor şi a iudeilor, necesita un discurs bine dezvoltat 
şi convingător. Biserica este datoare întotdeauna „să dea” 
mărturie şi despre adevărul ei şi despre modul ei de viaţă. 
Hrisostom însuşi şi-a dedicat cea mai mare parte a vieţii 
sale studiind şi cultivând teologia ca predicator şi scriitor, 
motiv pentru care cunoştea mai bine decât toţi nevoia şi 
valoarea discursului teologic. Slujirea cuvântului de către 
preot presupune cunoaşterea înţelepciunii lumeşti, un 
studiu adânc al Scripturii, o mare uşurătate în mânuirea 
artei retoricii şi rugăciune neîncetată. 

8. Valabilitatea Tainelor nu depinde de curăţia 
preoţilor 

Cerinţele lui Hrisostom legate de deplina curăţie, viaţa 
îngerească şi nenumăratele calităţi ale preotului nu i-au 
diminuat realismul. EI este sigur că nimic nu-L mânie pe 
Dumnezeu mai mult ca preotul nevrednic. 


„nimic nu aţâță la mânie pe Dumnezeu ca faptul de a fi 
preot fără să fii vrednic” (La Matei, Omilia XL 4: PG 57, 443). 


Şi ne informează că de nimic nu s-a temut în viața sa 
ca de episcopi, din cauza purtării lor nepotrivite. Deci numai 
puţini sunt cei vrednici (PG 52, 685). Însă această stare a 
purtătorilor Preoţiei nu are impact asupra valabilităţii şi 
autenticităţii Tainelor pe care le săvârşesc. Se întâmplă 
uneori ca laicul să fie cu mult mai evlavios decât preotul, 
însă Tainele pe care le săvârşeşte al doilea sunt întru totul 
valabile. Dubla explicaţie a acestui fapt constituie o importantă 
contribuţie teologică. Harul nu provine de la preotul slujitor, 
deci nu depinde curăţia sau necurăţia lui, ci este dăruit chiar 
de Dumnezeu. Şi Dumnezeu lucrează prin preotul nevrednic, 
deoarece harul se transmite celeilalte persoane pentru care 
se săvârşeşte Taina. Harul dumnezeiesc nu constituie o 
recompensare a virtuţilor preotului, motiv pentru care şi 
avem în istoria iconomiei dumnezeieşti situaţii în care 
Dumnezeu lucrează chiar şi prin intermediul necredincioşilor. 

„Căci şi prin Valaam a lucrat Dumnezeu, şi lui Faraon i-a 
descoperit cele viitoare, şi lui Nabucodonosor, şi Caiafa a prorocit, 
neştiind el ceea ce spunea. Şi alții scoteau draci cu numele Lui, 
nefiind ei cu El, pentru că nu se întâmplă acestea pentru cei ce le 
fac, ci pentru alții. Şi, de multe ori, chiar şi prin necredincioşi se 


GÂNDIREA TEOLOGICĂ A SFÂNTULUI IOAN HRISOSTOM 225 


întâmplau acestea. Şi ce te minunezi dacă, pentru altii, se fac 
acestea prin oameni nevrednici la fel ca şi prin sfinți? 

„+. Se întâmplă. ca pe laici să-i afli trăind cu evlavie, iar pe 
preoți cu viclenie. Şi n-ar fi fost nici Botez, nici trup al lui 
Hristos, nici jertfă prin aceia, dacă harul ar fi căutat pretutindeni 
la vrednicia [omului]. Dar acum Dumnezeu obişnuieşte a lucra 
şi prin cei nevrednici, şi harul botezului nu este afectat deloc de 
viața preotului, încât cel ce-l primeşte să fie în pierdere. Şi chiar dacă 
arareori se întâmplă aceasta, se întâmplă totuşi. Şi zic acestea, ca nu 
Cumva cineva din cei de faţă, iscodind viata preotului, să se smintească 
de cele săvârşite de el. Căci omul nu aduce nimic în acestea (=în cele 
dumnezeieşti), ci totul este lucrul puterii lui Dumnezeu şi E este 
Cel ce vă duce de mână în Laină” (La 1 Cor., Omilia VIII 1: PG 61, 69). 


Hrisostom devine şi mai clar, deoarece sminteala 
venită de la preoţii şi episcopii deficitari duhovniceşte era 
un fenomen cu consecințe teologice şi concepţii greşite. 
Valabilitatea Tainelor, aşadar, este atât de independentă de 
curăţia duhovnicească a săvârşitorului, încât nu are importanță 
dacă acestea sunt săvârşite de apostolul Petru sau Pavel sau 
de orice alt preot nevrednic. 


„»+ Totul este al harului. Jertfa este aceeaşi, oricine ar 
aduce-o, fie el Petru, fie Pavel; aceeaşi este, cea pe care Hristos a 
dat-o ucenicilor şi pe care acum o fac preoții” (La II Tim., Omilia 
II 4: PG 62, 612). 


9. Criticarea celor ce poartă Preoţia 

Tendinţele elitiste care se năşteau printre credincioşi, 
având legătură şi cu concepţiile „catharilor”, întăreau 
pornirea de a critica faptele şi gesturile purtătorilor Preoţiei, 

aducându-se justificări teologice. Mulţi credincioşi se dedau 
criticii preoţilor, 

„împotriva preoților să ne ascuțim limba” (La loan, Omilia 
LXXXVII 4: PG 59, 472) 


lucru care este mare păcat şi duce la osândă la „divanul” din 
urmă. Cei ce judecă nu iau în calcul faptul că Cel ce l-a 
hirotonit pe preot este Însuşi Dumnezeu, Care, desigur, îl 
îngăduie şi pe preotul nevrednic. Credinciosul nu trebuie 
să cerceteze scăderile slujitorului, deoarece acestea nu-l pot 
vătăma pe el. Preotul cu viaţă stricată este de plâns, şi el va 
da răspuns lui Dumnezeu pe măsura faptelor lui, dar tot 
ceea ce face în Biserică este dar dumnezeiesc şi Dumnezeu 
trimite întotdeauna pe Duhul Sfânt atunci când preotul îl 
cheamă în cadrul Tainelor. De altfel, oricât de înaltă ar fi 
pregătirea duhovnicească a purtătorului Preoţiei, aceasta 
în sine nu este niciodată vrednică de harul dumnezeiesc. 

Aceste observaţii teologice ale lui Hrisostom, care 
urmăresc evitarea practicii de a critica pe preoţi, nu au 
scopul de a-i încuraja pe preoţii nevrednici sau de a subestima 
luptele duhovniceşti ale credincioşilor în general. Ci au 
numai scopul de a păzi de păcatul osândirii, de a întoarce 
interesul credincioşilor către lupta lor personală de curăţire 
şi de a sublinia realismul Bisericii: clericii, ca oameni, cu 
toate că i-am dori îngeri „fără prihană”, nu pot decât să fie 
şi ei păcătoşi mai puţin sau mai mult. 

E posibil ca credincioşii să vadă greşelile („vinovăţiile”) 
preoţilor, dar acest fapt nu le dă dreptul să-i judece. Ei sunt 
datori să ia aminte la ce învaţă preoţii, nu la ce fac. 

„„..Chiar dacă preoții s-ar face răspunzători de păcate grele, 
nici aşa nu este drept să judeci viata acelora” (La „îmbrățişați pe 
Priscilla...”: PG 51, 204). 

„Căci pentru cei care aud vorbe rele [despre ei], nefondate şi 
zadarnice, plata este mai mare, iar pentru cei care spun păcatul 
(= preotului) şi pedeapsa este mai grea... acestea le spun 
apărându-vă şi purtându-vă de grijă... Unul-Născut Fiul lui 
Dumnezeu, Cel ce toate le vede şi ştie că se întâmplă ca mulți... 
preoți să ajungă stricaţi, pentru ca nu cumva trândăvia cârmuitorilor 
să se întindă (=şi asupra oamenilor) prin dispretuirea acelora (= 
de către oameni), nimicind tot cuvântul de apărare al trândăviei 
(= a spus): „pe scaunul lui Moise au şezut cărturarii... deci toate 
câte vă vor zice să le faceți, faceți. Dar după faptele lor să nu 
faceți” (Mt. 23, 2); arătând că chiar dacă ai un învățător rău, acest 
lucru nu te va putea folosi întru nimic, dacă nu iei aminte la cele 
spuse de el” (La I Cor., Omilia XXI 7: 61, 179-180). 

pe. HU Ştii că şi mai cumplit îți faci divanul de judecată 
judecând aşa? Şi zic acestea nu aprobându-i pe cei ce cu nevrednicie 
stăpânesc preoția, ci chiar foarte deplângându-i şi lăcrimând 
pentru ei; totuşi, pentru aceasta nu zic că este drept să fie ei judecați 
de cei pe care îi cârmuiesc, şi mai ales de cei foarte simpli. Căci 
chiar dacă viaţa lor este foarte defăimată, tu, dacă iei aminte la 
tine însuți, nu vei fi vătămat cu nimic întru cele încredințate lor 
de Dumnezeu... chiar dacă preoții sunt foarte stricaţi, cele ale Lui 
totdeauna se vor lucra şi LEI] va trimite pe Duhul cel Sfânt. Căci 
nici cel curat nu-L trage pe Acesta prin propria curăție; ci harul 
este cel ce lucrează totul... Căci cele date preotului pe mână numai 
Dumnezeu le poate dărui; şi oricât de departe ar ajunge filosofia 
omenească, ea se va arăta inferioară harului. Şi acestea le spun, 

nu pentru ca să ne rânduim viața noastră cu trândăvie, ci pentru 
ca nu cumva trăind cu trândăvie unii dintre întâi-stătători, voi, 
cei cârmuiți, să vă adunați vouă înşivă de multe ori grămadă de 
rele” (La Ioan, Omilia LXXXVII 4: PG 59, 472). 


Capitolul al Nouălea 


SPOVEDANIA 


1. Pocăinţa şi mărturisirea ca biruire a deznădejdii 
Pericolul cel mai mare care îl paşte pe omul credincios 
este deznădejdea şi descurajarea, care domnesc în duhul lui 
atunci când constată că uneori sau adeseori capitulează în 
fața patimilor, că trăieşte păcătuind şi nu este în stare să se 
opună ispitelor. Hrisostom, urmărind societatea cosmopolită a 
Antiohiei celei fără de frâu din punct de vedere moral, cunoştea 
faptul că deznădejdea înseamnă biruinţa deplină a diavolului, 
deoarece ea îl duce pe credincios la renunţarea la lupta 
duhovnicească şi, în cele din urmă, la îndepărtarea de Biserică. 
De aceea era categoric şi explica faptul că Dumnezeu cere în 
primul rând de la om să nu se lase cuprins de deznădejde. 
Era atât de raţional şi avea un atât de mare realism în minte, 
încât nu discuta despre curăţie sau situaţii de teoptie, ci 
încerca să-i convingă pe oameni să găsească curajul de a 
depăşi, prin mărturisirea păcatelor, deznădejdea şi ruşinea. 
„+. humai un singur lucru cere (= Dumnezeu) de la noi: să 
nu deznădăjduim, ci să ne depărtăm de greșeală şi să ne grăbim 
spre mărturisire. Şi dacă vom face aceasta, grabnică iertare ni se 
făgăduieşte” (La bogat şi la săracul Lazăr VII 2: PG 45, 1047). 
„Pentru ca şi noi să ne desfătăm aşadar de iubirea Lui de oameni, 
nu ne vom ruşina să ne mărturisim păcatele; căci mare este tăria 
mărturisiri şi multă este puterea acesteia” (La Cruce II 3: PG 49, 413). 


Mărturisirea păcatelor, spovedania, este o termen 
definitoriu pentru infinita iubire de oameni a lui Dumnezeu. 

„Căci nimic nu-L face milostiv pe Dumnezeu în aşa fel cum o 
face mărturisirea păcatelor noastre” (La Psalmul CVIII 7: PG 55, 438). 


Termenii spovedanie (£EouoA0ynoiG) şi mărturisire 
(OuoAoyia) se succed, dar arată aceeaşi faptă şi acelaşi 
proces, întoarcerea şi schimbarea modului de gândire, a 
dispoziţiei şi a parcursului duhovnicesc. Pocăinţa este 
adevărată şi radicală atunci când omul plânge, se tânguieşte 
şi o mărturiseşte cu lacrimi. Adică atunci când se spovedeşte 
cu dor şi cu hotărârea de a trăi cu totul altfel, fapt care 
necesită o continuă luptă duhovnicească, trezvie şi nevoinţă. 
În felul acesta se face curățirea şi eliberarea de căderile care 
îl privează pe om de comuniunea cu Dumnezeu. 


„pe cel ce mai înainte a primit întinare trebuie a-l curăți 
prin mărturisire şi prin lacrimi şi prin pocăință preadesăvârşită 
(âxpiBeorărnc) ” (Cateheza VI... EIIE 30, 468, 24-9). 

„«-- Dumnezeu nu va uita niciodată, ci toate înaintea ochilor 
noştri le va pune (= la Judecată), dacă nu, luându-l-o noi înainte, 
le vom nimici pe acestea acum prin pocăință şi prin spovedanie şi 
prin faptul de a nu ține minte în nici un chip răul aproapelui (La pilda 
celui datornic cu zece mii de talanți 5: PG 51, 24). 

„Căci (= diavolul) a văzut, a văzut lămurit că dacă vor veni 
(= credincioşii) cu trezvie şi vor spune cele păcătuite şi se vor 
tângui cu suflet fierbinte, vor pleca de acolo luând multă 
iertare...” (Despre a nu vădi păcatele fraților 5: PG 51, 358). 


Cuvintele pasajului de mai sus „luând iertare, vor 
pleca” de la biserică cei ce s-au spovedit presupun faptul că 
spovedania credinciosului era urmată de gestul-rugăciune 
de iertare, care însă nu este definită, nici descrisă. 

2. Spovedania în biserică, dar nu publică 

Spovedania se realizează în biserică, deoarece Hrisostom 
sfătuieşte în repetate rânduri pe cei ce-şi conştientizează 
păcatul să intre „în Biserică” şi să-şi mărturisească păcatele, 
pentru ca acestea să fie şterse, chiar dacă acest lucru se 
întâmplă de multe ori. Biserica este „spital ”, „loc de tămăduire” 
aici se tămăduiesc toţi, câtă vreme se pocăiesc şi se spovedesc 
înaintea lui Dumnezeu, Care nu pedepseşte, ci iartă. 
Pocăinţa şi mărturisirea sunt o Taină şi, ca toate tainele, au 
caracter pozitiv. Nu este vorba despre un proces în care se 
impune o pedeapsă, ci despre o lucrare (prax:s) sfântă de 
eliberare, de iertare (de lăsare la o parte) şi de sfințire. Chiar 
şi epitimiile au un caracter pedagogic şi nu sunt o pedeapsă 
în sine, care să dea satisfacţie cuiva sau câtorva. 

„Ai păcătuit, intră în biserică şi şterge-ți păcatul. Ori de 
câte ori vei cădea în piată, de atâtea ori scoală-te. Astfel, ori de 
câte ori vei păcătui, pocăieşte-te de păcat. Nu te deznădăjdui. 
Chiar dacă vei păcătui şi a doua oară, a doua oară pocăieşte-te... 
Chiar dacă vei fi la ultima căruntețe şi vei păcătui, intră, 
pocăieşte-te. Căci loc de tămăduire este aici, nu tribunal, nu 
cerând socoteală pentru păcatelor, ci iertarea păcatelor dăruind” 
(Despre milostenie II] 4: PG 49, 297-298). 


Mărturisirea conştientă, deci, prin urmare, spovedirea 
păcatelor este absolut necesară pentru ca omul să se bucure 
şi să cunoască harul iertării. Cu toate că Dumnezeu cunoaşte 
păcatele, este necesar să ne mărturisim înaintea lui Dumnezeu, 
şi nu la modul general şi nedefinit, ci să le enumeră cu 
exactitate şi cu amănunte (PG 50, 662). 


STYLIANOS PAPADOPOULOS 232 


Spovedania se face „de o parte, în particular” (ar idiav), 
nu public. Nimeni nu este obligat să se mărturisească cu 
martori, înaintea „teatrului”, adică înaintea mulţimii. Şi nici 
preoții nu „vădesc/fac publice” (Snuootevovv) — nu-i fac cunoscuţi 
pe cei care vin la ei. lertarea păcatelor se face în discreţie, 
ascuns. La spovedanie se cere mărturisirea păcatelor, motiv 
pentru care ea seamănă cu un tribunal, dar acest tribunal este 
unul „fără de martori” (âuăprvpov), fără prezenţa unor martori. 
Întâi de toate, la acest tribunal nu avem pedeapsă (koAaouoc — 
pedepsire spre înțelepțire, corecție), ci iertare (PG 50, 658-659). 
Este foarte grăitor faptul că Hrisostom a făcut o omilie specială 
Despre faptul de a nu vădi păcatele fraților (PG 51, 353-364). 


„Şi pentru aceasta (= Dumnezeu) voieşte ca tu să spui (= 
păcatul mărturisit), nu ca să pedepsească, ci ca să ierte; nu ca să 
afle El păcatul — căci cum să facă aceasta Cel ce ştie [toate]? — ci 
ca tu să afli câtă datorie îţi iartă... De nu vei spune mărimea datoriei, 
nu vei cunoaşte covârşirea harului. Nu silesc, zice, să vii în mijlocul 
teatrului şi să ai mulți martori împrejur. Spune-mi numai mie 
păcatul, de o parte, ca să tămăduiesc rana [veche şi puroioasă] şi 
să te scap de durere” (La bogat şi la săracul Lazăr 4: PG, 45, 1012). 


O parte a păcatelor se vindecă prin predică, care 
atinge pe păcătoşi, fără să-i numească, şi păcatele. 

„Pe cei ce vin în acest loc de vindecare (= în biserică), noi nu îi 
vădim (= cum se întâmplă în spitalele obşteşti, unde rănile le văd 
mulți)... iar aici nu este aşa, ci văzând noi mii de bolnavi (= care 
suferă de păcate-patimi), în ascuns săvârşim vindecarea lor. Căci 
nu aşa, aducând în mijlocul |mulţimii] pe cei ce au păcătuit, facem 
cunoscute păcatele lor, ci punând tuturor înainte învăţătura de obşte, 
[o] lăsăm la conştiinţa celor care ascultă... lese, aşadar, cuvântul pe 

față, [înaintea tuturor], şi, aşezându-se în cugetul fiecăruia, 
dăruieşte în ascuns şi vindecarea cea de la el şi, mai înainte să se 
fi făcut vădită boala, de multe ori a adus sănătatea” (Despre 
nevădirea păcatelor fraților 3: PG 51, 356). 


3. Mărturisirea înaintea preotului 

În al cincilea Cuvânt al său Despre necunoscutul lui 
Dumnezeu, Hrisostom vorbeşte cu emfază despre mărturisirea 
către Dumnezeu: „vă îndemn să vă mărturisiți lui Dumnezeu; 
desfăşoară-ți cugetul înaintea lui Dumnezeu şi Lui arată-l 
rănile” (PG 48, 746). Acestea şi multe alte astfel de formulări 
au creat confuzii în legătură cu faptul dacă Hrisostom 
presupune mărturisirea înaintea unui preot. Adică, poate 
că presupune pur şi simplu mărturisirea păcatelor, fie şi 
conştientă, numai înaintea lui Dumnezeu. 

Şi este adevărat că Hrisostom nu a descris taina Pocăinţei 
în tot procesul ei practic, nu a consemnat condiţiile spovedaniei. 
Însă a dat cu claritate acele elemente care semnalează şi 
presupun puterea preotului de a primi mărturisirea omului 
şi de a ierta. El afirmă nu numai responsabilitatea preotului 
de a sfătui, ci şi de a impune epitimia necesară. Aşa cum 
domnitorii lumeşti au puterea de a judeca şi de hotări 
pentru supuşi, tot aşa şi preoţii judecă, hotărăsc, iartă, impun 
epitimii, adică au puterea şi responsabilitatea pentru sufletele 
credincioşilor, pentru care judecă şi hotărăsc. Şi această 
hotărâre a lor este primită de Dumnezeu, care Însuşi iartă 
şi sfinţeşte, folosindu-i pe preoţi ca pe nişte instrumente. 

„Căci cei care locuiesc pe pământ şi care îşi petrec viata pe 
el au primit îngăduinta să administreze cele cereşti şi au luat o 

putere pe care nici îngerilor, nici arhanghelilor n-a dat-o Dumnezeu... 
iar această legătură se atinge chiar de suflet şi străbate cerurile. 
Şi pe care le lucrează jos preoții, pe acestea Dumnezeu sus le întăreşte 
şi voia robilor Stăpânul o adevereşte... Toată judecata Tatăl a dat- 
o Fiului; şi văd că toată această putere a fost încredințată de Fiul 
acestora (= preoților)” (Despre Preoție III 5: PG 48, 643) 


Puterea de a ierta păcatele („cărora veţi ierta păcatele le 
Dor fi iertate...”), pe care a dat-o Domnul Apostolilor, s-a 
transmis moştenire şi preoţilor. 


„Şi pe care le lucrează jos preoții, pe acestea Dumnezeu sus 
le întăreşte...şi ce altceva a dat | Dumnezeu] preoților fără numai 
toată puterea cerească? Căci zice: cărora veți ierta păcatele, se vor 
ierta; şi cărora le veți ține, ținute vor fi”. Ce putere poate fi mai 
mare ca aceasta? "(Despre Preoţie III 5: PG 48, 643). 


De vreme ce după Hrisostom, aşa cum am văzut, 
mărturisirea nu trebuie să fie publică, rezultă că şi iertarea 
şi impunerea epitimiilor se făceau în particular. Este absolut 
necesară legătura cu preotul, deoarece prin el se va fi făcut 
iertarea păcatelor (La Evr., Omilia LX 4: PG 63, 81). 


4. Măsură a epitimiilor este păcătosul, nu păcatul 

Preotul păstoreşte, sfătuieşte, mângâie şi întăreşte, 
dar este dator să lucreze şi ca un doctor. El impune (PG 53, 
17) doctorii duhovniceşti, care sunt neplăcute, şi merge mai 
departe la tăieturi şi operaţii dureroase. Adică impune 
epitimii. Este dator însă să examineze cu foarte mare atenţie 
şi discernământ fiecare situaţie, nu a păcatului, ci a păcătosului. 
Păcătosul, premizele lui, condiţiile în care a păcătuit, adâncul 
pocăinţei şi intenţia lui constituie măsura pentru epitimie. 

Păcatul în sine nu este de unul singur o măsură pentru 
epitimie. Dacă preotul nu va aborda cu discernământ pe cel 
păcătos, este foarte posibil să-i impună aceluia epitimii 
greu de purtat la măsura lui duhovnicească, epitimii care îl 
vor duce la deznădejde şi la îndepărtarea de Biserică. Este 
posibil, de asemenea, să-i impună epitimii atât de uşoare, 
încât acestea nu-l vor ajuta să conştientizeze alunecarea sa 
şi nevoia de luptă duhovnicească. Desigur, pentru a se 
întâmpla toate acestea, se presupune o spovedanie înaintea 
unui preot, care va hotări cele folositoare credinciosului. 
Prin urmare, îndoiala în legătură cu spovedania înaintea 
unui preot nu are nici suport, nici sens. Tot ceea ce 
înfăţişează Hrisostom certifică direct şi indirect spovedania 
„în particular”, în care preotul este chemat să discearnă 
cadrul duhovnicesc, psihologic şi social în care a păcătuit cineva, 
şi este chemat să constate sinceritatea pocăinţei aceluia. 
Dacă preotul judecă mărimea păcatului în sine, independent 
de cele de mai sus, va eşua în lucrarea sa. 


„Ce va face dar cineva (= preotul) (= înaintea celui ce se 
mărturiseşte)? Căci dacă te porți mai cu blândete cu cel ce are 
nevoie de multă asprime şi nu dai o tăietură adâncă celui ce are 
nevoie de aceasta, tu ai făcut tăietura, dar ai lăsat rana. Şi dacă 
fără crutare aduci tăietura trebuincioasă, acela, de multe ori, 
deznădăjduindu-se în fata durerilor, dintr-o dată aruncând toate, 
şi doctoria şi pansamentul, ducându-se, se aruncă în prăpastie, 
zdrobind jugul şi rupând legăturile. Şi aş avea să-ți spun despre 
mulți care au căzut în cele mai de pe urmă rele pentru că li s-a 
dat un canon pe măsura păcatelor lor. Căci nu doar după măsura 
căderilor trebuie dată epitimia, ci trebuie socotită şi ldupă 

măsura] intenţiei celor ce păcătuiesc... Pentru aceasta multă 
pricepere trebuie să aibă păstorul şi mii de ochi, ca să cerceteze 
din toate părțile starea sufletului. Căci precum multi sunt duşi la 
deznădejde pentru că nu pot suporta doctoriile amare, tot aşa 
sunt unii care, pentru că nu li s-a dat pedeapsa echilibrată pentru 
păcate, cad în nepăsare şi ajung cu mult mai răi şi sunt duşi spre 
păcate şi mai mari. Trebuie, dar, ca preotul să nu lase nimic 
necercetat, ci, pe toate iscodindu-le cu acrivie, să-i dea în chip 
potrivit cele de la el (=epitimiile), ca să nu-i fie osteneala 
zadarnică” (Despre Preoţie II 4: PG 48, 634-635). 


Teologia mărturisirii păcatelor, care cere neapărat şi 
în primul rând înțelegerea păcătosului, nu numai 
numărarea exactă a păcatului însuşi („a naturii” lui), îl duce 
pe Hrisostom la o particularizare obositoare a elementelor 
pe care trebuie să le cerceteze duhovnicul. Astfel de elemente 
sunt, de exemplu, „voia/socotința (yvoun)” celui ce a păcătuit, 
„Oremea (xaupoc)” „pricina (airia)”, „împrejurările (rrepioTăoeis)”, 
dacă a fost înşelat, dacă a acţionat deliberat, în urma unei 
„Cugetări (ueAeins)” şi atitudinea lui după săvârşirea păcatului. 

„Căci în cele păcătuite nu se caută numai natura lucrului 
înfăptuit, ci şi voia, şi vremea, şi pricina, şi cele de după păcat; 
dacă în unele a rămas şi dacă de altele s-a pocăit; şi dacă din pricina 
anumitor împrejurări, şi dacă din înşelare, şi dacă după cugetare 
de mai înainte [s-a săvârşit]. Şi multe sunt cele căutate: şi deosebirea 
vremii, şi starea în care se află” (La Psalmul VI 2: PG 55, 72). 


Păcatele, oricât de multe ar fi la număr, se şterg, se 
iartă aici pe pământ („aici toate se vor dezlega”: PG 55, 73), 
este de ajuns numai să existe pocăință sinceră şi mărturisire, 
care este asemănată cu o „topitorie”, deoarece acolo intră şi 

dispar toate (PG 60, 204). După mărturisire şi iertare nu mai 
rămâne în om nici o urmă de păcat. Omul este uşurat de povara 
lui, capătă sănătate duhovnicească şi „frumusețe“ (evuopgia) 
şi el devine la fel de curat cum era mai înainte să păcătuiască. 

„Şi nu-mi mai spune iarăşi „am păcătuit multe şi cum voi 
putea să mă mântuiesc?” Tu însuţi nu poți, Stăpânul tău poate, 
şi aşa îți va şterge păcatele... aşa îți va şterge păcatele, că nici o 
urmă din acestea nu va rămâne... lar Dumnezeu când şterge... 
nu-ți lasă nici măcar un semn |de rană] (= cum fac doctorii trupeşti), 
nici 0 urmă nu îngăduie să rămână, ci împreună cu sănătatea 
dăruieşte şi frumusețea, împreună cu uşurarea de osândă dă şi 
dreptatea, şi face pe cel ce a păcătuit să fie deopotrivă cu cel ce nu 
a păcătuit. Căci nimiceşte păcatul şi face ca acesta nici să mai fie, 
nici să se mai facă” (Despre pocăință VIII 2: PG 49, 339-340) 

Ca să vină însă toate cele care însoțesc iertarea, trebuie 
să urmeze şi o luptă duhovnicească, cu ajutorul căreia 
credinciosul nu numai că nu va mai repeta păcatele mărturisite, 
ci va şi dovedi o sporire mai mare în virtuţi (La Matei, 
Omilia X 6: PG 57, 190). 


Capitolul al Zecelea 


SFINŢII ŞI MUCENICII, 
CUM LUCREAZĂ EI ÎN BISERICĂ 


1. Vorbeşte adeseori despre mucenici 

O lămurire introductivă este absolut importantă. 
Mulţi şi-au pus întrebarea cărui fapt se datorează pornirea 
lui Hrisostom de a vorbi atât de des şi cu atâta limpezime 
despre mucenici şi mucenicie, deşi trăieşte într-o perioadă 
în care prigoanele ţineau de domeniul trecutului. În Omiliile 
sale ad hoc despre mucenici, dar şi în alte texte ale sale în 
care tâlcuieşte pasaje din Scriptură cititorul respiră climatul, 
problematica şi înflăcărarea martiriului. Răspunsul rezidă în 
datele care constituie acea epocă şi, desigur, în condiţiile de 
viaţă ale spaţiului antiohian, toate aceste puse în legătură 
şi cu caracterul lui Hrisostom. 

În anii copilăriei şi adolescenţei sale Hrisostom a trăit 
tensiunea dintre ortodocşi şi facțiunile ariene, care l-au 
convins pe împăratul Constanțiu (337-361) să îi prigonească 
dur pe ortodocşi. Timp de mulţi ani ortodocşii din Antiohia 
nu au avut nici măcar o bisericuţă pentru a sluji. De asemenea, 
Sfântul loan a cunoscut prigoana perfidă a creştinilor exercitată 
de împăratul Iulian (361-362), care a campat vreme de 
multe luni chiar în Antiohia. Când Valens a ajuns împărat 
(364-378), ortodocşii nu numai că nu aveau o biserică în 
Antiohia, ci erau prigoniţi aproape ca în primele trei veacuri. 

Slujeau în păduri, în peşteri, pe malurile îndepărtate ale 
râului Orontes, timp în care mai ales arienii din Antiohia, 
dar şi iudeii, îi predau cu mândrie pe ortodocşi conducătorilor 
cetăţii, care îi exilau, le confiscau averile, îi aruncau în 
închisoare şi uneori îi ucideau. Acestea sunt mai mult decât 
destul pentru cel care cercetează ca să înţeleagă avântul şi 
înflăcărarea respectivelor texte hrisostomice. 

De asemenea, trebuie să notăm aici că prin termenul 
„Sfânt”, Hrisostom presupune pe toţi cei pe care Biserica îi 
cinsteşte ca sfinţi, adică pe sfinţii clerici sau laici, pe 
monabhii-nevoitori şi pe mucenici în sine. Sfântul în general 
şi mucenicul în special sunt pentru Biserică cea mai înaltă 
realizare, aşa cum cea mai înaltă realizare în elenismul 
clasic era filosoful şi eroul. Hrisostom a arătat în textele sale 
că Biserica dispune şi de filosof şi de erou, dar, desigur, cu 
premize şi norme de funcţionare cu totul diferite. 


2. Sfinţenia şi hotarele ei 

Sfinţenia credincioşilor a fost aspiraţia unică şi sfântă 
a lui Hrisostom, de vreme ce pentru aceasta „şi-a vărsat 
sângele” Domnul şi de vreme ce prin aceasta omul îşi 
dobândeşte iarăşi „îndrăzneala ” la Dumnezeu. 


„Pentru aceasta Şi-a vărsat sângele (= Domnul)... ca... să 
dăruiască sfințenia... şi pe cei mai înainte aflaţi în necinste şi care 
nu puteau să aibă nici o îndrăzneală să-i înfățişeze Sieşi slăviți, 
neavând pată sau zbârcitură” (Cateheza 1 17: SCh 50bis, pp. 117-118). 

Sfințenia sau „sfințirea” care „se dăruieşte” omului de 
Dumnezeu, se identifică la propriu cu îndumnezeirea pentru 
care S-a întrupat Domnul. 

„Pentru aceasta S-a pogorât Fiul lui Dumnezeu, ca pe tine 
să te facă dumnezeu, după puterea omenească” (La Fapte, Omilia 
XLV: PG 60, 125). 


Cel sfânt şi îndumnezeit este cel „curat” (PG 61, 495), 
cel care are dreaptă şi credinţa, şi viaţa. Creştinul ideal este 
cel care are „acrivia dogmelor şi vieţuire iubitoare de înțelepciune” 
(= sfântă) (PG 55, 462). Numai dogmele drepte nu-l mântuiesc 
pe om „dacă el nesocoteşte viețuirea din lume...” (PG 53, 110). 

„Şi Sfinți sunt toți câți au dreaptă credință cu viaţă 
[dreaptă]. Chiar dacă nu fac minuni, chiar dacă nu izgonesc 
draci, ei sunt sfinți” (La I Tim., Omilia XIV 3: PG 62, 575). 


Facerea de minuni, lucrarea taumaturgică nu este o 
caracteristică obligatorie a Sfântului. Prin urmare, „tot 
credinciosul”, deoarece cu adevărat este „credincios ”, este şi 
sfânt, independent de faptul că ţine de ceata clericilor, a 
monahilor sau a laicilor („chiar dacă din lume (xoo uikoG) este 
cineva”) (PG 63, 178). Tâlcuindu-l pe Pavel, Hrisostom extinde 
clar sfinţenia la toţi câţi „sunt părtaşi” credinţei şi păzesc 
„Viaţa neîntinată”. Nu are importanță dacă este cineva 
căsătorit, cu soţ şi copii, cu avere sau rob („oixerac - slujitor 
în casa cuiva”). Criteriul absolut este acea sfințenie pe care o 
cere şi o preţuieşte Însuşi Dumnezeu. Sfinţenia şi viaţa 
curată le măsoară Dumnezeu, nu omul. De altfel, Fiul lui 
Dumnezeu S-a făcut om pentru ca oamenii să aibă măsura 
şi modelul sfinţeniei şi curăţiei. 

„lată, [Pavel] numeşte sfinți bărbaţi care au şi copii, şi 
femei, şi slujitori... Sfânt este cel ce e părtaş credintei; fără prihană 
este cel ce duce viață neîntinată. Dar nu sfințenia şi neîntinarea 
pur şi simplu le caută, ci pe unele ca acelea care se arată înaintea 

Lui [a fi aşa]... sfințenia cea dinaintea ochilor Lui o cere, cea pe care 
Ochiul lui Dumnezeu o vede” (La Efes., Omila 1 1-2: PG 62, 9 şi 12). 


Aşa cum a accentuat Grigorie Teologul, şi Hrisostom 
subliniază că drumurile virtuţii sunt multe, din care pricină 
şi sfinţii diferă între ei, după cum diferă şi mărgăritar de 
mărgăritar. Astfel, avem credincioşi care se sfinţesc îndrumând 
la nevoinţă, ca păstori, mădularele Bisericii. 


„Multe sunt căile virtuții, precum şi mare e deosebirea 
mărgăritarelor între ele, chiar dacă ltoate] se numesc mărgăritare... 
Tot aşa şi sfinții; unii se nevoiesc şi se împodobesc pe ei înşişi, 
alții şi Bisericile” (La 1 Tim., Omilia XIV 6: PG 62, 578). 

Îndumnezeirea şi sfințenia sunt o taină greu de explicat 
şi un proces duhovnicesc care nu se înţelege cu logica 
obişnuită. Însă Hrisostom vede şi constată în această taină 
o consecinţă „logică” şi întâi de toate un realism, pe care îl 
explică prin evenimentul dumnezeieştii Euharistii. Prin 
participarea credinciosului la firea omenească îndumnezeită 
a lui Hristos se realizează îndumnezeirea lui, sfinţirea lui. 
Mai operează însă încă o mutare, pentru a arăta realitatea 
sfinţeniei ca o posibilă consecinţă „logică”. Şi, ca mulţi scriitori 
bisericeşti, foloseşte o imagine sugestivă pentru scopul său: 
fierul înroşit în foc devine altceva, devine foc şi uşor de 
modelat, capătă energie, deşi îşi păstrează natura în continuare. 
Tot aşa şi omul, pe parcursul procesului duhovnicesc de 
îndumnezeire şi sfințire, este strămutat, devine şi trăieşte 
în întregime o altă stare (ueOiorarau), fără să înceteze să fie 
om, să-şi păstreze firea sa omenească. Strămutarea (ueTaxpton), 
prefacerea (ueravToLXeiw0T]), dobândirea altui tip de 
energie, nu presupun o schimbare radicală a firii omeneşti, 

şi aceasta este valabilă şi pentru „trupul omului, care este de 
asemenea înălţat şi devine altceva, devine şi el „duhoonicesc”. 


„Căci la fel ca atunci când focul se împreună cu fierul şi 
fierul devine foc, rămânând în firea sa proprie, tot aşa este şi cu 
credincioşii care au Duhul. Trupul aşadar se preface în acea 
energie, devenind cu totul duhovnicesc, fiind răstignit din toate 
părțile totdeauna şi întraripându-se împreună cu sufletul” (La 
Rom., Omilia XIII 8: PG 60, 518). 

Câţi s-au învrednicit să devină „sfinți“ prin excelenţă 
au avantajul de a cunoaşte „mai cu acrivie” „mărirea” lui 
Dumnezeu şi de a se bucura, slavoslovindu-L.. Pe Dumnezeu 
la modul absolut nu-L cunosc nici sfinţii prin excelenţă; ei 
Îl cunosc însă „mai lămurit” decât ceilalţi credincioşi. 


„A sfintilor şi a celor înălțați este a vedea mărirea lui Dumnezeu, 
nu toată câtă este (căci aceasta este cu neputinţă), ci mai lămurit 
decât ceilalți” (La Ps. 114: PG 55, 389. Vezi şi 396-397). 


Realismul său se extinde şi devine foarte evident. Deşi 
explică şi se minunează de starea de har a sfântului, subliniază 
în paralel faptul că aceasta nu presupune niciodată o 
sfinţenie absolută, fiindcă este imposibil să existe om „fără 
de păcat”, oricât de sus ar ajunge. 


„„„.mare este diferența între sfinți şi mare şi nemărginită între 
păcătoşi. Însă ia aminte. Chiar de-ar fi cineva drept, chiar dacă de zeci 
de mii de ori ar fi drept şi-ar sui chiar pe culme, încât să fie uşurat de 
păcat, nu poate fi curat de întinăciune, chiar dacă de zeci de mii de ori 
ar fi drept, totuşi este om... Cu neputinţă este aşadar ca vreun om să 
fie fără de păcat” (La cutremur şi la Lazăr, Omilia VI 9: PG 48, 1041). 

Imposibilitatea dobândirii sfințeniei absolute se datorează 
faptului că omul, participând la taina lui Hristos, nu se înstrăinează 
de firea sa şi de influenţa ei, de însuşirile ei. Prin urmare omul 
nu devine „prin fire” sfânt, nu dobândeşte o sfințenie naturală. 
Devine sfânt după har şi din acest motiv nu are atotcunoaşterea, 
nu le ştie pe toate, „nu toate le-au ştiut sfinții” (PG 62, 415). 


3. Sfinţii mucenici şi iubirea 

În Biserică, pe lângă faptul că sunt modele pentru 
credincioşi, Sfinţii lucrează ca nişte mângâietori. Aceasta se 
datorează iubirii nemăsurate pe care sfinţii din toate veacurile 
o manifestă față de mădularele Bisericii. Ei îi iubesc şi îi 
îngrijesc pe credincioşi ca nişte părinţi şi binefăcători, chiar 
mai mult decât părinţii naturali. 

„Nu te minuna dacă numeşte poporul fiu (vezi Is. 8, 18). 
Căci sfinții, prin iubirea şi purtarea de grijă către poporul acela, 
căpătau şi rânduială de părinți, covârşind pe toți părinții cei după fire“ 
(La Isaia VII 3: PG 56, 80). 

„Căci de felul acesta sunt cele dinlăuntru ale sfinților, nu 
să cugete numai la ale lor, ci, ca pentru o singură casă a lumii întregi 
sau ca pentru un singur trup al mulțimii oamenilor aşa să se roage 
lui Dumnezeu” (La Ps. LX 8: PG 55, 134. Vezi şi PG 56, 11-13) 


lubirea faţă de oameni apare ca un rezultat al iubirii de 
Dumnezeu a sfinţilor, pentru care pricină Hrisostom îi caracteri- 
zează ca „iubitori de stăpân” (piAodeonoTovG). Această iubire era 
atât de mare încât primeau cu bucurie şi veselie, pentru 
Dumnezeu, chinurile muceniceşti şi durerile nevoinţelor ascetice. 


„+... acestea (=chinurile muceniciei), când se întâmplă 
pentru Hristos, cuviincioase sunt şi strălucite. Şi nu numai Că 

trebuie să nu ascundem, ci trebuie şi să lăudăm pentru acestea pe 
cel ce pătimeşte... Căci iubitori ai Stăpânului fiind sfinţii, au primit 
patimile cele pentru Stăpânul cu multă râonă şi mai strălucitori 
s-au făcut prin unele ca acestea” (La Vavila şi împotriva lui 
Iulian 11: PG 50, 550). 


Pentru împlinirea unei mucenicii autentice sunt 
necesari doi factori. Cel dintâi, voia lui Dumnezeu (care este 
singura care ar putea să-l întărească pe cel dus spre mucenicie 
în a-şi duce scopul până la capăt) în legătură cu încrederea 
mucenicului în Dumnezeu. 

„De felul acesta sunt izbânzile sufletului sfinților, de 
nerăpit şi de nebiruit... lar pricina este Dumnezeu, Cel ce locuieşte 
în astfel de suflete. lar pe cel ce se luptă împreună cu Dumnezeu 
cu neputinţă este a-l birui vreodată” (La Vavila şi împotriva lui 
Iulian 3: PG 50, 670). 


Al doilea factor este iubirea, care se îndreaptă spre 
Dumnezeu, precum şi spre aproapele. Ea este accentuată 
de Hrisostom pentru prima oară şi socotită comparativ a fi 
cu mult mai înaltă decât mucenicia. Însemnătatea iubirii nu 
constă numai în faptul că, fără ea, nu are nici un rost să suporte 
cineva chinurile cumplite ale muceniciei, ci şi în faptul că 
fără dragoste de aproapele mucenicul nu se foloseşte, nu se 
bucură de bunătăţile muceniciei, de slava celorlalţi mucenici. 


„+. CA iubirea nimic nu este nici mai mare, nici egal, nici 
chiar mucenicia însăşi, care este capul tuturor bunătăților... lată, 
iubirea fără mucenicie face ucenici... mucenicia (= însă) fără 
iubire nu numai că nu face ucenici, ba nici nu foloseşte ceva celui 
care o rabdă...” (La mucenicul Romano 1 1: PG 50, 607-608). 

4. Îndrăzneala şi îndrăzneala mucenicilor 

Curajul sfinţilor mucenici şi dorința lor pentru mucenicie 
este indicată de Hrisostom prin termenul îndrăzneală 
(rrappnota), care constituie şi premiza absolută pentru o a 
doua îndrăzneală a lor. Această a doua îndrăzneală este dar 
duhovnicesc cu multiple semnificaţii pe care îl dăruieşte 
Dumnezeu sfântului mucenic ca o cunună şi recompensare. 
Este vorba despre harisma-privilegiu ca sfinţii să se roage 
lui Dumnezeu pentru credincioşi şi Dumnezeu să încuviințeze, 
să lucreze taumaturgic şi întăritor în favoarea credincioşilor. 
Dumnezeu „ascultă” rugăciunile sfinţilor pentru cei ce 
suferă şi îi ajută pe cei ce au nevoie. 


„Cunoscând aşadar mărimea îndrăznelii lor (= a mucenicilor), 
la ei să alergăm totdeauna şi să luăm ajutorul cel de la ei... sfinții, 
care au dobândit îndrăzneală la Împăratul cerurilor prin pătimirile 
lor, ne vor aduce cele mai mari lucruri, dar numai dacă şi noi 
aducem cele ale noastre” (Cateheza VII 4: SCh 50 bis, p. 231). 


Potrivit obiceiului său şi realismului său, Hrisostom 
devine impresionant de descriptiv. El îl aseamănă pe 
mucenic cu un ostaş biruitor, care, arătându-i împăratului- 
general rănile sale, stă şi discută cu el cu îndrăzneală. 
Mucenicul, ţinând în mâini capul pe care i l-au tăiat 
prigonitorii, cere cu îndrăzneală de la împăratul ceresc ceea 
ce doreşte pentru mădularele Bisericii. 


„Căci precum ostaşii care îşi arată rănile pe care le-au 
primit în război vorbesc cu îndrăzneală cu împăratul, aşa şi 
aceştia (= mucenicii), purtându-şi în mâini capetele care li s-au 
tăiat... pot primi cu uşurintă de la Împăratul cerurilor toate câte 
vor voi” (La mucenicii luventin şi Maximin 3: PG 50, 576), 

Harisma-privilegiu a îndrăznelii este o dovadă clară a 
faptului că sunt bineplăcuţi lui Dumnezeu şi, deci, a cinstirii 
nemărginite pe care le-o dă Dumnezeu. Acea cinstire nu numai 
că este cu mult mai mare decât cea pe care le-o dăm noi, 
oamenii, sfinţilor în general şi mucenicilor în particular, ci 
este o slavă preastrălucită, pe care noi n-o putem purta pe 
pământ şi, din această pricină, Dumnezeu le-o dă în Împărăţia 
cerească. Acolo mucenicii sunt „mai strălucitori decât zeci de mii 
de sori” (PG 50, 617) şi starea lor nu se deosebeşte de cea a îngerilor. 


„Înţelege, dacă de la noi, cei împreună-robi, se bucură (= 
mucenici) de o astfel de cinstire aici, de câtă îndrăzneală se vor bucura 
de la Stăpânul în acea zi înfricoşătoare, când au să strălucească mai 
luminos decât razele soarelui: căci atunci, zice, vor străluci drepții ca 
soarele (Mt. 13, 43)” (Cateheza VII 3: SCh 50bis, pp. 230-231). 

„lar trupurile celor bineplăcuţi lui Dumnezeu se vor îmbrăca 
într-o astfel de slavă, care în nici un chip nu se poate vedea cu aceşti 
ochi” (Către o văduvă mai tânără: PG 48, 603. Vezi şi PG 50, 669) 

„Mucenicii şi îngerii sunt împărțiți numai cu numele, iar 
cu faptele sunt uniţi. Cerul îl locuiesc îngerii, dar şi mucenicii...” 
(Cuvânt de laudă la toți Sfinții 1: PG 40, 706-707). 

Faptul de a fi bineplăcut lui Dumnezeu în urma 
muceniciei este unul atât de însemnat, încât Dumnezeu este 
înfăţişat de Hrisostom ca mergând împreună cu mucenicii, 
ca având chiar pe mucenici drept care - căruţe în care EL 
este purtat. Prezenţa şi lucrarea sfinţilor mucenici în lume 
înseamnă aşadar prezenţa şi lucrarea lui Dumnezeu Însuşi. 


„lar aici (= în biserica mucenicilor) nu o pereche de cai vezi, 
ci ale mucenicilor zeci de mii de care şi pe Dumnezeu stând în 
astfel de care... Că sufletele sfinților sunt care ale lui Dumnezeu... 

pe acelea şade, în noi locuieşte...” (La mucenici şi despre 
străpungerea inimii 1: PG 50, 645). 


Prezenţa şi lucrarea taumaturgică a lui Dumnezeu în 
lume prin sfinţi nu este o teorie sau o concepție nefondată 
a lui Hrisostom, ori vreo tradiţie veche. Este vorba despre 
fapte, evenimente, despre care pot vorbi credincioşii din vremea 
lui, deoarece mulţi dintre ei — dacă nu toţi — au „cercarea”, 
„experienta” personală a lucrărilor taumaturgice ale sfinţilor. 


„Şi că nu sunt numai cuvinte (= cele pe care le grăim despre 
vindecări-minuni făcute de mucenici) cele spuse de noi, ci şi 
însăşi mărturiseşte cercarea lucrurilor, şi voi înşivă bine am 
văzut că spuneți şi mărturisiți” (Cateheza VII 8: SCh 50bis, p. 232). 


5. Cununa muceniciei şi intenția muceniciei 

Când vorbeşte despre sfinţi Hrisostom nu face totdeauna 
deosebire între sfântul care s-a sfinţit prin jertfirea vieţii 
sale, adică pentru mucenicie, şi sfântul care s-a sfinţit prin 
viaţa cuvioasă sau prin slujirea sa în Biserică. 

Şi aceasta deoarece îi socoteşte mucenici pe cei care mor 
pentru orice lucru din cele care plac lui Dumnezeu. Prin urmare, 
şi pe cei care se nevoiesc pentru desăvârşirea lor, care se consumă 
pentru mădularele Bisericii, care prin purtarea, opera şi 
învățătura lor dau mărturie despre şi ÎL mărturisesc pe Hristos. 


„Căci n-ar trebui să fie mucenici numai aceia care, fiind 
târâți în judecată şi poruncindu-li-se să jertfească şi neplecându-se, 
au pătimit ceea ce au pătimit. Ci şi aceia care au primit să 
pătimească ceva pentru orice lucru din cele plăcute lui Dumnezeu, 
Şi dacă ar cerceta cineva mai cu acrivie, aceştia sunt mai degrabă 
decât aceia ” (Către cei ce s-au smintit 19: PG 52, 519) 

„Aceasta (= răbdarea) este o cunună de mucenicie bine- 
împletită. Căci nu numai faptul de a ți se porunci să jertfeşti şi a 
alege mai degrabă să mori te face mucenic, ci în mod vădit 
mucenicie este şi tot lucrul care poate să-ți aducă moarte numai 
pentru că îl păzeşti” (Împotriva iudeilor VIII 7: PG 48, 939). 


Extinde încă şi mai mult amploarea muceniciei. Adică 
socoteşte ca participare la cununa mucenicească şi atitudinea 
pe care o are înaintea unui mucenic acel creştin care se 
minunează de curajul, de răbdarea şi de mărturisirea de 
credinţă a mucenicilor. Această atitudine arată starea de 
pregătire a credinciosului sau măcar intenția (7poBeon) lui 
de a suferi şi el mucenicia dacă va fi nevoie. 


„+. Cei pregătiți mai dinainte şi care au fost gata de aceasta 
(= de mucenicie), cu cununa muceniciei se vor îmbrăca...” (Către 
cei ce s-au smintit 19: PG 52, 519) 


Este legitim ca un credincios să evite mucenicia, dar 
nu e legitim să nu o admire. Credinciosul nu este chemat să 
fie mucenic neapărat, dar este chemat să aibă întotdeauna 
„Voia/socotința” (yvaun), dispoziţia mucenicului, şi atunci 
primeşte cunună de mucenic. Aceasta explică raţiunea 
pentru care sunt cinstiţi mulţi sfinţi, fără ca aceştia să fi 
suferit moarte mucenicească. 

„Îți stă în putere şi ție, dacă vei voi, chiar fără a intra în 
arenă, să te faci părtaş cununilor ce-l aşteaptă pe acela: fiind de 
fată, încurajând, sfătuind, îndemnând... când admiri pe acel bărbat 
(= pe mucenic), când faci şi tu ceva din cele pentru care acela a 
fost încununat, atunci adică te faci părtaş cu el de luptele şi 
cununile” (La Il Tim., Omilia III 1-2: PG 62, 614-615). 

„Şi nu vă minunaţi dacă... mucenic l-am numit pe sfântul 


GÂNDIREA TEOLOGICĂ A SFÂNTULUI IOAN HRISOSTOM 249 


(=Eustatie)... am spus de multe ori către iubirea voastră că nu 
numai moartea face pe cineva mucenic, ci şi intenția (7rpoQeoic). 
Căci nu numai din trecerea [din strâmtoarea morții la lărgime], 
ci şi din voia liberă (yvaoun) se împleteşte de multe ori cunună 
muceniciei” (La Sfântul Eustatie al Antiohiei 2: PG 50, 601). 


Sfinţii în general şi mucenicii în particular constituie 
un pretext minunat pentru Hrisostom ca să arate teologic 
unitatea Bisericii triumfătoare cu cea luptătoare. EI trăieşte 
şi înţelege Biserica ca pe un fapt unitar, ai cărei sfinți alcătuiesc 
un tezaur. Astfel, deşi au murit, sfinţii participă la viaţa mai 
înaltă (PG 50, 529) şi alcătuiesc „vistieria” şi „frumusetea” (10 
kdiAoc) întregii Biserici. 

„De acest fel este vistieria Bisericii, având mărgăritare noi 
şi vechi, dar în toate Lfiind] frumusetea” (La mucenicii luventin 
şi Maximin: PG 50, 571-572). 

După cum atunci când trăiau pe pământ erau parte şi 
mădulare ale comunităţii bisericeşti de aici, tot aşa şi după 
mucenicia lor ei rămân mădulare ale aceleaşi comunităţi, 
celei căreia îi aparținem toţi. Această unitate duhovnicească 
explică motivaţia sfântă pentru care noi, cei care încă trăim 
aici, ne bucurăm pentru izbânzile mucenicilor, iar ei se 
roagă lui Dumnezeu pentru noi. 


„Aceia s-au muncit şi noi ne bucurăm. S-au luptat aceia şi 
noi ne veselim. A lor este cununa, iar lauda este obştească; şi mai 
vârtos slava este a întregii Biserici... Că părți şi mădulare ale noastre 
sunt mucenicii” (La Sfântul Romano, 1 1: PG 50, 605) 

Însă relaţia dintre credincioşii care trăiesc pe pământ 
şi credincioşii care trăiesc în ceruri nu este cumpănită şi 

egală. Oricât s-ar bucura credinciosul pentru mucenic, oricât 
l-ar cinsti, nu îi sporeşte slava aceluia. Adică mucenicul nu 
are nevoie pentru sine însuşi de cinstea pe care i-o aduce 
credinciosul. Dimpotrivă, credinciosul are nevoie de mucenic, 
deoarece mucenicul poate şi chiar face bine credinciosului, 
pentru care se roagă lui Dumnezeu. 


„Cel ce cinsteşte un mucenic, nu-l face mai strălucitor pe 
acela, ci însuşi îşi atrage de la acela binecuvântarea luminii” (La 
Sfântul Sfinţit Mucenic Foca 1: PG 50, 700). 


Adică, la o ultimă analiză, tot ceea ce face şi cât face 
credinciosul pentru mucenic sunt chiar în folosul credinciosului, 
nu al mucenicului. 

Sfântul în general şi mucenicul în particular slujeşte şi 
lucrează pentru credincioşii de pe pământ, datorită darului 
îndrăznelii pe care o are înaintea lui Dumnezeu, şi, bineînţeles, 
datorită iubirii pentru credincioşi care îl stăpâneşte. Sfinţii 
se roagă-solesc, iar urmările acestui fapt, lucrările dumnezeieşti, 
aduc binefaceri credincioşilor, care, prin lupta lor duhovnicească, 
trebuie însă să participe şi ei la lucrarea mijlocitoare a sfinţilor. 

„Iubiților, să alergăm la solirile sfinților şi să-i rugăm să se 
roage pentru noi. Dar nu numai prin rugăciunile acelora să 
îndrăznim, ci şi noi înşine să ne rânduim cele ce se cuvin şi să 
căutăm să ne schimbăm în mai bine, ca să dăm loc rugăciunii 
făcute [de ei] pentru noi” (La Facere, Omilia XLIV 2: PG 54, 408). 

„Pentru că rugăciunile sfinților au putere foarte mare, dar când 
şi noi ne pocăim şi devenim mai buni” (La Mat., Omilia V 3; PG 57, 59). 

Puterea rugăciunilor de mijlocire ale sfinţilor nu 
numai că aduce binefaceri credincioşilor, ci ea intervine chiar 
suspendând şi schimbând până şi legile firii (PG 54, 703). 

6. De ce se cinstesc moaştele Sfinţilor? 

În vremea lui Hrisostom cinstirea sfinţilor şi mai ales 
a mucenicilor era o tradiţie. Manifestările de cinstire aveau 
drept centru mormântul mucenicului, „racla” (9rxn) în care 
erau ţinute moaştele sau părţi din moaştele mucenicului. 
Mormântul sau racla cu moaştele se aflau în Martirion, o 
clădire mică şi de obicei boltită, sau într-o biserică 
obişnuită. Sfintele moaşte ale sfinţilor sau mucenicilor sunt 
pline de har, adică în ele „s-a aşezat” şi „sălăşluit” „harul 
Duhului”, har care, de acolo, lucrează binefaceri credincioşilor 
care vin şi se roagă (PG 63, 469). Harul dumnezeiesc „țâşneşte” 
(Ekrn94), iese din moaşte şi face bine, la fel cum raza 
soarelui, de exemplu, când se arată risipeşte întunericul 
nopţii şi fiarele se îndepărtează (PG 50, 663 şi PG 63, 470). 
Harul dumnezeiesc de acolo se face vindecător al bolilor 
trupeşti, după cum se face şi luminător al minţii credincioşilor 
(Ibidem). Astfel, sfintele moaşte sunt asemenea unui izvor 
din care scoatem har dumnezeiesc, în funcţie însă şi de 
credinţa noastră. Rugându-ne lângă moaşte, aflăm vindecare 
de bolile trupeşti şi de patimile noastre sufleteşti. 


„Căci pentru aceasta ne-a lăsat nouă Stăpânul cel bun trupurile 
lor (= ale mucenicilor), ca, venind lângă acestea şi îmbrățişându-le 
din pornirea sufletului, preamare vindecare să luăm de aici şi a 
bolilor sufleteşti şi a celor trupeşti. Căci dacă vom veni cu credință, 
chiar dacă am avea o patimă sufletească sau trupească, primind 
tămăduire pe măsura |credinței], aşa ne vom întoarce” (Cateheza 
VII 5: SCh 50bis, p. 231-232. Vezi şi p. 234. PG 50, 600-601). 

„Raclele sfinților sunt pline de har duhovnicesc. Pentru aceasta 
ne-a şi lăsat Dumnezeu moaştele sfinților, voind să ne călăuzească 

prin ei către aceeaşi râvnă şi să ne dăruiască liman sigur şi mângâiere 
nouă, celor pururea cuprinşi de rele” (La Ignatie: PG 50, 595). 

Deoarece credincioşii mai puţin catehizaţi şi deloc sporiți 
duhovniceşte se duceau des la mormintele mucenicilor, căutând 
mai ales vindecări de suferinţele trupeşti şi rezolvarea problemelor 
socio-economice, Hrisostom încearcă să stârnească interesul 
credincioşilor asupra folosului duhovnicesc pe care îl poate 
avea cineva în urma închinării şi cinstirii moaştelor mucenicilor. 
De aceea explică rolul lor didactic, încurajarea pe care o dau 
credincioşilor, străpungerea inimii pe care o provoacă în cei 
cucernici şi siguranța pe care, prin exemplul lor, o însuflă 
creştinilor în legătură cu învierea şi bunătăţile duhovniceşti. 

Dumnezeu s-a îngrijit ca să se păstreze moaştele 
pentru ca, în felul acesta, să acopere neajunsurile dascălilor. 
Moaştele, tăcând, învaţă prin evenimentele muceniciei, pentru 
care mucenicii Îi mulțumesc lui Dumnezeu neîncetat. 
Îndemnul şi învăţătura pe care le primesc credincioşii de 
acolo sunt mai puternice decât orice îndemn sau învăţătură. 
Când credinciosul se roagă la mormântul mucenicului, râvna 
lui pentru lupta duhovnicească se aprinde, el se „galvanizează” 
sufleteşte pentru a fi gata, de va fi nevoie, să sufere şi el 
mucenicia, doreşte mai puternic slava şi fericirea pentru 
care şi-a dat viaţa mucenicul. 


„Plinind Dumnezeu lipsa celor ce învață prin belşugul de 
mucenici, a rânduit să se pună în mormânt mai mulți mucenici 
decât dascăli. Aceia (= credincioşii) nu aud neîncetat limba 
învăţătorilor, dar [aud] glasul mucenicilor care le grăieşte din mormânt 
şi care are şi mai mare putere... (= mucenicul) dăruind cercarea 
cea prin lucruri, care e mai puternică decât tot îndemnul şi sfatul... 

Pentru aceea ne-a lăsat nouă trupurile lor (= ale mucenicilor)... 
pentru tine şi pentru folosul tău, ca şi tu având în minte nevoința 
aceluia să te scoli şi să mergi pe acelaşi drum... Raclele mucenicilor 
nu sunt altceva decât limanuri sigure şi izvoare de ape duhovniceşti 
şi vistierii cu averi necheltuite... Să ne atingem aşadar de raclele 
acelora cu credință, să ne aprindem cugetul, să pornim plânsetele... 
Şi-au vărsat mucenicii sângele, să-ţi verse şi ție ochii lacrimi; că 
şi lacrimile pot stinge vâlvătaia păcatelor” (La mucenici şi despre 
străpungerea inimii 1-3: PG 50, 647-649), 


7. Cinstirea mucenicului — neîncetata urmare a muceniciei 

Mulţi creştini antiohieni se duceau la praznicele mari 
anuale ale mucenicilor din obişnuință, fără să aibă şi o 
participare duhovnicească. Faptul acesta este pentru Hrisostom 
un motiv pentru a adânci înțelesul cinstirii aduse mucenicului 
şi pentru a explica că adevărata cinstire adusă mucenicului 
constă în încercarea de a-l urma. 


„Căci cinstirea mucenicului înseamnă urmarea mucenicului.” 
(La mucenici: PG 50, 663). 


Câtă vreme credincioşii se luptă conştient să urmeze 
cât mai mult mucenicilor, ei fac în mod autentic prăznuirea 
lor (Ibidem). Acelaşi lucru este valabil şi pentru lauda adusă 
mucenicilor. Cineva îl laudă pe mucenici numai dacă 
încearcă să îi urmeze. 


„Ne-a chemat împreună şi pe noi la acest sfânt praznic şi 
sărbătoare fericitul (= mucenic) Varlaam, nu ca să-l lăudăm pe el, 
ci să râonim să-l ajungem [în faptă]; nu ca să ne facem ascultători 
ai laudelor, ci ca să ne facem următori ai izbânzilor lui. Aşa că, 
de voieşte cineva să-l laude pe mucenic, atunci să urmeze 

mucenicului” (La Sfântul Varlaam 1: PG 50, 675). 


Hrisostom înţelege reticenţa ascultătorilor săi faţă de 
cele pe care le spune în legătură cu urmarea mucenicului. 
Şi se grăbeşte să explice că, în acea vreme în care el grăieşte 
Omilia sa la mucenicului Varlaam, nu mai existau prigoane 
precum cele din vechime şi creştinii nu erau obligaţi să urmeze 
mucenicilor jertfindu-şi viaţa. Ci, deşi atunci nu era „vreme” 
de prigoană, era totuşi „vreme de mucenicie” şi „de cununi”, 
fiindcă războiul şi ispitele diavolilor continuă întotdeauna 
şi, mai mult decât atât, sunt mai dure decât ispitele tiranilor 
prigonitori. Din acest motiv şi cel cu adevărat credincios trăieşte 
în toate epocile climatul prigoanelor şi al muceniciei. Astfel 
Hrisostom extinde sensul muceniciei şi la lupta duhovnicească 
a credinciosului, luptă care trebuie să fie „neîncetată”. 


„Şi cum este cu putință, zice, să urmezi pe mucenici acum? 
Că nu este nicidecum vreme de prigoană. Ştiu şi eu acest lucru. 
Nu este vreme de prigoană, dar este vreme de mucenicie. Nu este 
vreme de astfel de lupte |muceniceşti], dar vremea cununilor este. 
Nu oamenii prigonesc, ci demonii prigonesc. Nu tiranul aduce 
strâmtorare, ci strâmtorare aduce diavolul cel mai cumplit decât 
toți tiranii... Foc este dorința firii, foc nestins şi neîntrerupt... 
niciodată nu se opresc armele în acest război... neîntreruptă este 
lupta, pentru ca şi cununa [să fie] strălucitoare...” (La Sfântul 
Varlaam 1: PG 50, 677). 


Capitolul al Unsprezecelea 


UNITATEA BISERICII, 
APOSTOLII ŞI PETRU 


1. Unitatea este în pericol 

De vreme ce Biserica este trupului lui Hristos, având 
ca scop mântuirea oamenilor, ea nu este în pericol să 
dispară, să se scufunde (PG 52, 429), să se piardă. Căpetenii 
religioase, spune Sfântul loan Hrisostom, în alte vremuri şi 
acum, factori ai puterii lumeşti, eretici şi demonii înşişi „au 
războit Biserica”, care nu numai că nu a fost biruită, ci „s-a 
înălțat mai presus de ceruri” (PG 52, 397-8). 

În ciuda acestui fapt unitatea ei este în pericol neîncetat, 
deşi realitatea Trupului lui Hristos, adică Biserica, înseamnă 
şi este o unitate adevărată, 


„+... Biserică a lui Dumnezeu o numeşte (= Pavel), arătând 
că trebuie a se uni cu aceasta. Căci dacă este a lui Dumnezeu, ea 
este unită şi este una, nu numai în Corint, ci şi în toată lumea. 
Căci numele de Biserică nu este de dezbinare, ci este nume de 
unire şi de întelegere... lar dacă locul desparte (= pe credincioşi), 
totuşi Domnul, fiind obştesc, al tuturor, îi uneşte pe aceştia la un 
loc ” (La I Cor., Omilia 1 1: PG 61, 13), 
care se realizează prin participarea tuturor la Dumnezeiasca 
Euharistie, adică în faptul că, împărtăşindu-se de aceeaşi „pâine”, 
„he unim" toţi într-un singur trup, trupul lui Hristos (PG 61, 200). 
Deşi trebuie ca toţi membrii Bisericilor locale — din Indii, de 


STYLIANOS PAPADOPOULOS 256 


ex., până la Roma (PG 59, 361-2) — să se simtă „un trup şi [un] 
duh” şi că au aceeaşi credinţă, adesea apar dezbinări şi credinţe 
greşite, care sparg unitatea adevărată. Harul dumnezeiesc se 
arată numai atunci când şi acolo unde toţi se sprijină pe 
aceeaşi „temelie”, pe aceeaşi credinţă (PG 61, 72), atunci când 
„he vom arăta toți având o singură credință” (PG 62, 83). 
Experienţa lui Hrisostom căpătată în urma schismelor 
şi părerilor greşite, a „cacodoxiilor”, era atât de amară încât 
ajunge să afirme că dezbinarea Bisericii este un păcat atât 
de mare, că nici „sângele muceniciei” nu-l poate şterge (PG 62, 85). 


2. Mărturisirea de credinţă a lui Petru ca fundament 
al Bisericii şi al unității 

Din aceste remarce ale lui Hrisostom se poate pricepe 
foarte uşor modul în care acest om sfânt înţelege cuvintele 
Domnului adresate Apostolului Petru, care a mărturisit 
spontan şi s-a pocăit foarte repede de lepădarea de Domnul: 


+. Tu eşti Petru şi pe această piatră voi zidi Biserica Mea... 
îți voi da ție cheile împărăției ... (Mt. 16, 18) şi „Simone al lui 
lona, mă iubeşti tu mai mult decât aceştia? A zis Lui: Da, 
Doamne, Tu ştii că te iubesc. A zis (= Domnul) lui (= lui Petru): 
paşte mieluşeii Mei...” (In. 21, 15 şi 16-17). 

Domnul, adresându-se lui Petru, a zis că va zidi 
Biserica „pe această piatră”, atunci când Petru a mărturisit că 
Hristos este „Fiul lui Dumnezeu Celui viu” (Mt. 16, 16). 
Hrisostom stăruie asupra acestui fapt şi repetă deseori că 
zidirea-aşezarea pe temelii a Bisericii se face pe mărturisirea 
credinţei drepte, „această piatră” care asigură unitatea, credinţă 
care, în cazul de faţă, este exprimată prin Petru. 

„Căci Cel ce a zidit Biserica pe mărturia lui (= a lui Petru) 
şi aşa a întărit-o încât să nu fie biruită de mii şi mii de primejdii 
şi de morți, El, care i-a dat lui (= lui Petru) cheile împărăției 
cerurilor şi l-a făcut domn peste o atât de mare putere...” (La Mat., 
Omilia LXXXII 3: PG 58, 741). 

„+... lar Biserica a zis că o va zidi pe mărturisirea aceluia...” 
(La loan, Omilia XXI 1: PG 59, 128). 


Nu Petru este temelia pe care se sprijină şi se zideşte 
Biserica, temelie este credința dreaptă şi însuşirea ei, 
mărturisirea. Cu alte cuvinte, nu Petru devine temelie datorită 
mărturisirii lui, ci temelie este chiar mărturisirea. 


„Spunând lui Petru: „fericit eşti, Simone, fiul lui lona” şi 
făgăduind a aşeza temelia Bisericii pe mărturisirea făcută de el...” 
(La Gal., Omilia 1 1: PG 61, 611). 


După Sfântul loan Hrisostom, Domnul cunoştea 
caracterul năvalnic al lui Petru şi lepădarea care va urma. 
De aceea întăreşte prin această făgăduință „cugetarea” lui 
(ppovnua) şi îl pune păstor, ca să ştie toţi câţi vor afla de 
lepădarea lui şi poate se vor îndoi pe viitor de autenticitatea 
apostoliei sale. În plus, prin aceste cuvinte Domnul îl 
„tidică” pe Petru la o „înțelegere mai înaltă”, descoperindu-i 
faptul că este Fiul lui Dumnezeu. 


+. Tu eşti Petru şi pe această piatră voi zidi Biserica Mea; adică 
pe credința mărturisirii. Prin aceste cuvinte Hristos arată că mulți au 
să creadă; îi înalță gândirea lui Petru şi-l face păstor... Ai văzut 
cum Însuşi (= Hristos) îl ridică pe Petru la o înţelegere înaltă despre 
EI şi pe Sine Însuşi Se descoperă şi arată că este Fiu al lui Dumnezeu 
prin aceste două făgăduințe” (La Mat., Omilia LIV 2: PG 58, 534). 

3. „Gura” Apostolilor — superioritatea lui Petru 

Sfântul loan Hrisostom, deşi trăia şi activa în Antiohia, 
ai cărei episcopi protectori, Meletie (360-381) şi Flavian 
(381-403) nu erau recunoscuţi de Biserica Romei, nu avea 
nici o problemă în a vorbi despre o superioritate a lui Petru 
înaintea celorlalți Apostoli şi a lui Pavel. În stările duhovniceşti 
socoteşte că nu există egalitate, în înţelesul restrâns al 
cuvântului. De aceea, nici în Împărăţia Cerurilor nu vor fi 
toţi egali, după cum nu erau egali cei 12 Apostoli, între care 
Domnul i-a deosebit pe Petru, pe Iacov şi pe Ioan. Şi între 
cei trei, iarăşi, îl deosebeşte (7poriOno! — îl scoate în față) pe 
Petru. Această deosebire are însă o oarecare originalitate, 
care nu elimină egalitatea Apostolilor, pe care Hrisostom o 
accentuează adesea. La fel, această egalitate, de exemplu, 
nu elimină dragostea mai mare a Domnului faţă de loan 
sau orice altă superioritate a cuiva într-o anumită privinţă. 


„... nici în Împărăţie cinstea nu este deopotrivă, nici între 
ucenici nu este deopotrivă, ci cei trei au întâietate față de ceilalți, 
şi chiar şi între aceştia trei este iarăşi mare deosebire. Că mare 
este la Dumnezeu scumpătatea cu care ia aminte la lucruri 
(âxpipeia) şi până la cele mai de pe urmă... chiar dacă toți erau 
apostoli şi toți vor şedea pe douăsprezece tronuri... totuşi, numai 
pe cei trei îi lua cu Sine... Şi pe Petru îl pune înaintea celorlalți, 
zicând: „Mă iubeşti tu mai mult decât aceştia?” lar loan mai mult 
decât ceilalți era iubit. Căci şi cercetarea tuturor este amănunțită 
(xpiBrc), chiar dacă îl întreci pe aproapele cu puțin, ori cu 
foarte putin, ori cu oricât, Dumnezeu nu va trece cu vederea nici 
aceasta ” (La Rom., Omilia XXXI 4: PG 60, 672). 

Atunci când Hrisostom încearcă să consolideze 
superioritatea lui Petru, el rămâne la fenomene exterioare. 
Accentuează elemente neteologice, care însă îl arată pe 
Petru „culme” (xopvon), „corifeu” (xopucato — cel dintâi ai corului, 
căpetenia) sau „ales” (Eykpuro) între Apostoli, „păzitor” al lumii 
întregi şi „temelie” a Bisericii. Adaugă însă emfatic că unul din 
motivele pentru care l-a caracterizat aşa se datorează intenţiei 
Domnului de a-i arăta lui Petru că i-a iertat lepădarea de El. 


„Deci Petru, cel dintâi al corului, gura tuturor apostolilor, 
păzitorul a toată lumea, temelia Bisericii... ” (La „Şi aceasta să 
ştiţi” 4: PG 56, 275). 

„A zis (= Domnul) lui (= Petru): Paşte oile Mele. Şi de ce 
oare, lăsându-i la o parte pe ceilalți, vorbeşte cu el despre acestea? 
EI era ales între apostoli, gură a ucenicilor şi căpetenie al cetei. 
Pentru aceasta şi Pavel s-a suit atunci ca să-l cerceteze pe el mai 
degrabă decât pe ceilalți. Dar şi arătându-i că trebuie să îndrăznească 
de acum, că, iertându-i-se lepădarea, îi se încredințează apărarea 
fraților” (La loan, Omilia LXXXVIII 1: PG 59, 478). 


lar elementele exterioare ale superiorității despre care 
am vorbit sunt faptul că Petru, cu firea lui năvalnică, se 
grăbeşte (7rpormbă) totdeauna să răspundă, să mărturisească, 
să vestească primul. Şi astfel el se face „gura” Apostolilor. 
Credinţa, socotința („7 Par — glasul”) era comună tuturor 
Apostolilor. Acesta însă s-a grăbit cu îndrăzneală („rappnoia”) 
să vorbească la Cincizecime. Deşi este întotdeauna — la 
evenimentele iniţiale din Ierusalim după Cincizecime — 
„împreună cu cei unsprezece”, atunci când Apostolii sunt 
întrebaţi, el „sare şi o ia înaintea” tuturor şi răspunde pentru toţi. 

„Stând Petru cu cei unsprezece (FA 2, 14)... El înfățişa 
glasul“ obştesc, zice, şi tuturor era gură. Şi erau de faţă cei 
unsprezece, dând mărturie de cele grăite. „A ridicat glasul său” 
(FA 2, 14), zice; adică a grăit cu multă îndrăzneală” (La Fapte, 
Omilia IV 1: PG 60, 46). 

„«.«toți au fost întrebaţi, dar numai el (= Petru) răspunde. 
Şi când întreabă ce părere are poporul, toți au răspuns la 
întrebare; când li-a întrebat] despre părerea] lor, Petru sare şi o 
ia înainte” (La Mat., Omilia LIV 1: PG 58, 533). 


(4 


4. Apostolii sunt toți de „aceeaşi vrednicie” şi „de-o-cinste 
între ei 

Superioritatea declarată a lui Petru capătă la Hrisostom 
alte dimensiuni prin observaţiile sale foarte clare în 
legătură cu egalitatea şi faptul de a fi de aceeaşi cinste cei 
doisprezece Apostoli şi Pavel. Desigur, îşi nuanţează 
cuvântul, ca să nu fie înțeles greşit, că Pavel a fost „de aceeaşi 
cinste” nu numai cu ceilalţi doi „preferați” (mpoxpirovc), 
Iacov şi loan, ci şi cu „corifeul” Petru. Prin urmare, Sfântul 
loan Hrisostom nu leagă superioritatea lui Petru de un 
adânc teologic, ci de caracterul său năvalnic şi de nevoia de 
a fi repus în vrednicia de apostol de către Domnul. 


„+. le arată (= Pavel) lor că este de aceeaşi cinste; şi nu se compară 
pe sine cu ceilalți (= loan şi lacov), ci cu corifeul, arătând că de aceeaşi 
vrednicie se bucurau fiecare” (La Gal., Omilia II] 3: PG 61, 638). 

Hrisostom face deosebire între „deocinstirea” Apostolilor 
ca Apostoli şi poziţia sau „cinstea“ (PG 60, 672) pe care o au 


+ Mărturisirea, părerea despre ceea ce se întâmpla (n. tr.). 

fiecare în Duhul Domnului şi în Împărăţia Cerurilor. Acolo 
fiecare are propria lui „cinste”. Priveşte timpul activării lor 
pe pământ. O dovadă este comportamentul lui Pavel faţă 
de Petru. Cel dintâi, după extraordinarele reuşite din cei 
trei ani de misiune la neamuri, merge să îl viziteze pe Petru 
la Ierusalim, „ca la unul mai mare şi mai bătrân”. Cuvintele 
lui Hrisostom despre această vizită sunt de o importanţă 
colosală. El explică nu numai că Pavel nu a fost mai prejos 
decât Petru, ci că era cel puţin „egal în cinste”. Pavel nu s-a 
dus pentru a învăţa sau pentru a fi corectat în vreun lucru 
de Petru, pe care, de altfel, în altă situaţie l-a şi mustrat. S-a 
dus „numai pentru aceasta”: din „preamare prietenie şi dragoste” 
faţă de Petru, pe care, pe deasupra, voia să-l cinstească prin 
venirea sa la el şi să-i arate că îl consideră „mai mare şi mai 
bătrân”. În fine, vizita lui Pavel după atâtea „reuşite” la 
„egalul” său „în cinste”, la Petru, de la care nu aştepta vreo 
învăţătură sau corectură, se datorează cugetării sale 
smerite şi nevoii de a povesti tot ce a realizat în călătoria sa. 


„Ce-ar putea fi mai smerit-cugetător decât un astfel de 
suflet? După atâtea izbânzi, netrebuindu-i nimic de la Petru, nici 
glasul aceluia, ci egal în cinste fiind cu el (că nimic în plus nu voi 
mai zice), merge totuşi la cel mai mare şi mai bătrân; iar singura 
pricină a călătoriei sale acolo a fost ca să-l cerceteze pe Petru. Ai 
văzut cum le dă acelora cinstea cuvenită şi nu numai că nu se 
socoteşte pe sine mai bun, dar nici măcar egal cu aceia?.. lar 
atunci, fericitul acela, nu ca unul care are de învățat ceva de la el, 
nici spre a primi vreo îndreptare, ci numai pentru aceasta, ca să-l 
vadă pe acela (= pe Petru) şi să-l cinstească prin venirea sa... A 
bate atâta drum pentru el (= pentru Petru), era [semnul] unei mari 

cinstiri; iar a sta (= în Ierusalim) atâtea zile, [era semn] al prieteniei 
şi al celei mai tari iubiri” (La Gal., Omilia 1 11: PG 61, 631-2). 


Încă o adâncire în gândirea teologică a lui Hrisostom 
şi vom înțelege mai exact sensul făgăduinţei făcute de Domnul 
lui Petru, anume că îi va da „cheile Împărăției ” (Mat. 16, 18). 
Astfel avem părerea lui Hrisostom despre egalitatea în 
cinste a Apostolilor şi în Împărăţia Cerurilor, nu numai în 
vremea activării lor pe pământ. 

Mai trebuie adăugat că pentru Hrisostom privilegiul 
lui Petru — presupus de înmânarea „cheilor” Împărăției — 
este nu numai şi al lui Pavel, ci şi al tuturor celor care „au 
iubit” pe pământ pe Domnul şi lucrarea Lui. Mai exact, 
Hrisostom gândeşte că înmânarea cheilor împărăției către 
Petru se identifică (= „arătând vădit acest lucru, zicea”) cu 
„Cununa dreptății“ pe care i-o va „răsplăti Domnul” lui Pavel. 
Prin urmare, Petru, prin imaginea „cheilor“, nu a primit 
vreun privilegiu absolut, ca o cinste şi autoritate, de vreme 
ce în acest context Hrisostom arată că nimeni nu poate sta 
„Primul”, înaintea lui Pavel. Deci foarte corect şi în multe 
rânduri explică Hrisostom că făgăduinţele Domnului făcute 
lui Petru urmăreau reaşezarea lui în demnitatea de apostol, 
lucru de care trebuie să fie siguri şi viitorii credincioşi. 

„Fiindcă şi lui Petru aşa îi zice: „Eu îţi voi da cheile 
Împărăției cerurilor”. Dar şi Pavel, arătând lămurit acest lucru, 
zicea: „De acum mi s-a gătit cununa dreptății, pe care mi-o va răsplăti 
mie în ziua aceea Domnul, Dreptul Judecător, şi nu numai mie, ci şi 
tuturor celor ce au iubit arătarea Lui” (II Tim. 4, 8). lar arătarea 
lui Hristos a fost. lar că nimeni nu va sta primul înaintea lui Pavel 
este un lucru vădit tuturor” (La Mat., Omilia LXV 3: PG 58, 621) 


GÂNDIREA TEOLOGICĂ A SFÂNTULUI IOAN HRISOSTOM 263 


Din toate cele de mai sus este limpede că unitatea 
Bisericii depinde de faptul că Apostolii sunt toţi mădulare 
ale trupului Domnului, au cap pe Domnul Însuşi şi sunt 
între ei „deocinste” (0uoriuo!) şi „egali în cinste” (iooriuo!). 
De aceea Pavel poate, de altfel, să-l mustre pe Petru şi de 
aceea Petru nu a socotit necesar să-şi impună cu autoritate 
părerile la Sinodul apostolic, unde i s-a explicat că a greşit. 
În plus, nu este întâmplător că Hrisostom, care cu atât de 
multe ocazii accentuează superioritatea (datorată năvălniciei 
şi spontaneităţii lui) exterioară a lui Petru, nu foloseşte în 
privinţa lui termenul „primat, întâietate” (mpaTe1o) şi, evident, 
nici nu i-l atribuie. Nu spune şi nu scrie că „corifeul cetei” 
Apostolilor avea un primat, cu toate că avea cunoştinţă despre 
acest termen şi îl foloseşte pentru diaconul Ştefan, întâiul- 
a fost „preferat, ales” (npoxp.roc) şi i s-a dat mai mult har, 
chiar dacă „hirotonia” celor şapte diaconi a fost „obştească”. 

Între cei şapte diaconi, Ştefan a fost „ales şi a avut întâietatea. 
Căci chiar dacă hirotonia a fost obştească, totuşi acesta şi-a atras 
mai mult har” (La Fapte, Omilia XV 1: PG 60, 119). 


5. Apostolii nu au avut un tron (episcopal) local 
anume. Erau răspunzători pentru întreaga lume. 

În problema răspunderii Apostolilor — bineînţeles, şi 
a lui Petru - Hrisostom operează o importantă adâncire, 
care este în conformitate cu întregul parcurs al Bisericii. 
Apostolii „au fost hirotoniți” „căpetenii nu ale unui loc, ale unei 
cetăţi sau ale unui neam, ci ale „lumii întregi”. Din acest 
motiv toţi împreună, de obşte, au responsabilitatea întregii 

lumi. Deci niciunul dintre ei nu este episcop exclusiv al 
Antiohiei, al Corintului, al Efesului sau al Romei. Nici o 
cetate nu poate revendica aşa ceva. Deci ceea ce a fost Petru 
pentru Antiohia, a cărei Biserică, desigur, a întemeiat-o, este 
şi pentru Corint sau pentru Roma, unde, după Hrisostom, 
s-a dus numai ca să-i întărească pe credincioşi în acea lume 
extrem de păgână (PG 50, 593). Acelaşi lucru este valabil şi 
pentru Pavel şi pentru cei unsprezece Apostoli. 


„Căci Apostolii sunt căpetenii hirotonite de Dumnezeu. 
Căpetenii care nu neamuri şi care au primit cetăți diferite, ci 


cărora li s-a încredințat la toți, de obşte, lumea întreagă” (Că folositoare 
este citirea Scripturilor III 4: PG 51, 93). 


Şi devine şi mai limpede referitor la faptul că Apostolii 
nu sunt legaţi exclusiv de vreun scaun (episcopal) local. 
Când comentează în capitolul 21 al Evangheliei lui loan 
despre viitoarea moarte mucenicească a lui Petru şi despre 
faptul că Domnul Se purta „cu mare apropiere” faţă de el, 
Hrisostom se întreabă: de ce oare, de vreme ce Domnul îl 
iubea şi îl cinstea atât de mult pe Petru, de ce dar Iacov 
(fratele Domnului), nu Petru, „a luat” tronul [episcopal] de 
Ierusalim? Răspunsul este mai mult decât clar pentru tema 
mai generală. Domnul nu „I-a hirotonit” pe Petru episcop 
pentru un anume scaun, ci l-a hirotonit „învățător al lumii 
întregi”, ca şi pe ceilalţi Apostoli. 

„++. lar dacă ar zice cineva: Cum dar a primit lacov tronul 
de Ierusalim? Aceluia îi vom spune că pe acesta (= pe Petru) nu 
pentru un tron, ci pentru lumea întreagă l-a hirotonit învățător” 
(La loan, Omilia LXXXVIII 1: PG 59, 480). 

Prin urmare, Petru şi ceilalţi Apostoli nu au avut un 
tron anume. Douăsprezece tronuri vor avea numai în 
Împărăţia cerurilor. În cadrul acestei considerări teologice 
a lucrării şi răspunderii Apostolilor se înţeleg cel mai bine 
cele spuse tot emfatic despre Petru, când este accentuată 
„îndrăzneala“ pe care a reaflat-o Petru după „lepădare”. În 
ciuda lepădării sale, prin cuvintele Domnului „Paşte mieluşeii”, 
i s-a dat privilegiul apostolic de a „apăra“, de a-i păstori pe 
fraţi, adică pe credincioşii creştini. „Fraţii“ pe care Domnul 
îi încredințează lui Petru nu sunt Apostolii, astfel încât să 
presupunem că Domnul i-a dat un primat al autorităţii. 
Termenii „înainte-şederea/protejarea/ocrotirea“ (rrpooraoia) sau 
„purtarea de grijă/tutela” (EruTporn) şi, de aici, „purtarea de 
grijă/autoritatea peste cineva” (Eruoraoia) sunt interşanjabili şi se 
referă la credincioşi în general, la „turme” (rroiuvia) (PG 48, 631). 


„Căci celui (=lui Petru) ce nu îndrăznea atunci să întrebe 
„.. acestuia i s-a şi încredințat a şedea în fruntea (mpooraoia) 
fraților... Deci (= Domnul) lucruri mari i-a prezis şi lumea întreagă 
i-a dat-o pe mână şi despre mucenicie a vorbit de mai înainte...” 
(La loan, Omilia LĂXXXVIII 2: PG 59, 480). 


În acelaşi context, prin forma verbală la plural, Hrisostom 
arată că toţi Apostolii aveau să preia răspunderea pentru lumea 
întreagă („urma ca să primească purtarea de grijă (Eur porrr) a lumii 
întregi”, Idem). Petru este şi el unul dintre cei care au primit 
această răspundere. În alt loc Hrisostom este mai clar în legătură 
cu faptul că Domnul a încredințat lumea tuturor Apostolilor. 

„Aşa şi Mântuitorul, având să-i aşeze pe ei (=pe Apostoli) 
căpetenii ale lumii, le dă şi puterea de a osândi şi de a ierta...” (La 
loan, Omilia LXXXVIII 2: PG 59, 480). 

O'nouă adâncire a lui Hrisostom exclude radical aşa-zisa 
răspundere privilegiată a lui Petru pentru Biserică, adică 
faptul că numai el are această răspundere (deci şi autoritatea 
corespunzătoare) pentru Biserica a toată lumea. Şi aceasta 
deoarece nu numai o singură dată spune că Domnul i-a lăsat 
pe iudei în responsabilitatea lui Petru şi neamurile în 
responsabilitatea lui Pavel. „Diferența“ între aceste două 
părți, pe care le şi caracterizează drept „tabere de război” 
(orparonesa), este mare, dar importanţă are faptul că 
„unul este Împăratul”, Domnul (de ex.: PG 51, 379). 

De vreme ce în gândirea lui Hrisostom Apostolii nu 
au avut un tron episcopal exclusiv, nu se înțelege, desigur, 
nici transmiterea ca moştenirea a darurilor sau a unor 
posibile privilegii ale unui Apostol către viitorii episcopi ai 
cetăţii în care s-a întâmplat să activeze acest Apostol. Acest 
lucru este valabil şi pentru episcopii Romei, unde au activat 
şi au murit muceniceşte Petru şi Pavel, fără ca ei să şi fie 
întemeietori ai Bisericii romane. 

Un pasaj din Cuvântul II 1 Despre Preoție a fost socotit 
ca un argument pentru părerea romano-catolicilor despre 
faptul că Petru va fi avut succesori locali concreţi: 


„.-. pentru ce (= Domnul) şi sângele şi L-a vărsat? Ca să 
dobândească oile pe care le-a încredințat lui Petru şi celor de după 
el (7oic pier” exeivov)” (PG 48, 632). 


Această formulare a prepoziţiei ueră cu acuzativul 
nu este deloc obligatoriu să îi arate pe episcopii Romei. În 
acord cu toate cele de mai sus, ea îi presupune pe toţi 
păstorii cărora Domnul le va încredința credincioşii la fel 
cum i-a încredinţat nu numai lui Petru, ci şi tuturor Apostolilor. 

Referitor la pasaj, s-a propus ca o grafie mai corectă celor 
dimpreună cu el (Toic uer' Exeivovtl). 


6. Corespondenţa lui Hrisostom cu Inochentie al 
Romei şi cu alţi episcopi apuseni 

Când Hrisostom a fost condamnat definitiv şi exilat 
(în 404), a urmat o tulburare generală în Biserică, cu detronări 
de episcopi şi prigoniri ale clericilor. Înainte de toate, 
condamnarea lui Hrisostom răsturna ordinea canonică a 
Bisericii, fiindcă Teofil al Alexandriei a intervenit necanonic în 
treburile altei Biserici locale, cea a Constantinopolului. 
Evenimentele, pentru că erau de însemnătate generală („că 
şi pentru aproape întreaga lume ne stă înainte această luptă a 
noastră”: Către Inochentie II: PG 52, 536), îl obligau pe Hrisostom 
să se adreseze episcopilor apuseni în frunte cu Inochentie 
al Romei. Ceilalţi episcopi apuseni care au primit acelaşi 
text erau, fireşte, cei care cel puţin atunci aveau un rol hotărâtor 
în treburile Bisericii. Printre aceştia erau Venerie al Milanului 
şi Hromatie al Ahileei. Aceeaşi tactică o aplicase cu aproape 
trei decenii în urmă şi Sfântul Vasile cel Mare, care nu se 
adresase numai lui Damasus al Romei, ci şi altor episcopi 
apuseni puternici. Aici este vorba despre două Epistole ale 
Sfântului loan, una la începutul exilului său şi alta, mai 
scurtă, cu puţine luni înainte de moartea sa (t 14.09.407). 


“ Diferenţa între cele două formulări o constituie ultima literă din 
terminația pronumelui, care face ca pronumele respectiv să fie în Ac sau 
Genitiv. În limba greacă prepoziţiile se pot forma cu unul sau mai multe 
cazuri şi, în funcţie de cazul în care este aşezat pronumele, sensul 
prepoziţiei poate diferi (n. tr.). 

Inochentie a răspuns cu o scrisoare către Hrisostom şi una 
către clerul din Constantinopol. 

Hrisostom înştiinţează iniţial despre cele întâmplate 
în defavoarea lui şi a episcopilor care îl susțineau şi îl roagă 
pe episcopul Romei şi pe ceilalţi episcopi să arate „sârguință” 
(Orrovon)) ca să nu se întărească cele întâmplate în defavoarea 
sa, deoarece altfel întreaga Biserică („cea de sub soare”) se va afla 
în „confuzie. Confuzia se datorează intervenţiei anticanonice 
(„răpavoţuiav”- încălcare a legii) a lui Teofil al Alexandriei 
într-o altă Biserică locală. Cu alte cuvinte Hrisostom îl ruga să 
condamne intervenţia distrugătoare într-o altă Biserică locală. 

„-..Aarătați bărbăția şi sârguința cuvenite vouă, astfel încât 
să opriți o atât de mare încălcare a legii care a intrat în Biserici. 
.„„„Căci de va fi să domnească acest obicei şi să fie îngăduit celor ce 
doresc să se bage în eparhii străine atât de îndepărtate între ele şi 
să-i dea afară pe cei pe care ar vrea cineva [de acolo să-i îndepărteze] 
şi să facă după propria putere cele ce ar voi, să ştiţi că toate se vor 
duce de râpă şi un război ascuns, fără de veste, va cuprinde 
întreaga lume, toți atacând pe toți şi fiind atacați de toți... Deci, 
pentru ca 0 atât de mare confuzie să nu cuprindă toată lumea cea 
de sub soare, ați fost rugați să scrieți despre cele întâmplate astfel, 
în chip nelegiuit, pe când noi lipseam... ca să nu aibă nici o tărie”? 
(Către Inochentie 1 4: PG 52, 534). 

Întregul text al Epistolei şi mai ales pasajul de mai sus este 
foarte grăitor în privința părerilor lui Hrisostom. În paragrafele 
anterioare Sfântul loan îi înfăţişase pe Apostoli drept 


2 Epistola poate fi citită în întregime în MO 1987-1989, pp. 70-74 în 
traducerea părintelui D. Fecioru (n.tr). 

„căpetenii“ (ăpxovrac) şi „ocrotitori/protectori” (mpooTăTrac) 
ai întregii lumi şi ca pe unii care nu au avut un „tron“ 
episcopal exclusiv. Acum, când episcopii au fiecare un tron 
episcopal exclusiv şi delimitat, în Biserica din întreaga 
lume s-au creat deja zone mai generale de responsabilitate, 
circumscripţii mitropolitane şi apoi patriarhale. Prin ultimul 
său text Hrisostom învaţă că este interzis ca fiecare mitropolit 
sau patriarh să depăşească aceste circumscripţii (hotare- 
6pta). Atunci, ce fel de intervenţie aştepta? El cere părerea 
lor unitară („EuueAetav” - potrivirea)“, grija şi „râvna” 
pentru convocarea Sinodului şi, desigur, a celui ecumenic, 
cum corect a înțeles Inochentie, care a încercat din răsputeri 
să convoace un astfel de Sinod, fără să reuşească însă. 
Epistola lui Inochentie către clerul din Constantinopol 
exprimă într-un mod minunat cugetul Bisericii în ceea ce 
priveşte rolul Romei şi aşa-zisa autoritate universală a ei. 
Se arată acolo că referitor la intervenţia anticanonică a lui 
Teofil al Alexandriei şi la condamnarea lui Hrisostom, 
trebuie să fie valabile canoanele Sinodului I ecumenic 
despre intervenţia într-o altă jurisdicție. Din acest motiv 
nici nu este justificat ca el să intervină autoritar. Modul 
abordării problemei demonstrează, în mod corect, că el 
presupune un Sinod, singurul care pare autoritatea generală. 


„Căci, în ceea ce priveşte păzirea canoanelor, noi scriem că 
trebuie să urmăm acestora, celor care sunt hotărâte la Niceea, 
singurele cărora Biserica sobornicească este datoare să le urmeze... 
Dar ce este de făcut acum, în prezent, împotriva unora ca aceştia 


% cântare sau vorbire în armonie, muzică şi dans deopotrivă, adică o 
potrivire a discursului cu faptele (n. tr.). 

(= a celor care calcă canoanele)? Este necesară o hotărâre de 
Sinod, despre care noi de mult am zis că trebuie să se adune, căci 
singur este cel care poate să oprească mişcările unor astfel de 
furtuni... ... Fiindcă şi noi înşine ne gândim mult în ce fel Sinodul 
ecumenic ar putea fi adunat, ca prin voia lui Dumnezeu, să 
înceteze mişcările pricinuitoare de tulburare” (Inochentie, Către 
clerul din Constantinopol: PG 52, 538). 


Ajutorul celor cuprinşi de furtună se va da numai printr-un 
Sinod. Inochentie însuşi nu se simte deţinătorul unei puteri 
mai mari, astfel încât să încerce fie şi rezolvarea problemei. 
Singurul lucru pe care-l poate face, până la convocarea Sinodului, 
este să îi mângâie şi să îi sfătuiască la răbdare (Ibidem). 

Acţiunea lui Hrisostom de a se adresa episcopilor puternici 
ai Apusului şi de a cere cercetarea de către un Sinod a crizei 
bisericeşti deja generalizate a fost foarte corectă şi canonică. 
EI ştia şi presupunea că episcopul Romei, dincolo de prestigiul 
pe care i-l conferea Biserica sa „mai întâi aşezată în [rânduiala] 
dragostei” (mpoxaOnuevn rc yănns) şi apostolică şi din capitală, 
nu are altă putere de a interveni. De aceea cere convocarea 
Sinodului şi de aceea, în paralel, se adresează şi celorlalţi 
episcopi apuseni. De asemenea, şi Inochentie în această 
privinţă s-a dovedit un purtător al Tradiţiei autentice, nevoind 
să intervină într-o criză a unei jurisdicții bisericeşti străine, pe 
care credea că numai un Sinod este îndreptăţit să o abordeze. 

În fine, tactica lui Hrisostom şi a lui Inochentie subliniază 
modul corect de asigurare a unităţii Bisericii universale, ca 
totdeauna să domnească pacea, pe care o alungă pornirile 
dominatoare ale oricărui fel de primat de putere. 


Capitolul al Doisprezecelea 


APĂRAREA CREŞTINILOR DE IUDAISM 


Ca aproape toţi scriitorii bisericeşti şi Sfântul loan 
Hrisostom a scris despre iudei. Înainte de Hrisostom au 
scris împotriva iudeilor mai ales apologetul Apellis (al 
cărui text s-a pierdut), lustin („Dialog cu iudeul Trifon”), 
Tertulian şi Pseudo-Ciprian. Mai târziu au scris Filastrie al 
Brescei şi mai mult ocazional Eusebiu de Cezareea, Atanasie 
cel Mare şi Părinţii capadocieni. Ceilalţi scriitori anteriori şi 
contemporani lui s-au referit critic la iudei doar ocazional. 

De la Hrisostom avem opt texte scurte, care sunt o 
transcriere a Omiliilor lui către comunitatea din Antiohia din 
anii 386 sau 387. Adeseori, în aceste texte întâlnim formulări 
dure la adresa iudeilor şi, întâi de toate, o critică accentuată a 
ceremonialelor şi obiceiurilor lor, ba chiar şi a comporta- 
mentului lor religios din timpurile Vechiul şi Noului 
Testament şi din timpul Bisericii. Desigur, critica sa nu este 
mai exigentă decât cea făcută de proroci şi de Hristos Însuşi 
împotriva iudeilor. Însă critica sa a provocat reacţia puternică 
a scriitorilor mai vechi sau contemporani, dintre care mulţi 
îi atribuie lui Hrisostom un antisemitism dur, care pasămite a 
influenţat pe scriitorii din veacul al V-lea şi după. 

Adevărul este că în general Hrisostom a formulat în 
mod organizat şi cu fraze tari, bineînţeles în cadrul hiperbolelor 
retorice tolerate atunci, concepţiile pe care şi ceilalți scriitori 
bisericeşti le aveau despre iudei şi religia lor. Însă preocuparea 

lui mai extinsă referitor la acest subiect are o motivaţie 
pastorală şi se face întotdeauna cu datele biblice, istorice şi 
teologice. O motivaţie era situaţia religioasă din Antiohia, 
unde climatul împiedica conştiinţa de sine a creştinilor. 
Părţi mari dintre aceştia nu făceau deosebire între creştinism 
şi iudaism, motiv pentru care luau parte la sărbătorile 
religioase, la slujbele şi la posturile iudeilor. Creştinii căutau 
minuni făcute de rabini cu amuletele şi ritualurile pe care ei 
înşişi le lucrau. Faptul acesta avea o însemnătate soteriologică 
şi teologică grozavă pentru Hrisostom, privindu-l ca o plagă 
periculoasă, de vreme ce mântuirea presupune în mod necesar 
conştientizarea credinţei drepte şi un cult adevărat. Astfel, el 
hotărăşte să vorbească despre iudei, întrerupându-şi Ormiluile 
sale Despre ceea ce este de neînțeles şi Împotriva Anomeilor, nu 
dintr-o poziţionare ideologică faţă de ei, ci pentru a vindeca 
plaga, „boala” creştinilor, şi pentru a-i proteja de practicile 
religioase care le punea în primejdie mântuirea. Considera 
un lucru absolut important ca creştinii să se convingă că ei, nu 
iudeii, înțeleg corect şi deplin Vechiul Testament. Numai aşa 
vor înceta creştinii să participe la viaţa religioasă a iudeilor. 


„+. O altă boală, şi mai cumplită, ne cheamă limba ca să o 
vindece, o boală sădită în trupul Bisericii... Şi care este boala? Urmează 
să vină praznicele ticăloşilor şi nesăbuiților de iudei, multe, şi unele 
după altele: ale Trâmbitelor, ale Corturilor, Posturile. Şi mulți 
dintre cei aşezaţi în ceată cu noi şi care zic că gândesc cele ale noastre, 
unii se duc să vadă praznicele, alții şi prăznuiesc împreună [cu 
iudeii] şi iau parte la posturile lor. Şi acest obicei rău vreau eu să-l 
izgonesc din Biserică” (Împotriva iudeilor 1 1: PG 48, 844). 

Necatehizaţi fiind, mulţi creştini din Antiohia participau 
la sărbătorile iudaice ale Anului Nou sau ale Trâmbiţelor şi 
Corturilor şi posteau şi făceau Paştile pe în ziua de 14 a 
lunii Nisan, lucru pe care îl interzisese Sinodul I Ecumenic 
din 325 de la Niceea. lar Hrisostom intervine pentru a-i 
lumina şi păzi pe creştini exact în ajunurile acestor 
sărbători. Prin urmare, el vorbeşte şi scrie nu pentru că ar fi 
într-o opoziţie ideologică programatică faţă de iudei, ci 
îndată ce se iveşte problema pastorală, fapt care arată că nu 
antisemitismul este motivaţia Omiliilor sale. În plus, el 
însuşi explică de ce nu a vorbit despre iudei mai devreme: 
pentru că mai înainte iudeii nu intrau în anturaj cu creştinii 
ca să-i atragă la sărbătorile lor. Acum, când prozelitismul 
creştea şi când ieşea la iveală mărimea ignoranței teologice 
a creştinilor, el îşi schimbă discursul în unul „combativ”. 

„larăşi iudeii cei netrebnici şi mai ticăloşi decât toți oamenii 
vor avea postul şi iarăşi este nevoie să întărim turma lui Hristos. 
Aşa fac şi păstorii; câtă vreme nu-i supără nici o fiară sălbatică, 
aruncându-se sub un stejar sau un brad, cântă din fluier, lăsând 
oile să pască în voia lor. lar când simt că se întâmplă o năvălire a 
lupilor, aruncând grabnic fluierul, pun mâna pe praştie... şi strigăt 
mare şi care se aude departe scoțând, de multe ori cu glasul, 
înainte de a arunca piatra, alungă fiara. Tot aşa şi noi, în zilele 
de dinainte, săltând prin istorisirile Scripturilor ca într-o livadă, 
nu ne-am atins de nici un cuvânt de luptă; pentru că nu era 
nimeni care să ne supere. Dar pentru că astăzi iudeii cei mai cumpliți 
decât toți lupii au să dea târcoale oilor noastre, este nevoie să mă 
lupt şi să mă războiesc, ca nimeni să nu ajungă în gura fiarei...” 
(Împotriva iudeilor IV 1: PG 48, 871). 

Dacă cel care cercetează respectivele texte ale lui 
Hrisostom este atent, ajunge la concluzia că acestea sunt în 
principal nu „împotriva” iudeilor, , ci „profilactice“ pentru 
creştini. l-a caracterizat pe iudei ca „ticăloşi”, „netrebnici”, 
„răpitori“, „lacomi” şi în alte feluri, dar niciodată nu i-a sfătuit 
pe creştini să nu facă comerţ cu iudeii sau să nu-i salute pe 
iudei. În plus, nu i-a sfătuit pe creştini să-i urască sau să-i 
condamne. Ceea ce cerea şi sfătuia era numai să nu ia parte 
la viaţa lor religioasă. Câtă vreme Hrisostom nu sfătuia la 
ură şi la aversiune personală, nu era animat de nici un fel 
de antisemitism, aşa cum este acuzat. Folosirea unor invective 
dure precum cele de mai sus, obişnuite de altfel în acea 
perioadă, se datorează în principal concepţiei pe care o 
avea Hrisostom despre iudaism ca religie, legându-se direct 
de comportamentul iudeilor faţă de lisus Hristos şi faţă de 
Evanghelia Lui şi, înainte de toate, de comportamentul 
etico-social al iudeilor din Antiohia de atunci. 

Pentru înţelegerea climatului în care şi pentru care a 
scris Hrisostom omiliile sale referitoare la iudei, trebuie să 
amintim aici datele istorice respective ale spaţiului antiohian 
din acea perioadă. 

În Antiohia, cea mai cosmopolită metropolă a întinsului 
spaţiului siriac elenist elinofon şi sirofon, elementul iudaic 
avea o prezenţă puternică. Încă de la întemeierea cetăţii de către 
Seleucus, iudeii au activat acolo cu privilegii, organizându- 
şi viaţa socio-religioasă în totală libertate şi, se pare, dominând 
viața economică a locului, fapt care este responsabil şi de 
marele lor libertinaj în obiceiurile lor. Având drept centru 
două sinagogi impresionante, una la Kerateio, în centrul 

oraşului, şi una la Dafni, în „mahala” (rrpoâoreiov*), cum 
notează Hrisostom, iudeii exercitau în societate o influenţă 
mare şi diversă, care ajungea până la prozelitism. Acesta nu 
era foarte dificil, nici nu necesita intrigi care să dea de bănuit, 
climatul fiind propice datorită fenomenului iudeo-creştinismului 
(care în vechime a cunoscut o mare înflorire în ţinut şi care 
încă supravieţuia), a bunăvoinţei pe care împăratul lulian a 
arătat-o iudeilor şi datorită înrudirii pe care o avea arianismul 
predominant în Antiohia cu iudaismul monoteist. 

Împăratul Iulian a dat din nou aripi iudeilor şi le-a 
promis că va reconstrui chiar şi templul lui Solomon, lucru care 
nu s-a întâmplat deoarece împăratul a murit între timp (+ 364). 

În mod special participarea creştinilor la viaţa religioasă 
a iudeilor a fost favorizată şi de faptul că adeseori creştinii 
recurgeau la judecătorii iudei, aceştia din urmă păstrându- 
şi privilegiul de a face dreptate în spaţiul sinagogii şi 
creştinii — cât timp în tribunale erau păgâni — aflându-se în 
dilema de a alege între judecători păgâni sau iudei. Şi una 
din regulile sociologice este aceea că factorul care ordonează 
legăturile sociale ale oamenilor poate să-i influențeze în 
toate manifestările vieţii lor, prin urmare şi în cele religioase, 
lucru pe care Hrisostom îl ştia şi de care se temea. 

În fine, un al tip de factor negativ în tactica iudeilor 
împotriva creştinilor — pentru primele veacuri ale vieţii 
Bisericii — era dorința iudeilor de a isca prigoane ale 
stăpânitorilor romani împotriva creştinilor. 

Apoi arianismul (aproape din anul 320) şi neoarianismul 
(cel puţin din anul 360), prin Eunomie, ai cărui adepţi s-au 


+: Cartierul care era în afara zidurilor cetăţii (n. tr.). 

numit Anomei, toceau extrem de mult simţul creştinilor care 
nu mai pricepeau diferenţa radicală dintre Biserică şi iudaism. 
Nu era greu ca Hrisostom să remarce ceea ce şi Sfântul 
Atanasie cel Mare şi Capadocienii arătaseră: că de vreme ce 
arienii de diferite culori şi anomeii neagă deofiinţimea Fiului, 
considerându-l. creatură, ei se află foarte aproape de 
iudaism, care nega faptul că Domnul a fost cu adevărat Fiul 
lui Dumnezeu-Tatăl. Creştinii din Antiohia, cei care acceptau 
învăţătura mai simplă şi mai populară a arienilor şi anomeilor, 
se simțeau la largul lor cu monoteismul iudaic. lar 
Hrisostom se temea că, dacă va continua aceasta, creştinii vor 
pierde orice posibilitate de a discerne între Biserică şi iudaism. 


„Căci, pentru că înrudite sunt cele ale necredinței anomeilor 
cu cele ale iudeilor, înrudite sunt şi luptele noastre de dinainte (= cele 
pe care le-a rostit împotriva anomeilor) cu cele de acum. Căci 
lucrul de care Îl învinuiau iudeii Ipe Hristos], de acela ÎI învinuiesc 
şi anomeii. Şi ce învinuire Îi aduceau aceia? Că „Tată al Său Îl 
numea pe Dumnezeu, făcându-Se pe Sine deopotrivă cu Dumnezeu” 
(In. 5, 18). De aceasta Îl învinuiesc şi aceştia, ba chiar şterg [din 
Scriptură] spusa laceasta] împreună cu înțelesul, chiar dacă nu 
cu mâna, ci cu voința” (Împotriva iudeilor 1 1: PG 48, 845). 


Trebuie să mai spunem şi că Hrisostom nu vorbea dur 
numai împotriva iudeilor. În acelaşi fel şi chiar şi mai dur 
vorbea şi împotriva anomeilor, a ereticilor în general, şi 
împotriva gnosticilor sau păgânilor. Acest lucru se întâmpla 
deoarece motivaţia Omiliilor sale antieretice şi antiiudaice 
era aceeaşi: apărarea credincioşilor de învățături străine. La 
începutul primei sale Omilii împotriva iudeilor, care a fost 
rostită după Omiliile împotriva anomeilor, Hrisostom explică 

faptul că „lupta” (6 ya) sa împotriva iudeilor este „înrudită“ 
cu cea de dinainte, cea împotriva anomeilor. 


„+. totuşi şi această luptă este înrudită cu cea dintâi” (Ibidem). 


Nu este vorba, aşadar, de nici un fel de antisemitism, 
câtă vreme nu puţine sunt cazurile în care el manifestă faţă 
de iudei şi compătimire şi interes pozitiv. 

Toţi cercetătorii sunt uimiţi de caracterizările hrisostomice 
făcute iudeilor şi fiecare trage propriile concluzii. În special 
cei care-l blamează pe Hrisostom pentru antiiudaismul şi 
antisemitismul său evită să studieze fundamentarea teologică 
a părerilor sale în legătură cu iudeii şi duritatea faţă de ei. 
Este de ajuns şi pasajul de mai jos pentru a i se înţelege 
părerile şi adevăratele sale sentimente. 

„Nu vă mirați că i-am făcut ticăloşi pe iudei. Căci cu 
adevărat sunt ticăloşi şi nesăbuiti; că atâtea bunătăţi din cer au 
venit în mâinile lor, iar ei cu mare grabă le-au azvârlit şi le-au 
aruncat. Le-a răsărit de cu vreme Soarele dreptății, iar ei au întors 
spatele razei şi stau în întuneric. lar noi, cei hrăniți cu 
întunericul, spre lumină ne-am tras şi am scăpat de întunericul 
rătăcirii. Aceia au fost ramuri ale rădăcinii celei sfinte, dar s-au 
rupt [de ea]. Noi nu aveam părtăşie cu rădăcina şi am adus rod 
de bună-credinţă. Aceia au citit pe proroci din fragedă vârstă şi pe 
Cel prorocit L-au răstignit. Noi nu am auzit cuvintele dumnezeieşti 
şi Celui prorocit ne-am închinat. De aceea sunt ticăloşi, că aruncă 
bunătățile trimise lor, în timp ce alții le răpesc şi le trag spre ei. 
Şi ei, fiind chemaţi spre înfiere, spre înrudirea cu câinii au căzut. 
Iar noi, câini fiind, am avut tăria pentru harul lui Dumnezeu să 
îndepărtăm de la noi dobitocia cea dintâi şi să suim la cinstea de 
fii... Nu este bine, zice, să iei pâinea copiilor şi s-o arunci 

câinilor... Vrei să ştii cum noi, cei ce eram mai înainte câini, am 
ajuns fii? „Câţi L-au primit pe El, zice, le-a dat putere să se facă 
fii ai lui Dumnezeu”. Nimeni nu este mai ticălos decât aceia, care 
totdeauna aleargă împotriva mântuirii lor. Căci atunci când trebuiau 
să păzească legea, o călcau în picioare. lar acum, când a încetat 
Legea, se ambiționează să o păzească. Ce poate fi mai de plâns 
decât ei, care Îl mânie pe Dumnezeu nu numai prin călcarea Legii, ci 
chiar şi prin păzirea ei? Pentru aceea zice: „Voi, cei tari în cerbice 
şi netăiați împrejur la inimă, voi pururea staţi împotriva 
Duhului Sfânt”, nu numai pentru că voi călcați Legea, ci şi 
pentru că voiți să o păziți atunci când nu mai e timpul să o păziti” 
(Împotriva iudeilor 1 1: PG 48, 845-846). 

În pasajul de mai sus avem o critică care constă în 
interpretarea parcursului iconomiei dumnezeieşti. Hrisostom 
nu judecă pe iudei în subiecte legate de bunăstarea lor 
economică sau de alipirea lor de obiceiurile seminţiei lor, 
nici pentru legalitatea sau educaţia sau sociabilitatea lor, 
cum a făcut-o, de exemplu, Libanius, vestitul orator şi sofist 
al acelei vremi. El judecă ca un om care este sigur că se 
mişcă în curentul, în curgerea iconomiei dumnezeieşti. 
Judecă ca un credincios care aplică voia dumnezeiască, voie 
care şi este măsura judecății pentru orice om şi pentru orice 
faptă. Şi pentru iudei are aceeaşi măsură de judecată, dacă 
şi în ce măsură au primit iconomia dumnezeiască, planul 
lui Dumnezeu pentru ei înşişi şi pentru întreaga lume. 

Pe baza acestora el analizează şi explică cu emfază şi 
în culori vii atitudinea iudeilor faţă de planul dumnezeiesc. Şi 
acestea toate cu referire la creştini, care sunt cei care, provenind 
dintre iudei şi păgâni, au primit iconomia dumnezeiască. 

Iudeii, aşadar, au fost dăruiţi cu bunătăţi cereşti, pe 
care însă le-au refuzat. Este vorba în principal despre revelaţie 
şi despre învăţătura prorocilor, pe care ei au primit-o primii 
ca pe un „soare al dreptății”, dar care, în ciuda acestui fapt, 
acum se află în întuneric, deoarece au lepădat „raza”, 
lumina. Dimpotrivă, creştinii, care în marea lor majoritate 
- afară de creştinii proveniţi din iudei — trăiau în întuneric, 
necunoscând revelaţia dumnezeiască în cadrele Vechiului 
Testament, au primit lumina, adevărul dumnezeiesc, şi au 
scăpat de întuneric. ludeii au avut fericirea de a fi „ramuri” 
ale „rădăcinii celei sfinte”, ale poporului ales. Dar din voie 
proprie s-au rupt şi, deci, nu mai sunt o continuare a 
„rădăcinii“ sfinte. Dimpotrivă, creştinii, care înainte, păgâni 
fiind, nu au avut legătură cu rădăcina sfântă, s-au îmblânzit, 
au primit voia lui Dumnezeu şi au dat rod cuviincios. Deci, 
pentru Hrisostom, continuarea reală a poporului ales sunt 
creştinii, Biserica. 

Îşi încununează remarcile prin referirea la răstignirea 
lui Hristos, despre Care au prorocit cei pe care îi citeau 
iudeii. Dimpotrivă, creştinii, care nu i-au auzit pe proroci, 
păgâni fiind, L-au primit pe Hristos „Cel prorocit”, bunul cel 
mai înalt. Astfel, acest bun pe care Dumnezeu l-a oferit 
iudeilor, alţii au alergat după el şi l-au înhăţat. Ce lucru mai 
înfricoşător ar fi putut pătimi pentru a fi socotiți „ticăloşi” 
şi „nesăbuiți”, cum îi caracterizează Hrisostom, explicând şi 
rațiunea unor astfel de atribute. Nu ura sa este cea care îl 
duce la astfel de caracterizări, ci purtarea lor mizerabilă față 
de Dumnezeu. Hrisostom devine mai acid, rămânând însă 
biblic. ludeii au fost chemaţi de Dumnezeu la înfiere, pe 

care ei au refuzat-o şi pe care au primit-o cei ce sunt acum 
creştini, care, fiind în afara lui Israil, erau caracterizați drept 
„câini” (Mt. 15, 26). Însă, în această stare fiind, au sfârşit 
prin a fi cei care au refuzat înfierea, voia dumnezeiască. „Fii 
ai lui Dumnezeu“ deja şi popor ales sunt acum cei care L-au 
primit pe Hristos (In. 1, 12), pe Cel despre care au prorocit 
prorocii. Cum, aşadar, nu sunt nefericiţi iudeii, care în felul 
acesta au alungat mântuirea lor? 

Analizând şi judecând tactica iudeilor de la început 
până în zilele sale, Hrisostom constată evoluţia lor totdeauna 
vrăjmaşă, care se împarte în două etape. În perioada 
Vechiului Testament, când erau datori să păzească Legea, ei 
au încălcat-o, după cum dau mărturie împotriva lor 
prorocii. În epoca Bisericii, după venirea lui Hristos, când 
trebuiau să lase Legea, care era numai una pregătitoare, ei 
stăruie să trăiască în ea. Acum, când Legea a fost depăşită, 
ei se luptă să o păzească. Această tactică a lor, care desfiinţează 
din rădăcină voia dumnezeiască, îi arată a fi „de plâns”, 
pentru că L-au mâniat pe Dumnezeu, neţinând Legea mai 
demult, şi Îl mânie şi acum ţinând-o. De aceea şi evan ghelistul 
Luca (FA 7, 51), urmând prorocului Isaia, îi caracterizează 
pe iudei ca fiind „tari de cerbice” şi „netăiați-împrejur” la 
inimă, lucrul acesta având ca rezultat faptul că se luptă 
împotriva Duhului Sfânt, deci împotriva voii lui Dumnezeu. 
Acestea sunt cele asumate de Hrisostom, nimic mai mult. 

Omiliile lui Hrisostom împotriva iudeilor nu au fost 
prilejuite numai de obiceiul uşuratic al creştinilor de a 
participa la viaţa religioasă a iudeilor. Aceşti creştini 
depăşiseră cu mult obiceiul şi participau conştient la 

realităţile religioase ale iudeilor. Aceasta o dovedeşte 
faptul că îşi apărau această practică, aducând argumentul, 
de exemplu, că şi iudeii „se închină” lui Dumnezeu şi că au 
„viață curată” (oeuvnv noAureiav). La această argumentare 
şi contestare, Hrisostom răspunde categoric, ca un creştin, 
repetând remarca lui Hristos Însuşi: dacă Îl cunoaşte cineva 
pe Dumnezeu-Tatăl, ÎI va (recunoaşte şi pe Fiul, de care 
iudeii s-au lepădat. Prin urmare, necunoscându-l nici pe Fiul, 
nici pe Tatăl, nu pot să se închine cu adevărat lui Dumnezeu. 

„Dar negreşit vor zice (= unii creştini) că şi ei (= iudeii) se 
închină lui Dumnezeu. Dar, să nu fie, să nu se spună una ca 
aceasta! Nici un iudeu nu se închină lui Dumnezeu. „Căci dacă 
ați fi cunoscut pe Tatăl Meu, zice [Domnul], şi pe Mine M-aţi fi 
cunoscut; dar nici pe Mine nu mă cunoaşteţi, nici pe Tatăl Meu 
nu-L cunoaşteţi”. (In. 8, 19). Ce mărturie mai vrednică de crezare 
să-ți aduc” (Împotriva iudeilor 1 3: PG 48, 847) 


Recapitulând critica sa ca un biblist şi teolog al 
Bisericii, Hrisostom subliniază trei erori capitale ale iudeilor: 
nu-L cunosc pe Tatăl (de vreme ce nu L-au primit pe Fiul), 
L-au răstignit pe Fiul şi refuză ajutorul Duhului Sfânt. De 
vreme ce acestea sunt adevărate, locul de cult al iudeilor poate 
fi considerat „sălaş al demonilor”, spaţiu idololatru. Însă unii 
consideră acest loc unul „curat“ şi îl „au aproape” (71pooExo0vv), 
fapt care îl sileşte pe Hrisostom să treacă la aceste aprecieri. 


„Deci, dacă pe Tatăl nu-L cunosc, pe Fiul L-au răstignit şi 
ajutorul Duhului l-au respins, mai îndrăzneşte cineva să spună 
că locul (= sinagoga) nu e locaş al demonilor? Nu Dumnezeu este 
cel închinat acolo — Să nu fie! — ci lăcaş de slujire idolească este 
locul acela”(Împotriva iudeilor 1 3: PG 48, 847). 

Credinciosul creştin nu poate să justifice la modul 
adevărat cum, deşi are învăţătura dreaptă şi se desfată de 
„înfricoşătoarele şi negrăitele taine” ale Bisericii, caută din nou 
şi pe cele de care se bucură şi cu care se mulțumesc iudeii 
şi elinii. Cu atât mai mult cu cât lucrul acesta îi va sminti şi 
îi va duce în rătăcire pe cei mai simpli, cum se teme şi Pavel 
(1 Cor. 10, 32), la care Hrisostom face trimitere. 


„».. şi care este apărarea, când creştinul care se împărtăşeşte 
de învățătura aceasta şi se desfată de înfricoşătoarele şi negrăitele 
taine, petrece împreună cu iudeul şi cu elinul şi se bucură cu ei 
de cele care le plac şi acelora?” (Cateheza VI: SCh 50bis, p. 222). 


Tot ceea ce spune şi scrie Hrisostom în legătură cu 
iudeii, mai ales referitor la vechea şi noua lor lipsă de credinţă, 
la refuzarea voii dumnezeieşti şi iconomiei dumnezeieşti, 
dar şi la purtarea lor morală rea, este extras direct din 
prorocii Vechiului Testament, care au înfierat poporul ales 
al lui Dumnezeu mai mult decât Hrisostom. Şi Sfântul loan 
face acest lucru conştient, cunoscând reacţiile foarte puternice 
comunităţi iudaice din Antiohia de atunci şi ieşind în 
întâmpinarea viitoarei condamnări a sa ca mare antisemit. 

„Dacă o spun de la mine, osândeşte-mă! Dar dacă spun 
cuvintele prorocului, primeşte hotărâreat5.” (Împotriva iudeilor | 
1: PG 48, 847) 

Şi face trimiteri cu explicaţii la cele pe care le spune 
despre israeliți, de exemplu, leremia, că au rupt „legătura” 
cu Dumnezeu, că au „chip de desfrânată”, că „casa“ lui 


% anobpaos — hotărârea, decizia pe care o exprimă în urma unei judecăţi 
(n. tr.). 

Dumnezeu, sinagoga, a ajuns „peşteră de hienă”, că Dumnezeu 
„Şi-a părăsit casa” (2, 20; 3, 3; 7, 11; 12, 7) şi altele asemenea. 
Trimite la Isaia (1, 11) şi la Amos (5, 21) pentru a sublinia 
faptul că Dumnezeu refuză jertfele şi urăşte sărbătorile pe 
care le săvârşesc iudeii, sărbători la care mulţi creştini 
continuă să participe. Reaminteşte faptul că iudeii au căzut 
în idololatrie (Numeri 25), au înjunghiat şi au jertfit pe „fiii 
şi fiicele” lor „demonilor (Ps. 105, 37). Toate acestea şi multe 
altele au provocat, potrivit prorocului Daniil, „blestemul” 
lui Dumnezeu împotriva poporului ales (9, 11; 3, 32). 
Blestemul dumnezeiesc despre care vorbeşte Daniil 
are o extensie şi o însemnătate diacronică, din pricina 
răstignirii lui Hristos. ludeii au avut parte de pedepse în 
timpurile Vechiului Testament, pentru că s-au purtat cu 
vrăjmăşie faţă de proroci, prigonindu-i sau chiar ucigândur-i. 
Însă prorocii erau cu toţii oameni („robi“). Acum însă, Cel 
răstignit este Dumnezeu, Hristosul. Prin urmare, fapta iudeilor 
este răul cel mai mare, „capul răutăților”. Au săvârşit un 
păcat atât de mare încât nu mai poate fi vorba de 
„îndreptare” sau „iertare”. Ei înşişi nu se îndreaptă, nu li se 
dă iertare şi nu poate să aducă vreun „cuvânt de apărare” 
pentru fapta lor. Deci, pedepsele iudeilor venite în urma 
evenimentelor din Noul Testament se datorează faptului că 
nu se „îndreaptă“. De altfel, din punct de vedere teologic, 
singurul păcat de neiertat, hula împotriva Duhului Sfânt, 
constă tocmai în aceasta, în nepocăire, în neîndreptare. 
„Pentru că L-aţi omorât pe Hristos, pentru că ați întins mâinile 
împotriva Stăpânului, pentru că ați vărsat cinstitul sânge, de 
aceea nu este pentru voi îndreptare, deci nici iertare, nici cuvânt 

de apărare. Fiindcă atunci îndrăzneați împotriva robilor, împotriva 
lui Moise şi a lui Isaia şi a lui leremia. Chiar dacă atunci se 
întâmpla vreo păgânătate, totuşi capul răutăților nu îl îndrăzniserăți 
încă. Dar acum, prin nebunia săvârşită față de Hristos, ați 
umbrit toate păcatele vechi, ați lăsat în urmă orice alt chip al 
nelegiuirii; De aceea şi mai mult veți fi osândiți acum.... vădit 
fiind că, omorându-L pe Hristos, ați îndrăznit la săvârşi] ceva cu 
mult mai cumplit şi mai mare chiar şi decât uciderea de copii şi 
decât toată fărădelegea” (Împotriva iudeilor VI 2: PG 48, 907). 


Capitolul al Treisprezecelea 


CĂSĂTORIA ŞI FECIORIA 


1. Încercarea de reformă a lui Hrisostom 

Cosmopolita şi multietnica Antiohie cunoştea pe 
atunci o mare dezvoltare culturală şi economică. Acest 
lucru nu numai că nu împiedica, ci chiar favoriza deraparea 
moravurilor, lucru care devenea impresionant şi extrem de 
periculos mai ales pentru creştinii tineri. Situaţia l-a 
preocupat adânc pe Hrisostom, care şi din acest motiv a 
susţinut - şi foarte corect — că învăţăturile drepte, dogmele, 
dreapta credință nu îl mântuiesc pe cel ce are „viață 
stricată” 
adâncă pentru cetatea sa natală, Antiohia, şi considera că 
este dator să se zbată pentru reformarea spirituală a întregii 
cetăţi, adică pentru toţi locuitorii acesteia. Între aceştia se 
distingeau, bineînţeles, creştinii, care, datorită vieţii lor 
morale şi credinţei lor, trebuie socotiți la propriu protectori 
şi învăţători ai Antiohiei. 


. Cu siguranţă, Hrisostom era animat de o dragoste 


„Să afle dar iudeii şi elinii că creştinii sunt mântuitori ai 
cetății; şi să afle acest lucru şi cei neînfrânaţi şi stricați... ” (Către 
poporul Antiohian, Omilia 1 12: PG 49, 32). 

Însă destrăbălaţi — chiar dacă într-o măsură mai mică 
— erau şi mulţi creştini, care aveau relaţii strânse cu ceilalţi 
antiohieni, la a căror viaţă socială participau. Această participare 
se impunea nu numai din raţiuni personal-sociale, ci şi din 

cauza legislaţiei în vigoare, care avea legătură cu căsătoria, 
cu educaţia, cu tribunalele şi cu relaţiile economice. Însă 
legislaţia lumii păgâne şi iudaice avea structuri şi premize 
care intrau uneori în contradicţie cu învăţătura Bisericii. 
Hrisostom trebuia să îi ajute pe creştinii antiohieni exact 
acest lucru. Deoarece simţea nevoia de a clădi pe temelii 
noi viaţa creştinilor şi — dacă ar fi fost posibil să se facă auzit 
şi mai departe — şi a celorlalţi locuitori. 

După câte se pare, speranţa unui rezultat pozitiv al 
efortului său căpătase o bătaie mai lungă din 380, deoarece 
atotputernicul împărat Teodosie era nu numai creştin, ci şi 
filoortodox. Realismul nu i-a lipsit niciodată lui Hrisostom, 
dar stăruința lui în a teologhisi şi a analiza programatic sau 
ocazional viaţa de fiecare zi şi comportamentul creştinilor 
arată că el credea în posibilitatea unei răsturnări mai generale 
a situaţiei, încât aceasta, din una autonomă, să ajungă una 
teonomă. Considera, se pare, că era posibil ca Evanghelia şi 
Hristos să predomine în viaţa oamenilor la modul mai 
general şi mai instituțional. Şi acest lucru s-a realizat încet- 
încet în cadrul imperiului bizantin. Bizantinii au schimbat 
structuri instituţionale în urma influenţei Bisericii, dar, 
bineînţeles, viaţa moral-evanghelică a tuturor creştinilor 
este un alt subiect, care nu se schimbă prin legi, după cum 
nici sfinţenia nu se dobândeşte prin legi impuse din afară. 

Reformarea societăţii şi clădirea ei pe Evanghelie şi pe 
Hristos presupun combaterea fenomenelor de destrăbălare 
şi nedreptate socială. Dezmăţul, goliciunea expusă, desfrânarea 
din teatre şi exploatarea de orice fel trebuiau îndepărtate. 
Acest lucru se întâmplă numai dacă oamenii se hotărăsc să 

trăiască altfel. Acestui tip de viaţă diferită se luptă 
Hrisostom să îi dea fundamente instituţionale. De aceea, 
poate că mai mult decât orice altceva, el scrie şi vorbeşte 
despre problemele de morav şi de morală ale credinciosului, 
fără să fie niciodată un moralist, un moralizator. 

Teologhiseşte despre cele mai simple şi mai obişnuite 
lucruri, căutând şi arătând raţiunea lor. Numai aşa devine 
convingător. Aşa ajunge să fie teologul prin excelenţă al 
vieţii de fiecare zi a credinciosului. Prin urmare, în persoana 
lui Hrisostom avem pe teologul antiohian care, deşi a 
moştenit interesul compatrioţilor săi pentru problemele 
practice de morală, a depăşit predica ieftină antiohiană lipsită 
de profunzime şi a creat teologia vieții de fiecare zi. De aceea şi 
caracterizarea lui obişnuită ca „moralist” îl nedreptățeşte. 

Deraierea largă a moravurilor şi nedreptatea socială a 
epocii au la Hrisostom un puternic oponent: viața cuvioasă 
a monahilor, lepădarea de sine a mucenicilor credinţei şi, 
în general, capacitatea de luptă a membrilor foarte înaintați 
duhovniceşte din Biserică. El se mişcă ştiind foarte exact 
aceste două extreme, şi de aceea textele lui constituie o 
formidabilă şi unică sursă istorică de asemenea dimensiuni 
în ce priveşte viaţa socială şi vieţuirea ascetică şi sfântă a 
membrilor sporiţi duhovniceşte ai Bisericii. 

De asemenea, antiteza puternică dintre moravurile 
libertine şi viaţa lui sfântă creează o problemă de echilibru 
în privinţa atitudinii sale ca păstor şi învăţător. După caracter 
şi instrucţie, Hrisostom este şi categoric şi de neînduplecat. 
Însă, datorită adâncului său realism teologic, devine înțelegător 
şi indulgent, deşi sensibilitatea şi fineţea îi caracterizează 

totdeauna atitudinea, mai ales în probleme de slăbiciune 
omenească. Pe cât de neînduplecat şi dur se arată faţă de 
păcat, pe atât de sensibil şi milos devine faţă de păcătos. 
Cere multe de la femeie, înfierează puternic lucrarea ei de 
desfrânare, dar, în acelaşi timp, o înalţă mult şi are atâta 
grijă şi delicateţe pentru femeie cât nu găsim la nici un alt 
scriitor contemporan lui, fie creştin, fie păgân. 

În acest cadru al datelor sociale şi al gândirii lui 
Hrisostom trebuie înţeleasă şi teologia lui despre căsătorie, 
înfrânare şi feciorie. 

Cu perspicacitatea teologico-pastorală care îl caracteriza, 
a constatat că credincioşii se vor fundamenta cu adevărat 
în sânurile Bisericii numai după ce vor părăsi obiceiurile şi, 
uneori, formele instituţionalizate de viaţă socială ale păgânilor 
şi numai după ce le vor urma conştient pe cele pe care le 
cere Biserica. Prima, după educaţie, în determinarea unei 
forme de viaţă socială este căsătoria, purtarea din cadrul ei, 
naşterea de copii şi depăşirea nunţii, fecioria. 

De căsătorie şi de cerinţele ei moral-socio-economice 
se lega şi se leagă strâns cea mai importantă parte a 
comportamentului uman, pe care Hrisostom a încercat să-l 
înalțe de la unul păgân la unul creştin. Numai acela care îşi 
schimbă comportamentul în aceste probleme se schimbă 
fundamental şi devine cu adevărat creştin. Importanţa 
acestei schimbări este atât de hotărâtoare încât predicatorii- 
misionarii din toate epocile cereau o schimbare imediată a 
modului de viaţă de la cei care primeau Evanghelia lui 
Hristos şi se botezau. De aceea şi insistă asupra faptului că 
legile dreptului roman şi ale iudeilor trebuie depăşite de 

către creştini, care sunt datori să trăiască în conformitate cu legile 
Evangheliei, fiindcă pe baza lor îi va judeca Dumnezeu. 

„Deci, când urmează să îţi iei femeie, să nu ai cunoştinţă 
numai de legile lumeşti, ci, mai înainte de acelea, de cele ce sunt 
la noi. Căci după acestea, nu după acelea, te va judeca în ziua 
aceea Dumnezeu ” (Cuvânt encomiastic la Maxim 1: PG 51, 226. 
Vezi şi PG 51, 219). 


Şi chiar dacă nu a fost primul care să propună această 
schimbare de comportament, a fost primul care a abordat o 
atât de largă plajă de probleme şi situaţii referitoare la căsătorie, 
fiind cel care a născut cea mai extinsă teologie referitoare la 
această temă. 


"2. Dumnezeu „creează” femeia egală în cinste cu 
bărbatul 

Căsătoria este în cadrul iconomiei dumnezeieşti un 
fenomen secundar. Nu a fost făcută în acelaşi timp cu primii 
oameni, ci ei, datorită preştiinţei lui Dumnezeu, au fost 
zidiți-plăsmuiţi aşa, ca biologic să fie potriviţi pentru 
„împărtăşirea nunții” (yăuov koivoavia). Zidirea în sine se 
referă numai la Adam, din coasta căruia, pe când dormea, 
a fost făcută Eva. 


„+. dormind Adam, femeia era făcută” (Cuvânt encomiastic 
la Maxim 3: PG 51, 229) 


În cazul Evei, observă Hrisostom, Moise nu a folosit 
verbul „a plăsmuit” (ErAaoev), ci a folosit „a zidit/clădit” 
(wxo6ounoev). Şi nu întâmplător. Fiindcă plăsmuirea- 
crearea oamenilor de făcuse deja în persoana lui Adam, din 
„fiinta” (ovoia) căruia a fost şi Eva, ca ea să nu fie socotită 

ca o făptură de altă „natură”. Astfel femeia, care a fost 
făcută după bărbat, este de aceeaşi „ființă” cu el, este 
„vrednică” de el şi, desigur, întru nimic mai prejos lui 
(„umOEv avrov Aeinouevov”), de vreme ce şi ea este om 
„desăvârşit şi întreg” („1EHerov ka ărnpTriouevov”). Această 
interpretare a istoriei Facerii este „cuvenită lui Dumnezeu” 
(„„Osorpennc”), nu „omenească ”, şi, lucrul cel mai important, ea 
constituie fundamentul teologic stabil pentru considerarea 
femeii ca o fiinţă egală în cinste cu bărbatul, fapt care răstoarnă 
radical datele filosofice şi cosmologice ale lumii păgâne. 


++. ființa ce avea să fie zidită, aceasta este cea despre care 
zicea: „Să-i facem lui ajutor potrivit lui”, asemenea lui, zice, de 
aceeaşi ființă cu el, vrednică de el, întru nimic inferioară lui... nu 
primi omeneşte cele spuse (= în Facere), ci grosimea cuvintelor 
pune-o pe seama neputinței [de înţelegere a minţii] omeneşti... Să 
nu ne oprim, dar, la cuvinte, ci toate cuvintele acestea să le 
înțelegem dumnezeieşte, aşa cum se potriveşte cu Dumnezeu... 
Căci nu a mai spus (= despre Eva) „a plăsmuit” (EnAaoev) , ci 
„a zidit” (wxo6ounoev); pentru că din ceea ce era deja plăsmuit 
a luat partea; şi, s-ar putea spune, i-a dăruit ceea ce lipsea... şi a 
făcut o ființă întreagă, completă şi desăvârşită, în stare şi să stea 
de vorbă lcu Adam] şi să-i aducă multă mângâiere prin părtăşia 
de ființă cu el]... omul plăsmuit (= Adam) avea nevoie de cineva 
cu care să vorbească şi care să poată să-i dăruiască multă 
mângâiere prin părtăşia de fiinţă [cu el], de aceea ... l-a lucrat pe 
acesta, întru totul asemenea omului”” (La Facere, Omilia XV 1- 
3: PG 53, 120-122). 


Tot ceea ce scrie Hrisostom despre Eva ca fiinţă, care 
a fost „zidită” deoarece lipsea ceva care trebuia să se completeze 

cu Adam, care avea şi el nevoie de o mângâiere („rapauvOia”), 
se înțelege ca un act prin care Dumnezeu, datorită 
preştiinţei Sale, vine în întâmpinarea — fără a sili ceva — 
evoluției primilor oameni şi a căderii lor. Deci inventarea 
căsătoriei şi nevoia de completare sau mângâiere reciprocă 
a primilor oameni se datorează căderii. 


3. Viaţa îngerească şi feciorelnică iniţial a primilor oameni 

Urmând şi altor scriitori bisericeşti, Hrisostom subliniază 
existenţa îngerească şi feciorelnică a perechii primilor oameni 
în Rai. Când prezintă starea de feciorie în raport cu căsătoria, o 
localizează temporal pe prima după cea de-a doua. 
Parcursul iconomiei dumnezeieşti, începând de la Moise 
încolo, este interpretat din acest punct de vedere ca o epocă 
în care nunta a funcţionat ca o pregătire pentru feciorie, 
care a apărut în toată plinătatea ei începând cu evenimentele 
nou-testamentare şi după. Omul avea nevoie de o pregătire 
pentru a înţelege şi a pune în practică fecioria. Căsătoria a fost 
mijlocul cel mai înţelept pe care Dumnezeu l-a folosit. Această 
antecedenţă temporală a căsătoriei nu cuprinde însă şi perioada 
şederii în Rai, în sânurile căruia întâia pereche trăia fecioreşte. 
Având în vedere acest fapt, fecioria este anterioară căsătoriei. 


„Căci înainte de neascultare (= cei întâi zidiți) urmau viața 
îngerească şi n-a fost vorba deloc de unire trupească. Astfel că 
dintru început... cele ale fecioriei au primit stăpânirea” (La 
Facere, Omilia XVIII 4: PG 53, 153). 

„Pentru acestea nu s-a dat de la început fecioria, sau mai 
degrabă fecioria ni s-a arătat nouă de la început şi mai întâi decât 
nunta” (Despre feciorie XVII 5: PG 48, 546). 

În Rai oamenii se purtau îngereşte deoarece fuseseră 
creaţi „nestricăcioşi şi nemuritori”. Fără legătură cu faptul 
dacă corespundeau perspectivei nemuririi lor, acolo, în Rai, 
nu simțeau „poftă/dorință” trupească, nu erau presaţi de 
patimi şi de nevoile trupeşti. 

„Căci după călcarea poruncii s-a întâmplat unirea trupească; 
că până atunci ca îngerii, aşa petreceau în Rai, nu arzând de 
pofte, nu împresurați de alte patimi, nu supuşi nevoilor firii, ci 
fiind zidiți cu totul nestricăcioşi şi nemuritori, şi fără să aibă nevoia 
de a se înveli cu haine” (La Facere, Omilia XV 4: PG 53, 123). 


4. Nunta — consecinţă a „neascultării” primilor 
oameni. Faptul şi sentimentul deficienței 

Neascultarea şi alunecarea primilor oameni, adică 
păcatul lor faţă de Dumnezeu, a provocat nunta. Unirea 
trupească, patimile, durerile felurite ale oamenilor şi chiar 
moartea sunt fenomene apărute după cădere. Cuvintele 
biblice „Și Adam a cunoscut-o pe Eva, femeia lui” (Fac. 4, 1) sunt 
tâlcuite ca referindu-se la relaţiile sexuale, care înainte le 
erau necunoscute. Înainte de cădere starea primilor oameni 
era foarte înaltă, dar ei nu au reuşit să-şi păstreze această 
stare, nu s-au arătat vrednici de ea. Astfel ei înşişi au ajuns 
cauza acestor relaţii şi a celorlalte patimi ale neamului omenesc. 


„Şi Adam a cunoscut-o pe femeia lui” (Fac. 4, 1). Uită-te 
când s-a întâmplat aceasta. După neascultare, după căderea din Rai, 
atunci iau început cele ale unirii trupeşti... Dar, pentru că, prin 
trândăvie, a intrat neascultarea şi cele ale păcatului au avut intrare, 
aceea (fecioria) a zburat, pentru că cei dintâi oameni s-au făcut 
nevrednici de măreția unui atât de mare bun; şi a intrat, deci, în 

lume legea unirii trupeşti...” (La Facere, Omilia XVIII 4: PG 53, 153). 


După cădere, primii oameni au ajuns într-o astfel de 
stare „de neputinţă” şi slăbiciune, încât au avut nevoie de 
procesul nunţii, care era de prisos înainte de cădere, după 
cum erau de prisos şi hainele, şi artele, şi munca în general. 


„De ce nu s-a arătat nunta mai înainte de a fi înşelați? De 
ce nu a fost în Rai unirea trupească? De ce n-au existat durerile 
[naşterii] înainte de blestem? Pentru că atunci acestea erau de 
prisos, iar după aceea, pentru slăbiciunea noastră, au fost necesare 
şi acestea, şi toate celelalte, şi cetățile, şi meşteşugurile, şi învelirea cu 
haine şi toată gloata de nevoi. Căci toate acestea le-a târât moartea 
cu ea când a intrat în lume” (Despre feciorie XV 2: PG 48, 545). 

„Pentru aceasta, aşadar, a intrat mai târziu în lume nunta 
şi s-a socotit a fi un lucru necesar; că dacă Adam ar fi rămas în 
ascultare, n-ar mai fi fost nevoie de aceasta (= de nuntă)” (Despre 
feciorie XVII 5: PG 46, 546). 


Cauza nunţii este slăbiciunea de după cădere a omului, 
dar cel ce a adus nunta este Dumnezeu Însuşi. 


„...lui Dumnezeu vei da socoteală, Celui care a adus nunta 
şi a făcut femeia” (La „Dar din pricina desfrânării...” 4: PG 51, 215). 


Gândirea teologică a lui Hrisostom merge şi mai la 
adânc, căutând să localizeze, să definească foarte exact 
„Slăbiciunea” omului de după cădere. Şi o remarcă în insuficiența 
de sine a lui Adam şi a Evei. În fiecare, separat, se remarcă 
„lipsa”. Deci, nici unul, nici celălalt nu sunt „suficienți loruşi” 
(avrăpkeis); amândoi rămân „lipsiți de ceva, nedeplini” 
(„ev5eeic”), fiindcă nici bărbatul, nici femeia, nu se simt deplini, 
de sine stătători, suficienţi loruşi. Însă, această insuficienţă 

este caracterizată de o anume reciprocitate, astfel încât unul 
să poată plini lipsa celuilalt şi invers. Dacă se întâmplă 
aceasta, atunci bărbatul şi femeia pot să simtă o anumită 
suficiență în anumite chestiuni. 

Sentimentul insuficienţei a apărut prin căderea primilor 
oameni, nu mai devreme, când oamenii trăiau în Rai viaţă 
îngerească şi fără lipsuri. 

„Căci, deoarece firea noastră a fost făcută lipsită de către 
Cel ce a făcut-o şi nu este îndestulată cu sine însăşi, Dumnezeu, 
spre folosul nostru, a rânduit ca această lipsă să se corecteze prin 
folosul venit nouă din însotirea cu ceilalți. Pentru aceasta s-a 
rânduit nunta, ca ceea ce lipseşte unuia să fie plinit de celălalt şi 
[firea] cu lipsuri să se facă într-atât de suficientă sieşi, încât să fie 
în stare, chiar dacă este muritoare, să păstreze nemurirea multă 
vreme, prin succesiune (La loan, Omilia XIX 1: PG 59, 119-120). 


De asemenea, nici calitatea Evei de „ajutor” pentru 
Adam -— ea fiind „construită” ca „ajutor“ al lui Adam — nu 
era necesar să se manifeste în viaţa paradisiacă a primilor 
oameni (PG 48, 543). 

Starea reciprocă a bărbatului şi a femeii de a nu-şi fi 
suficienţi lor înşişi este şi psihologică şi anatomico-biologică. 
Amândoi au nevoie de „mângâiere”, care ajunge până la 
potolirea durerii provocate de moarte. Această potolire a 
durerii se săvârşeşte prin „născocirea” de către Dumnezeu a 
perpetuării neamului omenesc, ca o mică compensație la 
moarte. Însă continuarea neamului omenesc implică procesul 
unirii trupeşti, pentru care încă de la început au fost 
„construite“ potrivit trupurile bărbatului şi femeii. Unirea 
trupească, ca o modalitate de înmulţire a neamului omenesc, 

este caracterizată de Hrisostom drept un „pogorământ” al 
lui Dumnezeu, Care o „îngăduie“ spre „mângâiere”. 


„După ce prin neascultare a intrat păcatul şi după ce 
hotărârea llui Dumnezeu] i-a făcut muritori, înțeleptul Dumnezeu, 
deci, rânduind, potrivit înțelepciunii Lui, dăinuirea neamului omenesc, 
a îngăduit ca neamul omenesc să se înmulțească prin unire trupească... 
Căci, după ce a intrat în lume moartea, mare mângâiere era 
Ipentru om] să aibă urmaşi... De aceea şi... Dumnezeu...de la 
început... smulgând masca înfricoşătoare a morții, le-a dăruit să 
aibă urmaşi” (La Facere, Omilia XVIII 4: PG 53, 153-154). 


Un loc comun la toţi scriitorii bisericeşti şi, bineînţeles, 
şi la Hrisostom, este faptul că evenimentul unirii trupeşti 
trebuie să aibă loc numai în cadrul căsătoriei şi, din acest 
motiv, nu numai că sunt interzise relaţiile sexuale în afara 
căsătoriei, ci sunt mustraţi şi condamnaţi cei care „se 
scârbesc” sau subestimează în general căsătoria, singura 
care este un „dar” al lui Dumnezeu. În lucrarea sa Despre 
feciorie, caracterizează faptul de „a se scârbi cineva de nuntă” 
drept „satanic” şi „inuman (PG 48, 536). 


„+. pentru că: „cinstită este nunta şi patul neîntinat” (Evr. 
13, 4). De ce îţi e ruşine cu ceea ce este cinstit? Pentru ce roşeşti 
la ceea ce este neîntinat? Acestea sunt ale ereticilor, acestea sunt 
ale celor ce aduc acolo desfrânatele. Din această pricină voiesc să 
vă curățiți, ca să aduceți din nou Inunta] la noblețea ei, ca să 
astupați gurile ereticilor. Se huleşte darul lui Dumnezeu, rădăcina 
naşterii noastre” (La Col, Omilia XII 6: PG 62, 188) 


Funcţia unirii trupeşti care are ca perspectivă 
dăinuirea-înmulţirea neamului omenesc îl duce pe 
Hrisostom la o nouă adâncire. El explică în repetate rânduri 

cum căsătoria, prin intermediul căreia sporeşte neamul 
omenesc, nu este un panaceu pentru acest scop, o motivaţie 
absolută. Pentru că Dumnezeu putea să asigure înmulţirea 
oamenilor şi în alt fel, dacă primii oameni n-ar fi fost traşi 
în neascultare şi în păcat, adică dacă îşi ţineau mai departe 
fecioria din Rai. De altfel, pentru Hrisostom, „facerea de 
prunci” este în primul rând o consecinţă a poruncii lui 
Dumnezeu „creşteți şi vă înmulțiți” (Fac. 1, 28). De aceea şi 
multe familii rămân fără copii. Nu căsătoria în sine este cea 
care în principal „sporeşte neamul nostru”, ci porunca, voia 
lui Dumnezeu (PG 48, 543-544). 


„+.«dacă Adam şi Eva ar fi ascultat de poruncile Lui şi nu i- 
ar fi luat în stăpânire plăcerea (1)5ovns) lemnului, Dumnezeu ar fi 
găsit o cale prin care să înmulțească neamul omenesc. Căci nici 
căsătoria nu poate să facă mai mulți pe oamenii care sunt, dacă 
Dumnezeu nu voieşte, nici fecioria nu poate împuțina numărul lor, 
dacă [EL] voieşte ca ei să fie mulți” (Despre fectorie XIV 1: PG 48, 544). 

„Le întreb şi eu din nou, pentru că tare mai stăruie în tine 
această frică, tulburându-te: Cum a fost lfăcut] Adam, şi cum 
Eva, fără a fi la mijloc o nuntă? Ce vrei să spui? Astfel aveau să 
vină, zici, în lume toți oamenii? Fie aşa, fie altfel, nu pot să-ți 
spun. Căci problema acum este că lui Dumnezeu nu-i trebuia 
nunta pentru a-i face mai mulți pe cei de pe pământ” (Despre 
feciorie XIV 1: PG 46, 546). 

„Căci nu nunta le lucrează pe toate cele ale naşterii de prunci, 
ci acel cuvânt al lui Dumnezeu, care zice: „creşteți şi vă înmulțiti...; 
şi despre aceasta dau mărturie cei care s-au căsătorit, dar nu au ajuns 
părinți...” (La „Dar din pricina desfrânării...” 3: PG 51, 213). 

Tâlcuind cartea Facerii, Hrisostom devine şi mai clar 
şi explică faptul că „unirea trupească” a celor doi soţi nu este 
suficientă pentru a naşte copii. Este necesar „Ajutorul de 
sus”, ajutorul Ziditorului, care „trezeşte” „firea“ „spre prăsire” 
(PG 54, 490). 

Adâncirea şi explicaţia de mai sus, care nu a fost 
necunoscută în tradiţia de până atunci a Bisericii, se face 
acum având ca punct de plecare problematica iscată de 
prezentarea fecioriei istorice, dar şi paradisiace, ca una 
mult superioară căsătoriei. Este vorba, desigur, nu numai 
despre fecioria monahilor care viețuiesc departe de lume, 
ci şi de fecioria clericilor celibi şi a femeilor consacrate 
slujirii de multe feluri a Bisericii. 


5. Eşecul primilor oameni. Voia liberă (de a face 
binele sau răul). 

Întregul parcurs al iconomiei dumnezeieşti, al operei 
lui Dumnezeu în general după căderea omului, are 
legătură directă cu această cădere, cu alte cuvinte cu eşecul 
omului de a merge spre asemănarea lui cu Dumnezeu. Şi 
pentru că iconomia dumnezeiască a avut ca motivaţie 
căderea-eşecul, Hrisostom se adânceşte în acest eveniment 
multilateral şi dureros, deoarece, cunoscând exact ceea ce 
s-a întâmplat, omul poate înţelege mai în adâncime tactica 
terapeutică a lui Dumnezeu, cum şi în ce anume intervine 
Dumnezeu pentru corectarea şi fundamentarea noului 
parcurs al omului către asemănarea cu Dumnezeu. 

Acest efort al lui Hrisostom se constituie într-o teologie 
fundamentală care, ca orice teologie adevărată, începe de la 

consecințele căderii şi de la starea duhovnicească existentă 
în Biserică şi prin Biserică, adică de la lucrarea lui Hristos. 
De acolo trece mai departe la evenimentul căderii, care a 
avut ca rezultat „pofta, dorința” trupească şi toate patimile cu 
infinitele nevoi ale omului. Dar „pofta” care a făcut necesară 
căsătoria, adusă ca un „leac”, se naşte în trupul care deja, 
prin cădere, a ajuns muritor. Numai trupul muritor 
cunoaşte „pofta“. Deci moartea s-a produs mai înainte. 


„Căci împreună cu moartea, zice, s-a adăugat şi gloata 
păcatelor. Căci atunci când trupul a ajuns muritor atunci a primit 
şi pofta; deci, în mod necesar, la primit] şi mânia, şi întristarea, şi 
toate celelalte, care aveau nevoie de multă înțelepciune, pentru ca nu 
cumva cele din lăuntrul nostru, umflându-se, să înece cugetul 
nostru în adâncul păcatului” (La Rom., Omilia XIII 1: PG 60, 507). 


Pofta trupească şi patimile, în general, care au 
legătură cu trupul şi cu sufletul, nu aparţin firii, adică 
fiinţei omului, nu îşi au începutul în trup. Ci se datorează 
„alegerii”, voii libere a omului, care este o „mişcare” a sufletului 
care influenţează şi direcționează trupul. Şi de vreme ce 
pofta este cea care duce la păcat, trebuie să spunem că 
Hrisostom respinge concepţia că trupul este rău în sine. 
Pentru că „alegerea” nu se identifică nici cu natura sufletului, 
nici cu natura trupului-cărnii. Este un dar al lui Dumnezeu, 
nu o „necesitate a firii”, este „libertatea de alegere” (PG 60, 517 şi 510) 


„Ai văzut cum (= Pavel), scăpând de vină (= vina păcatului) 
atât esența sufletului, cât şi esenţa trupului, a mutat totul pe 
seama faptei rele? Căci dacă nu voieşte răul, sufletul este uşurat 
[de vină]; şi dacă el (= omul) nu săvârşeşte răul, şi trupul se 
eliberează; şi totul este al alegerii celei rele. Căci nu este acelaşi 

lucru esența sufletului şi a trupului şi a alegerii, ci primele două 
sunt lucrarea lui Dumnezeu, iar ultima este din mişcarea ce se 
întâmplă în noi înşine, putând noi să o ducem înspre ce voim” 
(La Rom., Omilia XIII 2: PG 60, 510). 


Libertatea de a alege este piatra de încercare, raţiunea 
pe care îşi sprijină Hrisostom teologia sa despre faptul că 
trupul (= carnea) nu este rău în sine. Pentru că faptul de a 
alege seamănă cu porunca lui Dumnezeu despre cunoaşterea 
binelui şi răului. Omul a păcătuit, a călcat porunca, dar nu 
porunca este responsabilă de neascultare. 


„porunca (= cunoştinței binelui şi răului) nu este rea din 
pricină că prin ea a luat prilej păcatul” (La Rom., Omilia XIII 3: 
PG 60, 511). 


Alegerea (nooaigeo!c) se aseamănă şi ea cu „porunca” 
iniţială a lui Dumnezeu, deoarece şi ea este un dar dumnezeiesc 
„Sădit în fire” (eubwrov), cunoştinţa binelui şi răului „fiind 
dintru început temeluită în noi” (PG 60, 510). Porunca iniţială 
putea să-l pună pe om în mişcare fie înspre Dumnezeu, fie 
în direcţia opusă; tot aşa şi alegerea-voia poate să se mişte 
şi către bine şi către rău. Cu alte cuvinte, Dumnezeu a pus 
în noi alegerea-voia, dar ce direcţie va lua ea, cum se va 
particulariza, depinde numai de om. 


„Căci voința (Bovinoic) este sădită în noi şi este de la 
Dumnezeu, pe când o astfel de voință (Bovinoic)* este a noastră 


zu 


% „Voința noastră” despre care vorbeşte Apostolul Pavel este exprimată 
de Sfântul loan Hrisostom puţin mai înainte, în paragraful anterior al 
comentariului, prin termenul rgoaigeou — alegere, hotărâre luată mai 
înainte în urma unei alegeri libere (n. tr.). 

şi a socotinţei/voii libere (yvaoun) noastre” (La Rom., Omilia 
XIII 2: PG 60, 510). 


Prin aceste observaţii şi analize ale lui Hrisostom 
avem o teologie cu multiple semnificaţii, prin care omul de 
după cădere, adică omul istoric, este abordat cu un realism 
absolut, astfel încât să se înţeleagă în ce constă lupta lui 
duhovnicească. Înainte de toate, această teologie a lui are o 
însemnătate extraordinară, fiindcă îl scapă pe om de 
dominaţia absolută a lui satana, este respins în mod 
convingător faptul că în timpul căderii „ființa” şi „substanța“ 
omului s-au schimbat, că a devenit rea în sine (PG 60, 516). 
Răutatea din ea este „cugetul trupului”, care se datorează 
mişcării înspre rău a alegerii-voii, nu fiinţei sau substanţei 
omului în sine (Ibidem). De asemenea, Hrisostom subliniază 
că atunci când Pavel foloseşte termenul „sarx — carne, trup”, nu 
indică prin el trupul şi esenţa lui, ci viaţa trupească, gândirea 
păcătoasă. Trupul, prin urmare, nu este ceva care trebuie în 
sine pedepsit şi redus pentru a-L mulțumi pe Dumnezeu. 


„De aceea şi adaugă (= Pavel), zicând: „iar cei ce sunt în 
trup nu pot să placă lui Dumnezeu”. Ce spui? Să tăiem cu totul 
trupul, zici, ca să-i plăcem lui Dumnezeu? Ori ne porunceşti, 
îndreptându-ne spre virtute, ca să ieşim din trup şi să ne facem 
ucigaşi de oameni? Vezi câte absurdități se nasc dacă primim în 
mod simplu cele spuse? Nici aici, prin cuvântul „trup” (oâp€), 
nu numeşte trupul, nici esența trupului, ci viata trupească şi 
lumească, plină de desfătări şi desfrâu, care îl face pe om în 
întregime trup. Căci precum cei ce sunt întraripați cu duhul îşi 
fac duhovnicesc şi trupul, tot aşa şi cei ce fug de acesta (= de duh), 
fiind robi pântecelui şi plăcerii, îşi fac trup şi sufletul, nu 


GÂNDIREA TEOLOGICĂ A SFÂNTULUI IOAN HRISOSTOM 301 


schimbându-i aceluia esența, ci prăpădindu-i nobletea. Şi acest 
mod [de întrebuințare] a cuvântului se găseşte şi în Vechiul 
Testament în multe locuri, trup însemnând viaţa îngroşată, 
mânjită de noroi şi încărcată cu plăceri nelalocul lor... cu toate că 
şi Noe însuşi era îmbrăcat în trup; dar vina nu sta în aceea că 
erau îmbrăcați cu trup — căci aceasta ține de fire — ci în aceea că 
ei au ales o viață trupească” (La Rom., Omilia XIII 7: PG 60, 517). 
Sfântul loan mai operează şi o distincţie de mare însemnătate 
antropologică, caracterizând în general lucrurile drept „bune”, 
„rele şi „de mijloc”. Duhul este întotdeauna bun, iar fapta vicleană 
a trupului este de asemenea totdeauna rea. Sufletul şi trupul 
„Sunt de mijloc”, intermediare, deoarece pot deveni fie bune, 
fie rele. „Voia/socotinta” (pvoun) personală este cea care va 
duce sufletul şi trupul în starea de bun sau rău, nu firea lor, 
care este neutră, dacă este permisă această caracterizare. 


„Unele sunt bune, altele rele, altele de mijloc, cum sunt 
sufletul şi trupul, care sunt de mijloc şi care pot ajunge şi într- 
un fel şi într-altul. lar duhul este totdeauna între cele bune... 
Deci, dacă îți vei da sufletul şi trupul celui mai bun (= duhului), 
ai ajuns parte a aceluia; dacă le vei da] celui mai rău, iarăşi, în 
cazul acesta, te-ai făcut părtaş al pierzării; nu de pe urma firii 
sufletului şi a trupului, ci de pe urma voii, care este stăpână să 
aleagă una din acestea două” (La Rom., Omilia XIII 7: PG 60, 518). 


6. Trupul nu este rău în sine 

Deoarece sistemele gnostice încă mai aveau influenţă 
şi reprezentare în sânul Bisericii prin creştinii encratiţi 
marginali, Hrisostom se simte dator să explice şi mai amănunţit, 
cu ajutorul textelor pauline, faptul că după căderea 

adamică trupul nu s-a pierdut, nu s-a schimbat ontologic, 
nu a dobândit o natură diferită de cea pe care i-a dat-o 
Dumnezeu. El cercetează exhaustiv aşadar pasajul paulin 
„Şi văd o altă lege războindu-se împotriva minţii mele şi făcându- 
mă rob legii păcatului, celei care este în mădularele mele” (Rom. 7, 23) 
şi notează că Apostolul nu identifică carnea-trupul cu legea 
păcatului. Această lege este un fel de tiran şi de putere, 
care, deşi stăpâneşte, ea doar se află în „mădulare”, adică nu 
este trupul însuşi. Şi, pentru a nu rămâne vreo îndoială, 
Sfântul loan explică faptul că una este lucrul care se află în 
ceva şi alta este acel ceva înăuntrul căruia se află lucrul. 

În felul acesta reuşeşte să scape carnea-trupul de a fi 
considerat păcătos şi să adauge că acesta, fiind opera lui 
Dumnezeu, este „potrivit“ şi pentru izbândirea virtuţii, dacă 
omul se luptă duhovniceşte, „dacă vom fi cu trezvie”, 


„...Aşa de mare este tirania păcatului, biruind şi copleşind 
cu totul. Lucrul pe care Pavel, arătându-l şi vădind biruirea 
lomului] în ce priveşte puterea, zicea: Văd o altă lege războindu- 
se...”. Pentru că nu a zis simplu „biruind”, ci [a zis] „făcându- 
mă rob legii păcatului”. Nu a zis „pornirii trupului”, nici „firii 
trupului”, ci „legii păcatului”, adică tiraniei, puterii. Cum, aşadar, 
zice: „care este în mădularele mele”? Şi ce înseamnă aceasta? 
Căci aceasta nu face mădularele [să fie] păcat, ci chiar le desparte 
de păcat. Căci altceva este lucrul care este în ceva şi laltceva] 
lucrul în care este acela... căci nici trupul nu este păcat, ci este 
lucrarea lui Dumnezeu şi foarte potrivit nouă spre virtute, dacă 
vom fi cu trezvie” (La Rom., Omilia XIII 3: PG 60, 511). 


Această părere o află Hrisostom şi în alt pasaj paulin: 

„Că ceea ce lucrez nu ştiu... dar acum nu mai lucrez eu 
aceasta, ci păcatul care locuieşte în mine” (Rom. 7, 15-17). 


Nu trupul produce răul, ci păcatul care este înăuntrul 
omului, păcat care pe de o parte se află în om, dar se 
deosebeşte ontologic de trupul omului. 


„Căci nu a zis (= Pavel) că „trupul lucrează aceasta”, ci 
Chiar dimpotrivă, că „nu mai lucrez eu aceasta, ci păcatul care 
locuieşte în mine”. lar dacă zice că nu locuieşte în el binele, aceasta 
nu este vreo vină a trupului; căci nu faptul că nu locuieşte în el 
ce este bun îl arată a fi rău” (La Rom., Omilia XIII 2: PG 60, 509). 


Pentru a arăta şi celor mai puţin educați neutralitatea 
trupului-cărnii, Hrisostom foloseşte imagina unei chitare, 
care are nevoie de un chitarist. Trupul este chitara, iar sufletul 
chitaristul. Acum sufletul este înălţat, ca unul care este superior 
trupului, la statutul de organ responsabil care hotărăşte cum 
şi ce sunet va scoate chitara. El devine responsabil, ca un căpitan 
pentru corabie. În sinea lor, chitara şi corabia depind de chitarist 
şi de căpitan, nu de ele însele; cu atât mai mult cu cât trupul 
este lipsit de înţelepciune şi ţine de realităţile conduse, nu 
de cele conducătoare, de care ţine sufletul (PG 60, 509-510). 

Sufletul poate „să cunoască ceea ce e de făcut şi ceea ce nu 
e de făcut”, dar nu lucrează întotdeauna ceea ce este corect, 
din pricina „bântuielii şi uneltirii păcatului” (Ibidem). Adică legea 
păcatului, care stă ascunsă înăuntrul omului („în mădularele 
mele”, Rom. 7, 23), deci şi înăuntrul sufletului, influenţează 
puternic, iar eliberarea de ea nu este deloc uşoară. 

Ca un ultim şi determinant argument teologic pentru 
neutralitatea morală a trupului este adusă întruparea 
Cuvântului dumnezeiesc. De vreme ce Hristos a avut ca om 

firea căzută pe care o avem şi noi, oamenii păcătoşi, aceasta 
nu putea să fie „rea”. Cuvântul dumnezeiesc nici n-a luat o 
fire diferită de a noastră, nici n-a schimbat-o pe aceasta într- 
un alt tip de substanţă. Pur şi simplu a luat firea noastră 
fără de păcat şi a făcut-o nemuritoare. Cu alte cuvinte, 
Cuvântul dumnezeiesc a împlinit în firea omenească căzută 
ceea ce n-au reuşit primii oameni, anume să rămână fără de 
păcat pentru a deveni nemuritori şi asemenea cu Dumnezeu. 


„Căci Hristos n-a avut un trup păcătos, ci asemenea firii noastre 
celei păcătoase, dar fără de păcat şi aceeaşi cu firea noastră. Astfel 
că şi de aici de vede că nu era rea firea trupului. Căci nici n-a luat 
Hristos altă fire în locul celei dintâi, nici nu l-a pregătit să se lupte din 
nou, schimbându-l după fiinţă; ci lăsându-l să rămână cu aceeaşi 
fire, a făcut să se încununeze cu cunună de biruinţă împotriva 
păcatului. Şi atunci, după biruintă, l-a înviat pe acesta şi nemuritor 
l-a făcut. Şi ce are de-a face cu mine, zici, dacă acestea s-au făcut 
în acel trup? Are de-a face cu tine, de aceea a şi adăugat: „ca dreptatea 
Legii să se plinească în noi, cei ce nu umblăm după trup”. Ce înseamnă 
„dreptatea“? Sfârşitul, scopul, izbânda. Căci ce voia Acela şi ce a 
poruncit odinioară? Să fim fără de păcat. Acest lucru, aşadar, se 
izbândeşte acum de către noi prin Hristos"(La Rom., Omilia XIII 
5: PG 60, 515. Vezi şi PG 60, 498; PG 61, 144-146, 671-672). 


7. „Voluntarismul”? — Harul Dumnezeiesc 


+ Scoală de gândire care consideră că voia (fovânoi, OcAnoic) este 
superioară intelectului (vovs) şi simţirii (aloOno, 9vuoc) sau, în 
domeniul teologiei, teorie potrivit căreia Dumnezeu trebuie conceput 
ca o formă de voinţă. Ea este în contrast cu intelectualismul, care dă 
întâietate raţiunii lui Dumnezeu (n. tr.). 

Sublinierea puternică a libertăţii de voință şi a 
neutralității morale a trupului — care, prin urmare, nu este 
în sine responsabil pentru păcat — i-a făcut pe mulţi să se 
grăbească să-i atribuie lui Hrisostom o perspectivă voluntaristă, 
potrivit căreia toate depind numai de voinţa cea atotputernică. 
Este însă o percepţie greşită, fiindcă Hrisostom, fiind realist, 
ştia foarte bine că „bântuiala şi uneltirea păcatului”, „puterea 
tiranică” „în mădularele” omului sunt extrem de puternice. 
De aceea, în vremea Vechiului Testament, acestea erau extrem 
de greu de evitat, în timp ce acum, în vremea Noului 
Testament, lupta omului are rezultate mai bune. „Cu mai 
multă uşurinţă se atinge virtutea (= acum), pentru că harul a 
strălucit” (PG 60, 517). Prin urmare, alegerea, voia liberă, se 
mişcă spre bine câtă vreme în om, începând de la Cincizecime, 
lucrează harul dumnezeiesc. Şi Hrisostom este şi mai clar 
în privința acestui subiect atunci când caracterizează 
„harul“ dăruit drept „cugetul duhului” (Ppovnua Tov 
TvevuaToc) şi mărturiseşte că omul poate evolua corect şi 
virtuos câtă vreme primeşte ajutorul Sfântului Duh. 


„+. Vei putea acum să păşeşti drept şi nesupus căderii, dacă 
îți vei însă câştiga ajutorul Duhului” (La Rom., Omilia XIII 6: 
PG 60, 515). 


Libertatea voinţei este într-adevăr accentuată mult de 
Hrisostom. Însă cel care cercetează textele lui are impresia 
că o face pentru a-i mişca pe credincioşi spre trezvie şi 
pentru a-i convinge că, cu toate că în cele din urmă toate 
depind de Harul dumnezeiesc, şi omul „contribuie”, „aduce 
ceva” la înaintarea sa duhovnicească. Totul se datorează lui 
Dumnezeu, dar şi omul este dator să se ocupe cu ceva, 

oricât de puţin, acest lucru fiind absolut necesar şi constituind 
lupta continuă a omului. 


„Harul este cel ce lucrează totul (La loan, Omilia LXXXVII 
4: PG 59, 472. Vezi şi PG 51, 275-276). 

„Chiar dacă ne vom sui pe culmea virtuţii, ne mântuim 
datorită milei [lui Dumnezeul” (La Psalmi IV: PG 55, 44). 


8. „Pentru că a intrat pofta, a intrat şi nunta” (PG 51,213) 

Am văzut că după căderea protopărinţilor în fiinţa lor 
a rămas darul dumnezeiesc al alegerii libere, al libertăţii de 
a alege. Acest dar este caracterizat de Hrisostom şi ca „mişcare" 
(xivnots), uneori şi ca „poftă” (£ruOvuia), care este în legătură 
cu calitatea muritoare a trupului şi care, cel mai corect, se 
înţelege ca o manifestare a voii libere, bineînțeles, înspre patimi. 
Pofta poate să aibă măsură şi atunci ea rămâne acţionând între 
anumite graniţe, fapt care nu constituie un păcat. 

Când pofta creşte însă foarte tare şi depăşeşte hotarele, 
atunci trage şi afundă „cugetul“ (Aoyou0s) în păcat (PG 60, 
507), deşi pofta în sine nu este păcat. Depăşirea hotarelor 
ei, pierderea controlului, deci scăparea ei din frâu, este 
caracterizată ca „lipsă de măsură, necumpătare” (ăuerpia), şi 
exact acest lucru este păcatul. În lipsa de măsură a poftei şi 
în mişcarea ei neînfrânată se află rațiunea căsătoriei, după 
Sfântul loan Hrisostom. Prin căsătorie se dau hotarele 
manifestării poftei, încât aceasta, rămânând înăuntrul 
hotarelor, să nu devină păcat, să nu se manifeste ca desfrânare 
sau destrăbălare, sau adulter, sau homosexualitate. 


7 


„Căci acestea (= pofta şi patimile) nu erau păcat; iar lipsa 
de măsură a lor, fără să fie ținută în frâu, lucrează aceasta (= păcatul)... 

Pofta nu este păcat, dar când cade în lipsa de măsură, nevrând să 
rămână înlăuntrul legii nunții, ci alergând şi după femei străine, 
atunci lucrul acesta devine adulter, dar nu din pricina poftei, ci din 
pricina lăcomiei acestei” (La Rom., Omilia XIII 1: PG 60, 507-508). 


Nu este întâmplătoare referirea deasă a lui Hrisostom 
la lipsa de măsură a poftei. Pentru că aceasta este păcatul 
sau piedica pentru cumpătare/înțelepţire (owppoovvn) şi 
pentru viaţa morală în general, care depinde foarte mult de 
relaţiile trupeşti ale oamenilor. Astfel, el consideră căsătoria 
un mijloc de înlăturare a necumpătării, necumpătare care 
se taie, se opreşte în momentul în care pofta este canalizată 
în cadrul căsătoriei. 


„Pentru că a intrat pofta, a intrat şi nunta, tăind necumpătarea 
şi îndemnându-ne să avem o singură femeie” (La „ar din pricina 
desfrânării...” 3: PG 51, 213). 


9. Aspectul negativ al căsătoriei: înăbuşirea patimilor 
şi leac împotriva desfrânării 

Când devine mai practic în analizele sale, Hrisostom leagă 
întotdeauna căsătoria de pasajele referitoare la acest subiect 
ale lui Pavel şi mai ales de „iar din pricina desfrânării, fiecare să-şi 
aibă femeia sa şi fiecare femeie să-i aibă bărbatul ei” (I Cor. 7, 2). 
Acest pasaj şi celelalte pasaje pauline legate de subiect presupun 
inițial căsătoria ca fiind un mijloc de evitare a răului, a desfrânării. 
Nu presupun că ea ar fi binele cel mai înalt şi mai de dorit, 
cu toate că o caracterizează ca fiind „taină mare” şi „cinstită“. 
Această tactică o urmează şi Hrisostom, care este nu numai un 
extraordinar tâlcuitor, ci şi unul foarte fidel al duhului paulin. 

Şi Hrisostom accentuează aşadar faptul că raţiunea de 
afianunţii constă în evitarea desfrânării şi înăbuşirea necumpătării 
poftei. Însă el adaugă şi o rațiune pozitivă, care îi oferă căsătoriei 
fundament teologic şi, deci, o justificare mult mai largă. Această 
rațiune este cumpătarea, în legătură cu care vom reveni. 


„Care este aşadar motivația nunţii şi pentru care pricină a 
dat-o Dumnezeu?... Ca să fugim de desfrânare, ca să înăbuşim 
patimile, ca să trăim cu cumpătare, ca să bineplăcem lui Dumnezeu, 
îndestulându-ne cu femeia noastră. Acesta este darul nunţii, acesta 
este rodul, acesta este câştigul... Căci pentru un singur lucru trebuie 
să ne luăm femeie, ca să fugim de păcat, ca să scăpăm de toată desfrânarea. 
Pentru aceasta trebuia ca nunta să le pună la locul lor pe toate, ca să 
ne ajute la cumpătare” (Cuvânt encomiastic la Maxim 5: PG 51, 232). 


După Apostolul Pavel şi după Hrisostom, căsătoria 
nu este bunul cel mai înalt şi de dorit, ori virtutea cea mai 
înaltă deoarece, conform teologiei lor, starea îngerească 
paradisiacă a protopărinţilor a fost fecioria, nu căsătoria, ca 
unire trupească; şi, de asemenea, deoarece în Împărăţia 
Cerurilor căsătoria nu va mai fi valabilă (Mt. 22, 30). 


„ Căci cel care află că este sfătuit să se însoare, nu pentru 
că nunta este cea mai înaltă treaptă a virtuţii, ci pentru că Pavel îl 
socoteşte atât de pornit spre plăcerea trupească încât nu poate scăpa 
de desfrânare dacă nu se însoară, roşind şi ruşinându-se, se va grăbi 
să îmbrățişeze fecioria...” (Despre feciorie XXVII 4: PG 48, 552). 

Legătura făcută între căsătorie şi evitarea desfrânării 
sună negativ, dar presupune un realism solid şi o puternică 
grijă pastorală, mai ales într-o epocă în care, deşi creştinismul 
era îmbrăţişat de mulţimi mari de oameni, aceştia, în marea 
lor majoritate, îşi duceau viața zilnică la fel ca şi înainte de 

botez sau la fel ca în mediul păgân încă dominant. De 
asemenea, este nevoie să mergem mai departe la încă o 
adâncitură, care explică nuanțele şi accentele din teologia 
lui Hrisostom legată de această temă. Despre căsătorie el 
vorbeşte de obicei în raport cu fecioria, pe care o consideră 
superioară căsătoriei. Astfel, după ce a lămurit premizele 
teologice, datele stării omului de dinainte şi de după cădere, 
totdeauna în lumina tainei Bisericii, se mişcă între două 
extreme: derapajul moravurilor şi fecioria. Căsătoria devine 
un mijloc de evitare a imoralităţii şi, de va birui cumpătarea, 
devine un mijloc de apreciere a fecioriei (PG 48, 552). 

Cu cât mai restrânsă este referinţa la feciorie din discursul 
său despre căsătorie, cu atât este accentuat mai mult 
aspectul negativ al căsătoriei, anume că este o consecinţă a 
neascultării şi a morţii şi că are ca rațiune evitarea 
păcatului. Prin urmare, căsătoria rămâne în ciclul lucrurilor 
bune, dar are valoare numai ca mijloc, ca instrument. 
Dimpotrivă, un bun veşnic este numai fecioria. 


„Ai văzut de unde-şi are început căsătoria? De unde a 
ajuns să fie necesară? De la neascultare, de la blestem, de la moarte. 
Căci unde este moarte, acolo este şi căsătorie. Şi nefiind aceea, nici aceasta 
nu urmează. Dar fecioria nu are astfel de urmări, ci pururea este folo- 
sitoare, pururea bună şi fericită, şi înainte de moarte şi după moarte; şi 
înainte de nuntă, şi după nuntă (Despre feciorie XIV 6: PG 48, 544). 


Sfântul Ioan atribuie căsătoriei şi rolul de leac, de 
medicament, fapt care înseamnă o insistenţă pe aspectul 
negativ, dar şi pe depăşirea lui chiar şi cu puţin, în direcţia 
aspectului pozitiv al căsătoriei. 

„Incât una este ratiunea nunţii, aceea de a nu desfrâna; şi 
pentru aceasta s-a adus acest leac” (La „Dar din pricina desfrânării” 
3: PG 51, 213). 


Această dispoziţie a lui Hrisostom este în mod evident 
una conştientă, pentru că în repetate rânduri „justifică” nunta 
ca evitare a desfrânării. Ba şi mai mult, îi sfătuieşte” pe oameni 
să se căsătorească, „porunceşte” căsătoria şi îi laudă pe cei care 
se căsătoresc, pentru că dacă ar fi condamnat acest fapt ar fi atacat 
creaţia lui Dumnezeu. Deci căsătoria are ca pricină neascultarea, 
dar este o creaţie, mai corect, o născocire („ură ăvevua = meşteşugire) 
a lui Dumnezeu. În ciuda acestui fapt el o ia ca pe o concesie, o 
„îngăduință, ceva iertat” (ovy3wopnoic), o socoteşte un „pogorământ 
(ovyxarăpao:ic) al lui Dumnezeu (PG, 48, 545). Mai simplu, 
căsătoria este îngăduită de pogorământul dumnezeiesc faţă 


77 


de slăbiciunea omenească şi, desigur, indirect, această 
îngăduinţă ajunge să fie „o laudă a înfrânării”, a abstinenţei. 

„+: Cum dar poți să-mi spui că opresc căsătoria, când eu 
nu-i osândesc pe cei căsătoriți? Eu opresc desfrânarea şi adulterul, 
dar niciodată căsătoria. Şi pe cei ce îndrăznesc acelea îi osândesc 
şi îi alung din sânul Bisericii, iar pe cei ce fac aceasta (= se 
căsătoresc), dacă trăiesc cu cumpătare, nu încetez a-i lăuda. Căci 
astfel două sunt câştigurile: unul acela de a nu defăima zidirea lui 
Dumnezeu, iar al doilea acela de a nu înjosi vrednicin fecioriei, ci cu 
mult mai cinstită a o dovedi "(Despre feciorie LX 3; PG 48, 539-540). 

„Căci zice (= Pavel): „Bine este omului să nu se atingă de 
femeie”. lar în ce priveşte nunta, dă şi sfaturi, dă şi porunci, adăugând 
şi pricina: „din pricina desfrânării”, zice. Şi pare cum că ar da o 
justificare îngăduinței de a te căsători; dar în realitate, pe ascuns, 
prin sfaturile despre nuntă înalță lauda fecioriei, nu descoperind- 

o vădit prin cuvânt, ci lăsând-o pe aceasta în seama conştiinţei 
ascultătorilor” (Despre feciorie XXVII 4: PG 48, 552). 


În acest moment este nevoie să remarcăm un lucru 
care are o rațiune teologică mai adâncă, dar care nu a fost luat 
în seamă de cercetători. Toţi, atunci când scriu despre părerile 
despre căsătorie ale lui Hrisostom, folosesc expresia „scopul 
căsătoriei”. În locul acestei expresii Hrisostom recurge întotdeauna 
numai la cuvintele „pricină“ (airia) sau „pretext/motivaţie” 
(7rpopaoic) a nunţii. Arată astfel cauza şi pretextul, care este 
căderea protopărinţilor. întră în amănunte ale comportamentului 
soţilor. Dar o face pentru a arăta cum căsătoria poate 
funcţiona bine ca un mijloc, nu pentru ca să se înţeleagă 
căsătoria ca o valoare şi o virtute autonome, ca o creaţie 
iniţială a lui Dumnezeu, ca voie a lui Dumnezeu, care ar fi 
contribuit la asemănarea omului cu Dumnezeu. Chiar şi 
elementele pozitive ale căsătoriei sunt evaluate în raport cu 
căderea protopărinţilor şi cu funcţia căsătoriei ca mijloc. 


10. Aspectul pozitiv al căsătoriei. Cauza inițială a 
căsătoriei este în principal naşterea de prunci. 

Fără îndoială, căsătoria are şi un aspect pozitiv, 
fundamentat pe faptul că a fost inventată chiar de Dumnezeu, 
iniţial pentru a fi un mijloc pentru naşterea de prunci, iar 
mai apoi, în primul rând pentru cumpătare şi în al doilea 
rând pentru naşterea de prunci. Faptul că este o „născocire” 
dumnezeiască, deci „creație” a lui Dumnezeu (PG 46, 540), 
„legătură hotărnicită de Dumnezeu” (PG 62, 386), se vede din 
insuficienţa reciprocă şi din complementaritatea bărbatului 
şi femeii, aşa cum a explicat Hrisostom faptul acesta. 

Unirea trupească-sexuală este o depăşire a insuficienţei, 
care devine plinătate ca nuntă. Această plinătate ducea la 
naşterea de copii, care avea ca primă cauză mângâierea omului 
înaintea morţii naturale, pe care a provocat-o neascultarea 
primilor oameni. Adică, prin naşterea de prunci, primii 
oameni primeau mângâiere pentru moartea lor. Văzând 
oamenii cum continuă să trăiască şi ei prin copiii lor, aveau 
o mângâiere pentru propria moarte. Astfel supravieţuia şi 
creştea neamul omenesc şi, desigur, se „inunda” — după 
expresia lui Hrisostom — lumea întreagă de fiinţe omeneşti. 

Naşterea de prunci, aşadar, ca o mângâiere a oamenilor 
pentru moartea lor, este socotită ca pricina, raţiunea primă 
a căsătoriei. 


11. Întâietatea cumpătării în căsătorie şi învierea lui 
Hristos 

Prin lucrarea şi învierea lui Hristos avem însă o 
diferenţiere a cauzei căsătoriei, desăvârşit de consecventă 
în teologia lui Hrisostom. Adică, de vreme ce primii oameni 
au văzut şi s-au convins că moartea s-a nimicit, s-a abolit 
prin învierea lui Hristos, nu mai aveau nevoie la modul 
absolut de mângâierea adusă de naşterea de prunci. Principala 
lor mângâiere acum, în epoca Bisericii, devine învierea 
personală şi fericirea fiecărui creştin în Împărăţia Cerurilor, 
lucruri care presupun însă cumpătare şi virtute. Acestea, 
desigur, nu exclud naşterea de prunci. Ele schimbă pur şi 
simplu primatul. În timp ce până atunci raţiunea principală 
a căsătoriei era naşterea de prunci, acum raţiunea principală 
sunt cumpătarea şi virtutea. 

Cât de cinstită şi de importantă este căsătoria depinde 
în primul rând de cumpătarea care domneşte între soţi. În 
căsătorie pot exista copii, bogăţie şi frumuseţe. Dar dacă 
lipseşte virtutea, nunta nu este „cinstită“. 

„Cum este nunta cinstită? Că îl ţine în cumpătare, zice, pe 
omul credincios” (La Evr., Omilia XXXIII 3: PG 63, 227). 


Cumpătarea are o însemnătate atât de mare ca 
premiză a fericirii eshatologice, încât Hrisostom o propune 
ca rațiune a căsătoriei, uneori ca singura, alteori ca fiind 
înaintea naşterii de prunci. Mai sunt însă şi patimile trupeşti, 
aprinderea [trupească], care împiedică cumpătarea într-o aşa 
de mare măsură, încât să propună căsătoria şi ca „leac, doctorie” 
împotriva desfrânării. Acestea trebuie, desigur, încadrate şi în 
încercarea lui de a răspunde celor care condamnau instituția 
fecioriei ca una care provoacă micşorarea numărului de oameni. 


„Căci nunta n-a fost lăsată ca să petrecem în destrăbălări, 
nici ca să desfrânăm, ci ca să fim cumpătați, să ne înteleptim. 
Ascultă, dar, ce zice Pavel: „iar din pricina desfrânării, fiecare să- 
şi aibă femeia sa şi fiecare femeie să-şi aibă bărbatul ei”. Căci două 
sunt pricinile pentru care a fost lăsată nunta, ca să fim cumpătați 
şi ca să devenim părinți; iar între acestea două cea dintâi este 
motivația (rrpopaois) cumpătării. Căci pentru că a intrat pofta, 
a intrat şi nunta, tăind lipsa de măsură şi îndemnând a avea o 
singură femeie. Că naşterile de prunci nu nunta le face întotdeauna, 
ci acel cuvânt al lui Dumnezeu, care zice: „creşteți şi vă înmulțiti 
şi umpleţi pământul”. Şi dau mărturie de aceasta cei care s-au 
căsătorit, dar nu au ajuns să fie părinți. Astfel că mai întâi este 
această pricină, a cumpătării — şi mai ales acum, când lumea toată 
s-a umplut de neamul nostru. Fiindcă la început era dorit foarte 

faptul de a avea copii, pentru pomenire şi pentru a lăsa fiecare rămăşiţe 
ale vieții sale. Fiindcă încă nu erau nădejdi pentru înviere, ci stăpânea 
moartea, şi cei ce se sfârşeau credeau că se vor pierde cu totul 
după viața de aici, Dumnezeu a dat mângâierea cea din copii, ca 
să rămână chipurile însuflețite ale celor ce s-au dus şi ca să se 
păstreze neamul nostru şi pentru ca urmaşii acelora să le fie mare 
mângâiere celor ce vor urma să se sfârşească şi rudeniilor acelora... Şi, 
pentru că învierea este la uşi şi nu mai este nici o rațiune a morții, 
este de prisos grija pentru acestea. Căci dacă doreşti copii, mult 
mai buni şi mai folositori vei putea să-i dobândeşti acum, când au 
fost aduse durerile [de naştere] cele duhovniceşti şi o naştere mai 
bună şi îngrijitori de bătrâni mai folositori. Încât una este rațiunea 
nunții, aceea de a nu desfrâna; şi pentru aceasta a fost adusă 
această doctorie” (La „Dar din pricina desfrânării” 3: PG 51, 213). 

Accentuarea emfatică a cumpătării ca motivaţie a 
căsătoriei, nu numai că nu exclude naşterea de prunci, ci indirect 
sau direct o presupune ca pe ceva care contribuie la atingerea 
cumpătării din multe raţiuni şi din cauza faptului că pruncul se 
dovedeşte a fi o „punte”, care uneşte şi linişteşte bărbatul şi femeia 
(PG 62, 388). De altfel, „alcătuirea/întocmirea vieții” (1) rov Biov 
OVOTAOIG) se realizează cu „ajutorul femeii pe care bărbatul o ia 
şi pentru naşterea de copii şi pentru înăbuşirea „poftei trupeşti. 

„+. Spre întocmirea vieţii acesteia, spre naşterea de fii şi spre 
pofta firească se arată a fi ajutorul ei (= al femeii)” (Despre feciorie 
XLVI 5: PG 48, 568). 

„Să-şi ia femeie spre cumpătare şi spre naştere de 
prunci “(La Col., Omilia XII 4: PG 62, 386). 

„+. nu trebuie să căutăm să fie bogată (= soția), ci ca s-o luăm 
părtaşă a vieții spre starea naşterii de prunci... Un suflet bun să 

căutăm, ca să atingem iubirea” (La Fapte, Omilia XLIX 4: PG 60, 344). 


Din raţiuni pastorale Hrisostom este obligat să pună 
problema  întâietăţii cumpătării cu realism - uneori 
respingător - şi în lucrarea sa Despre feciorie. Aici, deşi 
urmăreşte pe de o parte cumpătarea şi pe de alta apărarea 
fecioriei, numeşte drept cauză sau „pricină/pretext” al căsătoriei 
necumpătarea „singură“, evitarea desfrânării prin stingerea 
aprinderii trupeşti în unirea nunţii. Dar nici de această dată 
nu exclude „facerea de copii”; şi ea este o pricină a căsătoriei, 
dar nu pricina principală. Bărbatul se căsătoreşte „din 
pricina desfrânării”, „nu pentru facerea de copii”. Aceasta 
înseamnă numai primatul, nu şi excluderea naşterii de 
prunci, fapt care este de neînțeles pentru gândirea teologică 
a lui Hrisostom, pentru care unirea trupească are ca rațiune 
şi naşterea de prunci („unirea” a fost dată „spre facerea de 
fii”: PG 62, 386). De aceea şi pare imposibil de înţeles pentru 
gândirea lui orice fel de formă de control a naşterii. Nu îşi 
exprimă părerea în acest subiect, dar nici controlul nu este 
în acord cu toată structura teologiei sale. Impresionează 
însă tăcerea lui referitor la acest subiect, dat fiind faptul că 
problema controlării naşterilor şi, mai ales, într-o formă 
foarte dură, nu era necunoscută în vremea sa. 


„Aşadar, nunta a fost dată şi pentru naşterea de prunci; şi 
mai mult decât atât, pentru a stinge aprinderea firii. Şi martor 
este Pavel, care zice: „iar pentru desfrânare fiecare să-şi aibă 
femeia sa”, nu „pentru a face copii”. Şi iarăşi | Pavel] porunceşte 
a veni împreună |bărbatul şi femeia] nu ca să devină părinți de 
mulți copii; ci pentru ce anume]? „Ca să nu vă ispitească satana”, 
zice. Şi mergând mai departe, nu a spus: „lar dacă doresc copii”; 

Ci ce? „lar dacă nu se pot înfrâna, să se căsătorească”. Căci la 
început (= până la învierea Domnului), după cum am spus, aceste 
două pricini le avea (= căsătoria). Dar după aceea, după ce s-au 
umplut şi pământul, şi marea, şi lumea toată, mai rămâne o 
singură pricină a ei: nimicirea neînfrânării şi desfrâului” (Despre 
feciorie XIX 1: PG 46, 547). 

Interpretând Psalmul 83, operează o nouă adâncire, 
explicând că până şi în epoca Noului Testament Dumnezeu 
a lăsat să se înțeleagă că era nevoie de „virtute, nu de a avea mulți 
copii” (PG 55, 312). Legătura clară şi de primă mână a căsătoriei 
cu cumpătarea, care presupune reprimarea patimilor în cadrul 
unirii trupeşti legiuite, pare să-l conducă la marginalizarea 
naşterii de prunci. Putem însă să presupunem o motivaţie 
însemnată a acestei marginalizări. Atunci când Hrisostom 
vorbeşte, fundamentându-se pe Pavel, despre înfrânarea 
„pentru o vreme” a soţilor pentru rugăciune, nu numai că nu 
o limitează pe aceasta temporal, ci se gândeşte că soţii, dacă 
hotărăsc de comun acord, este posibil şi, bineînţeles, îngăduit 
şi de dorit să trăiască fără amestecare trupească, fapt care, 
într-o perspectivă eshatologică, are plata fecioriei. Dar această 
stare înseamnă că nu vor proveni urmaşi din cei doi, sau 
vor fi puţini. Şi această lipsă, pentru care cu siguranţă oamenii 
din vremea lui l-au acuzat, el încearcă să o justifice teologic, 
arătând cum şi de ce naşterea de prunci nu aparţine 
cercului bunătăţilor speciale de după învierea Domnului. 


12. Cumpătarea în căsătorie. 
Legătura absolută, dar nu exclusivă, a căsătoriei cu 
cumpătarea se înţelege având ca dat principal insuficienţa 

bărbatului şi femei. Pentru că insuficienţa nu se referă 
numai la conformaţia somatică evidentă, ci se extinde şi asupra 
stării duhovniceşti a omului. Soții au nevoie de contribuţia 
unuia la celălalt pentru dobândirea virtuţilor, pentru înaintarea 
lor spirituală reciprocă. Într-o pereche toate sunt comune, 
averile şi chiar trupul fiecăruia dintre soţi. Comun însă 
trebuie să devină şi efortul pentru virtute. Termenul „ajutor”, 
pe care l-a folosit scriitorul vechi-testamentar în cadrul procesului 
de „construire” a femeii, are aplicaţie şi în chestiunile duhovniceşti, 
în cele „mai înalte”, nu numai în cele biologice, în cele 
trupeşti şi în cele practice. Femeia „împreună-lucrează” 
(ovunpărrei) la sporirea duhovnicească a cuplului, nu este 
o existenţă pasivă. Ea participă la sporirea virtuţii, a cumpătării, 
în cadrul căsătoriei. Contribuie extraordinar la vieţuirea în 
pace şi la faptul de a se mulţumi soţul numai cu soţia, lucru 
pentru care „este bineplăcută” lui Dumnezeu, de vreme ce 
virtutea şi cumpătarea presupun evitarea relaţiilor extraconjugale. 


„Îşi împart (= soții) durerea, ca să împartă şi cununa. De 
obşte sunt cele ale nunții. Să fie de obşte şi cele ale virtuții. Ajutor 
te-am luat pe tine. Fi-mi dar ajutor şi în lucrurile mai înalte ” 
(La Psalmul XLVIII 5: PG 55, 506). 

„..:pentru care pricină a dat-o (= căsătoria) Dumnezeu ?... 
ca să înăbuşim pofta, ca să trăim împreună cu cumpătare, ca să 
fim bineplăcuţi lui Dumnezeu, mulțumindu-ne numai cu femeia 
noastră. Căci pentru un singur lucru trebuie să ne luăm femeie, 
CA ... Să scăpăm de toată desfrânarea... ca să ne ajute la cumpătare” 
(Cuvânt encomiastic la Maxim 5: PG 51, 232). 


Ca virtute, cumpătarea se află în totală dependenţă de 
căsătorie, în care funcționează ca un port în care domneşte 

liniştea şi mulţumirea, buna-înţelegere şi dragostea dintre 
soţi. Pentru aceasta amândoi soţii capătă „mângâiere” atât 
în problemele practice, cât şi în cele duhovniceşti. 


„Să nu căutăm, aşadar, să avem bani (= prin căsătorie), ci 
ca să ne desfătăm de pace, de bucurie... (= căsătoria se face) ca să ne 
bucurăm de ajutor şi ca să avem liman şi loc de scăpare şi mângâiere 
în relele ce vin... ” (Cuvânt encomiastic la Maxim 4: PG 51, 231-232). 


În cadrul căsătoriei se poate cultiva virtutea într-o 
măsură asemănătoare sau chiar mai mare decât cea pe care 
o întâlnim în mânăstiri. Căsătoria şi ocupațiile lumeşti nu 
împiedică exercitarea virtuţii. 

„+. Să nu osândim nunta, nici să socotim o piedică şi poticnire 
pe calea care duce la virtute faptul de a avea femeie şi de a hrăni 
copii... lată şi aici erau un bărbat şi 0 femeie; şi erau în frunte şi 
acolo unde lucrau, şi îşi stăpâneau bine meşteşugul, şi dovedeau 
o filosofie (= viață duhovnicească) mai cu acrivie decât cei ce 
trăiesc în mânăstiri” (La „îmbrățişați pe Priscilla.” 3: PG 51, 190). 


De altfel, căsătoria însăşi a fost inventată şi lăsată pe 
lume deoarece favorizează cultivarea în sânul ei a virtuţii. 
Dacă nunta ar fi împiedicat viaţa virtuoasă, Dumnezeu nu 
ar fi lăsat-o pe lume. Acolo, în portul căsătoriei, se liniştesc 
patimile trupeşti „furioase” şi soţii se pot dedica luptei 
duhovniceşti fără a fi împiedicaţi. 

po». Să nu mai socotească nunta a fi piedică în a bineplăcea 
lui Dumnezeu... căci dacă nunta, iubite, şi creşterea copiilor ar fi 
fost să fie o piedică în calea virtuții, Ziditorul-a-toate n-ar fi adus 
în viața noastră nunta... nu numai că ea nu ne împiedică cu nimic 
în trăirea filosofiei celei după Dumnezeu dacă noi voim să fim cu 

mintea trează, ci aduce în viata noastră şi multă mângâiere, 
potolind furiile firii noastre şi nelăsând marea să se frământe... 
pentru aceasta a dăruit Dumnezeu neamului omenesc această 
mângâiere (= a nunţii)” (La Fac., Omilia XXI 4: PG 53, 189). 


În sfârşit, cumpătarea despre care vorbeşte Hrisostom, 
se identifică cu înfrânarea, cu abstinenţa, dacă îi dăm acesteia 
din urmă un înţeles mai larg, dincolo de domeniul sexual. 


13. Nunta este „cinstită”, nu „sfântă”, dar păzeşte 
„Sfinţenia”. Este curată, dar nu „de admirat” 

Cumpătarea în căsătorie, ca înfrânare în înţelesul mai 
larg, este foarte preţuită deoarece priveşte omul în general 
şi trupul omenesc în particular, care, prin tainele Bisericii, 
a devenit „templu sfânt”. Acest templu se spurcă prin relaţiile 
extraconjugale (PG 48, 550), în timp ce se păstrează curat atâta 
vreme cât aceste relaţii rămân în cadrul căsătoriei. Căsătoria 
aduce „păstrarea” „în cumpătare” (Ibidem). Ea funcţionează 
ca un port, care, de vreme ce, prin „unirea legiuită”, protejează 
de valurile sălbatice ale patimilor firii (PG 48, 539), facilitează 
dezvoltarea vieţii duhovniceşti şi chiar a sfinţeniei. 

Deseori Hrisostom caracterizează nunta drept „sfântă ”, 
iar cumpătarea ei drept „sfințire” (iaouoc). Dar când este 
chemat să explice mai exact aceste caracterizări, trece la o 
deosebire teologică severă. Sfinţenia omului în general şi a 
trupului în particular se realizează prin credinţă, în timp ce 
căsătoria în sine nu creează „sfințenie“ (ă&yioovvn), nici nu 
este în sinea ei, de la sine, „sfântă”. Însă poate şi este datoare 
să rămână „curată”, să nu întineze realitatea sfinţită, care 
este omul credincios. Rațiunea existenţei sale este păzirea 


STYLIANOS PAPADOPOULOS 320 


sfinţeniei, ea devenind în felul acesta colucrătoare la lucrarea 
duhovnicească sfântă. O realitate sfinţită o constituie trupul 
lui Hristos, fapt care se distruge atunci când realitatea 
sfinţită, trupul credinciosului, devine trup de desfrânată, 
când acesta se dedă desfrânării şi adulterului. 


pe. „Sfințire” (Evr. 12, 14), ce înseamnă? Cumpătarea şi 
buna purtare cea din nuntă... căci şi aceasta este sfințire. Cum? 
Nu nunta este sfințire, ci nunta păzeşte sfintirea cea din credință, 
neîngăduind a te apropia de desfrânată. Căci nunta este cinstită, 
nu sfântă. Curată este nunta, totuşi nu dăruieşte şi sfințenie, ci 
numai faptul că te opreşte să o întinezi pe cea dată din credință... 
Căci cum va putea fi trup al lui Hristos cele ce ajunge trup de 
desfrânată?” (La Evr., Omilia XXX 1: PG 63, 210). 


Urmându-l pe Pavel, Hrisostom nu s-a zgârcit: a 
caracterizat căsătoria ca „sfântă”, „curată ”, „neîntinată”, „liman 
al înțelepciunii” şi în alte feluri asemănătoare. De cele mai 
multe ori însă, când se referă la căsătorie, are în vedere 
toată plaja vieţii credincioşilor, a darurilor duhovniceşti şi 
a Tainelor Bisericii. Desigur, are în vedere şi celălalt mal al 
râului, fecioria. Tot ceea ce dezvoltă în privinţa căsătoriei 
are de obicei o raportare comparativă la feciorie. Acest lucru 
se întâmplă mai ales în lucrarea sa specială Despre feciorie, 
unde, comparând căsătoria cu fecioria, explică faptul că, în 
opoziţia cu cea de-a doua, prima nu este pentru Pavel „în 
sine de admirat”. Nu acuză, desigur, nici nu condamnă căsătoria, 
ci o lipseşte de laude, deoarece Pavel nu vorbeşte despre 
„cinstita“ (oeuvnv) „facere de prunci” ca fiind raţiunea căsătoriei, 
ci despre „aprindere“, despre exaltarea dorințelor trupeşti. 

„Ai văzut că nicăieri nunta în sine nu este de admirat, ci, 
din pricina desfrânării, din pricina ispitelor... totuşi (= Pavel) nu-i 
osândeşte, nici nu-i face vrednici de pedeapsă (= pe cei ce se 
căsătoresc), ci numai îi lipseşte de laude... nepomenind nicăieri 
naşterea de prunci ca pricină plăcută şi curată a nuntii, ci 
[amintind] de aprindere şi de neînfrânare şi de desfrânare şi de 
ispita satanică, şi îngăduind nunta pentru a nu se întâmpla 
acestea” (Despre feciorie XXXIX 2-3: PG 48, 562). 


14. Superioritatea fecioriei 

De vreme ce în starea paradisiacă nu exista unire trupească, 
nici în Împărăţia Cerurilor nu va exista căsătorie; şi de vreme 
ce căsătoria a fost inventată din pogorământ dumnezeiesc faţă 
de slăbiciunea omenească, pentru Hrisostom este de la sine 
înţeleasă superioritatea fecioriei în raport cu căsătoria. 
Căsătoria este bună, dar fecioria este şi mai bună şi mult mai 
de cinstit (PG 48, 593). Şi în opoziţie cu nunta nu „de admirat 
în sine”, fecioria este „minunată“ şi „mai bună” decât un bun deja 
existent, căsătoria. Diferenţa dintre cele două moduri de viaţă 


este atât de mare ca cea care există între îngeri şi oameni. 


„Nu prefera deci în locul fecioriei căsătoria îngăduită de 
Dumnezeu din pricina slăbiciunii tale, nici nu le pune pe picior 
de egalitate” (Despre feciorie XV 2: PG 48, 545). 

„Bună este nunta? Şi tocmai pentru aceasta este minunată 
fecioria, pentru că e mai bună decât ce este bun şi este cu atât mai bună 
cu cât este mai bun ... generalul decât ostaşii... Bună este feciori? Sunt 
de acord şi eu. Dar mai bună decât căsătoria? Şi aceasta mărturisesc 
şi eu. De vrei, pot adăuga şi cu cât e mai bună... cu cât [sunt mai 
buni] îngerii decât oamenii” (Despre feciorie X 2-3: PG 48, 540). 

Căsătoria este „folositoare pentru o vreme” iar „izbânzile” 
ei sunt mici în comparaţie cu cele ale fecioriei (PG 48, 545). 
Atunci când omul preferă şi iubeşte viaţa în feciorie, atunci 
căsătoria nu este ceva „necesar”, nici „folositor”. Mai degrabă 
constituie atunci o „piedică la virtutea” care duce la mai multe 
„laude” (PG 48, 550). Dar Hrisostom subliniază apăsat că cine 
blamează căsătoria reduce slava fecioriei. Şi cine „laudă” 
căsătoria, înalţă ceea ce este „minunat” şi strălucirea fecioriei. 
Când cineva nu opreşte căsătoria (ci numai desfrânarea), el nu 
„rupe”, nu „scindează” creaţia lui Dumnezeu (de vreme ce 
Dumnezeu a creat căsătoria). Şi totodată, în loc să anuleze 
fecioria, o propune ca fiind mult mai sfântă. 


„Căci astfel două sunt câştigurile (= când nunta nu este 
împiedicată): primul - acela de a nu defăima zidirea lui Dumnezeu, 
iar al doilea - acela de a nu înjosi vrednicia fecioriei, ci cu mult 
mai cinstită a o dovedi” (Despre feciorie LX 3: PG 46, 540). 

„Cel ce defaimă nunta răpeşte şi slava fecioriei. Cel ce o 
laudă, înalță mai degrabă minunea aceleia (= a fecioriei) şi o face 
mai strălucitoare” (Despre feciorie X 1: PG 48, 540). 

Utilitatea căsătoriei rămâne relativă, de vreme ce 
există unii oameni, care nu au nevoie de „siguranța“ pe care 
o oferă căsătoria. Prin „împreunarea [trupească! legiuită” din 
căsătorie omul se linişteşte, desigur, de „valurile” „poftei” 
trupeşti. Însă aceste valuri, „furia firii”, „sunt îmblânzite” de 
asceză, de postire, de culcarea pe jos şi de toate mijloacele 
duhovniceşti folosite de cei ce trăiesc în feciorie (PG 48, 533). 
Aceştia se predau unei „nevoințe” atât de puternice, încât 
căsătoria devine de prisos. Dar şi atunci Hrisostom „admiră ”, 
„Se minunează” de cei care săvârşesc o astfel de luptă- 

nevoinţă-asceză, fără să-i condamne pe cei care nu fac aşa. 


„Cum dar, zice, tu îndemni să nu se însoare? [Da], pentru 
că sunt încredințat că fecioria este cu mult mai cinstită decât 
nunta. Prin aceasta nu aşez nunta între lucrurile rele, ci şi mai 
mult o laud. Căci ea este liman al cumpătării pentru cei ce voiesc 
să o folosească bine, nelăsând firea să se sălbăticească. Căci aşezând 
împreunarea |trupească] legiuită în loc de ziduri lde apărare] şi 
prin aceasta primind valurile poftelor, în multă linişte ne așează 
şi ne păstrează. Dar sunt şi unii care n-au trebuință de această 
siguranță; ci, în locul ei, îşi îmblânzesc furia firii prin postiri, prin 
privegheri, prin culcări pe pământ şi prin restul nevoințelor pustniceşti 
(oxÂnpayaoyia). Pe unii ca aceştia îi îndemn eu să nu se însoare, 
dar nu oprindu-i să se însoare. Şi deosebirea dintre aceasta (sfat) 
şi aceea (oprire) este atât de mare pe cât e de mare deosebirea între 
constrângere şi alegere liberă. Căci cel ce sfătuieşte lasă pe cel care aude 
să fie stăpân peste lucrurile de ales, pentru care dă el sfat; iar cel ce 
opreşte îi răpeşte această libertate. Către unii ca aceştia îndreptându-mi 
eu sfatul, nu defaim nunta, nici nu-l osândesc pe cel ce nu se supune 
[sfatului]. Tu însă, hulind-o şi zicând că este rea şi răpind vrednicia 
de legiuitor, nu lpe cea] de sfătuitor, cu adevărat îi urăşti pe cei 
ce nu se supun hotărârii tale]. Lucru pe care eu nu îl fac, ci eu admir 
pe cei ce se înscriu în această luptă (= a fecioriei), fără să osândesc însă 
pe cei ce rămân în afara luptei” (Despre feciorie LX 1-2: PG 46, 539). 

Fecioria este lucrul „covârşitor foarte (opoâpa vrepExov), 
iar căsătoria „[lucrul] sigur şi care ajută slăbiciunii (dogpaiec 
kai fonOovv 71) doQevia)”. Cine caută lucrul cel mai înalt, 
să rămână în feciorie. Şi cine simte nevoia de ajutor, să intre 
în căsătorie (PG 61, 151). 

Oricât de superioară s-ar socoti căsătoriei, fecioria nu 
a fost caracterizată ca taină. Însă faptul că este o imitare a 
vieţii îngereşti îl face pe Hrisostom să considere mai de 
blamat şi mai vrednică de osândă acea fecioară care, după 
ce „s-a înscris (public în lista/ceata fecioarelor)” (ânoypăberaL) 
şi dă mărturie că va urma viaţa de feciorie, îşi leapădă 
mărturisirea şi intră în căsătorie. Acelaşi lucru este valabil 
şi pentru văduva care se căsătoreşte, deşi a făgăduit că va 
trăi restul vieţii ca văduvă. Pentru mărturisire-făgăduinţă 
Hrisostom foloseşte termenul „tocmeală/înțelegere/legământ” 
(ovv01]k1'3), pe care fecioara şi văduva o fac cu Dumnezeu. 
Prin urmare, încă din epoca aceea se obişnuia un fel de 
mărturisire a celor feciorelnici că vor trăi toată viaţa o viaţă 
de feciorie, pe care nu trebuia să o părăsească. 

„Aşa şi cu fecioara; atâta vreme cât chibzuieşte mai întâi 
dacă ar trebui să se căsătorească sau nu, nunta este fără primejdie. 
Dar o dată ce a făcut alegerea şi s-a înscris în ceata fecioarelor, s-a adus 
pe sine înăuntrul arenei” (Despre feciorie XXXVIII 2: PG 48, 561) 

„Cum, dar, iarăşi o pedepseşte (= Pavel) pe cea pe care a 
lăsat-o slobodă şi osândeşte ca pe ceva făcut în chip nelegiuit nunta 
despre care zice că este în Domnul? Nu te teme? Pavel pe aceasta, 
ci pe alta. Căci când spune: „Dacă fecioara s-a măritat, nu a păcătuit”, 
nu despre cea care a renunțat la nuntă zice; căci e vădit tuturor 
că aceasta a păcătuit, şi [încă] păcat greu de purtat. Ci despre cea 
care n-a cercat încă nunta, care încă nu a ales nici una, nici alta, ci 
care stăruie încă între aceste două gânduri... Din pricina aceasta şi 


% Termenul înseamnă o înţelegere scrisă sau nescrisă cu cineva, tratat 
de pace, chiar actul de tratat în care sunt trecute şi condiţiile în baza 
cărora se face înţelegerea (n. tr.) 

spune Pavel: Văduvă să fie înscrisă [în listă] cea care nu are mai putin 
de şaizeci de ani [şi care a fost] femeie a unui singur bărbat”. Căci, 
pe văduva simplă o lasă să se mărite dacă ea voieşte; dar pe cea care 
a făgăduit lui Dumnezeu să rămână în văduvie pentru totdeauna şi 
care apoi se mărită o osândeşte amarnic, că şi-a călcat înțelegerea 
cu Dumnezeu” (Despre feciorie XXXIX 1-3: PG 48, 561). 


15. Căsătoria este mai dureroasă 

Considerarea fecioriei ca viaţă duhovnicească superioară 
naşte problema egalităţii răsplătirii celor care au trăit în 
feciorie-monahism şi a celor care au trăit în căsătorie. Mai 
radical, el pune problema mântuirii celor căsătoriţi. Şi aici avem 
o gândire realistă, care se sprijină pe teologia şi cunoaşterea 
obstacolelor zilnice pe care le ridică viaţa, împiedicând viaţa 
duhovnicească. Astfel, ţintind întotdeauna răsplătirile cereşti, 
Hrisostom bănuieşte şi evaluează inegalitatea în ceea ce 
priveşte piedicile pe care le întâlneşte cineva căsătorit şi cineva 
care trăieşte în feciorie în lupta lui de curăţire duhovnicească 
şi comuniune cu Dumnezeu. Şi aceasta deoarece perspectiva 
duhovnicească este aceeaşi şi pentru cei căsătoriţi şi pentru 
cei din feciorie. Lupta tuturor ţinteşte acelaşi final, mântuirea 
prin comuniunea cu Dumnezeu. Însă se constată uşor că 
piedicile pentru cel căsătorit sunt mai mari decât cele 
pentru cel din feciorie. Prin urmare, lupta şi ostenelile celor 
căsătoriţi sunt obligatoriu mai mari decât cele ale celor din 
feciorie. În ciuda acestui fapt, în sine, ostenelile mai mari 
nu sunt o premiză a unei răsplătiri mai mari, a unor „cununi 
mai strălucitoare”, de vreme ce cei căsătoriţi din voie proprie 
şi-au luat asupra lor poverile şi nevoile vieţii de căsătorie. 

Aşadar, de vreme ce viaţa de căsătorie necesită o luptă 
duhovnicească mai dură pentru ca omul să ajungă la singurul 
sfârşit pentru toţi, Hrisostom îi sfătuieşte pe părinţi să nu 
le impună copiilor căsătoria. Să îi lase pe aceştia, dacă îşi 
doresc cu adevărat, să urmeze calea fecioriei, unde lupta 
duhovnicească, lipsită de legăturile nunţii, este mai uşoară. 
O atitudine diferită a părinţilor înseamnă că îi vor împovăra 
pe copiii lor şi îi vor trata ca nişte duşmani. 

„Şi ce zici? Că toți cei ce se căsătoresc pier? Nu spun 
aceasta, ci că vor avea trebuinţă de dureri mai mari dacă voiesc 
să se mântuiască, din pricina nevoii de acum. Căci cel dezlegat 
aleargă mai repede decât cel legat. Dar oare nu va avea şi plată 
mai multă şi cununi mai strălucitoare? Nicidecum; căci şi-a pus 
în spate singur această nevoie, putând să nu şi-o pună. Astfel că, 
deoarece în chip vădit ni s-a dovedit că vom da socoteală de aceleaşi 
ca şi monahii, să alergăm pe calea mai uşoară şi să-i tragem pe fiii 
noştri pe aceasta, nu să-i aruncăm în adâncul mării... ca nişte 
orăjmaşi şi duşmani” (Către tatăl credincios 15: PG 47, 376). 


A 


16. Şi cel căsătorit poate fi „cel dintâi” în Împărăția 
Cerurilor. 

Nu încape nici o îndoială în privinţa celor formulate 
despre superioritatea absolută a fecioriei în lucrarea Despre 
feciorie şi despre faptul că în toate scrierile lui Hrisostom 
fecioria este evaluată ca fiind mai înaltă decât căsătoria. Dar 
este de asemenea un lucru sigur că această poziţie a lui nu dă 
peste cap principiul fundamental despre identitatea scopului 
duhovnicesc al oamenilor, fie ei căsătoriţi, fie în feciorie. 
Acest lucru se vede la sfârşitul Omiliei a VII-a la Epistola către 

Evrei. Acolo, după evidenţierea avantajelor monahilor, Hrisostom 
explică că pe toate acestea le pot atinge şi cei căsătoriţi, din 
următoarele motive: fericirile Domnului s-au adresat tuturor, 
fără deosebire; la fel şi îndemnul lui Pavel ca oamenii să 
privegheze cu răbdare în rugăciune (Efes. 6, 18) şi să nu se 
îngrijească de trup pentru a-i împlini poftele (Rom. 13, 14). 

Faptul că cei căsătoriţi au un soţ este numai o îngăduinţă 
(„Gvyyvounv”), nu o uşurare de îndatoririle monahilor. „se 
cuvine aceluia (= celui căsătorit) să le facă pe toate la aceeaşi 
măsură cu monahul” (PG 63, 67). De altfel, nunta nu ar fi fost 
considerată „cinstită” dacă cei căsătoriţi ar fi fost lipsiţi de 
desfătările cereşti. Pentru o astfel de privare ar fi fost 
responsabili Dumnezeu Care a lăsat căsătoria. Este de ajuns 
aşadar ca cei căsătoriţi să nu fie absorbiți de căpătuielile 
materiale, să „folosească” bunurile fără abuz, şi atunci nunta 
nu constituie o piedică. O piedică este alegerea omului aceluia, 
care face abuz de nuntă. Aşa cum vinul nu este responsabil de 
beţie, ci aceasta se datorează faptului de a bea peste măsură, 
tot aşa şi cel care foloseşte căsătoria cu cumpătare, adică cu 
înţelepciune şi măsură, se va bucura de „toate bunătățile” 
Împărăției cerurilor, unde poate să fie şi „cel dintâi”. 

Toate acestea, cu argumentarea teologică necesară, se înțeleg, 
ca o echilibrare a exacerbării superiorității fecioriei față de nuntă. 


„De ce, dar, ne zici nouă care nu suntem monahi aceste 
lucruri?... Spune-i Îui Pavel, când zice: „priveghind cu toată stăruința 
şi cererea” (Efes. 6, 18); şi când zice: „grija de trup nu o faceţi spre 
pofte” (Rom. 13, 14). Căci nu a scris acestea numai monahilor, ci 
tuturor celor ce sunt în cetăți. Căci este dator laicul să aibă ceva în 
plus (vreun avantaj) față de monah, afară numai de faptul de a locui 

împreună cu o femeie? În această privinţă (Pavel) are îngăduință, 
dar în celelalte nu, ci se cuvine aceluia (= celui căsătorit) să le facă pe 
toate la aceeaşi măsură cu monahul... lar dacă fericirile sunt spuse 
numai pentru monahi, iar laicul nu poate să le izbândească, şi dacă 
Însuşi (= Dumnezeu) a îngăduit nunta, atunci pe toți i-a dat pierzării... 
Este cu putință şi foarte cu putinţă ca, având femeie, să urmărim 
virtutea, de vom voi. Cum? Dacă, având femeie, vom fi ca unii care 
nu au (Evr. 13, 14); dacă nu ne bucurăm de averi, dacă ne vom folosi 
de lume ca unii care nu fac abuz. lar dacă unii au fost împiedicaţi de 
nuntă, să ştie că... piedică este alegerea Inoastră liberă] care se foloseşte 
rău de nuntă. Căci nu vinul face beţia, ci alegerea rea şi faptul de a-l 
folosi peste măsură. Foloseşte nunta cu măsură şi vei fi cel dintâi în 
Împărăție şi te vei desfăta de toate bunătăţile” (La Evr., Omilia 
VII 4: PG 63, 67-68). 


17. Nu este de ajuns lipsa „unirii trupeşti” pentru 
fecioria adevărată 

Hrisostom nu limitează fecioria numai la lipsa unirii 
trupeşti. Îi atribuie o adâncime teologică mai largă şi cere de 
la cel ce trăieşte în feciorie credință dreaptă, virtuţi şi 
comportament moral înalt pentru a-l trece în lista celor ce 
practică fecioria. Astfel, atunci când cel ce a ales fecioria se 
lasă pradă gândurilor rele, urăşte sau nu practică în acelaşi 
timp milostenia, interesându-se de haine şi podoabe, 
subminează fecioria şi nu este feciorelnic cu adevărat. 


„(= monahii care trăiesc în feciorie) sunt datori ca nu numai 
trupurile să şi le păzească de întinarea desfrânării, ci şi sufletul 
de toată lăcomia satanicească... Sufletul care fecioreşte trebuie să 
fie sfânt şi cu trupul şi cu duhul... Căci precum trupul se strică 

de desfrânări, tot aşa şi sufletul se pângăreşte de gândurile 
satanice, de învățăturile stricate, de gândirile absurde. Căci cel ce zice: 
sunt feciorelnic cu trupul, iar cu sufletul îl pizmuieşte pe fratele 
său, acesta nu este feciorelnic; căci fecioria lui a stricat-o amestecarea 
cu pizma. larăşi, cel mândru nu este feciorelnic... De aceea Pavel şi 
porunceşte să izgonim toate aceste amestecări rele şi să fim feciorelnici 
în aşa fel încât să nu primim din voia noastră în suflet nici un 
gând vrăjmaş” (Despre pocăință şi rugăciune IV 3: PG 49, 303-304). 

Cazul diaconiţei Olimpiada care, după ce a rămas 
văduvă în Constantinopol, s-a consacrat cu totul milosteniei 
şi lucrurilor Bisericii, îi dă lui Hrisostom prilejul de a lămuri 
şi mai mult cadrul fecioriei şi de a aşeza în cataloagele ei nu în 
mod simplu pe cel sau pe cea „necercat de nuntă”, pe cel sau 
pe cea care nu a cunoscut „unire” trupească, ci pe cel sau pe 
cea care se dedică în întregime lucrurilor Domnului. Şi nu se 
dă înapoi să înfăţişeze milostenia ca fiind superioară fecioriei. 

„Pentru aceasta Pavel, punând hotar fecioriei, a numit 
fecioară nu pe cea necercată de nuntă şi eliberată de unirea cu 
bărbat, ci pe cea care se îngrijeşte de cele ale Domnului. Şi chiar 
şi Hristos arată cu cât mai mare este milostenia decât fecioria” 
(Către Olimpiada, Epistola II 4: PG 52, 559-560). 


18. „Alegere liberă” şi „harismă” („înclinaţia”*) de 
la Dumnezeu) în feciorie 

Problema fecioriei l-a preocupat pe Hrisostom atât 
personal, datorită alegerii sale de a trăi ca monah-cleric, cât 


% gorn - ce face ca un lucru să balanseze într-o parte, înclinația, 
aplecarea naturală dăruită de Dumnezeu (n. tr.). 

şi din punct de vedere teologic-teoretic. Aproape chiar de 
la începutul activităţii sale de cleric, adică de prin 381 (sau 380), 
până la sfârşitul său, când a scris din exil către Olimpiada, 
Sfântul loan şi-a formulat şi şi-a pus în scris părerile despre 
feciorie. În special l-a preocupat dilema dacă fecioria ţine de 
alegerea omului, de voia liberă, sau este o „harismă” 
dumnezeiască, cum lasă să se înțeleagă pasajul paulin „fiecare 
are darul său de la Dumnezeu, unul aşa, altul aşa” (1 Cor. 7, 7). 
Hrisostom, cunoscătorul adânc şi cercetătorul minuţios 
al Apostolului Pavel, atunci când comentează Epistola către 
Romani şi când alcătuieşte lucrarea Despre feciorie (cap. 
XXXVI) insistă asupra faptului că Pavel din „recunoştinţă ” 
față de Dumnezeu şi din multă cugetare smerită numeşte 
„harismă/dar duhovnicesc” virtuțile atinse prin luptă personală. 
În paralel însă, Pavel ştie foarte bine că „reuşitele, izbânzile” sale, 
harismele au nevoie de har dumnezeiesc pentru a se realiza. 


„Căci uite, pentru multă recunoştinţă, şi izbânzile le 
numeşte harisme, pentru faptul că şi în acestea multă aplecare 
(porn) de sus ne trebuie” (La Rom., Omilia Il 3: PG 60, 404). 


Se lasă să se înţeleagă că lucrul de care se teme şi pe 
care vrea să-l condamne Hrisostom este concepţia că toate 
depind numai de harul dumnezeiesc şi deloc de voia omenească. 
Şi tot cea ce ca păstor se luptă să arate este faptul că toate 
încep prin voinţă, prin alegerea liberă a omului. Din acest 
motiv el şi explică faptul că harul dumnezeiesc nu numai 
că nu exclude sau nu face de prisos voia-alegerea omului, 
ci ultima trebuie să existe, să pregătească sufletul. Numai 
atunci lucrează harul dumnezeiesc. 

„Harul urmează celor ce vor şi se străduiesc” (La loan, 
Omilia X: PG 59, 76). 

„Deci şi aceasta este a harului, faptul de a nu te clătina, ci 
a fi neclintit. lar când auzi de har, să nu socoteşti că plata alegerii 
tale este dată la o parte... Deci, să nu cazi (= să deznădăjduieşti) 
pentru că Pavel a numit acest lucru dar duhovnicesc (harismă)” 
(La Rom., Omilia II 3: PG 60, 404). 


Omul este dator să contribuie cu trezvia sa şi cu oferirea 
tuturor capacităţilor sale pentru ca să lucreze asupra lor 
harul, singurul care, în cele din urmă, îl va transfigura pe 
om, îi va prelucra sufletul şi i-l va înfăţişa neîntinat. 


„Harul este cel ce lucrează totul” (La loan, Omilia LĂXXVII 
4: PG 59, 472) 

„„... atunci vine peste noi harul de sus, pentru că noi înşine 
am adus mai întâi cele de la noi...” (Cateheza VII 28: SCh 50bis p. 244). 

„De care har ai parte? Spune-mi! De cel al darurilor lui 
Dumnezeu. Căci harul (lui Dumnezeu) este de aşa natură încât 
îmi face sufletul nepătat şi mai presus de toată întinăciunea” (La 
I Cor., Omilia XXV 1: PG 61, 207). 

„„.-pentru că nu se poate să se desfete cineva de har fără să 
privegheze... aici Dumnezeu mai întâi pregăteşte sufletul care se 
îngrijeşte lde ale Sale] şi după aceea toarnă harul. Din această 
pricină nici n-a trimis îndată pe Duhul, ci la Cincizecime” (La 
Fapte, Omilia 1 6: PG 60, 21-22). 

În cadrul acestor păreri trebuie să aşeze şi poziţia lui 
Hrisostom despre faptul că fecioria, înțeleasă ca o înfrânare 
pe multe planuri, nu face parte din harismele extraordinare 
ale Sfântului Duh, ci este o alegere-exercitare a voinţei, a 
„voii libere” a omului. Fecioria este dintre acele „lucruri” pe 

care le hotărăşte omul („a noastră este chestiunea”) şi se 
străbate cu bine cu ajutorul („porq-înclinația”) lui Dumnezeu. 
Din această cauză nici n-a impus Domnul fecioria ca lege, 
ci a lăsat-o la libera alegere, la „voia” credincioşilor, care 
trebuie să se lupte cu stăruinţă pentru alegerea ei. 

Marea preţuire pe care o avea faţă de feciorie îl făcea 
sensibil pe Hrisostom la concepţiile greşite cum că nu este 
nevoie de luptă, de „sârguință” pentru înfrânare, de vreme 
ce aceasta este un dar duhovnicesc. Prin urmare, cei care 
credeau că nu au acest dar nu făceau nici un efort în această 
direcţie, erau nepăsători. 

„Dar al lui Dumnezeu numeşte (= Pavel) izbânda sa. Şi acolo 
unde a stors atâta sudoare, acest lucru îl pune pe seama Stăpânului... 
Căci spunând „având daruri diferite, după harul dat nouă”, mergând 
mai departe, a numărat între acestea (daruri duhovniceşti) apărarea 
[credincioşilor] şi milosteniile şi împărțirile [banilor]. lar că acestea 
sunt izbânzi [reuşite personale] , nu harisme, este vădit oricui. Şi am 
spus acestea pentru ca atunci când îl auzi pe Pavel grăind: „fiecare 
are darul său” tu să nu-ți pierzi curaţul, nici să zici în sinea ta: nu 
se poate lucrul acesta prin sârguința mea, că harismă a numit-o 
Pavel. Dar el zice aceasta purtându-se cu modestie, nu voind să 
aşeze înfrânarea în rândul harismelor... Căci niciodată Hristos n-a 
osândit pe cei ce nu au harisme, ci totdeauna pe cei arată viață dreaptă. 
Şi acest lucru este mai cu seamă cerut de El: viețuire virtuoasă şi 
fapte neprihănite. lar împărțirea harismelor nu stă în alegerea celui 
care le primeşte, ci în socotința celui care le dăruieşte. De aceea 
niciodată Hristos nu-i laudă pe cei ce fac minuni (= cei cu 
harisme)... Căci cei fericiți cu orice prilej sunt cei milostivi, cei 
smeriţi, cei blânzi, cei curați cu inima, cei făcători de pace, cei ce 

toate acestea şi altele asemenea acestora săvârşesc. Şi Pavel însuşi, 
numărând izbânzile sale, a pomenit între acestea şi înfrânarea... 
Căci, cum s-a spus, nu ale minunilor, ci ale faptelor sunt fericirile, după 
cum sunt şi pedepsele. Şi cum de stăruie iarăşi îndemnând la acestea 
(feciorie, înfrânare), dacă n-ar ține de noi lucrul acesta şi n-ar fi 
trebuință şi de sârguinta noastră după lce am primit] înclinația de 
la Dumnezeu” (Despre feciorie XXXVI 1-3: PG 48, 558-559). 

Fecioria este un fapt atât de mare şi totodată atât de 
dureros încât nici Domnul, Care a venit pe pământ ca să îi 
transforme pe oameni în îngeri, nu a îndrăznit să impună 
fecioria şi să o înfăţişeze ca pe o lege, ca pe o obligaţie 
absolută. Deşi a cerut de la oameni chiar şi mucenicia, 
fecioria a lăsat-o totuşi la libera lor alegere. 


„Căci atât de mare este lucrul fecioriei şi de atât de mare 
osteneală are trebuință, că, pogorându-Se Hristos din cer... nici 
atunci nu a îndrăznit să 0 poruncească pe aceasta, nici să o suie 
la rânduiala de lege. Ci a legiuit să murim şi să ne răstignim 
neîncetat... iar a trăi în feciorie nu a legiuit, ci a lăsat să fie la 
alegerea celor ce ascultă, zicând: „cel ce poate înțelege să înțeleagă”. 
Fiindcă mare este greutatea lucrului şi dificultatea acestor lupte... 
şi stâncos foarte este acest ținut al virtuţii” (Către Olimpiada, 
Epistola II 7: PG 52, 563). 


19. „Taină mare” în Hristos şi în Biserică 

Un loc comun pentru toţi scriitorii bisericeşti este 
pasajul paulin că nunta este „taină mare” (Efes. 5, 32). Însă o 
analiză mai extinsă a acestui eveniment tainic o aflăm 
pentru prima dată la Hrisostom, care localizează caracterul 
sacramental pe de o parte în relaţia omului cu Dumnezeu 

şi pe de alta în relaţia dintre oameni. Astfel, nunta este de 
două ori taină sau are două laturi: una „mai înaltă” sau 
dumnezeiască şi alta mai mult omenească. Cele două laturi 
sunt evaluate ca două legi pe care Pavel le-a propus şi care 
duc la dragoste (Epowc), la iubire jertfelnică (âyăânn)” şi la 
cumpătare (owbpoovvn) (PG 51, 229). 

a. Căsătoria este şi ea o „taină a Bisericii”, deoarece este 
„un tip al Bisericii şi al lui Hristos”. Şi mai mult, este „taină a 
prezenței” lui Hristos (PG 62, 387 şi 390). Prin urmare, avem 
o taină care este typos al Bisericii şi care presupune prezenţa 
lui Hristos Însuşi. Aceste evaluări sunt fundamentate 
categoric şi teologic. Căsătoria este un tpos al Bisericii 
deoarece, aşa cum Eva a ieşit din coasta lui Adam pe când 
acesta dormea, tot aşa şi Biserica a ieşit din Hristos Care a 
murit. Adică, atunci când pe Cruce „unul din ostaşi” a lovit 
coasta Domnului a ieşit „sânge şi apă”, din care „s-a 
constituit” (ovveorn) Biserica. Dar şi prezența lui Hristos 
mai este taina căsătoriei, deoarece prin această apă ne naştem 
din nou în botez şi prin sânge ne hrănim duhovniceşte. 
Acest lucru este valabil şi pentru bărbat şi femeie. Prin urmare, 
bărbatul şi femeia (care este înfăţişată însă ca mădular al 
trupului bărbatului) constituie amândoi mădulare ale 
trupului lui Hristos, fapt care face să fie de la sine înţeleasă 
porunca lui Pavel că bărbaţii sunt datori să-şi iubească 
femeile „ca pe înseşi trupurile lor” (Efes. 5, 38). 

De vreme ce există o astfel de legătură între bărbat şi 
femeie şi de vreme ce amândoi se leagă atât de Biserică, cât 
şi de Hristos, trebuie („xpq”) ca bărbatul să-şi iubească 
femeia, iar această iubire a lor (ca eros) este naturală. 

„Căci femeia este un mădular de neapărată trebuință şi 
pentru aceasta trebuie mai cu seamă să o iubim. Deci, acest lucru 
învățându-l Pavel, iarăşi zicea: „Aşa sunt datori bărbații să-şi 
iubească femeile lor ca pe înseşi trupurile lor. Căci nimeni vreodată 
nu şi-a urât trupul său, ci îl hrăneşte şi îl încălzeşte, precum şi 
Hristos Biserica; că mădulare suntem ale trupului Lui, din carnea 
Lui şi din oasele Lui” (Efes. 5, 28-30). Căci, precum Eva, zice, s-a 
făcut din coasta lui Adam, aşa şi noi lsuntem] din coasta lui 
Hristos. Căci aceasta înseamnă „din carnea Lui şi din oasele Lui”. 
lar că Eva a fost din coasta lui Adam însuşi, cu toții o ştim... dar de 
unde s-ar putea dovedi că şi Biserica s-a constituit din coasta lui 
Hristos? Şi acest lucru îl arată Scriptura. Căci, atunci când Hristos 
S-a suit pe Cruce şi S-a pironit şi a murit, „venind unul din 
ostaşi, a împuns coasta Lui; şi a ieşit sânge şi apă” (In. 29, 34). 
Şi din sângele Aceluia şi din apă toată Biserica s-a constituit... lar 
sânge zice Duhului. Şi ne naştem prin apa botezului, dar ne hrănim 
prin sânge. Vezi cum suntem din sângele Lui şi din oasele Lui, din 
sângele Aceluia şi din apă fiind născuţi şi hrăniți? Şi precum, dormind 
Adam, femeia se zidea, tot aşa, murind Hristos, Biserica se plăsmuia 
din coasta Lui” (Cuvânt encomiastic la Maxim 3: PG 51, 229). 


Această iubire este însă o poruncă a lui Dumnezeu atât 
în Vechiul Testament (Fac. 2, 24), cât şi în Noul Testament 
(Efes. 5, 25). 

Noul Testament, prin porunca paulină ca bărbaţii să-şi 
iubească femeile aşa cum Hristos a iubit Biserica, subliniază, 
potrivit lui Hrisostom, sfinţenia şi calitatea dumnezeiască a legii 
iubirii. Vechiul Testament, prin remarca prorocului că bărbatul 
îşi va părăsi părinţii de dragul femeii pe care o iubeşte (Fac. 2, 
24), subliniază atracţia erotică naturală care a fost sădită în om. 

„Dar nu numai pentru aceasta trebuie să ne iubim femeia, 
fiindcă este mădular al nostru şi pentru că din noi îşi are 
începutul zidirii, ci şi pentru că lege ne-a pus Dumnezeu pentru 
aceasta, zicând aşa: „pentru aceasta va lăsa omul pe tatăl său şi 
pe mama sa şi se va lipi de femeia sa şi vor fii cei doi un singur 
trup (Fac. 2, 24). Căci pentru aceasta a şi citat Pavel legea aceasta, 
ca din toate părțile să ne îmboldească spre această dragoste (&puwc). 
Şi priveşte înțelepciune apostolească! Căci ne duce spre dragostea 
(părin) fată de femei nici pornind numai de la legile dumnezeieşti, 
nici numai de la cele omeneşti, ci şi de la unele şi de la altele, pe 
amândouă schimbându-le între ele, aşa le pune pe acestea. Ca ceea 
ce este mai înalt şi mai înțelept din cea mai înaltă şi ceea ce este 
mai slab din cea mai joasă şi din cele ale firii să ne ducă spre iubire 
(piiTpov). De aceea, începând de la izbânzile lui Hristos, 
introduce îndemnul, zicând aşa: „iubiți femeile precum şi Hristos 
a iubit Biserica”. Apoi iarăşi de la cele omeneşti: „aşa sunt datori 
bărbaţii să-şi iubească femeile lor ca pe înseşi trupurile lor”. Apoi 
iarăşi de la Hristos: că suntem mădulare din trupul Lui şi din carnea 
Lui şi din oasele Lui”. Apoi iarăşi de la cele omeneşti: „pentru 
aceasta va lăsa omul...” (Cuvânt encomiastic la Maxim 3: PG 51, 229). 


20. „Taina iubirii” ca moarte 

Definiţia paulină „taina aceasta (= a nunţii) mare este” 
cuprinde, după Hrisostom, şi atracţia erotică naturală, 
adică „legea” iubirii reciproce între bărbat şi femeie. Când 
comentează această definiţie, insistă în principal asupra 
faptului că taina o constituie iubirea care pe neaşteptate şi 
fără anumite premize de obicei se dezvoltă între doi tineri 
care până mai de curând nu se cunoşteau. Dumnezeu a „sădit” 

(EykareoneLptv) în „cei îndrăgostiți” dragostea, care nu este o 
creaţie a omului. Prin urmare, atracţia firească a iubirii este o 
taină sfântă. Cu o oarecare hiperbolizare, ea este considerată 
un typos al iconomiei lui Hristos. Fiindcă aşa cum Cuvântul 
dumnezeiesc L-a lăsat pe Tatăl ceresc — rămânând 
Dumnezeu -— şi a venit pe pământ ca să ne mântuiască, tot 
aşa şi tânărul împreună cu tânăra îşi părăsesc părinţii ca să- 
şi trăiască viaţa în comun. Căsătoria devine „comuniune de 
viață”, dar este şi o taină mare în Hristos şi în Biserică. 


„Taina aceasta mare este”. Cum „mare este“? Spune-mi! 
Că fata, care a petrecut tot timpul în cămările femeilor, care n-a 
văzut niciodată pe mire, încă din prima zi îl doreşte şi iubeşte atât 
de mult ca pe propriul său trup. larăşi, bărbatul, pe cea pe care 
nu a văzut-o niciodată, cu care niciodată nu a avut vreo întâlnire 
prin vorbă, pe aceasta şi el, încă din prima zi, o pune mai presus 
de toate, şi de prieteni, şi de cei apropiaţi, şi de cei ce l-au născut. 
Părinții, iarăşi,... îi înmânează şi pe fiica lor şi zestre de bani 
mulți. Şi se bucură făcând aceasta... Aşadar, toate acestea cugetându-le 
Pavel, că amândoi, lăsându-şi părinţii, se leagă unul de altul şi că 
fericirea lor din acea vreme devine mai tare decât obişnuința de 
atâta vreme [cu părinții]; şi ştiind că acest lucru nu este omenesc, 
ci Dumnezeu l-a sădit în adâncul acestor îndrăgostiți şi i-a pregătit 
şi pe cei care se despart şi pe cei de care se despart să facă acest 
lucru cu bucurie, zice: „taina aceasta mare este”... Apoi, văzând 
că s-a întâmplat acest lucru şi în cazul lui Hristos şi mai cu seamă 
al Bisericii, s-a spăimântat şi s-a minunat. Cum, dar, s-a făcut 
acest lucru în cazul lui Hristos şi al Bisericii? Aşa cum mirele, 
lăsându-şi tatăl, vine către mireasă, tot aşa şi Hristos, lăsând 
tronul părintesc, a venit către mireasă. Nu ne-a chemat pe noi 

sus, ci Însuşi a venit către noi. lar când auzi că „a lăsat”, să nu 
întelegi mutare ldin loc], ci împreună-pogorâre; căci fiind şi 
împreună cu noi, era şi împreună cu Tatăl. Din această pricină 
zice: „taina aceasta mare este“. Mare este şi ceea ce se întâmplă 
în cazul oamenilor; iar când văd întâmplându-se acest lucru în 
Hristos şi în Biserică, atunci mă spăimântez, atunci mă minunez. 
De aceea, spunând: „taina aceasta mare este”, a adăugat: „iar eu zic în 
Hristos şi în Biserică”... Căci nu târguială, ci comuniune de viaţă 
trebuie socotită nunta” (Cuvânt encomiastic la Maxim 3: PG 51, 230). 


O descriere asemănătoare a stării şi psihologiei tinerilor 
căsătoriţi operează Hrisostom şi în Cateheza I (din seria de 
Cateheze care s-au redescoperit în anul 1955), fapt care subliniază 
interesul său pentru viaţa obişnuită şi de familie a credincioşilor 
(Sources chretiennes BObis, Paris 1970, pp. 114-115; 8 11-13) şi 
realismul său adânc în problemele de viaţă şi de morală. 
Realismul său ajunge până şi în punctul de a-i sfătui pe 
bărbaţi chiar să moară pentru femeile lor. Şi ceea ce-l duce 
la o astfel de poziţie nu sunt simple raţiuni sentimentale. El 
„cere de la căsătorie jertfă, asemănătoare celei a lui Hristos, 
care „S-a dat pe Sine pentru ea” (Efes. 5, 25), pentru Biserică. 

„Şi cum a iubit-o Hristos? Spune-mi! „Că S-a dat pe 
Sine...”. Astfel că chiar dacă va trebui să mori pentru femeie, să 
nu te dai înapoi” (Cuvânt encomiastic la Maxim 2: PG 52, 227). 


Acum este de la sine înţeleasă şi absoluta toleranţă cu care 
el îl îndeamnă pe soţ să se poarte faţă de slăbiciunile soţiei. 


„Chiar dacă mii de păcate va face cea care locuieşte cu tine, 
toate lasă-i-le şi iartă-le... precum şi Hristos Icu] Biserica” 
(Cuvânt encomiastic la Maxim 2: PG 52, 228). 

Hrisostom accentuează nunta ca hypos al Bisericii şi al 
lui Hristos, dar prezenţa lui Hristos, dincolo de faptul că 
prin Dumnezeiasca Euharistie ne împărtăşim cu Trupul şi 
cu Sângele Lui, este cerută şi ca o binecuvântare de către 
viitoarea mireasă, atunci când aceasta urmează să se poarte 
ca soţie. Şi Domnul nu „se ruşinează”, zice, să vină ajutător 
şi sprijinitor la nuntă, pentru că este vorba despre o taină. 
Motiv pentru care trebuie eliminate de la ceremonia de 
nuntă şi de la ospăț necuviinţele pe care le produc „dănțuirile” 
(0păxmoeic%) şi desfrânatele. Prin acestea fecioria este 
dezonorată şi făcută de ruşine (PG 62, 387). În locul lor el 
îndeamnă la ospeţe cuviincioase şi mese care îi binedispun 
pe oameni, fără să dăuneze cumpătării. 

„Este îngăduit a înveseli nunta cu astfel de lucruri, cum ar 
fi cu mese încărcate şi cu haine frumoase. Nu împiedic aceasta, 
ca să nu par că sunt prea sălbatic... Este îngăduit a te face strălucitor 
prin frumusetea hainelor, este îngăduită venirea bărbaților şi 
femeilor de seamă... Toate trebuie să se desfăşoare cu cumpătare, cu 
curăție, toate cu bună purtare” (La Col., Omilia XII 4: PG 62, 386). 

„Când vei cerceta cu scumpătate virtutea bărbatului şi 
urmează să te dai [de soție], roagă-L. pe Hristos să stea de faţă; 
căci nu Se va ruşina: că [nunta] este taină a venirii Sale” (La 
Col., Omilia XII 7: PG 62, 390). 

În unirea tânărului cu tânăra, care au totodată şi 


conştiinţa legăturii lor cu Hristos, vede Hrisostom caracterul 
sacramental al căsătoriei, de vreme ce cei doi devin un 


% Dansuri sau pantomimă executate de trupe de dansatori profesionişti, 
care mimau anumite gesturi obscene (n. tr.). 

singur om prin unirea trupească, un singur trup. Dar taina 
aceasta are ca premisă taina „zidirii“ femeii dintr-un om, din 
Adam; unul a devenit doi. Dar ca premisă are şi ca o prelungire 
a sa naşterea de prunci, fapt care constituie şi el o taină. 


„Taină mare se săvârşeşte (= la nuntă). Afară desfrânatele! 
Afară cei spurcați! Şi cum este taină? Cei doi vin împreună şi fac 
unul... Vin, devenind un singur trup. lată iarăşi o taină a iubirii. 
Dacă cei doi nu devin una, ei nu lucrează mai mulți câtă vreme 
rămân doi. lar când vin întru unire, atunci lucrează... Iscusința 
lui Dumnezeu a despărțit chiar de la început pe cel unul în doi. 
Şi voind să arate că rămân unul şi după ce au fost despărțiți, nu 
a lăsat ca numai unul să fie de ajuns spre naştere. Căci unul 
singur nu este deloc lunul], ci jumătatea lui unu; şi vădit este că 
nu face copii, ca şi mai înainte de nuntă. Ai văzut taina nunții? 
A făcut din unul pe celălalt şi iarăşi făcându-i pe aceştia doi unul, 
aşa face unul (= se naşte încă unul). Încât şi acum dintru unul se 
naşte un om. Căci femeia şi bărbatul nu sunt doi oameni, ci un 
singur om” (La Col., Omilia XII 5: PG 62, 387-388). 

Căsătoria devine o taină a iubirii, devreme ce „iubirile” „au 
fost seminate adânc” în bărbat şi femeie de Dumnezeu Ziditorul. 
„Dragostea” „este încuibată” adânc în firea oamenilor şi devine 
la propriu un „tiran” şi o dorinţă mai puternică decât oricare 
alta, pentru ca să ajungă în cele din urmă pricina unirii lor trupeşti, 
potrivit cuvântului „vor fi cei doi un singur trup” (Fac. 2, 24). 

„Căci cu adevărat, cu adevărat această iubire (= către femeie) 
este mai tiranică decât orice tiranie. Căci celelalte [dorințe] sunt ele 
puternice. Dar această dorinţă are şi ceea ce este mai puternic şi cea 
ce este neveştejit. Căci în ea este o anume dragoste (& pac) care ne este 
încuibată în fire şi care pe ascuns ne împleteşte trupurile acestea... 


GÂNDIREA TEOLOGICĂ A SFÂNTULUI IOAN HRISOSTOM 341 


Căci nimic nu uneşte viața noastră aşa cum o face dragostea (Epws) 
dintre bărbat şi femeie” (La Efes. Omilia XX 1: PG 62, 135-136). 


7 


În unirea trupească, bărbatul şi femeia „una sunt”, potrivit 
plăsmuirii lor somatice. Cele două existenţe sunt ca două 
„jumătăți“, ca două părţi ale întregului, motiv pentru care pot 
ajunge „întru una”. Unirea trupească, care presupune şi „plăcere“ 
reciprocă, are ca rezultat naşterea de prunci, pe care niciunul 
dintre soţi nu o poate să o determine fără contribuţia celuilalt. 


„Şi se poate vedea că una sunt chiar din plăsmuirea trupului. 
Căci [femeia] a fost făcută din coastă (nAevpă-latură) şi ca două 
jumătăți sunt [bărbatul şi femeia]. Din această pricină o şi numeşte 
ajutor, ca să arate că una sunt... Căci ca şi cum trupul ar fi rupt în 
două, fiindcă fiecare în parte este nedesăvârşit în privința facerii de 
copii... Dar cum oare devin un singur trup? Cum ai lua partea cea 
mai curată a aurului şi ai amesteca-o cu alt aur, tot aşa şi aici: 
femeia, primind în sine cea mai bună sămânță”! turnată, 0 
hrăneşte şi o încălzeşte şi, contribuind şi ea cu cele ale ei, dă 
înapoi un om” (La Col., Omilia XII 5: PG 62, 388). 


Faptul că „vor fi într-un singur trup” (Fac. 2, 24) are legătură 
cu copilul, care va proveni din această unire, dar cei doi ajung 
„într-un singur trup” în mod evident („evoniov”) şi fără copil. 


„p...hu [a spus] „vor fi un trup” (Eoovrau uiă oăpka), ci 
„vor fi întru-un singur trup” (E0ovrau eic oăpra țiav) *?, 


5 Lit. cea mai calitativă parte a plăcerii turnată (TO 7LOTATov 1T]s 1]00vs 
XUWVEVOLOTIS) (n. tr.). 

5 De obicei structurile biblice de acest tip (vezi de exemplu şi 2 Cor. 6, 18, 
care literal ar fi: şi voi fi vouă întru Tată şi voi veți fi Mie întru fii”) sunt 
considerate a fi ebraisme, iar traducerile lor elimină practic prepoziţia. 
Textul actual al Bibliei sinodale aplică şi el o astfel de perspectivă. De aceea 

arătând pe cel (trupul) al copilului, după ce ei s-au unit. Dar 
cum, atunci când nu este un copil, cei doi nu vor fi unul? 
Bineînțeles, e vădit acest lucru; căci împreunarea trupească (ui&ic) 
aceasta lucrează, contopind şi amestecând trupurile amândurora. 
Şi precum toate se fac una atunci când se toarnă mir în untdelemn, 
tot aşa şi aici“(La Col., Omilia XII 5: PG 62, 388). 


Pasajul de mai sus este poate singurul care presupune 
clar împreunarea trupească fără perspectiva naşterii de copii. 

Pare ciudat faptul că Hrisostom, atunci când vorbeşte 
despre căsătorie, face referire la dragoste, la eros, la 
plăcere-satisfacţie şi la procesul unirii trupeşti. Şi el ştie şi 
notează că „mulți se ruşinează de cele spuse” (PG 62, 388). Însă 
este dator să facă acest lucru pentru a-i păzi pe tineri, 
arătându-le de câtă dragoste şi de câtă satisfacţie şi pace se 
vor bucura în căsătorie şi în „împreunarea legiuită”, atunci 
când acesta este petrecută cu cumpătare. El trebuie să-i 
îndepărteze pe tineri de desfrânare, explicându-le că în 
căsătoria cumpătată şi virtuoasă se află adevărata satisfacţie şi 
plăcere. Trebuie să-i înveţe că darurile duhovniceşti ale 
femeii sporesc dorinţa (£0u%), iubirea (ăyărtn)) şi dorul (710005) 
de ea al bărbatului, încât acesta nu mai este atras de alte femei. 

„Nimic nu este mai plăcut ca virtutea, nimic mai dulce 
decât cumpătarea, nimic mai de dorit decât curăţia. Să facă cineva 
nunți ca acelea despre care zic eu şi va vedea plăcerea”(La Col., 
Omilia XII 7: PG 62, 389). 


am păstrat o traducere mai literală deoarece Sfântul loan Hrisostom îşi 
fundamentează exegeza tocmai pe nuanţa de mişcare înspre o direcţie pe 
care prepoziţia o presupune prepoziţia eic — întru, spre, către o are (n. tr.). 

„Căci când mama va fi cumpătată şi înțeleaptă şi avându-şi 
câştigată toată virtutea, atunci şi pe bărbat va putea să-l tragă şi să-l 
ducă la dorul de ea” (Cuvânt encomiastic la Maxim 5: PG 51, 240). 

„...ÎAr femeile care strălucesc cu frumuseţea sufletului, cu 
cât timpul înaintează şi îşi vădesc, prin cercare, noblețea, cu atât 
fac mai fierbinte fac dorul bărbaților lor şi îşi aprind dragostea 
către el. Şi fiind aşa... se alungă orice chip al desfrâului şi nici un 
gând de neînfrânare nu mai vine asupra celui ce-şi iubeşte soția 
(Cuvânt encomiastic la Maxim 5: PG 51, 233). 


Stricarea pe scară largă a moravurilor, care îl sileşte 
pe Hrisostom la o expunere realistă a părerilor sale, ajungea 
până în punctul în care, în prima noapte a nunţii, bărbatul, 
după o petrecere scandaloasă, se lăsa pe mâna unei desfrânate, 
în timp ce tânăra soţie îl aştepta în zadar. 


„Căci de multe ori, chiar în acea zi (= a nunții), luându-l 
rob pe mire dintre prieteni, a mers desfrânata şi a stins dragostea 
cea către mireasă şi a răpit pe furiş bunăvoința [faţă de mireasă] 
şi a nimicit dragostea mai înainte de a se aprinde şi a aruncat semințele 
adulterului.” (La „Dar, din pricina desfrânării...” 3: PG 51, 212). 


Infidelităţile din familie, „aprinderea/dorința (2powc) 
către femeia aproapelui”, sunt rezultatul „alegerii“, a voii 
libere. Această dragoste (2pcwc) diferă de „dragostea“ (piATpov) 
pe care a lăsat-o Dumnezeu în firea oamenilor pentru a 
iubi. Dragostea faţă de o femeie străină este o mişcare 
„împotriva firii”, este o subminare a iubirii naturale şi a 
dorinţei de împreunare, care a fost dată în vederea nunţii. 
Convieţuirile neserioase şi întoarcerea voită, cu gând de 
desfrânare, a soţilor către alte persoane, nasc în suflet dragostea 
către o altă persoană, afară de soţ. Acest sentiment nu se 

identifică cu dorința de împreunare trupească, care este 
una firească şi, deci, o stare de necesitate. Pofta, dorinţa se 
iveşte şi presează animalic, deşi dragostea pentru o 
anumită femeie străină se cultivă voit sau se datorează 
„trândăoviei” duhovniceşti, lipsei de atenţie a soţului. 


„Căci Dumnezeu a pus înăuntrul firii noastre o iubire 
(iA'Tpov), ca să ne iubim unii pe alții... Ai văzut că din fire avem 
semințe spre virtute? lar cele ale răutății sunt împotriva firii. lar 
dacă stăpânesc acestea |din urmă], aceasta este o dovadă a multei 
noastre trândăvii. Dar, poate zice cineva, mă prinde un fel de aprindere 
(Epwc) pentru femeia aproapelui. Aici nu mai este vorba despre 
necesitate. Căci aprinderea (pentru cineva) nu este o necesitate. 
Nimeni nu iubeşte din necesitate, ci din alegere liberă şi din voie 
proprie. Poate că unirea trupească este o necesitate. Dar a iubi o 
femeie sau alta nu este o problemă de necesitate... Nu ştiţi că 
obişnuințele [cu cineva] nasc prieteniile? Astfel că aceasta nu este 
a firii... şi mai degrabă nimic nu este păcat când se întâmplă din 
necesitate, ci păcatele sunt] toate din îngâmfare” (La Efes., 
Omilia Il 3: PG 62, 20). 


21. Trupul bărbatului este proprietatea femeii şi invers 

Astfel de situaţii sau situaţii asemănătoare, care subminau 
sfințenia nunţii, care înjoseau femeia şi îi lipseau de mântuire 
pe cei responsabili, erau foarte dese în vremea lui Hrisostom. 
lar un teolog atât de adânc, un ascet atât de sporit şi un cleric 
atât de dedicat turmei sale era cel mai potrivit să îndrăznească 
adâncirea cea mai realistă în problema nunţii. Astfel, ascetul 
aspru, omul atât de curat şi feciorelnic, îi învăţa pe creştinii 
căsătoriţi că trupul bărbatului este proprietatea soţiei sale şi îi 

aparţine acesteia. La fel, trupul femeii este proprietatea soţului 
şi îi aparţine acestuia. Prin urmare, bărbatul este dator să-şi 
respecte trupul ca pe o proprietate particulară a soţiei şi să nu 
îl dea pe mâna altei femei. Amândoi soţii sunt datori să se 
considere unul pe celălalt ca lucrul cel mai de preţ din lume. 


„Căci proprietate a ei (= a soției) este ... trupul tău (= al 
bărbatului), şi o proprietate mai de cinste decât toate cele ce sunt“ 
(La „Dar, din pricina desfrânării...” 5: PG 51, 216). 

Când soţul sau soţia îşi dau trupul unei alte persoane, 
îl reduc, îl subestimează, îl strică la propriu, deşi trebuie să 
îl păzească în căsătorie ca pe un „depozit încredințat [de 
cineva] spre păstrare” (napaxara0Omkn). O astfel de evaluare, 
pe care Hrisostom o împrumută de la Pavel („Bărbatul să dea 
femeii iubirea/datoria (evvoua) cuvenită, asemenea şi femeia bărbatului. 
Femeia... şi bărbatul nu mai este stăpân pe trupul său...” I Cor. 7, 3), 
se leagă direct de cumpătare şi curăţie, care par să fie identificate 
aici cu păzirea fidelității conjugale. Această poziţie a sa sună 
ca o exagerare, dar realismul său îl duce la părerea că toate 
lucrurile la creştinii căsătoriţi, pacea şi sporirea duhovnicească, 
au ca piatră de temelie fidelitatea conjugală. „Iubirea“ (evvora) 
reciprocă datorată (I Cor. 7, 3) a soţilor înseamnă cumpătare 
şi curăţie. Bărbatul îi dă femeii datoria atunci când păzeşte 
îşi păzeşte ca pe un depozit încredinţat lui [de către femeie] 
trupul, care [acum] îi aparţine ei. Femeia îşi strică şi îşi 
distruge cumpătarea, când îşi dă trupul altui bărbat. 

„Ce spui? Cel fel de „iubire/datorie” (evvoia) ceri? Căci toate 
acestea (= banii) sunt şi ele o iubire/datorie. Nimic de felul acesta, 
zice, ci cumpătarea şi curăția. Trupul bărbatului nu mai este al 
bărbatului, ci al femeii. Să se păstreze întreagă, dar, această avere 


STYLIANOS PAPADOPOULOS 346 


dobândită (KTrua) şi să nu se micşoreze, nici să se prăpădească. Căci 
şi între slugi iubitor (evvovc) se numeşte acela care, primind banii 
stăpânului, nu a prăpădit nimic din aceştia... Deci când vei vedea 
o desfrânată amăgindu-te, uneltind împotrivă, căutând la trupul tău, 
spune către ea: „Nu al meu este trupul, ci al femeii mele; nu îndrăznesc 
să abuzez de el, să-l cheltuiesc rău, nici să-l dau altei femei. Acest lucru 
să-l facă şi femeia” (La „Dar, din pricina desfrânării...” 4: PG 51, 214). 

„Căci pentru aceasta şi datorie a numit lucrul, ca să arate că nu 
este nici unul domn, ci amândoi sunt robi unul altuia. Deci, când 
vei vedea o desfrânată ispitindu-te, spune: nu este al meu trupul, ci al 
femeii. Acestea şi femeia să le spună către cei ce voiesc strice cumpătarea 
ei: nu al meu este trupul meu, ci al bărbatului” (La I Cor., Omilia 
XIX 1: PG 61, 152). 


22. Dragostea „împotriva firii” dă peste cap ordinea 
creaţiei şi elimină „plăcerea adevărată” (yvnoiav* ndovnv) 

Se pare că forma extremă de stricare a moravurilor, 
homosexualitatea, era o motivaţie imperioasă pentru ca 
Hrisostom să-i adune pe oameni în nuntă, arătând cum şi 
de ce acolo vor găsi pace şi se vor bucura de „plăcere 
adevărată”. Şi lasă în mod clar să se înţeleagă că până şi cei 
căsătoriţi recurgeau la practici homosexuale ([verbul] „a 
schimba” înseamnă că ai lceva pe care îl schimbi]”, La Rom., 
Omilia IV 1: PG 60, 417). 

Toate „patimile” sunt caracterizate ca fiind „de necinste”, 
dar homosexualitatea este prin excelență o patimă de 
necinste şi pricină a „ultimei pierzanii” (EoxărnG nwieiaG). 
Ea atacă trupul, desigur, dar atacă şi mai mult sufletul şi îl 


55 Autentic, neamestecat, legiuit (n. tr.). 

privează de iertare. Este un păcat care nu se abordează la 
fel ca celelalte păcate trupeşti, ci este pe picior de egalitate 
cu respingerea credinţei în adevăratul Dumnezeu. Cei ce se 
leapădă de Dumnezeu sunt fără de iertare, deoarece 
Dumnezeu le-a dat oamenilor posibilitatea să Îl recunoască 
cu „cugetul“ prin fire. Şi homosexualii sunt fără de iertare, 
deoarece Dumnezeu a aşezat „plăcerea cea după fire”, de care 
se puteau „desfăta”, „dar nu au voit” (PG 60, 417). Nu există 
spaţii de justificare şi, deci, de iertare ale acestui păcat, 
deoarece, lăsând „desfătarea” firească şi recurgând la cea 
împotriva firii, se răstoarnă la propriu creaţia lui Dumnezeu, 
rânduiala, structura şi lucrarea firii: „toate ajung cu susul în jos”. 

Temelie şi premiză pentru vieţuirea în pace şi pentru 
supraviețuirea neamului omenesc este împlinirea şi depăşirea 
insuficienței bărbatului şi femeii în procesul legitim al 
unirii trupeşti (,... vor fi întru un Singur trup”), care 
contribuie la cumpătare. Prin homosexualitate însă, nu se 
realizează această depăşire, nici nu se aduce „plăcere adevărată”, 
pe care o presupune împreunarea trupească a bărbatului cu 
femeia. În locul „desfătării” şi „plăcerii”, în această denaturare 
sau perversiune se naşte vrăjmăşia „unuia față de celălalt”, a 
bărbatului faţă de femeie şi a femeii faţă de bărbat. Şi, în loc 
de a se linişti cu ajutorul „dorinței” reciproce, făcându-se un 
început din fiecare pereche naturală, „neamul” oamenilor se 
scindează şi se fărâmiţează. Astfel bărbatul se luptă cu femeia, 
care a fost creată pentru ca bărbatul să o dorească, şi invers. 


„Cele ale vrăjmaşilor le lucrează unul față de altul... 
Diavolul... s-a sârguit să rupă legătura (= buna înțelegere pe care 
0 creează „dorința“ între soți), încât să prăpădească neamul nu 

numai prin faptul de a nu se însămânța după lege, ci şi prin faptul 
de a se război unul cu altul şi a se răzvrăti” (La Rom., Omilia IV 
1: PG 60, 417-418). 


Prin amestecarea trupească a bărbaţilor cu bărbaţi şi a 
femeilor cu femei nu vine „plăcere adevărată”, nici nu 
supravieţuieşte neamul omenesc. Sublinierea lipsei „plăcerii 
adevărate” în unirea împotriva firii presupune duşmănia 
exterminatoare inconştientă în acest proces dintre bărbat şi 
bărbat, femeie şi femei. Este rezultatul denaturării radicale 
şi subversive a firii. 


„Toate patimile sunt de necinste, dar mai cu seamă nebunia 
după partea bărbătească... Priveşte cum (= Pavel) îi lipseşte şi aici 
de iertare, ca şi în cazul învățăturilor; în cazul femeilor, spunând: 
„Au schimbat folosința cea după fire” (Rom. 1, 26). Căci nimeni, 
zice, nu poate spune că am venit ca să împiedic împreunarea cea 
după lege... Căci „au schimbat” înseamnă că au avut [ceva, au 
avut ce schimba]; lucru pe care spunându-l şi în cazul învățăturilor, 
zicea: „Au schimbat adevărul lui Dumnezeu întru minciună” 
(Rom. 1, 25)... Şi pe aceştia (= pe homosexuali) îi lipseşte de orice 
cuvânt de apărare, învinovățindu-i nu numai Că au avut desfătarea 
şi, lăsând ce aveau, au mers la alta, ci şi de faptul că necinstind 
ceea ce este după fire, au alergat la ceea ce este împotriva firii. lar 
cele împotriva firii sunt şi mai grele şi mai dezgustătoare, că nici 
nu s-ar putea numi plăcere. Fiindcă plăcerea adevărată este cea 
după fire. Dar când Dumnezeu părăseşte pe cineva toate ajung 
cu susul în jos” (La Rom., Omilia IV 1: PG 60, 416-417). 


Responsabilă de devierea din homosexualitate este 
considerată „lăcomia poftei”, faptul că pofta trupească nu se 
ţine în graniţele ei fireşti, că depăşeşte şi distruge hotarele 

puse de Dumnezeu. Şi aşa cum uneori există pofte 
împotriva firii la oameni (de exemplu, când flămânzesc, 
mănâncă pământ sau când însetează aleargă la băltoacă), 
tot aşa şi cei ce poftesc plăcere trupească recurg uneori la o 
„iubire/dorință/aprindere” (Epoc) împotriva firii (PG 60, 418). 
În acest caz avem o exagerare a poftei trupeşti, şi orice 
exagerare duce la deviere. Însă această exagerare (2niraoic 
— întindere peste limite) se datorează „părăsirii“ lui Dumnezeu. 
„Întinderea peste limite” este o „boală a poftei”, responsabil 
pentru aceasta fiind chiar omul respectiv, care dovedeşte 
„trândăvie” duhovnicească şi care, conştient, cultivă păcatul şi 
devine din ce în ce mai mult rob al acestuia. Astfel vine saturaţia 
de împreunarea trupească normală, care naşte aprinderea 
poftei pentru împreunare şi satisfacție împotriva firii. 
„Căci nu zice (= Pavel) că s-au îndrăgostit şi s-au poftit 
unul pe altul, ci „s-au aprins în pofta lor unul către altul” (Rom. 
1, 26). Vezi că totul este de la lăcomia poftei care nu poate să stea 
în hotarele sale? Căci tot ceea ce depăşeşte legile puse de Dumnezeu, 
pofteşte cele nefireşti... Şi dacă întrebi: „de unde a venit întinderea 
acestei pofte? De la părăsirea lui Dumnezeu. lar părăsirea de 
către Dumnezeu de unde la venit]? De la nelegiuirea celor ce l-au 
părăsit pe EL... Şi, pentru că ai auzit „S-au aprins", zice, să nu-ți 
închipui că boala vine numai din poftă. Că mai mult vine din 
trândăvia lor, care a şi aprins pofta... (= homosexualii) şi-au pus 
loruşi păcatul drept lucrare, şi nu pur şi simplu lucrare, ci una 
făcută cu sârguință” (La Rom., Omilia IV 1-2: PG 60, 417-418). 

23. „Buna-înţelegere” (6uovoa) şi „privarea” venită 
dintr-o singură direcţie 

De vreme ce, pentru Hrisostom, cauza sau raţiunea 
căsătoriei se află mai întâi în cumpătare şi în al doilea rând 
în naşterea de copii, este normal ca el să vorbească despre 
modul în care se atinge cumpătarea în cadrul căsătoriei. 
Deci este dator să spună anumite lucruri şi despre împreunarea 
trupească a soţilor. Şi spune destule. Tot ceea ce doreşte să 
asigure prin acestea este funcţionarea căsătoriei ca un 
liman. Tot ceea ce voieşte să evite este naufragierea căsătoriei 
(PG 51, 217). Şi tot ceea ce formulează în legătură cu 
subiectul este inspirat din Pavel şi este susţinut cu pasaje 
din el, pasaje pe care îndeamnă să fie citite de toţi înainte 
de căsătorie şi să fie aplicate ca o lege. 


„De aceea îi îndemn şi îi sfătuiesc pe cei care urmează să-şi 
in femeie, să mergeţi la fericitul Pavel şi să citiți legile care sunt 
la el despre nuntă şi, după ce aflați ce porunceşte, să faceți...” 
(Cuvânt encomiastic la Maxim 2: PG 51, 227). 


Şi mai mult Hrisostom simte nevoia de a se sprijini pe 
Pavel, pentru că este vorba despre abţinerea pentru o vreme, 
cu înțelegere, a celor doi soţi de la împreunarea trupească, 
subiect pe care numai Pavel a îndrăznit să-l atingă cu atâta 
acrivie şi realism. 

Deasa asemănare a bunei conviețuiri a soţilor cu un 
liman nu este întâmplătoare. Acolo se presupune că „valurile 
sălbatice” ale dorințelor trupeşti se liniştesc şi, prin cedare 
reciprocă, se depăşesc neînțelegerile dintre soţi. Reciprocitatea 
constituie piatra de temelie şi în problema împreunării 
trupeşti. Atât în vremea Apostolului Pavel, cât şi în epoca 

lui Hrisostom problema avea aceeaşi cauză. Unele femei 
măritate, aflând că Pavel — ca, de altfel, şi Hrisostom — preferă 
celibatul (1 Cor. 7, 1-9), admirau acum monahismul şi doreau 
măcar o perioadă mai îndelungată de abstinenţă de la 
împreunarea trupească, pentru mai multă sporire duhovnicească. 
Punând în aplicaţie abstinenţa din râvnă şi evlavie sporită, 
pentru un scop bun, ele dădeau naştere unor mari probleme 
în familie, deoarece nu aveau şi acordul soţilor pentru această 
înfrânare, aşa cum porunceşte Pavel şi cum cere şi Hrisostom. 


„Nu vă lipsiți unul de altul, fără numai cu bună întelegere”. 
Ce înseamnă aceasta? Nu te înfrâna, zice, femeie, dacă bărbatul 
nu voieşte. Nici tu, bărbatule, dacă femeia nu voieşte. De ce? 
Pentru că mari rele se nasc din această înfrânare; căci şi adultere, 
şi desfrânări, şi răsturnări de case s-au întâmplat aşa. Căci dacă 
ei desfrânează având pe femeile lor, cu atât mai mult dacă tu îi 
lipseşti de această mângâiere” (La I Cor., Omilia XIX 1: PG 61, 152). 

„Hristos a poruncit prin Pavel să nu vă lipsiți unul de 
altul... dar unele femei], pentru o aşa-zisă dragoste de înfrânare, 
depărtându-se de bărbaţii lor, ca şi cum ar face ceva cucernic, i-au 
tras pe aceştia în adulter... şi în prăpastia pierzaniei” (La Mat., 
Omilia LĂXXXVI 4: PG 58, 768). 


O consecinţă a acestei tactici au fost multele alunecări 
ale soţilor, care nu au avut puterea de a se priva de această 
„mângâiere“, de mângâierea împreunării trupeşti. Cea mai 
însemnată consecinţă negativă a acestei atitudini era spargerea 
unităţii şi bunei-înţelegeri a soților, care este bunul „mai de 
seamă decât toate” din familie. Astfel, din liman, căsătoria 
devine o „corabie spartă” (PG 51, 217). 


STYLIANOS PAPADOPOULOS 352 


Neputinţa unuia dintre soţi de a suporta o abstinenţă 
prelungită de la împreunarea trupească nu trebuie cu necesitate 
să ducă la desfrânare sau adulter, pentru ca nunta să fie socotită 
neizbutită. Este destul să lipsească între soţi buna-înţelegere. 
Este de ajuns că unul dintre soţi, din pricina slăbiciunii lui, 
se întristează, „se aprinde”, se revoltă şi are multe ispite. 
Aceste situaţii izgonesc liniştea, care este cu totul necesară 
pentru o convieţuire în pace, şi provoacă enervări, certuri 
şi vrăjmăşii. Într-o astfel de atmosferă se pierd roadele 
postului şi ale înfrânării, care devin o nevoinţă zadarnică, 
de vreme ce lipseşte dragostea dintre soţi. lar casa în care 
locuiesc soţii în distanţare unul de altul seamănă cu o 
corabie al cărei comandant şi cârmaci nu se înţeleg în ce 
priveşte parcursul ei. 


„Căci ceea ce iei fără voie sau de-a sila, aceasta înseamnă a 
lipsi |pe cineva de ceva]. Lucru pe care îl fac multe femei, săvârşină 
mai degrabă păcat, nu dreptate, şi făcându-se răspunzătoare 
pentru necumpătarea bărbatului, şi toate făcându-le praf şi 
pulbere. Deci trebuie a prefera buna-înţelegere înaintea tuturor, 
de vreme ce este şi mai de seamă decât toate. lar de vrei, haide să 
cercetăm şi acest fapt mai îndeaproape. Fie un bărbat şi o femeie, 
şi femeia se înfrânează lde la împreunare], fără ca bărbatul să 
voiască. Deci, de ce te miri dacă acela din această pricină desfrânează 
sau, chiar dacă nu desfrânează, este posomorât, şi tulburat, şi 
aprins, şi în luptă, şi pricinuind femeii mii de neajunsuri? Care 
este câştigul postului şi al înfrânării, dacă dragostea este sfâşiată? 
Niciunul. Câte vorbe de batjocură, câte llucruri rele], câtă luptă 
de mare nu va izbucni? Căci atunci când într-o casă bărbatul şi 
femeia sunt dezbinați, apoi acea casă nu se află într-o stare mai 

bună decât corabia cea purtată de valurile mării, stăpânul 
neînțelegându-se cu pilotul” (La 1 Cor., Omilia XIX 1-2: PG 61, 153). 


Poziţiile lui Hrisostom nu înseamnă deloc o subapreciere 
a virtuţii înfrânării, pe care o consideră superioară căsătoriei. 
Înseamnă pur şi simplu că el consideră pofta trupească un 
tiran, la propriu, pe care mulţi nu-l pot înfrunta, cu toate luptele 
şi sudorile. Ştie că „pofta” trupească este o „nevoie“ tiranică 
semănată („a semănat în fire”) şi cu mult mai tiranică chiar 
şi decât pofta „de bani”. Astfel, cel care cedează ispitei iubirii de 
arginţi este mai păcătos decât cel căzut în desfrânare, care are 
nevoie de mai mult efort pentru a fi evitat. „Pofta“ trupească 
stăpâneşte până la bătrâneţe, iar acest lucru Hrisostom îl 
subliniază, că împreunarea legiuită a soţilor nu este 
condamnată nici la bătrâneţe. 


„Ai văzut înțelepciunea lui Pavel, cum arată înfrânarea ca 
fiind mai bună şi nu sileşte pe cel ce nu ajunge la ea, temându-se 
să nu se întâmple vreo cădere? „Căci mai bine este să se 
căsătorească decât să ardă”. A arătat cât de mare este tirania 
poftei. lar ceea ce spune, aceasta înseamnă. Dacă suferi multă silă, 
zice, şi aprindere, eliberează-te de dureri şi sudori, nu cumva să 
o iei pe alte cărări” (La I Cor., Omilia XLX 2: PG 61, 153-154). 

„-.-Cumpătare este nu numai... a te abține de la desfrânare, 
ci şi a fi în afara celorlalte patimi... cel ce iubeşte banii... este şi 
mai neînfrânat... Pofta de bani este ea mai mică decât cea a 
trupurilor? Tuturor e vădit... că pofta trupului a fost din necesitate. 
lar ceea ce este din necesitate, vădit este că se îndreptează cu şi 
mai multă osteneală, de vreme ce a şi fost semănată în fire... ” (La 
Tit, Omilia V 2: PG 62, 689). 

24. „Lipsirea de celălalt]” — abţinerea temporară 
pentru rugăciune 

În întreaga gândire teologică a lui Hrisostom, potrivit 
căreia trupul soţului este proprietatea soţiei şi invers, se 
înţelege stăruința sa ca soţii să nu se priveze de unirea 
trupească fără voia amândurora. Prin porunca sa „nu vă 
lipsiți unul de altul”, Pavel arată „datoria” pe care o are unul 
spre celălalt şi „stăpânirea” pe care o poate exercita unul 
asupra celuilalt, de vreme ce trupul celuilalt este proprietatea 
sa. „Lipsire” este atunci când o soţie îi impune soţului 
abstinenţa fără voia aceluia (PG 61, 153). Această lipsire o 
condamnă Hrisostom, urmându-l pe Pavel. 

După ce a respins lipsirea de împreunare trupească pe 
care o impuneau atât femeile-soţii zelote, cât şi bărbaţii-soţi 
zeloţi, trece la sfatul despre lipsirea şi înfrânarea folositoare, care 
însă se întâmplă în doi termeni paulini de necălcat: acordul 
soţilor, pe de o parte, şi, pe de alta, provizoratul acestei abţineri 
(„TIpOG Katpov” - pentru o vreme). Rațiunea acestei lipsiri 
este dedicarea cu mai multă râvnă nevoinţei şi rugăciunii. 

Rugăciunea se poate face, în general, şi în perioadele în 
care nu se practică abstinența-privarea, dar rugăciunea însoţită 
de înfrânare este mai puternică şi mai consecventă. Din acest 
motiv şi Pavel impune lipsirea unuia de celălalt atunci când 
urmează un timp de nevoinţă şi rugăciune mai puternice, când, 
pentru acestea, soţii depun mult efort, când hotărăsc ca aceasta 
să fie neîntreruptă (dGera cintec) („ca să vă ocupați cu postul şi 
cu rugăciunea). Atunci este absolut necesară abstinenţa-lipsirea, 
deoarece împreunarea trupească împiedică dedicarea nestingherită 
unei lupte duhovniceşti susținute. Şi atunci însă, abstinenţa 


GÂNDIREA TEOLOGICĂ A SFÂNTULUI IOAN HRISOSTOM 355 


trebuie să fie provizorie („pentru o vreme”), deoarece, dacă 
se va prelungi, vor veni ispitele diavoleşti care vor răscula 
sufletele şi vor alunga pacea. La aceasta va contribui, desigur, 
şi „neînfrânarea/slăbiciunea” (ăxpaoia) naturală din om, 
neînfrânarea ca o dorinţă tiranică de împreunare trupească. 
Aşa se explică deci sublinierea lui FHrisostom că nu unirea 
trupească în sine este rea, ci împiedicarea prin ea a rugăciunii 
şi nevoinţei („a filosofiei”) puternice. 

„Căci nu împreunarea este rea, ci faptul de a împiedica spre 
filosofie” (La 1 Cor., Omilia XIX 7: PG 61, 160). 

Abstinenţa nu se impune pentru că nunta ar fi 
considerată „necurăție”, ci pentru că creştinul trebuie să 
încerce să practice o rugăciune mai puternică (PG 48, 554). 
Pricina pentru care se întrerupe abstinenţa-lipsirea nu este 
plăcerea ca scop, ci ispitele satanei şi „neînfrânarea”, care 
creează tulburare. Nu este întâmplător faptul că Hrisostom 
a caracterizat nunta drept „leac” (păpuaxov) şi mijloc de 
evitare a desfrânării, a adulterului şi a necumpătării. Şi el 
sfătuieşte numai abstinenţa temporară şi permite reluarea 
relaţiei trupeşti, cu toate că el însuşi ar fi preferat, ca şi 
Pavel, ca toți să se înfrâneze pentru totdeauna. 


„Din această pricină zice: „nu vă lipsiți unul de altul, fără 
numai cu bună înțelegere, pentru o vreme, ca să vă îndeletniciți 
cu postul şi cu rugăciunea”, arătând aici rugăciunea cu mai 
multă sârguință. Căci dacă i-ar împiedica pe cei se stau împreună 
să se roage în vremea cât au relaţii trupeşti, cum ar mai avea timp 
să se roage neîncetat? Deci se poate ca cineva să fie şi însurat cu 
femeie, şi să ia aminte la rugăciune; dar aceasta (= rugăciunea) devine 
mai exactă prin înfrânare. Căci nu a spus simplu: „ca Să vă rugați”, 

Ci „CA să vă îndeletniciți”, punând aceasta ca o ocupație [în căsătorie], 
nu ca 0 necurăţie. „Şi iarăşi să fiţi împreună, ca să nu vă ispitească 
satana”. Căci, pentru ca lucrul acesta să nu pară o lege pusă lor, adaugă 
şi pricina. Şi care este aceasta? „Ca să nu vă ispitească satana”. Şi ca 
să afli că nu numai diavolul lucrează cele ale adulterului, a adăugat: 
„pentru neînfrânarea voastră” (La 1 Cor., Omilia XLX 2: PG 61, 153). 


Am văzut că adeseori Hrisostom stăruie asupra „lipsirii” 
„pentru 0 vreme”, descriind scopul acesteia. Nu a definit însă 
niciodată durata lui „pentru o vreme”. Numai indirect, când 
aminteşte că lui Moise Dumnezeu i-a cerut trei zile de curăţire 
şi de lipsire de împreunare pentru poporul său (Jeş. 19, 15), când 
urma să se încheie Legământul, lasă să se înţeleagă că în 
perioada Harului creştinii sunt datori să aibă o perioadă mai 
lungă de curăţire şi lipsire de împreunare trupească (PG 48, 554), 

De cadru acestor păreri ţine şi interpretarea pasajului 
paulin: „de acum, şi cei ce au femei să fie ca şi cum n-ar avea” (| 
Cor. 7, 29). Acestea sunt sfaturile Apostolului, aşteptând el 
ca judecată să vină repede („vremea este scurtată”). În lucrarea 
sa Despre feciorie Hrisostom explică faptul că acest pasaj nu 
se referă la relaţia trupească dintre soţi, pentru că aceasta 
nu se justifică să fie impusă de unul altuia. Pentru problema 
acestei relaţii sunt valabile cuvintele lui Pavel: „nu vă lipsiți 
unul de altul...” (| Cor. 7, 5). Dimpotrivă, pasajul care cere de 
la bărbaţi să-şi aibă femeile ca şi cum nu le-ar avea înseamnă că 
se permite bărbaţilor, chiar şi fără voia soțiilor, să fie măsuraţi 
sau să-şi restrângă plăcerile lumeşti, hainele scumpe, podoabele 
şi alte lucruri asemănătoare, ca să aibă timp de cele duhovniceşti. 
O astfel de restrângere nu e valabilă şi pentru împreunarea 
trupească, pentru că aceasta — spune Hrisostom - este o 


GÂNDIREA TEOLOGICĂ A SFÂNTULUI IOAN HRISOSTOM 357 


„dorință firească” şi de aceea a fost îngăduită; deci nu se 
justifică să fie impusă de unul celuilalt fără voia aceluia. 


„„..Ce înseamnă atunci, „având femeie să nu ai” (1 Cor. 7, 29), 
gândeşte-te cum petrec cei ce nu au [femei], cei care s-au răstignit 
pe ei înşişi. Cum, dar, petrec aceia? Nu sunt nevoiți să tocmească 
o mulțime de slujnice, nu au bijuterii şi coliere... Este îngăduit şi 
celui ce are femeie să se suie la o astfel de filosofie. Căci ceea ce s-a 
spus mai sus „nu vă lipsiți unul de altul” (1 Cor. 7, 5) s-a spus 
numai despre împreunarea trupească... (= cele privitoare la alte 
subiecte) iar dacă trebuie a practica cealaltă filosofie, cea legată de 
haine, de mâncare şi de toate celelalte, un sot nu mai trebuie să 
dea socoteală celuilalt, ci îi este îngăduit bărbatului, chiar fără să 
orea femeia, să taie din jurul său toată desfătarea |lumească] şi 
gloata de griji ce-l înconjură... Căci acea dorinţă este una firească 
şi unul nu este stăpân ca să-l lipsească pe celălalt, dacă acela nu 
voieşte” (Despre feciorie LXXV 1: PG 48, 588). 


Acelaşi pasaj este tâlcuit în Omiliile sale la Epistola către 
Evrei. La întrebarea cum se poate ca bărbaţii să aibă soţii ca şi 
cum n-ar avea, Hrisostom răspunde pe scurt. Aceasta se întâmplă 
atunci când ei nu se bucură de bogății şi când se folosesc 
numai de lucrurile lumii. Astfel, căsătoria şi împreunarea 
trupească nu se dovedesc o piedică pentru Împărăţia 
Cerurilor. Adică şi în căsătorie se cere „măsură, după cum, 
de exemplu, se cere „măsură“ şi în folosirea vinului, ca să nu 
sfârşească cineva în beţie. Beţia, desigur, nu se datorează 
vinului, ci „alegerii rele” a omului. Folosirea căsătoriei în 
limitele ei, deci „măsura“, nu numai că nu împiedică, ci 
chiar uşurează atât de mult cumpătarea, încât cel căsătorit 
poate să fie „cel dintâi” în Împărăţia cerurilor (PG 63, 68). 

25. „Egalitatea” femeii şi bărbatului 

Pentru majoritatea subiectelor etico-dogmatice şi 
sociale Hrisostom a luat poziţie nu în cadrul unor tratate 
speciale, ci tâlcuind texte biblice. Acelaşi lucru este valabil 
şi în cazul „egalității“ genurilor. Chiar dacă nu avem un 
tratat special dedicat subiectului, aflăm părerile sale despre 
femeie şi egalitatea ei cu bărbatul într-o mulţime de texte 
exegetico-edificatoare ale sale. Din câte ştim Sfântul loan 
este primul scriitor bisericesc care introduce termenul 
„egalitate“ (io0rnra) şi care, pentru explicarea acestuia, recurge 
la termeni teologici folosiţi în acea epocă pentru a arătarea şi 
mărturisirea deoființimii, a legăturii după fire a Fiului cu 
Tatăl. Adică termenii „deocinste” (Our uoc), „egal în cinste” 
(ioor7iuoc), „deoființă” (Ouoovoioc) sau „din fiinta” (Ex 71) 
0v0iL0G), prin care se indica deoființimea Fiului cu Tatăl, 
sunt propuşi acum pentru a sublinia egalitatea dintre femeie 
şi bărbat. Prin urmare, câtă certitudine era în legătură cu 
deofiinţimea Fiului cu Tatăl, un adevăr pentru care se 
dăduseră mari bătălii teologice, tot atâta era şi în legătură 
cu deoființimea femeii cu bărbatul. Folosirea analogă se 
înțelege în tot adâncul ei, dacă ţinem seama de faptul că 
deofiinţimea Ipostasurilor dumnezeieşti era o mărturisire 
de credinţă şi privea direct mântuirea omului. 

Întreprinderea lui Hrisostom era foarte curajoasă. Îi 
provoca nu numai pe filosofii păgâni şi pe iudei, ci şi pe 
acei creştini care, mai mult sau mai puţin, rămâneau încarceraţi 
în mentalitatea regiunii sau considerau o întinare a celor 
sfinte (ierosilie) descrierea relaţiei dintre bărbat şi femeie în 
termenii folosiți pentru indicarea relaţiei dintre Ipostasurile 

dumnezeieşti. În ciuda acestui fapt, Hrisostom a depăşit 
ezitările şi interpretările greşite, deoarece ca teolog şi păstor 
adevărat vedea o provocare mult mai urgentă. Credincioşii 
trebuiau să scape de mentalitatea în care femeia era 
considerată o fiinţă inferioară, deoarece o astfel de gândire 
avea ca rezultat învățături teologice greşite şi perturbări 
sociale. Şi lucrul cel mai important, el trebuia să prezinte 
pozitiv egalitatea femeii cu bărbatul, pentru a arăta mărimea 
responsabilităţii duhovniceşti a femeii pentru mântuirea ei 
şi a lumii ei înconjurătoare (PG 54, 416 şi 600). 


26. „Supunerea” femeii şi „înşelarea” Evei 

Femeia a fost zidită ca o fiinţă „asemenea“ cu Adam şi, 
mai ales, „din aceeaşi ființă” cu el. Şi, pentru a nu lăsa loc de 
îndoieli, Sfântul loan explică faptul că această nouă făptură 
(Eva) nu este deloc mai prejos decât Adam („cu nimic 
nefiindu-i inferioară), a fost făcută „desăvârşită“, „întreagă şi 
bine-alcătuită”. De asemenea, pentru a accentua egalitatea, 
îndrăzneşte şi o transcendere ermineutică: în momentul 
zidirii femeii, Scriptura foloseşte verbul „a zidit” (coxo6ounoec) 
(Fac. 2, 22) în loc de „a plăsmuit” (EnAaoe), verb pe care îl 
are la crearea lui Adam, fapt pentru care noi socotim, poate 
din frică, că femeia provine dintr-o altă substanţă, diferită 
de cea a lui Adam. Astfel, câtă vreme bărbatul a fost 
plăsmuit din pământ (fărână), iar femeia din „coasta“ lui, 
ființa amândurora este una (PG 53, 120-122). 

Însă Hrisostom este dator să tâlcuiască şi texte biblice 
care par să desființeze egalitatea şi deofiinţimea bărbatului 
şi femeii, totdeauna în favoarea bărbatului. Îl preocupă 

pasajul Fac. 3, 16, unde Ziditorul se adresează femeii, spunând 
printre altele şi că „spre bărbatul tău va fi întoarcerea ta şi el te 
va stăpâni”. La fel, şi pasajele pauline despre supunerea femeii 
faţă de bărbat, care este capul ei şi de care ea este datoare 
să se teamă (Efes. 5, 22 şi 24 şi 33). El nu neagă adevărul acestor 
pasaje, ca şi al altor pasaje asemănătoare, dar erminia lui 
teologică duce la o înţelegere diferită, diferită de cea după literă. 

Atunci când femeia a fost zidită, ea a fost absolut 
egală în cinste cu bărbatul, în relatarea biblică neexistând 
nici măcar o referință indirectă la „supunerea” femeii. 
Conceptul de supunere a apărut imediat ce Eva a fost 
înşelată de satana, când, cu de la sine voire, s-a folosit rău 
de libertate („2&ovoia*”), fapt care a avut ca rezultat şi 
schimbarea ei din „ajutor” al bărbatului în „uneltitor împotriva 
lui” („EniBovAoc”), în sfătuitor rău. 

„pentru aceasta, aşadar, (= Eva) nu a fost supusă îndată; ... 
nici ea n-a auzit de la Dumnezeu ceva de acest fel, nici bărbatul 
nu a spus către ea ceva de acest fel... Dar când a folosit rău libertatea 
şi ea, cea făcută ajutor, s-a aflat la fi] uneltitor Lîmpotriva bărbatului] 
şi toate le-a dat pierzării, atunci aude pe drept „către bărbatul tău 
va fi întoarcerea ta“ (La 1 Cor., Omilia XXVI 2: PG 61, 215). 

„Aşadar, spre femeie a venit la început amăgirea, iar supunerea 
a urmat amăşgirii... nu prin fire este robia, ci prin păcat se 
adaugă” (La Fac., Cuvântul V 1: PG 54, 600). 


Prin urmare, deoarece Eva a fost înşelată, avea nevoie 
de bărbat drept cap, ca ajutor şi conducător. Această nouă 
stare se înțelege în cadrul operei mântuitoare a lui Hristos 


5 Stăpânire, putere, autoritate (n. tr.). 

ca şi cap al Bisericii (Efes. 5, 23), care datorează supunere lui 
Hristos (- Capul), Care Se jertfeşte şi El pentru ea (Efes. 5, 25). 
Astfel, urmându-l pe Pavel, Hrisostom încearcă să înţeleagă 
legătura dintre bărbat şi femeie prin legătura dintre Hristos 
şi Biserică sau prin cea dintre Tatăl şi Fiul. Însă ştie şi 
explică faptul că nu există o corespondenţă reală între cele 
care sunt valabile pentru Persoanele dumnezeieşti şi cele ce 
se întâmplă între oameni. Fiul, de exemplu, care Se supune 
Tatălui, nu a fost înşelat precum Eva. 


„Nu pune înainte, aşadar, în toate pilda bărbatului şi a 
femeii. Căci la noi pe drept cuvânt femeia este supusă bărbatului... 
pentru amăgirea cea întâmplată la început... Dar în cazul lui 
Dumnezeu şi a acelei ființe neprihănite nu este de bănuit nimic 
de acest fel” (La I Cor., Omilia XXVI 2: PG 61, 215). 


27. Egalitate, de vreme ce trupul bărbatului este 
proprietatea femeii şi trupul femeii este proprietatea 
bărbatului 

Hrisostom se îngrijeşte să accentueze adânca legătură 
care trebuie să existe între bărbat şi femeie şi să dea alt 
înţeles şi altă dimensiune supunerii femeii. Pentru acest 
lucru el recurge şi la pasajele pauline în care se porunceşte 
ca bărbatul să-şi iubească femeia ca pe sine însuşi, iar femeia 
să aibă stăpânire pe trupul lui (1 Cor. 7, 4 şi Efes. 5, 23). Şi 
consideră un argument puternic în favoarea egalităţii bărbatului 
şi femeii faptul că în căsătorie trupul femeii este proprietatea 
(dobândirea sau averea) bărbatului, iar trupul bărbatului 
este proprietatea femeii (PG 51, 214). Acest fapt constituie un 
„Schimb reciproc de robie şi stăpânite” (ăvriowoiw doviciac ai 

Geonoreiac). Bărbatul devine „stăpân” absolut al femeii, iar 
femeia „stăpână“ absolută a bărbatului. Niciunul dintre cei doi 
nu este ceva mai mult sau ceva mai puţin. Şi, în opoziţie cu 
legislaţia în vigoare, în caz de desfrânare sau adulter, pedeapsa 
bărbatului trebuie să fie egală cu pedeapsa femeii, de vreme 
ce trupul său, pe care acesta îl dă pe mâna unor femei străine, 
aparţine soţiei sale legitime. Din acelaşi motiv nu este justificat 
nici comportamentul brutal al bărbatului faţă de soţia sa. 


„Deci, pentru că trupul bărbatului este dobândirea femeii, iubitor 
să fie, dar, bărbatul cu ceea ce i s-a încredințat (napaxaTra0nxn) 
[de către femeie]... Multă este aici egalitatea în cinste; chiar dacă 
în celelalte [locuri] Pavel dă multă întâietate [bărbatului], zicând 
aşa: „dar şi voi, fiecare în parte, aşa să-şi iubească femeia sa ca pe 
sine însuşi; iar femeia să se teamă de bărbat” şi „capul femeii este 
bărbatul”; şi „datoare este femeia să se supună bărbatului”. Şi 
iarăşi în Vechiul Testament]: „către bărbatul tău va fi întoarcerea ta 
şi el te va stăpâni” — Cum dar aici a introdus un schimb reciproc 
de robie şi stăpânie? Căci a spune: „femeia nu este stăpână pe trupul 
său, ci bărbatul; asemenea nici bărbatul nu este stăpân pe trupul său, 
ci femeia”, introduce multă egalitate. Şi, aşa cum acela este stăpân al 
trupului ei, tot aşa şi ea este stăpână a trupului lui. Deci, pentru 
care pricină a introdus o atât de mare egalitate în cinste? Pentru că 
aici era necesară depăşirea”. lar acolo unde este vremea cumpătării şi 
curăţiei, bărbatul nu are nimic în plus față de femeie, ci este pedepsit 
la fel ca şi ea dacă strică legile nunții; şi foarte pe drept. Căci nu pentru 
aceasta a venit femeia la tine şi şi-a lăsat tatăl şi mama şi toată 
casa, ca să fie disprețuită întru totul, ca să-ți mai iei pe lângă ea şi o 


% Depăşirea realităţilor sociale, în care bărbatul era văzut superior 
femeii (n. tr.). 

slujnică de doi bani. Soaţă de drum ai luat-o şi părtaşă a vieţii şi slobodă 
şi deocinste” (La „Dar, din pricina desfrânării...” 4: PG 51, 214). 

Hrisostom revine adesea la egalitatea de putere 
pentru a accentua cele două laturi ale realităţii, care se 
armonizează numai în taina Bisericii şi a nunţii. Femeia este 
şi „roabă şi stăpână” a bărbatului. Din pricina acestui fapt ea nu 
are dreptul să-şi priveze trupul său de soţ, fapt valabil şi pentru 
bărbat. De asemenea — şi cu mult mai mult — niciunul din cei doi 
nu poate socoti ai săi banii pe care îi câştigă sau cu care 
contribuie la căsătorie. Ei sunt egali între ei („nu mai este mai mare 
şi mai mic”) şi au aceeaşi „stăpânire” (Eovoia) unul faţă de altul. 


„Femeia nu mai este stăpână pe trupul său, ci este şi roabă 
şi stăpână a bărbatului. Chiar dacă tu dai la o parte robia cea 
cuvenită, dai împotriva lui Dumnezeu. lar dacă vrei să te ţii 
departe, Lfă-ol când îngăduie bărbatul, chiar dacă pentru puțină 
vreme se întâmplă aceasta... Căci dacă nu trebuie a avea trup 
propriu, cu atât mai mult bani [proprii]. În altă parte, însă, şi în 
Noul şi în Vechiul [Testament], se dă bărbatului multă întâietate 
(mpoe6pia)... iar aici nu mai este mai mare sau mai mic, ci una 
este stăpânirea. Oare de ce? Fiindcă despre cumpătare este aici 
cuvântul lui. Căci în toate celelalte, zice, să aibă bărbatul ceva în 
plus; iar unde este vorba de cumpătare, nicidecum... Multă este 
egalitatea şi nici un plus” (La 1 Cor., Omilia XIX 1: PG 61, 152). 


28. Deosebirea îndatoririlor-lucrărilor bărbatului şi 
femeii de dragul păcii şi bunei-înţelegeri 

În cele două citate anterioare, în care este accentuată 
egalitatea, se recunoaşte „superioritatea” (wnepoxn) şi 
„întâietatea” (mpoespia) bărbatului, care nu se referă însă la 

starea duhovnicească. De aceea nici darurile Sfântului Duh 
nu fac deosebire de gen; ele depind numai de nevoinţele 
duhovniceşti ale bărbatului sau femeii, care au aceeaşi 
răsplată, dacă nevoinţele lor sunt aceleaşi. Dimpotrivă, o 
deosebire se face în viaţa publică şi în ocupațiile zilnice. 


„Căci nu numai în bărbați s-au aşezat lucrările darurilor 
duhovniceşti, ci treceau şi în genul femeiesc. Căci genurile nu se 
împart ca în cazul trebuințelor lumeşti — încât unele ocupații să 
fie ale bărbaţilor, altele ale femeilor ... — aşa, într-adevăr, şi în cele 
duhovniceşti; ci egale sunt luptele şi obşteşti cununile. Şi acest 
lucru se poate vedea că se întâmplă cu acrivie atât în Vechiul, cât 
şi în Noul [Testament], cât şi, mai presus de toate, în viață” (La 
Is., VIII 2: PG 56, 92). 


În această problemă Hrisostom este, fireşte, un 
următor al concepţiei epocii, dar este şi realist din punct de 
vedere teologic. Structura societăţii era cristalizată şi legislaţia 
romană de neclintit. Prezenţa bărbatului în senat, în 
tribunale, în oaste sau în comerţ era dominantă. Hrisostom 
împarte ocupațiile în civice, cetăţeneşti (noAurkEc), pe care le 
asuma bărbatul, şi private (idtuuxec), pe care le asuma 
femeia. Cele dintâi priveau viața publică, celelalte conducerea 
şi supravegherea casei, care însă însemna ceva mult mai 
larg şi mai complicat decât astăzi, deoarece într-o casă lucrau 
multe persoane, aveau munci la domiciliu dezvoltate şi 
deoarece femeia administra o parte importantă din bani. 
Desigur, femeia putea, dacă avea pregătirea potrivită, chiar 
să şi dea lecţii în cadrul casei (PG 54, 600 şi PG 60, 669-670). 

Totuşi, deosebirea îndatoririlor în civice şi private este 
atribuită lui Dumnezeu şi se întrevede o superioritate a 

celor civice, pe care le deserveşte bărbatul ca mai capabil şi 
mai potrivit. Acest lucru nu înseamnă însă că este mai 
potrivit şi pentru conducerea casei, pentru care este 
capabilă femeia. Educarea copiilor, conducerea oamenilor 
care lucrează în casă şi mai ales faptul de a-l sfătui pe bărbat, 
chiar şi în probleme civice, aparţin femeii. 

Împărţirea ocupaţiilor în unele potrivite bărbatului şi 
altele potrivit femeii cuprinde în sine o mare înțelepciune 
deoarece, în felul acesta, se asigură un echilibru în familie 
şi în societate, deşi se accentuează contribuţia şi necesitatea 
femeii, încât ea să nu fie dispreţuită de bărbat. 


„Pentru că viața noastră obişnuieşte să aibă două astfel [de 
ocupații], lucrurile publice şi cele private, Dumnezeu, deosebindu-le, 
a hărăzit acesteia (= femeii) cârmuirea casei, iar bărbaților toate 
lucrurile cetății, cele din piață, tribunalele, sfaturile, cele ale oştirilor 
şi toate celelalte. Căci femeia nu poate să țină lancea, nici să sloboadă 
săgeți; dar poate să țină fusul şi să țeasă pânza, şi toate celelalte 
din casă să le pună în bună rânduială. Nu poate să-şi manifeste 
voia în senat, dar poate să şi-o manifeste în casă; şi adesea cele pe 
care le cunoaşte bărbatul despre cele ale casei, ea le cunoaşte mai 
bine. Ea nu poate să orânduiască bine averile obşteşti, dar poate să-şi 
crească bine copiii, care sunt cea mai mare avere. Poate cunoaşte 
răutățile slujnicelor, poate să se îngrijească de neprihănirea celor 
făcute de slugi, să ofere soțului toată cealaltă asigurare şi să abată de la 
el toată grija de cele din casă... Căci şi aceasta este lucrarea dărniciei 
şi înțelepciunii lui Dumnezeu, ca lucrul care ne este de folos în 
treburile mai mari să fie inferior şi de nici un folos în cele mai 
mici, ca să fie obligatorie nevoia de femeie. Căci dacă îl făcea pe 
bărbat să fie priceput în amândouă, neamul femeiesc ajungea uşor 

de disprețuit. Şi iarăşi, dacă îngăduia femeii să se ocupe de ceea ce 
este mare şi mai de folos, umplea femeile de multă îndrăzneală 
nesocotităs” (Cuvânt encomiastic la Maxim 4: PG 51, 230-231). 


O profundă cunoaştere a datelor psihologice şi sociale ale 
epocii trădează şi observaţia lui Hrisostom că nu a fost lăsată o 
„egalitate în cinste” în ocupațiile şi îndatoririle bărbaţilor şi femeilor 
pentru a nu se da naştere unor „lupte şi dispute” între ei. Dacă 
amândoi s-ar fi ocupat cu acelaşi lucruri, susține Hrisostom, s- 
ar fi certat, ar fi intrat în conflict, ar fi fost dificil să contribuie la 
convieţuirea cu dragoste şi pace, de care toţi doresc să se bucure. 


„De aceea nici nu le-a dat pe amândouă [= cele civile şi cele 
private] unuia singur, ca să nu şi micşoreze celălalt gen şi să pară 
a fi de prisos. Nici nu a împărțit amândurora deopotrivă, ca nu 
cumva iarăşi din această egalitate să iasă vreo luptă sau ceartă, 
iar femeile, răzvrătindu-se, să poftească aceeaşi întâietate cu bărbaţii; 
Ci, cugetând mai dinainte cele egale şi paşnice şi păstrând pentru 
fiecare rânduiala cuvenită... Acestea, dar, ştiindu-le cu toții, un 
singur lucru să căutăm: virtutea sufletului şi noblețea obiceiurilor, 
ca să ne bucurăm de pace, ca să ne desfătăm necontenit în bună 
înțelegere şi dragoste” (Cuvânt encomiastic la Maxim 4: PG 51, 231). 


29. Egalitatea nu este distrusă de aşezarea bărbatului 
pe primul loc 

Faptul că bărbatul este capul femeii, după schema 
Sfântului Pavel, din punct de vedere teologic primeşte sens 


5 ărovora — lipsă de minte, smintire, de unde: îndrăzneală covârşitoare 
şi fără cuvânt, pornire deznădăjduită, deznădăjduire, pierdere de toată 
ruşinea, lipsă de sfială nemărginită (n. tr.). 

într-o direcţie radical diferită de cea pe care le presupun 
cuvintele „cap” şi „supunere”. Sfântul loan duce mai departe 
această semnificaţie nu prin argumente teoretice, ci mai 
ales prin cele susţinute despre egalitatea absolută dintre 
femeie şi bărbat în ce priveşte cele duhovniceşti şi prin 
propunerea relaţiei Fiului cu Tatăl ca model al relaţiei 
femeii cu bărbatul. Tatăl Îl „Stăpâneşte” (ăpxe.) pe Fiul, iar 
Fiul Se supune Tatălui. Acest lucru se întâmplă însă liber şi 
fiind Fiul totdeauna Dumnezeu, deoființă cu Tatăl, 
niciodată inferior Tatălui. Şi bărbatul este cap al femeii, dar 
aceasta este deofiinţă cu bărbatul. Când se supune, ea 
rămâne femeie liberă şi „de aceeaşi cinste” cu bărbatul, faţă 
de care nu este aşadar inferioară, după cum nu este inferior 
Fiul Care se supune Tatălui. 


„Căci dacă bărbatul este cap al femeii, deoființă este capul 
cu trupul... Precum bărbatul stăpâneşte femeia, zice, aşa şi Tatăl 
pe Hristos... Căci dacă Pavel ar fi vrut să zică de stăpânire şi 
supunere, cum zici tu, n-ar fi dat ca exemplu femeia, ci mai degrabă 
pe rob şi pe stăpân. Căci, chiar dacă femeia ni se supune nouă, ca 
femeie însă [o face], ca una liberă şi deoființă. Şi Fiul, chiar dacă 
S-a făcut ascultător Tatălui, [S-a făcut] însă ca Fiu al lui Dumnezeu, 
ca Dumnezeu.” (La 1 Cor., Omilia XXVI 2: PG 61, 214-216). 


Paralelismul dintre Fiul, Care Se supune, Care nu este 
inferior, ci deofiinţă cu Tatăl, şi femeia care se supune, care 
şi ea este deofiinţă şi deocinste cu bărbatul, pe de o parte 
fundamentează o egalitate reală şi, pe de alta, devalorizează 
superioritatea bărbatului în chestiunea simplei ierarhii. 
lerarhia trebuie să se păstreze, dar ea nu înseamnă o 
superioritate sau o inferioritate. Dacă ierarhia nu se păstrează, 

se va naşte o „luptă” între bărbat şi femeie. „Căci egalitatea 
(= în îndatoriri) naşte luptă” (PG 61, 216). Singura rațiune a 
ierarhiei este aceea de a folosi ca măsură, care va uşura 
conviețuirea paşnică în iubire. 


30. Condamnă vânarea de zestre 

Hrisostom subliniază egalitatea generală şi în special 
duhovnicească a celor două genuri şi prin cele pe care, 
avangardist, le formulează despre plaga foarte veche a 
vânării de zestre. Nu pare să ceară deschis stoparea zestrei, 
dar este categoric în ce priveşte faptul că nunta nu trebuie 
să depindă de bogăţiile materiale şi puterea de multe feluri 
a bărbatului sau de zestrea bogată a femeii. Mai concret, ar 
fi de preferat ca tânăra să se mărite cu cineva care din punct 
de vedere al averii este „deocinste” cu ea. Dacă acest lucru 
este dificil, atunci e de preferat să se mărite cu cineva mai 
sărac decât ea. De o însemnătate absolută în căsătorie sunt 
calităţile duhovniceşti, „eulavia”, pe care toţi trebuie să o caute 
şi, mai ales, cu multă rugăciune către Dumnezeu (PG 51, 235). 
Dacă bărbatul este mai bogat, femeia va fi în pericol să fie 
percepută ca o „roabă”, nu ca o femeie cu drepturi depline, 
ca una „slobodă”. Atunci femeia, evident, nu va trăi o viaţă 
bună („cu plăcere”), existând posibilitatea ca bărbatul să se 
poarte ca un „despot” (5eon0TnG). 


„Mai întâi caută fecioarei ltalel un bărbat, unul cu 
adevărat bărbat şi ocrotitor, ca şi cum ar urma să aşezi corpului 
un Cap, căruia îi vei da nu o roabă, ci pe însăşi fiica ta. Nu căuta 
bani, nu căuta strălucirea neamului, nu măreția patriei, toate 
acestea sunt de prisos; ci caută evlavia sufletului, blândețea, 

adevărata înțelepciune, frica de Dumnezeu, dacă voieşti ca fiica 
ta să vietuiască cu plăcere. Căci de vei căuta unul mai bogat, nu 
numai că nu o vei folosi cu nimic, ba încă o vei şi vătăma, făcând- 
o roabă în loc de liberă. Căci nu va fi atât de mare plăcerea dobândită 
din aur, pe cât [de mare] va fi neplăcerea din faptul de a fi roabă. 
Nu căuta, dar, acestea, ci mai degrabă pe cineva deocinste. lar 
dacă nu e cu putință, mai bine [caută] unul mai sărac decât unul 
mai bogat, dacă nu voieşti s-o dai unui despot, ci s-o încredinţezi 
unui bărbat” (La Col., Omilia XII: PG 62, 390). 

Cunoscând neputința fără margini a oamenilor în ce 
priveşte banii, precum şi situaţia socială şi mentalitatea 
dominantă în acea vreme în Antiohia, Hrisostom înfierează 
vânarea de zestre a bărbaţilor. În adâncul acestei tendinţe 
el discerne lipsa unei aşezări duhovniceşti, subestimarea 
femeii, dependenţa de bunurile materiale şi înainte de toate 
o serioasă piedică în calea iubirii şi convieţuirii în înţelegere 
reciprocă. Bărbatului trebuie să-i fie ruşine că stă şi caută 
zestre, în loc să caute o femeie cu calităţi duhovniceşti, care 
nu dispar şi nu se sfârşesc, cum se întâmplă cu frumuseţea 
trupească şi cu averile. Femeia înțeleaptă va administra cu 
pricepere banii, în timp ce cea peste măsură de bogată îi va 
risipi şi va isca nenumărate probleme. 


„Căci pe mulți i-am auzit zicând: „cutare s-a făcut mai 
bogat după nuntă, sărac fiind; pentru că şi-a luat femeie bogată, 
s-a îmbogăţit şi se desfătează acum. Ce spui, omule? De la femeie 
pofteşti să câştigi şi nu te ruşinezi, nici nu roşeşti, nici nu intri 
în pământ pentru că te frămânţi pentru asemenea chipuri de 
câştig?... Aşadar, cugetând la toate acestea, să nu ne uităm la 
bunuri, ci la blândețea felului de trai şi la curăție şi la cumpătare. 

Căci femeia înţeleaptă şi blândă şi măsurată, chiar dacă este 
săracă, poate să facă sărăcia mai dorită decât bogăția. Fiindcă cea 
stricată şi destrăbălată şi certăreață, chiar dacă mii de comori s- 
ar afla într-însa, ea le risipeşte mai repede ca vântul, şi, dimpreună 
cu sărăcia, mii de alte rele aduce asupra bărbatului. Să nu căutăm 
aşadar bogăția, ci femeia care se potriveşte cel mai bine cu starea 
noastră” (Cuvânt encomiastic la Maxim 4-5: PG 51: 230-232), 


31. Taina nunţii şi ceremonialul ei 

Cu toate că se referă de multe ori la nuntă şi la toate 
cele legate de cauzele ei, de pregătirea ei, de comportamentul 
cuplului şi de alte probleme asemănătoare, Sfântul loan nu 
descrie ceremonia nunţii creştine, prin urmare nu cunoaştem 
în amănunt slujba care se făcea la Taina nunţii. Cu toate 
acestea avem referinţe indirecte şi aluzii în legătură cu 
slujba, care este de la sine înțeleasă, de vreme ce Hrisostom 
caracterizează căsătoria ca Taină a Bisericii şi, mai concret, 
Taină a „prezenţei” lui Hristos (PG 62, 389). 

Caracterul sacramental al căsătoriei, în sens de slujbă 
a Bisericii, în care se face invocarea Duhului Sfânt, este arătat 
şi de folosirea ca argument al pasajului din 1 Tes. 4, 8, potrivit 
căruia cel care „nesocoteşte” şi ofensează prin adulter curăţia 
nunţii, „nesocoteşte” pe Duhul (PG 51, 215). Dacă Duhul n-ar fi 
acţionat în cadrul căsătoriei, adulterinul n-ar fi răspunzător 
de nesocotirea Duhului. Prezenţa lui Hristos se realizează 
după Cincizecime prin Sfântul Duh în cadrul Rugăciunilor şi 
a binecuvântărilor Bisericii asupra tinerilor căsătoriţi. 

„Să n-o necinstim aşadar prin procesiunile drăceşti. Ci ceea 
ce au făcut cei din Cana Galileii să facă şi acum cei ce-şi iau 

femeie, să-L aibă pe Hristos în mijlocul lor. Şi cum este cu putință 
să fie aceasta, zice? Chiar prin preoți” (Cuvânt encomiastic la 
Maxim 9: PG 51, 240). 

„Se cuvine să alungați de la nuntă toate aceste lucruri 
drăceşti... şi să chemați preoții şi, prin rugăciuni şi binecuvântări, 
buna-înțelegere dintre soți să fie legată strâns împreună, ca şi 
dorul mirelui să crească, şi cumpătarea fetei să se mărească. Și, 
prin toate lacestea], vor intra cele ale virtuții în casa aceea” (La 
Fac., Omilia XLVIII 7: PG 54, 443). 


Dumnezeu este chemat şi la nuntă ca să fie mijlocitor 
(PG 51, 240), iar acest lucru se întâmplă, bineînţeles, prin 
preoţii Bisericii, care înalţă „rugăciuni” şi „binecuvântări” 
pentru ca buna-înţelegere să domnească în noua familie, 
prin creşterea „dorului” tânărului pentru tânără şi prin 
creşterea „cumpătării” tinerei. 

Astfel, de vreme ce nunta este o Taină a prezenței lui 
Hristos (fapt care se realizează prin invocarea Sfântului Duh, 
prezenţa la nuntă a preoţilor care se roagă şi binecuvântează 
apărând ca o regulă), rezultă că caracterul sacramental al 
Tainei acesteia era arătat printr-o slujbă concretă. Cu 
siguranţă ceremonialul tainei nu se cristalizase numai în 
„rugăciuni” şi „binecuvântări” (PG 51, 213) făcute de preoţi, 
ci şi în mişcări-gesturi, cum ar fi citirea deasupra „capetelor” 
a Rugăciunilor şi punerea cununiilor. 


„De aceea se pun cununi pe capetele lor, ca simbol al biruinţei, 
că, nebiruiți făcându-se, aşa vin către patul de nuntă, că nu au 
fost înfrânți de plăcere” (La 1 Tim., Omilia XIX 2: PG 62, 546). 


Capitolul al Paisprezecelea 


PUTERE, STĂPÂNITORI ŞI STĂPÂNIŢI 


Ce este rânduiala dumnezeiască şi care este 
responsabilitatea oamenilor 

Fenomenul puterii politice lumeşti, dar şi preoţeşti, se 
explică foarte uşor în cadrul întregii gândiri teologice a lui 
Hrisostom. Şi aceasta constituie, ca şi bogăţia şi căsătoria, o 
consecinţă a căderii. Puterea devine o problemă câtă vreme 
ea presupune un stăpânitor, pe care îl strică sentimentul de 
superioritate şi putere, şi un stăpânit, care suferă din greu 
din pricina supunerii sale. Deci problema nu este sensul abstract 
al stăpânirii sau al supunerii, ci omul care are responsabilitatea 
de a stăpâni sau care este dator să se supună. 

Cercetătorii lui Hrisostom analizează părerile sale pe 
acest subiect în principal pe baza Cuvântului al IV-lea la 
Facere (PG 54, 593-598), a cărui autenticitate însă este contestată, 
cum contestată este şi autenticitatea întregului şir de 9 
Cuvinte la Facere. În orice caz, aici avem nişte păreri foarte 
bine schematizate despre robie-supunere, care merg în trei 
direcţii: a femeii faţă de bărbat, a fratelui-om faţă de fratele- 
om, a celui stăpânit faţă de cel ce stăpâneşte. În alte texte 
ale sale, Hrisostom exprimă o gândire mult mai sferică 
despre supunere, pe care o înţelege într-un sens mai larg. 

Situaţia de a stăpâni şi de a fi stăpânit, existența unui 
stăpânitor şi a unui stăpânit şi, în general, a unuia superior 
şi a altuia inferior, Hrisostom o leagă de căderea din Rai. 

Când l-a zidit pe om, Dumnezeu l-a înzestrat cu darul 
„Stăpânirii”, al puterii, după cum arată cuvintele biblice „şi 
să stăpânească peste fiarele pământului” (Fac. 1, 26) (PG 54, 
593). Dar această „stăpânire”, care era de o calitate diferită 
faţă de stăpânirea de după cădere, a fost pierdută de om 
din proprie iniţiativă, având ca rezultat faptul de a se fi 
introdus în urma neascultării-păcatului supunerea omului 
sub om (PG 54, 594-595). Este vorba despre substituirea 
darului „stăpânirii” paradisiace cu supunerea, care, desigur, 
nu este de dorit, ci împovărătoare, de vreme ce oamenii, 
care erau egali între ei, care erau liberi şi fericiţi, trebuie să 
se transforme unul într-un stăpân şi celălalt într-un 
stăpânit, unul în cel ce porunceşte şi altul în cel căruia i se 
dau porunci. În omul care avea „stăpânirea” asupra fiarelor 
şi, în general, asupra naturii, cu alte premize, se nasc acum 
porniri şi dispoziţii de stăpânire faţă de omul de lângă el. 
Deci, acelaşi dar se preschimbă într-o putere tiranică şi, 
prin urmare, unii trebuie să suporte tirania. 

Această situaţie acoperă întreaga plajă a relaţiilor 
umane, atinge întreaga fire şi este valabilă chiar şi pentru 
organismul uman, ale cărei mădulare nu sunt egale între 
ele, de vreme ce un mădular porunceşte şi altul ascultă. 

Îndepărtarea primilor oameni de Dumnezeu a provocat 
scindarea duhovnicească, antinomia lăuntrică, care se 
manifestă în adversitatea dintre oameni, în conflicte şi în 
război. Adversitatea duce la impunerea unuia asupra 
altuia, deoarece, din pricina păcatului, se uită faptul că toţi 
oamenii sunt „deocinste”. Şi deşi deocinstea este un bun, 
oamenii încearcă în orice mod să o distrugă. Exact aici 

intervine Dumnezeu şi dă un leac pentru înlăturarea — sau 
măcar reducerea — adversităţii şi încercării lor de a distruge 
egalitatea de cinste dintre ei. Şi leacul este stăpânirea („ai 
ăpxai-stăpânirile”) şi „supunerea ” (vnotrayn). 

„Căci Dumnezeu spre folosul de obşte a poruncit stăpânirile” 
(La 1 Tim., Omilia VI 1: PG 62, 531). 

„Dar, pentru că egalitatea în cinste de multe ori aduce cu 
sine luptă, de aceea Dumnezeul multe a făcut stăpânirile şi 
supunerile, ca, de pildă, între bărbat şi femeie, între copil şi 
părinte, între cel tânăr şi cel bătrân, între rob şi slobod, între 
dascăl şi ucenic, între stăpânitor şi stăpâniți... şi cu trupul nostru 
acelaşi lucru l-a făcut. Căci nici aici El n-a făcut deopotrivă în 
cinste toate mădularele, ci... le-a făcut pe unele ca să stăpânească, 
pe altele ca să fie stăpânite. Şi aceasta se poate vedea şi între 
necuvântătoare...” (La Rom., Omilia XXIII 1: PG 60, 615). 


Oamenii au părăsit starea iniţială paradisiacă în care 
erau egali în cinste între ei, în care trăiau fără adversităţi, 
dar această egalitate în cinste nu s-a distrus cu totul. Ea a 
rămas şi există în oameni, dar cu o orientare diferită, câtă 
vreme omul nu se întoarce către Ziditorul său şi nu Îl 
recunoaşte. Acum egalitatea în cinste devine continuu O 
pricină de conflict şi război, pentru că oamenii, care sunt 
egali între ei, urmăresc toţi să devină stăpâni, făcându-i 
inferiori ai lor cu forța pe cei mai mulţi. Cum cei egali între 
ei se socotesc toţi pe ei înşişi superiori, se luptă toţi împotriva 
tuturor pentru a se impune toţi ca stăpâni. Ca „leac” pentru 
înlăturarea devalorizării sau „inferiorizării” celor mai mulți 
oameni de către cei puţin s-a propus acea situaţie a realităţii 
lumeşti, conform căreia apare ca un lucru firesc şi licit 

faptul de a stăpâni şi a fi stăpânit, puterea şi supunerea. 
Apare aşadar ca o lege naturală existența unuia mai puternic 
şi a altuia mai slab. Este vorba despre o ordine dumnezeiască, 
care înlătură revoltele sociale şi, desigur, adversitatea 
exterminatoare dintre oameni. Cu cât cei mai slabi vor 
accepta stăpânirea celui mai puternic, cu atât disputa 
nimicitoare se va micşora. Cu cât cel mai tare îşi va exercita 
puterea corect, spre folosul oamenilor, cu atât cei mulţi nu 
se vor revolta împotriva celui puternic. 

Desigur, ordinea naturală şi dumnezeiască, în care 
este legitim şi necesar faptul de a stăpâni şi a fi stăpânit, nu 
elimină niciodată egalitatea în cinste dintre oameni la nivel 
duhovnicesc. Faptul de a asculta cetăţeanul de cârmuitorul 
politic sau diaconul de preot nu înseamnă că înaintea lui 
Dumnezeu cetăţeanul sau diaconul sunt mai prejos sau că 
nu au aceleaşi nădejdi în ce priveşte Împărăţia Cerurilor. 
Nu înseamnă că cei ce se supun sunt mai mici în virtute sau 
că nu pot primi daruri duhovniceşti mari. Înseamnă numai 
că, pentru buna rânduială, pentru armonia lumii, a fiecărei 
societăţi, câţiva au răspunderea de a fi în frunte spre folosul 
celor mulţi (PG 62, 531. PG 49, 82) şi cei mulţi trebuie să 
primească rolul de supus, pentru echilibrul şi buna 
rânduială a societăţii. 

În ce măsură pentru Hrisostom nu se elimină egalitatea 
în cinste duhovnicească — şi deci fiinţială — dintre oameni 
prin acceptarea puterii cârmuitorilor, se vede din sublinierea 
lui că toţi, fără excepţie, datorează supunere faţă de 
stăpânitori: şi apostolii, şi evangheliştii, şi prorocii, şi 
clericii şi monahii. Atitudinea de supunere nu „înjoseşte” 

demnitatea omului (PG 60, 618) şi nu jigneşte buna-cinstire 
de Dumnezeu, adică credinţa şi gândirea credinciosului. 
Supunerea faţă de cârmuitori „este poruncită tuturor: şi 
preoților, şi monahilor, nu numai celor ce locuiesc în lume... chiar 
dacă eşti apostol, chiar dacă eşti evanghelist, chiar dacă eşti proroc... 
Căci această supunere nu dă peste cap în nici un chip buna- 
cinstire de Dumnezeu” (La Rom., Omilia XXIII 1: PG 60, 615). 
Supunerea faţă de cârmuitori, cu alte cuvinte conformarea 
faţă de legile şi poruncile cârmuitorilor, este atât de necesară 
încât nesupunerea faţă de ele înseamnă nesupunere faţă de 
Dumnezeu, fiindcă Dumnezeu „a adus” în lume stăpânirea 
(PG 60, 615-616). Dar Sfântul loan nu lasă loc pentru dileme, 
în cazul în care orice stăpânitor va cere credinciosului creştin pe 
care îl stăpâneşte ceva care îi vatămă credinţa. Atunci credinciosul, 
cu toate că este dator să acţioneze pentru „buna-înțelegere”, 
trebuie să se lupte pentru credinţă şi să se opună până la sfârşit, 
rămânând „prieten după voie/socotinţă” (BiAog kaTă pyvounv), 
adică fără să-l urască pe cârmuitor, fie el iudeu, fie păgân. 
„Tu dăruieşte cele de la tine şi nu da nimănui prilej de 
război, nici iudeului, nici elinului. lar dacă vei vedea că undeva 
buna-cinstire de Dumnezeu este vătămată, nu prefera buna- 
înțelegere adevărului, ci fii viteaz până la moarte. Şi nici aşa nu 
te război cu sufletul, nici nu-l urî cu voia, ci numai cu lucrurile 
luptă-te... Tu să nu-i umpli sufletul de furtună, ci să-i fii prieten 
după voie/socotință... (= însă) adevărul niciodată să nu-l trădezi” 
(La Rom., Omilia XXII 2: PG 60, 611). 
Nevoia de opoziţie a credinciosului faţă de cârmuitor 
presupune o considerare critică a fenomenului stăpânirii. 
Hrisostom nu este niciodată cu capul în nori în ce priveşte 

problemele sociale. Deşi explică cu argumente că a stăpâni 
şi a fi stăpânit sunt o rânduiala dumnezeiască, el ştie că 
mulţi stăpânitori sunt nevrednici şi mai ales tirani. Nici un 
scriitor bisericesc nu a biciuit atât de mult pe cârmuitorii de 
tot felul, cu multe căderi şi tiranici, aşa cum a făcut-o 
Hrisostom (PG 52, 24; PG 56, 42; PG 62, 48; PG 60, 356; PG 
63, 232). Din acest motiv el este şi primul care face deosebirea 
între faptul de a stăpâni, care este voia lui Dumnezeu, şi 
alegere (EkAoyr)), care ţine de responsabilitatea oamenilor. 
Neagă faptul că fiecare cârmuitor este „cu mila lui 
Dumnezeu” (EA€w Qeov), nu este „ales prin punerea mâinilor” 
(Xeiporoveirai-hirotonit) de Dumnezeu, Care a aşezat 
numai rânduiala de a stăpâni şi de a fi stăpânit. 

„Ce zici? Tot cârmuitorul este ales (xexe.porovnrai) de 
Dumnezeu? Nu asta spun, zice. Căci nici cuvântul meu nu este 
despre fiecare stăpânitor în parte, ci despre realitatea în sine (= de a 
stăpâni). Ci eu zic că faptul de a fi stăpâniri şi unii să stăpânească, iar 
alții să fie stăpâniţi, şi a nu se petrece toate simplu şi la voia întâmplării, 
ca nişte valuri de mare purtate de vânt încoace şi încolo, este lucrarea 
lui Dumnezeu” (La Rom., Omilia XXIII 1: PG 60, 615). 


Consecvent cu cele de mai sus, Hrisostom interpretează 
pasajul paulin ,... căci nu este stăpânie decât de la Dumnezeu...” 
(Rom. 13, 1) ca arătând stăpânirea în sine, nu stăpânitorul 
concret (PG 60, 613-615). Nu orice alegere de cârmuitor este 
voia lui Dumnezeu. În aceste cazuri, care sunt cele mai 
multe, rezultatele pentru membrii societăţii şi pentru 
societate în sine sunt distructive. Sfântul loan ajunge până 
în punctul în care susţine că stăpânitorul rău este un rău 
mai rău chiar şi decât „lipsa de stăpânire” (ăvapxia). Şi cel 

mai rău stăpânitor este cel care se poartă tiranic cu supuşii 
lui, în loc să se îngrijească de ei, să-i apere şi să-i iubească. 
Totuşi, nu ajunge în punctul de a sfătui la răscoală împotriva 
cârmuitorilor tiranici. Îi înfierează şi numai indirect arată 
reacţia supuşilor, care nu trebuie să fie de acord cu acţiunile 
rele ale conducătorilor (PG 60, 338). Refuzul lui Hrisostom 
de a primi stăpânirea ca voie a lui Dumnezeu, la modul în 
care o exercită fiecare stăpânitor, îşi are corespondentul în 
Taina căsătoriei. Acest lucru constituie voia lui Dumnezeu 
ca aşezământ, dar nu este voia lui Dumnezeu să se 
căsătorească oricine cu oricine. De aceea, de altfel, există şi 
căsătorii nefericite, din pricina lipsei premizelor corecte din 
partea celor doi sau a unuia din cei ce se hotărăsc să se 
căsătorească (PG 60, 615). 

Rânduiala Dumnezeiască de a stăpâni şi a fi stăpânit 
este atât de larg răspândită, încât depăşeşte şi graniţele 
cârmuitorilor. Deasupra lor, „cârmuitori ai cârmuitorilor”, 
sunt legile, cărora toţi oamenii, fără excepţie, şi în primul 
rând cârmuitorii sunt datori să se supună (PG 54, 569). 

Această observaţie are scopul de a arăta caracterul 
neabsolut al puterii cârmuitorului. Dar Hrisostom ştie că şi 
legile, opera celor înţelepţi, sunt validate sau desființate sau 
că foarte uşor sunt subminate de cârmuitori. Şi ştie şi mai 
bine că legile, care prin puterea şi funcţionarea lor transformă 
o sumă de oameni într-un sistem organizat, nu sunt perfecte. 
În consecinţă, nici un sistem nu este şi nu poate să fie perfect. 

Constatarea creştinilor că din punct de vedere al 
legilor nu există nici o societate perfectă, provoca, se pare, 
discuţii, care ajungeau uneori la propunerea de răsturnare, 

dacă era posibil, a formei de organizare în vigoare. Altfel 
nu se explică luarea de poziţie a lui Hrisostom în această 
privinţă. Acest mare teolog nu hrăneşte iluzii. Din punct de 
vedere teoretic el nu vede posibilitatea ca oamenii să 
alcătuiască sistemul perfect. Chiar dacă sistemul epocii sale 
s-ar răsturna, următorul va fi tot imperfect. De aceea şi 
propune îndreptarea, îmbunătăţirea celui existent. Dar 
punctul de plecare pentru „îndreptare” trebuie să fie acum 
legile pe care le-a adus Hristos. Prin urmare Evanghelia şi 
învăţătura Bisericii trebuia puse ca bază a sistemului, încât 
oamenii să nu mai accepte războaie, dar nici să nu mai fie 
lăsaţi nesancţionaţi — fapt care este un fenomen obişnuit — 
oamenii care fac desfrânări şi alte păcate (PG 61, 102). 

În cadrul acestor evaluări trebui înţelese şi referințele 
lui Hrisostom la problema robilor. De vreme ce robia e o 
consecinţă a căderii protopărinţilor şi de vreme ce structura 
societăţii vremurilor sale cuprindea sclavia, ceea ce Hrisostom 
simţea ca o îndatorire era îmbunătăţirea poziţiei sclavilor, 
pe care, desigur, trebuia să-i convingă că înaintea lui Dumnezeu 
şi în Biserică nu erau fiinţe inferioare, cum îi defineau legile 
politice (PG 48, 1037-8; PG 53, 269-270; PG 61, 156-158; PG 
50, 437-438; PG 60, 395; PG 62, 155-177). 

Propunerea lui Hrisostom despre intervenţia corectoare 
a creştinismului în formarea statului se va estima mai 
corect dacă ne aducem aminte de faptul că structura statală 
pe care o are în vedere Hrisostom este cea care recunoştea 
un rol capital creştinismului, chiar dacă legislaţia ei avea 
încă drept bază dreptul roman. De asemenea, trebuie să 
notăm că stăpânitorii-împăraţii vremii lui Hrisostom, 

începând cu anul 380 încolo, nu erau doar creştini, ci erau 
şi ortodocşi. Aceste fenomen, pentru care ortodocşii s-au 
rugat atâtea decenii, lipsea, cu consecinţe groaznice pentru 
Biserică, din 330 aproape până în 380. 

Deci regimul împăraţilor ortodocşi (Teodosie cel 
Mare şi Arcadie) se gândea Hrisostom că trebuie ca Biserica 
să-l îndrepte, nu să-l răstoarne. El propunea corectarea 
regimului pe care o aşteptau cu agonie creştinii ortodocşi. 
Însă, dacă nici acesta nu răspundea aşteptărilor lui Hrisostom, 
atunci nici un alt regim-stat nu poate să fie drept şi bun cu 
adevărat şi într-un grad mulţumitor. 


„+... Hristos a adus legile Sale nu spre răsturnarea ordinii 
obşteşti a statului, ci spre o mai bună îndreptare, învățându-ne 
să nu ne prindem în războaie prosteşti şi de prisos” (La Rom., 
Omilia XXIII 1: PG 60, 613) 


Toate acestea arată că atitudinea lui faţă de puterea 
statală sau mai exact faţă de regimul organizat era pozitivă şi 
totodată critică. Însă critica nu ajungea la revoluţie. Importanță 
are faptul că el făcea deosebire între slăbiciunea inerentă a 
regimului şi nevoia ca Biserica să aibă influenţă asupra lui. 
Superioritatea Bisericii făcea ca intervenția regimului în treburile 
bisericeşti să fie de neacceptat, în timp ce orice fel de ajutor 
al regimului dat Bisericii era bineprimit, cum arăta Hrisostom 
prin tactica pe care a aplicat-o în special la Constantinopol. 


Capitolul al Cincisprezecelea 


BOGATUL, BUNURILE MATERIALE 
ŞI LUCRUL 


1. Supraestimarea bunurile materiale şi blamau lucrul 

Datele socio-economice din Antiohia mai întâi şi din 
Constantinopol apoi ridicau multe întrebări creştinilor. 
Aceştia ştiau numai la modul general că trebuie să trăiască 
potrivit Evangheliei, care cerea însă depăşirea structurilor 
societăţii şi a modului de gândire din epocă, fapt extrem de 
dificil şi care presupunea credinţă, îndrăzneală şi cunoştinţă 
adâncă. Hrisostom a simţit de foarte devreme că era dator 
să-şi asume datoria de a-i ajuta pe credincioşi. Şi i-a ajutat 
nu numai să-şi întărească credinţa, ci şi să înţeleagă 
raţiunea mai adâncă a bunurilor materiale şi a faptului de 
a lucra, care, în climatul epocii, era înţelese primele ca 
bunul cel mai înalt al vieţii, iar cel de-al doilea ca un blestem. 

Supraestimarea bunurilor materiale şi blamarea lucrului 
era o concepţie dominantă. Structura societăţii de atunci o 
vom înţelege mai bine dacă ne vom aminti diferenţa abisală 
dintre antiohienii bogaţi, care constituiau mai puţin de 1/10 
din locuitori, şi cei foarte săraci, care urcau până la 1/10 şi 
mai bine din numărul locuitorilor, adică aproape spre 
50.000 (PG 60, 97). Numărul locuitorilor de atunci din Antiohia 
depăşea 500.000, cu tot cu femei, copii şi sclavi. Creştinii 
ajungeau aproape la 100.000, cel mai probabil fără femei. 

Populaţia „de mijloc” cuprindea meşteşugari de tot felul, 
agricultori, mici comercianţi şi „savanți” învăţaţi. Toţi 
aceştia — şi nu numai cei săraci, care erau lipsiţi de lucrurile 
de bază — se simțeau ca o clasă inferioară şi priveau cu jind 
la bogăţie ca la idealul vieţii. 

Pentru că bogatul (şi bogăţia) în general este rezultatul 
muncii, vom începe de la aceasta, cu toate că Hrisostom 
vorbeşte mai mult despre bogat şi bogăţie. 

Grija lui este de a arăta că a lucra nu este ceva „ruşinos”. 
A nu lucra, a sta fără a lucra este o ruşine şi maică a păcatului. 

„p+. NICI pe cei ce se îmbogăţesc să nu-i fericim pur şi simplu, 
nici pe cei bogaţi să nu-i defăimăm, nici să ne ruşinăm de 
meşteşuguri, nici să socotim că a lucra este o ruşine, ci lipsa de 
lucru şi [faptul del a nu avea nimic de făcut... Căci numai păcatul 
este ruşine; şi pe acesta obişnuieşte a-l naşte nelucrarea” (La 
„îmbrățişatți pe Priscilla...” 15: PG 51, 193). 


Ca teolog, Hrisostom caută şi raţiunea mai adâncă a 
lucrului. Acesta trebuie să aibă un caracter mai pozitiv sau 
unul lămurit pozitiv: chiar şi ceea ce presupune durere şi 
osteneală în viaţă este o consecinţă a căderii protopărinților. 
Aceeaşi viziune o are Hrisostom şi asupra nunţii, care este 
o lucrare de altă natură, dar care are ca rațiune cumpătarea 
şi naşterea de prunci şi care constituie un „leac“ împotriva 
desfrânării. A lucra nu numai că nu este un blestem, la 
modul negativ, ci este, la modul pozitiv, o „povătuire”, o 
„înțelepțire” şi un „leac” pentru rănile pe care le provoacă 
păcatul. Aşadar, credinciosul care lucrează se înțelepţeşte 
şi se tămăduieşte, devenind folositor totodată şi altor 
oameni, pe care poate să-i ajute prin rezultatele muncii sale, 

cum s-a întâmplat de altfel cu Apostolul Pavel, care lucra 
cu mâinile sale zi şi noapte (] Tes. 2, 9). 


„Şi la auz [spusa]: „în sudoarea feţei tale vei mânca pâinea 
ta” (Fac. 3, 19) pare să fie pedeapsă şi osândă. Dar, în adevăr, ea 
este o povățuire şi întelepțire şi leac pentru rănile din păcatele 
săvârşite...” (La „Îmbrăişaţi pe Priscilla...”, Omilia 1 5: PG 51, 194), 

„Nimeni aşadar din cei ce au vreun meşteşug să nu se ruşineze, 
ci cei ce sunt hrăniți degeaba şi cei ce nu lucrează, cei ce au nevoie 
de mulți slujitori şi se desfată de negrăită slujire. Căci a te hrăni 
lucrând totdeauna este un fel de filosofie; sufletele acestora sunt 
mai curate, cugetele acestora sunt mai harnice. lar cel ce petrece în 
lucru, nu va primi nimic de prisos foarte iute, nici cu faptele, nici 
cu cuvintele, nici cu înțelesurile; căci întreg sufletul său se face 
întotdeauna şi mai tare spre o viaţă dureroasă. Deci, să nu-i disprețuim 
pe cei ce se hrănesc de pe urma mâinilor lor, ci mai degrabă să-i şi fericim 
pentru aceasta. Căci ce mulțumire ai tu, spune-mi, când, primind de la 
părintele tău partea de moştenire, petreci fără să faci nimic şi cheltuieşti 
toate acelea în zadar?” (La 1 Cor., Omilia V 6: PG 61, 47). 

Prin muncă omul evită faptul de a fi nefolositor, îşi 
cultivă duhovniceşte sinele şi devine folositor aproapelui. 

Evident, Hrisostom nu operează o organizare a 
acestei realităţi a muncii, nici nu propune reguli care ar 
trebui să o guverneze. ÎL interesează numai să îi scape pe 
credincioşi de concepţia că munca este o ruşine şi, desigur, 
îi înfierează pe cei care exploatează munca fraţilor lor. 


2. „Grija lumească” nu se identifică cu munca 
De o şi mai mare însemnătate şi un impresionant 
model este adâncirea teologică pe care o face pentru a 

deosebi munca de „grija [lumească]”. „Căci nu este acelaşi 
lucru grija [lumească] cu munca” (PG 59, 249). Cuvântul „grijă 
lucru grija [lumească] cu munca” (PG 59, 249). Cuvântul „grijă” 
(uepiuva) devine un termen care arată dedicarea şi alipirea 
exclusivă a celui ce lucrează de „lucrurile vieții acesteia”, în 
câştigul pe care i-l aduce munca şi în adunarea de bunuri 
pentru asigurarea viitorului. Prin acest termen indică şi 
neliniştea celui ce munceşte, care nu vede şi nu ia în calcul 
nimic altceva decât pe sine şi câştigul-rezultatul. 

Aşa cum insistă asupra nevoii de a munci, tot aşa 
insistă şi asupra evitării grijii, deoarece aceasta absoarbe nu 
numai puterile trupului, ci mai ales pe cele duhovniceşti. 
Cel ce „se îngrijeşte” se încrede numai în puterile lui în 
timpul efortului său, uită conştient sau inconştient că toate 
depind de purtarea de grijă a lui Dumnezeu şi, absorbit de 
ţelurile sale, nu mai dispune de timp şi puteri ca să se ocupe 
cu cele duhovniceşti, şi totodată nici nu-i ajută pe cei ce au 
nevoie. Pe cât de bună este munca, pe atât de rea este grija, 
în înțelesurile ei de mai sus. 

Bogăția naşte şi cultivă grija ca patimă care înrobeşte 
şi întunecă mintea. Ea este răspunzătoare şi de patima 
„desfătării”, adică de moliciune şi de senzualitate, care îl fac 
pe om nefolositor în societate şi incapabil să lucreze pentru 
mântuirea lui. Mulţumirea şi plăcerile pe care i le dă 
omului bogăţia sunt numai unele de suprafaţă, în timp ce 
problemele pe care le naşte sunt mari şi adânci (PG 54, 515). 


„Nu seamănă, nici nu seceră”. Ce înseamnă aceasta? Nu trebuie 
să semăniim? Nu a spus că nu trebuie să semănăm, ci că nu trebuie 
să ne îngrijim,; ci că nu trebuie să fim fricoşi, să fim chinuiți de 

griji. Ne-a poruncit să ne hrănim, dar nu îngrijindu-ne de hrană... 
ci pronia lui Dumnezeu săvârşeşte totul, chiar în acelea în care 
ni se pare că noi lucrăm (La Mat., Omilia XXI 3: PG 57, 298). 

j»« două cusururi are bogăția, potrivnice unul altuia: unul 
care încordează şi întunecă sufletul omului: grija; altul care îl 
moleşeşte: desfătarea; ... Căci robi şi înlănțuiți făcându-se plăcerilor, 
sunt nefolositori şi în treburile civice. lar dacă faţă de acelea sunt 
aşa, cu atât mai mult față de cele ale cerurilor” (La Mat., Omilia 
XLIV 4: PG 57, 469). 

„Înseamnă (= este sensul unor pasaje biblice) să nu te 
îngrijeşti, nu să nu lucrezi, ci să nu te alipeşti de lucrurile vieții 
acesteia; adică să nu-ți faci griji despre odihna de mâine, ci să o 
socoteşti pe aceasta că este un lucru de prisos. Căci poți să lucrezi 
şi [totuşi] să nu-ti agoniseşti comori pentru mâine; şi poți să 
lucrezi şi [totuşi] să nu te îngrijeşti de nimic. Căci grija nu este 
totuna cu lucrarea. Căci omul nu trebuie să lucreze ca unul care 
se încrede în lucrul său, ci pentru ca să dea celui ce are nevoie” 
(La loan, Omilia XLIV 1: PG 59, 249). 


3. Bogăția este ceva neutru iar bogatul este un 
administrator al banilor săi 

În marea temă a bogăției Hrisostom este preocupat 
mai mult de bogat şi mai puţin de bogăţie. Aceasta înseamnă 
că nu are în intenţie construirea unui sistem de administrare 
a bunurilor materiale şi exploatarea lor. El îşi propune 
numai să-l ajute pe bogat să trăiască în aşa fel încât, înaintând 
duhovniceşte, să câştige Împărăţia cerurilor. Grija lui Hrisostom 
este mântuirea bogatului şi, în paralel, alinarea săracului. 
Sistemele socio-politice şi economice despre bogăţie sunt 

teorii, care sunt inventate cu scopul ca fiecare sistem să-şi 
impună cu autoritate propriul mod de producere şi control 
al bogăției. Este vorba de teorii despre ceva neînsufleţit. 

Dimpotrivă, Hrisostom, cu realismul care-l caracteriza, 
gândeşte că nu lucrul neînsufleţit este cel care trebuie să ne 
preocupe, ci omul care produce şi exploatează lucrul 
neînsufleţit, bogăţia. De aceea, deşi nu are problematica 
timpurilor mai noi sau a epocii noastre despre bogăţie şi 
producţie, așează cu perspicacitate bogăţia între lucrurile 
care sunt inofensive în sinea lor. Bogăția (banii şi bunurile 
materiale în general) nu ţine nici de lucrurile „bune”, nici 
de cele „rele“, cărora omul, care le stăpâneşte, le dă caracterul 
ultim. Numai virtutea este un criteriu al lucrului bun sau rău. 

Bogăția nu poate să fie bună prin definiţie, de vreme 
ce există bogaţi desfrânaţi şi lacomi. Nu poate, de asemenea, 
să fie rea prin definiție, de vreme ce există bogaţi virtuoşi, 
care dau — cum a fost Avraam - celor care au nevoie. Dar 
nici sărăcia nu este bună sau rea prin definiţie, de vreme ce 
există săraci virtuoşi şi nevirtuoşi. 

Bogăția este aşadar o „materie” care se află la „mijloc” 
şi care devine bună sau rea în funcţie de utilizarea care i se 
dă. Voia omului, „alegerea liberă”, are responsabilitatea pentru 
faptul de a fi bună sau rea bogăţia, deci pentru folosirea ei 
bună sau rea. De nenumărate ori Hrisostom subliniază (de 
exemplu PG 58, 707) poziţia cunoscută şi de la alţi scriitori 
bisericeşti că bogatul este numai un iconom, un administrator 
al banilor săi, nu un utilizator exclusiv. 


„Între lucruri, unele sunt bune, altele rele, altele la mijloc. 
Unele dintre acestea par multora a fi rele, dar nu sunt, ci numai 


GÂNDIREA TEOLOGICĂ A SFÂNTULUI IOAN HRISOSTOM 387 


se zic şi se bănuieşte |că sunt aşa]... Sărăcia pare multora că este 
un rău, dar nu este; ba dacă are cineva trezvie si filozofează [vede 
că este] chiar nimicitoare a relelor. larăşi, bogăția pare multora că 
este ceva bun, dar nu este ceva bun pur şi simplu, ci numai dacă 
se foloseşte cineva de ea cum se cuvine. Căci dacă bogăția era pur 
şi simplu ceva bun, trebuia ca şi cei ce o au să fie buni. lar dacă 
nu toți bogații sunt virtuoşi, ci numai cei ce folosesc bine bogăția, 
vădit este că bogăția nu este pur şi simplu ceva bun, de la sine 
însăşi, ci este o materie a virtuţii care stă la mijloc. Şi priveşte. În 
trupul nostru sunt calități (roornrec) după care sunt numiţi 
cei ce le au... Dacă, deci, şi bogăția ar fi o virtute, trebuia ca pe cel 
ce are bogăţia să fie şi să se numească virtuos; iar dacă bogatul 
nu este virtuos oricum, [atunci] bogăția nu este nici virtute, nici 
ceva bun pur şi simplu, ci ea devine aceasta de la voia liberă 
(wvooun) a celui ce o foloseşte. Iarăşi, dacă sărăcia ar fi ceva rău, 
trebuia ca toţi cei aflați] în sărăcie să fie răi. lar dacă dintre cei 
ce erau în sărăcie unii au pus mâna pe ceruri, înseamnă că nu 
sărăcia este rea... Deci de mijloc sunt acestea: sărăcia şi bogăția, 
sănătatea şi boala... robia şi libertatea” (La „Eu, Domnul Dumnezeu 
am făcut lumina...” 3-4: PG 56, 146-147). 

„Să nu bârfim, deci, nici pe una, nici pe alta. Căci sărăcia 
şi bogăția sunt arme, care, dacă vrem, ne duc — şi una şi cealaltă 
— la virtute... Nici bogăția nu este rea, nici sărăcia, la modul 
simplu. Ci ajung aşa după voința celor ce se folosesc de ele” 
(Către poporul Antiohian, Omilia XV 3: PG 49, 158). 


Şi deşi bogăţia „în sine” este un lucru inofensiv, omul se 
preocupă atât de mult de ea, încât ne-am aştepta ca Hrisostom 
să vorbească despre cum se naşte aceasta şi dacă are legătură 
cu Dumnezeu. În schimb, el vorbeşte tot despre bogat şi 

cum se îmbogăţeşte cineva. Dacă ar fi pus accentul pe ce 
este şi cum se dobândeşte bogăţia în sine, l-ar fi scăpat pe 
om de responsabilităţile sale; în situaţia de față, l-ar fi redus 
hotărâtor. Astfel, Hrisostom insistă asupra faptului că nu 
Dumnezeu este Cel care face pe cineva bogat sau sărac. 
Pământul lui Dumnezeu a fost creat „de-o-potrivă” pentru toţi 
oamenii. Dintre aceştia unii au ajuns bogaţi. Aceasta s-a 
întâmplat deoarece unii s-au ostenit mult şi Dumnezeu a 
binecuvântat ostenelile lor, cum a fost cazul lui Iacov. Alţii însă 
au ajuns bogaţi prin nedreptăţi şi răpiri (PG 61, 293 şi PG 51, 22). 
Lor Dumnezeu le „iartă”, le „îngăduie” să se îmbogăţească, 
dar nu Dumnezeu este Cel care face („no:ei”) bogăţia. 

Problema se extinde şi asupra creştinilor bogaţi, care 
au moştenit multe bunuri materiale, care sunt de obicei 
rezultatul exploatării şi nedreptăţii. Şi în situaţia aceasta, 
care îl interesa în principal pe păstorul şi teologul Hrisostom, 
problema rămânea aceeaşi. Independent de faptul dacă 
urmaşii unui om bogat şi-au dobândit în mod cinstit sau 
necinstit banii cei mulţi, important este acum dacă moştenitorul 
bogat se simte „iconom”, administrator al mulţimii de bani 
sau un utilizator exclusiv. Dacă se bucură singur de ei, 
atunci banii sunt „răi“. Dacă dă şi celor săraci, atunci aceştia 
sunt buni. Nu este de ajuns ca omul să nu facă ceva rău cu 
banii pentru ca aceştia să fie socotiți buni. Sunt buni numai 
dacă prin ei sunt ajutaţi cei aflaţi în nevoie. 

Această poziţie teologică, anume că bogatul este dator 
să acţioneze ca un iconom-administrator şi pentru omul de 
lângă el, nu este retorică. Hrisostom aduce şi un exemplu 
pentru a fi mai bine înţeles şi mai convingător. Bogatul este 

dator să acţioneze asemenea unui „iconom” — administrator 
al Bisericii, care ştie că pentru nevoile săracilor şi pentru 
funcţionarea bisericilor administrează şi împarte banii care 
nu îi aparţin. Aceşti bani s-au adunat din darurile credincioşilor, 
iar iconomul foloseşte din ei pentru sine numai o parte. 
Acesta dă, desigur, pentru acoperirea nevoilor, însă nu la 
întâmplare şi nechibzuit, ci cercetând lucrurile. Acelaşi 
lucru trebuie să îl facă şi bogatul. 


„Spune-mi, dar, de unde te-ai îmbogățit?... De la bunicul, 
zici, de la tata... este necesar [să admitem] că începutul ei (= al 
averii mari) şi rădăcina sunt dintr-o anumită nedreptate. Cum 
aşa? Că Dumnezeu dintru început n-a făcut pe unul bogat şi pe 
altul sărac; nici, făcându-i, nu i-a arătat unuia multe comori de 
aur, iar pe celălalt l-a lipsit şi de căutarea laurului], ci tuturor le- 
a aparținut acelaşi pământ. De unde dar, fiind lpământul] de 
obşte, tu ai atâtea şi atâtea pogoane, iar aproapele tău nici un 
căpătâi de pământ? Tatăl meu, zici, mi l-a dat... Aşa că tot 
mergând în sus [spre origini], în mod necesar vei găsi şi începutul. 
Iacov a ajuns bogat, dar luând plata ostenelilor... Fie dreaptă 
bogăția, de pildă, şi tu scăpat de orice răpire. Căci nu poți fi tu 
răspunzător de cele răpite de tatăl tău. Căci tu ai cele lagonisite] 
din răpire, dar nu le-ai răpit tu. Ba să zicem că nici el n-a răpit. 
Dar cum atunci a avut atâta aur izvorât ca din pământ? De 
unde? Pe lângă aceasta, oare, bogăția este un bun? Nicidecum. 
Dar nici rău, zici tu. Nu este rea dacă cel ce o are nu este lacom, 
dacă dă din aceasta şi celor ce au trebuință. lar dacă nu dă din ea, 
este rea şi vicleană. Până nu fac răul, zici tu, nu este rea, chiar 
dacă nu lucrează nici un bine. Bine! Dar nu este oare un rău să 
ai tu singur cele ale stăpânului şi să de bucuri singur de cele ce 

sunt de obşte? Sau nu este al lui Dumnezeu „pământul şi 
plinirea lui”? (Ps. XXIII 1). Deci, dacă cele ale noastre sunt ale 
Stăpânului nostru obştesc, prin urmare sunt şi ale celor 
împreună-robi cu noi. Căci cele ale Stăpânului sunt toate de obşte. 
Sau nu vedem aceasta poruncite şi în casele celor mari? De pildă, 
tuturor deopotrivă li se dă măsura de grâu; fiindcă toate sunt date 
din vistieriile stăpânului...” (La 1] Tim., Omilia XII 4: PG 62, 562). 

„Deci, din ce pricină se îmbogăteşte cineva? Vă voi spune. 
Unii au câştigat bogății pentru că a dat Dumnezeu, alții pentru 
că a îngăduit Dumnezeu... Cum? zici tu. Pe desfrânat, pe adulterin, 
pe cel stricat, pe omul care întrebuințează rău averile El îl face să 
se îmbogătească? Nu îl face, ci îi îngăduie să se îmbogătească. 
Mare este deosebirea, nespus de mare, între a face şi a îngădui. Şi 
atunci pentru ce îngăduie Dumnezeu asta? Pentru că încă nu 
este vremea judecății ca să ia fiecare plata faptelor sale” (La Mat., 
Omilia LXXV 4: PG 58, 692). 

„-..ŞI tu eşti iconom al averilor tale nu mai puțin decât cel 
ce chiverniseşte averile Bisericii” (La Mat., Omilia LXXVII 4: 
PG 58, 707). 


În cursul cuvântului său Hrisostom caracterizează bogăţia 
ca fiind frumoasă şi bună, dar aceasta în linii generale. Bun 
şi frumos sau rău şi viclean este bogatul, pentru că numai 
el dispune de voie liberă, care îl duce la a dărui bogăţia sau 
la a abuza de ea pentru propria desfătare. 


4. Împroprierea „banilor stăpânului” distruge unitatea 
creaţiei . „Al meu” şi „al tău” 

Bogatul este dator să lucreze numai ca un administrator al 
banilor şi, în general, al bunurilor materiale pe care se întâmplă 

să le deţină, deoarece toate, ca şi însuşi bogatul, cu sufletul 
şi cu trupul (PG 61, 86), Îi aparţin lui Dumnezeu, Ziditorul lor. 


„Căci toate le avem de la Hristos. Chiar şi ființa noastră o 
avem prin EL, şi viata, şi a respira, şi lumina, şi văzduhul, şi 
pământul. Şi dacă va lipsi ceva din acestea, pierim şi ne stricăm,; 
că străini şi trecători suntem. lar al meu şi al tău sunt numai 
nişte cuvinte simple, dar lucrurile nu stau aşa. Căci şi văzduhul, 
şi materia sunt ale Ziditorului, şi chiar şi tu...” (La I Cor., Omilia 
X 3: PG 61, 85) 

„Ai Stăpânului sunt banii, când e vorba să-i adunăm... Şi 
pentru aceasta ţi-a îngăduit Dumnezeu să ai mai multe, nu ca să 
desfrânezi... nu ca să cheltuieşti, ci ca să împarți celor ce au 
trebuință de ele” (La Lazăr, Omilia II 4: PG 48, 988). 


Referitor la raţiunea şi cauza pentru care s-a dat cuiva 
multă bogăţie, Hrisostom este categoric. Şi propune întotdeauna 
ca rațiune primă oferirea ei către săraci, deşi notează şi o 
rațiune mai adâncă, care este scăparea de păcate prin dăruire. 


„Te-a făcut Dumnezeu bogat ca să-i ajuţi pe cei ce au 
trebuință, ca să-ți dezlegi păcatele tale” (Către poporul antiohian, 
Omilia II: PG 49, 43). 

„Oare pentru aceasta ţi-a dăruit ţie mai multe Stăpânul cel 
iubitor de oameni, ca să cheltuieşti numai pentru nevoia ta cele 
date, iar pe celelalte să le aduni în vistierii şi să le încui în lăzi? 
Nu pentru aceasta, ci, după îndemnul apostolesc, pentru ca 
prisosul tău să se fie [dat] spre lipsa celorlalți” (La Fac., Omilia 
XX 5: PG 53, 174). 

„Căci ai luat şi ai primit mai mult decât alții nu ca să le 
cheltuieşti singur, ci ca şi celorlalţi să te faci iconom bun” (La 
Lazăr, Omilia II 5: PG 48, 988. Vezi şi PG 58, 714). 

Scăparea de păcate prin dăruirea de bunuri săracilor, 
fapt pe care în altă parte l-a caracterizat drept înţelepciune, 
este de o însemnătate mai mare şi mai hotărâtoare pentru bogat. 
Fiindcă, prin faptul de a oferi ca un administrator banii săi 
sau „apărarea“ sa (PG 58, 714), readuce chiar şi într-un grad mic 
ordinea iniţială din creaţie. Ordinea iniţială, deci voia lui 
Dumnezeu, care este şi un ecou al fericirii eshatologice, nu 
cuprinde faptul şi conceptul de proprietate. La modul supranatural, 
desigur, toate au fost şi sunt considerate comune. Toate pentru 
toţi, deoarece toate şi toţi au fost şi se simțeau creaturi ale lui 
Dumnezeu şi nu aveau obişnuitele nevoi de viaţă. 

Sentimentul proprietăţii a intrat în istorie prin căderea 
protopărinţilor. Acest sentiment Hrisostom îl descrie 
adeseori prin expresiile „al meu” şi „al tău” (de exemplu PG 
57, 255 şi PG 57, 671), subliniind întotdeauna că sentimentul 
proprietăţii, „al meu”, este o sursă de „mii de rele şi războaie” 
(PG 57, 671). Acesta este responsabil pentru toată tulburarea, 
antinomia şi vrăjmăşia care chinuie societăţile din toate 
timpurile, fără excepţie. 

Conflictele dintre oameni sunt în dependenţă directă de 
faptul că cineva intervine şi face să fie al său un obiect sau un 
bun. Şi cu mult mai mult când acela intervine şi smulge ceva 
din obiectele pe care aproapele lui şi le-a făcut proprietatea sa. 


„Când cineva încearcă să rupă ceva pentru el [din bunul 
obştesc] şi să şi-l facă al său, atunci intră cearta, de parcă însăşi 
natura s-a supărat, că, în vreme ce Dumnezeu ne adună pe noi 
din toate părțile, noi ne luptăm din răsputeri să ne împărțim şi 
să ne separăm pe noi înşine prin împroprierea [lucrurilor] şi prin 
faptul că zicem „al meu” şi al tău”, aceste cuvinte reci. Atunci 

apare lupta, atunci neplăcerea. lar unde nu este aceasta, nici 
război, nici luptă nu se naşte” (La 1 Lim., Omilia XII 4: PG 62, 564). 


Mişcarea omului de a-şi face proprietăţi este o mişcare 
de spargere a unităţii creaţiei. lar oferirea de către om a 
unor părţi din proprietatea sa în favoarea aproapelui sau 
fie şi scăparea parţială de proprietate constituie o mişcare 
de restaurare a unităţii iniţiale distruse, către care ar trebui 
să se îndrepte fiecare efort al oamenilor, de vreme ce această 
unitate constituie şi realitatea făgăduită a Împărăției Cerurilor, 
şi de vreme ce cea mai însemnată dintre virtuţi, iubirea, se 
naşte cu ajutorul neagoniselii (PG 60, 94). 


5. Admiră proprietatea în comun 

Înțelegerea corectă a legăturii dintre proprietate şi 
unitatea creaţiei, evaluarea unităţii ca bunul cel mai de înalt 
şi cercetarea amănunţită a consecinţelor negative ale proprietăţii 
private l-au dus pre Hrisostom la acceptarea lipsei de 
proprietate sau a proprietăţii în comun ca starea ideală şi 
cea mai de dorit. Dincolo de substratul teologic al acestei poziţii 
foarte îndrăzneţe, Hrisostom avea de prezentat auditoriului 
său şi două fundamente istorice. Cel dintâi, prima comunitate 
din lerusalim, unde membrii aveau toate lucrurile de obşte 
(Fap. 4, 32-35). Cel de-al doilea, viaţa monahilor, care trăiau 
fără proprietăţi personale. Toţi creştinii din Antiohia şi din 
Constantinopol ştiau că monahii imită acea comunitate 
primară din Ierusalim. 

Hrisostom are conştiinţa poziţiei sale îndrăzneţe şi 
cunoaşte contestările sau ce gândeau bogaţii şi săracii care 
îl ascultau referitor la aceasta. De aceea, fiind sigur de măreţia 

proprietăţii în comun, nu se dă înapoi să facă de la amvon 
calcule economice pentru a veni în sprijinul celor propuse. 
Cu acest prilej dă foarte interesante elemente statistice 
despre locuitorii din Antiohia şi Constantinopol, despre 
raportul dintre bogaţi şi săraci şi despre lucrarea filantropică 
a Bisericii. În Antiohia, aşadar, cel mult o zecime din 
populaţie erau foarte bogaţi, o zecime şi ceva foarte săraci 
şi opt zecimi reprezentau clasa de mijloc. Biserica Antiohiei, 
cea instituţionalizată, care avea veniturile unui bogat mediu, 
hrănea în fiecare zi şi ajuta mai mult de cinci mii de oameni, 
„trei mii” fiind numai „văduvele” şi „fecioarele”. Dacă numai 
„Zece” bogaţi ar fi imitat Biserica şi ar fi cheltuit din averea lor, 
n-ar mai fi existat nici un om flămând în Antiohia. Prin urmare 
în Antiohia trăiau aproape 50.000 de săraci (PG 58, 630). 
Pentru Constantinopol elementele sunt aritmetice. 
Creştinii din capitala imperiului roman ajungeau, cam pe la 
anul 400, aproape la 100.000 („zece zeci de mii”). Ceilalţi erau 
păgâni şi iudei. Dintre toţi locuitorii, cei foarte săraci nu 
depăşeau 50.000 („cincizeci de mii”) (PG 60, 97). Şi Hrisostom 
calculează că adunarea aurului şi a bunurilor de la toţi ar fi 
ajuns pentru întreţinerea tuturor locuitorilor. Şi aceasta, mai 
întâi deoarece prin adunarea la un loc şi prin întreţinerea 
tuturor la comun s-ar fi economisit bunurile risipite. În al 
doilea rând, deoarece în acest caz Dumnezeu ar fi 
binecuvântat bunurile materiale şi acestea nu s-ar fi epuizat 
niciodată, toţi credincioşii continuând, bineînţeles, să lucreze. 
Desigur, poziţia lui despre proprietatea în comun nu 
este şi nici n-a fost prezentată niciodată ca o propunere sau 
ca un sfat pe care credincioşii ar fi fost datori să-l urmeze. 

Dimpotrivă, el a dezvoltat argumentele în favoarea acesteia 
numai pentru a-i convinge că, dacă într-un presupus caz 
(„zic [numai] cu cuvântul”) ei s-ar fi hotărât să-şi aibă proprietăţile 
în comun, acest lucru ar fi putut să se aplice cu succes. 
Înfățişându-şi argumentele, Hrisostom îşi linişteşte totodată 
ascultătorii, să nu creadă cineva că este dator să-şi vândă averea. 

„.+..Să descriem această stare de lucruri cu cuvântul şi toți 
să-şi vândă toate ale lor şi să le aducă la mijloc — |numai] cu 
cuvântul zic; Nimeni să nu se tulbure, nici bogatul, nici săracul. 
Cât aur credeți că s-ar strânge? Eu mă gândesc (că nu e cu putință 
să spui cu exactitate) că, [presupunând], dacă toţi şi toate s-ar 
goli acum de toţi banii şi de țarini, şi de proprietăți, şi casele şi ar 
da ... poate că s-ar strânge o sută de mii de litre de aur. Sau poate 
două sau trei. Şi spune-mi, cetatea noastră la ce număr de „iuga'”5 
este cotată? Câţi voiți [să zicem că] ar fi creştini? Voiţi [să zicem] 
o sută de mii, iar ceilalți elini şi iudei? Câte zeci de mii de Ilitre] 
de aur s-au strâns? Şi cât de mare este numărul săracilor? Nu 
cred că mai mult de cincizeci de mii. Gândiţi-vă, dacă i-am hrăni 
pe aceştia, cât belşug ar mai fi (= ar mai rămâne)? Şi în plus, dacă 


57 Termenul desemnează o măsură de pământ. Un echivalent românesc 
foarte asemănător cu varianta latină (juga sau jugalia, care apare şi în 
Novela a XVII a lui Justinian) ar fi jugărul, pogonul. Este vorba aici despre 
cotarea unei cetăţi pentru stabilirea tributul imperial. Manuscrisele 
vechi au £is rOoov iovywwv AQ.Ouov ovvreivei, diferind între ele în 
redarea acestui termen: lovĂGwv, LovYyav, OVyawv, iovywv. Cele târzii 
au schimbat textul total având varianta citată de profesorul Papadopoulos: 
Ei nooov uiyăăuv ăp.Ouov vov reAzi. Pentru mai multe informații a 
se vedea nota la acest pasaj din Saint Chrysostom: Homilies on the Acts of 
the Apostles and the Epistle to the Romans, Ed. Philip Schaff, Col. Nicene and 
Post-Nicene Fathers, Series ], Vol. 11 (n. tr.). 

hrana ar fi de obşte şi toți ar mânca împreună, nici n-ar mai trebui 
atâta cheltuială. Dar, zici tu, ce vom face după ce se vor cheltui 
[toţi banii]? Crezi tu că se vor putea cheltui vreodată? Nu va fi 
oare harul lui Dumnezeu de zeci de mii de ori mai mare?” (La 
Fapte, Omilia XII 3: PG 60, 97) 

„Nu s-ar vărsa harul lui Dumnezeu de zeci de mii de ori 
mai bogat? Şi ce? Nu am face pământul cer? Aşa trăiesc acum cei 
din mânăstiri, ca credincioşii de odinioară (= din lerusalim)” (La 
Fapte, Omilia XI 3: PG 60, 97). 


6. De la proprietatea în comun la milostenie 

De vreme ce nu sfârşeşte prin a propune proprietatea 
în comun, cele pe care le spune despre corectitudinea ei şi 
despre posibilitatea aplicării ei par nişte vorbe utopice şi 
teoretice. Dar nu se întâmplă acest lucru. Toate acestea le 
poate spune fiindcă are înaintea lui şi înaintea ascultătorilor 
lui un cadru larg şi o structură comunitară palpabilă, în care 
deja se realizează proprietatea în comun. Este vorba, desigur, 
despre mai numeroasele sau mai puţin numeroasele comunități 
monastice, care aplicau neîmpiedicate proprietatea în comun. 

Prin urmare, „către cei desăvârşiți” poate să lanseze 
îndemnul la proprietatea în comun, deoarece, dacă mai 
contribuie şi alte premize, ei au posibilitatea să o aplice în 
sânul monahismului, unde „nu mai este al meu şi al tău. Acest 
cuvânt, pricina a mii de războaie, a fost izgonit dintre ei... iar 
sufletul este unu în toți... multă este între ei (= între monahi) 
egalitatea” (La Mat., Omilia LXXII 3-4: PG 58, 671-672). „Către 
cei nedesăvârşiți” în locul proprietăţii în comun face îndemnul 
de a da celor ce au nevoie (PG 61, 129), să practice milostenia. 

Hrisostom nu numai că nu a fost târât în viziuni 
utopice, ci pornea realist de la conştiinţa de sine teologică a 
credincioşilor, de la capacităţile lor duhovniceşti. Nu hrănea 
iluzia că în societatea sa, cu un context social atât de puternic, 
era posibil ca toţi să depăşească toate obstacolele, astfel 
încât să se pună în practică proprietatea în comun. Aceasta, 
ca măsură generală, depăşea posibilităţile credincioşilor de 
atunci — dar şi ale credincioşilor din toate epocile, exceptându-i 
pe monahi. Din această cauză şi împotriva aceleia Sfântul 
loan îndeamnă la un lucru care, în general, ţine de 
posibilităţile credincioşilor: milostenia. Şi ea este o expresie 
în miniatură a neagonisirii, este un grad mic de eliberare de 
proprietatea privată care dăunează unităţii şi promovează 
sciziunea de tot felul. Milostenia presupune dragoste faţă 
de aproapele, dragoste absolut necesară pentru mântuirea 
omului şi pentru reducerea mulţumirii de sine egoiste. 


„De aceea şi noi în lporuncile] cele mai mici [vă cerem] să 
vă exersați. Căci deocamdată ştim că mare este pentru voi povara 
neagoniselii şi pe cât e de departe cerul de pământ atât e de departe 
acea filosofie de voi. Să începem dar chiar cu poruncile cele mai 
mici, căci nu mică îmi este nici mângâierea aceasta. Chiar dacă unii 
între elini — deşi n-au fost mânați de gândul cuvenit — au izbânădit 
şi aceasta (porunca sărăciei), despărțindu-se de toate averile lor, 
totuşi noi ne-am mulțumi dacă voi ați da cu îmbelşugare milostenii 
din cele ale voastre; şi, dacă vom face aceasta, grabnic vom ajunge 
şi la acelea (= la bunătățile mai înalte)... Gândindu-ne, dar, la măsurile 
filosofiei ce ne stă înainte, măcar la jumătate să ajungem, ca să 
scăpăm de osânda ce va să fie şi, înaintând pe această cale, să ajungem 
la culmea bunătăților” (La Mat., Omilia XXI 4: PG 299, 300). 

Milostenia nu este aşadar cel mai înalt bun, ci, dată 
fiind neputința oamenilor, ea poate să îl ducă pe cel ce o 
practică la scară largă chiar la „culmea bunătătilor” Împărăției 
cerurilor. În măsura în care se face conştient, practicarea 
milosteniei contribuie la readucerea omului în starea 
paradisiacă. Atunci oamenii nu simțeau că ar fi ceva al lor 
şi toate erau pentru toţi. Cel ce miluieşte conştient poate să 
iubească şi pe Dumnezeu şi pe om, aceasta având ca 
rezultat faptul de a i se şterge, de a i se ierta toate păcatele, 
chiar şi cele mai grele. 


„Nu este păcat pe care să nu-l poată curăți milostenia, pe care 
aceasta să nu-l poată stinge. Tot păcatul este mai jos decât ea, ea este 
leac potrivit pentru toate rănile” (La Fapte, Omilia XXV 3: PG 60, 196). 


7. Lărgimea şi adâncimea milosteniei. Cine este bogat. 

Faptul milosteniei are „lărgime” şi „adâncime”. Amândouă 
se sprijină pe teologie şi de aceea ele se înţeleg în spaţiul 
Bisericii şi în întreaga gândire a lui Hrisostom. 

„Lărgimea” este mărginită de „măsură” (ovuuerpia) 
sau de „necesar” (70 ăvayxaâiov). Cel care posedă bunuri 
materiale în general şi bani în particular are dreptul să 
folosească din averile sale numai atât cât are nevoie (PG 56, 
147. PG 45, 974). Să mănânce şi să se bucure fără să ajungă 
la păcat. Să bea fără să se îmbete. Hrana şi vinul sunt făcute 
de Dumnezeu. „Lipsa de măsură” (âuerpia), folosirea lor fără 
măsură, sunt o descoperire a satanei (PG 50, 663; PG 49, 22). 

Ceea ce rămâne din folosirea cu măsură a bunurilor şi 
a banilor constituie în cele din urmă “lărgimea” milosteniei. 
Din acest punct trebuie să lucreze bogatul ca un administrator 

(„iconom”) al bunurilor, al banilor, al proprietăţilor sale. Dacă 
nu lucrează aşa înseamnă că a cedat şi a devenit rob bunurilor 
sale. Înseamnă că are pentru acestea o dragoste atât de 
mare (PG 60, 505), încât ele i-au devenit la propriu un stăpân 
tiranic (PG 61, 112-114), de care nu se mai poate elibera. 

În această stare bogatul devine o proprietate a 
proprietăţilor sale, este posedat de ele, în loc ca el să aibă 
stăpânire asupra lor, ca un adevărat proprietar. De asemenea, 
el devine subjugat de bani şi face abuzuri în loc să îi 
folosească cu măsură, ca un adevărat posesor-proprietar. 

„Nu pe cei ce se îmbogăţesc îi osândesc, nici banii nu-i defaim, 
ci folosirea rea a banilor şi pe cei cheltuiţi spre destrăbălări. Din 
această pricină se numesc bani (xpruara), ca noi să ne folosim 
de ei (xpnoouea)*, nu aceia pe noi. Din această pricină se 
cheamă posesiuni, ca noi să le posedăm, nu acelea pe noi. De ce 
dar, pe rob să-l ai stăpân? De ce să dai peste cap rânduiala?" 
(Către cei ce părăsesc adunarea 2: PG 51, 69. Vezi şi PG 62, 259-260). 


Această subjugare faţă de bani este cea mai rea formă 
de robie (PG 58, 518) şi înseamnă o inversare a ordinii pe 
care Dumnezeu a voit să o impună în lume. În loc ca omul 
să fie interesat în primul rând de împărăţia lui Dumnezeu 
(Mat. 6, 33), este interesat în primul rând de bogății, cărora 
le şi devine rob. În aceste cadre se înţelege extraordinar de 
bine observaţia psihologică şi sociologică a lui Hrisostom 
că bogatul este cel care se mulţumeşte cu puţine, nu cel care 
deţine multe; lucrurile multe nu-i sunt niciodată de ajuns, 


s În limba greacă cuvântul xorua, particularizat de obicei la bani, derivă 
de la verbul xeăopau = a întrebuința, a se folosi de, şi înseamnă în general 
orice lucru care se întrebuințează, lucru de trebuință, unelte, averi, mărfuri (n.tr). 

el căutând continuu şi mai multe. lar sărac nu este cel care 
nu are nimic, ci cel care doreşte multe. Prin urmare, bogatul 
care urmăreşte să aibă din ce în ce mai mult este un sărac. 

„»..Să ne învăţăm ca nici pe bogaţi să nu-i fericim, nici pe 
săraci să nu-i deplângem. Ci mai degrabă, dacă ar fi să spunem 
cele adevărate, nici bogat nu este cel ce se înconjură de multe, ci 
cel ce nu are trebuință de multe, nici sărac nu este cel ce nu a 
dobândit nimic, ci cel pofteşte multe; acesta trebuie să se socotească 
a fi hotarul sărăciei şi al bogăției. Deci, de vei vedea pe cineva 
poftind multe, socoteşte-l pe acesta mai sărac decât toti, chiar dacă 
ar fi să dobândească banii tuturor; şi iarăşi, de vei vedea pe cineva 
neavând trebuinţă de multe, socoteşte-l pe acesta mai înstărit 
decât toți, chiar dacă ar fi să nu aibă nimic. Căci prin dispoziția 
voii [cuiva], nu prin măsura averii, obişnuim noi să judecăm 
sărăciile şi bogăţiile. ... Căci cel ce nu poate să-şi oprească pofta, 
chiar dacă s-ar înconjura de lucruri în toate chipurile, cum va fi 
vreodată în bunăstare? Însă pe cei ce se multumesc cu ale lor şi 
care îşi iubesc cele ale lor şi care nu caută la averi străine, chiar 
dacă sunt mai lipsiți decât toți, trebuie să-i socotim mai bogați 
decât toți. Căci cel ce nu are trebuință de cele străine, ci iubeşte a 
fi în îndestulare de ale sale, este mai bogat decât toți.” (La Lazăr, 
Omilia Il 1: PG 48, 982-983) 


Adâncul milosteniei are premize şi consecinţe mai 
teologice. Este vorba despre importanţa pe care o are săracul 
pentru mântuirea bogatului. Şi această importanţă este atât 
de mare, încât săracul este socotit ca fiind necesar pentru 
mântuirea bogatului. Bogatul are nevoie de sărac pentru că 


> Tr) yăp daOcoe. ris yvouns, OV 1 uETEW TIC OLOLAG. 

acesta devine o pricină ca bogatul să se intereseze, să iubească, 
să miluiască, fapt care îl va pregăti pentru Împărăţia cerurilor. 
Cea mai sigură premiză a iertării păcatelor este milostenia, 
pentru care săracul îi oferă prilej bogatului. Încercând să-i 
mişte pe bogaţi înspre milostenie, Hrisostom ajunge în 
punctul de a le spune că Dumnezeu i-a lăsat pe unii oameni 
săraci ca un prilej şi mângâiere a bogaţilor, ca să aibă şi ei 
posibilitatea, prin intermediul milosteniei, să se mântuiască. 

„Nu vezi că Dumnezeu pe toate de obşte ni le-a lăsat nouă? 
Căci dacă a îngăduit să fim săraci în bani, şi aceasta [este] pentru 
mângâierea celor ce se îmbogățesc, ca să aibă, prin milostenia 
făcută acelora, [cum] să-i golească de păcate” (La loan, Omilia 
LXXV 5: PG 59, 420). 

„Căci nu pentru aceasta ai luat (= bogățiile), ca să le cheltuieşti 
în desfătare...Cele ale săracilor (= averile) ți s-au încredinţat... şi 
ție, dar, ţi-a dat Dumnezeu, ca să neguţătoreşti cerul... ” (La Mat., 
Omlia LXXVI 5: PG 58, 708). 

În persoana Sfântului loan Hrisostom avem scriitorul 
bisericesc care a scris cel mai mult și care este cel mai 
îndrăgit din toate veacurile. Textele lui care sunt teologice, 
exegetice și pastorale sunt citite și publicate continuu 
datorită prestigiului și valorii lor. Rezultatul a fost că operele 
lui nu numai că s-au păstrat În mii de manuscrise, ci au fost și 
„înmulțite”. Adică, unii scriitori şi-au pus operele sub 
semnătura lui. 


Nădăjduiesc, iubite cititorule, că vei iubi și mai mult 
pe acest bărbat sfânt, că vei dobândi o și mai adâncă 
străpungere a inimii și că te vei folosi și mai mult de duhul lui. 


Ilustrație: Frescă din Paraclisul Sfinții Doctori fără de arginţi 
(sec. XIV), Mănăstirea Vatoped, Sfântul Munte. 

